Robert 
udium 


AUTORUL NUMĂRUL “A ÎN LUME AL ROMANELOR DE ACȚIUNE 


DRUMUL 
SPRE OMANA 


ROBERI LUDLUM 


DRUMUL 
SPRE OMAHA 


I.S.B.N.: 
973-9343-87-2 


EDITURA LIDER 
BUCUREŞTI 
2007 


1 


Micul birou sordid de la ultimul etaj al clădirii guvernamentale 
data din altă epocă; nimeni, în afară de ocupantul actual, nu-l 
mai folosise vreme de şaizeci şi patru de ani şi opt luni şi asta nu 
pentru că între pereţii lui ar fi ascunse secrete sau ar fi fost 
bântuit de stafii malefice; pur şi simplu nimeni nu voia să-l 
folosească. Şi mai trebuie lămurit un lucru. De fapt, nu se afla la 
ultimul etaj, ci deasupra ultimului etaj, unde se ajungea pe o 
scară îngustă din lemn, de genul celor pe care se căţărau 
nevestele vânătorilor de balene din New Bedford pentru a ajunge 
în balcoane, unde aşteptau să zărească siluetele familiare ale 
navelor, care vesteau întoarcerea „ahabilor” lor de pe apele 
înfuriate ale oceanului. 

In lunile de vară, biroul era sufocant, deoarece nu avea decât 
o ferestruică. In timpul iernii, pereţii de lemn nefiind izolaţi, era 
cumplit de frig. In plus, fereastra, în ciuda câlţilor cu care fusese 
astupată, invita, parcă, vântul rece să pătrundă în cameră. 

De fapt, această veche încăpere de sus, sumar mobilată, era 
Siberia agenţiei guvernamentale care o adăpostea. Ultimul 
funcţionar oficial care trudise acolo fusese un indian american 
marginalizat, care avusese temeritatea să înveţe să citească 
englezeşte şi care sugerase şefilor lui, care şi ei, abia ştiau să 
citească în engleză, că anumite restricţii impuse unei rezervaţii a 
indienilor Navajo erau prea severe. Se spune că omul murise în 
acel birou într-un ianuarie rece din anul 1927 şi nu fusese 
descoperit până în luna mai, când vremea se încălzise şi 
începuse să miroasă urât. Agenţia guvernamentală reprezenta, 
bineînţeles, Biroul Statelor Unite pentru Problemele indienilor. 

In ciuda situaţiei relatate, actualul ocupant nu se simţea 
intimidat ci, mai curând, stimulat. Imbrăcat într-un costum gri 
imposibil de descris, aplecat deasupra unui birou - care nu prea 
mai era birou, de vreme ce toate sertăraşele fuseseră scoase, iar 
tăblia încuiată pe mijloc - se afla generalul Mackenzie Hawkins, o 
legendă vie a armatei, participant în trei războaie şi decorat de 
două ori cu Medalia de Onoare a Congresului. Acest uriaş avea o 
faţă uscăţivă care nu-i trăda vârsta. Poate doar privirea rece şi 

tenul bronzat, brăzdat de riduri dezvăluia un anume număr de 
ani. Mackenzie pornise din nou la luptă. Pentru prima dată în 
viaţa lui nu se afla în război cu duşmanii iubitelor lui Americi, ci 
cu însuşi guvernul american. Totul se datora unor fapte 
petrecute cu o sută doisprezece ani în urmă. 

Nu prea conta când, îşi zise, în vreme ce se îndrepta cu 
vechiul său scaun pe rotile spre o masă alăturată, ticsită cu vechi 
tomuri legate în piele şi cu hărţi. Era vorba despre aceiaşi tipi 
bătăioşi care-l hăituiseră şi pe el, îl dezbrăcaseră de uniformă şi-l 
trecuseră în rezervă! Aceiaşi blestemaţi, fie că purtaseră tunicile 
înzorzonate de acum o sută de ani, fie că aveau tresele 
ultraeleganţilor ofiţeri încuiaţi din zilele noastre. Erau cu toţii 
nişte rahaţi uscați. Nu conta perioada, important era să-i 
demaşte. 

Generalul trase de braţul curbat al unei lămpi de birou de 
culoare verzuie - fabricată prin anii douăzeci - şi începu să 
studieze o hartă, ţinând în mâna dreaptă o lupă uriaşă. Apoi se 
răsuci spre biroul său dărăpănat şi reciti paragraful subliniat din 
volumul cu copertele roase de vreme. Ochii veşnic scrutători se 
măriră brusc, strălucind de entuziasm. Se întinse către singurul 
instrument de comunicare pe care-l avea la dispoziţie (instalarea 
unui telefon i-ar fi trădat prezenţa în scopurile mai mult decât 
pur ştiinţifice în instituţie) - o mică pâlnie ataşată la un tub; suflă 
în ea de două ori - semnalul de urgenţă. Aşteptă răspunsul, care 
sosi prin instrumentul primitiv după treizeci şi opt de secunde. 

— Mac? făcu o voce enervată, prin legătura antediluviană. 

— Heseltine, am găsit! 

— Pentru numele lui Dumnezeu, suflă ceva mai încet în 
chestia aia, da? Secretara mea era aici şi cred că şi-a închipuit că 
şuieram eu prin proteza dentară. 

— A plecat? 

— A plecat, confirmă Heseltine Brokemichael, director al 
Biroului pentru Problemele Indienilor. Despre ce e vorba? 

— Ţi-am spus, am găsit! 

— Găsit ce? 

— Cea mai mare cacealma pe care au tras-o vreodată rahaţii 
ăia uscați, aceiaşi rahaţi uscați care ne-au trimis pe noi în civilie, 
bătrâne! 

— Ah, aş fi fericit să le-o plătesc ticăloşilor! Unde s-a întâmplat 
şi când? 

— In Nebraska. Acum o sută doisprezece ani. 

— Mac, noi nu eram pe lume atunci! Nici măcar tu! 

— Nu contează, Heseltine. E acelaşi rahat. Tot ticăloşii care le- 
au făcut-o /orne-au făcut-o şi nouă, o sută de ani mai târziu. 

— Cine sunt „ei”? 

— O ramură a indienilor Mohawk, strânşi în tribul Wopotami. 
Au migrat spre teritoriile din Nebraska pe la mijlocul secolului 
trecut. 

— Ei Şi? 

— E timpul să cercetăm arhivele secrete, generale 
Brokemichael. 

— Nici nu vreau să aud! Nimeni nu poate să facă asta! 

— Tu poţi, generale. Am nevoie de o ultimă confirmare, câteva 
amănunte ca să lămuresc toată treaba. 

— Pentru ce? De ce? 

— Pentru că tribul Wopotami s-ar putea să aibă încă dreptul 
legal de proprietate asupra spaţiului aerian şi al teritoriului din 
Omaha, Nebraska. 

— Eşti nebun, Mac! Acolo se află Comandamentul Strategic al 
Aviației! 

— Îmi mai lipsesc câteva elemente, nişte fragmente îngropate 
şi faptele vor ieşi la lumină... Ne întâlnim la subsol, în depozitul 
arhivelor, generale Brokemichael... Sau să-ți spun şef al Marelui 
Stat Major, împreună cu mine, Heseltine? Dacă am dreptate şi 
ştiu al naibii de bine că am, o să vârâm axa Pentagon-Casa Albă 
într-o situaţie aşa de nasoală, că n-o să poată ieşi din ea nici unii, 
nici ceilalţi până când n-o să le dăm noi voie. 

Tăcere. Apoi: 

— O să te las să intri, Mac, pe urmă o să dispar până când o 
să-mi spui tu că am primit uniforma înapoi. 

— Mi se pare corect. Intâmplător, eu strâng tot ce am pe aici 
şi mă întorc la Arlington. Amărâtul care-a dat ortu' popii în gaura 
asta de şobolan şi n-a fost găsit până când nu s-a răspândit 
duhoarea n-a murit degeaba! 


Cei doi generali păşeau printre rafturile metalice ale 
prăfuitelor arhive secrete, luminate de nişte becuri atât de slabe 
încât trebuiră să aprindă lanternele. La al şaptelea coridor, 
Mackenzie Hawkins se opri şi lumină un volum vechi, a cărui 
legătură din piele era crăpată. 

— Cred că ăsta e, Heseltine. 

— Bine, dar nu poţi să-l iei cu tine! 

— Înţeleg asta, generale, aşa că o să fac câteva fotografii şi o 
să-l pun la loc. 

Hawkins scoase din costumul gri un minuscul aparat 
fotografic. 

— Câte _rolfilme ai luat? întrebă fostul general Heseltine 
Brokemichael, în vreme ce Mackenzie ducea tomul imens la o 
masă metalică de la capătul coridorului. 

— Opt, răspunse Hawkins, deschizând volumul cu file 
îngălbenite la paginile care-l interesau. 

— Mai am şi eu două, dacă-ţi mai trebuie, spuse Heseltine. Nu 
că aş fi prea entuziasmat de ceea ce crezi că ai putea găsi, dar 
dacă există vreo cale să mă întorc la Ethelred, o s-o accept! 

— Credeam că voi doi v-aţi împăcat, îl întrerupse Mackenzie, 
în vreme ce întorcea paginile şi fotografia. 

— Niciodată! 

— Nu Ethelred a fost de vină, ci avocatul ăla parşiv de la biroul 
inspectorului general, un puşti de rahat de la Harvard pe nume 
Devereaux, Sam Devereaux. El a făcut greşeala, nu Brokey 
Doiarul. Erau doi de Brokemichael; i-a încurcat, asta-i tot. 

— Pe dracu'! Brokey-Doi a arătat cu degetul spre mine! 

— Cred că greşeşti, dar nu de asta mă aflu eu aici şi nici tu... 
Brokey, am nevoie de volumul de lângă ăsta sau de următorul. 
Trebuie să scrie CXII pe cotor. Vrei să mi-l aduci, te rog? 

In timp ce şeful „Problemele indienilor” se întorcea la rafturile 
metalice, Şoimul scoase din buzunar un brici şi decupa 
cincisprezece pagini succesive din volumul aflat în faţa lui. Nu 
împături preţioasele hârtii, ei le strecură sub haină. 

— Nu-l găsesc, zise Brokemichael. 

— Nu contează, am găsit ce-mi trebuia. 

— Şi-acum ce urmează, Mac? 

— O lungă perioadă, Heseltine, poate un an sau mai mult; 
trebuie să fac treabă bună - atât de bună încât să nu existe 
fisuri. 

— In ce? 

— Într-un proces pe care o să-l intentez guvernului Statelor 
Unite, răspunse Hawkins, scoțând un chiştoc de trabuc din 
buzunar şi aprinzându-l cu un Zippo din al doilea război mondial. 
Aşteaptă, Brokey-Unu şi-ai să vezi. 

— Doamne sfinte, ce să văd? Nu fuma! Nu ai voie să fumezi 
aici! 

— Ah, Brokey, tu şi cu vărul tău, Ethelred, v-aţi luat 

întotdeauna după ce scrie-n cărţi, iar dacă acolo nu găseaţi, 
căutaţi alte cărţi. Asta nu se află în cărţi, Heseltine, nu în cele pe 
care le poţi tu citi. Asta o ai în burtă, în măruntaie. Unele lucruri 
sunt corecte, altele sunt greşite, e simplu ca bună ziua. Ţi-o spun 
măruntaiele. 

— Ce dracu' zici? 

— Măruntaiele îţi spun să cauţi cărţi pe care nu trebuie să le 
citeşti. In locuri secrete, exact cum e ăsta. 

— Mac, vorbeşti prostii! 

— Lasă-mă un an, poate doi, Brokey şi pe urmă o să înţelegi. 
Trebuie să fac treaba bine. Cu adevărat bine. 

Generalul Mackenzie Hawkins ieşi dintre rafturile metalice, 
îndreptându-se spre uşă. 

— „La dracu'”, îşi zise el. Acum chiar că mă apuc de treabă. 
Fiţi gata, minunaţi Wopotami! A/ vostru sunt! 


Trecuseră douăzeci şi una de luni, dar nimeni nu era pregătit 
pentru Vârful Norilor, şeful tribului Wopotami. 

Preşedintele Statelor Unite, un bărbat cu maxilare puternice, 
cu o privire hotărâtă şi pătrunzătoare, grăbea pasul de-a lungul 
coridorului cenuşiu din complexul subteran al Casei Albe. In 
câteva secunde se depărtase de însoțitorii săi, iar silueta lui 
înaltă şi zveltă era aplecată în faţă, de parcă ar fi vrut să înfrunte 
un vânt năprasnic - o persoană nerăbdătoare, dorind doar să 
ajungă la parapetul zgâlţâit de furtună pentru a evalua 
blestematele costuri ale războiului ca să poată născoci o 
strategie prin care să respingă hoardele invadatoare ce-i asaltau 
regatul. 

Era o loana d'Arc, punând febril la cale un contraatac la 
Orleans, un Henric al V-lea care ştia că decisivul Agincourt se 
afla în imediata lui apropiere. 

In acel moment, primul său obiectiv era, totuşi, îngrijorătoarea 
Sală de analiză, aflată la cel mai de jos nivel al Casei Albe. 
Ajunse la o uşă, deschise şi păşi înăuntru, în vreme ce 
subordonații săi alergau, cu răsuflarea tăiată, să-l ajungă din 
urmă, 

— In regulă, băieţi! strigă el. Hai s-o facem! 

Urmă o tăcere scurtă, întreruptă de vocea ascuţită, 
tremurătoare a unei funcţionare. 

— Nu cred că se poate aici, domnule preşedinte. 

— Ce? De ce? 

— Aici e toaleta bărbaţilor, domnule. 

— Da?... Atunci ce cauţi dumneata aici? 

— Veneam după dumneavoastră, domnule. 

— Drace! Am greşit uşa. Scuze. Să mergem! Afară! 

Vasta masă rotundă din Sala de analiză strălucea în lumina 
indirectă ce proiecta umbrele trupurilor aşezate în jurul ei. 

Aceste umbre compacte de pe tăblia lustruită a mesei, ca şi 
corpurile ce le aruncau rămaseră imobile, în vreme ce chipurile 
dezorientate ataşate la respectivele trupuri îl fixau uluite pe 
bărbatul sfrijit cu ochelari aflat în spatele preşedintelui, în faţa 
unei table negre pe care desenase numeroase diagrame, cu 
patru culori diferite. Aceste mijloace vizuale nu prea erau 
eficiente, deoarece doi dintre membrii echipei de criză erau 

daltonişti. 

Expresia zăpăcită de pe faţa tânărului vicepreşedinte nu era 
ceva nou, deci putea fi ignorată, însă agitația crescândă a şefului 
Marelui Stat Major nu era uşor de trecut cu vederea. 

— Ce naiba, Washbum, nu... 

— Mă cheamă Washburn, domnule general. 

— Frumos. Nu văd linia oficială. 

— E cea oranj, domnule. 

— Care-i aia? 

— Tocmai v-am spus, cea oranj. 

— Arată-mi-o. 

Capetele se întoarseră. Preşedintele vorbi. 

— Mamă, Doamne, Zack, nu vezi bine? 

— E întuneric aici, domnule preşedinte. 

— Nu chiar aşa de întuneric. Eu văd clar. 

— Păi, am o mică problemă de vedere, spuse generalul, apoi 
cobori brusc glasul... nu prea disting anumite culori. 

— Ce spui, Zack? 

— Eu l-am auzit, exclamă blondul vicepreşedinte, aşezat lângă 
Şeful Statului Major. E aa/toni;st. 

— Asta-i bună, Zack, dar eşti soldat! 

— Am păţit-o mai târziu, domnule preşedinte. 

— Eu am păţit-o devreme, continuă iritabilul succesor la Biroul 
Oval. De fapt, asta m-a împiedicat să intru în adevărata armată. 
Aş fi dat orice să-mi rezolv problema! 

— Las-o moartă, amice, zise oacheşul director al CIA cu voce 
joasă, dar privindu-l ameninţător pe sub pleoapele lăsate, 
împuţita aia de campanie electorală s-a încheiat. 

— Zău, Vincent, n-ai de ce să foloseşti limbajul ăsta, interveni 
preşedintele. E şi o doamnă de faţă. 

— Remarca asta e gratuită, dom’ preşedinte. Doamna în 
discuţie e la curent cu limbajul mai colorat, cum s-ar spune. 

Directorul CIA rânji sumbru către eleganta funcţionară şi se 
întoarse spre bărbatul numit Washburn, aflat în faţa tablei. 

— Dumneata, ca expert juridic, spune-mi despre ce fel de... 
rahat discutăm? N 

— Aşa e mai bine, Vinnie, zise preşedintele. lţi multumesc. 

— N-ai pentru ce... Dă-i drumul, domnu’ avocat. In ce fel de 
mare rahat suntem? 

— Te rog, Idolul Studenţilor, suntem cam stresaţi. Directorul 
se aplecă în faţă, îndreptându-şi privirea ageră spre consilierul 

juridic al Casei Albe. 

— Dumneata, continuă el, lasă creta aia deoparte şi zi-ne 
veştile. Şi fă-mi o favoare - nu pierde o săptămână până să 
ajungi la ele, da? 

— Cum doriţi, domnule Mangecavallo, spuse avocatul Casei 
Albe, aşezând creta colorată în cutia de lângă tablă, încercam 
doar să schiţez, precedentele istorice ale modificării legilor ce 
priveau naţiunile indiene. 

— Ce națiuni? întrebă vicepreşedintele, cu o urmă de aroganță 
în glas. Ei formează triburi, nu ţări. 

— Zi-i mai departe, îl întrerupse directorul. El nu-i aici. 

— Ei bine, sunt sigur că vă amintiţi cu toţii informaţia pe care 
ne-a furnizat-o cârtiţa noastră de la Curtea Supremă, despre un 
trib indian obscur şi sărăcit care a înaintat o petiție în legătură cu 
un presupus tratat cu guvernul federal, pierdut sau furat de către 
agenţii federali. Un tratat care, dacă ar fi găsit, ar restabili 
drepturile lor asupra anumitor teritorii unde se află în prezent 
instalaţii militare vitale. 

— A, da, spuse preşedintele. Chiar am râs de chestia asta. Au 
trimis şi un compendiu foarte lung la Curte, pe care nimeni n-a 
vrut să-l citească. 

— Unii amărâţi ar face orice numai să nu muncească! 
interveni vicele. Asta e de râs. 

— Avocatul nostru nu râde, observă directorul. 

— Nu, nu râd, domnule. Cârtiţa voastră ne-a trimis vorbă că au 
existat nişte zvonuri discrete, care ar putea să nu însemne 
absolut nimic, desigur, dar se pare că cinci sau şase judecători 
au fost atât de impresionați de compendiu, încât l-au analizat în 
birourile Curţii Supreme. Unii au impresia că tratatul pierdut din 
1878, încheiat între tribul Wopotami şi cel de-al patruzeci şi 
nouălea congres american, ar putea, în cele din urmă, să 
constituie o obligaţie legală a guvernului Statelor Unite. 

— Tre’ să-şi fi ieşit din minţi! răcni Mangecavallo. N-au cum să 
facă asta! 

— Cu totul inacceptabil, zise repede severul secretar de stat. 
Tâmpeniile alea juridice n-or să obţină niciodată votul cuiva! 

— Nici nu cred că au nevoie, Warren. 

Preşedintele dădu încet din cap. 

— Dar înţeleg ce vrei să spui. Aşa cum zicea adesea marele 
interpret: „Băbătiile alea n-ar fi fost în stare nici să obţină un rol 
de figurante în Ben-Hur, nici măcar în scenele ample de la 

Colosseum”. 

— Profund, zise vicepreşedintele, dând din cap. Asta chiar că 
pune punctul pe i. Cine-i Benjamin Hurr? 

— Las-o baltă, răspunse pleşuvul şi corpolentul procuror 
general, respirând încă greu după cursa rapidă pe culoarele 
subterane. Problema e că ăştia n-au nevoie să plece în altă 
parte. S-au stabilit acolo pentru totdeauna, iar noi nu putem face 
nimic! 

— Decât dacă-i punem pe toţi sub acuzare, îşi dădu cu părerea 
pe un ton nazal secretarul de stat Warren Pease, cu un zâmbet 
lipsit de bonomie. $ 

— Las-o baltă şi pe asta, ripostă procurorul general. Aştia sunt 
de un alb imaculat şi negru impecabil, până şi femeile. Am 
verificat întregul spectru atunci când capetele alea de muscă ne- 
au vârât pe gât respingerea taxei de vot. 

— Dar a fost pur şi simplu grotesc! strigă vicepreşedintele, 
făcând ochii mari în căutare de susţinători. Ce înseamnă cinci 
sute de dolari pentru dreptul de a vota? 

— Foarte adevărat, admise ocupantul Biroului Oval. 

Oamenii de bună-credinţă puteau să-i scadă din profiturile 
realizate. De pildă, a apărut un articol scris de un valoros 
economist, de fapt un fost student de-al nostru, în The Bank 
Street Journal, în care explica faptul că, prin convertirea bunurilor 
cuiva din subsecţiunea C în pierderile proiectate prin... 

— Dom’ preşedinte, te rog! îl întrerupse blând directorul CIA. 
Golanu' ăla are de făcut puşcărie grea, de fapt, de la şase la zece 
ani pentru fraudă... Să-i punem capac, te rog, Mare Şef, da? 

— Sigur, Vincent... Chiar aşa a ajuns? 

— Nu uita, nici unul dintre noi nu-şi aminteşte de el, răspunse 
aproape în şoaptă directorul CIA. Ai uitat proiectele lui când era 
la Trezorerie? A luat jumătate din bugetul Apărării şi l-a 
transferat la Educaţie, dar nimeni n-a ajuns la cursuri. 

— Era mare la Relaţiile cu publicul... 

— Incetează, amice... 

— „Încetează”, Vincent? Ai fost la marină? „Încetează” e o 
expresie din marină. 

— Să zicem că am fost pe o grămadă de bărci mici şi rapide, 
dom’ preşedinte, la teatrul de operaţiuni caraibian, bine? 

— Nave, Vincent. Intotdeauna le zic „nave”. Ai fost pe la 
Annapolis? 

— Era un contrabandist grec din Marea Egee care putea să 

miroasă o barcă de patrulare pe întuneric. 

— O navă, Vincent. O navă... Sau poate că termenul ăsta nu 
se aplică patrulelor... 

— Te rog, mare Şef. 

Directorul Mangecavallo îl privi ţintă pe procurorul general. 

— Poate nu te-ai uitat destul de bine în sacul ăla de gunoi cu 
personaje, ai? La tâmpeniile alea juridice, cum le-a numit cu glas 
ascuţit secretarul nostru de stat. Poate au fost nişte omisiuni, 
nu? 

Am folosit toate resursele Biroului Federal, răspunse obezul 
procuror general, aşezându-şi mai bine fundul în scaunul strâmt, 
în timp ce-şi ştergea fruntea cu o batistă jegoasă. Nu i-am putut 
agăța nici unuia în piept vreo amendă. Toţi au mers la şcoala de 
duminică din ziua în care s-au născut. 

— Ce ştiu papagalii ăia de la FBI, ai? M-au lămurit, corect? 
Eram cel mai mare sfânt din târg, corect? 

— Şi atât Casa Albă, cât şi Senatul te-au confirmat cu o 
majoritate decentă, Vincent. Asta spune ceva despre sistemul 
nostru constituţional de încasări şi plăţi, nu-i aşa? 

— Mai mult despre încasările transformate în „bani gheaţă” 
decât despre plăţi, dom’ preşedinte, dar să lăsăm asta, da?... 
Ochi de Bufniţă, prezent aici, spune că cinci sau şase mari 
judecători ar putea să încline într-o direcţie greşită, corect? 

— Poate fi vorba doar despre nişte speculaţii minore, zise 
Washburn. Şi numai în spatele uşilor închise. 

— Şi cine face poze? 

— Nu înţelegeţi, domnule. Vreau să spun că dezbaterile rămân 
secrete, nici o vorbă nu ajunge la presă ori la public. Cenzura a 
fost de altfel autoimpusă, din raţiuni de securitate naţională, în 
extremis. 

— In ce? 

— Doamne Dumnezeule! strigă Washburn. Această ţară 
minunată, națiunea pe care o iubim s-ar putea afla în cea mai 
vulnerabilă situaţie militară din istorie dacă cinci sau şase nebuni 
blestemaţi votează cum le dictează conştiinţa. Am putea fi 
distruşi! 

— Bine, bine, las-o mai moale, zise Mangecavallo, uitându-se 
la cei din jurul mesei şi ignorând privirile preşedintelui şi ale 
pretinsului său succesor. Deci, am aflat câte ceva despre această 
situaţie ultrasecretă. Avem şi cinci sau şase nătărăi de jurişti 
care o studiază, corect? Prin urmare, în calitate de expert al 

serviciilor secrete, susţin că trebuie să ne asigurăm că doi sau 
trei dintre aceşti dovlecei vor rămâne în grădina de legume, 
corect? Şi fiindcă genul ăsta de lucruri se află pe teritoriul meu, o 
să mă apuc de treabă, capisce!? 

— Va trebui să acţionaţi repede, domnule director, spuse 
ochelaristul Washburn.  Cârtiţa noastră afirmă că însuşi 
preşedintele Curţii Supreme i-a spus că urmează să anunţe 
dezbaterile în patruzeci şi opt de ore. Cuvintele preşedintelui 
Reebock au fost: „Nu-i asta singura situaţie de rahat din târg” - 
ăsta-i un citat, domnule preşedinte. Eu personal nu folosesc un 
asemenea limbaj. 

— Foarte lăudabil, Washbloom... 

— Numele e Washburn, domnule. 

— Şi lui m-am adresat. Hai s-o facem, domnilor... şi dumneata, 
domnişoară... domnişoară... 

— Inimă Curată, domnule preşedinte. Teresa Inimă Curată. 

— Cu ce te ocupi? 

— Sunt secretara şefului personalului, domnule. 

— Şi încă ceva, mormăi directorul CIA. 

— Încetează, Vinnie. Şeful meu de personal...? Fir-ar să fie, 
unde este Arnold? Suntem într-o situaţie de criză, o adevărată 
grozăvie! 

— Are şedinţă de masaj la ora asta, răspunse cu voioşie 
domnişoara Inimă Curată. 

— Mă rog, nu voiam să obiectez, dar... 

— Aveţi tot dreptul să obiectați, domnule preşedinte, îl 
întrerupse prezumtivul succesor, făcând ochii mari. 

— Pe de altă parte, Subagaloo a fost foarte stresat în ultima 
vreme. Jurnaliştii îi dau tot felul de porecle, iar el e extrem de 
sensibil. 

— Şi nimic nu te scapă de stres mai bine decât un masaj, 
adăugă vicepreşedintele. Credeţi-mă, ştiu despre ce vorbesc! 

Aşadar, cum stăm, domnilor? Haideţi să fixăm compasul şi să 
strângem funiile. 

— "nţeles, domnule! 

— Domnule vicepreşedinte, mai slăbeşte-ne, da?... Compasul 
în care suntem blocaţi, mare Şef, ar trebui fixat spre o lună plină, 
fiindcă asta suntem cu toţii nişte lunatici, da' nimeni nu râde. 

— Domnule preşedinte, în calitate de secretar de stat al 
Apărării, interveni un bărbat foarte scund, a cărui faţă ascuţită 


1 Înţelegeţi (în Ib. italiană în original). 

de-abia se zărea deasupra mesei şi care-l privea cu o cruntă 
dezaprobare pe directorul CIA, situaţia e cu desăvârşire absurdă. 
Idioţilor ălora de la Curtea Supremă nu li se poate permite nici 
măcar să se gândească la distrugerea securităţii naţionale din 
cauza unui aşa-zis tratat, de mult uitat, cu un trib indian de care 
n-a auzit nimeni! 

— O, eu am auzit de Wopotami, interveni din nou 
vicepreşedintele. Sigur, istoria Americii nu e punctul meu forte, 
dar îmi amintesc, căci era vorba despre un nume amuzant, 
precum Choppywaws. Eu mi-am închipuit că fuseseră măcelăriți 
şi că au murit de foame, sau altă tâmpenie. 

Scurta pauză fu întreruptă de şoapta apăsată a directorului 
Vincent Mangecavallo, în timp ce-l fixa pe tânărul aflat la un pas 
de a deveni şeful naţiunii. 

— Dacă mai scoţi o vorbă, cap de pâslă, o să ajungi pe fundul 
Potomacului într-un halat de ciment. Am fost destul de limpede? 

— Zău, Vincent! 

— Ascultă, dom’ preşedinte, eu sunt mahărul care răspunde 
pentru securitatea întregii ţări, corect? Ei bine, să-ţi spun ceva: 
puştiul ăsta are cea mai slobodă gură din târg. Puteam să-l 
termin, pentru că a spus şi-a făcut ceea ce nici măcar nu ştia că 
a spus sau a făcut. Neoficial, fireşte. 

— Nu e corect! 

— Lumea nu e corectă, fiule, observă transpiratul procuror 
general, îndreptându-şi atenţia spre avocatul Casei Albe, aflat 
lângă tablă. In regulă, Blackburn... 

— Washburn... 

— Dacă zici dumneata... hai să luăm de la zero acest fiasco, 
adică de la zero spre infinit! Pentru început, cine dracu' e 
ticălosul, trădătorul, cine-i în spatele acestui antipatriotic, 
antiamerican apel la Curtea Supremă? 

— İşi spune Vârful Norilor, cetăţean american, răspunse 
Washburn. lar compendiul pe care l-a prezentat avocatul său e 
considerat unul dintre cele mai strălucite primite vreodată de 
judecători, după cum ne spune informatorul nostru. Se şopteşte 
că va intra în analele jurisprudenţei ca model de analiză juridică. 

— Anale pe dracu’, explodă procurorul general, frecându-şi din 
nou fruntea cu batista jegoasă. O să-l jupoi pe saltimbanc. E 
terminat, eliminat. După ce o să-l rezolve justiţia, n-o să-şi 
găsească nici măcar o slujbă de comis-voiajor la Beirut. N-o să-l 
vrea nici o firmă, n-o să-şi găsească vreun client nici măcar de la 

puşcăria Leavenworth. Cum îl cheamă pe nemernic? 

— Ei bine, începu Washburn ezitant, cu vocea eşuându-i într- 
un scurt falset, aici există o defecţiune de moment, cum s-ar 
spune. 

— Defecţiune. Ce defecţiune? 

Fonfăitul Warren Pease, care avea nefericitul tic de a-şi arunca 
ochiul stâng într-o parte atunci când era tulburat, îşi repezi capul 
înainte, ca o găină violată. 

— Dă-ne numele, idiotule! 

— Nu există nici unul, zise Washburn sufocându-se. 

— Slavă Domnului că imbecilul ăsta nu lucrează la Pentagon, 
mârâi minusculul secretar al Apărării N-ar mai găsi niciodată 
jumătate din rachetele noastre. 

— Cred că sunt la Teheran, Oliver, sugeră preşedintele. Nu-i 
aşa? 

— Afirmația mea a fost retorică, domnule. 

Şeful Pentagonului, de-abia zărindu-se deasupra mesei, se 
zgâlţâia pe scaun. 

— În plus, asta s-a întâmplat demult, iar dumneavoastră nu 
eraţi acolo şi nici eu. Vă amintiţi, domnule? 

— Da, da, aşa e. 

— La naiba, Tablă Neagră, de ce nu există un nume? 

— Există precedent juridic, domnule, iar numele meu este... 
nu contează... 

— Cum adică „nu contează”, pârlitule? Vreau numele! 

— Nu asta am vrut să spun... 

— Da’ ce dracu’ vrei să spui? 

— Nan nomen amicus curiae, zise aproape în şoaptă 
ochelaristul avocat al Casei Albe. 

— Ce faci, ne cânţi Ave Maria? întrebă încet directorul CIA, 
holbându-şi neîncrezător ochii săi mediteraneeni. 

— E o hotărâre din anul 1926, când Curtea Supremă a promis 
ca un dosar să fie înregistrat anonim de către un „prieten al 
Curţii” în numele unui reclamant. 

— O să-l omor, mormăi obezul procuror general, în timp ce 
dinspre scaunul lui se auzi un pârţ sonor. 

— Staţi aşa! ţipă secretarul de stat, rotindu-şi în toate părţile 
ochiul stâng. Vrei să ne spui că dosarul ăsta al tribului Wopotami 
a fost înregistrat de un avocat, sau mai mulţi, fără să-și dea 
numele? 

— Da, domnule. Şeful Vârful Norilor şi-a trimis reprezentantul 

(un tânăr de ispravă care abia şi-a susţinut examenul la bară), să 
apară în faţa judecătorilor în spatele uşilor închise şi să acţioneze 
drept consilier temporar în caz că dosarul întocmit de consilierul 
anonim iniţial ar fi fost considerat inadecvat... N-a fost însă cazul. 
Cei mai mulţi judecători l-au socotit valabil, aflându-se sub 
incidenţa principiului „non nomen amicus curiae”. 

— Deci nu ştim cine dracu’ a pregătit blestematul de dosar? 

Răcni procurorul general, continuând atacul cu gaze 
intestinale. 

— Soţia mea şi cu mine le zicem „aghioase”, chicoti 
vicepreşedintele spre singurul său superior. 

— Noi le ziceam „şuierături de tren”, răspunse preşedintele, 
rânjind conspirativ. 

— Pentru numele Domnului! urlă procurorul general. Nu, nu, 
nu dumneavoastră, domnule sau puştiul de aici... mă refer la 
domnul Backwash... 

— E... nu contează. 

— Vrei să ne spui că nu putem afla cine a scris gunoiul ăsta, 
rahatul ăsta care i-a putut determina pe cinci judecători, cu capul 
în nori, ai Curţii Supreme, să afirme că e legal şi să distrugă 
centrul operaţional al apărării noastre naţionale? 

— Şeful Vârful Norilor a informat Curtea că, la timpul potrivit, 
după pronunţarea unei hotărâri, aducerea ei la cunoştinţa 
publicului şi eliberarea poporului său vor face cunoscut numele 
persoanei care a întocmit dosarul pentru tribul său. 

— Frumos, spuse şeful Marelui Stat Major. Atunci o să-l băgăm 
pe nemernic în rezervaţie, împreună cu amicii lui cu pielea Roşie 
şi o să radem toată şleahta de pe blestemata aia de hartă. 

— Pentru asta, generale, ar trebui să nimiceşti tot teritoriul din 
Omaha, Nebraska. 


Întrunirea de urgenţă din Sala de analiză se încheiase; la masă 
rămăseseră numai preşedintele şi secretarul de stat. 

— Zău, Warren, spuse şeful executivului, ţi-am cerut să rămâi 
pentru că uneori nu-i înţeleg pe oamenii ăştia. 

— Păi, cu siguranţă n-au mers la şcoala noastră, bătrâne 
coleg. 

— Fir-ar să fie, cred că aşa e, dar nu asta am vrut să spun. 

Au fost cu toţii atât de iritaţi, strigau, înjurau şi-aşa mai 
departe. 

— Mitocanii sunt predispuşi la crize emoţionale, amândoi ştim 

asta. Nu-s capabili să se stăpânească. Îţi aminteşti când s-a 
îmbătat soţia directorului şi a început să cânte măscări în spatele 
capelei? Doar elevii bursieri s-au întors s-o privească. 

— Nu tocmai, spuse timid preşedintele. Şi eu m-am întors. 

— Nu, nu pot să cred! 

— Ei, m-am uitat pe furiş. Cred că mi se aprinseseră călcâiele 
după ea; mi se trăgea de la orele de dans - foxtrot, mai exact. 

— Ne-a făcut asta tuturor, căţeaua. Asta o satisfăcea. 

— Probabil, dar să revenim la întrunire. Crezi că o să iasă ceva 
din povestea asta cu indienii? 

— Sigur că nu! Preşedintele Reebock îşi pune în aplicare 
vechile trucuri vrând să te înnebunească, fiindcă îşi închipuie că 
l-ai persecutat la Societatea Onorifică a Studenţilor. 

— Doamne, jur că n-am făcut-o! 

— Ştiu, pentru că eu am făcut-o. Politica lui e acceptabilă, însă 
e un bărbat total lipsit de atracţie şi poartă nişte haine oribile. 
Arată de-a dreptul ridicol într-un smoching. Şi cred că spune 
tâmpenii nu despre noi, bătrâne coleg. Ai auzit ce-a zis... 
Washboard ăla... că Reebock i-a spus cârtiţei noastre că „nu ne 
aflăm în singura situaţie nasoală din târg”. Ce vrei mai mult? 

— Totuşi, toţi au fost furioşi, mai ales Vincent Manja... 
Maniju... Mango nu-ştiu-cum. 

— Vorbeşte italianul din el. Chestie genetică. 

— Poate, Varren. Totuşi, mă îngrijorează. Sunt sigur că Vincent 
a fost un bun ofiţer de marină, dar ar putea s-o ia razna... ca ştii- 
tu-cine. 

— Te rog, domnule preşedinte, nu ne mai da coşmaruri! 

— Incerc doar să le previn, bătrâne. Uite, Warren, Vincent nu 
se înţelege prea bine cu procurorul nostru general sau cu şeful 
Marelui Stat Major şi câtuşi de puţin cu Departamentul Apărării. 
Aşa că aş vrea să-l cultivi tu, să stai pe lângă el în problema 
asta... să fii prietenul lui de încredere. 

— Cu un Mangecavallo? 

— Funcţia ţi-o impune, bătrâne. Departamentul de Stat trebuie 
să fie implicat în aşa ceva. 

— Dar n-o să iasă nimic din asta! 

— Sunt sigur că nu, dar gândeşte-te la reacţiile internaţionale 
după ce argumentele Curţii Supreme vor deveni publice. Suntem 
un stat de drept, nu de zurbagii, iar Curtea Supremă nu suportă 
procesele complicate. Ai în faţă o situaţie de manipulare a piesei 
mondiale, colega. 

— Dar de ce eu? 

— Mamă, mamă, al naibii să fiu, tocmai ţi-am spus, bătrâne! 

— De ce nu vicepreşedintele? El poate să-mi transmită mie 
toate ştirile. 

— Cine? 

Vicepreşedintele! 

— Cum îl cheamă, de fapt? 

Era o după-amiază luminoasă de mijloc de vară, când Aaron 
Pinkus - dacă nu cel mai bun avocat din Boston, Massachusetts, 
cu siguranţă cel mai amabil şi blând dintre oamenii puternici - 
cobori din limuzina sa în elegantul cartier Weston zâmbindu-i 
şoferului în uniformă care-i ţinea uşa deschisă. 

— l-am spus lui Shirley că această imensă maşină e suficient 
de ostentativă, Paddy, însă şapca aia stupidă cu cozoroc lucios 
de pe capul tău este mai mult decât ridicolă. 

— Nu şi în bătrânul Sud, domnule Pinkus, iar noi avem mai 
multe păcate decât lumânările dintr-o fabrică de ceară, zise 
masivul şofer de vârstă mijlocie, al cărui păr încărunţit amintea 
de o coamă cândva bogată, de un roşu aprins. În plus, spuneţi 
asta de ani de zile, dar situaţia nu prea s-a schimbat. Doamna 
Pinkus e o femeie foarte insistentă. 

— Creierul doamnei Pinkus s-a prăjit prea des sub o cască de 
coafor... N-ai auzit nimic, Paddy. 

— Sigur că nu, domnule. 

— Nu ştiu cât o să stau, aşa că parchează maşina mai jos de 
bloc; poate după colţ, să nu fii văzut... 

— Şi păstrez legătura cu dumneavoastră prin receptor, 
completă irlandezul rânjind, amuzându-se în mod evident de 
subterfugiu. Dacă observ maşina domnului Devereaux, vă 
semnalez şi puteţi ieşi pe uşa din dos. 

— Ştii, Paddy, dacă vorbele noastre ar fi cuprinse într-un 
dosar, orice dosar, am pierde procesul, oricare-ar fi el. 

— Nu şi dacă ne-ar apăra firma dumneavoastră, domnule. 

— Din nou falsă mândrie, bătrâne prieten. De altfel, procesele 
penale constituie o mică parte a activităţii firmei, nici măcar 
foarte importantă. 

— Hei, dumneavoastră n-aţi comis nici o faptă penală! 

— Atunci hai să pierdem dosarul... Arăt prezentabil pentru 
marea doamnă, Paddy? 

— Daţi-mi voie să vă strâng puţin cravata, s-a cam desfăcut. 

— Mulţumesc, spuse Pinkus, în vreme ce şoferul îi aranja 
cravata. 

Ochii îi rătăceau pe faţa impozantei clădiri victoriene zugrăvite 

în bleu-gri, cu un gard alb din lemn în faţă şi scânduri de un alb 
strălucitor în jurul ferestrelor şi sub streaşină. lnăuntru se afla 
matroana acestei reşedinţe remarcabile, formidabila doamnă 
Lansing Devereaux III, mama lui Samuel Devereaux - potenţial 
avocat extraordinar, dar o enigmă pentru patronul său, un 
anume Aaron Pinkus. 

— Asta e, domnule. 

Şoferul se retrase cu un pas şi dădu din cap aprobator: 

— Oferiţi o imagine splendidă unei persoane de sex opus. 

— Te rog, Paddy, asta nu-i o întâlnire, ci o misiune personală 
de cercetare. 

— Da, ştiu, şefule. Sam se poartă cam ciudat uneori. 

— Ai remarcat şi tu? 

— Ce dracu’, m-aţi pus să-l iau de la aeroportul Logan de vreo 
zece ori, anul ăsta. Cum ziceam, din când în când pare cam 
scrântit şi nu-i vorba doar de tâmpeală. E tulburat, domnule 
Pinkus. 

Flăcăul are ceva la cap. 

— lar capul ăla conţine o strălucită minte de jurist. Să vedem 
dacă putem afla care-i necazul. 

— Noroc, domnule. Nu voi fi la vedere, dar n-o să-mi scape 
nimic, mă înţelegeţi ce vreau să spun. Şi când o să-mi auziţi 
semnalul, să ieşiţi dracului de-acolo. 

— De ce mă simt oare ca un Casanova, bătrân şi sfrijit, 
incapabil să mă sui pe un gard dacă o haită de pitbull m-ar ataca 
pe la spate? 

Pinkus înţelese că îşi pusese întrebarea sieşi, de vreme ce 
şoferul lui fugise la maşină, se suise în ea şi dispăruse fără să 
piardă nimic din vedere, dar fără să fie văzut. 

De când îl cunoscuse pe fiul ei, Aaron o întâlnise pe Eleanor 
Devereaux doar de două ori. Prima dată în ziua când Samuel 
venise să lucreze la firmă, la câteva săptămâni după absolvirea 
Facultăţii de Drept de la Harvard şi atunci, bănuise Aaron, 
deoarece dorise să cunoască mediul în care lucra fiul său, aşa 
cum ar fi inspectat pe organizatorii unei tabere de vară şi 
amenajările acesteia. A doua şi ultima dată o întâlnise la 
petrecerea de bun venit organizată de familia Pinkus pentru 
Sam, la întoarcerea acestuia din armată, numita lăsare la vatră 
fiind una dintre cele mai ciudate din analele militare. Avusese loc 
după cinci luni de la ziua în care locotenentul Devereaux urma să 
sosească la Boston în chip de civil onorabil trecut în rezervă. 

Cinci luni, nemotivate în vreun fel. 

Cinci luni - medita Aaron în timp ce pătrundea pe poarta 
gardului alb de lemn, aproape o jumătate de an despre care Sam 
nu vorbise - nu discutase nimic, făcând doar remarca că nu avea 
voie să vorbească, ceea ce dădea de înţeles că fusese implicat 
într-o operaţiune oficială ultrasecretă. Ei bine, îşi zisese Pinkus la 
acea vreme, cu siguranţă n-avea să-i ceară /ocotenentului 
Devereaux să-şi calce jurământul, dar era curios, atât ca prieten, 
cât şi profesional, în termenii tratatelor internaţionale. Şi cum 
avea relaţii la Washington, îi telefonase preşedintelui, pe linia 
privată ce făcea legătura cu locuinţa sa de la etaj şi-i explicase 
ce nelămurire avea. 

— Crezi că ar fi putut fi implicat într-o operaţiune acoperită, 
Aaron? îl întrebase preşedintele. 

— La drept vorbind, nu cred că e genul ăsta de om. 

— Uneori ei caută astfel de oameni, Pinky. Ştii cum se spune: 
brânză bună în burduf de câine. Mulţi dintre regizorii ăştia 
păduchioşi, cu păr lung, poluează marele ecran cu aşa ceva. Am 
auzit că acum vreo doi ani i-au cerut lui Myrna să spună cuvântul 
„Căcat”, poţi să crezi asta? 

— E greu, domnule preşedinte. Dar ştiu că sunteţi ocupat... 

— Pe dracu', nu sunt, Pinky. Mami şi cu mine tocmai ne uităm 
la Roata Norocului. Mă bate mereu, dar nu-mi pasă. Eu sunt 
preşedinte, iar ea nu e. 

— Poarte înţelept. Credeţi că ați putea face câteva cercetări 
pentru mine în această chestiune? 

— Da, sigur. O să scriu numele. Devereaux - D-e-v-a-r-o, 
corect? 

— Asta-i tot, domnule. 

Douăzeci de minute mai târziu îl sunase preşedintele. 

— Ah, Pinky! Cred că ai păşit cu dreptul! 

— În ce privință, domnule preşedinte? 

— Oamenii mei spun că „în afară de China” - astea au fost 
cuvintele lor - orice ar fi făcut acest Devereaux „n-a avut absolut 
nici o legătură cu guvernul Statelor Unite”; astea au fost 
cuvintele lor, le-au scris pe o hârtie. Pe urmă i-am presat, iar ei 
mi-au spus că n-aş vrea să ştiu... 

— Da, desigur, cuvintele lor. Se numeşte principiul contestării, 
domnule preşedinte. 

— E o cale cam ocolită, nu-i aşa? 

Aaron se opri pe alee şi ridică privirea spre casa veche, 
gândindu-se la Sam Devereaux şi la modul oarecum ciudat, 
poate chiar înduioşător în care crescuse el în acest vestigiu, al 
unei epoci mult mai rafinate. Sincer vorbind, îşi zise apreciatul 
avocat, strălucita restaurare nu exista dintotdeauna; ani de zile 
casa avusese mai curând aerul aristocrației elegante, dar 
neîngrijite a zonei, decât actuala faţadă proaspăt vopsită. In 
prezent, preocuparea o constituiau cheltuielile excesive, fără 
limită - asta era, limita dispăruse, de când Sam revenise la viaţa 
civilă după o dispariţie de cinci luni. In chip firesc, Pinkus studia 
întotdeauna trecutul personal şi profesional al fiecărui angajat al 
firmei sale, pentru a evita vreo surpriză dureroasă ori vreo 
greşeală. Viaţa şi activitatea tânărului Devereaux îi trezise 
atenţia şi curiozitatea şi-l făcuseră să treacă deseori cu maşina 
pe lângă vechea casă din Weston, întrebându-se ce secrete erau 
păstrate între zidurile sale victoriene. 

Tatăl, Lansing Devereaux Ill, fusese un vlăstar al elitei 
aristocratice din Boston, de acelaşi rang cu familiile Cabot şi 
Lodge, însă cu o anomalie evidentă. Işi asuma cu curaj riscuri în 
lumea marii finanţe, „reuşind” mai degrabă să piardă bani decât 
să-i strângă. Fusese un om bun, deşi oarecum violent şi 
impetuos; muncise din greu şi crease multora oportunităţi de 
câştig, însă fructificase prea puţine iniţiative pentru sine. Murise 
în urma unui atac de cord, în timp ce urmărea la televizor 
raportul bursei de valori; Sam avea atunci nouă ani. Lăsase 
văduvei şi ţiului său un nume bun, o reşedinţă mare, însă 
venituri insuficiente pentru stilul de viaţă cu care fuseseră 
obişnuiţi şi pentru aparențele la care Eleanor refuzase să 
renunţe. 

Drept rezultat, Samuel Lansing Devereaux deveni o figură 
contrastantă printre cei bogaţi, un bursier care servea la mesele 
de la Phillips Andover. In vreme ce colegii săi luau parte la 
petreceri, el servea la bufetele petrecerilor; iar când tot mai 
distantele sale cunoştinţe din elita socială se înscriau la 
concursurile de canotaj de la Cape, el lucra în vagon-restaurant 
ale trenurilor ce-i duceau la Dennis ori Myannis. In acelaşi timp 
studia ca un posedat, conştient de faptul că universitatea era 
singura cale de întoarcere în lumea plină de bogății a strămoşilor 
Devereaux. In plus, se săturase să fie un simplu observator al 
unei vieţi îmbelşugate, în loc să o trăiască din plin. 

Urmase o studenţie mai agreabilă la Facultatea de Drept de la 

Harvard, căci îşi suplimentase binişor banii de cheltuială printr- 
un program încărcat de meditații, acordate fraţilor şi surorilor 
colegilor lui, mai cu seamă celor din urmă, deoarece îi ofereau 
frecvent recompense fără nici o legătură cu banii. Urmă un debut 
de carieră de bun augur la Aaron Pinkus Asociates, întrerupt 
ameninţător de armata Statelor Unite care, într-o perioadă de 
expansiune masivă a Pentagonului, avea disperată nevoie de toţi 
juriştii pe care-i putea convoca pentru a dejuca acuzaţiile de 
proxenetism aduse personalului de la bazele din ţară şi din 
străinătate. Neiertătoarele computere militare descoperiseră o 
animare de mult uitată, acordată unui anume Samuel Lansing 
Devereaux şi astfel serviciile armatei câştigaseră un frumos, deşi 
disperat, soldat, cu un superb creier de jurist, pe care îl folosiseră 
şi de care, evident, abuzaseră. 

Ce se petrecuse? se întrebă Pinkus. Ce întâmplări oribile 
avuseseră loc cu ani în urmă şi reveniseră să-l bântuie acum? Să- 
i pervertească şi, uneori, să-i scurtcircuiteze acea minte 
extraordinară, o minte care pătrunde abstracțiunile legislative şi 
face inteligibile cele mai confuze interpretări constituționale, 
astfel încât judecătorii, laolaltă cu juraţii, rămân consternați de 
erudiţia şi analizele lui profunde. 

Ceva s-a întâmplat, conchise Aaron, apropiindu-se de imensa 
uşă din faţă. Şi, în primul rând, de unde a luat Sam banii ca să 
restaureze afurisita aia de casă? Pinkus era într-adevăr generos 
cu principalul şi, la drept vorbind, angajatul său favorit, dar nu 
până într-acolo încât să-i ofere cel puţin o sută de mii de dolari 
pentru renovarea reşedinţei familiale. De unde veniseră banii? 
Droguri? Bani spălaţi? Vânzare de informaţii? Afaceri ilegale cu 
armament? Toate astea i se păreau absurde când era vorba 
despre Sam Devereaux. Ar fi eşuat lamentabil în oricare dintre 
aceste afaceri; nu se pricepea la matrapazlâcuri. Era - Domnul 
fie lăudat - un om cu adevărat onest într-o lume de viermi. Şi, 
totuşi, de unde avusese banii? Cu câţiva ani în urmă, când Aaron 
se referise întâmplător la serioasele îmbunătăţiri aduse casei, 
Samuel îi spusese că o rudă bogată a familiei Devereaux 
decedase, lăsându-i mamei lui o moştenire substanţială. 

Pinkus studiase cu atenţie registrele de testamente şi dosarele 
cu taxe de moştenire şi aflase că nu exista o astfel de rudă şi nici 
vreo moştenire. lar el ştia, în adâncul inimii sale evlavioase, că 
orice l-ar fi chinuit acum pe Sam avea legătură cu inexplicabila 
sa bunăstare. Dar ce era acel ceva? Poate că răspunsul se afla în 

interiorul acestei clădiri vechi. Apăsă pe butonul soneriei. 

Trecu un minut până când uşa fu deschisă de o servitoare 
durdulie, de vârstă mijlocie, într-o uniformă apretată. 

— Domnule? Femeia rostise cuvântul, pe un ton ceva mai rece 
decât ar fi fost necesar, îşi spuse Aaron. 

— O caut pe doamna Devereaux, răspunse Pinkus. Cred că mă 
aşteaptă. 

— Aha, dumneata eşti acela, răspunse servitoarea, pe un ton 
parcă şi mai rece. Păi, sper că-ţi place blestematul de ceai de 
muşeţel, amice, care sigur nu e pe gustul meu. Intră. 

— Mulţumesc. 

Celebrul, dar nu prea impozantul avocat, pătrunse în holul 
căptuşit cu marmură roz norvegiană, calculând în minte costul 
extravagant al acesteia. 

— Şi ce varietate preferi, draga mea? întrebă el fără rost. 

— O ceaşcă plină cu whisky! exclamă femeia, râzând răguşit şi 
lovind cu cotul braţul subţire al lui Pinkus. 

— O să-mi amintesc asta când o să luăm o gustare la Ritz, 
într-o după-amiază. 

— Asta o să fie la pastele cailor, nu-i aşa, micuţule? 

— Poftim? 

— Du-te prin uşile alea duble de acolo, continuă femeia, 
arătând spre stânga ei. Infumurata te aşteaptă. Eu am de lucru. 

Cu acest ordin-explicaţie, femeia se întoarse şi păşi nesigur pe 
podeaua scumpă, dispărând dincolo de eleganta scară spiralată 
cu balustradă. 

Aaron se apropie, deschise uşa din dreapta şi privi înăuntru. 
La capătul îndepărtat al camerei decorate în stil victorian, pe o 
canapea din brocart alb, stătea Eleanor Devereaux, cu un 
sclipitor serviciu de ceai din argint aşezat pe măsuţa din faţa ei. 
Arăta aşa cum şi-o amintea el - o femeie suplă, cu oase fine şi 
chip îmbătrânit, care trebuie să fi lansat la apă în tinereţe sute 
de iahturi şi cu ochi mari, albaştri, mult mai expresivi decât şi-ar 
fi dorit ca. 

— Doamnă Devereaux, ce bine-mi pare că vă revăd. 

— Domnule Pinkus, ce plăcere. Vă rog, intraţi şi luaţi loc. 

— Mulţumesc. 

Aaron păşi înăuntru, remarcând uriaşul şi valorosul covor 
oriental. Apoi se aşeză în fotoliul din brocart alb din dreapta 
canapelei, indicat printr-o înclinare a capului de doamna 
Devereaux. 

După râsul aproape frenetic pe care l-am auzit pe hol, spuse 
distinsa doamnă, deduc că v-aţi întâlnit cu verişoara Cora, 
servitoarea noastră. 

— Verişoara dumneavoastră? 

— Dacă n-ar fi, credeţi că ar rezista măcar cinci minute în 
această casă? Din punct de vedere al familiei, faptul de a fi mai 
norocos impune anumite obligaţii, nu-i aşa? 

— Noblesse oblige, madame. Aţi spus-o foarte frumos. 

_ — Da, aşa cred, dar mi-aş dori din suflet să n-o fi spus nimeni. 
Intr-o zi o să se înece cu whiskyul pe care îl fură şi obligaţia va 
înceta. 

— O concluzie logică. 

— Dar n-aţi venit să discutăm despre Cora, nu-i aşa? Ceai de 
muşeţel, domnule Pinkus? Lapte sau lămâie? Cu zahăr sau fără? 

— lertaţi-mă, doamnă Devereaux, dar trebuie să refuz. 
Aversiunea unui bătrân faţă de uleiurile volatile. 

— Foarte bine! La fel ar trebui să facă şi o femeie în vârstă. 
Aşa că o să torn eu însămi din licoarea asta simpatică. 

Eleanor luă un ceainic de Limoges, aflat la stânga serviciului 
din argint. 

— Un excelent coniac de treizeci de ani, domnule Pinkus, iar 
tăria lui nu face rău nimănui. Spăl eu însămi afurisitul de 
recipient, astfel încât Cora n-o să intre la idei. 

— E preferatul meu, doamnă Devereaux, spuse Aaron. lar eu 
n-o să-i spun doctorului meu, aşa că nici el n-o să intre la idei. 

— L'chaim, domnule Pinkus, toasta Eleanor Devereaux, 
turnând fiecăruia câte o înghiţitură zdravănă. 

— A votre sante, doamnă Devereaux, zise Aaron. 

— Nu, nu, domnule Pinkus. Poate că numele Devereaux e 
franțuzesc, dar strămoşii soţului meu au emigrat în Anglia în 
secolul cincisprezece - de fapt, au fost făcuţi prizonieri în timpul 
bătăliei de la Crecy, dar au rămas destul la englezi pentru a-şi 
crea propriile armate şi pentru a fi înnobilaţi de rege. Suntem 
anglicani. 

— Atunci ce-ar trebui să spun? 

— Ce-aţi zice de „Steagul sus”? 

— Asta e ceva religios? 

— Dacă eşti convins că Domnul e de partea ta, îmi închipui că 
este. 

Sorbiră amândoi din licoare şi puseră ceştile pe fragilele lor 
farfurioare. 

— Ăsta e un bun început, domnule Pinkus. Putem intra acum 
în delicatul subiect al discuţiei - cu alte cuvinte, fiul meu? 

— Cred că ar fi un lucru înţelept, încuviinţă Aaron, privindu-şi 
ceasul. Chiar în acest moment urmează să înceapă o întrunire 
care presupune discuţii extrem de complexe, ce vor dura câteva 
ceasuri. Totuşi, aşa cum am căzut de acord la telefon, în ultimele 
câteva luni a avut un comportament ciudat; n-ar fi exclus să 
părăsească întrunirea în toiul discuţiilor şi să vină acasă. 

— Ori să se ducă la un muzeu sau la cinema, sau, Doamne 
fereşte, la aeroport şi să ia avionul în cine ştie ce direcţie, 
interveni Eleanor Devereaux. Sunt foarte conştientă de pornirile 
impetuoase ale lui Sam. Cu numai două duminici în urmă m-am 
întors de la biserică şi am descoperit un bilet pe care îl lăsase 
pentru mine pe masa din bucătărie. Scria acolo că ieşise şi avea 
să mă sune mai târziu. M-a sunat în timpul cinei. Din Elveţia. 

— Experiențele noastre sunt dureros de asemănătoare, aşa că 
nu voi irosi timpul relatând situaţiile similare prin care am trecut 
eu şi angajaţii firmei mele. 

— Se află fiul meu în pericol de a-şi pierde postul, domnule 
Pinkus? 

— Nu, dacă eu pot să fac ceva, doamnă Devereaux. Am căutat 
prea mult timp un succesor ca să renunţ aşa de uşor la el. Dar n- 
aş fi sincer spunându-vă că situaţia actuală e acceptabilă. Nu e. 
Şi n-ar fi corect faţă de Sam sau firmă să susţin altceva. 

— Sunt întru totul de acord. Ce putem face - ce pot face eu? 

— Cu riscul de a atenta la privilegiul intimităţii şi fac asta 
numai din afecţiune şi îngrijorare profesională, ce îmi puteţi 
spune despre fiul dumneavoastră pentru a lămuri 
comportamentul său tot mai enigmatic? Vă asigur că ceea ce 
vom discuta va rămâne strict confidenţial - cum s-ar spune, o 
relaţie avocat-client, deşi nu mi-aş îngădui vreodată să mă erijez 
în avocatul dumneavoastră. 

— Dragă domnule Pinkus, cu un număr de ani în urmă, eu nu 
mi-aş fi permis să vă solicit să fiți avocatul meu. Dacă aş fi crezut 
că puteam să vă plătesc onorariul, aş fi putut recupera mari 
sume de bani datorate soţului meu, după moartea sa. 

— Da...? 

— Lansing Devereaux a îndrumat pe mulţi dintre colegii săi în 
afaceri extrem de profitabile, convenind cu ei să primească o 
cotă rezonabilă din beneficii, după recuperarea capitalului 
investit. După ce a murit, doar câţiva au onorat aceste înţelegeri, 

o minoritate prețioasă. 

— Inţelegeri? Scrise? 

— Lansing nu era cea mai scrupuloasă persoană în chestiunile 
concrete. Totuşi, au existat procese-verbale ale şedinţelor, 
rezumate ale discuţiilor de afaceri, lucruri de genul ăsta. 

— Aveţi copii ale acestor documente? 

— Desigur. Mi s-a spus că n-au nici o valoare. 

— Fiul dumneavoastră, Samuel, a confirmat această afirmaţie? 

— Nu i-am arătat niciodată acele hârtii şi nici n-o să i le arăt... 
A avut o adolescenţă mai curând dificilă, datorată, desigur, 
perioadei de formare, dar de ce să deschid nişte răni vindecate? 

— Într-o zi, s-ar putea să ne întoarcem la aceste hârtii „fără 
valoare”, doamnă Devereaux, dar deocamdată să revenim la 
momentul actual. Ce s-a întâmplat cu fiul dumneavoastră în 
armată? Aveţi cunoştinţă de ceva? 

— A făcut „o figură bună”, cum spun englezii. A fost jurist 
militar, atât aici, cât şi în străinătate şi mi s-a spus că a avuto 
muncă importantă în Extremul Orient. Apoi a fost detaşat, ca 
aghiotant la biroul inspectorului general, cu gradul temporar de 
maior. Nu se putea mai bine de atât. 

— În Extremul Orient? întrebă Aaron, antenele lui sesizând o 
nuanţă. Ce-a făcut în Extremul Orient? 

— A fost în China, desigur. Poate nu vă amintiţi, deoarece 
contribuţia lui a fost „minimalizată”, cum spun politicienii, dar el 
a negociat eliberarea acelui nebun general american din Beijing, 
cel care a împuşcat... părţile intime... ale unei statui venerate din 
Oraşul Interzis. 

— Nebunul Mackenzie Hawkins? 

— Da, cred că aşa se numea. 

— Cel mai nebun dintre nebunii incurabili? Banditul de gherilă 
care aproape că a aruncat planeta într-un al treilea război 
mondial? Pe e/l-a apărat Sam? 

— Da. In China. Se pare că a făcut treabă bună. 

Aaron înghiţi în sec de câteva ori înainte de a-şi recăpăta 
glasul. 

— Fiul dumneavoastră nu mi-a spus nimic din toate astea, zise 
el în şoaptă. 

— Păi, domnule Pinkus, îi cunoaşteţi pe militari. Sunt foarte 
secretoşi, din câte înţeleg. 

— Secretoşi, siropoşi, murmură celebrul avocat din Boston, cu 
un accent de rugăciune talmudică. Spuneţi-mi, doamnă 

Devereaux, Sammy a... 

— Sam ori Samuel, domnule Pinkus. 

— Da, desigur... V-a pomenit Sam vreodată de acest general 
Hawkins după ce a venit din armată? 

— Nu cu acest grad sau nume şi niciodată când era complet 
treaz... Ar trebui să vă explic faptul că, înainte să treacă în 
rezervă şi să se întoarcă la Boston, ceea ce s-a întâmplat mai 
târziu decât ne aşteptam, ar trebui să adaug... 

— Nu-mi adăugaţi mie nimic, doamnă Devereaux. Explicaţi 
delicatului care a furnizat douăzeci şi cinci de litri de oxigen 
lichid de ce nu s-a arătat niciodată. 

— Poftim? 

— N-are importanţă. Ce spuneaţi? 

— Ei bine, un colonel de la biroul inspectorului general mi-a 
telefonat şi mi-a spus că Sam dusese la bun sfârşit o „misiune 
extrem de stresantă în China. Când l-am întrebat ce însemna 
asta, a devenit aproape jignitor şi a zis că, în calitate de „soţie 
decentă de militar”, ar trebui să înţeleg. lar când i-am explicat că 
nu eram soţia lui Sam, ci mama lui, individul a spus ceva în 
sensul că „îşi imaginase că saltimbancul era puţin trăsnit”, apoi 
mi-a zis să mă aştept din partea lui la câteva luni de dispoziţie 
schimbătoare şi, posibil, la nişte beţii crunte. 

— Ce-aţi răspuns la asta? 

— Am învăţat câteva lucruri din căsnicia mea cu Lansing 
Devereaux, domnule Pinkus. Ştim al naibii de bine că, atunci 
când un bărbat clocoteşte din cauza stresului prea mare, o 
soluţie rezonabilă e să laşi aburul să iasă. Femeile alea 
emancipate ar trebui să facă ceva în acest sens. Bărbatul are 
încă de ţinut în frâu fiara din el; asta nu se modifică şi, biologic, 
nici nu e nevoie. El e bietul fraier care trebuie s-o lase mai moale 
- din punct de vedere fizic, moral şi legal. 

— Incep să înţeleg de la cine a moştenit Sam perspicacitatea. 

— Dar te-ai înşela, Aaron - pot să-ţi spun Aaron? 

— Mi-ar face mare plăcere... Eleanor. 

— Vezi dumneata, „perspicacitatea”, sau intuiţia, sau cum vrei 
s-o numeşti, poate ajuta numai dacă există imaginaţie. Asta avea 
Lansing al meu, dar mie, timpurile de dominație masculină mi-au 
pus la îndoială această calitate, dintr-o precauţie suplimentară, 
dacă vrei. 

— Eşti o femeie remarcabilă... Eleanor. 

— Încă un coniac, Aaron? 


29 


— De ce nu? Sunt un student în prezenţa unui profesor care 
mă învaţă lucruri la care nu m-am gândit niciodată cu adevărat. 

Aş putea să mă duc la soţia mea şi să-i cad în genunchi. 

— Nu exagera. Ne place să credem că suntem manipulatori. 

— Să ne întoarcem la fiul dumitale, spuse Pinkus, bându-şi 
coniacul din două înghiţituri. Ai spus că nu a pronunţat numele 
generalului Hawkins, dar mi-ai dat de înţeles că a făcut a/uzie la 
el... când era agitat. Ce spunea? 

— Bătea câmpii despre „Şoimul”, aşa îi spunea, rosti Eleanor, 
în şoaptă, cu capul lăsat pe spătarul canapelei. Sam spunea că 
era un adevărat erou, un geniu militar abandonat chiar de către 
cei care îl consideraseră purtătorul lor de cuvânt, idolul lor, dar 
care îl părăsiseră în momentul când devenise ridicol. Şi asta în 
ciuda faptului că el se făcea de râs încercând să le îndeplinească 
lor fanteziile şi visele. Dar el le lua drept adevărate, iar asta îi 
îngrozea, fiindcă ştiau că fantasmele lor, dacă se ţinea cont de 
ele, puteau conduce la dezastru. Asemeni majorităţii fanaticilor 
care nu luptaseră vreodată cu adevărat, ei considerau ridicolul şi 
moartea indezirabile. 

— Şi Sam? 

— Pretindea că nu acceptase niciodată ideile Şoimului, nu 
dorise să se asocieze cu el, dar fusese oarecum obligat s-o facă - 
în ce fel, nu ştiu. Uneori, când avea chef de vorbă, inventa 
poveşti incredibile, total absurde, cum ar fi întâlniri la miezul 
nopţii cu ucigaşi plătiţi, pe un teren de golf. A numit chiar un club 
din Long Island. 

— Long Island din New York? 

— Da. Povestea cum negocia el contracte importante cu 
trădători britanici în Belgrave Square din Londra şi cu foşti 
nazişti, la ferme de pui din Germania... până şi cu şeici arabi în 
deşert, care deţineau blocuri de locuinţe în Tel Aviv şi nu 
permiteau armatei egiptene să le bombardeze proprietăţile în 
timpul războiului de Yom Kippur. Aberante poveşti, Aaron, ţi-am 
spus că erau - că sunt - complet nebuneşti. 

— Complet nebuneşti, repetă calm Pinkus, cu glas stins, 
simțind cum i se pune un nod în gât. Ai spus „sunt”? Mai 
relatează astfel de istorii? 

— ... Nu chiar ca înainte, însă atunci când e foarte frământat 
sau după ce bea prea mult şi începe să delireze în bârlogul lui. 

— İn bârlog ca într-o cuşcă, poate. 

— Aşa îi zice ei, bârlogul din „castel”. 

— „Castel”, adică o casă foarte mare sau un palat? 

— Da, vorbeşte chiar, din când în când, despre un mare castel 
din Zermatt, Elveţia şi despre „lady Anne” a lui şi despre 
„unchiul Zio” pure fantezii! Cuvântul potrivit cred că e „nebunie”. 

— Sper sincer să fie aşa, mormăi Pinkus. 

— Poftim? 

— O, nimic. Samuel petrece mult timp în „bârlogul” lui, 
Eleanor? 

— Nu-l părăseşte niciodată, cu excepţia rarelor ocazii când ia 
masa cu mine. Se află în aripa de est, despărţit de restul casei, 
cu intrare şi dependinţe separate - două dormitoare, birou, 
bucătărie - confortul obişnuit. Are până şi servitorii lui - ciudat, 
sunt musulmani. 

— Cu adevărat propriul său apartament. 

— Da şi crede că numai el are cheile... 

— Dar nu-i aşa? întrebă repede Aaron. 

— Slavă Domnului, nu. Cei de la asigurări au insistat ca eu şi 
Cora să avem acces acolo. Cora i-a furat inelul de chei într-o 
dimineaţă şi a făcut dubluri... Aaron Pinkus! 

Eleanor Devereaux privi în ochii înfundaţi în orbite ai 
avocatului, citind mesajul din ei. 

— Chiar crezi că am putea afla ceva dacă... dacă pătrundem în 
bârlogul din castel? Nu e ilegal? 

— Eşti mama lui, dragă doamnă şi eşti îngrijorată în mod 
justificat de actuala lui stare de spirit. E o situaţie dincolo de 
orice lege. Totuşi, înainte de a lua această decizie, am să-ţi mai 
pun una sau două întrebări.... Această casă, veche şi mare a 
cunoscut multe transformări minunate în ultimii ani. Am calculat 
că numai renovarea exteriorului trebuie să fi costat înjur de o 
sută de mii de dolari. Acum, văzând interiorul, sunt nevoit să 
înmulţesc cifra asta de mai multe ori. De unde provin banii? Ţi-a 
spus Sam ceva? 

— Ei bine, nu prea multe; adică, nimic exact... Mi-a spus că, în 
timp ce era în Europa în acea misiune ultrasecretă de după 
armată, a investit în nişte lucrări de artă, de fapt în nişte obiecte 
de artă religioase recent descoperite, iar după câteva luni 
preţurile au explodat şi el a câştigat enorm. 

— Inţeleg, zise Pinkus, simțind cum i se crispează stomacul; 
nu era nimic clar, doar bubuitul îndepărtat al tunetului din 
mintea lui. Obiecte de artă religioase... Şi acea „lady Anne” 
despre care spui că a vorbit. Ce zicea despre ea? 

— Curate prostii. În iluziile fiului meu sau, dacă vrei, în delirul 
lui, această lady Anne, această fantomă pe care o numeşte 
dragostea eternă a vieţii lui, l-a părăsit şi a fugit cu un papă. 

— O, Doamne al lui Abraham, şopti Pinkus, întinzându-se după 
ceaşcă. 

— Noi, enoriaşii Bisericii Angliei, nu putem accepta această 
asociere, Aaron. Exceptându-l pe Henric al Vill-lea, apostazia 
infailibilităţii oricărui pontif pur şi simplu nu se susţine. E un 
simbol acceptabil, deşi oarecum pretenţios, dar nimic mai mult. 

— Cred că e timpul să iei o decizie, dragă Eleanor, spuse 
Pinkus, înghițind restul de coniac şi dorindu-şi să-i treacă durerea 
tot mai intensă de stomac. Să aruncăm o privire în bârlogul din 
castel. 

— Chiar crezi că ne-ar fi de folos? 

— Nu sunt sigur de ce cred, dar sunt sigur că ar fi bine. 

— Atunci să mergem. 

Lady Devereaux se ridică de pe canapea, puţin nesigură şi 
arătă spre uşile duble. 

— Cheile se află într-o vază de flori din foaier. „O vază de flori 
din foaier”, cam greu de pronunţat, nu-i aşa? Incearcă de la 
coadă la cap, Aaron. 

— Hol, varză, barză, bol, încercă Pinkus ridicându-se în 
picioare, nefiind prea sigur unde se aflau. 

Se apropiară de uşa masivă a bârlogului lui Samuel Lansing 
Devereaux; mama lui Sam vâri cheia în broască, ajutată cu 
blândeţe de bărbatul care era acum avocatul ei. Pătrunseră în 
„sanctuar”, mergând pe un coridor îngust ce dădea într-un hol 
mai larg, unde razele soarelui amiezii se revărsau prin geamul 
unei uşi, aparent impenetrabilă, aflată la stânga, care era 
intrarea separată în apartament. O luară spre dreapta; prima uşă 
deschisă dezvălui o cameră întunecată; jaluzelele venețiene erau 
trase şi blocate. 

— Ce e aici? întrebă Aaron. 

— Cred că e biroul lui, răspunse Eleanor, clipind des. Nu-mi 
mai amintesc de când n-am mai fost aici probabil că de când a 
fost terminată construcţia şi Sam m-a adus să mi-o arate. 

— Hai să aruncăm o privire. Ştii unde e întrerupătorul? 

— De obicei se afla pe perete. 

Acolo era, iar cele trei lămpi din tavan luminară trei pereţi 
vizibili ai biroului, cu lambriuri din lemn de pin. Pereţii propriu-zişi 
erau greu de văzut, fiind acoperiţi cu fotografii înrămate şi 

articole din ziare, lipite strâmb, parcă în grabă sau cu furie, pe 
suprafeţele libere dintre numeroasele rame. 

Aici e o mizerie de nedescris! exclamă mama ocupantului 
acelui loc. O să insist să facă curat! 

— Eu nici nu m-aş gândi la asta, remarcă Pinkus, apropiindu- 
se de o tăietură din ziar lipită pe peretele din stânga, care 
reprezenta o călugăriţă înveşmântată în alb, împărțind hrană şi 
haine unor băştinaşi - albi, negri şi hispanici - din diverse părţi 
ale lumii. SORA ANNE MILOSTIVA IŞI TRANSMITE MESAJUL PE TOT 
GLOBUL, anunţa titlul de deasupra fotografiei unui cartier sărac 
din Rio de Janeiro, crucifixul de pe munte văzându-se în fundalul 
acestui oraş cosmopolit. Celelalte tăieturi erau variaţiuni pe 
aceeaşi temă - poze ale unei călugăriţe deosebit de atrăgătoare, 
făcute în Africa, Asia, America Centrală şi pe insulele de leproşi 
din Pacific. SORA ANNE, SORA MILEI, SORA SPERANŢEI şi, în 
sfârşit, ANNE MILOSTIVA, CANDIDATA LA SFINȚENIE? 

Punându-şi ochelarii cu ramă metalică, Aaron studie 
fotografiile. Multe erau făcute la câte o cabană cu flori de colţ, 
având Alpii drept fundal; iar oamenii arătau fericiţi, fără griji, cu 
feţele luminate de bucuria de a trăi. Recunoscu uşor câteva 
figuri: un Sam Devereaux ceva mai tânăr; silueta înaltă şi figura 
agresivă a „nebunului” Mackenzie Hawkins; femeia blondă, în 
pantalon, scurţi - într-adevăr voluptuoasă, inconfundabila Anne 
Milostiva - şi o a patra figură, un bărbat solid, zâmbitor, cu un 
şorţ scurt de bucătar care de-abia îi acoperea pantalonii din 
piele. Cine era? | se părea cunoscut, dar nu, nu, NU! 

— Dumnezeul lui Abraham ne-a părăsit, şopti Aaron Pinkus. 
Tremurând. 

— În numele strămoşilor celți, ce tot spui acolo? întrebă 
Eleanor Devereaux. 

— Probabil că nu-ţi aminteşti, fiindcă n-a însemnat nimic 
pentru dumneata, răspunse Aaron, stingherit, cu o vibraţie 
aparte în vocea joasă. Cu nişte ani în urmă, Vaticanul s-a aflat 
într-o încurcătură de natură financiară. Banii dispăreau din 
vistierii; în... în sume imense, sprijinind cauze imposibile, precum 
companii de operă de mâna a treia, carnavaluri şi bordeluri în 
toată Europa, tot felul de aiureli. Oamenii credeau că Papa a 
înnebunit, că era, cum spuneau ei, pazzo! Apoi, chiar înainte de 
falimentul total al Cetăţii Eterne, care ar fi creat panică în 
întreaga lume financiară, totul a revenit brusc la normal. Pontiful 
şi-a recăpătat stăpânirea de sine, vechea lui personalitate! Presa 

din toată lumea spunea că era ca şi cum ar fi existat doi oameni 
- unul pazzo, iar celălalt cumsecade, cel pe care toţi îl ştiau şi-l 
iubeau. 

— Dragul meu domn Pinkus, toate astea nu au nici un dram de 
logică! 

— Priveşte, priveşte! strigă Aaron, arătând spre o faţă 
zâmbitoare, cărnoasă, dintr-una din fotografii. El e! 

— Cine? 

— Papa! De acolo au venit banii. Răscumpărarea! Presa avea 
dreptate, erau doi oameni! Generalul Hawkins şi fiul dumitale /- 
au răpit pe Papă! Eleanor, Eleanor! 

Lady Devereaux căzu leşinată pe podea. 

Nimeni nu e atât de curat, spuse calm directorul 
Mangecavallo, adresându-se cu glas neîncrezător celor doi 
bărbaţi în costume închise la culoare, aşezaţi la masa din 
bucătăria sa slab luminată din Melean, Virginia. Nu e normal, 
înţelegeţi ce vreau să spun? Poate n-aţi scotocit destul de bine, 
nu, Fingers? 

— Vinnie, am fost şocat, spuse bărbatul scund şi obez care 
răspundea la numele Fingers, atingându-şi nodul cravatei albe 
din mătase ce cădea peste cămaşa lui neagră. Cum spui, nu-i 
normal - nu-i nici măcar uman. In ce lume trăiesc judecătorii 
ăştia de prim rang? Poate într-una fără microbi. 

— Nu mi-aţi răspuns la întrebare, îl întrerupse Vincent cu 
blândeţe, arcuindu-şi sprâncenele şi mutându-şi iute privirea 
pătrunzătoare spre celălalt vizitator. Tu ce spui, Meat? N-aţi 
devenit superficiali, băieţi, nu-i aşa? 

— Hei, Vin, protestă oaspetele masiv, cu pieptul cât un butoi şi 
cu mâinile mari întinse în faţă, acoperindu-i parţial cravata Roşie 
ce trona peste cămaşa roz. Am făcut o treabă clasa-ntăi - ce să-ţi 
mai spun? Aştia de mare clasă au cerut-o, corect? l-am chemat 
până şi pe băieţii lui Hymie Goldfarb din Atlanta şi cine poate 
aduce dovezi mai zdrobitoare împotriva unui sfânt decât ei, am 
dreptate sau nu? 

— Indiscutabil, băieţii lui Hymie cunosc toate dedesubturile, 
fără discuţie, admise directorul CIA, turnându-şi alt pahar cu 
Chianti şi scoțând din buzunarul cămăşii un trabuc Monte Cristo. 
Mult mai bine decât toţi agenţii federali din Hooverville. Au 
descoperit pentru noi mizerii de tot soiul despre o sută treizeci şi 
şapte de congresmani şi douăzeci şi şase de senatori care mi-au 
confirmat informaţiile,  împrăştiate, desigur, cu oarecare 
largheţe. 

— Cea mai largă, ce, Vinnie? întrebă Fingers. 

— Largheţe - las-o baltă... Tot nu pot să înţeleg. Nici unul 
dintre aceşti şase judecători scrântiţi nu are nimica de care să ne 
putem lega? Aştia-s extratereștri! 

Mangecavallo se ridică de la masă şi îşi aprinse trabucul. 

Se plimbă de colo-colo prin faţa unui perete pe care erau 

atârnate imagini succesive cu sfinţi, papi şi legume, până când 
se opri brusc, un nor de fum înconjurându-i ţeasta ca un balon. 

— Să ne întoarcem la elementele de bază. Să privim cu 
adevărat. 

— La ce, Vinnie? 

— La aceşti patru sau cinci clovni, probabil liberali, care nu pot 
gândi corect. Ce se întâmplă cu ei şi cum de oamenii lui Goldfarb 
n-au putut afla?... Cum e cu marele motan negru? Poate că ai 
bătut pe cineva când era copil, s-a gândit cineva la asta? 

Poate că nimeni n-a căutat destul de departe în trecut. Asta ar 
putea fi greşeala! 

— Cânta în corul bisericii, Vin. Era o apariţie, un adevărat 
înger şi o mare, mare minte. 

— Dar doamna judecător? E o grăsană, corect? Asta înseamnă 
că bărbatul ei trebuie să-şi ţină gura şi să pretindă că îi place că 
e aşa grasă - ceea ce nu se poate, fiindcă e bărbat. Poate că ea 
nu-i dă să mănânce, iar el e turbat. Oamenii nu prea vorbesc 
despre aşa ceva. 

— Tot apă de ploaie, Vin, zise Meat, clătinându-şi capul cu 
tristeţe. El îi trimite flori în fiecare zi la birou şi spune tuturor cât 
de mândru e de ea. Lucrul e explicabil, ţinând cont că şi ele 
mare avvocato şi n-o să-şi facă duşman la tribunalul ăla tocmai 
pe nevastă-sa. 

— Rahat!... hei, dar lunganul ăla cu perucă poate că se pileşte 
cam des, aşa cum fac mulţi irlandezi după o anume vârstă. Ce 
ziceţi de asta? Am putea să-i facem un mic dosar-ultrasecret, 
securitate naţională, chestii de-astea. Plătim vreo duzină de 
martori care să declare că l-au văzut beat mort după ce ieşea de 
la birou. Ar putea să meargă. Am putea adăuga şi câteva nume 
de fete. E ceva normal! 

— Nu ţine, Vin, îl contrazise Meat, oftând şi dând iarăşi din 
cap. Irlandezu-i atât de curat, că face aşternuturile să scârţâie. 

Nimeni nu l-a văzut bând mai mult de un pahar de vin alb, iar 
despre fete nici vorbă. 

— Poate că aici e ceva. 

— Mergi prea departe, Vin. Asta a rămas la vârsta cercetaşi 
lor. 

— Încă un rahat... Foarte bine, foarte bine. Nu ne atingem de 
cele două fosile, fiindcă oamenii noştri îi cam taxează pe băieţii 
cu bani din cartierele selecte. Nu trebuie să ofensăm elita 
cluburilor exclusiviste, asta-i clar. Nu-mi place, dar accept 

situaţia... Aşa că ajungem la concetățeanul nostru. 

— Un om rău, Vinnie, îl întrerupse Fingers înfuriat. S-a purtat 
foarte urât cu mulţi dintre băieţii noştri - ca şi cum nici nu ne-ar 
cunoaşte, înţelegi ce vreau să zic? 

— Păi, poate-l facem să afle că noi ştim cine e el, ce zici de 
asta? 

— Bine, Vin, dar ce să zic despre ce? 

— De unde dracu’ să ştiu eu? Băieţii lui Goldfarb trebuiau să 
vină cu ceva, cu orice! Poate că a bătut măr nişte călugăriţe la 
şcoala parohială sau a ciordit banii din cutia milei la liturghie ca 
să-şi cumpere un Harley şi să intre într-o gaşcă de motociclişti, 
orice! Trebuie să mă gândesc eu la toate? Are un punct slab, 
trebuie să aibă! Toţi concetățenii graşi au! 

— Meat e cam gras... 

— Ai zis-o, Fingers, că tu ai fi vreo prăjină. 

— Nu te poţi lua de concetățeanul ăla, Vin, interveni Meat. E 
de-a dreptul „erudito”, unu' care ştie atâtea cuvinte mari că-i 
încurcă şi pe cei mai deştepţi. Plus că-i la fel de curat ca şi 
neprihănitul irlandez, n-are nici un păcat, poate doar că irită 
lumea cântând arii din opere fără să aibă o voce prea bună. 
Băieţii lui Goldfarb l-au luat în vizor mai întâi fiindcă se consideră 
liberali, ca mai toţi evreii, iar barosanul nu e. Au fost oarecum 
motivaţi politic, înţelegi? 

— Ce dracu’ are politica de-a face cu toate astea? Noi avem o 
problemă, cea mai mare problemă cu care s-a confruntat 
vreodată ţara asta şi pierdem vremea cu politica? 

— Hei, Vinnie, interveni Fingers, tu ai fost ăla care-a vrut să-i 
umple de rahat pe judecătorii ăia, corect? 

— Bine, bine! spuse Mangecavallo, pufăind din trabuc şi 
întorcându-se la scaunul de la masă. Ştiu şi cu când nu merge cu 
bubuială? Deci, ce avem de făcut? Trebuie să apărăm ţara pe 
care o iubim, fiindcă, fără ţara pe care o iubim, am ieşi din 
afaceri! V-aţi lămurit? 

— O, da, zise Fingers. Eu nu vreau să trăiesc în altă parte. 

— Eu n-aş putea, adăugă Meat. Păi, cu Angelina şi cu şapte 
copii, unde să mă duc? La Palermo e prea cald şi eu transpir, 
ştiţi? Cu Angie e şi mai rău - mamă, ce mai transpiră! E în stare 
să împută ditamai camera. 

— Dezgustător, spuse încet Mangecavallo, ridicându-şi ochi i 
întunecaţi spre uriaşul său colaborator cu cămaşă roz. Adică de-a 
dreptul dezgustător. Cum poţi să vorbeşti în felul ăsta despre 

mama copiilor tăi? 

— Nu e vina ei, Vin. Glandele sunt de vină. 

— Acum chiar că ai dat cu mucii-n fasole, Meat, ştii asta?... 
Basta, aşa nu mai ajungem nici unde. 

Directorul CIA se ridică iarăşi de pe scaun şi începu să se 
plimbe înfuriat prin bucătărie, pufăind din trabuc şi oprindu-se 
cât să ridice capacul unei oale ce fierbea pe maşina de gătit, 
căruia îi dădu drumul imediat din cauza metalului fierbinte. 

— Ce dracu’ mai găteşte acuma? Parcă ar fi creieri de 
maimuţă. 

Işi scutură mâna arsă. 

— Cine, Vinnie, servitoarea ta? 

— Servitoare? Ce servitoare? Vrei să spui „contessa” care 
trândăveşte cu Rosa tricotând şi vorbind, vorbind şi tricotând, ca 
două curve bătrâne din Sicilia care încearcă să-şi aducă aminte 
cine cu cine s-a regulat în Messina acum patruzeci de ani! Ea nu 
găteşte - nu găteşte, nu spală ferestrele, nici closetul - doar se 
fâţâie cu Rosa prin magazine şi cumpără o haleală pe care n-aş 
da-o nici la mâţe. 

— Scapă de ea, Vin. 

— O, ce amuzant eşti, mizerabile! Rosa spune că seamănă cu 
o soră de-a ei, numai că-i mai simpatică şi nu-i aşa de urâtă... 
Nu, să mănânce ele acest escremento, noi o să ieşim în oraş. O 
urgenţă privind securitatea naţională, v-aţi prins? 

— Sigur, Vinnie, afirmă Fingers, clătinându-şi capul masiv cu 
tot. Cu nasul cam strâmb. Ca atunci când spui că „băştinaşii sunt 
în fierbere”, corect? 

— Doamne, ce legătură au băştinaşii cu... sta; aşa... stai aşa! 
Băştinaşi. „Băştinaş american”. Asta e/... Poate, cam aşa. 

— Cam aşa poate ce, Vin? 

— Nu putem să le facem felul judecătorilor, corect? 

— Corect, Vinnie. 

— Deci Curtea Supremă poate să ne arunce pe toţi în closet, 
corect? 

— Corect, Vin. 

— Nu-i obligatoriu... Să presupunem că această jigodie de şef 
indian care ar putea declanşa cea mai mare criză de securitate 
naţională din istorie e un om foarte rău, un individ într-o ureche, 
fără suflet, plin de intenţii rele, înţelegeţi ce vreau să zic? Dacă 
presupunem că nu-i pasă de aiurelile despre fraţii lui indieni din 
Vestul Sălbatic, ci vrea doar o sursă bogată de venituri pentru 

sine, cu publicitatea aferentă? Dacă-i smulgem masca de 
personaj pozitiv, am rezolvat cazul. E terminat definitiv! 

— Nu ştiu, Vin, ripostă şovăitor Meat. Chiar tu mi-ai spus că, 
atunci când l-ai întrebat pe avocatul ăla de la Casa Albă - ăla cu 
creta colorată - el ţi-a zis că cinci sau şase judecători au 
recunoscut că plângeau în hohote când au citit dosarul acestui 
Taur Aşezat? care era o adevărată litanie - ai spus „litanie”, Vin, 
a trebuit să mă uit în dicţionar - despre înşelătorii şi ticăloşii, 
chiar şi despre uciderea şi înfometarea unor triburi întregi în anii 
de început ai Statelor Unite ale Americii. Acuma, tu, eu şi cu 
Fingers - tu fiind cel mai isteţ, normal şi eu puţin în urma ta, că 
Fingers nu contează - putem să ne imaginăm că vreo secătură 
de farsor ar fi în stare să dea gata minţile acestor şase mari 
judecători cu nişte tâmpenii? Mi se pare lipsit de sens. 

— Noi nu căutăm sensul, amico, noi căutăm o cale de ieşire 
dintr-un posibil pericol naţional, bagă-ţi bine asta în ţeastă. lar 
acum, soluţia se cheamă Vârful Norilor. Trimite băieţii lui 
Goldfarb în Nebraska! 


— Nebraska... Nebraska... Nebraska, intona Hyman Goldfarb 
la telefon, de parcă numele statului ar fi făcut parte din vreun 
psalm al Vechiului Testament. 

Aşezat în spatele biroului său elegant din încăperea la fel de 
elegantă a unei clădiri situate pe foarte eleganta Phipp Piaza, el 
îşi dădu ochii peste cap, apoi îi cobori pentru a privi drăgăstos 
cuplul elegant, zvelt, de vârstă mijlocie, ce se afla în faţa lui - 
vârstă mijlocie însemnând vreo patruzeci şi cinci de ani, cu doar 
câţiva ani mai puţin decât musculosul, bronzatul Goldfarb, 
îmbrăcat într-un costum strâmt din pânză albă, ce-i reliefa trupul. 

Incă teribil de atletic. 

— Ar trebui să-mi trimit iarăşi oamenii spre această - în cel 
mai bun caz - neobişnuită Nebraska, pentru a porni în căutarea 
unei ceţi, a unui fum, a unui nor de aburi ce-şi spune Vârful 
Norilor, căpetenia tribului Wopotami? Asta vrei să spui? Fiindcă, 
dacă-i aşa, trebuia să mă fac rabin - profesiune pentru care am 
şi studiat - şi nu jucător de fotbal, meserie ce necesită prea puţin 
cunoştinţe. 

Hyman Goldfarb se opri, ascultând, îndepărtând din când în 
când receptorul de la ureche, oftând până când, în sfârşit, îşi 
întrerupse interlocutorul. 


2 Sitting Bull (Taurul Aşezat): vestită căpetenie a pieilor roşii (n.t.). 

— Te rog să mă asculţi cu atenţie şi o să economiseşti nişte 
bani, de acord?... Mulţumesc, uite despre ce e vorba. Dacă există 
un şef de trib numit Vârful Norilor, nu e de găsit nicăieri. Oamenii 
mei nu pot afirma că nu există. De câte ori au menţionat numele 
ăsta în faţa celor care au mai rămas din tribul Wopotami, au fost 
întâmpinați cu tăcere, amestecată cu şoapte de neînțeles în 
limba Wopotami. Băieţii mi-au spus că s-au simţit ca într-o 
catedrală ridicată undeva în pădure, unde există prea mult alcool 
la îndemână şi ajungi să crezi că Vârful Norilor ăsta e mai mult 
un mit decât o realitate. O icoană, poate, sau un zeu tribal, 
sculptat pe un stâlp totemic, căruia credincioşii îi datorează 
supunere, dar nu o fiinţă umană. Pe scurt, eu am impresia că o 
astfel de persoană nu există... Ce cred eu, asta mă întrebi - deşi 
nu e nevoie să strigi? Sincer vorbind, nervosul meu prieten, cred 
că şeful Vârful Norilor e un amalgam simbolic al unor interese 
speciale definite cu grijă, fără îndoială bine intenţionate şi legate 
de nefericitul tratament aplicat indienilor americani de către 
guvernul nostru. Poate că e un mic grup de specialişti în 
jurisprudenţă de la Berkeley sau New York, care au dezgropat 
suficiente date pentru a pune în încurcătură instanţele inferioare. 
O escrocherie, prietene, pur şi simplu o escrocherie, dar una 
strălucită. 


Goldfarb depărtă receptorul de ureche şi închise ochii, în timp 
ce vocea metalică a interlocutorului umplu elegantul birou. 

— Ce fel de vorbe sunt astea? Această țară imensă ar putea 
intra într-o criză la nivel naţional şi tu nu ai de oferit decât 
„Ccadouri” lipsite de sens? Păi să-ţi zic ceva, domnule Mare 
Fundaş, omul din Langley, Virginia, cu care nu poți vorbi nicicum, 
să ştii că ar fi bine să ieşi cu ceva despre acest Vârful Norilor şi 
asta repede! Adică nici unul din noi nu vrea să trăiască la 
Palermo, mă-nţelegi? 

— Lăsând la o parte excesul de cuvinte, „Per cento anno, 
signore”, spuse Goldfarb. Păstrăm legătura. 

Consultantul CIA puse receptorul în furcă, se lăsă pe spate în 
fotoliu şi oftă zgomotos, adresându-se cuplului simpatic din faţa 
lui: 

— De ce eu, o, Doamne, de ce eu? Sunteţi siguri că nu greşiţi? 

— Eu n-aş fi atât de categorică, Hyman, răspunse femeia, cu 
un accent englezesc ce trăda mai multe generaţii cu educaţie 
costisitoare. Nu, nu suntem siguri şi nu cred că poate fi cineva, 

dar, dacă există vreo persoană numită Vârful Norilor, pur şi 
simplu e de negăsit, aşa cum i-ai explicat limpede domnului de la 
telefon. 

— Am folosit cuvintele tale, desigur, zise Goldfarb. Şi mă 
îndoiesc în privinţa apelativului „domn”. 

— Pe bună dreptate, presupun, zise însoţitorul femeii, tot cu 
un accent britanic. Am folosit Planul C. Ne-am recomandat drept 
antropologi de la Cambridge care studiază un trib ai cărui 
strămoşi au fost trecuţi sub jurisdicţia Coroanei de către Walter 
Raleigh la începutul secolului şaptesprezece. Dacă există într- 
adevăr Vârful Norilor, ar fi fost perfect logic să dea fuga şi să 
solicite recunoaşterea Coroanei, ca şi vechea datorie, 
nesemnificativă la acea vreme, dar care ar atinge o cifră enormă 
în zilele noastre. N-a apărut; prin urmare, concluzia noastră este: 
acel om nu există. 

— Dar compendiul de la Curtea Supremă există, insistă 
consultantul. £ o nebunie. 

— Pur şi simplu incredibil, admise englezul. Unde mergem de 
aici? Bănuiesc că eşti „în bătaia puştii”, cum spunem noi în 
Serviciul secret al Maiestăţii sale, deşi am crezut întotdeauna că 
e o formulare mai curând banală, exprimând mai multă 
melodramă decât e necesar. 

— E şi nu e aşa, spuse Goldfarb. Avem de-a face cu o istorie 
ieşită din comun şi cu o situaţie extrem de periculoasă... 
Judecătorii ce cred despre asta? 

— Dreptate şi lege, îndrăznesc să spun, interveni femeia. Cu 
nişte costuri despre care ştim cu toţii că sunt inimaginabile. Nu 
mă priveşte, dragă Hy şi iartă-mă că spun asta, dar bărbatul de 
la telefon, despre care spui că nu e un domn, are de fapt 
dreptate. Cine se ascunde sub mantia acestui Vârf al Norilor, aici 
e cheia enigmei. 

— Dar, Daphne, ai recunoscut singură că nu-l poţi găsi. 

— Poate că n-am căutat destul de bine, Hyman. Ce zici, 
Reggie? 

— Dragă fată! Am cutreierat toată mlaştina aia blestemată cu 
case oribile, /ipsite de orice confort şi n-am găsit nimic. Totul a 
fost complet lipsit de sens! 

— Da, ştiu, dragă, dar a fost cineva care n-a vrut să se facă 
înţeles, îţi aminteşti că l-am menţionat? 

— A, ăla, răspunse englezul, pe un ton ce voia să alunge 
amintirea. Un tânăr jegos şi ursuz. 

— Cine? întrebă Goldfarb, aplecându-se peste birou. 

— Nu ursuz, Reggie, doar necomunicativ, incoerent, de fapt; 
dar a înţeles tot ce-i spuneam. | se citea asta în ochi. 

— Cime era? repetă consultantul CIA. 

— Un indian curajos - cred că ăsta-i cuvântul - de vreo 
douăzeci de ani. Pretindea că nu înţelege engleza foarte bine şi 
doar dădea din umeri şi clătina din cap când i-am pus câteva 
întrebări. Atunci n-am dat prea mare atenţie acestui lucru - 
tinerii din ziua de azi sunt atât de ostili, nu? 

— Era îmbrăcat indecent, ca să zic aşa, o întrerupse Reginald. 
Avea doar o cârpă prinsă în jurul şalelor, iar când a sărit pe calul 
ăla, pot spune că a dovedit o lipsă clară de îndemânare la călărit. 

— Despre ce tot vorbeşti? întrebă uluit Goldfarb. 

— A căzut, răspunse Daphne. Călăria nu e punctul lui forte. 

— Stai puţin, stai puţin! Spui că n-ai dat prea mare atenţie 
acestui tânăr indian atunci, dar te gândeşti la el acum. De ce? 

Intrebă Goldfarb. 

— Ei bine, date fiind împrejurările, dragă Hy, încerc să mă 
gândesc la orice. 

— Vrei să spui că el ar putea şti ceva ce n-a vrut să-ţi spună? 

— E doar o ipoteză... 

— Crezi că-l mai poţi găsi? 

— A, da. Am văzut din ce cort a ieşit. 

— Cort? Ei trăiesc în corturi? 

— Păi, fireşte, Hyman, răspunse Reginald. Sunt indieni, băiete. 
Piei-roşii, cum le zice în filme. 

— Mai e ceva putred pe undeva, zise Goldfarb, ridicând 
receptorul şi formând un număr. Corturi! Nimeni nu mai doarme 
în corturi!... Să nu despachetaţi, le mai zise el celor doi, 
îndreptându-şi imediat atenţia spre telefon. Mammy? Ea 
„Lopata” şi ieşi pe teren. O să-l scoţi pe Lear la o plimbare în 
statul Nebraska. 


Tânărul indian curajos, gol, purtând doar o ciudată fustă 
scurtă din piele ce-i acoperea şoldurile, stătea în faţa marelui 
cort împodobit şi striga: 

— Vreau hainele mele, Mac! Nu poţi face asta! M-am săturat - 
toți ne-am săturat! Noi nu dormim în corturile astea stupide, nu 
ne ardem mâinile încercând să gătim la focuri de tabără şi 
folosim toalete, nu afurisita de pădure! Şi dacă tot sunt implicat 
în potlogăria asta, poţi să iei mârţoaga aia nenorocită şi bolnavă 

şi să i-o trimiţi înapoi lui Geronimo! Detest caii şi nu ştiu să 
călăresc - nici unul dintre noi nu călăreşte, pentru numele lui 
Dumnezeu! Noi conducem Chevrolet-uri şi Ford-uri şi câteva 
Cadillac-uri vechi, dar nu cai!... Mac, mă asculti? Hai, Mac, 
răspunde-mi! Uite, îţi mulţumim pentru bani şi pentru bunele 
intenţii - chiar şi pentru hainele astea caraghioase aduse de la 
Hollywood, dar s-a îngroşat gluma, întelegi? 

— Tu ai văzut vreodată filmul pe care l-au făcut despre mine? 
se auzi un răcnet dinăuntrul cortului. Jigodia care a jucat rolul 
meu era cel mai mare bâlbâit pe care l-am auzit vreodată! 
Penibil, e totul penibil! 

— Mac, despre asta vorbesc şi eu. Aiureala în care ne-ai vârât 
e penibilă pentru noi. O să ajungem să fim demascaţi şi să râdă 
de noi toate rezervaţiile. 

— Nu, încă nu sunteţi - noi nu suntem! Deşi termenul 
„demascat” e destul de interesant. 

— Nu, nu e, cap sec ce eşti! Au trecut mai bine de trei luni şi 
n-am auzit o vorbă. Trei luni de nebunie, învârtindu-ne pe-aici pe 
jumătate goi sau în costume cu mărgele care ne zgârie fundul, 
arzându-ne degetele şi înţepându-ne prin tufe otrăvite, de câte 
ori trebuie să mergem în pădure... 

— Tranşeele înguste au făcut întotdeauna parte din viaţa 
militară, băiete. Şi nu poţi obiecta în privinţa separării sexelor - 
armata n-a procedat niciodată altfel. 

— Asta nu e armată, iar eu nu sunt soldat şi vreau hainele 
mele înapoi... 

— Cât de curând, fiule! îl întrerupse vocea răguşită, dinăuntrul 
cortului. O să vezi. 

— Nu, lunaticule, nu peste o zi, sau peste o lună, sau peste un 
an! Decrepiţii ăia de la Curtea Supremă lenevesc prin birouri şi 
probabil că se prăpădesc de râs, iar eu n-o să fiu în stare să 
practic avocatura nici în cel mai amărât tribunal din Samoa 
americană... Haide, Mac! Recunoaşte că s-a terminat - a fost o 
idee nebunească şi chiar dacă a avut: vreun dram, un dram, 
poate, de coerenţă, acum a devenit ridicolă. 

— Bunul nostru popor a suferit vreme de o sută doisprezece 
ani, băiete. A suferit sub stăpânirea brutalului, lacomului om alb, 
iar noi vom fi recompensaţi cum se cuvine şi vom fi eliberaţi! 

— Mac, nu eşti nici pe departe înrudit cu ei! 

— In inima mea de soldat bătrân suntem /egati, fiule şi eu n-o 
să vă părăsesc. 

— Să ne părăseşti, ai zis? Dă-mi hainele înapoi, apoi spune-le 
acestor doi idioţi care se ţin după mine să mă lase în pace! 

— Eşti prea nerăbdător, tinere prieten şi nu te pot lăsa să te 
desparţi de fraţii noştri de trib... 

— Ai noştri... ? Mac, eşti copt pentru ospiciu, aşa că lasă-mă 
să-ţi zic una bună, frate curajos. E o mică problemă de statut 
juridic formal, de care presupun că nu eşti conştient, dar ar fi al 
naibii de bine să fii. Acum patru luni, când a început acest dans 
războinic de rahat, m-ai întrebat dacă am trecut examenul şi am 
intrat în barou, iar eu ţi-am spus că eram sigur că l-am luat. Ei 
bine, sunt sigur şi acum că am depăşit cu bine chestia aia 
blestemată, dar dacă mi-ai cere să-ţi arăt un certificat, n-aş 
putea s-o fac. Inţelegi, n-am primit o notificare formală de la 
tribunalul din Nebraska şi s-ar putea să n-o primesc timp de încă 
două luni, ceea ce e perfect normal pentru tribunal, însă total 
inadmisibil când e vorba de şedinţa de judecată a Curţii 
Supreme. 

— Cee...? se auzi un răcnet din rărunchi în spatele cortului. 

— Instituţia aia e un loc foarte aglomerat şi, cu excepţia unor 
circumstanţe extraordinare, care trebuie enunțate şi aprobate, 
nici un avocat neacreditat nu poate depune vreo petiție la Curtea 
Supremă, nici măcar în calitate de consilier temporar. Ji-am spus 
asta. Eşti terminat din cauza viciilor de procedură, chiar dacă ai 
primi o decizie favorabilă - e ca şi cum l-ai pune pe acest curajos 
indian să înveţe să călărească un nenorocit de cal! 

Ţipătul disperat ce se auzi dinăuntrul cortului făcut din false 
piei de animale pictate de mântuială fu mai lung decât 
precedentul şi mult mai sfâşietor. 

— Cum ai putut să faci asta?! 

— Nu eu am făcut-o, Mac, tu ai făcut-o! Ţi-am spus să-l 
înregistrezi oficial pe avocatul tău, dar mi-ai zis că nu puteai 
fiindcă era mort şi că o să te gândeşti la altceva mai târziu, iar 
până atunci puteam folosi procedura non nomen din 1826. 

— Tu ai dezaprobat procedura aia! 

— Da, eu şi mi-ai fost recunoscător, dar acum îţi sugerez să-l 
dezgropi pe ultimul tău avocat. 

— Nu pot. 

Urletul se transformă brusc în mieunatul unui pisoi îngrozit. 

— De ce? 

— N-o să vorbească cu mine. 

— Sper din suflet să n-o facă! lisuse, nu mă refer la cadavrul 

lui, mă gândeam la hârtiile lui, rezultatele, interogatoriile - 
cercetările lui. Toate sunt binevenite. 

— N-o să-i placă asta. 

Mieunatul devenise un chiţăit de şoarece. 

— N-are cum să ştie!... Mac, ascultă-mă. Mai devreme sau mai 
târziu, unul dintre subalternii judecătorilor de la Washington va 
afla că sunt doar un puşti de-abia ieşit de pe băncile facultăţii, cu 
numai şase luni de practică şi-o să scoată un şuierat ascuţit. 
Chiar dacă ai avea vreo şansă, zeul Curţii Supreme, preşedintele 
Recbock, te-ar trăsni pe loc, pentru că i-ai înşelat sfânta lui 
instituţie. Sau mai rău, ca să-şi bată joc de judecători, în cazul în 
care unul sau doi dintre ei ar fi în favoarea ta ceea ce, cum 
ziceam, e cu totul imposibil. Las-o baltă, Mac! S-a terminat. Dă- 
mi hainele înapoi şi lasă-mă să plec de-aici... 

— Unde ai să te duci, fiule? Chiţăitul se caţără spre crescendo. 
Adică unde, băiete? 

— Poate că în Samoa americană, cu un certificat expediat de 
tribunalul din Nebraska, cine dracu' ştie? 

— Nu credeam că o să spun asta, fiule, strigă vocea fără chip, 
din nou tunătoare, din cort, deoarece chiar am crezut că ai tărie 
de caracter, dar înţeleg acum că n-am prea avut fler! 

— Mulţumesc, Mac. Cum rămâne cu hainele mele? 

— O să /e ai, coiot cu blană galbenă! 

Perdeaua din piei false de animale se dădu la o parte şi un 
braţ de veşminte fu aruncat în întuneric. 

— E vorba de piei-roşii. Mac. Nu de blană galbenă, îţi 
aminteşti? 

Tânărul curajos cu eşarfa din piele pe şolduri se întinse după 
hainele ce zburau - cămaşă, chiloţi, pantaloni gri de lână şi sacou 
albastru. 

— Mulţumesc, Mac, zău că îţi mulțumesc. 

— Nu încă, băiete, dar o să-mi multumeşti. Un bun ofiţer nu-i 
uită niciodată pe soldaţi, oricât de nevrednici ar părea în toiul 
bătăliei... Mi-ai fost de ajutor, recunosc, la şedinţele de strategie 
ale cartierului general. Lasă-le adresa la beţivul ăla aiurit căruia îi 
spui Târtiţă de Vultur. 

— Ochi de Vultur, îl corectă tânărul curajos, dându-şi jos 
eşarfa din jurul şalelor şi punându-şi chiloţii. lar băutura tu i-ai 
dat-o - le-ai dat tuturor lăzi întregi cu băutură - eu n-am permis 
niciodată aşa ceva. 

— Feriţi-vă de indianul făţarnic ce-şi părăseşte tribul! ţipă 

nevăzutul manipulator al tribului Wopotami. 

— O cam faci, Mac! strigă tânărul curajos, vârându-şi 
picioarele în mocasini, cravata subţire în buzunar şi îmbrăcându- 
şi sacoul. Unde dracu' mi-e trenciul? 

— Camuflat dincolo de păşunea de la est, la şaizeci de salturi 
de cerb spre dreapta marelui pin al bufniței. 

— Şaizeci de ce? Ce afurisită de bufniţă? 

— N-ai fost niciodată prea ager pe teren; chiar Târtiţă de 
Vultur mi-a zis asta. 

— Ochi de Vultur, care e unchiul meu şi care n-a mai luat o 
gură de aer curat, nici n-a mai văzut bine de când eşti aici!... 

Păşunea de la est? Unde-i asta? 

— la-te după soare, băiete. E busola care nu te înşală 
niciodată; dar mai întâi acoperă-ţi cu cenuşă armele, ca să nu te 
dea de gol strălucirea lor. 

— Bun de ospiciu! strigă tânărul curajos al tribului Wopotami 
în vreme ce se îndrepta spre vest. 

In acel moment, concomitent cu un răcnet primitiv de sfidare, 
ieşi din cort o siluetă înaltă, dând la o parte perdeaua care se lipi 
de peretele din piei de animale. Acest uriaş, strălucitor de glorie 
în costumul din piele de căprioară cu mărgele şi cu coroane de 
pene pe cap, toate semnificând funcţia supremă în trib, privi 
scrutător în lumina soarelui în timp ce-şi îndesa în gură un 
chiştoc de trabuc, pe care începu să-l mestece înfuriat. Chipul lui 
bronzat, brăzdat de riduri şi ochii îngustaţi trădau o frustrare 
deplină - poate şi puţină teamă. 

— Al naibii să fiu! se jură Mackenzie Hawkins. N-aş fi crezut că 
o să trebuiască să fac asta. Apoi vâri mâna sub pieptarul hainei 
pe care erau cusute mărgele galbene în formă de fulgere şi 
scoase un telefon celular. 

— Serviciile de informaţii din Boston? Doresc numărul de 
telefon al familiei Devereaux, prenumele e Sam. 

Samuel Lansing Devereaux conducea cu prudenţă pe şoseaua 
Waltham-Weston, la o oră de vârf a exodului dinspre Boston 
caracteristic pentru seara de vineri. Ca de obicei, şofa atent, de 
parcă ar fi manevrat o tricicletă pe un câmp de luptă plin de 
tancuri duşmane gata să-şi lanseze obuzele ucigaşe. Acum era 
mai rău decât în alte seri, dar nu din cauza traficului năucitor ca 
întotdeauna, era vorba despre durerea ce-i pulsa în ochi, despre 
bătăile de inimă şi golul din stomac, toate fiind rezultatul unei 
acute crize depresive. | se părea aproape imposibil să se 
concentreze asupra ritmului dezordonat al deplasării vehiculelor 
din jur, dar se strădui să-şi îndrepte atenţia către cele mai 
apropiate, rugându-se să poată frâna înainte de o ciocnire. Ţinea 
geamul deschis, făcând mereu semn cu mâna să fie depăşit, 
până când un camion trecu atât de aproape încât îi atinse mâna 
cu oglinda retrovizoare; ţipă, apoi şi-o retrase instinctiv, crezând 
pentru o clipă că braţul îi dispăruse deasupra capotei. 

Nu se întâmplase nimic sau, aşa cum afirmase marele 
dramaturg francez... de fapt, nu-şi mai amintea numele lui şi nici 
citatul exact în franceză, dar ştia că vorbele alea spuneau totul. 
Ah, Iisuse, trebuia să ajungă acasă, în bârlogul lui, să dea muzica 
la maximum şi să-şi retrăiască amintirile până avea să treacă 
criza!... Anouilh, ăsta era afurisitul de nume al dramaturgului - 
iar citatul... On ne pouvait plus que crier - la naiba, suna mai 
bine în engleză decât în rudimentara franceză pe care şi-o 
amintea cu greu: „Nu-ţi mai rămâne decât să tipi”, asta era! Aşa 
că ţipă şi coti spre nord, pe drumul către Weston, vag conştient 
de şoferii şi pasagerii din maşinile aflate lângă a lui, care se 
holbau la el prin geamuri de parcă ar fi asistat la un act de 
sodomie dintre un om şi o jivină. Ţipătul prelung se stinse şi fu 
înlocuit de un rânjet larg, demn de Alfred E. Neuman, iar 
Devereaux apăsă pe acceleraţie în timp ce trei maşini se ciocniră 
în spatele lui. 

Totul începuse la câteva minute după ce părăsise biroul unde 
avusese o întrunire cu o gaşcă de directori înrudiţi între ei, a 
căror companie condusă de propria familie ar fi intrat într-un 
mare rahat dacă nu i-ar fi urmat sfaturile. Problema nu consta în 

infracţionalitate, ci în stupiditatea lor, la care refuzau cu 
încăpățânare să renunţe; Samn le spusese clar că, dacă nu-i 
urmau instrucţiunile, puteau să-şi caute alt avocat şi că el îi va 
vizita la închisoare doar din politeţe. Deşi într-o manieră oarecum 
obscură, legea preciza că bunicii şi bunicile nu-şi puteau numi 
nepoţii mai ales cei cu vârste între şase luni şi doisprezece am - 
în comitetul director al companiei, cu salarii ale căror sume 
depăşeau şapte cifre.  Infruntase  dezlănţuirea  indignării 
irlandeze, acceptase posibilitatea osândei veşnice pentru că 
atentase la vlăstarele clanului Dongallen şi zburase spre barul 
său preferat, la două blocuri distanţă de firma lui Aaron Pinkus. 

— Ah, Sammy, băiete, spuse barmanul-proprietar, în timp ce 
Devereaux se prăbuşea pe scaunul cel mai depărtat de intrare. 

A fost o zi grea, după cum se vede. Totdeauna ştiu când unul 
sau două leacuri lichide te îndeamnă la încă vreo două; atunci te 
aşezi la capătul ăsta al barului. 

— Fă-mi un serviciu, O'Toole şi las-o mai moale cu accentul 
irlandez. Am petrecut aproape trei blestemate de ore cu 
conaţionalii tăi. 

— O, sunt cei mai răi, Sam, ţi-o spun eu! Mai ales ăia 
îmbuibaţi, singurii care-şi pot permite avocaţi ca tine. Uite, e 
devreme, o să-ţi dau porţia obişnuită, o să deschid televizorul şi 
o să uiţi de afaceri. Azi nu sunt concursuri, aşa că o să mă uit la 
„Ştiri”! 

— Mulţumesc, Tooley. 

Devereaux accepta băutura dând recunoscător din cap, iar 
amabilul barman potrivi televizorul pe canalul de ştiri, care 
transmitea relatarea unei acţiuni umanitare, mai exact, descria 
opera filantropică a unei persoane aparent necunoscute. 

„„.. O femeie ale cărei milostenie altruistă şi bunătate o mențin 
mereu tânără, un chip pe care îngerii l-au înzestrat cu darul 
prospețimii”, perora o voce puternică, în timp ce aparatul de 
filmat aducea în prim-plan o călugăriţă îmbrăcată în alb, ce 
împărțea daruri într-un spital de copii aflat într-o ţară a lumii a 
treia devastată de război. „/ se spune sora Anne Milostiva şi asta 
e tot ce ştie lumea despre ea... Care e numele ei adevărat sau 
de unde vine reprezintă un mister, un mister care ascunde, 
poate, suferințe insuportabile şi sacrificii...” 

— Mister, pe dracu”, ţipa Samuel Lansing Devereaux, sărind de 
pe scaun în timp ce răcnea la ecranul televizorului. lar singura 
suferinţă insuportabilă e a mea, căţea! 

— Sammy, Sammy! urlase Gavin O'Toole apropiindu-se în 
goană, cu braţele ridicate într-un sincer efort de a-şi linişti 
prietenul şi clientul. Taci dracului din gură! Femeia e o afurisită 
de sfântă, iar afurisiţii mei de clienţi nu sunt cu toţii protestanți, 
înţelegi afurisitul meu de mesaj? 

O'Toole coborâse glasul în timp ce-l trăgea pe Devereaux 
peste tejghea. Apoi privi înjur. 

— Iisuse, câţiva dintre clienţii mei obişnuiţi s-au supărat din 
cauza vorbelor tale, Sammy! Nu-ţi face griji, îi potoleşte Hogan. 
Stai jos şi taci din gură! 

— Tooley, tu nu înţelegi! strigă reputatul avocat din Boston, 
gata să plângă. Ea e marea iubire a vieţii mele pe pământ... 

— Aşa-i mai bine, e mult mai bine, şopti O'Toole. Ţine-o tot 
aşa. 

— Înţelegi, era o târfă, iar eu am salvat-o! 

— Las-o mai moale. 

— A fugit cu unchiul Zio! Unchiul Zio al nostru - el a corupt-o! 

— Unchiul cum? Ce dracu' tot spui, băiete? 

— De fapt, era Papa; el i-a împuiat capul şi a luat-o la Roma, la 
Vatican... 

— Hogan! leşi afară şi ţine-i pe ticăloşii ăia!... Haide, Sammy, 
o să pleci prin bucătărie, prin faţă n-o să poţi trece! 

Acest episod nevinovat îi provocase acuta criză depresivă, îşi 
zise Devereaux în timp ce gonea spre nord, pe drumul mai puţin 
umblat spre Weston. Oare „/umea” neştiutoare nu putea să 
înţeleagă că „misterul” nu-i era necunoscut unuia ca Sam 
avocatul, bolnav de dragoste, care o ajutase pe Anne, târfa 
măritată, de mai multe ori - din Boston să-şi redobândească 
abilitatea pentru a o vedea apoi cum trânteşte uşa în nas 
proiectatei lor căsătorii ca să păşească pe urmele nebunului de 
Zio? Mă rog, unchiul Zio nu fusese de fapt nebun, ci doar 
nechibzuit în privinţa vieţii lui Samuel. Tot el era şi Papa Francisc 
I, cel mai iubit papă al secolului douăzeci, care fusese de acord 
să fie răpit de pe Via Appia Antica din Roma, fiindcă i se spusese 
că era pe moarte şi era mai bine ca vărul său, cu care semăna 
leit, un oarecare Guido Frescobaldi, de la „La Scala Minuscolo”, 
să fie aşezat pe tronul Sfântului Petru şi să primească instrucţiuni 
prin radio de la adevăratul pontif, aflat undeva în Alpi. Totul 
mersese strună! Pentru o vreme. Mac Hawkins şi Zio aveau să 
urce, timp de mai multe săptămâni, pe meterezele Castelului 
Machenfeld din Zermatt şi să-i explice, pe unde scurte, prea 

puţin strălucitului şi afonului Frescobaldi ce avea de făcut pentru 
cauza Sfântului Scaun. 

Apoi, totul se prăbuşise - cu un zgomot ce trebuie să fi - atins 
în intensitate apariţia în Univers a planetei Pământ. Aerul Alpilor 
îl însănătoşise pe unchiul Zio - Papa Francisc - iar pe de altă 
parte Guido Frescobaldi căzuse din întâmplare peste staţia de 
radio, făcând-o fărâme, în vreme ce Vaticanul cunoscuse o 
accentuată criză economică. Deşi dureroasă, soluţia era 
evidentă. 

Dar mult mai dureroasă pentru Sam Devereaux - mult, mult 
mai dureroasă - fusese pierderea singurei lui iubiri adevărate, 
Anne Recuperata, care ascultase toate aiurelile pe care unchiul 
Zio nu înceta să i le toarne la ureche în timpul partidelor 
matinale de dame. In loc să se mărite cu un anume Samuel 
Lansing Devereaux, ea alesese să fie „mireasă” unui anume lisus 
Hristos, ale cărui scrisori de recomandare, Sam trebuia să admită 
asta, erau cu mult mai impresionante decât ale sale, deşi 
câştigul în plan material era oarecum mai mic - de fapt, nespus 
de mic, dacă se ţinea cont de viaţa pe care o alesese superba 
Anne Recuperata. Doamne sfinte, în fond, cele mai rău famate 
cartiere din Boston erau preferabile coloniilor de leproşi! Mă rog, 
de cele mai multe ori. 

Viața merge înainte, Sam. E o luptă permanentă, aşa că nu te 
lăsa copleşit dacă pierzi o bătălie sau două. Mişcă-ţi fundul şi 
porneşte la atac! 

Indemn venit de la cea mai umilă existenţă din Univers, 
argumentul ultim, incontestabil pentru abstinenţă sexuală sau de 
utilizare totală a anticoncepţionalelor. De la generalul Mackenzie 
Hawkins. Nebunul Mac Şoimul, spaima liniştii sufleteşti şi 
distrugătorul tuturor lucrurilor valoroase şi decente. 

Acele cuvinte stupide, clişeele unui militar de carieră, erau tot 
ce-i putea spune viermele ăla în cele mai disperate momente ale 
vieţii lui Sam. 

— Mă părăseşte. Mac. De fapt, pleacă cu el! 

— Zio e un om al naibii de bun, fiule. E un comandant grozav 
al trupelor sale, iar noi, care cunoaştem singurătatea unui 
comandant, ne respectăm unul pe altul. 

— Dar, Mac, el e preot, e tartorul preoților, Papa! N-or să 
poată să danseze, să se mângâie, să aibă copii sau altceva de 
genul ăsta! 

— Mă rog, poate că ai dreptate în legătură cu ultimele două 

aspecte, dar Zio dansează al dracului de bine tarantela, sau ai 
uitat? 

— Partenerii nu se ating la tarantelă. Se învârt unul în jurul 
altuia şi îşi ridică picioarele, dar nu se apropie! 

— Poate că au mâncat usturoi. Sau poate din cauza 
picioarelor. 

— Nu mă asculți. Asta-i greşeala vieții ei - ar trebui să-ți dai 
seama! Pentru Dumnezeu, doar ai fost însurat cu ea, ceea ce nu 
prea mi-a căzut bine. 

— Lasă muniţia deoparte, băiete. Am fost însurat cu toate 
fetele, dar nici una nu s-a plâns. Annie a fost cea mai dură - 
având în vedere trecutul ei, poate că era de aşteptat - dar a 
priceput ce voiam să-i spun. 

— Şi ce dracu’ voiai să-i spui, Mac? 

— Că ar putea să se depăşească pe sine, dar să rămână ea 
însăşi. 

Viermele! Devereaux răsuci volanul spre stânga, ca să evite 
un parapet apărut în dreapta. Toate fetele, Doamne, cum de 
reuşise? Patru dintre cele mai fermecătoare şi înzestrate femei 
de pe pământ se măritaseră cu maniacul militar delincvent şi, 
după încheierea fiecărei căsătorii - nu prieteneşte, ci de-a 
dreptul, cu afecţiune - cele patru divorţate se adunaseră şi 
formaseră cu entuziasm un club pe care îl numiseră „Haremul lui 
Hawkins”. De îndată ce Şoimul apăsa pe buton, toate veneau să- 
şi ajute fostul soţ, în orice clipă şi oriunde s-ar fi aflat el. Să fi fost 
gelozie? Nu. Nimic de genul ăsta, de vreme ce Mac le eliberase 
de lanţurile hidoase ce le ţinuseră legate până să intre el în viaţa 
lor. Sam putea înţelege toate astea, deoarece, în timpul 
evenimentelor care le aduseseră la Castelul Machenfeld, fiecare 
fostă soţie îl ajutase să depăşească crizele de isterie. Fiecare 
dovedise nu numai o afecţiune plină de compasiune - chiar de 
pasiune - în eforturile de a-l scoate din situaţiile imposibile în 
care îl punea Şoimul, ci şi o mare experienţă în aplicarea 
metodelor de vindecare. 

Semnele lăsate de ele, atât pe trupul, cât şi în mintea lui, erau 
nişte amintiri extraordinare; dar cea mai prețioasă dintre toate 
era blonda, statuara Anne, ai cărei imenşi ochi albaştri aveau o 
inocenţă mult mai reală decât realitatea trecutului ei. Nesfârşitul 
ei şuvoi de întrebări ezitante despre aproape orice subiect 
imaginabil era la fel de uimitor ca şi apetitul nepotolit pentru 
cărţi. Pe multe dintre ele n-avea cum să le înţeleagă, dar ştia că 


51 


ar fi putut s-o facă dacă ar fi citit cinci pagini pe lună. Era cu 
adevărat o doamnă; încerca să răscumpere anii pierduţi, fără să 
se menajeze şi dăruia mereu, în ciuda faptului că fusese 
deposedată atât de brutal în trecut. Doamne şi cum râdea, cu 
ochii strălucind de un haz nebun, niciodată răutăcios, niciodată 
cu intenţia de a răni pe cineva. O iubea atât de mult! 

Şi căţeaua turbată îl alesese pe unchiul Zio şi blestematele 
alea de colonii de leproşi, renunțând la o viaţă minunată ca soţie 
a lui Sam Devereaux, avocat şi, până la urmă, inevitabil, 
judecătorul Samuel Lansing Devereaux, care ar fi putut participa 
la orice afurisit de concurs de canotaj de la Cape Cad. Era 
complet ţicnită! 

Repede! Fuga acasă, în bârlog, să-ţi găseşti alinarea în 
amintirile iubirii neîmpărtăşite. „Mai bine să fii iubit, chiar de 
iubirea ai pierdut! Decât nicicând să nu fi fost îndrăgostit”. Care 
idiot spusese asta? 

Cobori în viteză o stradă din Weston şi dădu colţul spre casă. 
Peste câteva minute, ajutat de vin şi de vocalizele în crescendo 
ale yodlerelor înregistrate, avea să se retragă în peştera visurilor 
sale spulberate. _ 

Sfinte Sisoe! In faţa casei lui... aia era... oare aia? lisuse, aia 
era! Limuzina lui Aaron Pinkus! | se întâmplase ceva mamei lui şi 
el habar n-avea? Intervenise ceva neprevăzut în timp ce el ţipa la 
televizorul lui O'Toole? Nu şi-ar fi jertat-o niciodată! 

Oprind cu  scrâşnet de frâne în spatele vehiculului 
supradimensionat al lui Aaron, Sam sări din maşină şi o luă la 
fugă, în vreme ce şoferul lui Pinkus apăru de după limuzină. 

— Paddy, ce s-a întâmplat? răcni Devereaux. A păţit ceva 
mama? 

— Nu, din câte ştiu eu, Sammy, poate doar cu excepţia 
limbajului, pe care nu l-am mai auzit de când eram la Omaha 
Beach. 

— Ce? 

— In locul tău, aş intra în casă, băiete. 

Devereaux alergă spre poartă, sări peste ea, apoi iuți pasul 
către uşă, scotocind în buzunar după inelul de chei. Nu avu 
nevoie de ele, căci îi deschise verişoara Cora, care avea un aer 
absent. 

— Ce s-a întâmplat? repetă Sam. 

— Infumurata şi micuțul sunt fie beţi morţi, fie sub vraja lunii 
pline, deşi soarele-i sus pe cer. 


52 


Cora sughiţă o dată, apoi râgâi. 

— Ce dracu’ tot spui? Unde sunt? 

— Sus la tine, bărbate. 

— La mine? Vrei să spui...? 

— Asta vreau să spun, bătrâne. 

— Nimeni nu intră în bârlog! Am fost toţi de acord... 

— Cineva a minţit, presupun. 

— O, Doamne! ţipă Samuel Lansing Devereaux, traversând în 
fugă holul imens din marmură roz norvegiană şi urcând scara în 
spirală. 


— Reduc turaţia pentru aterizare, spuse pilotul calm, privind 
pe geamul din stânga şi întrebându-se dacă soţia îi pregătise 
muşchiul de vacă la cuptor pe care i-l promisese pentru cină. 

Pregătiţi flapsurile, vă rog. 

— Colonel Gibson? 

Operatorul radio îi întrerupse brusc gândurile. 

— Hoot e la aparat, sergent. Ce e? 

— Nu sunteţi conectaţi la turnul de control, domnule. 

— A, scuze, tocmai am întrerupt legătura. Oricum, e un apus 
minunat, respectăm instrucţiunile şi am mare încredere în copilot 
şi în tine, mare transmisionist. 

— Deschide legătura, Hoot! Adică, domnule colonel. 

Gibson se lovi peste frunte privindu-şi copilotul, uimit să vadă 
gura căscată a subordonatului său şi ochii holbaţi. 

— Nu pot să facă asta! strigă omul cu răsuflarea tăiată. 

— Să facă ce, pentru numele Domnului? 

Gibson trecu imediat pe frecvenţa turnului de control. 

— Repetaţi informaţia, vă rog. In cabina pilotului tocmai se 
jucau zaruri. 

— Eşti amuzant, colonele şi poţi să-i spui domnului pirat aerian 
din dreapta dumitale că putem s-o facem, fiindcă e un ordin 
direct de la comanda supravegherii aeriene, domnule. 

— Repetaţi, vă rog să repetaţi. Domnul pirat e şocat. 

— Şi noi suntem, Hoot! se auzi a doua voce familiară din turn, 
aparţinând unui ofiţer ce avea gradul lui Gibson. O să vă înlocuim 
când o să putem, dar acum urmaţi instrucţiunile sergentului 
pentru a obţine coordonatele de realimentare. 

— Realimentare...? Ce dracu’ tot spui acolo? Ne-am făcut cele 
opt ore! Am cercetat Insulele Aleutine şi Marea Behring atât de 
aproape de Mama Rusie încât am simţit şi mirosul de borş. E 

vremea cinei, mai exact a muşchiului de vacă la cuptor! 

— Scuze, nu pot spune mai mult. O să vă aducem înapoi de 
îndată ce-o să putem. 

— E alarmă? 

— Nu de la Mama Borş, asta pot să-ţi spun. 

— Nu-i de ajuns... Nu cumva omuleţii verzi sunt în drum spre 
quasarul Poponel? 

— Operaţiunea se desfăşoară sub directa supraveghere a 
Comandamentului Strategic Aerian, asta e de-ajuns pentru tine, 
Hoot? 

— Suficient ca să-mi piară cheful de muşchi de vită la cuptor, 
răspunse Gibson abătut. Sun-o pe soţia mea, vrei? 

— Sigur. Toate soțiile şi/sau concubinele vor fi înştiinţate 
asupra modificărilor de program. A 

— Hei, colonele! îl întrerupse primul ofiţer de zbor. În Omaha, 
în centru, e o cârciumioară pe Farmaw Street, îi zice Doogics. Pe 
la ora opt o să fie o roşcovană la bar - are măsurile nouăzeci şi 
cinci, şaptezeci, optzeci şi cinci şi răspunde la numele Scarlet O. 
N-ai vrea să-i transmiţi... 

— Ajunge, căpitane, ai întrecut măsura!... Ai zis Doogics? 


Giganticul avion EC-135, cunoscut drept „Oglinda” printre 
exploratorii neobosiţi ai cerului de la Comandamentul Strategic 
Aerian, îşi ridică botul, accelerând până la altitudinea de cinci mii 
patru sute de metri, apoi se înclină spre nord-est, peste râul 
Missouri, lăsând în urmă Nebraska şi intrând în spaţiul aerian al 
statului lowa. Centrul de control pentru Comandamentul 
Strategic Aerian îl îndrumă pe colonelul Gibson să se îndrepte 
spre un punct codificat de la nord-vest şi să se întâlnească, pe 
cerul încă luminos din vest, cu avionul de alimentare. 

Nu mai era loc de comentarii. Regimentul 55 de Recunoaştere 
Strategică era unitatea-gazdă la Offutt şi dirija misiunile de 
observare la nivel global, însă, gazdă ori nu şi ea, ca şi fratele 
său, Regimentul 544 de Informaţii Strategice, se supunea 
exigenţelor supercomputerului Cray X-MP, care se afla, de ochii 
lumii, sub controlul AFG WC, adică Forţele Aeriene de Control 
Global al Vremii, despre care membrii mai puţin isteţi ai 
Comandamentului Strategic Aerian credeau că are vreo legătură 
cu meteorologia. 

— Ce se întâmplă jos? întrebă colonelul Gibson. 

— Ce dracu' o să se întâmple la Doogies, asta aş vrea să ştiu, 

spuse tânărul căpitan, furios. Rahat! 


La Pentagon, în biroul împodobit cu steaguri al secretarului de 
stat al Apărării, un bărbat scund, cu faţa ciupită de vărsat şi o 
şuviţă de păr căzută într-o parte, stătea pe trei perne în spatele 
unui birou imens şi se stropşea în receptorul telefonului. 

— O să-i regulez! Să fiu al naibii, o să le-o trag barbarilor ălora 
până or să cerşească otravă şi eu nici măcar n-o să le dau! 
Nimeni nu se pune cu mine... O să-i ţin pe ăia de pe 135 în aer 
cu forța, chiar de-ar trebui să-i alimentez zi şi noapte! 

— Sunt de partea ta, Felix, zise oarecum tulburat şeful Marelui 
Stat Major, dar cu nu sunt aviator. Nu trebuie să-i lăsăm la sol din 
când în când? O să ai patru 135 în aer până mâine după-amiază, 
toate de la Offutt şi ăsta-i termenul limită. N-am putea să 
împărţim sarcina cu celelalte baze ale Comandamentului? 

— Nici vorbă, Corky. Omaha e centrul de control şi n-o să 
renunţăm la el! N-ai văzut filmele lui Duke? Cum le-ai lăsat pe 
lepădăturile alea de piei-roşii să facă un pas, ţi se furişează în 
spate şi-ţi iau scalpul! 

— Dar avioanele, echipajele? 

— Nu ştii nimic, Corky! N-ai auzit niciodată de „Ridică-mă la 
cer, Scotty” şi „Lasă-mă la sol, Scotty”? 

— Poate că am fost şi eu în Vietnam. 

— Fii mai atent, Corky! 

Secretarul de stat al Apărării trânti receptorul în furcă. 


Generalul de brigadă Owen Richards, comandantul suprem al 
Comandamentului Strategic Aerian, îi privea în tăcere pe cei doi 
bărbaţi de la Washington, amândoi îmbrăcaţi în trenciuri negre, 
cu ochelari de soare negri şi pălării maro închis, pe care nu le 
scoseseră nici măcar în prezenţa maiorului de aviaţie, femeie, 
care îi condusese în birou. Richards atribuise această lipsă de 
politeţe faptului că militarii nu făceau diferenţe între sexe, lucru 
pe care nu-l acceptase niciodată; el îi deschidea de obicei uşa 
secretarei lui, care era doar sergent, însă acest comportament i 
se părea cât se poate de firesc. Nu, nu era vorba de lipsă de 
politeţe din partea celor de la Washington, ci de faptul că erau 
ţăcăniţi, ceea ce explica, probabil şi de ce purtau trenciuri groase 
şi pălării închise la culoare într-o zi călduroasă de vară şi nu-şi 
dădeau jos ochelarii negri de soare în biroul slab luminat al 
generalului; jaluzelele venețiene erau trase pentru a împiedica 

pătrunderea razelor orbitoare ale soarelui. Nu, îşi zise Owen, 
indivizii erau doar nebuni, țăcăniți! 

— Domnilor, începu el calm, în ciuda temerilor care îl făcuseră 
să deschidă uşurel un sertar al biroului unde se afla o armă. 
Scrisorile de recomandare v-au adus aici, dar poate ar fi bine să 
mi le daţi mie, să le verific personal... Nu umblaţi sub haine, că 
vă Împuşc pe amândoi! răcni brusc Richards, smulgând din 
sertar pistolul militar de calibrul 45. 

— Ne-ai cerut actele, spuse bărbatul din stânga. 

— Cum vrei să ţi le arătăm? întrebă bărbatul din dreapta. 

— Cu două degete! ordonă generalul. Dacă vârâţi toată mâna, 
vă fac una cu peretele. 

— Experienţa dumitale de luptă te-a făcut excesiv de bănuitor. 

— Aici aveţi dreptate, am petrecut doi ani la Washington... 

— Puneţi-le pe birou. 

Amândoi executară ordinul. 

— Ce dracu', astea nu-s acte. Sunt note scrise de mână! 

— Cu o semnătură pe care sigur o s-o recunoşti, spuse agentul 
din stânga. Şi un număr de telefon pe care precis îl ştii şi care o 
să te scoată din încurcătura cu verificarea. 

— O să overific întâi la biroul preşedintelui. 

Richards ridică telefonul direct, apăsă pe patru butoane şi, 
câteva clipe mai târziu, sări ca ars auzind vocea secretarului de 
stat al Apărării. 

— Da, domnule, da, domnule. Am înţeles, domnule. 

Generalul puse receptorul în furcă şi îi privi pe cei doi intruşi. 

— Tot Washingtonul a înnebunit, şopti el. 

— Nu, Richards, nu tot Washingtonul, doar câțiva oameni din 
Washington, zise agentul din dreapta, cu glas scăzut. Şi totul 
trebuie să fie ultrasecret - în cel mai înalt grad. Ai ordinul să 
pretinzi că te-ai retras de pe poziţiile de luptă începând de 
mâine, timp de o mie opt sute de ore, centrul de comandă e 
închis din toate punctele de vedere. 

— Pentru Dumnezeu, de ce? 

— Din fals respect pentru o dezbatere privind o decizie care ar 
putea aduce o nouă lege pe care n-o putem admite, replică 
agentul din stânga. 

— Ce lege? strigă generalul. 

— Probabil de orientare comunistă, răspunse celălalt emisar. 

Au cârtiţe la Curtea Supremă. 

— Comunistă...? Ce dracu' tot spui? Nu mai există Uniunea 

Sovietică, iar afurisita de Curte Supremă e tot atât de corectă pe 
cât o prezintă purtătorul ei de cuvânt şi dublura lui! 

— Iluzii deşarte, soldăţelule. Vâră-ţi un lucru în creierul ăla din 
stocurile armatei. Noi nu renunţăm la baza asta! E centrul nostru 
nervos! 

— Să renunţăm în favoarea cui? 

— O să-ţi zic şi asta. Numele de cod e WOPTACK, asta-i tot ce 
trebuie să ştii. Bagă-ţi asta sub sombrero. 

— Wop... atac? Armata italiană invadează Omaha? 

— N-am spus asta. Nu ne lăsăm la mâna jegosilor de imigranţi. 

— Atunci ce dracu’ aí spus? 

Ultrasecret, generale. Poţi înţelege asta. 

— Poate că pot sau poate că nu, dar ce e cu alea patru 
avioane ale mele care or să fie în aer? 

— „Lasă-le la sol, Scotty”, pe urmă „Ridică-le la cer”. 

— Cum? ţipă Owen Richards, sărind din fotoliu. 

— Noi ne ascultăm superiorii, generale şi aşa ar trebui să faci 
şi dumneata. 


Eleanor Devereaux şi Aaron Pinkus, cu feţele palide, cu gurile 
căscate şi cu ochii precum patru globuri de sticlă, stăteau unul 
lângă altul pe canapeaua de două locuri a lui Sam Devereaux, în 
biroul cu acces interzis pe care acesta şi-l construise în casa 
victoriană din Weston, Massachusetts. Nici unul nu vorbea, 
fiindcă nici unul nu era în stare s-o facă; bolboroselile murmurate 
şi incoerente ce ieşiseră din gâtul lui Sam fuseseră, în fond, nişte 
răspunsuri afirmative la întrebările pe care le puseseră cei doi. 

Nu ajutase la nimic faptul că Samuel Lansing Devereaux, 
îngrozit de asaltul asupra bârlogului său, se lipise de perete, cu 
braţele şi palmele desfăcute, acoperind pe cât putea fotografiile 
acuzatoare şi articolele de ziar. 

— Samuel, fiule, începu bătrânul Pinkus, recăpătându-şi 
glasul. 

— Te rog, nu-mi spune aşa! protestă Devereaux. El obişnuia 
să-mi spună aşa. 

— Cine? murmură vag conştientă Eleanor. 

— Unchiul Zio... 

— Nu ai nici un unchi pe nume Sec Oh, doar dacă nu te referi 
la Seymour Devereaux, care s-a însurat cu o cubaneză şi a 
trebuit să se mute la Miami. 

— Nu cred că la el se referă, dragă Eleanor. Dacă memoria nu 

mă înşală, mai ales în legătură cu nişte negocieri din Milano, zio 
înseamnă „unchi”, iar în Milano existau mai mulţi unchi decât 
putea să cunoască acest avocat, fiul tău spune, pur şi simplu, 
„Unchiul Unchi”, înţelegi? 

— Nici o iotă... 

— Se referă la... 

— Nu-mi spune! ţipă lady Devereaux, acoperindu-şi urechile 
mici, aristocratice. 

— Papa Francisc întâiul, zise cu glas stins importantul avocat 
din Boston, Massachusetts, palid ca un cadavru. 

— Sammy... Samuel... Sam. Cum ai putut? 

— E greu, Aaron... 

— E incredibil! tună Pinkus, cu vocea scăpată de sub control. 
Trăieşti pe altă lume! 

— Se poate spune şi aşa, admise Devereaux, lăsându-şi 
braţele în jos şi căzând în genunchi, apoi apropiindu-se încet, tot 
în genunchi, de măsuţa ovală din faţa canapelei miniaturale. Dar 
înţelege că nu aveam de a/es. Trebuia să fac tot ce-mi cerea 
viermele ăla... 

— Inclusiv să-l răpeşti pe Papă, ţipă din nou Aaron Pinkus. 

— Incetează, răcni Eleanor Devereaux. Nu vreau să mai aud 
nimic! 

— Cred că o să ne descurcăm, dragă Eleanor; scuză-mi 
limbajul, dar te rog să taci. Continuă, Sammy. Nu că aş ţine 
morţiş să aflu, dar, pe Dumnezeul lui Abraham, care controlează 
Universul şi care s-ar putea să dea nişte explicaţii, cum s-a 
întâmplat? Fiindcă e evident că s-a întâmplat! Presa a avut 
dreptate, mediile informatice din toată lumea au avut dreptate! 
Au fost doi oameni - se vede şi pe pereţii ăştia! Au fost doi papi, 
iar tu l-ai răpit pe cel adevărat! 

— Nu tocmai, interveni Devereaux, respirând tot mai greu. 

Ştii, Zio a crezut că totul era în regulă... 

— In regulă? 

Bărbia lui Aaron ajunse primejdios de aproape de tăblia mesei. 

— Păi, da. El nu se simţea bine şi... ei bine, asta-i altă poveste, 
dar Zio era mai deştept decât noi toţi. 

— Cum s-a întâmplat, Sam? Din cauza acestui lunatic de 
general Mackenzie Hawkins, nu-i aşa? El apare în toate 
fotografiile. El a fost cel care te-a determinat să devii cel mai 
celebru răpitor necunoscut din istoria /umi;/ 

— S-ar putea spune şi aşa, dar şi altfel. 

— Cum, Sam? Cum? spuse bătrânul avocat şi luă de pe 
măsuţă un exemplar din Penthouse, pe care începu să-l fluture 
prin faţa chipului palid al lui Eleanor Devereaux, pentru a o ajuta 
să respire. 

— Sunt câteva articole excelente în revista aia... foarte 
serioase. 

— Sammy, te implor, nu-mi face asta şi nici mamei tale, care 
te-a născut în dureri şi s-ar putea să aibă acum nevoie de un 
sprijin peste puterile noastre. In numele lui Iehova, în faţa căruia 
o să protestez vehement în templu, la Sabatul de mâine, ce ti-a 
venit să iei parte la această faptă monstruoasă? 

— Aaron, de fapt, „mi-a venit” e o descriere destul de exactă a 
presupusei - repet, a presupusei - acţiuni criminale la care te 
referi. 

— Nu trebuie să mă „refer”, Sam, pur şi simplu arăt spre 
aceste foarte limpezi dovezi de pe pereţii tăi! 

— Da, păi, de fapt, Aaron, alea nu sunt cu totul 
convingătoare... 

— Voiai să-l pun sub acuzare pe Papă? 

— Imunitatea Vaticanului nu ti-ar fi permis asta. 

— Aceste fotografii ar fi fost de ajuns ca să elimine regulile de 
administrare a probelor! N-ai învăţat nimic de la mine? 

— Invaţ-o pe mama, te rog. 

— E mai bine că a leşinat, Sam. Ce a însemnat acel „mi-a 
venit”? 

— Da, păi, de fapt, Aaron, fără nici o intenţie din partea mea, 
am scos din băncile de date ale computerului G-Doi, care 
aparţine Serviciului secret al armatei, copii ale unor dosare 
ultrasecrete doar cu douăzeci şi patru de ore înainte de a fi 
trecut în rezervă. 

— Şi? 

— Păi, vezi tu, Aaron, în calitate de avocat al lui Mackenzie 
Hawkins, trebuia să-l asist la pronunţarea hotărârii definitive 
Şase-treizeci-cinci privind toate rapoartele secrete legate de 
cariera sa militară, de la al doilea război mondial până la războiul 
din Asia de sud-est. 

— ŞI? 

— Atunci au intervenit în procedură prietenii lui Mac din 
armată. Eu făcusem o greşeală minoră în Triunghiul de Aur, 
formulând acuzaţii împotriva unui anume general Ethelred 
Brokemichael pentru trafic de droguri, când de fapt era vorba 


59 


despre vărul lui, Heseltine Brokemichael, iar susţinătorii lui 
Ethelred s-au înfuriat rău şi de atunci au devenit cu toţii prietenii 
lui Mac Hawkins, s-au strâns în jurul Şoimului şi i-au făcut jocul. 

— Ce joc? Heseltine... Ethelred! Droguri, Triunghiul de Aur! 
Aşadar, ai făcut o greşeală şi ţi-ai retras acuzaţia. Ei şi? 

— Era prea târziu. Militarii sunt mai răi decât Congresul. 
Ethelred n-a obţinut cele trei stele, iar prietenii lui m-au învinuit 
pe mine şi l-au ajutat pe Mac. 

— Ei şi? 

— Unul dintre ticăloşii ăia mi-a pus în mână o servietă, i-a 
trântit o etichetă pe care scria „ultrasecret”, iar eu am semnat 
de primire pentru două mii şase sute patruzeci şi una de copii ale 
unor dosare ultrasecrete, cele mai multe neavând nici o legătură 
cu Mac Hawkins, care stătea nevinovat lângă mine. 

Aaron Pinkus închise ochii şi se lăsă pe spătarul micii 
canapele, atingând-o cu umărul pe complet năucita Eleanor 
Devereaux. 

— Deci ai fost nevoit să devii al lui pentru viitorul imediat - 
vreo cinci luni. 

Aaron deschise ochii cu prudență. 

— Fie asta, fie să mi se amâne trecerea în rezervă până la un 
termen neprecizat... sau să petrec douăzeci de ani la 
Leavenworth. 

— Deci banii au venit din răscumpărare... 

— Ce bani? îl întrerupse Sam. 

— Banii pe care i-ai cheltuit cu atâta largheţe pentru casa 
asta... sute de mii de dolari! A fost partea ta din răscumpărare, 
nu-i aşa? 

— Ce răscumpărarea? 

— Pentru Papa Francisc, fireşte. Când l-aţi eliberat. 

— N-am primit nici o răscumpărare. Cardinalul Ignatio Quartz 
a refuzat să plătească. 

— Cardinalul cum? 

— Asta-i altă poveste. Quartz era fericit cu Guido. 

— Guido? 

— Nu striga, Aaron, murmură Eleanor. 

— Guido Frescobaldi, răspunse Devereaux. Vărul lui Zio, cu 
care semăna perfect; a fost figurant în a treia trupă a operei La 
Scala şi primea uneori roluri mici. 

— Destul! 

Celebrul avocat respiră adânc de câteva ori, străduindu-se să- 

şi recapete autocontrolul. Apoi, coborând glasul, vorbi cât putu 
de calm. 

— Sam, te-ai întors acasă cu o mare sumă de bani, care nu 
provenea din moştenirea unei rude bogate. De unde ai avut 
banii, Sam? 

— Păi, de fapt, Aaron, ca partener cu răspundere generală, a 
fost partea care mi-a revenit din ce-a mai rămas din finanţarea 
iniţială a corporației. 

— Ce corporație? întrebă Pinkns. 

— Compania Păstorul. 

— Păstorul...? 

— Ca în Păstorul cel Bun. 

— Ca în Păstorul cel Bun, repetă Aaron, aflat parcă în transă. 
Capitalul a fost majorat pentru această corporație... 

— De fapt, prin creşteri de zece milioane de dolari per 
investitor, numiții investitori reducându-se la patru şi formând o 
asociere limitată cu partenerii cu răspundere generală, riscurile 
individuale fiind restrânse la capitalul investit şi bazându-se pe 
anticiparea unui profit de zece la unu faţă de investiţiile lor... de 
fapt, nici unul dintre cei patru investitori nu a dorit să fie 
confirmat legal, preferând să-şi considere investiţiile drept 
contribuţii la acte caritabile sub anonimat. 

— Anonimat...? Anonimat în valoare de patruzeci de milioane 
de dolari? 

— De fapt, anonimatul era garantat. Altfel, unde aş fi putut 
înregistra actele de constituire, Aaron? 

— Tu? Tu ai fost consilierul acestei parodii de întreprindere? 

— Nu cu voia mea, protestă Devereaux. Câtuşi de puţin. 

— A, da, acele două mii şi ceva de dosare secrete cu care ai 
ieşit, fără trecere în rezervă din Leavenworth. 

— Sau mai rău, Aaron. Mac zicea că există modalităţi mai 
discrete decât un pluton de execuţie, dacă biroul de presă al 
Pentagonului exclude pedeapsa cu moartea. 

— Da, da, înţeleg... Sam, scumpa ta mamă, care se află într-o 
compătimitoare stare de şoc, menţiona faptul că tu i-ai spus că 
banii proveneau din vânzarea unor obiecte de artă religioasă... 

— De fapt, aşa era formulat în statutul parteneriatului limitat - 
obiectivul esenţial al corporației consta în „tranzacţionarea 
obiectelor religioase dobândite”. Cred că am reuşit o acoperire 
destul de bună. 

— Doamne sfinte, exclamă Pinkus, înghițind în sec. Şi, desigur, 

obiectul religios „dobândit” era persoana Papei Francisc Întâiul, 
pe care l-aţi răpit. 

— Păi, de fapt, Aaron, asta nu prea sună legal şi cu atât mai 
puţin convingător. Afirmația în sine poate fi considerată chiar 
defăimătoare. 

— Ce tot spui? Uită-te pe pereţi, la fotografii! 

— Eu ţi-aş sugera, Aaron, să le mai priveşti o dată. Legal 
vorbind, răpirea e definită drept un rapt prin forţă sau 
constrângere şi reținerea unei persoane sau a mai multora, 
împotriva propriei voințe, eliberarea fiind condiţionată de plata 
unor sume de bani. 

Deşi, aşa cum aflasem, o strategie preliminară fusese 
meticulos finanțată şi pusă în aplicare pentru îndeplinirea acestui 
obiectiv, ea eşuase şi ar fi fost un nou insucces dacă nu 
intervenea cooperarea voluntară - aş putea spune entuziastă - a 
subiectului vizat. lar fotografiile astea nu prea înfăţişează 
subiectul în discuţie supus vreunei constrângeri oarecare. De 
fapt, pare mulţumit şi într-o excelentă stare de spirit. 

— Sam, ai nevoie de o cameră căptuşită cu burete gros din 
cauciuc! Gravitatea faptei comise nu a lăsat nici o zgârietură pe 
platoşa moralității tale? 

— Crucea pe care o port e într-adevăr grea, Aaron. 

— Nu e cel mai adecvat simbol pe care l-ai putea folosi... Chiar 
că nu vreau să ştiu, dar cum l-ai dus - pe el- înapoi la Roma? 

— Mac şi Zio s-au ocupat de treaba asta. Şoimul a numit-o o 
adevărată misiune de „înscăunare”, iar Zio a început să cânte 
arii din opere. _ 

— Sunt extenuat, şopti Pinkus. Imi doresc doar ca această zi 
să nu fi existat niciodată, să nu fi auzit nici o vorbă din cele 
rostite în această cameră şi să mă fi părăsit vederea. 

— Cum crezi că mă simt eu în fiecare zi? lubirea vieţii mele a 
plecat, dar am învăţat ceva, Aaron. Viaţa trebuie să meargă 
înainte. 

— Ce formulare originală! 

— Vreau să spun că s-a terminat. Totul aparţine trecutului şi, 
într-un fel, mă bucur că a existat ziua de azi. M-a eliberat, 
oarecum. Acum trebuie să-mi mişc fundul şi să pornesc la atac, 
fiindcă ştiu că ticălosul ăla de vierme nu mă mai poate atinge! 

Sună telefonul. 

— Dacă e cineva de la firmă, m-am dus la templu, spuse 
Pinkus. Nu sunt pregătit pentru lumea de afară. 

— Răspund eu, zise Sam, ridicându-se şi îndreptându-se spre 
birou. Mama e aici - un fel de-a spune şi e mai bine să nu 
răspundă Cora. Ştii, Aaron, acum, că totul a fost dat la iveală, mă 
simt mai bine. Cu sprijinul tău, ştiu că pot să trec la atac, că pot 
înfrunta noi provocări, că mi se vor deschide noi orizonturi... 

— Răspunde o dată, Sammy. Imi crapă capul. 

— A, da, sigur, scuze. 

Devereaux ridică receptorul, îl salută pe cel de pe fir, aşteptă 
răspunsul, apoi începu să ţipe isteric, atât de tare încât mama lui 
sări în sus de pe canapea, căzu peste măsuţa ovală şi se prăbuşi 
pe podea. 

— Sammy! strigă Aaron Pinkus, agitându-se între inconştienta 
Eleanor şi fiul ei care, într-un acces de panică, smulgea de pe 
pereţi fotografiile înrămate. Sam, vino-ţi în fire! 

— Viermele! ţipă Devereaux. Javra Universului, cea mai 
vrednică de dispreţ fiinţă umană de pe faţa pământului! Nu are 
dreptul... 

— Mama ta, Sammy. Ar putea fi moartă! 

— Las-o baltă, nu vor şti din ce cauză, răspunse Devereaux, 
alergând spre peretele din spatele biroului şi continuându-şi 
asaltul asupra numeroaselor fotografii şi tăieturi din ziare. E 
nebun, nebun, nebun! 

— N-am spus nebun, Sam, am spus moartă, continuă Aaron, 
îngenunchind îndurerat şi ridicând capul mamei, cu speranţa că 
şiretlicul ăsta ar putea avea vreun efect asupra fiului. Ar trebui 
să fii mai îngrijorat. 

— Ingrijorat? El a fost vreodată îngrijorat din cauza mea? Mi-a 
sfâşiat viaţa în bucăţi, apoi a călcat pe ele, îngropându-le în 
noroi! Mi-a smuls inima din piept şi-a umflat-o ca pe un balon... 

— N-am spus e/, Sam, am spus ea! Mama ta. 

— Salut, mamă, sunt ocupat. 

Pinkus scoase micul transmiţător din buzunar şi puse degetul 
pe butonul de semnalizare, apoi începu să apese cu intermitenţă. 
Şoferul său, Paddy Lafferty, avea să primească mesajul de 
urgenţă. Trebuia să-l primească. 

In câteva clipe, Paddy pătrunse prin intrarea aripii de est, 
ordonându-i verişoarei Cora, cu cel mai autoritar răcnet de 
sergent, să se dea la o parte ca să n-o arunce în mijlocul unei 
găşti de infanterişti beţi în căutare de distracţii cu femei. 

— Nu-i o ameninţare, irlandezo! 


Sam Devereaux era legat de scaunul din spatele biroului său, 
braţele şi picioarele fiindu-i strânse cu fâşii din cearşaful smuls 
de pe pat şi rupt neglijent de fostul sergent Patrick Lafferty din 
Omaha Beach, combatant în al doilea război mondial. 

Devereaux clătina din cap, clipea des şi încerca să-şi 
regăsească vocea. 

— M-au atacat cinci drogaţi, strigă el. 

— Nu tocmai, Sam, băiete, spuse Paddy, ducând un pahar cu 
apă la buzele avocatului. Dacă nu socoteşti în categoria 
drogurilor o picătură de Bushmills, ceea ce nu te sfătuiesc să faci 
în bătrânul Sud şi nici măcar în barul lui O'Toole. 

— Tu mi-ai făcut asta? 

— N-am avut de ales, Sam. Când soldatul nu mai rezistă în 
luptă, trebuie să-l aduci înapoi cum poţi. Nu-i nici o ruşine, 
băiete. 

— Ai fost în armată? /n /uptă...? Ai fost cu Mackenzie Hawkins? 

— Cunoşti numele ăsta, Sam? 

— Ai fost cu el? 

— N-am avut niciodată onoarea să-l cunosc personal pe 
general, dar l-am văzut! Timp de zece zile, în Franţa, a preluat 
comanda diviziei noastre şi vreau să-ţi spun, puştiule, că Mac 
Şoimul a fost cel mai bun comandant pe care l-am avut vreodată. 
L-a făcut pe Patton să pară un balerin, deşi mie chiar mi-a plăcut 
bătrânul George, numai că n-avea stofa Şoimului. 

— Sunt distrus! ţipă Devereaux, trăgând de fâşiile de pânză 
care-l ţineau legat. Unde-i mama... unde-i Aaron? întrebă el 
deodată, privind camera goală. 

— E cu mama ta, băiete. Am dus-o în dormitorul ei. Domnul 
Pinkus îi dă puţin coniac, s-o ajute să doarmă. 

— Aaron şi mama mea? 

— Fii puţin mai înţelegător, flăcău. Ai cunoscut-o pe Shirley, cu 
coafura aia ţeapănă... Uite, bea puţină apă - o să-ţi dau şi nişte 
whisky, dar nu cred că o să-l poţi bea. Ochii tăi nu prea arată a 
ochi de om, parc-ar fi de mâţă speriată. 

— Ajunge! Tot universul meu se destramă! 

— Nu-l dezlâna, Sam, domnul Pinkus o să-l coasă la loc. N-a 
existat un om mai priceput la treaba asta... Uite, acuma se 
întoarce. Îl aud venind. 

Aaron Pinkus intră târându-şi picioarele în biroul cu acces 
interzis, arătând de parcă tocmai s-ar fi întors de la un asalt pe 
Matterhorn. 

— Trebuie să stăm de vorbă, Samuel, zise el, cufundându-se 
cu respiraţia tăiată într-un fotoliu din faţa biroului. Eşti bun să ne 
laşi singuri, Paddy? Verişoara Cora a sugerat că s-ar putea să-ţi 
placă un muşchiuleţ la grătar, servit în bucătărie. 

— Muşchiuleț? 

— Cu bere irlandeză, Paddy. 

— Păi... prima impresie nu e bătută în cuie, am dreptate, 
domnule Pinkus? 

— Şi asta e adevărat, bătrâne prieten. 

— Şi eu?ţipă Devereaux. Mă dez/leagă şi pe mine cineva? 

— Tu o să rămâi exact unde eşti şi cum eşti, până când vom 
încheia discuţia, Samuel. 

— Mereu îmi spui „Samue!” când eşti înfuriat pe mine. 

— Înfuriat? De ce-aş fi înfuriat? Numai pentru că ne-ai implicat, 
pe mine şi firma mea, în cea mai cruntă şi perfidă crimă din 
istoria civilizaţiei de la Imperiul de Mijloc al Egiptului, cu patru mii 
de ani în urmă. Înfuriat? Nu, Sammy, sunt de-a dreptul isterizat. 

— Eu mai bine plec, şefule. 

— iți dau un semn mai târziu, Paddy. Şi savurează 
muşchiuleţul ca şi cum ai mânca pomana mea. 

— Ah, nu mai vorbiţi aşa, domnule Pinkus. 

— Să mă duci la templu dacă nu-ți dau nici un semn timp deo 
oră. 

Lafferty îşi făcu rapid ieşirea, subliniată de zgomotul strident 
al uşii trântite de afară. Cu mâinile împreunate în faţă, Aaron 
vorbi: 

— Trebuie să înţeleg, începu el calm, că cel care te-a sunat 
mai devreme nu era altul decât generalul Mackenzie Hawkins, 
am dreptate? 

— Ştii al naibii de bine că ai dreptate, iar şoarecele ăsta 
cafeniu nu-mi poate face asta! 

— Ce a făcut, mai exact? 

— A vorbit cu mine. 

— Există vreo lege care interzice comunicarea? 

— Fie vorba între noi, cu siguranţă există. S-a jurat pe 
Manualul regulilor militare că n-o să-mi mai vorbească tot restul 
mizerabilei, nelegitimei lui vieţi! 

— Totuşi, a considerat nimerit să încalce acest jurământ 
solemn, ceea ce înseamnă că avea să-ţi spună ceva deosebit de 
important. Ce anume? 

— Cine /-a ascultat? ţipă Devereaux, trăgând din nou de 
legăturile ce-l ţin tui au de scaun. Tot ce-am reţinut a fost că 
urma să zboare spre Boston ca să mă vadă şi atunci am simţit că 
înnebunesc. 

— Ai simţit că înnebuneşti, Sam... Când are de gând să facă 
drumul ăsta? 

— De unde să ştiu eu? 

— Corect. Ţi-ai astupat urechile şi ţi-ai declanşat anxietatea. 
Totuşi, bazându-ne pe presupunerea că avea să-ţi spună ceva 
important - altfel n-ar fi nesocotit înţelegerea de a nu te mai 
contacta vreodată - putem bănui că zborul lui la Boston e 
iminent. 

— Ca şi plecarea mea în Tasmania, zise hotărât Devereaux. 

— Asta nu trebuie s-o faci, interveni Pinkus cu aceeaşi 
hotărâre. Nu poţi fugi, nici nu-l poţi evita... 

— Un motiv! îl întrerupse Sam, ţipând. Dă-mi un motiv, în 
afară de uciderea ticălosului, pentru care n-ar trebui să-l evit! E 
ca un S.O.S. Ambulant, venit de pe Titanic! 

— O să continue să te şantajeze şi, prin extensie şi pe mine, 
ca singurul tău patron de după absolvirea facultăţii - cu 
participarea ta la această crimă a secolului. 

— Tu nu ai scos din băncile de date peste două mii de dosare 
ultrasecrete, eu am făcut-o. 

— Această faptă aparent primejdioasă devine complet 
nesemnificativă în comparaţie eu dovezile pe care ai încercat să 
le semeni pe pereţi... Dar fiindcă tot ai pomenit de asta, a avut 
vreun rost furtul acelor dosare? 

— Patruzeci de milioane de rosturi, răspunse Devereaux. Cum 
crezi că şi-a majorat capitalul generalul ăla diabolic venit de pe 
râul Styx? 

— Şantaj...? 

— De la Cosa Nostra până la nişte britanici care nu erau chiar 
în situaţia de a obţine Crucea Victoriei, de la foşti nazişti, a căror 
respectabilitate se afla în rahat până peste cap, până la şeici 
arabi care făceau bani protejându-şi investiţiile în Israel. El a 
prelucrat totul şi m-a determinat să pornesc în urmărirea lor. 

— Doamne Sfinte, mama ta spunea că toate astea erau 
halucinaţii de-ale tale! Ucigaşi la un concurs de golf, germani în 
ferme de pui... arabi în deşert. Deci, totul e adevărat. 

— Uneori, nu prea des, beau mai mult decât trebuie. 

— Ea a menţionat şi asta... înseamnă că Hawkins i-a scos la 
iveală pe ticăloşii ăştia din dosarele secrete şi i-a obligat să-i 
satisfacă pretenţiile? 

— Cât de jos poţi să... 

— Cât de ingenios poate fi un om? 

— Unde ţi-e platoşa morală, Aaron? 

— In nici un caz nu-i apără pe ticăloşi, Sam. 

— Atunci dovezile pe care le-ai văzut pe pereţi? 

— Hotărât, nu! 

— ȘI, pe ce poziţie te afli? 

— Una n-are nici o legătură cu cealaltă. Nu există vreo relaţie. 

— Există, dacă ai fi fost în locul meu, domnule avocat. 

Aaron Pinkus respiră adânc, în tăcere, apoi îşi puse cele zece 
degete în jurul frunţii şi înclină capul. 

— Pentru orice problemă insolubilă, trebuie să existe o posibilă 
soluţie, fie în viaţa asta, fie în cea de dincolo. 

— O prefer pe prima, dacă nu te superi, Aaron. 

— Inclin să fiu de acord. De aceea, aşa cum te-ai exprimat în 
bizarul tău argou, o să ne mişcăm fundurile şi-o să pornim la 
atac. 

— Incotro? 

— İl vom înfrunta împreună pe generalul Mackenzie Hawkins. 

— Vei face asta? 

— Am un interes legitim, Sammy. S-ar putea spune chiar unul 
potenţial dezastruos. Mai mult, aş vrea să-ţi supun atenţiei un 
truism al profesiunii noastre, real datorită validității lui... Un 
avocat care se reprezintă pe sine are drept client un nebun. 
Generalul ăsta al tău o avea el o minte extraordinară de militar, 
cu toate extravaganţele ei, dar îndrăznesc să afirm cu modestie 
că nu şi-a pus talentele la încercare împotriva unuia ca Aaron 
Pinkus. 


Gătit cu pene, şeful de trib Vârful Norilor scuipă trabucul şi se 
întoarse în cortul uriaş, unde, pe lângă previzibilele obiecte ale 
culturii indienilor americani - cum ar fi nişte false scalpuri de-a 
lungul pereţilor - instalase un pat cu saltea cu apă şi mai multe 
dispozitive electronice care puteau face mândria Pentagonului; 
adică ar fi putut face mândria Pentagonului, înainte de a fi furate. 
Oftând zgomotos, de tristeţe şi de furie, Vârful Norilor îşi scoase 
cu grijă coroana de pene, aruncând-o pe jos. Apoi dintr-un rucsac 
din piele de căprioară scoase alt trabuc, de marcă nedefinită şi 
de proastă calitate; şi-l îndesă în gură şi începu să-l ciopârţească 
la vreo cinci centimetri de capăt, până când i se înnegriră dinţii. 
Se îndreptă spre pat, se aşeză pe el, formând valuri care îl făcură 
să-şi piardă echilibrul şi să cadă pe spate, în vreme ce telefonul 
celular de sub tunica lui cu mărgele începu să sune. Ţârâitul 
continuă, în timp ce se zvârcolea, încercând să calmeze apa 
agitată de sub el. intr-un târziu reuşi, împingându-se înainte şi 
punându-şi cizmele pe podea. Apoi smulse telefonul înfuriat şi 

rosti cu voce spartă: 

— Ce este? Sunt în mijlocul unui ritual. 

— Haide, Şefule, singurele ritualuri din zonă sunt lătrăturile 
câinilor. 

— Nu ştii niciodată cine te sună, fiule. 

— Nu credeam că mai cunoaşte şi altcineva numărul. 

— Porneşte întotdeauna de la presupunerea că duşmanul 
poate să cerceteze şi să pătrundă pe frecvenţa ta. 

— Ce...? 

— Fii atent, băiete. Spune, ce e? 

— Ţi-i aminteşti pe englezii ăia doi care-au fost ieri aici şi-au 
întrebat de tine, ăia pentru care am făcut noi pe indienii tâmpiţi? 

— Ce-i cu ei? 

— S-au întors, dar cu încă doi colegi. Unul arată de parcă 
stăpânul lui nu ştie că a fugit din cuşcă, celălalt pufneşte tot 
timpul - fie că e răcit, fie că are nările foarte inflamate. 

— Trebuie să fi mirosit ei ceva. 

— Nu cu nasul ăluia... 

— Nu vorbesc de trupele de sprijin, mă refer la englezi. 

Idiotul ăla de avocat al tău, Charlie Aripă Roşie, trebuie să le fi 
spus ceva. 

— Eii, haide, V.N., în afară de faptul că a căzut de pe calul ăla 
afurisit, omul a fost grozav. N-au aflat o boabă despre tine, iar 
doamna aia simpatică nu-şi lua ochii de la suspensorul lui... 

— Eşartă fiule, eşarfă. Poate că se uita la cal. 

Poate că la eşarfă, sugeră interlocutorul, în vreme ce Vârful 
Norilor, luat de un val, se răsturnase pe patul cu apă. 

— Auu! 

— Hei, avocatul nostru poate chiar are ceva, nu? Cred că eşti 
de acord. 

— N-am fost de acord cu nimic! Ofițerii mei de încartiruire au 
încurcat lucrurile... 

— Tu i-ai numit, V.N. 

— Şi te sfătuiesc să încetezi cu familiarismele asta, băiete! 
Eşti un pârlit de recrut şi-o să-mi spui Șefule! 

— Bine, Şefuleţule, atunci o să te duci singur în oraş să-ţi iei 
prăpăditele alea de trabucuri... 

— N-am vrut să fiu dur, fiule, vreau doar să menţin o ordine 
logică a ierarhiei. Susţin însă că trupele de sprijin n-au fost 
convocate pentru vreo bagatelă, cum ar fi „eşarfele”, ai înţeles? 

— Poate... Deci, ce crezi? Adică, ce-au mirosit? 

— Nu ce au mirosit ci, tinere, ci ce a mirosit altcineva ca să fie 
nevoie de ajutor suplimentar. Englezii ăia n-au reluat asaltul din 
proprie iniţiativă; au fost trimişi înapoi de un ofiţer activ care 
dorea o reconsiderare a situaţiei. E la fel de limpede ca Porkchop 
Hill. 

— Porkchops...? 

— Unde sunt ei acum, băiete? 

— La chioşcul cu suveniruri. Cumpără o grămadă de chestii şi 
sunt foarte prietenoşi, chiar şi taurul. Intâmplător, fetele - scuză- 
mă, tinerele indiene - sunt al naibii de fericite. Tocmai am primit 
provizii din Taiwan. 

Vârful Norilor se încruntă, îşi aprinse trabucul şi vorbi. 

— Rămâi pe fir, trebuie să mă gândesc. 

Câţiva nori de fum înceţoşară cortul, apoi Şoimul reluă 
discuţia. 

— İn curând, englezii vor ajunge la numele meu. 

— Sunt de aceeaşi părere. 

— Aşa că trimite-l pe unul dintre fraţii noştri asupriţi să le 
spună că eu am cortul cam la două sute de salturi de antilopă 
dincolo de păşunea din nord, după locul de împerechere al 
bizonului, pe la stejarii cei mari, unde îşi depun vulturii 
preţioasele lor ouă. E un loc izolat, unde pot să intru în legătură 
cu zeii pădurii şi să meditez. Ai priceput? 

— Nu înţeleg o vorbă din ce-ai spus. Avem câteva vite, dar nici 
un bizon şi n-am văzut vulturi decât la grădina zoologică din 
Omaha. 

— Eşti de acord că există o pădure. 

Mă rog, pădure, poate, dar nu-mi amintesc să fie copaci mari. 

— Ce dracu’, fiule, trimite-i în pădurea aia, da? 

— Pe care cărare? Se văd toate, dar unele sunt mai bune 
decât altele. A fost un sezon turistic slab... 

— Bine gândit, băiete! exclamă Vârful Norilor. O tactică 
excelentă. Spune-le că mă găsesc mai repede dacă se despart. 
Ala care mă găseşte poate să-i cheme pe ceilalţi; n-or să fie prea 
departe unul de altul. 

— Dacă ne gândim că tu nu eşti nicăieri în pădurea aia, asta 
nu-i „tactică excelentă”, e o tâmpenie. Or să se rătăcească. 

— Incurajator, fiule, încurajator. 

— Ce? 

— Dată fiind natura acestei lupte, duşmanul foloseşte o 
strategie neortodoxă. N-am nimic cu ea - ce dracu’ am folosit-o 

în mai toată cariera mea - dar n-are nici o valoare dacă îţi 
întârzie înaintarea. In situaţia asta, un asalt frontal e cea mai 
productivă soluţie a adversarului nostru - singura soluţie, de 
altfel - dar, în loc să procedeze aşa, el ne înconjoară pe flancuri, 
trăgând cu mortiere încărcate cu rahat. 

— lar nu mai înţeleg nimic, Şefule, zise interlocutorul. 

— Susţin că sunt antropologi care caută supraviețuitorii unui 
mare trib? făcu dispreţuitor Vârful Norilor. Un trib din 
Shenandoahs, nişte sălbatici aduşi la curtea Angliei de Walter 
Raleigh, tu ai; crezut tâmpeniile astea? 

— Mă rog, cred că e posibil. Wopotamii au venit de undeva din 
Est. 

— Din Hudson Valley, nu din Shenandoahs. Au fost alungaţi de 
triburile Mohawks fiindcă nu ştiau agricultură, nu puteau să 
crească vite şi nu voiau să iasă din corturi când ningea. N-au fost 
un mare trib, au fost de la bun început nişte păguboşi, până când 
au ajuns la fluviul Missouri, la mijlocul secolului trecut, unde şi-au 
descoperit adevărata chemare. Mai întâi i-au tras în piept, pe 
urmă i-au corupt pe coloniştii albi! 

— Cunoşti toate astea? 

— Sunt foarte puţine lucruri despre istoria tribului tău pe care 
nu le cunosc... Nu, fiule, cineva se află în spatele acestei 
operaţiuni acoperite, iar eu o să aflu cine. Apucă-te de treabă. 
Trimite-i în pădure! 

Trecură douăzeci şi trei de minute, timp în care unul câte unul, 
membrii patrulei de cercetare a lui Hyman Goldfarb pătrunseră 
pe cele patru cărări în pădurea deasă. Hotărâseră să se despartă 
deoarece instrucţiunile pe care le primiseră la chioşcul de 
suveniruri erau cu totul imprecise şi contradictorii, mulţimea de 
tinere indiene discutând şi contrazicându-se cu privire la 
adevăratul drum care ducea la cortul Vârfului Norilor - o 
reşedinţă considerată, în mod evident, un fel de sanctuar. 

Patruzeci şi şase de minute mai târziu, unul câte unul, 
fuseseră prinşi într-o ambuscadă şi legaţi - de mâini şi de 
picioare - de un trunchi de copac, cu gura astupată de un căluş 
din imitație de piele. Li se comunicase tuturor că eliberarea era 
iminentă, dacă nu-şi vor scoate căluşul să ţipe. Dacă s-ar fi 
întâmplat aşa, furia tribului umilit şi exploatat s-ar fi abătut 
asupra capetelor lor, mai exact asupra scalpurilor, care le-ar fi 
fost desprinse de pe ţeste. Fiecăruia, desigur, i se acordase 
tratamentul cuvenit rangului şi sexului său. Englezoaica era mult 

mai rezistentă decât asociatul ei limbut, care încercase o figură 
complicată de apărare orientală, reuşind doar să-şi luxeze braţul 
stâng din articulaţia cotului. Americanul scund şi fornăit încercă 
să negocieze, în timp ce scotea uşor un pistol automat cu ţeava 
scurtă, lucru care îl costă ruperea câtorva coaste. Totuşi, 
dificultatea cea mai mare fu lăsată la urmă de către şeful de trib 
Vârful Norilor - născut Mackenzie Lochinvar Hawkins (numele de 
la mijloc fiind şters din toate documentele). Şoimul crezuse 
întotdeauna că era corect să-i acorde celui mai dur adversar 
onoarea de a fi ultimul obstacol. 

Nu capturezi un Rommel la primul atac împotriva trupelor din 
Afrika Korps - n-ar fi... Ei bine, n-ar fi potrivit. 

Adversarul în discuţie era supradimensionat cantitativ, dar nu 
se remarca printr-o inteligenţă deosebită. Aplicând un procedeu 
al naibii de nimerit pentru un bărbat având jumătate din vârsta 
lui, Şoimul îşi atinse ţinta repezindu-şi degetele întinse în 
stomacul cercetaşului duşman; ştiuse că o să aibă succes, fiindcă 
mirosise respiraţia inamicului. Din gâtul cercetaşului ţâşni afară 
un surplus de mâncare indiană; o mână răsucită la spate, silind 
capul uriaş al adversarului să se aplece spre rezultatul jenant al 
accidentului, făcu restul. 

— Numele, gradul şi numărul de înregistrare, soldat! 

— Ce tot zici? glăsui adversarul, pe care paznicul Vârfului 
Norilor îl numise „taurul”. 

— Vreau să ştiu numele tău şi pentru cine lucrezi. Acum! 

— N-am nume şi nu lucrez pentru nimeni. 

— Te dobor. 

— Sfinte Sisoe, nu fi rău la suflet! 

— De ce? Tu ai încercat să mi-l smulgi din piept. În rahat te 
bag, soldat. 

— Da' miroase aşa urât! 

— Nu chiar atât de urât cum mirosiţi voi patru, papagalilor. 
Dă-mi ce-ţi cer, prizonier! 

— Şi e umed!... Bine, bine, mi se spune „Lopata”. 

— O să accept un pseudonim. Cine-i comandantul tău? 

— Ce-ai zis? 

— Pentru cine lucrezi? 

— Ce ştii tu, sonatule? $ 

— Foarte bine, soldat, uşurează-ţi stomacul! Iți place haleala 
noastră? Mai ia o porție, iubitorule de piei-roşii! 

— lisuse, te-ai prins singur! Eu n-a trebuit să zic nimic. Piei- 

roşii. 

— lar începi, răcane? 

— A jucat la ei! Piei/e-roşii... dezleagă-mă, ce dracu'! 

— Jucat la...? mai zi-i ceva, căcănare! Ce gogoşi încerci să-mi 
vinzi? 

— Eşti şi mai aproape, foarte aproape! Nu puteau să arunce 
nimic în aer când era el prin preajmă. Nu-i păsa de zidul apărării, 
trecea prin el şi dribla toţi adversarii, de la Namath în jos! Un 
Hercule evreu, îţi zice ceva...? 

— Adversari...? Namath? Piei/e-roşii? lisus - pe o placă de 
surfing, e vorba despre fotbal! Şi Hercule?... A fost un singur 
fundaş ca ăsta în istoria Ligii naţionale de fotbal. Hymie 
Uraganul! 

— lo n-am zis nimic! Tu ai zis! 

— N-ai nici cea mai vagă idee despre ce-am spus, soldat. 

Şoimul vorbea repede, în şoaptă, în vreme ce-l elibera pe 
muntele de om, manevrând iute frânghiile care-l ţineau legat de 
copac. 

— Goldfarb Auriul, continuă el răguşit, cu răsuflarea tăiată. L- 
am recrutat pe nemernic pe când eram în post la Pentagon! 

— Ce ai făcut? 

— N-ai auzit asta. Lopată - crede-mă, n-ai auzit niciodată ce ți- 
am spus!... Trebuie să plec de-aici, repede. O să trimit pe cineva 
după voi, idioţilor, dar tu, tu nu mi-ai spus nimic, ai înţeles? 

— Nu ţi-am spus! Dar mă bucur pentru recunoştinţă, domnule 
mare Şef Indian. 

— Ăsta-i un lucru minor, fiule, avem treburi mai importante. 

Tocmai am lovit rezervorul de petrol, năucind cel mai 
important centru nevralgic din Oraşul Nebunilor!... Goldfarb 
Auriul, ce ştii tu? Acum am nevoie de un afurisit de avocat, 
repede şi ştiu exact unde se află găozarul ăla nerecunoscător! 


Vincent  Mangecavallo, directorul Agenției Centrale de 
Investigaţii, privea fix telefonul din mâna lui, de parcă 
instrumentul respectiv ar fi fost întruparea neînsufleţită a unei 
boli transmisibile. Când vocea isterică de pe fir se opri să-şi tragă 
sufletul, directorul duse brusc receptorul la gură, vorbind calm, 
dar cu înverşunare: i 

— Ascultă, amice incapabil. Imi dau toată silința să fac treabă 
cu nişte parteneri pe care gaşca ta doar îi plăteşte, dar n-ar şti 
cum să le vorbească şi cu atât mai puţin să le permită accesul în 

cluburile alea simandicoase ale voastre. Vrei să preiei controlul? 
Eşti invitatul meu, da' o să râd şi cu boaşele când o să te îneci 
într-un hârdău cu supă... Vrei să-ţi mai zic ceva, băi, macaroană 
beată? 

Mangecavallo se opri brusc, apoi continuă să vorbească, mult 
mai blând, mai prietenos: 

— Cine pe cine trage-n piept? S-ar putea să ne înecăm cu toţii 
în hârdăul ăla cu supă. Până acum, tot ce avem e un rahat. 
Curtea aia Supremă e la fel de curată ca gândurile maică-mii - şi 
nici o veste de la fumătorii ăia de trabuc, mersi frumos. 

— Scuze că m-am ambalat, bătrâne, spuse secretarul de stat 
la celălalt capăt al firului, dar înţelegi cu siguranţă dezavantajele 
teribile pe care o să le avem de înfruntat la întrunirea viitoare. 
Doamne Sfinte, gândeşte-te în ce încurcătură ne aflăm! Cum o să 
poată negocia preşedintele de pe o poziţie de forţă, cu întreaga 
autoritate a funcţiei sale, dacă cei de la Curte fie şi doar că se 
gândesc să permită unui mărunt trib de indieni, total necunoscut 
să paralizeze cea mai importantă linie de apărare a noastră? 
Cerul e acolo unde e, bătrâne puşti, dacă ştii asta! 

— Da, mi-am închipuit, bambino vecchio’. 

— Ce-ai spus? 

— E o vorbă din Guineea despre ceva ce n-am înţeles 
niciodată la voi. Cum poate un puşti să fie bătrân? 

— Păi, cravata, înţelegi? Vechile şcoli, vechile tradiţii, 
simbolurile, presupun. De aici, „bătrânii puşti”. Foarte simplu, 
zău. 

— Poate ca vecchia maladizione di famiglia*, nu? 

— Păi, m-am prins de chestia cu „familia” şi cred că, într-un 
sens mai larg, există o legătură, E mai curând o frază simpatică 
într-o limbă străină. 

— Noi nu gândim aşa. Ai putea fi ucis pentru asta. 

— Ce spui... 

— Nu contează, voiam doar o pauză de gândire. 

— Eu fac asta tot timpul. Intervenţii tangenţiale. 

— Da, sigur, deci, hai să intervenim în problema asta cu 
întrunirea. Ar putea Marele Şef s-o anuleze fiindcă a făcut gripă - 
sau poate Zona Zoster - hei, ăia sunt periculoşi, ce zici de asta? 

— Teribilă imagine, Vincent. Nu ţine. 

Dacă soţia lui are un atac de cord? Pot să rezolv asta. 


E Copil bătrân (în Ib. italiană în original). 
4 Vechi blestem de familie (în Ib. italiană în original). 

— Din nou, nu, bătrâne. El trebuie să se ridice deasupra 
dramelor personale şi să se poarte eroic - ăsta-i un principiu 
sfânt. 

— Atunci suntem în găleată... Ah, ah, cred c-am găsit! Dacă 
dezbaterea Curţii devine publică, să presupunem că Marele Şef 
afirmă că susţine dreptul la - cum i-ai zis - petiţionare? 

— Te-ai sonat! 

— Cine? 

— Eşti nebun! Pe ce bază crezi că ar putea să-şi însuşească el 
o asemenea poziţie? Nici măcar nu e o chestiune de pro sau 
contra, e un fapt real! Nu poţi supune la vot chestia asta, trebuie 
să-ţi asumi o poziţie - iar singura poziţie pe care şi-o poate 
asuma întoarce împotriva lui echilibrul constituţional al puterii. El 
e implicat acum într-o bătălie între executiv şi juridic; toată 
lumea pierde! 

— Mamă, ai zis o grămadă de vorbe mari, amice incapabil. Eu 
n-am spus să-şi „însuşească”, eu am zis să „sprijine” dezbaterea 
publică, în sensul că are grijă de oamenii mărunți - aşa cum 
obişnuiau să spună comuniştii, dar n-au făcut-o niciodată - şi, 
oricum, el ştie că mai are încă douăzeci şi două de baze aeriene 
în ţară şi unsprezece sau douăsprezece în lume. Atunci care-i 
problema lui? 

— Echipamentul de vreo şaptezeci de miliarde de dolari din 
Omaha, pe care nu-l poate scoate de-acolo! 

— Şi cine ştie asta? 

— Curtea de Conturi a Statelor Unite! 

— Atunci o să-i strângem de boaşe. Putem să le închidem 
pliscul tipilor ălora. Mă ocup cu de asta. 

— Eşti relativ nou-venit în domeniu, Vincent. Până să-ţi trimiţi 
tu oamenii pe teren, ar apărea scurgeri de informaţii, cele 
şaptezeci de miliarde ar ajunge brusc la peste o sută şi orice 
încercare de a dezminţi zvonurile ar sălta suma la nouă sute de 
miliarde, falimentând băncile care acordă împrumuturi cu 
dobândă fixă. In timpul ăsta, deoarece există un dram de 
seriozitate în compendiul ăla urât mirositor, noi am fi puşi sub 
acuzare, în baza legilor Congresului, pentru că am muşamalizat o 
istorie petrecută cu mai bine de o sută de ani în urmă - cu care 
nu avem absolut nici o legătură - de dragul avantajelor politice. 
Mai mult, deşi asta e cea mai inteligentă direcţie de acţiune pe 
care am putea-o urma, am risca nu numai amenzile şi 
închisoarea, dar ni s-ar lua şi limuzinele. 

— Basta! ţipă Mangecavallo, mutând receptorul la cealaltă 
ureche, mai puţin agresată. Asta-i curat balamuc! 

— Bun venit în lumea reală din Washington, Vincent... Eşti 
sigur că nu există nimic, să zicem „convingător”, despre vreunul 
dintre ăia şase idioţi de la Curtea Supremă? De exemplu, tipul 
negru? M-a şocat întotdeauna aroganţa lui. 

— AŞ fi vrut şi tu ai fi vrut, dar e poate cel mai curat şi cel mai 
strălucit. 

— Ce spui? 

— lar concetățeanul vine imediat după el, dacă la ăla te-ai 
gândit mai departe. 

— De fapt, mă gândisem - nimic personal, ştii, mie îmi place 
opera. 

— Nimic personal şi operei îi place de tine, mai ales Signor 
Pagliacci. 

— A, da, vikingii ăia. 

— Mda, vikingi... Şi fiindcă tot vorbeam despre nori... 

— Vorbeam noi despre asta? 

— Tu vorbeai... Aşteptăm veşti despre şeful ăla de trib Nebun- 
Sadea, care îşi zice Vârful Norilor. Dacă punem mâna pe el, am 
putea ieşi din tot rahatul ăsta. 

— Serios? Cum? 

— Păi, în calitate de iniţiator, cum îi spui tu, reclamantul 
trebuie să se prezinte în faţa Curţii cu avocaţii lui, pentru 
pledoarie. Aşa-i procedura. 

— Mă rog, sigur că trebuie, dar cu ce ar schimba asta situaţia? 

— Să presupunem - doar să presupunem - că acest mizerabil 
se dovedeşte a fi complet nebun şi începe să tipe că toată 
escrocheria e o glumă. Că a falsificat toate documentele alea 
istorice, ca să poată face nu ştiu ce declaraţie teribilă. Ce zici? 

— E absolut genial, Vincent! Dar cum ai putea să faci asta? 

— O pot rezolva. Am câţiva medici trecuţi pe un stat de plată 
special. Procedez ca şi cu substanţele toxice permise de Agenţia 
de Control al Medicamentelor. 

— Magnific! Şi ce te mai reţine? 

— Trebuie să-l găsesc pe nemernic!... Opreşte-te, amice, te 
sun eu mai târziu. Sunt chemat pe altă linie. 

— Chiar te rog, bătrâne puşti. 

— Basta cu tâmpenia asta de bambino bătrân! 

Onorabilul director al Agenţiei Centrale de Investigaţii 
întrerupse legătura şi apăsă două butoane pentru al doilea apel 

telefonic. 

— Da, ce e? 

— Inţeleg că n-ar fi trebuit să te sun direct, dar mi-am zis că, 
dată fiind importanţa informaţiei, n-ai fi admis s-o primeşti decât 
de la mine. 

— Cine e la telefon? 

— Goldfarb. 

— Hymie Uraganul? Să-ţi zic ceva, amice, ai fost ce/ mai 
mare... 

— Las-o moartă, fraiere, acum mă ocup de altceva. 

— Sigur, sigur, dar îţi aminteşti de Supercupa din '73, când 
tu... 

— Eram acolo, amice, aşa căi normal să-mi amintesc. Totuşi, 
acum suntem într-o situaţie pe care ar trebui s-o cunoşti înainte 
de-a face vreo mişcare... Vârful Norilor ne-a scăpat din capcană. 

— Cum? 

— Am vorbit cu fiecare membru al unităţii mele foarte 
costisitoare, pentru ale cărei servicii îţi voi trimite nota de plată 
la motelul ăla părăginit din Virginia Beach; concluzia lor comună 
poate părea greu de acceptat dar, după tot ce-am auzit, e la fel 
de bună ca oricare alta. 

— Ce tot spui acolo? 

— Acest Vârf al Norilor este, în realitate, întruchiparea lui 
Bigfoot, presupusa creatură legendară care cutreieră pădurile 
Canadei, dar care seamănă foarte mult cu o fiinţă umană. 

— Ce? 

— A doua explicaţie ar fi că e vorba despre Yeti, Omul 
Zăpezilor din Himalaya, care a traversat continentele ca să 
blesteme guvernul Statelor Unite... îţi urez o zi plăcută. 

Generalul Mackenzie Hawkins, cu umerii aduşi, îmbrăcat într- 
un costum şifonat din gabardină gri, imposibil de descris, 
străbătea holul Aeroportului Hogan din Boston, în căutarea unei 
toalete pentru bărbaţi. Găsind una, intră iute, îşi aşează sacoşa 
uriaşă pe podea şi îşi studie înfăţişarea în oglinda aşezată 
deasupra chiuvetelor la care doi membri în uniformă ai 
personalului navigant se spălau pe mâini. Nu era rău, îşi zise, cu 
excepţia perucii; un pic prea Roşie şi cam lungă la spate. 
Ochelarii cu ramă subţire, metalică, erau o minunăţie; căzuţi 
spre vârful nasului său acvilin, îi dădeau un aer de savant distrat, 
de gânditor profund care nu era în stare să găsească un closet 
într-un aeroport aglomerat cum ar fi făcut-o un militar de carieră. 
lar „militarii”, mai exact absenţa acestora, constituiau esenţa 
strategiei actuale a Şoimului. Toate urmele trecutului său 
trebuiau îngropate; oraşul Boston era un teritoriu al 
intelectualilor, iar el trebuia să se adapteze acestei situaţii 
pentru următoarele douăsprezece ore, necesare pentru a face o 
recunoaştere şi a-l studia pe Sam Devereaux în propriul lui 
mediu. 

Se părea că Sam avea nişte obiecţii minore legate de reluarea 
colaborării lor şi, oricât l-ar fi durut asta pe Mac, accepta faptul 
că va fi nevoit să-l convingă pe Devereaux cu forţa. 

Factorul timp era esenţial acum, iar Şoimul avea nevoie de 
competenţa juridică a lui Sam cât mai curând posibil; nici o oră 
nu putea fi irosită, deşi câteva probabil că le va pierde spre a-l 
convinge pe avocat să-şi unească forţele cu ale lui pentru o 
cauză sfântă... Şterge cuvântul „sfântă”, îşi zise generalul; ar 
putea reînvia amintiri dureroase. 

Mac se spălă pe mâini, apoi îşi scoase ochelarii şi îşi dădu cu 
apă pe faţă, atent să nu deranjeze peruca roşcovană, o idee cam 
largă. Avea în sacoşă un tub de lipici, dar îl va folosi după ce 
avea să tragă la un hotel... 

Toate gândurile despre peruca nepotrivită dispărură brusc 
atunci când Şoimul simţi prezenţa cuiva în apropiere. Ridică 
capul din chiuvetă şi văzu un bărbat în uniformă aşezat lângă el, 
cu un rânjet hidos pe faţă, ce dezvăluia lipsa câtorva dinţi. Cu o 

privire fugară aruncată în dreapta îl observă pe al doilea bărbat 
în uniformă, care fixa nişte bucăţi de cauciuc sub uşa toaletei. O 
altă scurtă privire estimativă îi dezvălui evidenţa: singurele 
lucruri cu care puteau fi asociaţi cei doi n-aveau legătură cu 
avioanele sau pasagerii, ci cu dubele poliţiei şi amprentele 
digitale. 

— la zi-i, te răcoreşti cu puţină agua? zise rânjind primul 
inamic, cu un pronunţat accent hispanic. Face bine să te 
stropeşti cu puţină agua pe faţă după un zbor lung, ai? 

— A, da şefu'! strigă al doilea inamic apropiindu-se. Mai bine 
decât să-ţi bagi capu’ în closet, nu, şefu'? 

— Ce vreţi să ziceţi cu asta? întrebă fostul general de armată, 
pălind la vederea gulerelor neglijent descheiate ale cămăşilor pe 
care le purtau cei doi sub uniformele autorităţii. 

— Păi, nu-i o treabă grozavă să-ţi bagi capu’ în closet, ai? 

— Sunt de acord cu asta, răspunse Şoimul, gândindu-se dintr- 
o dată la ceva ce i se părea de fapt imposibil. Nu sunteţi cumva 
agenţi secreţi? 

— Avem destulă minte - şi omenie - să nu te lăsăm să-ţi bagi 
capu' în closet, ceea ce n-ar fi prea secret, corect? 

— N-am crezut asta. Omul care mă aşteaptă nu s-ar gândi să 
recruteze cercetaşi ca voi. L-am învăţat lucruri mai bune. 

— Hei, şefu”! zise al doilea individ, în vreme ce se apropia de 
Şoim din partea opusă. Vrei să ne insulţi? Poate nu-ţi place cum 
vorbim - nu suntem buni pentru tine? 

— Ziceţi o dată ce vreţi, soldados estupidos! Niciodată n-am 
dat vreo importanţă rasei, religiei sau culorii pielii unui om atunci 
când i-am evaluat calităţile. Am promovat mai mulţi negri, 
chinezi şi vorbitori de spaniolă în rândul ofiţerilor decât oricare 
altul cu rangul meu - pentru simplul fapt că erau mai buni decât 
concurenţii lor! £ c/ar?... Numai că voi nu vă numărați printre ei. 
Voi sunteţi nişte jegoşi. 

— Destul cu vorbăria, şefu', îl întrerupse primul inamic, 
scoțând un cuţit cu lamă lungă de sub haină. Puşcoacele fac prea 
mult zgomot - scoate portofelu', ceasu' şi tot ce mai credem noi, 
hispanicii, că-i de valoare. 

— Aveţi tupeu. Dar ia spune-mi, de ce să fac asta? 

— De-asta! ţipă unul din ei, fluturând cuțitul prin faţa Şoimului. 

— Cred că glumiti! 

Rostind aceste cuvinte, Şoimul se învârti pe loc, înşfacă 
încheietura mâinii care ţinea cuțitul şi o răsuci cu atâta forţă 

încât arma căzu imediat pe podea. Apoi lovi cu cotul stâng gâtul 
celui din spatele lui, după care se întoarse imediat spre tâlharul 
fără dinţi, care zăcea pe podea, ţinându-şi mâna rănită. 

— Aşa, tăntălăilor, asta a fost o mică lecţie de contraatac. 

— Ce... şefu'? mormăi inamicul aflat la podea, încercând să 
ajungă la cuțitul de vânătoare pe care Hawkins îl trimise la 
perete cu un şut. 

— Bine, n-am avut reflexe, admise infractorul. Deci mă întorc 
la pârnaie, altceva, şefu'? 

— Taci din gură, amigo zonzo, spuse Şoimul, gândind febril, 
poate că eşti în stare de ceva mai bun. La urma urmei, tactica n- 
a fost rea, ci doar prost executată. Mi-a plăcut figura cu 
uniformele şi garniturile pentru uşă - asta a dovedit imaginaţie în 
condiţii de luptă imprevizibile. Ce v-a lipsit a fost strategia 
următoare - ce faceţi dacă duşmanul se opune cu o tehnică pe 
care n-aţi luat-o în calcul. N-ai analizat corect, fiule! Pe de altă 
parte, o sa am nevoie de sprijinul unor aghiotanţi când o să 
înceapă lupta. Cu puţină disciplină, poate că o să vă pot folosi. Ai 
un vehicul? 

— Un ce? 

— O maşină, un automobil, un mijloc de transport care să nu 
fie neapărat înregistrat pe numele vreunei persoane în viaţă sau 
decedate şi nici să nu poată fi identificat după numărul de 
înmatriculare. 

— Păi, avem un Oldsmobile hârbuit din Midwest, înregistrat pe 
numele unui barosan care nu ştie că are un duplicado cu un 
motor vechi de Mazda. 

— Perfect. Pe cai, caballeros! Şi după treizeci de minute de 
antrenament şi o tunsoare, aţi obţinut o slujbă respectabilă, dar 
temporară, cu un salariu frumos... îmi plac uniformele - sunt o 
dovadă de imaginaţie şi extrem de utile. 

— Eşti un /oco, domnule. 

— Deloc, fiule, deloc. Totdeauna i-am ajutat pe cei lipsiţi de 
drepturi - asta fiind esenţa acţiunilor mele actuale... Hai să 
mergem acum, ridică-te şi stai drept, băiete, vreau să aveţi 
amândoi o ţinută perfectă! Ajută-mă să-l ridic pe tovarăşul tău de 
pe podea şi hai s-o ştergem! 


Capul lui Devereaux se ivi la geamul din dreapta al uşilor 
grele, lucioase, ce duceau spre birourile luxoase ale firmei Aaron 
Pinkus Associates. Aruncă rapid o privire spre dreapta, apoi spre 

stânga, repetă mişcarea şi dădu din cap. Doi bărbaţi solizi, în 
costume cafenii ieşiră pe coridor şi se îndreptară spre 
ascensoarele de la capătul holului, încadrându-l pe Sam. 

— l-am promis Corei că o să iau nişte fileu de peşte în drum 
spre casă, le spuse pe un ton sec avocatul bodyguarzilor săi, 
mergând pe coridor. 

— Noi am ajuns ca fileul, zise bărbatul din stânga lui Sam, pe 
un ton de dojana reţinută. 

— İl hrăneşte pe Paddy Lafferty cu fileuri, adăugă cu reproş 
bodyguardul din dreapta. Fripte pe grătar cu cărbuni. 

— Bine, bine, o să ne oprim să luăm şi două cotlete, în regulă? 

— Mai bine ia patru. Noi ne schimbăm la ora opt, iar 
haidamacii care ne înlocuiesc or să simtă mirosul de grătar. 

— E aroma grăsimii, fu de părere bodyguardul din stânga, cu 
privirea aţintită înainte. Rămâne în aer multă vreme. 

— Aşa să fie, admise Devereaux. Patru cotlete şi fileul de 
peşte. 

— Şi nişte cartofi? întrebă paznicul din stânga. Cora nu prea se 
pricepe la prăjit cartofi. 

— După ora şase, Cora nu prepară aşa de bine cartofii, spuse 
paznicul din dreapta, permiţându-şi să schiţeze un zâmbet. 

Uneori găseşte cam greu cuptorul. 

— O să-i prăjesc eu, zise paznicul din stânga. 

— Asociatul meu polonez nu poate trăi fără „cartofabilii” lui. 

— Se spune kartofla, băi, bupa. Asociatul meu suedez trebuia 
să rămână în Norvegia, nu-i aşa, Domnu' Detectiv? 

— Nu contează. 

Uşile ascensorului se deschiseră, cei trei intrară şi fură 
surprinşi să vadă doi bărbaţi în uniformă, care urcaseră până 
acolo din greşeală, deoarece nu încercară să coboare. Sam dădu 
politicos din cap, se întoarse cu faţa spre uşa liftului, alb ca varul, 
cu ochii măriţi de consternare. Dacă privirea lui experimentată 
de avocat nu-l înşelase, văzuse la cei doi ofiţeri în uniformă din 
spatele liftului nişte zvastici mici agăţate de gulerele cămăşilor! 

Prefăcându-se că are o mâncărime la ceafă, Devereaux se 
întoarse ca din întâmplare să se scarpine, cu ochii ţintă la 
gâturile lor. 

Micile embleme negre erau zvastici! Prinse iute privirea 
bărbatului din colţ, care zâmbi, un rânjet amical compromis 
oarecum de absenţa câtorva dinţi. Sam întoarse repede capul 
spre uşă şi mai nedumerit. După o clipă în mintea lui se făcu 

lumină. În jargonul folosit pe Broadway-ul new yorkez, Boston era 
un „oraş de pradă”. In mod sigur se juca pe undeva o piesă 
despre al doilea război mondial, poate că la Shubert sau la 
Wilbur, de vreo trupă ce-şi prezenta repertoriul în Bean Town’ 
înainte de a asalta Big Apple®. 

Totuşi actorii ăştia trebuiau să aibă ceva mai bun de făcut 
decât să plece de pe scenă şi să umble în astfel de costume. Pe 
de altă parte, auzise mereu că actorii erau o tagmă aparte; unii 
îşi trăiau rolurile timp de douăzeci şi patru de ore pe zi. Nu 
existase şi un Othello englez care încercase s-o omoare pe 
Desdemona lui într-un bistrou evreiesc cu delicatese de pe 
Strada patruzeci şi şapte, într-o seară? 

Uşile ascensorului se deschiseră la parterul aglomerat, iar 
Devereaux cobori. El rămase pe loc, privind înjur, în timp ce 
paznicii lui îl flancară. Cei trei se îndreptară rapid spre ieşirea din 
clădire, ocolind mai multe persoane şi o mulţime de serviete, 
ieşind pe trotuarul larg, lângă care îi aştepta limuzina lui Aaron 
Pinkus. 

— Ai zice că suntem la Belfast, ferindu-ne spatele de ţicniţii 
ăia care dau cu bombe, zise Paddy Lafferty, de la volan, pe când 
cei trei pasageri se prăvăleau pe bancheta din spate, Devereaux 
fiind prins ca într-o menghină între cei doi protectori cu piepturi 
late. Direct acasă, Sam? întrebă şoferul, îndreptând maşina 
uriaşă spre fluxul circulaţiei. 

— Două opriri, Paddy, răspunse Devereaux. Pentru fileu de 
peşte şi cotlete. 

— Cora îşi face treaba, nu, băiete? Găteşte un fileu destul de 
bun, dacă-i aminteşti să-l ia la timp de pe foc. Altfel mănânci 
boaşe la microunde cu sos de whisky, asta e. Da’ mai bine ia trei 
fileuri, Sam. Am ordin să te aştept şi să te duc în oraş pe la opt şi 
jumătate. 

— Adică cinci fileuri, zise gardianul polonez. 

— Mulţumesc, Stash, da' nu mi-e aşa foame... 

— Nu pentru tine, pentru schimbul nostru. 

— A, da, o să le miroasă. Ştii de ce, nu? De la grăsimea de pe 
margine care sfârâie şi împrăştie aroma în aer... 

— Foarte bine, strigă Devereaux, încercând să pună capăt 
alertului schimb de replici, pentru a plasa o întrebare esenţială. 
Fileu de peşte, cinci fileuri de porc, cu grăsime pe margine şi 

afurisitele de simţuri olfactive ale schimbului - s-a aranjat tot! 
Acum vreau să ştiu de ce mă cheamă Aaron în oraş la ora opt şi 
jumătate? 

— Păi, Sammy, a fost ideea ta şi-ţi zic eu că doamna Pinkus 
crede că eşti omu' zilei. 

— Pentru ce? 

— Ai primit o invitaţie la serata de la galeria de artă - ce zici 
de asta? Am auzit-o pe ea zicând „serată” şi asta înseamnă că o 
să te pileşti la noapte după o zi etc lucru şi nimănui n-o să-i pese. 

— Galerie de artă...? 

— Adu-ţi aminte, flăcău, tu mi-ai spus de clientul ăla spilcuit 
care crede că nevastă-sa e-n călduri după tine, ceea ce nu-l 
deranjează şi pe urmă i-ai spus domnului Pinkus că nu voiai să 
mergi, iar el i-a spus doamnei Pinkus, care citise că va veni şi 
senatorul, aşa că acum vă duceţi cu toţii. 

— Tipii ăia sunt o adunătură de lipitori care colecţionează 
fonduri, nişte hiene politice. 

— Sunt din înalta societate, Sammy. 

— Tot aia. 

— Atunci noi ne întoarcem cu tine, Paddy? întrebă gardianul 
din dreapta lui Devereaux. 

— Nu, Kunte, n-o să fie timp. Voi luaţi maşina domnului 
Devereaux. Schimbul vostru poate să vină după noi în maşina 
lor. 

— Ce contează timpul? obiectă Stash. Doar ne laşi în centru. 
Maşina domnului Devereaux se zgâlţâie tare la curbe. 

— N-ai reparat-o, Sam? 

— Am uitat. 

— Trebuie să te descurci cum poţi, Stash. Pe şefu' nimic nu-l 
aranjează mai mult decât să-şi conducă micul Buick; da' nu şi pe 
doamna lui. Asta-i caleaşca ci, mai ales că are numerele alea de 
înmatriculare pe care el le urăşte. 

— Lipitori şi politicieni, mormăi Sam. 

— Tot aia, nu? zise Kunte. 


Mackenzie Hawkins scrută prin parbrizul Oldsmobile-ului furat 
placa de înmatriculare a limuzinei aflate în faţa lui. Literele albe, 
în relief, formau pe fundal verde numele PINKUS, de parcă 
această informaţie ar fi trebuit să trezească spaima privitorilor. 
Ar fi fost de folos dacă numele ar fi avut ceva mai ameninţător, 
îşi zise Mac, bucuros totuşi că-l observase în faţa firmei unde 

lucra Devereaux. Era un nume pe care Şoimul n-avea să-l uite 
niciodată. Timp de mai multe săptămâni după începerea 
activităţii la fosta lor corporație, Sam ţipase întruna: ce-ar crede 
Aaron Pinkus? Când Mac nu mai suportase îl închisese în casă, ca 
să aibă puţină linişte. In acea după-amiază, un telefon la biroul 
de avocatură îi confirmase faptul că Sam se întorsese acasă şi 
făcuse cumva Dumnezeu ştie cum pace cu un anume Aaron 
Pinkus, al cărui nume era un blestem pentru Şoim. 

Fusese o nimica toată să le arate aghiotanţilor lui, recent 
antrenați şi proaspăt tunşi, o fotografie a lui Devereaux şi să le 
ordone să rămână în singurul ascensor care urca la birourile 
firmei, până când avea să apară subiectul. Apoi aceştia trebuiau 
să-l urmărească de la o distanţă convenabilă, oriunde s-ar fi dus, 
păstrând legătura cu comandantul lor prin cele două walkie- 
talkie pe care Hawkins le scosese din sacoşa de voiaj. „Nu vă 
faceți iluzii, caballeros, furtul din averea statului se pedepseşte 
cu treizeci de ani de închisoare, iar eu am maşina pe care ați 
furat-o, cu amprentele voastre peste tot”, îi prevenise el. 

Mac crezuse că Sam avea să se ducă la vreun bar simpatic 
după ce va pleca de la birou. Fostul lui reprezentant legal nu era 
un mare băutor, ci unul de calibru mediu, dar îi plăcea să tragă 
câte-o duşcă-două după o zi grea de lucru. Ei bine, la dracu’, 
zisese Şoimul când îl văzuse pe Sam ieşind din clădire însoţit de 
escortă. Cât de bănuitor şi nerecunoscător putea să fie un om? 
Dintre toate detestabilele strategii, el alesese escorta! Pe 
deasupra, îl implicase în afacere şi pe patronul lui, detestabilul 
Aaron Pinkus, ceea ce reprezenta o trădare de ţară, o faptă cu 
totul antiamericană! Şoimul nu era sigur că noile sale ajutoare 
erau pregătite pentru o nouă strategie. Pe de altă parte, un bun 
ofiţer combatant scotea întotdeauna ce era mai bun din oamenii 
lui, oricât de slab ar fi fost instruiți. li privi cum stăteau înghesuiți 
lângă el, pe scaunul din faţă. Evident, arătau mai bine cu părul 
tuns şi feţele spălate, deşi amândoi îşi legănau capetele în ritmul 
muzicii latino-americane de la radio. 

— Gata, flăcăi, 'tenție! strigă Şoimul, închizând radioul. 

— Ce-i, domnu’? întrebă surprins aghiotantul cu dinţi lipsă, ce 
stătea lângă geam. 

— Asta înseamnă „atenţie”. Să fiţi atenţi la ce spun. 

— Şefu', mai bine, ne dai nişte parale? zise cel de lângă Mac. 

— Toate la timpul lor, caporal; am hotărât să vă fac pe 
amândoi caporali, fiindcă sunt obligat să vă dau însărcinări 

suplimentare pe lângă îndatoririle voastre de bază. Sigur, asta 
atrage după sine o creştere a salariului... Apropo, pentru 
identificare, cum vă cheamă? 

— Eu sunt Desi Arnaz, spuse cel de lângă geam. 

— Şi io la fel, zise asociatul lui. 

— Merge. Desi-Unu şi Desi-Doi, în ordinea asta. Acum, 
ascultaţi-mă până la capăt. 

— Până unde? 

— Doar ascultați. Situaţia s-a complicat şi va fi nevoie de o 
iniţiativă agresivă declanşată de voi. Va trebui să vă despărțiți, 
pentru a îndepărta forţele ostile de la posturile lor, ceea ce ne va 
permite să capturăm obiectivul... 

— Pân-acu', îl întrerupse Desi-Unu, m-am prins de „reclamat”, 
că-i folosit mult în instanţă, ca şi „arestat”. De restu' nu-s sigur. 

In consecinţă, Şoimul o dădu pe o spaniolă fluentă, învățată în 
tinereţe, pe când conducea o grupă de comando în Filipine, 
luptând împotriva japonezilor. 

— Comprende? întrebă el la sfârşit. 

— Absolutamente! răcni Desi-Doi. Tăiem puiul şi împrăştiem 
bucăţile, ca să-l prindem pă vulpoiu' rău. 

— Foarte bine, caporal. Ai învăţat metoda asta din vreo 
revoluţie latino-americană? 

— Nu, senor. Mama citea poveşti dă groază când eram io mai 
mic. 

— De oriunde-ai învăţat-o, pifane, fo/oseşte-o... Acum, uite ce- 
o să facem... /isuse! Ce dracu' porţi guler? 

— Ce, şefu'? întrebă Desi-Unu, şocat de explozia verbală a 
Şoimului. 

— Şi tu! strigă Hawkins. Cămăşile - gulerele de pe cămăşile 
voastre... Nu le-am văzut până acum! 

— N-aveam nici cravate pân-acu', explică Desi-Doi. Ne-ai dat 
dinero şi ne-ai zis să ne luăm două cravate negre pân-să intrăm 
în blocu' ăla mare cu liftu' baban. P-ormă, domnu' /oco, astea 
nici nu-s cămăşile noastre. Doi gringos răi pă motociclete s-au 
purtat urât cu noi în faţa unui restaurant pă autostradă... Am 
vândut motocicletele, da' am păstrat cămăşile. 

— Idioţilor! Insemnele alea sunt zvastici! 

— Ce-i aia? 

— Nişte chestii mici, remarcă Desi-Doi, arătând cu degetul 
emblema neagră a celui de al treilea Reich. Avem şi unele 
babane pă spate... 

— Rupeţi-le de pe gulere, caporali şi nu vă daţi jos 
blestematele alea de tunici. 

— Rândunici? întrebă uluit Desi-Unu. 

— Jachete, hainele voastre, uniformele - să nu le daţi jos... 

Şoimul se opri în mijlocul frazei, observând că limuzina lui 
Pinkus încetinise şi virase la dreapta, pe o stradă laterală; Mac o 
urmă. 

— Dacă Sam locuieşte în zona asta, probabil că spală podele, 
nu întocmeşte dosare. 

Zona în discuţie era un grup de clădiri scunde, întunecate, cu 
mici magazine la parter, înghesuite între intrările spre 
apartamentele părăginite de deasupra, amintind de cartierele 
marilor oraşe de la începutul secolului, înţesate cu imigranţi. Nu 
lipseau decât tarabele, negustorii ambulanți şi vacarmul limbilor 
străine cu accent aspru. Limuzina luă uşor curba, oprindu-se în 
faţa unei pescării; Mac nu putu să facă la fel, deoarece nu mai 
era spaţiu de parcare până la capătul blocului, care de-abia se 
vedea la vreo sută de metri în faţă. 

— Nu-mi place asta, zise Şoimul. 

— Ce nu-ţi place? întrebă Desi-Unu. 

— Poate fi o manevră de evaziune. 

— Invazie? strigă Desi-Doi, cu ochii cât cepele. Hei, domnu' 
loco, noi fără luptă în război, fără revolucion! Noi suntem 
răufăcători paşnici, asta e. 

— Răufăcători...? 

— S-aude mereu în instanţă, îl lămuri uniforma de la geam. Ca 
„reclamat” şi „arestat”, pricepi? 

— Nici un război şi nici o revoluţie, fiule, doar un răufăcător 
fricos şi nerecunoscător, a cărui escortă s-ar putea să ne fi 
observat... Desi-Unu, o să opresc; tu cobori şi arunci o privire în 
pescăria aia - te prefaci că iei ceva de mâncare - dar ţii legătura 
cu mine. E posibil să fie o ieşire prin spate, deşi nu prea cred; 
poate chiar îşi schimbă hainele, dar obiectivul nostru o să iasă 
tot cu neisprăviţii ăia. Totuşi, nu putem risca. Acum e pe mâna 
unor experţi, flăcăi, iar noi trebuie să arătăm ce putem! 

— Şi toată vorbăria asta înseamnă că tre' să stau cu ochii pă 
lunganu' ăla? 

— Aşa e, caporal şi nu-i corect să comentezi ordinele 
superiorului. 

— Asta-i bună! 

— Mişcă! răcni Şoimul şi opri maşina. Desi-Unu deschise uşa şi 

ieşi, trântind portiera în urma lui. 

— Tu, Desi-Doi, continuă Mac, pornind mai departe, după ce 
parchez, traversezi strada, te duci în spatele maşinii ăleia mari şi 
stai cu ochii pe ea şi pe magazin. Dacă vezi că iese cineva în 
grabă şi se suie în limuzină sau în altă maşină din apropiere, mă 
anunti. 

— Păi nu asta face Desi-Unu, şefu'? întrebă Desi-Doi, scoțând 
din buzunar stația de emisie-recepţie. 

— El poate fi atacat, dacă garda de corp e suficient de iute, 
deşi mă îndoiesc. Eu stau de obicei la distanţă de două vehicule 
în spatele țintei în mişcare, aşa că nu cred să-şi fi dat seama de 
ceva. 

— Vorbeşti în dodii, ştiai? 

— Treci pe poziţie! ordonă Şoimul, parcând lângă colţ şi oprind 
imediat motorul. 

Desi-Doi sări din maşină, o ocoli şi traversă în fugă strada, cu 
zelul unui militar experimentat. „Nu-i rău, caballero, îşi zise Mac, 
căutând în buzunarul de la cămaşă un trabuc. Aveţi amândoi 
reale posibilităţi. Adevărate calităţi de sergent.” Apoi auzi o 
bătaie uşoară în parbriz. Un poliţist stătea pe trotuar, gesticulând 
cu bastonul. Nedumerit, Şoimul privi un semn: PARCAREA 
INTERZISA PANA LA COLŢ. 


Sam alese bucăţile de fileu de peşte, îi mulţumi patronului 
grec cu obişnuitul, deşi greşit pronunţatul „Epharisio”, la care i 
se răspunse cu un politicos „Parikola, Mister Deveroo” când făcu 
plata. Cei doi bodyguarzi, neinteresându-i peştele, se plictiseau, 
aşa că priviră fotografiile mari, înrămate şi decolorate ale unor 
insule din Marea Egee, agăţate pe pereţi. Câţiva clienţi, aşezaţi 
la două mese albe, păreau mai preocupaţi să converseze între ei 
în greceşte decât să cumpere ceva. Salutară doi nou-veniţi în 
magazin, dar nu şi pe al treilea, un bărbat într-o uniformă 
ciudată, care se îndreptă spre tejgheaua din spate, pe care se 
aflau doar vase cu gheaţă sfărâmată şi începu să se uite înjur. 

Sub privirile atente ale observatorilor săi, scoase un radio 
portabil, îl duse la buze şi începu să vorbească. 

— Fascistas! ţipă un Zorba vârstnic, cu barbă, de la masa cea 
mai apropiată de tejghea. Uite! Are însemnele germani/or! 

Toţi ca unul, bătrânii foşti partizani din Salonic săriră să-l 
atace şi să-l captureze pe duşmanul detestat de mai bine de 
cincizeci de ani, chiar în clipa când cei doi gardieni ai lui Sam 

alergară spre el, cu armele scoase. Cel asaltat de bătrânii 
războinici greci începu să lovească în stânga şi-n dreapta cu 
braţele şi picioarele, despărţindu-i cu o vizibilă experienţă de 
luptă şi alergă spre uşă, oprindu-se exact înainte de a intra într- 
un container cu peşte. 

— İ/ cunosc pe omul ăla! răcni Devereaux, smulgându-se din 
mâinile protectorilor săi. Purta o zvastică pe guler! 

L-am văzut când eram în lift! 

— Ce lift? întrebă gealatul scandinav. 

— Ala cu care am coborât de la birou! 

— N-am văzut nici o zvastică colorată în lift, spuse paznicul 
polonez. 

— N-am zis colorată, am zis pe gulerul lui! 

— Vorbeşti în dodii, ştiai? 

— Tu auzi în dodii, te-ai gândit la asta?... Mă urmăreşte 
îndeaproape, simt asta! 

— Ce simţi? întrebă Knute. 

— Pe Titanic. E drumul spre dezastru - pentru mine - ştiu asta! 
E cel mai prefăcut nemernic pe care l-a creat infernul. Să ieşim 
de-aici! 

— Sigur, domnu' D. Luăm cotletele de la magazinul ăla din 
Galiston şi mergem direct la dumneata acasă. 

— Încetaţi! strigă Devereaux. Nu, n-o să mergem... Daţi 
hainele voastre la doi din tipii ăia de la mese şi pasaţi-le câteva 
sute de dolari, ca să-i convingeţi să se suie în limuzina lui Aaron 
şi să se plimbe prin port... Tu ieşi primul, Knute şi spune-i lui 
Paddy să-i lase la o tavernă în drum spre casa lui Pinkus, iar eu o 
să mă întâlnesc cu el acolo. Stash, tu cheamă un taxi şi o să 
coordonăm noi toată treaba. 

— Asta sună aiurea, domnu’ D! zise Stosh, şocat de tonul 
autoritar al lui Sam. Adică, domnule, parcă n-ai fi dumneata... 
domnule. 

— M-am întors în timp, Stanley, asta m-a învăţat un maestru. 
El mă urmăreşte. Sunt sigur. Dar a comis o greşeală. 

— Care a fost aia... domnule? întrebă Knute. 

— A folosit un adevărat militar american pentru a-i face treaba 
lui murdară. Uniforma era jerpelită, dar aţi observat ţinuta, părul 
tuns la ceafă - tâlharul ăla era omul guvernului! 


— Domnu’ loco, unde eşti? 
— Prin jurul blocului, prins în traficul blestemat! Care eşti? 

— Desi-Doi. Desi-Unu-i cu mine. 

— Salut, dom nu "loco. 

— Care-i situația? 

— Lasă tâmpeniile, şefu”, era să fiu omorât! 

— Un schimb de focuri? 

— Cu peşte? Nu fi cretin... de nişte bătrâni nebuni cu bărbi, 
care nu vorbesc engleza. 

— Nu înțeleg nimic, Desi-Unu. 

— Nu prea-s mulți d-ăştia pân zonă. Mai ales gringo ăla deşirat 
de i-ai pus gând rău. 

— Fii mai clar, caporal! 

— A trimis nişte bătrâni în maşina aia mare, cu nişte haine 
aiurea pe ei - crede că nu ne-am prins. E un gringo tâmpit! 

— Să vă prindeți de. Ce? 

— El aşteaptă altă maşină. Unu’ din amigos stă în faţă şi se 
uită-n jur. 

— Drace, n-o să ajung la timp înapoi. O să-l pierdem! 

— Nu-ţi face griji domnu’ loco... 

— Să nu-mi fac griji. Fiecare oră contează! 

— Hei, şefu', cât dă departe poți să vorbeşti cu staţiile astea 
mici? 

— Sunt stații celulare pe frecvență militară. Peste două sute 
de kilometri pe pământ şi dublu pe apă. 

— Noi n-o să-notăm cu maşina, aşa că-i în regulă. 

— Ce dracu’ tot spui acolo? 

— O să-i urmărim pe gringo şi pă amigos. 

— Urmăriţi... ? Pe legiunile lui Caesar, cu ce? 

— Desi-Doi a şi pornit un Chevrolet haios. Nu-ţi face griji, 
ținem legătura cu tine. 

— Ati furat o maşină? 

— Hei, noi nu furăm nimic. Cum zici tu - strategia bună. 
Corect, dom! nu loco? 


Paddy Lafferty nu era deloc încântat de prezenţa celor trei 
greci bătrâni şi bărboşi de pe bancheta din spate a limuzinei lui 
Pinkus. Unu - fiindcă miroseau a peşte şi baclava; doi - apăsau 
pe fiecare buton pe care-l găseau, ca nişte ţicniţi dintr-un joc 
video; trei arătau ridicol în hainele largi ale lui Sam, Stosh şi 
Knute - mai ales că bărbile acopereau pe jumătate reverele; 
patru - era foarte posibil ca unul dintre ei să-şi fi suflat nasul, de 
două ori, în perdelele de catifea de la geam; cinci - of, drace, ce 

cuprindea punctul ăsta? A da, trebuia să facă o curăţenie 
amănunţită în maşină, înainte ca doamna Pinkus să intre în ea. 

Nu că Paddy ar fi avut ceva de obiectat în legătură cu ce 
făcuse Sam; până la urmă, era o chestie palpitantă, care spărgea 
monotonia programului său zilnic, însă nu-şi dădea seama ce se 
întâmplă. Intregul adevăr era cunoscut doar de tânărul 
Devereaux şi de domnul Pinkus. Se părea că Sammy fusese 
implicat în nişte şmecherii teribile cu câţiva ani în urmă, iar acum 
cineva îl căuta să se răfuiască cu el. Asta, desigur, era suficient 
pentru Paddy; îi plăcea foarte mult Devereaux, chiar dacă 
talentatul avocat era uneori cam scrântit. Toţi auziseră de 
numele unuia dintre marii bărbaţi ai armatei, generalul 
Mackenzie Hawkins, un om deosebit în ochii lui Lafferty. Din 
păcate, în ultima vreme prea puţin oameni, mai ales orăşenii cu 
studii, acordau respectul cuvenit marilor oşteni din trecut, aşa că 
era o plăcere să ştie că printre calităţile lui Sam se număra şi 
consideraţia pentru adevărații eroi ai ţării. 

Toate astea constituiau partea pozitivă a subofiţerului preferat 
al domnului Pinkus, dar ceea ce-l deranja era faptul că cei doi nu- 
i dădeau lămuririle pe care Paddy credea că le merita. De 
exemplu, cine îl urmărea pe Sam şi de ce; şi cum arătau 
urmăritorii. Răspunsurile la aceste întrebări simple erau, cu 
siguranţă, esenţiale pentru protecţia lui Devereaux. Mă rog, 
poate că nu trebuiau să-i spună neapărat de ce, fiindcă putea fi o 
chestiune juridică, însă cine şi cum dracu' arăta acela care-l 
urmărea era al naibii de important. 

| se spuse doar că Sam avea să ştie şi să dea alarma în clipa în 
care ar fi recunoscut pe tâlharul sau tâlharii de care era urmărit. 
Ei bine, Lafferty nu fusese niciodată ofiţer, dar până şi un sergent 
combatant avea un răspuns scurt şi adecvat la acest gen de 
raţionament. Aşa cum marele oştean Mac Şoimul ar fi spus: „Nu 
iei drept ţintă pe unul dintre cercetaşii din avangarda ta”. 

Telefonul din limuzină sună, spulberând gândurile şoferului 
despre un bărbat pe care îl venera de pe vremea celor zece zile 
glorioase din Franţa, când marele oştean condusese batalionul 
lor. 

— Lafferty, zise el, cu receptorul la. Ureche. 

— Paddy, sunt Sam Devereaux, răcni vocea de pe fir. 

— Mi-am dat seama, băiete. Ce e, Sammy? 

— Eşti urmărit? 

— Speram să fiu, dar mă tem că nu-s şi m-am uitat tot timpul 

în oglindă... 

— Noi suntem! 

— Da’ n-are sens, amice. Eşti sigur? 

— Absolut! Te sun de la un telefon public de pe şoseaua 
Waltham - e un local numit Nebuniile Târfei Porcoase. 

— Hei, băiete, pleacă de-acolo. Nu trebuie să fii văzut în locuri 
din alea. Domnului Pinkus n-o să-i placă. 

— Ce? De ce? 

— Suni de la telefonul de lângă tonomat? 

— Da, aşa cred, văd un tonomat. 

— Uită-te spre stânga, la barul circular de sub estradă. 

— Da, da, mă uit... Sunt doar nişte dansatori - o, Doamne, toţi 
sunt goi! Femei şi bărbaţi! N 

— Asta-i specificul, băiete. In locul tău, mi-aş lua picioarele la 
spinare şi aş şterge-o. 

— Nu pot! Knute şi Stash s-au dus după Chevrolet-ul care ne 
urmărea şi care s-a oprit când ne-am oprit noi. Adică, sunt chiar 
profesionişti, Paddy. Au observat „placa” - ei îi zic „placă” - au 
dat drumul taxiului şi s-au dus după ei. 

— Ajung în cel mult zece minute, Sammy! O să-i arunc din 
maşină pe episcopii ăştia greci la prima staţie de benzină şi-o iau 
spre nord. Ştiu o scurtătură. Zece minute, băiete! 


— Domnu’ loco, ne-ai ajuns? 

— Dacă indicaţiile voastre sunt corecte, mai durează cinci 
minute, Tocmai au trecut de Chicken Shot Cafe, unde e un cocoş 
din neon roşu. 

— Poate voi, gringos, nu ştiţi deosebirea. Poate mâncaţi la 
McRooster, nu?... Nu-ţi ia nici cinci minute din locul ăla. 

— Care-i situația... ce s-a-ntâmplat? 

— Noi caporali buni. Avem o mică surpriză pentru tine, domnu’ 
loco. 

— Recepționat! 

— Nu-i ora şase... 

— Daţi-i drumul! 

Oldsmobile-ul furat de undeva din Midwest pătrunse în 
parcarea de la Târfa Porcoasă în mai puţin de trei minute. 

Mackenzie Hawkins rodea capătul trabucului, uitându-se prin 
parbriz după ajutoarele lui. Deodată, îl zări pe Desi-Doi în celălalt 
capăt, fluturând ceea ce părea a fi o pătură mare şi ruptă, de 
culoare închisă. Indreptându-se în viteză spre ajutorul său 

talentat la mecanică, observă că steagul de semnalizare nu era o 
pătură, ci o pereche de pantaloni. Şoimul sări din maşină şi se 
apropie de Desi-Doi, oprindu-se câteva clipe să-şi aranjeze prea 
lunga, prea roşcata perucă. 

— Ce-ai de raportat, caporal? întrebă Mac neliniştit. Şi ce 
dracu' sunt ăştia? adăugă el, arătând spre pantaloni. 

— Is pantaloni, domnu' /oco, ce credeai? 

— Văd că-s pantaloni, dar ce faci cu ei? 

— Mai bine să-i am io, decât amigo ăla rău care-i poartă-n 
mod normal, nu? Cât timp i-am p-ăştia şi Desi-Uno p-ăilalţi, 
amigos ăia tâmpiţi or să stea la locul lor. 

— Cei doi... bodyguarzi, escorta? Unde sunt... şi unde-i ţinta? 

— Hai cu mine. 

Desi-Doi îl conduse pe Şoim către partea pustie a clădirii, 
folosită pentru livrări şi ridicarea gunoiului. Parcat lângă un 
container mare de gunoi, atât de aproape încât uşa nu putea fi 
deschisă, se afla un Chevrolet coupe, a cărui uşă din partea 
opusă era asigurată cu o faţă de masă lungă, despăturită, 
înnodată pe mânerul portierei şi legată de bara de protecţie din 
spate. lnăuntru, unul în faţă, celălalt pe scaunul îngust din spate, 
se aflau cei doi bodyguarzi ai lui Devereaux, cu feţele 
apoplectice lipite de geamul maşinii. O cercetare mai atentă 
dezvăluia faptul că amândoi erau doar în chiloţi, iar o examinare 
ulterioară descoperea două perechi de pantofi şi şosete, aşezate 
frumos pe roata de rezervă din spate. 

— Ambele geamuri le-am deschis puţin ca să aibă aer, pricepi? 
explică Desi-Doi. 

— Bine gândit, spuse Mac. Convenţia de la Geneva impune un 
tratament omenesc pentru prizonierii de război... Unde dracu-i 
Desi-Unu? 

— Chiar aici, domnu' /oco, răspunse Desi-Unu, ocolind maşina 
în timp ce număra un teanc de bancnote. Amigos ăştia trebuia 
să-şi găsească slujbe mai bune sau femei mai bune. Dacă nu era 
omu' din poză, nu merita deranju'. 

— Noi nu-i privăm pe prizonieri de bunurile personale 
neprimejdioase, zise hotărât Şoimul. Puneţi banii de unde i-aţi 
luat. 

— Hei, şefu'! protestă Desi-Unu, ce-i personal la dinero? 
Cumpăr ceva de la tine, plătesc. Cumperi ceva de la mine, 
plăteşti. Un bun personal e ceva ce păstrezi, corect? Nimeni nu 
păstrează dinero, deci nu-s personali. 

— Ei n-au cumpărat nimic de la tine. 

— Da' ăştia? zise Desi-Unu, ridicând o pereche de pantaloni. Şi 
ăia, adăugă repede, arătând spre pantofi. 

— Ai furat totul! 

— Asta-i viaţa, domnu’ /oco. Sau, cum spui tu, asta-i 
„strategia”, corect? 

— Pierdem vremea, dar vreau să vă zic ceva. Aţi avut amândoi 
o iniţiativă exemplară, s-ar putea spune chiar inventivitate 
extraordinară în toiul luptei. Faceţi cinste acestei unităţi şi-o să 
vă recomand pentru evidenţiere. 

— Asta-i bună! 

— Asta-nseamnă mai mulţi dinero, ei? O să vorbim mai târziu; 
obiectivul e mai important. Unde-i ţinta? 

— Slăbănogu'? 

— Chiar ăla, soldat. 

— E-năuntru, da-i o cloacă acolo, că mama şi preotu' m-ar 
scuipa toată viaţa dac-aş intra’, exclamă Desi-Doi, făcându-şi 
cruce. Mamă, mamă! 

— Nu-i bun whiskyul, fiule? 

— Nu-i bun entretenimiento. Cum ziceţi voi, repugnate! 

— Nu cred că noi spunem asta, băiete. Vrei să spui 
dezgustător? 

— Păi... o jumate, nu şi ailaltă. 

— Nu te înţeleg, caporal. 

— Toate alea saltă. Din cap până-n picioare. 

— Din cap...? Vrei să spui că... 

— Asta voi să zic, domnu’ /oco! M-am furişat înăuntru să-l 
găsesc pe gringo ăla de nu-ţi place ţie... închisese telefono şi 
mergea la barul rotund unde nebunii ăia dansau - desanao, 
senor! 

— Şi? 

— El e-n regulă. Se uita la mujeres, nu la hombres. 

— lisuse care-nvârţi un titirez! Nici măcar nu trebuie să-l 
ridicăm pe ticălos, trebuie să-/ sa/văm! La atac, soldaţi! 

Pe neaşteptate, din şirul de maşini parcate în faţa localului 
ţâşni un mic Buick verde, oprindu-se în scrâşnet de frâne la 
câţiva metri de Şoim şi aghiotanţii lui. Un tip cu siluetă fragilă, cu 
chipul supt, dar cu ochii scânteind de energie ieşi din maşină. 

— Cred că până aici puteţi merge, zise el. 

— Cine dracu' eşti tu, piticule? strigă Mackenzie Hawkins. 

— Mic de stat, dar nu şi ca statură, dacă poţi discerne sensul 

dublu al termenilor. 

— ÎI sparg pă micu’ gringo bătrân în două, da’ nu-l rănesc prea 
tare, ştim, domnu' /oco, spuse Desi-Unu, păşind înainte. 

— Vin la tine cu pace, nu cu ceartă, zise iute şoferul Buick-ului. 
Să discutăm civilizat. 

— Stai aşa, ordonă Şoimul, oprindu-l pe Desi-Unu. Repet, cine 
eşti şi care-i subiectul acestei discuţii? 

— Numele meu e Aaron Pinkus... 

— Tu eşti Pinkus? 

— Chiar el, domnule şi presupun că sub această perucă mai 
degrabă  stupidă se ascunde celebrul general Mackenzie 
Hawkins. 

— Chiar el, domnule, răspunse Mac, smulgându-şi cu un gest 
teatral peruca nepotrivită de pe părul ţepos şi încărunţit, tuns 
milităreşte şi îndreptându-şi ameninţător umerii largi. Ce avem 
să ne spunem, domnule? 

— Aş zice că multe, domnule general. Mă văd pe mine însumi, 
cu permisiunea dumitale, domnule general, ca pe un echivalent 
al dumitale, comandantul părţii opuse în această mică 
ambuscadă în care ne aflăm. Ţi se pare acceptabil? 

— Se poate spune aşa, comandant Pinkus. Credeam că am 
nişte aghiotanţi excelenți, dar dumneata i-ai luat prin învăluire, 
nu pot nega asta. 

— Atunci va trebui să reformulezi această apreciere, domnule 
general. Nu i-am învăluit pe ei, te-am învăluit pe dumneata. 
înţelegi, ai rămas pe strada aia aglomerată mai bine de o oră, 
aşa că eu mi-am luat Buick-ul şi m-am postat în spatele dumitale, 
care urmăreai limuzina lui Shirley. 

— Ce spui, domnule? 

— Cei doi oameni ai dumitale au fost străluciți, efectiv 
străluciți. Adevărul e că l-aş angaja cu dragă inimă pe oricare din 
ei. Povestea din pescărie, regruparea în faţa intrării de la stradă - 
şi, nemaipomenit, pornirea motorului, fără cheie de contact, doar 
ridicând capota maşinii din faţa noastră! Cu toată pretinsa mea 
înţelepciune, mă simt depăşit. Cum au făcut asta? 

— li simplu, comandante, zise Desi-Doi, cu ochii strălucind. 
Mă-nţelegi, sunt trei fire pe care tre’ să le scoţi, p-ormă 
încrucişezi... 

— Halt, răcni Şoimul, fixându-l pe Aaron Pinkus. Ai spus că m- 
ai învăluit pe mine, tâlharule bătrân... 

— Bănuiesc că suntem de aceeaşi vârstă, îl întrerupse 

renumitul avocat din Boston. 

— Dar n-ai fost unde-am fost eu! 

— Poate că nu eu, ci doar schija din şira spinării, primită în 
Normandia, spuse calm Pinkus. 

— Dumneata ai fost... 

— In Armata a treia, domnule general. Dar să nu ne abatem 
de la subiect. Te-am învăluit pentru că ţi-am studiat recent 
dosarul militar şi tacticile dumitale neortodoxe, dar teribil de 
eficiente. A trebuit s-o fac, de dragul lui Sam. 

— Sam? Sam e omul pe care trebuie să-l văd! 

— O să-l vezi, domnule general. lar eu voi fi prezent şi voi 
asculta fiecare vorbă pe care-o vei rosti. 

Pe neaşteptate şi fără cel mai mic zgomot până când ieşi de 
pe autostradă şi intră în parcare, motorul bubuitor al limuzinei lui 
Pinkus îşi anunţă prezenţa în zonă. Observând Buick-ul 
patronului său, Paddy Lafferty coti la stânga şi străbătu în viteză 
porţiunea asfaltată, făcând să scrâşnească roţile când frână la 
trei metri în faţa micului grup. Şoferul sări din maşină, cu trupul 
lui de şaizeci şi trei de ani pregătit pentru un asalt brutal. 

— Daţi-vă la o parte, domnule Pinkus! răcni el. Nu ştiu ce 
faceţi aici, domnule, dar jigodiile astea n-o să vă atingă. 

— Mă bucură grija ta, Paddy, dar nu se impune folosirea forţei. 
Discuţia noastră se desfăşoară paşnic. 

— Discuţie...? 

— Ai putea să-l numeşti consiliul comandanților... Domnule 
Lafferty, ţi-l prezint pe marele general Mackenzie Hawkins, 
despre care probabil că ai auzit. 

— lisuse, Sfântă Fecioară şi /osife, şopti consternat şoferul. 

— Domnu' /oco e chiar un gheneral grande? zise Desi-Unu, la 
fel de impresionat. 

— EI soldado magnifico! adăugă Desi-Doi, holbându-se uluit la 
Şoim. 

— N-o să mă credeţi, zise sufocat de emoție Paddy, regăsindu- 
şi parţial vocea. Mă gândeam la dumneavoastră acum câteva 
clipe, domnule, gloriosul dumneavoastră nume fiind pronunţat de 
un respectuos fost soldat. 

Deodată, şoferul captă atenţia tuturor, ridicându-şi braţul 
drept într-un salut militar. 

— Sergent artilerist Patrick Lafferty, la dispoziţia şi ordinele 
dumneavoastră, domnule!... Aceasta e o onoare mai presus de 
cele mai nebuneşti visuri ale mele... 

Apoi se auzi ţipătul, atenuat la început de zgomotul îndepărtat 
al traficului de pe autostradă, dar crescând în intensitate pe 
măsură ce omul care alerga se apropia de ei. 

— Paddy, Paddy! Am văzut limuzina! Unde eşti, Paddy? Pentru 
Dumnezeu, Lafferty, răspunde-mi. 

— Aici, Sam. Fuga marş, soldat! 

— Cum? 

Devereaux dădu colţul în viteză, cu răsuflarea tăiată. Până să- 
şi obişnuiască ochii cu întunericul, Patrick Lafferty răcni cu 
autoritatea gradului de sergent: 

— “'Tenţțiune, flăcău! ŢI-l prezint pe unul dintre cei mai mari 
bărbaţi ai timpului nostru, generalul Mackenzie Hawkins! 

— Bună, Sam. 

Devereaux rămase pentru moment paralizat, cu o privire 
îngrozită, scoțând doar nişte gemete răguşite prin gura căscată. 

Brusc, cu reflexul unei egrete înspăimântate, se întoarse şi o 
luă la goană, dând din braţe alandala şi urlând la soarele ce 
asfinţise. 

— După el, aghiotanţi! 

— Pentru Dumnezeu, opreşte-l, Paddy! 

Ajutoarele Şoimului fură mai iuți decât bătrânul şofer al lui 
Aaron Pinkus. Desi-Unu îl placă pe Sam lângă uşa din spate a 
unei camionete, în timp ce Desi-Doi prinse capul lui Devereaux 
şi, smulgându-i cravata, i-o îndesă în gură. 

— Băiete, strigă reînviatul sergent de artilerie Patrick Lafferty, 
eşti o ruşine, asta eşti! Nu poţi să-i acorzi respect unuia dintre 
cei mai bravi oameni care au purtat vreodată uniforma militară? 

— Mmmiff! protestă Samuel Lansing Devereaux, închizând 
ochii învins. 

— Frumos sediu, comandant Pinkus, chiar foarte frumos, 
declară Mackenzie Hawkins, ieşind dintr-un dormitor al 
apartamentului de hotel unde continuaseră discuţia. 

Generalul schimbase costumul din gabardină gri cu jacheta 
Wopotami cu mărgele şi nişte pantaloni din piele de căprioară, 
dar renunţase la podoaba cu pene. 

— E limpede că eşti un ofiţer de rang înalt. 

— Păstrez apartamentul ăsta pentru întruniri de afaceri şi 
pentru că lui Shirley îi place adresa, zise Aaron absent, 
concentrat asupra dosarelor voluminoase împrăştiate pe biroul 
din faţa lui, cu ochii măriţi de curiozitate sub ochelarii cu lentile 
groase. E incredibil! adăugă calm. 

— Ei bine, domnule, fiindcă am fost cu Winston la Chequers, 
interveni Şoimul, n-aş merge atât de departe cu aprecierea. Am 
spus doar că e prea frumos. Tavanul nu e foarte înalt, iar 
tablourile istorice de pe pereţi sunt în mod evident de mâna a 
treia şi nu se potrivesc cu interiorul. 

— Aici, în Boston, ne dăm toată silinţa să-i familiarizăm pe 
turişti cu trecutul nostru, murmură Pinkus, cercetând în 
continuare documentele. 

— Dante traversând râul... 

— Uită-te la cel cu portul Boston, îl întrerupse Aaron, întorcând 
o pagină. De unde a; asta? strigă el deodată, dându-şi jos 
ochelarii şi fixându-l pe Mackenzie. Ce specialist extraordinar în 
jurisprudenţă şi istoric a adunat toate astea? Cine-i autorul? 

— EI, răspunse Şoimul, arătându-l pe Devereaux, care şedea 
pe o canapea şi arăta de parcă îl călcase trenul. Stătea înghesuit 
între cei doi bodyguarzi, Stash şi Knute, cu mâinile şi picioarele 
libere, dar cu gura acoperită cu o bandă adezivă lată de opt 
centimetri. Generalul Hawkins insistase, desigur, ca braţele lui 
Sam să fie unse cu vaselină, pentru a nu încălca Acordul de la 
Geneva privind prizonierii de război. In realitate, nimeni nu mai 
suporta  diatribele lui Devereaux, nici măcar aghiotanţii 
generalului, Desi-Unu şi Desi-Doi, care stăteau în picioare în 
spatele canapelei, cu mâinile puse milităreşte în şolduri. 

— Samuel a făcut asta? întrebă neîncrezător Aaron Pinkus. 

— Păi, de fapt, nu el, dar a fost cu siguranţă creierul întregii 
afaceri, aşa că se poate spune, fără a greşi prea mult, că ele 
autorul. 

— Mmmifff! se auzi protestul nearticulat, dar sonor, dinspre 
canapea, în timp ce Devereaux se năpusti înainte, se împiedică şi 
ateriza pe burtă. 

Strâmbându-se înfuriat la Şoim, se ridică în picioare; generalul 
dădu un ordin. 

— Aghiotanţi, pe poziţie de luptă! 

Ca o unitate de comando bine antrenată, Desi-Unu şi Doi 
săriră peste canapea, primul sprijinindu-se de marginea sofalei, 
al doilea de capul lui Knute, micşorând distanţa dintre ei şi Sam. 

Trântindu-l din nou la podea, ridicară privirea spre Şoim, 
aşteptând instrucţiuni. 

— Bine lucrat, domnilor. 

— Se vede că i-ai recrutat dintre oamenii dumitale, domnule 
general, zise Pinkus admirativ, stând în picioare în spatele 
biroului. 

Sunt din trupele de comando? 

— E un fel de-a spune, răspunse Mackenzie. Sunt specialişti în 
securitatea aeropurtată... Ridicaţi-l, băieţi. Aşezaţi-l pe scaun în 
faţa biroului şi flancaţi-l. 

— Voi doi, spuse Aaron, cu o nuanţă de reproş în glas uitându- 
se la cei doi gardieni uluiţi ai lui Sam. Nu vreau să vă critic, totuşi 
cred că aţi putea lua exemplu de instrucţie militară. Aceşti 
soldaţi sunt neobişnuit de rapizi în perceperea acţiunii, iar 
tacticile lor neviolente - cum ar fi dezbrăcarea voastră de 
pantaloni - sunt impresionante. 

— Recomandările! rosti Desi-Doi, afişând un rânjet larg. Dacă 
jefuieşti un gringo şi-i iei pantalonii, n-o să alerge pe străzi ţipând 
ca să atragă atenţia, c/ar? 

— De-ajuns, caporal. Umorul cazon nu are succes la 
combatanții rezervişti. 

— Frumos! strigă Desi-Unu. 

— Domnule general, zise Pinkus, dacă consideri, ar fi cazul să 
restrângem discuţia noastră la dumneata, Samuel şi cu mine. 

— Cu totul de acord, domnule, admise Şoimul. Ar trebui să 
începem o discuţie separată şi cu tânărul nostru prieten. 

— Poate că ar fi bine să-l legi - sigur, mai lejer - de scaun, aşa 
cum a făcut mai devreme domnul Lafferty - pardon, sergentul 
Lafferty! 

— Înseamnă că i-ai dat liber tunarului când ai vorbit cu Sam. 

— Tunarului?... A, da, sergentul de artilerie - da, i-am dat liber. 

— Nu-i nevoie de el acum. Sunt eu aici... Aghiotanţi, 
atenţiune! 

— Hei, domnu' /oco, eşti chiar simpatic. 

— La haleală, caporal. Băgaţi ceva la ghiozdan şi vă întoarceţi 
aici într-o oră. 

Mackenzie căută în buzunarul pantalonilor, scoase portofelul, 
extrase câteva bancnote şi le înmână lui Desi-Unu. 

— Adaug asta la diurna voastră pentru remarcabila eficienţă 
de care aţi dat dovadă. 

— Is dinero ai noştri? întrebă Desi-Doi, uitându-se încruntat la 
bani. 

— O plată suplimentară, caporal. E un adaos la dinero ai 
voştri, care or să vină mai târziu. Aveţi încredere în cuvântul unui 
general. 

— In regulă, grande gheneral, răspunse Desi-Unu. Noi luăm 
mult, da' când dai tu? _ 

— Fără acte de nesupunere, tineri camarazi. In ciuda faptului 
că asocierea noastră pentru această misiune permite un grad de 
apropiere, alţii s-ar putea să nu înţeleagă asta. 

— Frumos! Nici eu nu înţeleg. 

— Duceţi-vă să mâncaţi ceva şi întoarceţi-vă peste o oră. 
Liberi. 

Desi-Unu şi Doi dădură din umeri şi se îndreptară spre uşă, cel 
dintâi uitându-se la cele trei ceasuri de la încheietura mâinii 
stângi. Şoimul dădu din cap spre Aaron Pinkus. 

— Ca prizonier al meu şi, oarecum împotriva... tradiţiei, 
oaspete al meu, te poţi adresa trupelor dumitale, domnule 
comandant. 

— Al dumitale ce şi cine sunt eu?... A, da, înţeleg. 

Pinkus se întoarse către dezorientaţii Stash şi Knute, care 
şedeau pe canapea. 

— Domnilor, începu el ezitant, căutându-şi cuvintele, sunteţi 
eliberaţi de îndatoririle curente şi v-aş ruga să veniţi la biroul 
nostru mâine, la ce oră vă convine. Veţi fi plătiţi de serviciul 
nostru contabil, socotind, fireşte şi restul serii. 

— Eu i-aş băga la carceră! răcni Şoimul vârându-şi trabucul în 
gură. Sunt nişte idioţi! Părăsirea postului, incompetenţă şi lipsă 
de acţiune în toiul luptei - tocmai buni pentru Curtea marţială. 

— Noi acţionăm diferit în viaţa civilă, domnule general. 

Părăsirea postului şi incompetenţa sunt componente ale forţei de 
muncă de nivel inferior. Altfel, superiorii lor, care sunt deseori 
mai puţin competenţi, dar vorbesc mai bine, nu şi-ar putea 
justifica salariile... Plecaţi, domnilor şi vă sugerez sincer să 
studiaţi antrenamentul atât de serios al perechii voastre din 
echipa generalului. 

Stash şi Knute, cu sentimentele rănite, ieşiră în grabă. 

— În sfârşit, domnule general, zise Aaron, suntem singuri. 

— Mmmifff! ţipă Devereaux. 

— Şi de tine era vorba, Samuel. Oricât de mult aş dori să nu 
ţin seama de tine, nu mi-e uşor s-o fac. 

— Mmmiff? 

— Incetează cu gemetele, fiule, ordonă Şoimul. Dacă n-o să 
mai dai din afurisitul ăla de cap, poţi să-ţi scoţi banda adezivă, 
fiindcă ai mâinile libere... Nu-ţi face griji, gura o să-ţi rămână tot 
acolo, îmi pare sincer rău că spun asta. 

La început, apoi într-un acces de bărbăţie, Sam smulse banda, 
gemu scurt şi începu să-şi mişte buzele în fel şi chip, pentru a se 
asigura că erau în ordine. 

— Parc-ai fi un purceluş costeliv în călduri, adăugă Mackenzie. 

— Tu parc-ai fi un indian într-un debit de tutun, care tocmai a 
scăpat dintr-o colibă aflată în carantină! ţipă Devereaux, sărind 
de pe scaun. Cine dracu' te crezi... Şi ce dracu' vrei să spui - că 
eu sunt autorul tâmpeniilor ălora de pe biroul lui Aaron? Nu te- 
am văzut şi n-am auzit de tine de ani de zile, vierme împuţit! 

— Mai ai încă tendinţa de a deveni nervos când eşti stresat, 
nu-i aşa, băiete? 

— În apărarea lui, domnule general, îl întrerupse Pinkus, voi 
spune că în instanţă e rece ca gheaţa, un adevărat James 
Stewart, iar bâlbăielile sunt premeditate. 

— În instanţă, explodă Sam, ştiu ce dracu' fac! În preajma 
acestui nemernic, n-am ştiut niciodată, pentru că fie nu mi-a 
spus, fie m-a minţit jigodia asta fanatică! 

— Foloseşti o terminologie inexactă, tinere. Se numeşte 
dezinformare în scopul propriei apărări... 

— Se numeşte rahat şi-mi provoacă autodistrugerea! Acum 
răspunde-mi la o întrebare: de ce anume sunt eu răspunzător - 
nu, stai aşa - pentru ce sunt eu răspunzător? Cum aş putea fi eu 
răspunzător pentru cine ştie ce tâmpenie ai făcut, de vreme ce 
nu ne-am vorbit de ani de zile? 

— Tot de dragul clarităţii, interveni blând, dar hotărât Pinkus, 

generalul Hawkins a afirmat că eşti responsabil doar în sensul că 
ai fost spiritul tutelar al acestui proiect, numita influenţă 
spirituală putând fi supusă celor mai variate interpretări, în acest 
fel limitând sau, eventual, eliminând orice răspundere sau chiar 
asociere cu acţiunile propriu-zise. 

— Nu mai face pe avocatul cu mutantul ăsta supradezvoltat, 
Aaron. Singura lege pe care o cunoaşte face ca dreptatea junglei 
să pară un mic dejun luat într-o grădină englezească de 
trandafiri. E nebun sadea, n-are pic de moralitate! Ar trebui să-ţi 
verifici tensiunea, fiule. 

— Tu ar trebui să-ţi verifici ţeasta la un atelier de împăiat 
animale! Acum spune-mi ce dracu’ a; făcut şi de ce eu? 

— Vă rog, interveni iarăşi Pinkus, ridicând din umeri spre Şoim 
în chip de scuze. Dă-mi voie să încerc o explicaţie, domnule 
general. Aşa cum ar face un avocat faţă de altul, eşti de acord? 

— Noi, cei de la comandă, ştim mai bine cum să ne conducem 
oamenii, domnule, răspunse Mackenzie. Sincer vorbind, am 
nutrit speranţa că îţi vei ordona flancurile şi vei mărşălui cu 
toboşarul meu în acea direcţie. La drept vorbind, ăsta-i motivul 
pentru care ţi-am descris esenţa operaţiunii - nu tacticile sau 
regulile mele de luptă, fireşte, ci obiectivul traiectoriei, cum s-ar 
spune. Astfel de informaţii esenţiale sunt rareori un secret între 
oameni ca noi. 

— Excelentă strategie iniţială, domnule general. Eşti demn de 
laudă. 

— II lauzi pe el? strigă Devereaux. Da’ ce dracu’ face, ia Roma 
cu asalt? _ 

— Noi am făcut asta, Sam, zise calm Şoimul. iți aminteşti, 
fiule? 

— Asta e un subiect pe care nu-l vei aborda niciodată în 
prezenţa mea, general Hawkins, spuse cu răceală Aaron. 

— Mi-am imaginat că ştii... 

— Crezi că mi-a spus Samuel? 

— Pe dracu', nu. Dacă i-ai fi ordonat să se suie într-un avion 
kamikaze, i-ar fi scos bujiile, nu şi-ar fi dat viaţa. 

— Atunci cum de ţi-ai imaginat? 

— Tunarul irlandez a descris operaţiunea acoperită pe care ai 
iniţiat-o la locuinţa lui Sam. De obicei, tunarii încearcă să-şi 
impresioneze comandantul cu aportul lor. 

— Bine şi? 

— Păi, ai menţionat că sergentul l-a legat pe băiat, iar asta m- 

a făcut să înţeleg că l-ai dat afară pe tunar înainte de a vorbi cu 
Sam, lucru pe care l-ai recunoscut. 

— De ce să-l fi legat dacă nu era într-o criză de isterie ca 
acum? Şi de ce ar fi fost un astfel de funcţionar imperturbabil al 
tribunalului - o trăsătură a lui Sam pe care nu prea i-o 
cunoşteam - într-o criză de isterie? Doar dacă acea incursiune a 
dumitale ar fi dezvăluit ceva despre el, ceva ce n-ar fi vrut să fie 
cunoscut de nimeni şi mai ales de dumneata. 

— Pornind de la nişte premise evidente, raţionamentul 
dumitale e remarcabil. 

— In plus, atunci când Sam mi-a trântit telefonul în nas, nu l-a 
închis bine. Am auzit altă voce pe fir - una care nu era mai calmă 
decât a lui Sam - iar când ne-am întâlnit în parcare, am înţeles 
că era a dumitale, comandant Pinkus. Ai ţipat mult în după- 
amiaza aia. Mai ales despre o operaţiune de-a noastră în 
legătură cu Vaticanul. 

— Remarcabil, zise Aaron, dând din umeri resemnat. 

— Remarcabil? urlă Devereaux. Eu sunt aici! Exist! Dacă mă 
înţepaţi, sângerez... 

— Nu prea e nimerit, Samuel. 

— Ce nu e nimerit? Stau aici şi-i ascult pe doi refugiaţi din 
perioada prusacă! Viitorul meu, cariera mea, viaţa mea - toate 
sunt pe cale să se sfărâme într-o mie de cioburi. 

— Foarte frumos, fiule, îl întrerupse Şoimul. Ca imagistică. 

— A furat-o de la un dramaturg francez, pe nume Anouilh, 
interveni venerabilul avocat din Boston. Samuel e plin de 
surprize, domnule general. 

— Incetaţi! ţipă Devereaux. Cer să fiu ascultat! 

— Ce dracu', băiete, te-ascultă şi ăia de la Washington, de la 
banca de date a armatei, unde păstrează dosarele alea 
ultrasecrete. 

— Am dreptul să nu spun nimic, murmură de-abia auzit Sam, 
lăsându-se îmbufnat pe spătarul scaunului. 

— Atunci poate că am eu voie să întrerup tăcerea, dacă tu te- 
ai retras din discuţie, zise Pinkus. 

— Mmmifff, veni răspunsul printre buzele strânse. 

— Mulţumesc... Esenţa întrebării tale, Samuel, viza materialul 
furnizat mie de generalul Hawkins. Admit că n-am avut timp să-l 
citesc cu atenţie, dar, din ceea ce am văzut cu un ochi 
experimentat, care studiază astfel de documente de vreo 
cincizeci de ani, e de-a dreptul incredibil. Rareori mi-a fost dat să 


102 


citesc un compendiu mai convingător. Juristul şi, totodată, 
istoricul care a alcătuit materialul ăsta a avut răbdare şi 
imaginaţie, intuind că, undeva, trebuiau să se afle dosare 
suplimentare care cuprindeau datele ce lipseau. Dacă totul stă în 
picioare, concluziile sunt ina/scutabi/e, susţinute de copii ale 
originalului, documente autentice! Unde le-a găsit sursa 
dumitale, domnule general? 

— Sigur, sunt numai zvonuri, răspunse Şoimul încruntându-se 
ironic, dar am înţeles că au putut fi descoperite doar în sertarele 
sigilate ale Biroului pentru Problemele indienilor. 

— Arhivele sigilate...? 

Aaron Pinkus îl privi cu asprime pe general, apoi se aşeză 
repede în fotoliu şi luă câteva pagini, ducându-le pe rând 
aproape de ochi, nu pentru a le studia conţinutul, ci altceva. 

— Pe bătrânul Abraham, şopti el, cunosc tipul ăsta de 
filigram... a fost reprodus de un copiator extrem de sensibil, o 
maşină de ultimul tip. 

— Cea mai bună, comandant Pinkus... 

Hawkins se opri brusc; era evident că regreta afirmaţia făcută. 
Privi spre Sam, care îl fixa, apoi îşi drese glasul. 

— Presupun că intelectualii ăia - savanții ăia - folosesc cele 
mai bune dispozitive. 

— Ba dimpotrivă, zise Devereaux, pe un ton grav, acuzator. 

— Nu contează, domnule general, continuă Pinkus, unele 
dintre aceste hârtii - mă refer la cele privind documentele 
istorice - sunt de fapt reproduceri ale fotocopiilor originale - 
fotografii al e fotografiilor! 

— Poftim? 

Şoimul începu să-şi toace trabucul în gură. 

— In perioada dinaintea apariţiei copiatoarelor, când nu se 
puteau restaura manuscrisele învechite sau deteriorate, nici nu 
se puteau reconstitui fragmente disparate ca să obţii o copie 
fidelă, se făceau fotografii, apoi fotocopii, pentru a se înlocui 
originalele alterate din arhive. 

— Comandant Pinkus, nu prea mă interesează chichiţele astea 
tehnice... 

— Ar trebui să te intereseze, domnule general, îl întrerupse 
Aaron. Sursa dumitale anonimă s-ar putea să fi dat din 
întâmplare peste o conspirație veche de zeci de ani şi e posibil 
ca descoperirea lui să se bazeze pe nişte dovezi furate, ce 
fuseseră încredințate de multă vreme arhivelor secrete ale 

guvernului, din raţiuni de siguranţă naţională. 

— Cum? murmură Hawkins zăpăcit, simțind privirea lui Sam 
Devereaux. 

— Filigranul acestor fotografii de arhivă arată că e vorba 
despre un tip rar de hârtie, cu fir de oțel, destinat să reziste 
ravagiilor timpului şi condiţiilor de mediu ale locului de păstrare. 
Mi se pare că Thomas Edison - a inventat pe la începutul 
secolului şi a fost fabricat doar pentru folosinţa arhiviştilor, prin 
1910 sau 1911. 

— Doar pentru asta...? întrebă ezitant Devereaux, cu dinţii 
strânşi şi cu ochii la Şoim. N 

— Totul e relativ, Samuel. In acea vreme, cheltuielile pentru 
acoperirea deficitului se reduceau la câteva sute de mii de dolari, 
hârtia cu fir de oțel a acestor fotografii fiind extrem de scumpă, 
reproducerea a mii de documente istorice pe acest suport ar fi 
devalizat trezoreria. De aceea, a fost selectat doar un număr 
limitat. 

— Limitat la ce, Aaron? 

Pinkus se întoarse către generalul Mackenzie Hawkins, într-o 
atitudine primejdios de asemănătoare celei a unui judecător 
pronunţând o sentinţă. 

— La acele documente despre care guvernul a hotărât să nu 
fie cercetate cel puţin o sută cincizeci de ani. 

— Ptiu, drace! 

Şoimul fluieră încet, lovindu-se cu palma peste pantalonii din 
piele de căprioară. 

— Ce succes! adăugă el, privindu-l binevoitor pe Sam. Nu eşti 
mândru, fiule, că ai fost „mentorul spiritual”, aşa cum a afirmat 
bravul comandant prezent aici, al acestui mare proiect? 

— Ce blestemat de proiect? zise înăbuşit Devereaux. Şi ce 
afurisit de mentor spiritual? 

— Păi, Sam, nu mai ştii cum vorbeai despre oamenii năpăstuiţi 
de pe pământ şi cât de puţin se făcea pentru a-i ajuta? 

Cine te auzea ar fi putut spune că toată flecăreala aia de rahat 
nu era decât un gunoi de stânga, dar eu n-am făcut-o niciodată. 
Lu chiar ţi-am respectat punctul de vedere, fiule, zău că da. 

— N-ai respectat niciodată pe nimeni şi nimic ce nu te-ar fi 
putut face praf! 

— Nu, nu-i adevărat, băiete şi tu ştii asta, îl admonesta 
Mackenzie, scuturându-şi arătătorul spre Devereaux. lţi aminteşti 
de discuţiile alea pe care le-ai avut cu fetele? Fiecare dintre 

doamnele alea mă suna şi îşi exprima respectul sincer şi 
afecțiunea pentru tine şi pentru formulările filosofice ale 
compasiunii tale. Mai ales Annie, care... 

— Să nu pronunţi numele ăsta în faţa mea! răcni Sam, 
acoperindu-şi urechile cu palmele. 

— Nu văd de ce n-aş face-o, fiule. Vorbesc des cu ea, mai ales 
când se află într-una dintre situaţiile alea dificile, pentru care 
parcă e făcută; ţi-o spun eu, Sam, ea chiar ţine la tine. 

— Cum ar putea s-o facă? ţipă Devereaux, tremurând de furie. 
S-a măritat cu /isus, nu cu mine! 

Bătrâne Abraham, psalmodie Pinkus. Eu nu particip la această 
discuţie. 

— Asta-i alt calibru de armă, fiule, dacă-mi îngădui 
comparaţia... Dar ascultă-mă cu atenţie, băiete. Am pornit în 
căutarea celor asupriţi, a unui popor ce a fost distrus de sistem şi 
mi-am dat toată silinţa să îndrept lucrurile. M-am gândit că poate 
o să fii mândru de mine. Domnul mi-e martor cât m-am străduit. 

Şoimul îşi lăsă bărbia pe gulerul descheiat al jachetei sale cu 
mărgele, privind abătut covorul de pe podeaua apartamentului. 

— Incetează cu prostiile astea, Mac! Nu ştiu ce dracu’ ai făcut 
sau ai încercat să faci, ştiu doar că nu vreau să ştiu! 

— Poate ar trebui să ştii, Sam... 

— Doar... o clipă, interveni Pinkus, privindu-l pe pocăitul Şoim. 
Cred că e timpul să caut printre vastele mele cunoştinţe juridice 
şi să extrag o anume lege, foarte rar folosită. Pedeapsa pentru 
cercetarea neautorizată a arhivelor guvernamentale sigilate este 
de treizeci de ani de închisoare. 

— Nu mai spune! zise generalul, cu privirea rătăcindu-i pe 
covor, de parcă ar fi avut să descopere un model pe fondul 
albastru. 

— Da, o spun, domnule general. Şi, pentru că această 
informaţie nu pare să aibă vreun efect asupra dumitale, trebuie 
să presupun că, din fericire, avocatul dumitale are autorizaţia de 
a studia documentele la care se referă în compendiu. 

— Eroare! strigă Sam. Le-a furat - e iarăşi vorba despre 
povestea aia de rahat cu calculatorul G-Doi. Acest groaznic 
exemplar de fiinţă umană, această totală aberaţie militară, acest 
infractor legendar a făcut-o din nou! Ştiu asta pentru că îl cunosc 
- cunosc aerul ăsta de băieţaş murdar, de puşti mizerabil care 
face pipi în pat şi-ţi spune că a plouat sub pătură. E/e cel care a 
făcut-o! 

— Judecăţile emise la mânie sunt rareori temeinice, Samuel, 
zise Pinkus, dând din cap cu un aer dezaprobator. 

— Judecăţile emise în urma unor observaţii obiective, făcute 
într-o lungă şi chinuitoare perioadă de timp, sunt, în general, 
incontestabile, afirmă Devereaux. Dacă prăjiturile sunt făcute cu 
melasă şi-l găseşti pe nemernic cu mâna în castron şi cu 
degetele lipite, poţi fi al naibii de sigur că ai aflat făptaşul! 

Recidiva e un termen pe care instanţele de judecată îl cunosc 
de multă vreme. 

— Ei bine, domnule general, continuă Aaron, privindu-l pe 
Şoim peste rama ochelarilor. Acuzarea pare să fi ridicat o 
problemă întemeiată, de vreme ce leagă împrejurările actuale de 
un act anterior pe care dumneata l-ai confirmat, privind furtul 
dosarelor ultrasecrete. Modelul comportamental e o dovadă 
limitată, însă acceptabilă. 

— Păi, comandant Pinkus, începu Mackenzie, privind chiorâş şi 
încreţindu-şi buzele, toată vorbăria asta juridică îmi dă amețeli. 
Ca să fiu sincer, n-am înţeles nici jumătate din ce-ai spus. 

— Mincinosule! strigă Sam, trecând brusc la un ton de lălăială 
zgomotoasă, ca un copil ce-şi bate joc de altul. Plouă sub pă- 
turrăă, plouă sub pă-turrăă...! 

— Samuel, încetează, îl admonesta bătrânul avocat, apoi se 
întoarse către Şoim şi i se adresă autoritar: 

— Cred că putem aranja treaba asta. Curtoazia profesională 
m-a împiedicat să insist asupra numelui avocatului dumitale 
incredibil de talentat, însă mă tem că acum va trebui s-o fac. În 
calitate de reprezentant legal, el poate respinge alegaţiile 
tânărului meu asociat şi limpezi chestiunea. 

— Nu prea e nimerit, domnule, zise Hawkins cu un aer stoic, 
ca un comandant să-i ceară altuia să trădeze un secret. Astfel de 
lucruri se întâmplă în eşaloanele inferioare, unde onoarea nu-i 
atât de importantă, iar coloana vertebrală e mai flexibilă. 

— Hai, domnule general, zău, care-i piedica? Acest 
compendiu, oricât de formidabil, de convingător pare din ceea ce 
am citit, cu siguranţă n-a fost încă probat. Domnul ştie că, fără 
competenţa avocatului şi în absenţa vreunei solicitări a 
guvernului, dosarul n-a putut fi înaintat vreunei curţi. Aaron se 
opri, râzând încet. Dacă ar fi fost, am fi ştiut cu toţii, iar întregul 
nostru sistem juridic, ca şi Departamentul Apărării, ar fi fost 
blocat, iar cei implicaţi ar fi ţipat ca nişte turbaţi. Aşa că, 
domnule general Hawkins, nu e nimic de pierdut sau de 

câştigat... 

Brusc, expresia binevoitoare îngheţă pe chipul lui Pinkus. 

Incet, involuntar, aceasta dispăru, ochii i se măriră, iar tenul îi 
deveni pământiu. 

— Bătrâne Abraham, te rog, nu mă părăsi, şopti el, fixând faţa 
imobilă a lui Mackenzie Hawkins. Doamne Sfinte, dosarul a fost 
înaintat? 

— Intr-un anume sens şi-a găsit drumul spre locul căruia îi era 
destinat. 

— Cu siguranţă nu putea fi o instanță legală. 

— Din nou, comandant Pinkus, ai putea găsi susţinători ai 
acestei opinii. 

— E legală? 

— Unii spun că da. 

— Dar n-a apărut nimic în presă şi, crede-mă, ziariştii s-ar fi 
bătut pentru o ştire atât de importantă. E o catastrofa! 

— Ar putea exista o explicaţie. 

— Ce explicaţie? 

— Hyman Goldfarb. 

— Hyman cum? 

— Goldfarb. 

— Imi pare cunoscut, dar n-am nici cea mai vagă... 

— A fost jucător de fotbal. 

In câteva secunde, faţa lui Aaron Pinkus întineri cu douăzeci 
de ani. 

— Adică Hymie Uraganul? Hercule evreul...? Chiar îl cunoşti, 
Mac... adică, domnule general. 

— Dacă-l cunosc? Eu l-am recrutat pe nătărăul ăla cu tichie. 

— Dumneata?... N-a fost numai cel mai mare fundaş al Ligii 
Naţionale de Fotbal, ci a detronat şi prejudecata - să spunem a 
evreului excesiv de prudent. A fost un leu din ludeea, teroarea 
apărării - perechea lui Moshe Dayan pe un teren de fotbal 
american! 

— A fost şi un escroc... 

— Scuteşte-mă! A fost eroul meu la acea vreme, un simbol 
pentru noi toţi - uriaşul de o mare inteligenţă cu care ne 
mândream... Cum adică, a fost un escroc? 

— Mă rog, n-a fost niciodată acuzat; era cât pe-aci, dar n-a 
fost dat în judecată. Şi pentru asta există nişte motive. 

— Acuzare, motive? Ce tot spui acolo? 

— Face multă treabă - nu tocmai oficial - pentru guvern. Cert 

e că eu l-am trimis să lucreze în departamentul ăla, de fapt, 
pentru armată. 

— Eşti bun să fii mai explicit, domnule general? 

— İn câteva cuvinte, am constatat nişte scurgeri de informaţii 
legate de nişte liste de arme pe care nu le puteam descoperi, 
deşi ştiam de unde proveneau. Am alergat la Goldfarb, care 
conducea o firmă de consultanţă pentru măsuri de securitate 
drace, o poză de-a lui în maiou l-ar fi speriat de moarte pe 
Godzilla - şi i-am spus să se ocupe de problemă. Nu-ţi mai spun 
că el şi oamenii lui s-au dus în nişte locuri de care inspectorul 
general nici nu s-ar fi apropiat. 

— Domnule general, ce legătură are Hyman Goldfarb cu 
tăcerea de care a fost înconjurat incredibilul dumitale dosar, 
când ar fi trebuit să işte un scandal monstruos? 

— Păi, aşa cum se întâmplă în Oraşul Nebunilor, o situaţie 
trimite la alta. Adică, reputaţia lui s-a răspândit ca un foc în 
pădure aprins cu aruncătoare de flăcări şi, cât ai zice peşte, 
toată lumea din oraş a început să apeleze la serviciile lui - mai 
ales unii împotriva altora. Lista lui cu clienţi ai agenţilor 
guvernamentali este ca un top al personalităţilor din 
împrejurimile Potomacului. Şi-a făcut o mulţime de prieteni 
puternici, care n-ar fi admis că au auzit de el nici dacă le-ai fi 
smuls părul cu un patent. Obține acuzaţii zdrobitoare numai 
ridicând o sprânceană... Atunci am înţeles cu adevărat că am 
putea fi aproape de succes. 

— Succes...? 

Aaron scutură de mai multe ori din cap, de parcă ar fi vrut să 
oprească clinchetul clopoţeilor pe care-i auzea. 

— Te pot ruga să fii mai clar? stărui el. 

— Oamenii lui au venit după mine, comandant Pinkus. A fost o 
ambuscadă - capturarea şi reducerea la tăcere a obiectivului, l- 
am citit ca pe o carte. 

— Capturare... tăcere, o carte? Au venit după dumneata...? 

— După ce a fost întocmit dosarul Wopotami - mult după 
aceea! Ceea ce înseamnă că dosarul a fost luat în serios, dar 
vestea a fost trecută sub tăcere, deoarece viza cercurile cele mai 
înalte. Aşa că ce fac ei? Il angajează pe Hymie Uraganul să le 
rezolve problema. Caută, prinde şi distruge! l-am citit ca pe-o 
carte. 

— Dar, domnule general, etapele juridice iniţiale, cu 
precedentele şi cazurile nerezolvate şi... 

Expresia de pe chipul lui Aaron Pinkus îngheţă, în timp ce 
cuvintele i se stingeau treptat pe buze. 

— O, Doamne Sfinte, n-a fost...? N-a fost. 

— Dumneata cunoşti regulile, comandant Pinkus. O plângere 
împotriva statului are un acces direct, care depinde doar de 
validitatea argumentaţiei. 

— Nu... nu, nu puteai s-o faci! 

— Mă tem că am făcut-o. Cu puţină muncă de convingere, 
aplicată unor funcţionari sensibili, am ajuns direct la marele 
hârdău juridic. 

— Ce hârdău? strigă Devereaux complet zăpăcit. Ce rahaturi 
mai încearcă să vândă degeneratul ăsta imoral? 

— Mă tem că s-ar putea să fi vândut altcuiva, spuse Aaron cu 
voce stinsă. A depus acest dosar strălucit alcătuit - bazat pe 
materiale furate din arhivele sigilate - direct la Curtea Supremă. 

— Cred că glumeşti! 

— Pentru binele tuturor, sper să fie aşa. 

Pinkus îşi redobândi brusc glasul şi ţinuta. 

— Totuşi, acum putem să descoperim dedesubturile acestei 
nebunii. Cine-i avocatul care a întocmit plângerea, domnule 
general? Un simplu telefon îi poate dezvălui numele. 

— Nu sunt sigur că-i aşa, comandant Pinkus. 

— Ce? 

— Tocmai a venit aici azi-dimineaţă. 

— Azi-dimineaţă...? 

— Păi, vezi dumneata, a fost indianul ăsta brav, care mi-a 
furnizat informaţii greşite, ceea ce-i altceva decât dezinformarea, 
în legătură cu o mică problemă la examenul de la bară... 

— Răspunde-mi la întrebare, domnule general! Numele 
avocatului, te rog! 

— El e, răspunse Şoimul, arătându-l cu degetul pe Sam 
Devereaux. 

Vincent Francis Assisi Mangecavallo, cunoscut în anumite 
cercuri selecte drept Vinnie Bum-Bum, având şi numele de cod 
Ragu, director al Agenţiei Centrale de investigaţii, străbătea cu 
paşi mari biroul său din Langley, Virginia - un om dezorientat, ale 
cărui aşteptări fuseseră înşelate. Nu aflase nimic! Care să fi fost 
greşeala? Planul era atât de simplu, atât de fără cusur. A egal cu 
B, care-i egal cu C, deci A egal cu C, dar undeva înlăuntrul 
acestei ecuaţii simple, Hyman Goldfarb şi oamenii lui îşi 
pierduseră minţile, iar omul lui Vincent, cea mai bună şi 
inofensivă „umbră” din domeniu, reuşise doar să se rătăcească! 
Big Foot! Abominabilul Om al Zăpezilor! Ce dracu’ păţise 
Uraganul? Cine îi sucise mintea aia pricepută? Şi unde era 
gunoiul ăla demn de milă pe care Vincent îl scăpase de o datorie 
din Vegas şi-l pusese pe un onorabil stat de plată al guvernului, 
spunându-le băieţilor de la cazinou să facă pierdute poliţele 
mizerabilului în interesul securităţii naţionale? In neant, acolo 
era! Dar de ce? 

Micul Joey Strigoiul fusese încântat la culme când auzise asta 
de la barosanul lui prieten din vremuri de demult, când toţi îl 
foloseau să fileze escrocii, din docurile Brooklyn-ului până la 
cluburile selecte din Manhattan - şi Joey era bun! Putea să fie 
singur în mijlocul Stadionului Yankee fără să-l observe nimeni, 
chiar dacă toate locurile din tribune ar fi fost ocupate. Nimeni nu- 
| observa vreodată pe Micul Joey Strigoiul; pur şi simplu se 
pierdea în decor. Această totală inconsistenţă era un talent, până 
şi faţa lui avea ceva şters, indescriptibil... Dar unde dracu' era? 

Ar fi trebuit să ştie că-i mergea mai bine alături de vechiul lui 
prieten Vincent; altfel poliţele puteau să reapară, iar băieţii de la 
cazinou i-ar fi luat urma. N-avea sens. Nimic n-avea sens! 

Sună telefonul, cel ascuns în sertarul din dreapta al biroului 
directorului. Mangecavallo alergă spre el; îl instalase el însuşi, 
într-o noapte, cu nişte profesionişti mult mai buni decât aşa-zişii 
experţi din departamentul de comunicaţii clandestine. De fapt, 
nimeni din guvern nu avea numărul; îl cunoşteau doar câţiva tipi 
cu adevărat importanţi, care făceau să meargă treaba. 

— Da! strigă directorul. 

— Sunt Micul Joey, Bum-Bum, zise vocea ascuţită de la telefon. 

— Unde dracu’ a; fost? Treizeci şi şase de ore, o zi şi jumătate 
n-am auzit de tine! 

— N-ai auzit fiindcă tot timpul m-am ţinut dintr-un blestemat 
de loc într-altul, după un nătărău! 

— Ce vrei să spui? 

— Şi mi-ai mai spus să nu te sun acasă, de altfel nici n-am 
numărul şi nici prin centrala telefonică a sediului marilor spioni, 
corect? 

— Da, corect. Şi? 

— ŞI, între avioane, funcţionari grăbiţi, plata şoferilor de taxi 
care erau gata să mă scuipe în faţă şi mituirea unui fost poliţist 
care m-a reţinut cândva pentru o verificare cu colegii lui care 
căutau o limuzină cu o placă de înmatriculare ciudată, nu prea 
am avut cine ştie cât timp! 

— Bine, bine. Spune-mi ce s-a întâmplat. Ai obţinut ceva ce 
pot folosi? 

— Dacă tu nu poţi, eu pot. Jocul ăsta are mai multe piese 
disparate decât un puzzle şi valorează mult mai mult decât 
poliţele alea din Vegas. 

— Hei, Joey, poliţele alea fac peste douăşpe mii! 

— Ce am eu face dublu, Bum-Bum. 

— Nu folosi numele ăsta, da? spuse Mangecavallo, bătând în 
retragere. Nu se potriveşte cu biroul în care mă aflu. 

— Nu mai spune, Vinnie. Poale că şefii tăi n-ar fi trebuit să te 
trimită la şcoală. Dacă eşti cu nasul prea pe sus, pierzi respectul 
oamenilor. 

— Incetează, Joey. O să am grijă de tine, pe mormântul tatălui 
meu. 

— Bătrânul tău trăieşte, Vinnie. L-am văzut săptămâna trecută 
la Caesar's. Se dă mare în Vegas, dar fără mama ta... 

— Basta... Nu e în Landerdale? 

— Vrei numărul camerei? Dacă răspunde o gagică, să nu 
închizi. 

— De-ajuns, Joey. Limitează-te la afaceri, că altfel poliţele alea 
or să ajungă la cincizeci de bătrâne, cu tot cu dobândă şi nu te 
mai cunosc, capisce? Spune-mi ce s-a întâmplat. 

— Bine, bine, încercam şi eu marea cu degetul, da, Vinnie?... 
Ce s-a întâmplat - /isuse, da' ce nu s-a întâmplat? 

Micul Joey Strigoiul inspiră adânc şi începu: 

— Aşa cum ţi-ai închipuit, Goldfarb a trimis o echipă la 

rezervaţia aia de indieni - mi-am dat seama imediat după ce l- 
am văzut pe Lopată intrând pe poarta unei îngrădituri, deasupra 
căreia scria „Bun venit la Wigwam” şi ducându-se direct la 
chioşcul cu mâncare. Mamă, cât poate să bage-n el umflatu” ăla! 
Imediat a apărut sfrijitul ăla care-şi suflă nasul tot timpul, dă-n 
buzunarul umflat de la şold nu ţine batiste. Pe urmă m-am vârât 
printre ei şi-am auzit pe alţi doi prieteni ai lui Lopată, care 
vorbeau o engleză ciudată, întrebând de Vârful Norilor ăsta de 
care te interesezi tu; erau foarte curioşi să ştie ce-i cu figurantul 
ăla... Eu m-am oprit la distanţă şi pe urmă ăia patru - e şi-o 
muiere între ei - au ieşit repede din chioşcul de suveniruri, au 
luat-o la goană pe un drum de rahat şi pe urmă a pornit fiecare 
pe altă cărare... 

— Cărare spre closet? îl întrerupse Mangecavallo. Adică mai 
mult rahat? 

— Aşa-i, Bum-Bum, scuză-mă, Vincenzo - rahat şi tufişuri şi 
copaci, pădure-n toată regula, înţelegi? 

— Acolo-i o rezervaţie, presupun... 

— Aşa că am aşteptat şi-am aşteptat şi-am aşteptat, zise 
repede Micul Joey. 

— Şi eu, Joey! interveni directorul. 

— Bine, bine. Până la urmă, şeful ăsta indian a apărut din 
pădure; el trebuie să fie omul tău, Vârful Norilor, fiindcă purta o 
frânghie de rufe plină cu pene, care-i atârna din cap până la şale. 
A luat-o la goană pe drum, pe urmă a cotit la dreapta şi s-a dus 
la un cort mare, ciudat, în care a intrat. Ce-am văzut pe urmă, 
Vinnie, nu-mi venea să cred! Şeful ăsta indian a ieşit câteva 
minute mai târziu, numai că era cu totul altul. 

— Ce tot baţi câmpii, Micu’ Joey? 

— Vorbesc serios, Vin. E acelaşi individ, da’ acum pare un 
contabil miop, în costum şi cu ochelari, cu o afurisită de perucă; 
avea o valiză mare... Sigur, valiza m-a făcut să înţeleg că o 
şterge din rezervaţie şi, după cum arăta, am priceput că nu mai 
vrea să fie indian. 

— E lungă povestea, Joey? întrebă exasperat Mangecavallo. 

Spune-mi dracului esenţialul. 

— Vrei ceva de valoarea poliţelor ălora, iar eu trebuie să-ţi 
dovedesc că ce am face mai mult. Bine, o să scurtez povestea 
până la aeroportul din Omaha, unde şi-a luat un bilet la primul 
avion de Boston, ceea ce am făcut şi eu. Totuşi - şi asta e 
important, Bum-Bum - când am ajuns la ghişeu, i-am arătat fetei 

una dintre insignele mele false de agent federal şi i-am spus că 
guvernul e interesat de tipul ăla mare care poartă o perucă 
stupidă. Cred că peruca a convins-o, fiindcă muierea a fost atât 
de săritoare încât a trebuit să-i spun că totul e secret şi nu-i 
nevoie să cheme ajutoare. Oricum, am obţinut numele de pe 
cartea de credit a individului... 

— Dă-mi-l, Joey! exclamă directorul, luând un stilou. 

— Sigur, Vin. M mare - a mic - e mic, K mare punct, Hawkins, 
G -e -n și punct, pe urmă USA urmat de R mare, pe urmă e şi t. 
L-am scris pe-o hârtie, da’ nu ştiu ce-nseamnă. 

— Inseamnă că numele lui e nu-ştiu-cum Hawkins şi că e 
general în rezervă... Sfinte Sisoe, un general! 

— Mai e ceva, Vinnie şi-ar fi bine să asculţi... 

— Trebuie să ascult! Dă-i drumul. 

— Deci, reiau urmărirea în Boston şi totul o ia razna. La 
aeroport, se duce la o toaletă de bărbaţi, unde se întâlneşte cu 
doi hispanici care purtau uniforme şi pe care nu i-am mai văzut; 
ies cu toţii afară, se duc în parcare, se suie într-un Oldsmobile cu 
număr de Ohio sau indiana şi pleacă, Eu scot repede o hârtie de 
cincizeci şi i-o arăt unui şofer de taxi, spunându-i să urmărească 
Olds-ul... Şeful ăsta indian cu faţă de contabil îi duce pe tuciuriii 
ăia doi la o nenorocită de frizerie; pe urmă, aşa să m-ajute 
Domnul, se duc într-un parc de lângă râu, unde barosanu' îi pune 
pe ăia doi să mărşăluiască pe iarbă ca nişte Marlonete, în timp ce 
el zbiară la ei. |ţi zic, a fost o nebunie! 

— Poate că generalul ăsta a fugit de la nebuni; e posibil, să 
ştii. 

— Adică a fost trimis la plimbare fiindcă a confundat tancurile 
cu dirijabile şi a dat onorul la camioane? 

— Citeşti mereu despre cazuri din astea. Chiar şi unii dintre 
şefii noştri - cu cât sunt mai sus, cu atât mai rău se tâmpesc. |ţi 
aminteşti de Fat Salerno din Brooklyn? 

— Oho, dacă-mi amintesc! A vrut să facă din sovârv simbolul 
statului New York. S-a dus în adunarea legislativă de la Albany 
văicărindu-se că e discriminat. 

— Exact la asta mă gândeam. Dacă acest M mare a mice 
Hawkins, general în rezervă ramolit, este Vârful Norilor - şi înclin 
să cred că ai dreptate - avem de-a face cu un alt Fat Salerno, 
care se plânge la Washington tot de discriminare. 

— E italian, Vinnie? 

— Nu, Joey, nu-i nici măcar indian. Şi ce s-a mai întâmplat? 

— Pe urmă, barosanul şi tuciuriii lui s-au întors la Oldsmobile - 
atunci a trebuit să-i strecor jigodiei de taximetrist încă o birlic de 
cincizeci - s-au dus pe o stradă aglomerată din centru şi au 
rămas acolo. Numa’ că hispanicii au ieşit şi, după ce s-au oprit la 
o prăvălie de articole bărbăteşti, au intrat într-o clădire mare; 
şefu'-indian-ajuns-contabil-ochelarist a rămas însă în maşină. 
Atunci a trebuit să-i mai dau dovă de cincizeci hoţului de şofer, 
fiindcă zicea că nevastă-sa o să-l bată cu tigaia încinsă dacă nu 
se duce acasă. După mai bine de-o oră, o limuzină imensă 
opreşte în faţa blocului şi trei indivizi intră în ea; urmaţi de cei 
doi tuciurii, se duc drept la Oldsmobile şi pleacă după limuzină. 
Apoi le-am pierdut urma. 

— Le-ai pierdut urma...? Ce tot spui, Joey? 

— Nu-ţi face griji, Bum-Bum... 

— Te rog! 

— Scuze. Vincent Francis Assisi... 

— Las-o baltă şi pe asta! 

— Bine, bine, îmi cer scuze din inimă... 

— Inima n-o să-ţi mai bată dacă nu-mi spui de ce nu trebuie 
să-mi fac griji! 

— l-am pierdut pe tipii ăia în trafic, da’ nu înainte să iau 
numărul limuzinei şi tot atunci, n-o să mă crezi, mi-am amintit 
numele jigodiei de poliţist din Boston care m-a arestat acu’ 
douăzeci de ani şi care, am socotit eu, trebuia să aibă aproape 
şaptezeci de ani; cu voia Domnului, ar putea să fie în viaţă ca şi 
mine, de vreme ce avem aproape aceeaşi vârstă. 

— Detest poveştile lungi. 

— Bine, bine. Aşa că m-am dus la el acasă, care nu era prea 
grozavă după atâţia ani de slujbă şi am închinat un pahar sau 
două în amintirea vremurilor de demult. 

— Joey, mă înnebuneşti! 

— Bine, bine. L-am implorat să-şi pună la treabă legăturile lui 
din oraş şi i-am dat cinci de o sută, ca să afle a cui e limuzina cu 
placa aia ciudată de înmatriculare şi, eventual, unde s-a dus 
când era urmărită de Oldsmobile, poate chiar unde era în 
momentul ăla... O să mă crezi că mi-a răspuns la prima întrebare 
în pauza dintre două pahare? 

— Joey, nu mai rezist! 

— Calma, calma, Bum-Bum. Omul mi-a spus că limuzina 
aparţine unuia dintre cei mai mari avocaţi din Boston, 
Massachusetts. E un evreu pe nume Pinkus, Aaron Pinkus, 

considerat un tip extrem de cinstit şi care e foarte respectat de 
rechinii mici şi mari, atât oficial, cât şi mai puţin oficial. E 
neprihănit. Doamne, iartă-mă - dar ăsta-i adevărul, Vinnie. 

— E o blestemată de pramatie, asta el Ce ţi-a mai zis poliţaiul? 

— Că de vreo douăzeci de minute limuzina e parcată în faţa 
hotelului Four Scasons, de pe Boylston Street. 

— Dar despre Olds şi falsul şef indian? Unde dracu' e el? 

— Nu ştim unde-i Olds-ul, Vinnie, da’ poliţaiul a vorbit cu ăia 
de la circulaţie din Midwest şi n-o să-ţi vină să crezi - adică-i 
nemaipomenit! 

— Pune-mă la-ncercare. 

— Olds-ul aparţine vicepreşedintelui Statelor Unite! 


— Magdalene! ţipă vicepreşedintele Statelor Unite, trântind 
telefonul din biroul său. Unde-i afurisitul ăla de O/dsmobi/e? 

— Acasă, iubitule, răspunse cu glas vioi cea de-a Doua 
Doamnă din camera de zi. 

— Eşti sigură, porumbiţa mea? 

— Bineînţeles, îngeraş. Chiar ieri a sunat menajera, care mi-a 
spus că ajutorul grădinarului a avut nişte necazuri cu ea, în 
vreme ce mergea pe autostradă. Pur şi simplu s-a oprit şi n-a mai 
vrut să pornească. 

— Doamne şi a /ăsat-o acolo? 

— Vai de mine, nu, scumpule. Bucătarul a sunat la garaj şi cei 
de acolo au remorcat-o. De ce? 

— Omul ăla îngrozitor de la CIA, al cărui nume nu-l pot 
pronunţa, tocmai m-a sunat să-mi spună că maşina a fost văzută 
în Boston, condusă de nişte infractori periculoşi şi m-a întrebat 
când le-am împrumutat-o. S-ar putea să avem probleme de 
imagine... 

— O să mă înnebuneşti! ţipă a Doua Doamnă, năvălind în 
birou, cu părul răsucit pe bigudiuri roz. 

— Trebuie s-o fi furat vreun ticălos! strigă vicepreşedintele. 

— Eşti sigur că n-ai împrumutat-o vreunuia dintre nemernicii 
tăi de prieteni, idiotule? 

— Pe dracu’! Doar scârbele tale de prieteni ar fi cerut-o cu 
împrumut, căţea! 


— Învinuirile isterice nu ne vor duce nicăieri, declară autoritar 
Aaron Pinkus, deşi avea un tremur în glas, în timp ce Mackenzie 
Hawkins era călare pe Sam Devereaux; genunchii generalului 

ţintuiau la podea umerii avocatului, iar scrumul trabucului cădea 
pe faţa schimonosită a lui Sam. Propun să ne răcorim, aşa cum 
spun tinerii şi să încercăm să înţelegem poziţia pe care se află 
fiecare dintre noi. 

— Ce-ai zice de o echipă de pompieri, imediat după 
excluderea mea din barou? zise Devereaux abia suflând. 

— Haide, Sam, spuse Şoimul încrezător. N-or să mai facă asta. 
Blestemata aia de televiziune a încurcat lucrurile. 

— A, am uitat! Ai mai explicat asta - relaţii cu publicul, acum 
îmi amintesc. Ai zis clar că există şi alte căi, cum ar fi excursii de 
pescuit rechini în trei, din care numai doi se întorc, sau vânători 
de rațe pe întuneric, unde apar deodată zeci de şerpi de apă, 
deşi nimeni nu ştia că trăiesc pe acolo. Mulţumesc, javră turbată! 

— Încercam doar să te menţin pe linia de plutire, e în interesul 
tău, fiule, pentru că ţin la tine. Aşa cum ţine şi Annie, chiar şi 
acum. 

— i-am spus! Nu pronunţa numele ăsta în faţa mea! 

— Zău că eşti lipsit de înţelegere, băiete. 

— Dacă-mi permiţi, domnule general, îl întrerupse Pinkus din 
spatele biroului, ceea ce-i lipseşte acum e o clarificare a 
conjuncturii, la care are tot dreptul. 

— Crezi că poate face faţă, comandant Pinkus? 

— Cred că ar fi bine să încerce. O să încerci, Samuel, sau o 
sun pe Shirley şi-i explic că nu suntem la spectacolul ăla fiindcă 
tu i-ai luat limuzina, ai umplut-o cu nişte bătrâni greci joviali şi 
m-ai obligat, ca patron al tău, să mă ocup de necazurile tale 
personale - care, prin extensie, nu sunt inseparabile juridic de 
ale mele. 

— Mai degrabă aş înfrunta o echipă de pompieri, Aaron. 

— O decizie înţeleaptă. Aşa aş face şi eu. Înţeleg că Paddy 
trebuie să ducă perdelele de catifea la curăţat... Lasă-l să se 
ridice, domnule general şi dă-i voie să stea pe scaunul meu. 

— Vezi cum te porţi, Sam, zise Hawkins, ridicându-se cu 
prudenţă în picioare. Nimic nu se câştigă prin violenţă. 

— Asta-i o contradicţie fundamentală a întregii tale existenţe, 
Domnule Exterminator. 

Devereaux se ridică de pe podea şi se îndreptă şchiopătând 
spre fotoliul pe care i-l arăta Pinkus. Sam se aşeză cu o bufnitură 
surdă, privindu-şi patronul. 

— La ce să mă uit şi ce să caut, Aaron? întrebă el. 

— O să-ţi ofer o imagine de ansamblu, răspunse Pinkus, 

traversând încăperea spre barul cu oglindă îngropat în perete. O 
să-ţi aduc şi un coniac de treizeci de ani, un mic viciu pe care 
fermecătoarea ta mamă şi cu mine îl avem, fiindcă o să ai nevoie 
de efectul unui antidepresiv moderat, aşa cum am simţit şi eu şi 
mama ta înainte de a-ţi cerceta „bârlogul din castel”. O să-ţi dau 
chiar o porţie zdravănă, care nu va altera seriozitatea minţii tale 
de avocat, şocată de ceea ce vei citi. 

Aaron umplu o cupă de cristal cu un coniac de un cafeniu 
închis, o aduse la birou şi-o puse în faţa angajatului său. 

— O să citeşti ceva incredibil şi, după asta, va trebui să iei cea 
mai importantă decizie din viaţa ta. Şi poate că Dumnezeul lui 
Abraham o să mă ierte - Abraham, despre care eu cred sincer că 
a încurcat-o rău de tot - dar va trebui să iau şi eu o decizie 
importantă. 

— Lasă chestiile metafizice, Aaron. Ce caut eu? Care-i 
imaginea de ansamblu? 

— In două vorbe, tinere prieten, guvernul Statelor Unite a 
furat pământurile Wopotamilor printr-o serie de şmecherii. 
Promisiunile s-au transformat în tratate, iar despre acestea din 
urmă s-a hotărât că n-au existat niciodată, deşi în realitate au 
fost îngropate în arhivele sigilate ale Biroului pentru Problemele 
Indienilor din Washington. 

— Cine dracu’ sunt Wopotamii? 

— Un trib indian, ale cărui teritorii se întindeau la nord de 
fluviul Missouri, cuprinzând pământurile până la o distanţă de o 
mie de săgeți de Fort Calhoun, apoi la vest, de-a lungul râului 
Platte până la Cedat Bluffs, la sud până la Wceping Water şi la 
est până la oraşul Red Oak din lowa. 

— Şi care-i şmecheria? Proprietățile istorice au fost 
răscumpărate în moneda epocii, aşa cum a stabilit Curtea 
Supremă în... cred că în 1912 sau în 1913. 

— Memoria ta e, ca de obicei, extraordinară, numai că ai un 
lapsus, cum s-ar zice. 

— Niciodată nu am aşa ceva! Sunt perfect... legal, asta-i. 

— Te referi la tratate care sunt cunoscute în istorie. 

— Au mai fost şi altele? 

— Cele „îngropate”, Sam... Asta se află acum în faţa ta. 
Citeşte-le, tinere prieten şi spune-mi părerea ta de jurist 
perspicace peste vreo oră. Intre timp, bea-ţi liniştit coniacul - 
poate că este tentant să-l dai pe gât, dar nu face aşa, savurează- 
|. Hârtie şi creioane ai în sertarul din dreapta sus, iar compendiul 

începe cu teancul din stânga ta, marcat alfabetic în topurile 
succesive de pe birou. O să vrei să-ţi iei notițe, sunt sigur de 
asta. 

Aaron se întoarse către Şoim: 

— Domnule general, cred că ar fi o idee bună să-l lăsăm singur 
pe Sam. De câte ori te priveşte, concentrarea lui se risipeşte. 

— O fi de vină costumul meu. 

— Sunt sigur că există o legătură. Apropo de înfăţişarea 
dumitale, ce-ai zice dacă l-aş chema pe Paddy - pe sergentul 
Lalterty - ca să ne ducă la un mic restaurant unde mă duc când 
nu vreau să dau peste cunoscuţi curioşi? 

— Stai aşa, comandant Pinkus. Ce facem cu Sam? A avut o zi 
grea pe câmpul de luptă, iar un soldat-bun când are stomacul 
plin, ştii asta. 

— Tânărul nostru prieten e adeptul serviciului în cameră, 
domnule general. Facturile lui confirmă experienţa pe care o 
are... Totuşi, în clipa asta pare insensibil la foame. 

Cu gura căscată şi ochii cât cepele, Devereaux se aplecă peste 
primele pagini ale compendiului, cu un creion în mână. 

Lăsând creionul să cadă pe birou, şopti: 

— Nici unul dintre noi nu va supravieţui. Nu-şi pot permite să 
ne lase în viaţă. 


La vreo cinci mii de kilometri vest şi uşor la nord de Boston, 
Massachusetts, se află venerabilul oraş San Francisco. Nu e de 
mirare că statisticile indică faptul că majoritatea celor veniţi de 
pe Coasta de est în oraşul din golf e formată din foşti locuitori ai 
Bostonului. Unii specialişti în demografie pretind că portul 
faimos, ce aminteşte atât de mult de căminul Corăbiilor Lungi, i-a 
atras pe aceşti refugiaţi din New England; alţii spun că motivul îl 
constituie atmosfera academică creată de numeroasele 
campusuri universitare şi proliferarea cafenelelor literare 
finanţate de capitalul din Massachusetts; în fine, alţii susţin că 
magnetismul locului se datorează toleranţei faţă de stiluri de 
viaţă diferite, încăpăţânarea celor din Boston s-a făcut de multe 
ori simțită în alegeri, împotriva tendinţelor pe plan naţional. 
Oricum, toate acestea nu prea au legătură cu povestea noastră, 
cu excepţia faptului că persoana pe care o vom întâlni, ca şi 
Samuel Lansing Devereaux, a absolvit Facultatea de Drept de la 
Harvard. 

De fapt, ar fi putut să-l întâlnească pe Devereaux, cu nişte ani 

în urmă, deoarece firma lui Aaron Pinkus era serios interesată de 
ea şi depunea eforturi s-o angajeze. Din fericire sau din 
nefericire, persoana respectivă avea alte gânduri, deoarece se 
săturase până peste cap de statutul ei de membră al unei 
minorităţi care-i tulbura pe profesioniştii din domeniu, ca şi pe 
universitarii pedanţi. Nu era negresă, nici evreică, nici orientală 
sau hispanică, nu avea rude mediteraneene, nici strămoşi pe 
țărmurile Bengalului sau al Mării Arabiei - toate acestea fiind 
minoritățile recunoscute ale ghiveciului etnic din Boston. Nu 
existau cluburi, societăţi, sau organizaţii create pentru a apăra 
cauza minorităţii ei, deoarece... ei bine, nimeni nu se gândea la 
aceasta ca la un grup interesat de afirmare, care era, desigur, 
cheia exprimării pe plan social. Existau, pur şi simplu şi îşi făceau 
treaba, oricare ar fi fost ea. 

Era o indiancă americană şi se numea Jennifer Aripă Roşie, 
prenumele „Jennifer” înlocuindu-l pe „Răsărit de Soare”, care, 
după spusele unchiului ei, şeful de trib Ochi de Vultur, îi fusese 
dat fiindcă ieşise din pântecele mamei sale o dată cu primele 
raze ale soarelui, la Midiands Community Hospital din Omaha. 

În timpul anilor de şcoală, deveni evident faptul că ea şi, mai 
târziu, fratele ei mai mic se aflau printre cele mai dotate vlăstare 
ale tribului Wopotami, astfel că Sfatul Bătrânilor adună fondurile 
necesare pentru asigurarea unei educaţii corespunzătoare. Apoi, 
după ce profitase de înzestrarea ei pentru a se perfecționa, se 
grăbise să se întoarcă în Vest acolo unde oamenii nu pretindeau 
ca indiencele să poarte sari şi să aibă mici puncte roşii pe frunte. 

Totuşi, mutarea ei la San Francisco fusese mai mult 
întâmplătoare decât planificată. Se întorsese la Omaha, fusese 
admisă în statul Nebraska şi lucra pentru o prestigioasă firmă de 
avocaţi atunci când se întâmplase accidentul. Un client al firmei, 
cunoscut fotograf de animale, fusese însărcinat de revista 
National Geographic să cutreiere o rezervaţie indiană modernă şi 
să facă un fotoreportaj despre fauna acesteia. Fotografiile sale 
urmau să fie comparate cu imagini din trecut, intenţia evidentă 
fiind de a demonstra decimarea efectivului animalelor care 
existau în vremea primilor locuitori ai regiunii. Fotograful era un 
profesionist experimentat, deşi cam  libidinos şi putea să 
recunoască o treabă minoră, atunci când i se cerea s-o facă; cine 
dracu' dorea să se uite la imaginile unei naturi muribunde, 
alăturate unor gravuri romanţioase cu păşuni bogate şi păduri - 
un paradis al vânătorilor? Pe de altă parte, cu puţină imaginaţie, 

situaţia s-ar fi putut schimba - fie adăugând o adevărată călăuză 
indiană în toate imaginile... fie o femeie apetisantă în chip de 
ghid, aplecându-se într-un anume fel... gândul îi zbură la 
„Roşcata” Aripă Roşie, avocata aia senzaţională care avea biroul 
lângă cel al avocatului său şi după care i se scurgeau ochii. 

— la zi, Roşcato, i se adresase fotograful într-o dimineaţă, 
vârându-şi capul pe uşa biroului avocatei, folosind porecla cu 
care i se adresau colegii ei, provenită nu de la părul ei de un 
negru strălucitor, ci de la nume. Ai vrea să câştigi vreo două sute 
de dolari? 

— Dacă te gândeşti la ce cred eu, îţi sugerez să te duci la 
Doogics, venise replica îngheţată. 

— Hei, femeie, m-ai înţeles greşit. 

— După zvonurile care circulă pe-aici, cred că nu. 

— Pe onoarea mea... 

— M-ai terminat. 

— Nu, sincer, e o treabă serioasă de la Geographic. 

— Care arată africani goi. Nu-mi amintesc să fi văzut vreo 
femeie albă goală, iar eu îmi fac regulat analizele medicale şi 
stomatologice, aşa că ştiu ce se publică acolo. 

— Greşeşti, doamnă. Caut doar o persoană expresivă pentru 
un fotoreportaj despre condiţiile grele de viaţă din rezervaţii. Un 
avocat de la Harvard, care se întâmplă să fie membru al unui trib 
indian, ar putea determina citirea materialelor şi nu doar 
frunzărirea lor. 

— Da? i 

Astfel că fotoreportajul fusese făcut. In ciuda faptului că 
Roşcata Aripă Roşie era o tânără avocată de mare perspectivă, în 
legătură cu lumea fotografilor profesionişti dovedea o mare 
naivitate. Din dorinţa de a-şi ajuta poporul, că acceptase să se 
îmbrace cu hainele pe care le alesese fotograful. Refuzase doar 
să pozeze în bikini în timp ce ţinea în mână un păstrăv mic şi nu 
ştiuse să solicite ca fotografiile să-i fie mai întâi prezentate ei, 
pentru a-şi da acordul, înainte de a fi publicate. Şi mai era un 
„dar”: îl surprinsese pe fotograf pozând-o aplecată asupra 
stârvului unei veveriţe electrocutate, o fotografie care ar fi arătat 
cu siguranţă mai mult din sânii ei generoşi, sub bluza ţărănească 
largă, decât îşi putea permite un avocat onest, motiv pentru care 
îi trântise omului un pumn zdravăn în gură. Se enervase în 
asemenea hal, încât declarase şedinţa de pozat închisă. Cu 
buzele sângerânde, fotograful căzuse în genunchi, ţipând: 

— E închisă, puiule, dar te rog, te rog, mai fă o dată asta! 

Articolul apăruse, iar serviciul de abonamente de la National 
Geographic fusese copleşit de un val de solicitări. Reportajul se 
aflase şi în atenţia unui anume Daniel Springtree, asociatul 
principal, pe jumătate indian Navajo, de la Springtree, Basl şi 
Karpas, o firmă de avocaţi destul de importantă din San 
Francisco. El o sunase pe Jennifer „Roşcata” Aripă Roşie la 
Omaha şi-i expusese părerea lui, care consta în vina de a nu fi 
făcut destul pentru cei din familia tatălui său. Avionul firmei 
fusese trimis la Omaha ca s-o aducă pe Aripă Roşie la San 
Francisco pentru un interviu şi, în momentul în care Roşcata văzu 
că Springtree avea şaptezeci şi patru de ani şi încă îşi mai iubea 
nevasta de cincizeci de ani, înţelese că era timpul să părăsească 
Nebraska. Firma din Omaha se dăduse de ceasul morţii ca s-o 
păstreze, căci după apariţia articolului din National Geographic, 
lista de clienţi a firmei se triplase. Totul fu în zadar. 

În acea dimineaţă, tânăra Aripă Roşie de la Springtree, Basl şi 
Karpas, firmă despre care mulţi credeau că urma să devină în 
curând Basl, Karpas şi Aripă Roşie, avea în minte chestiuni 
juridice aflate la ani-lumină distanţă de grijile tribului. Asta până 
când sună interfonul şi secretara anunţă: 

— Fratele tău e pe fir. 

— Charlie? 

— Chiar el. Spune că-i ceva urgent şi-l cred. Nici măcar n-a 
avut răgazul să-mi spună că după voce trebuie să fiu frumoasă. 

— Doamne Sfinte, nu l-am mai auzit de săptămâni... 

— De luni de zile, domnişoară. Mă bucur când sună. Se 
potriveşte cu mine, şefa. E la fel de frumos pe cât eşti tu de 
minunată? 

— Mai ia-ţi jumătate de oră pauză de masă şi lasă-mă să 
vorbesc cu fratele meu. 

Aripă Roşie apăsă butonul aprins pe tastatură. 

— Charlie, dragule, ce mai faci? Nu te-am mai auzit de... 

De luni de zile. 

— Am fost ocupat. 

— Cu munca la birou? Cum merge? 

— E gata. Am terminat. 

— Asta-i bine. 

— De fapt, am stat câtva timp la Washington. 

— Asta-i şi mai bine, exclamă sora lui. 

— Nu, nu e. E rău - cel mai rău. 

— De ce, Charlie? O firmă bună în capitală ar fi grozavă pentru 
tine... Ştiu că n-ar trebui să spun asta, dar o să găseşti tu ceva în 
câteva zile. Am primit un telefon de la un prieten vechi, avocat în 
Nebraska şi mi-a spus că ai luat examenul cu cea mai mare notă! 
Ce zici de asta, măi, genialule? 

— Nu contează, surioară, nimic nu mai contează. Când am zis 
că e gata, m-am referit la mine şi la toate planurile mele pentru o 
carieră de avocat. Sunt distrus. 

— Ce tot spui acolo?... A, e vorba de bani? 

— Nu. 

— O fată? 

— Nu, un tip. Un bărbat. 

— Charlie, nu mi-aş fi închipuit! 

— O, Doamne Sfinte, nu e asta. 

— Dar ce? 

— Mai bine hai să luăm masa, surioară. 

— La Washington? 

— Nu, aici. Sunt jos, în hol. N-am vrut să urc - cu cât vei fi 
văzută mai puţin cu mine, cu atât mai bine pentru tine... O să mă 
duc mai întâi în Hawaii, pe urmă o să muncesc pe vapoare şi 
poate ajung în Samoa americană, unde, cu puţin noroc, n-o să se 
afle prea multe... 

— Rămâi acolo unde eşti, cap împăiat! Sora cea mare o să 
coboare şi o să-ţi scoată gărgăunii din cap! 


Şocată, Jennifer Aripă Roşie îşi fixa fratele, aşezat în faţa ei la 
masă; rămăsese fără grai, aşa că Charlie încercă să rupă 
tăcerea. 

— Aveţi vreme frumoasă la San Francisco. 

— E ploioasă, idiotule... Charlie, de ce nu m-ai sunat înainte să 
te înhăitezi cu lunaticul ăsta? 

— M-am gândit la asta, Jenny, dar ştiam cât de ocupată eşti, 
iar la început totul părea o farsă grozavă, toţi ne distram copios, 
iar tipul cheltuia bani şi nimeni nu ne rănea - se frigea puţin câte 
unul, dar nu se rănea - pe urmă, dintr-o dată, n-a mai fost o farsă 
şi am ajuns la Washington. 

— Parte în litigiu la Curtea Supremă, prezentând lucrurile într- 
o lumină falsă, asta-i! îl întrerupse sora mai vârstnică. 

— A fost doar de ochii lumii, Jenny; de fapt, eu n-am făcut 
nimic... doar că m-am întâlnit cu doi judecători - însă neoficial. 

— Te-ai întâlnit cu... 

— Cu totul întâmplător, surioară, nu şi-ar aminti niciodată de 
mine. 

— Cum şi de ce nu? 

— Hawkins mi-a spus să mă învârt prin hol din când în când, în 
costum de indian - îţi zic că mă simţeam ca un nebun - iar într-o 
zi, judecătorul negru a ieşit, mi-a strâns mâna şi a zis: „Ştiu de 
unde vii, tinere”. O săptămână mai târziu, italianul m-a găsit în 
hol şi-a pus braţul pe umărul meu şi mi-a zis cu im aer trist: „Noi, 
cei veniţi de peste ocean, am fost adesea trataţi la fel de rău ca 
şi tine”. 

— O, Doamne...! murmură Roşcata Aripă Roşie. 

— Era mare aglomeraţie acolo, surioară, adăugă repede 
fratele. O mulţime de turişti şi de avocaţi. 

— Charlie, eu sunt un avocat cu experienţă; am pledat în faţa 
Curţii Supreme, ştii asta! de ce n-ai pus mâna pe un telefon să 
mă suni? 

— Pe de o parte, fiindcă ştiam că o să te superi şi-o să-mi tragi 
o săpuneală, dar adevăratul motiv a fost că am crezut că o să 
pot vorbi deschis cu Mac Clovnul despre toată porcăria asta i-am 
explicat că era o cauză pierdută datorită situaţiei mele, care ar fi 
anulat orice argumente în favoarea compendiului şi că era o 
perspectivă la fel de incertă ca şi participarea mea la un rodeo. 
Ideea mea a fost să solicit imediat o ordonanţă de neprezentare 
din cauza unor descoperiri ulterioare, ştergând astfel totul cu 
buretele... Atâta lucru am învăţat şi eu pe când cutreieram sălile 
paşilor pierduţi. Aştia ar închide cazul mai repede decât unchiul 
Ochi de Vultur îşi dă jos cureaua, folosind cel mai vag pretext. 

— Ce a răspuns acest Hawkins la propunerea ta? 

— Problema. N-am avut ocazia să i-o expun în întregime. Nu 
m-ar fi ascultat; ţipa tot timpul şi când mi-a dat până la urmă 
hainele, alea pentru care mi-ai trimis bani când lucram... 

— Hainele tale? 

— Asta-i altă poveste. Oricum, am fost aşa de mulţumit că le- 
am primit şi atât de nervos încât am fugit. M-am gândit să-l sun 
mai târziu, a doua zi de dimineaţă şi să încerc să discut cu el. 

— Ai făcut-o? 

— Plecase. Se dezintegrase. Johnny Bot-de-Viţel - ţi-l aminteşti 
pe Johnny...? 

— Şi-acum îmi datorează banii de cauţiune. 

— Mă rog, Johnny era un fel de aghiotant special al lui Mac 

pentru probleme de securitate şi mi-a spus că Hawkins plecase la 
Boston, dar lăsase instrucţiuni ca, dacă îl sună cineva sau 
primeşte scrisori de la Washington, să ia imediat legătura cu el la 
un număr din Weston, Massachusetts - ăsta-i la periferia 
Bostonului. 

— Ştiu unde e. Am stat câţiva ani la Cambridge, îţi aminteşti? 
Şi l-ai sunat? 

— Am încercat. De patru ori. De fiecare dată n-am auzit decât 
aceleaşi ţipete isterice ale unei femei şi nişte acuzaţii incoerente, 
care cred că aveau oarecare legătură cu Papa sau cu un Papă. 

— Nu e ceva neobişnuit. Bostonul e predominant catolic, iar în 
vremuri de restrişte credincioşii caută alinare la biserica lor. 
Altceva n-ai aflat? 

— Nu. După ultimul apel, de câte ori am încercat, suna ocupat, 
ceea ce m-a făcut să înţeleg că doamna aia nebună lăsase 
telefonul deschis. 

— Dar asta înseamnă că Hawkins e la Boston... Ai numărul la 
tine? 

— II ştiu pe dinafară. 

Tânărul îl spuse şi oftă. 

— Sunt terminat. 

— Nu încă, Charlie, spuse Jennifer, privindu-şi fratele. Mă 
preocupă, pe bună dreptate, necazul tău. Sunt sora ta şi sunt 
avocat, iar în treaba asta, indiferent de ce spune legea, există al 
dracului de multă vinovăţie prin asociere. Pe deasupra, tu eşti un 
puşti drăguţ şi, aşa să mă ajute Dumnezeu, te iubesc. 

Făcu semn unui chelner, care veni imediat. 

— Eşti amabil să-mi aduci un telefon, Mario? 

— Sigur, domnişoară Aripă Roşie. 

— N-o să mă mai vezi mulţi ani de-acum încolo, zise fratele ei. 
Cum ajung în Honolulu sau Fiji, o să găsesc de lucru pe vapor şi... 

— Ah, termină, Charlie, zise Jennifer, în vreme ce Mario puse 
telefonul în priză şi i-l întinse. 

Formă numărul şi, după câteva secunde, vorbi. 

— Peggy, eu sunt. Poţi să stai şi două ore la masă dacă-mi 
rezolvi şi mie două probleme. Prima - află numele şi adresa 
persoanei care are numărul ăsta; e din Weston, Massachusetts. 

Spuse numărul pe care Charlie îl scrisese pe un şerveţel. 

— Pe urmă, rezervă-mi un loc la un avion de seară spre Boston 
- da, am spus Boston şi nu, n-o să fiu mâine înapoi şi, ca să-ţi 
anticipez următoarea întrebare, n-o să-mi trimit fratele să-mi ţină 

locul, fiindcă l-ai seduce... A şi Peg, fă-mi o rezervare la un hotel. 
Incearcă la Four Scasons, cred că e pe Boylston Street - am fost 
acolo la o petrecere organizată de Revista de Drept. 

— Jenny, ce vrei să faci? strigă Charlie Aripă Roşie după ce 
sora lui închise telefonul. 

— Cred că-i evident. Plec la Boston, iar tu o să te duci direct la 
mine acasă, unde o să stai cuminte lângă telefon. 

Alternativa e să pun să fii arestat pentru fraudă şi neplata 
unor debite importante - sau, poate, să găsesc un prieten bun să 
te păzească. Sincer, cred că închisoarea e preferabilă; prietenul 
meu e atacant la o echipă de fotbal. 

— Refuz să iau în seamă amenințările teroriste şi repet: ce 
dracu’ ai de gând să faci? 

— O să-l găsesc pe nebunul ăsta de Hawkins şi o să-l opresc. 
A, nu doar pentru tine, Charlie, sau pentru mine, ci pentru 
poporul nostru. 

— Inţeleg. Am ajunge de râsul tuturor rezervațiilor, i-am spus 
asta lui Mac. 

— Mai rău, frăţioare, mult mai rău. Tot ce mi-ai spus tu 
înseamnă o catastrofă. Baza Forţelor Aeriene Offutt, cartierul 
general al Comandamentului Strategic Aerian, se află exact în 
centrul marelui plan al acestui general lunatic. Crezi că giganţii 
ăia de la Washington ar sta măcar un minut cu mâinile-n sân 
dacă ar auzi fie şi vreo aluzie la amestecul în treburile 
Comandamentului? 

— Ce pot ei să facă decât să râdă în hohote de instanţă sau să 
nu dea faptului nici o atenţie şi să mă ardă pe mine pentru falsă 
reprezentare? Adică, ce pot să facă ei? 

— Să facă legi noi, Charlie, legi care să distrugă pur şi simplu 
tribul. Pot să înceapă prin a confisca pământul pe care-l avem şi 
pe deasupra să mai împrăştie şi locuitorii. Ce dracu', s-a făcut 
asta pentru autostrăzi - chiar şi pentru drumuri de ţară şi poduri 
peste râuri, de către politicieni care aveau datorii. Se compară 
toate astea cu fondurile nelimitate ale Comandamentului? 

— Să-i împrăştie...? întrebă încet Charlie. 

— Să-i trimită pe oamenii noştri care-ncotro, în case 
mizerabile şi apartamente jalnice, cât mai departe unul de altul, 
răspunse Jennifer, dând din cap. Ce mai avem noi - sau ei - acum 
n-o fi grădina raiului, dar e pământul lor. Mulţi dintre ei au trăit 
acolo toată viaţa şi majoritatea au şaptezeci, optzeci de ani. 

Se afirmă că vieţile oamenilor din spatele statisticilor reci 

justifică interesele naţionale. 

— Ar putea să facă asta Washingtonul? 

— Cât ai clipi din ochi; ştie toată lumea. Drumurile de ţară şi 
podurile peste râuri sunt doar o picătură din oceanul sumelor 
adunate din taxe, dar largheţea guvernului când e vorba despre 
Comandamentul Strategic Aerian are dimensiunile Lacului 
Superior. 

— larăşi te întreb, surioară, ce poți să faci de fapt în Boston? 

— Să pun la cazne un general în rezervă, frăţioare şi pe toţi cei 
din jurul lui. 

— Cum? 

— O să ştiu mai bine după ce o să-i găsesc, dar cred că o să 
fie ceva la fel de scandalos ca şi nebunia lor... Poate că e vorba 
despre o conspirație pusă la cale de către duşmanii democraţiei 
pentru a-l îngenunchea pe onorabilul uriaş şi a distruge 
capacitatea iubitei noastre Americi de a lansa prima lovitură. 

Apoi fă legătura între terorism şi curentele rasiste clandestine, 
prin depoziţiile ticluite ce conduc la intrigile arabilor fanatici şi 
ale israelienilor revanşarzi, în acord cu politicienii duri de la 
Beijing, ca şi cu reverenzii Moon, Farrakhan şi Falwell, împreună 
cu Hare Krishnas, Fidel Castro, pacifiştii de pe Sesamc Street - şi 
Dumnezeu mai ştie cine. Planeta asta geme de nebuni şi nebuni 
declaraţi, care provoacă reacţii imediate şi pline de patimă. O să 
avem grijă la audierile preliminare să aruncăm toată vina pe ei. 

— Audieri preliminare... ? 

— Aşa cum ai auzit. 

— Dar e curată nebunie, Jenny! 

— Ştiu asta, Charlie, însă e valabil şi pentru ei. Oricine poate 
da în judecată pe oricine într-o societate liberă, asta-i nebunia şi 
gloria ei. Nu litigiul e important, ci ameninţarea cu dezvăluirile 
publice... Doamne, de-abia aştept să ajung la Boston! 

Desi-Unu bătu cu putere, pentru a treia oară, în uşa 
apartamentului de la hotel şi ridică din umeri spre tovarăşul lui 
de arme, Desi-Doi, care-i răspunse cu acelaşi gest. 

— Poate domnu' /oco, marele gheneral, a şters-o, nu? 

— La ce bun? 

— Are să ne dea dinero, da? 

— Nu cred c-ar face asta - nu vreau să cred c-ar face-o. 

— Nici eu, da’ ne-a zis să fim aici într-o oră, nu? 

— Poate-i mort. Poate ăla, de ţipă tot timpu’, i-a făcut felu’ şi 
lui şi lu’ bătrânelu'. 

— Păi atunci să spargem uşa. 

— Şi-o să facem atâta zgomot c-o să vină poliţia şi-o să 
mâncăm iar haleala aia împuţită o grămadă de vreme. Faci 
planuri bune, amigo, da' nu le ai cu mecanica, te-ai prins ce 
vreau să zic? 

— Ce mecanico? 

— Doamne, am promis unu' la altu' că vorbim iengleza, nu? 
spuse Desi-Doi, scoțând din buzunar o drăcie mică, cu multe 
lame, un instrument ce semăna cu un briceag. Aşa că mai bine 
să hasimilăm, ce-o mai fi şi asta. 

Hoţul de automobile Chevrolet se apropie de uşă, aruncând o 
privire rapidă pe coridorul pustiu. 

— Nu tre' să spargem nici o uşă. Broaştele astea mici de 
plastico - nici o problemă, au o decuplare migă dă plastica. 

— Cum de cunoşti aşa bine uşile dă hotel? 

— Am muncit o grama' ca chelner în Miami. Gringo ăia sună la 
serviciu’ dă cameră şi pân-ajungi cu tava acolo, îs prea beţi să 
găsească uşa şi dacă duci tava 'napoi ţipă la tine-n bucătărie. 
Mai bine înveţi să deschizi uşa, nu? 

— Bună şcoală ai avut. 

— Inainte, am lucrat pân parcări. Madre Maria, alea-s 
universidades! 

Desi-Doi răsuci o lamă din plastic alb în spațiul vertical al 
broaştei şi deschise încet uşa. 

— Senor! exclamă el, văzând persoana dinăuntru. E-n regulă, 
şefu'? 

Sam Devereaux stătea ca în transă la birou, cu ochii 
strălucitori aţintiţi pe paginile din faţa lui. 

— Incântat de revedere, zise el calm, cuvintele neavând nici o 
legătură cu concentrarea lui. 

— Mai că am spart uşa, şefu'! strigă Desi-Unu. Ce-ai pățit? 

— Vă rog să nu mă spargeţi şi pe mine din nou. Sunt 
răspunzător de faptele mele - n-am nevoie de voi. 

— Haide, gringo, continuă Desi-Unu, apropiindu-se de birou. 
Ce-am făcut noi n-a fost nimica personal, domne. Doar c-am 
executat ordinele de la gheneralu' grande, ştii? 

— Generalul grande are hemoroizi la gură. 

— Nu-i frumos să-i zici aşa, îi ripostă Desi-Doi, întorcându-se la 
tovarăşul lui, închizând uşa şi  punându-şi în buzunar 
indescriptibila unealtă. Unde-s gheneralu' şi omuleţu'? 

— Ce... cine? A, s-au dus la masă. De ce nu vă duceţi după ei? 

— Fiincă ne-a zis să fim aici într-o oră şi noi suntem buni 
soldados! 

— Aha... da, păi nu pot comenta asta, deoarece funcţia mea 
nu presupune instrucţia. 

— Ce zici? întrebă Desi-Unu, uitându-se chiorâş la avocat. 

— Cum?... Hei, uite, băieţi, sunt cam ocupat acum, dar aveţi 
dreptate, nu iau drept ceva personal ce s-a întâmplat. Credeţi- 
mă, am păţit-o şi eu ca voi. 

— Ce-nseamnă asta? întrebă Desi-Unu. 

— Păi, Mac e o persoană puternică; poate fi foarte 
convingător. 

— Ce-i aia un „mac”? o bucată dă carne poa’ să vorbească? 

— Nu, ăsta-i numele lui. Mackenzie - cu îi spun Mac, ca să-l 
scurtez. 

— El nu-i scurt, spuse Desi-Doi. El gringo mare. 

— Cred că ăsta-i un aspect al problemei. 

Sam clipi de câteva ori şi se lăsă pe spătarul fotoliului, 
arcuindu-şi gâtul ca şi cum ar fi vrut să scape de apăsarea pe 
care o simţea. 

— Mare, tare, aspru şi atotputernic - şi-i face pe cei ca voi şi 
ca mine să danseze cum cântă el, când am putea face altceva 
mai bun... Voi doi sunteţi şmecheri de stradă, iar eu sunt 
şmecher de tribunal şi tot reuşeşte să ne bată. 

— El nu bate pă nimeni! zise hotărât Desi-Unu. 

— N-am vorbit în sens literal... 

— Nu dau doi bani pă ce-ai vorbit; el mă face şi pe mine şi pă 

amigo meu să ne simțim bine, aşa că ce zici d-asta? 

— Nu pot să spun nimic. 

— Noi doi am vorbit când am mâncat turtele alea nasoale 
făcute dă un blond pă stradă, continuă Desi-Doi şi-am zis 
amândoi la fel. Domnu' /oco e-n regulă! 

— Da, ştiu, zise Devereaux plictisit, întorcându-şi privirea spre 
paginile din faţa lui. Chiar vă place de el, asta-i bine. 

— Dă unde vine el? întrebă Desi-Unu. 

— De unde vine?... De unde dracu’ să ştiu eu? Din armată, de 
unde? 

Desi-Unu şi Doi se priviră. Cel dintâi vorbi, adresându-se 
tovarăşului său: 

— Cum am văzut în fereastra aia cu poze frumoase, corect? 

— Zi-i să scrie bine numele, spuse Desi-Doi. 

— In regulă. 

Desi-Unu se întorsese către Sam: 

— Tu, senor Sam, fă cum zice amicu' meu. 

— Ce să fac? 

— Scrie numele gheneralului grande. 

— De ce? 

— Fiindcă altfel, domne, degetele tale n-or să mai lucreze aşa 
bine. 

— Încântat să vă îndatorez, zise repede Devereaux, luând un 
creion şi rupând o pagină din blocnotes. Asta e, adăugă el, 
scriind numele şi gradul lui Hawkins. Mă tem că n-am adresa ori 
numărul de telefon, dar mai târziu o să le aflaţi de la vreo 
închisoare. 

— Vorbeşti urât despre gheneralu' grande? întrebă bănuitor 
Desi-Doi. Bă, ce nu-ţi place dă el? Dă ce fugi şi ţipi la el şi-ncerci 
să te baţi cu el, 'ai? 

— Fiindcă am fost un om rău, un om îngrozitor, strigă jalnic 
Sam, cu mâinile întinse rugător. El a fost aşa de bun cu mine - 
ați văzut ce frumos vorbeşte cu mine - iar eu am fost aşa de 
egoist! N-o să mi-o iert niciodată, dar mi-am văzut greşelile şi 
încerc să le răscumpăr făcând treaba pe care vrea s-o fac - pe 
care are nevoie s-o fac... O să mă duc mâine dimineaţă la 
biserică să mă rog lui Dumnezeu să mă ierte fiindcă m-am purtat 
atât de urât cu un mare om. 

— Hei, senor Sam, zise Desi-Doi, cu iertare divină în glas, 
nimeni nu-i perfect tot timpu’, ştii? lisus, El poa’ să-nţeleagă 
asta, corect? 

— Poţi fi sigur, răspunse Devereaux cu răsuflarea tăiată. 
Cunosc o călugăriţă care s-a pricopsit chiar şi cu compasiunea 
Lui. 

— Ce spui? 

— Am spus că bine cunoscuta compasiune a călugăriţelor e 
legată de ce spuneai - asta înseamnă că ai dreptate. 

— Asta-i tare, îl întrerupse Desi-Unu, da' eu şi Desi-Doi avem 
nişte treburi importante, aşa că o să vamos şi-o să credem ce 
zice - un om religios - că gheneralu' grande e-n regulă, cum 
zicem noi. 

— Mă tem că nu înţeleg. 

— Gheneralu' grande are să ne dea dinero... 

— Adică bani? 

— Aşa e, gringo şi noi vrem s-avem încredere-n el, da’ tre’ să 
fim positivo, ştii? Aşa că-i zici lu' gheneralu' grande că noi ne- 
ntoarcem mâine pentru dinero, în regulă? 

— În regulă, dar de ce nu-l aşteptaţi - afară, desigur? 

— Fiindcă, ţi-am zis, avem treabă şi de vorbit... şi tre’ să ştiu 
dacă ne-ncredem în el. 

— Ca să fiu foarte sincer, nu vă înţeleg. 

— Nici nu trebuie. Spune-i doar ce-am zis, da? 

— Sigur. 

— Hai, amigo, spuse Desi-Unu, întinzând mâna şi scoțând la 
iveală cele trei ceasuri. lţi zic eu, nu te mai poţi încrede în 
nimeni! Ştii tu, ăsta dă Rolex e fals! 

Cu aceste cuvinte enigmatice, Desi-Unu şi Desi-Doi părăsiră 
încăperea, făcându-i lui Sam semne cordiale. Devereaux dădu 
din cap, sorbi puţin coniac şi se întoarse la teancurile de 
documente de pe birou. 


Soarele dimineţii se ridica peste linia orizontului la Boston, 
Massachusetts, enervând-o pe Jennifer Aripă Roşie, care uitase 
să tragă draperiile la ferestre. Razele nemiloase îi pătrunseră 
printre pleoape, trezind-o... Uitase pe dracu'. Fusese al naibii de 
obosită şi nu se mai gândise la asta la ora două dimineaţa când 
venise buimacă de la aeroport. Patru ore de somn nu-i erau de- 
ajuns, dar împrejurările o împiedicau să rămână în pat. Se sculă, 
trase puţin draperiile, aprinse veioza de pe noptieră şi studie 
meniul serviciului de cameră, descoperind ceea ce spera să 
găsească: programul nonstop. Puse mâna pe telefon, comandă 
un mic dejun şi se gândi la ziua care începuse. 

Totul se rezuma la scurtcircuitarea unui ticălos de gheneral în 
rezervă, Mackenzie Hawkins şi a lepădăturilor care se aflau în 
spatele lui. lar ea avea să-i scurtcircuiteze, în reţeaua juridică, 
oricât ar fi costat-o, indiferent de capcanele juridice pe care le 
detestase dintotdeauna şi la care nu apela. Dar situaţia actuală 
era diferită. Deşi veşnic recunoscătoare tribului şi poporului ei - 
gratitudine ce se manifesta prin supravegherea investiţiilor pe 
care le făceau aceştia şi prin vărsarea unei treimi din venitul ei în 
conturile lor - era furioasă fiindcă nişte străini încercau să 
speculeze naivitatea şi istoria complicată a tribului, numai pentru 
a profita. Fratele ei mai mic, Charlie, avea dreptate, deşi îi 
interpretase greşit mânia. Nu doar pe el avea să-l certe, ea urma 
să scoată untul din toţi ăia - chiar din incredibil de coruptele lor 
conştiinţe! 

Sosi micul dejun şi Jennifer se calmă întrucâtva. Trebuia să se 
concentreze. Avea doar un număr de telefon şi o adresă din 
Weston. Nu era prea mult, dar era un început. De ce nu trecea 
timpul mai repede? Drace, voia să se apuce de treabă! 


Era ora cinci şi jumătate dimineaţa, iar Sam Devereaux, cu 
ochii roşii, terminase de citit compendiul tribului Wopotami şi 
acoperise treizeci şi şapte de pagini cu notițe pe blocnotes. 

Of, Doamne, trebuia să se odihnească, fie şi pentru a căpăta o 
anume perspectivă, dacă exista vreuna în toată nebunia asta! li 
vuia capul de sute de fapte relevante şi irelevante, de concluzii, 
definiţii şi contradicții. Numai o perioadă de calm i-ar fi refăcut 
mult lăudata capacitate de judecată şi analiză, care în acel 
moment era atât de slăbită încât se îndoia că ar fi putut găsi 
măcar o ascunzătoare la grădiniţă, darămite să-i spună lui 
Sanford nu-ştiu-cum să nu-l mai bată pe terenul dejoacă, aşa 
cum făcea când aveau amândoi şase ani. Se întrebă ce se 
alesese de bătăuşul ăla voinic; ajunsese fără îndoială general de 
armată sau terorist, la fel ca „Nebunul”, Mac Hawkins, care-şi 
făcea acum somnul în dormitorul pentru oaspeţi al 
apartamentului din hotel, după ce adusese două sute de pagini 
ciudate despre un dezastru total, pentru a le supune atenţiei lui 
Aaron Pinkus şi Samuel Lansing Devereaux. Acesta din urmă 
recunoştea acum că n-avea să poarte vreodată roba de judecător 
- decât, poate, ca o ultimă dorinţă înainte de a fi împuşcat în 
beciurile Pentagonului, la ordinele simultane ale preşedintelui, 
Departamentului Apărării, CIA, DI A şi al fiicelor Revoluţiei 

Americane. lar Aaron - bietul Aaron! Nu numai că trebuia s-o 
înfrunte pe Shirley - în legătură cu absenţa de la spectacol, dar 
citise şi el compendiul lui Mac, care era o veritabilă invitaţie la 
uitare. 

lisuse Atotputernic, Comandamentul Strategic Aerian! Dacă 
imbecilii de la Curtea Supremă dădeau fie şi parţial crezare 
apelului un apel la conştiinţă, dar şi la legalitate porţiuni întregi, 
dacă nu întregul Comandament, aveau să devină proprietatea 
unui minuscul şi sărman trib indian cu stupidul nume de 
Wopotami! Legea era clară: toate structurile şi materialele 
adăugate ulterior pe o proprietate uzurpată sau furată 
aparţineau părţii sau părţilor vătămate. Doamne Sfinte! 

Să se odihnească, poate chiar să doarmă, dacă reuşea. 

Aaron avusese dreptate când se întorsese cu Mac pe la miezul 
nopţii şi Sam începuse să-l bombardeze pe Hawkins cu ceea ce 
trebuia să admită că erau nişte întrebări şi acuzaţii uşor isterice. 

— Termină de citit, băiete, pe urmă du-te să te culci şi mai 
vorbim mâine. Nimic nu se rezolvă atunci când coardele se întind 
prea tare pentru a găsi nota potrivită; şi ca să fiu sincer cu voi, 
domnilor, diseară mă voi înfrunta cu un episod discordant când 
voi da ochii cu draga mea Shirley... De ce, of, de ce, Sam, mi-ai 
pomenit de spectacolul ăla infernal? 

— M-am gândit că o să te înfurii pe mine când o să afli că nu 
m-am dus acolo la unul dintre cei mai bogaţi clienţi ai noştri, 
fiindcă nevastă-sa se dă la mine. Dar nu i-am spus eu lui Shirley. 

— Ştiu, ştiu, spusese Aaron, bătând în retragere. Mă crezi că 
eu i-am spus, fiindcă mi se părea amuzant şi pentru că evidenția 
un aspect onorabil al caracterului tău? Cel puţin cinci sute de 
avocaţi din câţi cunosc ar stabili imediat o legătură intimă cu 
doamna, la cea mai mică provocare. 

— Sara e în stare de mai mult, comandant Pinkus, afirmase 
hotărât Mackenzie Hawkins. Omul are principii, deşi nu sunt 
întotdeauna evidente. 

— Domnule general, îţi propun încă o dată să ţii distanţa faţă 
de Samuel, pentru motivele pe care le-am discutat la masă. 

Dormitorul pentru oaspeţi e foarte confortabil. 

Are şi televizor? Imi plac filmele de război. 

— Nici nu trebuie să cobori din pat. Doar iei telecomanda şi-i 
dai drumul, dintr-o tranşee confortabilă. 

Iisuse, sunt epuizat! îşi zise Devereaux, ridicându-se din fotoliu 
şi luând-o agale spre dormitorul principal, observând ca prin 


132 


ceaţă că Aaron avusese amabilitatea să lase aprinsă veioza de 
pe noptieră. Inchise bine uşa şi se concentra asupra pantofilor: 
pe care să-l scoată primul şi cum? Dilema fu rezolvată când 
ajunse la pat şi căzu pe el, cu pantofii în picioare şi cu ochii 
închişi. Adormi instantaneu. 

Apoi, din cotloanele îndepărtate ale unui vid total, ajunse la el 
un sunet aspru şi continuu de alarmă, crescând în volum până 
când galaxia lui interioară se destramă cu explozii succesive, 
întinse mâna după telefon, observând că ceasul de cristal de pe 
noptieră arăta ora opt şi patruzeci. 

— Mda, mormăi el. 

— Aici e „Rotunjiţi-vă averea”, norocosule, norocosule ce eşti! 
ţipă strident vocea de pe fir. In dimineaţa asta, un membru al 
marelui nostru public extrage la întâmplare dintr-o cupă un nume 
de hotel; apoi cea mai recentă bunică extrage un număr de 
cameră din altă cupă. Tu eşti, norocosule! Tot ce ai de făcut este 
să-mi spui ce preşedinte american înalt, cu barbă, a ţinut 
„Cuvântarea de la Gettysburg” şi câştigi un uscător de rufe 
Watashitti, de la compania Mitashovitzcu, care, întâmplător, e 
proprietara acestei mari gări Care-i răspunsul tău, formidabi/ule? 

— Du-te dracului, răspunse Sam, clipind în lumina soarelui ce 
năvălea pe fereastră. 

— Taie banda! Cineva se ţine de farse şi părăseşte publicul... 

Devereaux puse receptorul în furcă şi oftă adânc; trebuia să se 
scoale şi să-şi citească notele, iar perspectiva aceasta nu-i 
surâdea. Nimic nu era atrăgător în viitorul lui previzibil, plin de 
găuri negre, ce aveau să-l înghită şi de fisuri adânci în care avea 
să cadă, zvârlindu-se în agonie pentru veşnicie. B/estematul de 
Hawkins! De ce trebuia ca ticălosul ăla de maniac militar să intre 
iarăşi în viaţa lui?... Unde se afla Hawkins? Era greu de crezut că 
veteranul călit în bătălii nu-şi începea ziua fără un răcnet de 
luptă. Poate că murise în somn - nu, unde lucruri erau prea 
frumoase ca să se întâmple şi în realitate. Mac avea să trăiască 
veşnic, terorizând generaţii succesive de nevinovaţi. 

Totuşi, tăcerea şi Mackenzie Hawkins formau o combinaţie 
primejdioasă; nu te puteai aştepta la nimic bun de la un animal 
de pradă tăcut. Sam se ridică din pat, mai mult sau mai puţin 
surprins de faptul că era încălţat şi se duse şovăitor spre uşă. O 
deschise cu prudenţă şi-l văzu pe Von Maniac la biroul lui Aaron, 
într-un halat de casă, bunic cumsecade, privind prin ochelarii cu 
ramă metalică la acel compendiu abject, prost întocmit. 


133 


— Îţi începi dimineața citind, Mac? întrebă sarcastic 
Devereaux, intrând în cameră. 

— Salut, Sam, spuse Şoimul cu căldură, scoţându-şi ochelarii 
de parcă ar fi fost un bătrân profesor pensionar, jovial. Ai dormit 
bine? N-am auzit când te-ai trezit. 

— Nu mă lua pe mine cu trucuri răsuflate de viticultor, piton 
viclean ce eşti. In afară de ţârâitul telefonului, cred că mi-ai auzit 
fiecare răsuflare, iar dacă ar fi fost copaci pe-aici şi întuneric, m- 
aş fi trezit cu ştreangul de gât. 

— Fiule, mă judeci greşit şi vreau să-ţi spun că asta mă doare 
teribil. 

— Numai un megaloman ar putea face o astfel de afirmaţie, 
referindu-se de trei ori la sine într-o frază. 

— Cu toţii ne schimbăm, băiete. 

— Leopardul se naşte cu pete şi moare cu pete. Tu eşti un 
leopard. 

— Cred că-i mai bine decât un piton, nu?... E suc şi cafea pe 
masă şi câteva pateuri cu brânză. Serveşte-te; menţine ridicat 
nivelul zahărului din sânge, e foarte important, ştii doar. 

— Mai nou te ocupi de geriatrie? întrebă Devereaux, ducându- 
se la măsuţa de serviciu şi turnându-şi cafea. Vinzi tonice 
băştinaşilor? 

— Eu nu întineresc, Sam, răspunse Hawkins cu o undă de 
tristeţe în glas. 

— Oarecum indirect, tocmai mă gândeam la asta şi ştii la ce 
concluzie am ajuns? Că tu o să trăieşti veşnic, o să fii o eternă 
ameninţare la adresa planetei. 

— E o apreciere impresionabilă, fiule. Există ameninţări bune 
şi rele, dar îţi mulţumesc pentru statutul pe care mi l-ai rezervat. 

— lisuse, eşti imposibil! mormăi Devereaux, aşezându-se pe 
scaunul din faţa biroului. Mac, de unde a; luat tot materialul 
ăsta? Cum l-ai obţinut? Cine l-a redactat? 

— A, nu ţi-am spus? 

— Dacă ai făcut-o, eram atât de şocat încât n-am auzit... Să 
începem cu materialele din arhivele sigilate. Cum le-ai obţinut? 

— Ei bine, Sam, trebuie să înţelegi manifestările psihologice 
ale acelora dintre noi care se spetesc muncind pentru guvern, 
atât civili, cât şi militari. Incearcă să înţelegi paradoxul în care ne 
aflăm după mulţi ani de serviciu... 

— Treci peste rahatul introductiv, Mac, îl întrerupse cu 
asprime Devereaux. Vorbeşte clar. 

— Suntem distruşi. 

— Asta-i mai clar. 

— Câştigăm pe jumătate din ce-am putea obţine în sectorul 
privat, iar cei mai mulţi dintre noi cred că realizează ceva la fel 
de important ca şi profitul material. Li se spune „contribuţii”, 
adevărate contribuţii profund oneste la un sistem în care 
credem... 

— Opreşte-te, Mac. Am mai auzit toate astea. Aveţi pensii al 
naibii de bune şi înlesniri, cum ar fi cantine unde puteţi mânca la 
jumătate de preţ şi prime generoase de asigurare. In plus, e al 
dracului de greu să fiţi concediaţi chiar dacă nu sunteţi buni în 
meseriile voastre. 

— Asta-i o perspectivă deosebit de îngustă, Sam şi aplicabilă 
câtorva, nu copleşitoarei majorităţi. 

— Foarte bine, zise Devereaux, sorbind din cafea şi privindu-l 
încruntat pe Şoim. O să recunosc asta. Tocmai m-am sculat după 
trei ore de somn, mă simt rău, iar tu eşti o ţintă uşoară. Totuşi 
cum ai obţinut materialele de arhivă? 

— ŢI-l aminteşti pe „Falitu” Brokemichael, nu Ethelred, ci 
Heseltine, cel pe care l-ai acuzat de afaceri cu droguri? 

— De-ar fi să trăiesc o mie de ani, n-o să uit numele astea 
ridicole. Dacă tu îţi aminteşti, ei sau e/ m-au trimis la dracu' 
împreună cu generalul Lucifer, făcându-mă să scot din băncile de 
date vreo două mii de dosare ultrasecrete. 

— Da, mă rog, există o oarecare legătură. Vezi tu, atunci când 
armata n-a vrut să-i dea Falitului a treia stea - din cauzata, tinere 
prieten şi a confuziei de nume - el s-a suit pe cal şi-a zis: „Eu mă 
retrag!”... Ei bine, până şi armata are conştiinţă, ca şi relaţii. Nu 
poţi pierde un ofiţer reputat lăsându-l pur şi simplu să dispară, 
aşa cum îşi dădea cu părerea zaharisitul ăla de MacArthur în 
Congres. Vreau să spun că Falitu' nu şi-a vândut ştiinţa vreunui 
guvern străin, cum ar fi cel de la Manila, ca să câştige o groază 
de bani. Aşa că băieţii de la Apărare i-au căutat o slujbă 
bătrânului Falit, ceva care să nu-i dea prea multă bătaie de cap, 
o funcţie care să-i asigure un salariu rezonabil şi să-şi 
rotunjească pensia - bani pe care-i merită din plin. 

— Nu-mi spune, îl întrerupse Sam. Biroul pentru Problemele 
Indienilor. Marele birou! 

— Totdeauna am susţinut că eşti cel mai strălucit locotenent 
pe care l-am întâlnit vreodată, băiete. 

— Eram maior! 

— Temporar, apoi ai fost degradat de prietenii lui Heseltine. N- 
ai citit ordinul de trecere în rezervă? 

— Numai numele şi data lăsării la vatră... Aşadar, avem o 
situaţie de deja vu; tu şi cu vicleanul de Brokemichael aţi intrat 
din nou în viaţa mea... E limpede că Falitu” - având legături cu 
tovarăşii de arme - a găsit nimerit să aerisească nişte depozite 
prăfuite de arhivă şi să scotocească după anumite dosare 
sigilate. 

— A, n-a fost ceva întâmplător, Sam, protestă Şoimul. 

S-au făcut multe cercetări înainte ca această acţiune să fie 
considerată necesară. Sigur, deoarece Falitu' era unde era a avut 
un anume rol stimulativ la început şi nu pot nega faptul că 
accesul la datele centralizate ale istoriei indienilor nu m-a ajutat, 
dar a fost nevoie de luni de zile de investigaţii pentru a dezvălui 
nişte mistificări teribile, care reclamau nişte decizii energice. 

— Decizii cum ar fi pătrunderea ilegală în arhive sigilate, fără 
hotărâre judecătorească sau mandat. 

— Păi, fiule, e mai bine ca anumite operaţiuni să se desfăşoare 
dincolo de luminile reflectoarelor, dacă înţelegi ce vreau să spun. 

— Cum ar fi spargerea unei bănci sau evadarea din închisoare. 

— Exagerezi, Sam. Alea sunt acţiuni criminale; aici e vorba 
despre corectarea unei mari nedreptăţi. 

— Cine a redactat materialul? 

— Cum adică? 

— Cine l-a scris? Structura, exprimarea, argumentele, 
aprecierile... combaterea efectivă a stării de fapt? 

— A, asta n-a fost greu, doar că a luat mult timp. 

— Cum? 

— Ce dracu', există tot felul de expresii în cărţile juridice şi un 
limbaj ciudat, care complică înțelesurile simple, de ajungi să 
înnebuneşti încercând să descifrezi nişte absurdităţi, însă arată 
foarte oficial. 

— Tu l-ai făcut? 

— Sigur. Doar că am mers în sens invers, de la simplu la 
obscur, cu puţină indignare sinceră strecurată printre rânduri. 

— lisuse Hristoase! 

— li verşi cafeaua, Sam. 

— E un dosar întocmit ca la carte! 

— Mă rog, nu-mi dau seama, dar îţi mulţumesc, fiule. 

N-am făcut decât să iau fiecare frază în parte şi s-o confrunt 
cu textele din manualele juridice. Ce dracu', oricine ar putea-o 

face, dacă ar sta să scrie timp de douăzeci şi una de luni fără să-i 
explodeze creierul de atâtea tâmpenii. Să ştii că mi s-a întâmplat 
să lucrez şi timp de o săptămână la o jumătate de pagină, ca să 
sune bine... Ai vărsat restul de cafea, băiete. 

— AŞ putea s-o şi vomit, zise Devereaux cu un tremur în glas, 
în vreme ce se ridica de pe scaun, cu pantalonii pătaţi. Eu sunt 
abur, nu exist. Sunt doar un aspect al unei dimensiuni 
nedescoperite, în care ochii şi urechile plutesc în spirale, văzând 
şi auzind, dar fără să discearnă formele sau materia, realitatea 
însăşi fiind o abstracţiune. 

— Sună bine, Sam. Dacă adaugi de vreo două ori „pe de altă 
parte” şi de câteva ori „fragmente ale primei şi celei de-a doua 
părţi”, ai putea să prezinţi pledoaria asta în faţa instanţei... Te 
simţi bine, băiete? 

— Nu, nu mă simt bine, răspunse Devereaux. Totuşi, trebuie 
să mă vindec şi să-mi găsesc Karma pentru a străbate încă o zi şi 
pentru a găsi umbrele din lumină. 

— Umbrele de unde...? Ai găsit ţigări cu droguri ascunse în 
dormitorul tău? 

— Nu vorbi despre lucruri care-ţi depăşesc înţelegerea, lord de 
Neanderthal. Sunt un vultur rănit, ce se avântă pentru 
desprinderea finală de pământ. 

— Hei, Sam, îmi place. E un adevărat limbaj de indian! 

— Ei, rahat. 

— Acum ai destrămat vraja, fiule. Bătrânii tribului nu aprobă 
un asemenea limbaj. 

— Atunci ascultă aici, barbarule anglo-saxon! răcni brusc Sam, 
revenindu-şi însă imediat. Imi amintesc exact cuvintele lui Aaron: 
„O să vorbim mâine”, aşa a zis, iar „mâine” nu defineşte o 
perioadă precisă de timp. De aceea, ca reprezentant al celeilalte 
părţi căreia i s-a cerut părerea, prefer să interpretez cuvântul 
„mâine” ca având un mare număr de ore, de vreme ce sensul 
implică precizarea „începând de dimineaţă”, însă fără alte 
restricţii privind restul zilei, până la lăsarea întunericului. 

— Sam, să-ţi aduc o pungă cu gheaţă, o aspirină - poate un 
pahar din coniacul ăla excelent? 

— Nu, nu poţi, pacoste ciumată a planetei. O să asculţi 
hotărârea mea. 

— Terminarea...? Asta-i jargonul meu, băiete! 

— Taci din gură, continuă Devereaux, mergând spre uşa 
apartamentului şi întorcându-se, în timp ce dizgraţioasa pată de 

cafea de pe pantalonii deschişi la culoare se întindea penibil. 

Hotărăsc astfel: întrunirea noastră va avea loc după prânz, ora 
exactă urmând să fie stabilită printr-o convorbire telefonică 
ulterioară. 

— Unde te duci, fiule? 

— Acolo unde pot găsi singurătate şi izolare, ca să-mi adun 
gândurile. Am să mă gândesc la multe, domnule Monstru. Mă duc 
acasă, în bârlogul meu, să fac o baie de abur preţ de o oră, apoi 
să mă aşez în fotoliul meu preferat şi să cântăresc lucrurile. Au 
revoir, mon ennemi du coeur, fiindcă aşa trebuie să fie. 

— Ce? 

— La revedere, generale Găoază. 

Devereaux ieşi pe coridorul hotelului, închise uşa şi se 
îndreptă spre grupul de ascensoare din dreapta. Folosind 
franceza lui aproximativă cu Şoimul, îi veni în minte Anoulil şi 
concluzia la care ajunsese dramaturgul: există momente când 
nu-ţi rămâne altceva de făcut decât să urli. Asta era un 
asemenea moment, dar Sam refuză să cedeze ispitei. Apăsă 
butonul liftului cu toată puterea. 

Uşa ascensorului se deschise şi Devereaux păşi înăuntru, dând 
scurt din cap, neatent, către celălalt pasager - o femeie. Apoi o 
privi. Deodată, fulgerul străluci în faţa ochilor lui şi tunetul îi 
sparse timpanele; sângele şi viaţa reveniră brusc în cadavrul 
ambulant ce fusese cu doar câteva secunde în urmă. Femeia era 
magnifică! O Afrodită bronzată, cu un păr negru strălucitor şi 
ochi incandescenţi de o culoare luminoasă, năucitoare, cu o faţă 
şi un trup sculptate de Bernmi! Ea răspunse căutăturii lui 
insistente cu o privire modestă, apoi ochii îi alunecară spre 
marea pată umedă dintre cracii pantalonilor. Nepăsător la orice 
altceva în afară de frumuseţea ei, dar conştient de slăbiciunea 
din genunchi, Devereaux spuse: 

— Vrei să te măriţi cu mine? 

Dacă faci un singur pas spre mine, n-o să mai vezi timp de o 
lună! 

Cu iuţeala unui poliţist de la brigada de moravuri, superba 
femeie bronzată îşi desfăcu geanta şi scoase un mic cilindru 
metalic. Apoi întinse mâna în care ţinea sprayul către faţa lui 
Devereaux, aflată la mai puţin de un metru distanţă. 

— Stai aşa! strigă Sam, ridicând mâinile deasupra capului, 
într-un gest de ruşinoasă capitulare. Imi pare rău, te rog, îmi cer 
scuze! Nu ştiu de ce am spus asta... a fost o greşeală 
involuntară, un rezultat al stresului şi epuizării - un accident 
mintal. 

— Se pare că ai avut şi unul fizic, zise femeia pe un ton 
îngheţat, aruncând o privire spre pantalonii lui Devereaux. 

— Ce? 

Sam înţelese exact ce voia să spună. 

— O, Doamne, cafeaua - era cafea... e cafea! Ştii, am lucrat 
toată noaptea, pe urmă a apărut clientul ăla turbat - poate că n- 
o să crezi, dar sunt avocat - şi m-a împins; eu tocmai îmi beam 
cafeaua şi mi-am pierdut echilibrul, aşa că am vărsat-o pe mine. 
Voiam să plec de-acolo - vezi, eram aşa de grăbit, că mi-am uitat 
haina! 

Devereaux se opri brusc, amintindu-şi că nu venise la hotel cu 
haina; i-o luase vreunul dintre grecii ăia bărboşi. 

— De fapt... nu contează, e de-a dreptul ridicol. 

— La asta mă gândeam şi eu, spuse femeia studiindu-l pe 
Sam. Apoi, calmându-se, puse sprayul în geantă. Dacă eşti într- 
adevăr avocat, îţi sugerez să-ţi cauţi un apărător înainte ca 
instanţa să-ţi ceară asta. 

— Sunt considerat un avocat bun, spuse Devereaux bătând în 
retragere şi îndreptându-şi spatele, deşi imaginea pe care o 
oferea era oarecum alterată de mâinile împreunate în faţă, cu 
care încerca să ascundă pata de pe pantaloni. Chiar sunt. 

— Unde? In Samoa americană? 

— Poftim? 

Las-o baltă. Îmi aminteşti de cineva. 

— Mă rog, începu Sam, puţin mai relaxat şi sincer încurcat. 

Sunt convins că nu e atât de idiot pe cât par eu a fi. 

— N-aş paria prea mulţi bani pentru asta. 

Ascensorul încetini, apoi se opri. 

— N-aş paria nici un sfanţ, adăugă femeia, în timp ce uşa se 
deschidea. 

— Imi pare rău, repetă Devereaux, ieşind în holul hotelului. 

— Nu-i nimic. Ca să fiu sinceră, a fost ca o lovitură de ciocan. 
Nu m-a abordat nimeni în felul ăsta. 

— Inseamnă că bărbaţii din Boston şi-au pierdut vederea, zise 
Sam bine dispus, fără urmă de viclenie. 

— Îmi aminteşti foarte bine de el. 

— Sper că asemănarea nu e neplăcută. Deocamdată e așa şi- 
aşa... Dacă te duci la vreo întrunire naţională, schimbă-cţi 
pantalonii. 

— A, nu. Acest avocat extenuat o să ia un taxi ca să ajungă 
întreg acasă, înainte de următoarea cursă de ogari. 

— Şi eu iau un taxi. 

— Măcar lasă-mă să-i dau eu bacşiş portarului, adăugând 
scuzelor mele câţiva dolari. 

— Tipic pentru un avocat. Poate chiar eşti bun. 

— Nu sunt slab. Mi-aş dori să ai nevoie de o consultaţie 
juridică. 

— Regret, Clarence Darrow, am şi eu clienţi, în exces. 

Pe trotuar, după ce-i dăduse bacşiş portarului, Devereaux îi 
tinu uşa taxiului ca să urce în maşină. 

— Dată fiind purtarea mea incalificabilă, nu cred că ai vrea să 
ne mai întâlnim. 

— Nu e vorba despre purtarea dumitale, avocat, răspunse 
zâna viselor lui deschizând iarăşi geanta şi scoțând o bucată de 
hârtie - spre uşurarea lui Sam - dar mă aflu aici doar pentru o zi 
sau două, iar agenda mea de procese e încărcată. 

— Îmi pare rău, zise Devereaux, uluit. 

Apoi doamna dimineţii lui însorite se întoarse către şofer şi-i 
dădu acestuia adresa. 

— lisuse Atotputernic! şopti Sam şocat, închizând involuntar 
uşa. 

Intrunire... Clarence Darrow... avocat-agendă de procese! 
Adresa pe care o dăduse şoferului căţeaua era a /ocuinței lui! 


Stând încordat pe marginea fotoliului său din Biroul Oval, 
preşedintele Statelor Unite era supărat, cu adevărat supărat, 

atunci când înşfacă telefonul. 

— Ei, haide, Reebock, fă ceva, jigodie cu faţă de matol! Curtea 
Supremă trebuie să-şi asume anumite responsabilităţi dacă 
există chiar o posibilitate îndepărtată să fim atacați pe la spate 
de agresorii ăia din Caraibe, ca să nu mai vorbesc de 
superputerile din America Centrală! 

— Domnule preşedinte, spuse preşedintele Curţii Supreme, cu 
un accent nazal. Sistemul nostru de aplicare a legii într-o 
societate deschisă prevede pronunţarea promptă a unei sentinţe 
privind reparaţiile legale, înlăturarea prejudiciilor trebuind să fie 
rapidă şi cu compensaţii adecvate. De aceea, audierile în cazul 
tribului Wopotami trebuie făcute publice. Aş spune că „amânarea 
justiţiei înseamnă negarea justiţiei”. 

— Am mai auzit asta, Reebock, n-ai inventat-o tu. 

— Serios? Cu siguranţă eu am inspirat-o. Mi s-a spus că sunt 
renumit pentru aşa ceva. 

— Da, mă rog, în direcţia asta... 

— Adică a inspiraţii oamenilor? îl întrerupse şeful Curţii 
Supreme. Nu mai spune! 

— Nu, vorbeam despre lucrurile pentru care eşti renumit, îl 
corectă preşedintele. Tocmai m-a sunat Vincent Mangee... 
Mangaa... tipul ăla de la CIA. 

— La începutul carierei mele de procuror, domnule preşedinte, 
eram cunoscut drept Vinnie Bum-Bum. 

— Nu glumeşti? 

— Nu se glumeşte cu asemenea porecle, domnule. 

— Cred că nu. Fi-r-ar să fie, sună de parcă i-ar scădea vreun 
titlu obţinut la Oxford. 

— Unde? 

— Nu contează, Reebock, dar e chiar o coincidenţă că ai 
amintit de începutul carierei tale de procuror... 

— Un foarte tânăr procuror, domnule preşedinte, interveni 
neliniştit preşedintele Curţii Supreme. 

— Da, Vincent înţelege asta. Spunea chiar că s-ar putea să nu 
aibă acum vreo relevanţă - după atâţia ani - dar toţi trebuie să 
ne acoperim spatele, fiindcă treaba asta cu Wopotami o să 
declanşeze o dezbatere la nivel naţional, adică un scandal teribil! 

— Mă tem că asta e problema dumneavoastră, domnule 
preşedinte, sau, mai corect, responsabilitatea comună a 
executivului şi a legislativului. 

Şeful Curţii Supreme tăcu, apoi adăugă, înăbuşindu-şi un 

chicot: 

— E-n poala ta, iubitule, hi-hi-hi. 

— Reebock, am auzit asta! 

— Imi pare foarte rău, domnule, mi-a intrat o insectă în nas... 
încercam doar să explic faptul că noi nu suntem o Curte de 
oameni politici. Nu noi facem legile, noi le aplicăm, în marea 
tradiţie a partizanilor interpretării stricte a Constituţiei. Şi, aşa 
cum ştiţi, unii membri ai Curţii sunt ferm convinşi că dosarul 
Wopotami trebuie întocmit pe fundamentul solid al dreptului 
constituţional, deşi n-au ajuns, cu siguranţă, la nişte decizii finale 
şi mai bine n-ar face-o. Totuşi, desfăşurarea audierilor cu uşile 
închise ar fi considerată drept o interpretare a acelui remarcabil 
document, aşa cum procedează mizerabilii ăia de liberali, fără a 
reflecta la adevăratul său scop. 

— La naiba, ştiu asta, spuse preşedintele, lungind cuvintele pe 
un ton jalnic; asta l-a întors pe dos şi pe Vincent. Toate opiniile 
voastre personale vor fi studiate de savanţi, editorialişti şi, fir-ar 
să fie de oraş de rahat, de toată lumea! S-ar putea să ai 
necazuri, Reebock! 

— EuU?... Eu nu susţin blestemăţia asta! Colegii mei care 
gândesc corect şi cu mine vom aduce argumente până-i vom 
îngropa pe idioţii ăia ipocriţi care ne tot aruncă în faţă chestia aia 
cu „conştiinţa colectivă”. O să-i alungăm de la Curtea Supremă 
înainte de-a ne da bătuţi, iar ei ştiu asta. lisuse Hristoase, crezi 
că dau pe aborigenii ăştia cu săgeți măcar o ceapă degerată? 

Nu-s cu nimic mai buni decât negroteii! 

— Asta şi-a închipuit şi Vincent... 

— Ce şi-a închipuit? 

— Se pare că, pe vremea când erai un tânăr procuror, se 
putea distinge un model clar în rechizitoriile cazurilor pe care le- 
ai judecat... 

— Cu o listă de condamnări de invidiat! 

— Aproape în totalitate pentru negri şi hispanici, completă 
preşedintele. 

— Da, ce dracu’. l-am făcut praf pe nemernicii ăia! Ei comiteau 
toate crimele, ştiţi doar. 

— Toţi ăia? 

— Hai să zicem aşa... ăia pe care-i urmăream pentru binele 
ţării. Dacă aveau cazier, nu puteau vota! 

— Şi Vincent s-a gândit la fel. 

— Unde vreţi să ajungeţi, domnule preşedinte? 

— Sincer, Vincent încearcă să te protejeze, să-ţi protejeze 
locul în istorie. 

— Ce? 

— Deşi te-ai dovedit cel mai sever dintre partizanii aplicării 
stricte a Constituţiei eşti împotriva Wopotamilor; mi s-a spus 
chiar că refuzi să citeşti compendiul lor. Asta din cauză că nu-s 
cu nimic mai buni decât negrotei;? Chiar vrei să fii pomenit în 
cărţi drept rasistul preşedinte al Curţii Supreme care votează 
împotriva dovezilor prezentate, din cauza culorii pielii 
reclamantului? 

— Cine ar putea să gândească aşa? întrebă neliniştitul 
campion al dreptului constituţional. Întrebările mele vor fi pline 
de o compasiune care nu va ţine cont de realitatea concretă, 
cum sunt convins că va fi sentinţa Curţii Supreme, pronunţată cu 
cel puţin trei voturi „pentru”. Ţara va înţelege. Audierile trebuie 
să fie deschise. 

— O să mai reziste oare tot rahatul după publicarea listei 
condamnărilor excesive pe care le-ai aplicat minoritarilor de 
culoare pe când erai tânăr procuror - mai ales dacă acea listă va 
dezvălui faptul că alegeai frecvent juraţii dintre cei care 
judecaseră rareori vreun caz? 

O, Doamne... Dosarele alea ar putea ieşi la suprafață? 

— Nu dacă-i dai lui Vincent timp să le distrugă. Din motive de 
securitate naţională, desigur. 

— Ar putea să facă asta? 

— El spune că da. 

— Timp?... Nu ştiu ce-ar spune colegii mei dacă aş amâna 
audierile publice. Nu pot să mă arăt refractar, ar părea... 
Doamne fereşte... suspect. 

— Vincent înţelege şi asta. Ştie că există câţiva membri ai 
Curţii care nu-ţi prea înghit „gogoşile” - cred că-i un termen 
peiorativ, Reebock. 

— lisuse, sunt compromis fiindcă am făcut ce trebuia? 

— Pentru motivele eronate, domnule preşedinte al Curţii 
Supreme. Vincent a mizat pe asta. Ce să-i transmit? 

— Cât timp crede că o să-i ia să... hai să zicem, să îndepărteze 
materialele greşit interpretate, care ar putea duce la concluzii 
eronate? 

— Pentru o treabă amănunţită, vorbea de un an... 

— Curtea Supremă o să se revolte! 

— O să accepte şi o săptămână. 

— Aşa să fie. 
— Se descurcă el. 


Mangecavallo se lăsă pe spătarul fotoliului şi îşi aprinse din 
nou trabucul Monte Cristo. Pentru moment era satisfăcut. Văzuse 
lumina acolo unde toţi ceilalţi, inclusiv Hymie Uraganul, 
remarcaseră doar norii întunecaţi ai confuziei. Dacă ţăcăniţii de 
la Curtea Supremă, care probabil că stăteau şi acum aplecaţi 
asupra dosarului sălbaticilor Wopotami erau curaţi ca lacrima, 
trebuia să existe altă cale de a câştiga ceva timp pentru a-l 
prinde pe acest fals Vârf al Norilor şi fie să-i găurească pielea, fie 
să-i încurce planurile atât de rău încât tipul să revoce întreaga 
afacere şi să accepte că totul a fost o foarte mare escrocherie. 
Verificarea celor cinci sau şase scrântiţi suspecți nu-l dusese 
nicăieri, aşa încât trebuia să caute în altă direcţie, în direcţia 
„marelui măscărici”! Nu era posibil ca fascistu/ ăla să voteze 
pentru Wopotami; doar dacă nu se ţicnise. Şi dacă nu se ţicnise, 
cine putea să-i schimbe gândurile? Poate că cineva ar fi putut 
afla. 

Câştigaseră o săptămână, ceea ce era aproape tot ce putea 
spera. Şi o săptămână ar fi fost de ajuns, de vreme ce Micul Joey 
Strigoiul îl zărise pe generalul de balamuc Macaroană, cu penele 
de Wopotami atârnându-i până la fund, în Boston, unde, aşa cum 
ştie toată lumea, accidentele aveau loc cu o frecvenţă 
alarmantă. 

Poate că nu ca la New York, L.A. Sau Miami, dar destul de 
ridicată. Mangecavallo scoase trei rotocoale perfecte de fum şi 
se uită la ceasul cu diamante. Strigoiul mai avea două minute 
până la ora stabilită pentru a suna; telefonul nevăzut ţârâi în 
sertarul din dreapta jos al biroului directorului. Acesta se aplecă, 
îl deschise şi luă receptorul. 

— Da? 

— Sunt Micul Joey, Vin. 

— Tre’ să aştepţi mereu până-n ultima secundă ca să suni? Ţi- 
am spus că am o întrunire la nivel înalt la ora zece şi m-ai făcut 
să-mi pierd răbdarea. Dacă sunai când erau băieţii în costume 
aici? 

— Le-ai fi spus că-i o greşeală. 

— Cap de pazzo, nu vedeau telefonul! 

— Păi angajezi spioni orbi, Vinnie? 

— Basta. Ce-ai aflat? Repede! 

— Ohoho, o grămadă, Bum-Bum... 

— Ţi-am spus... 

— Scuze, Vincenzo... Am luat o cameră la hotelul ăla elegant, 
cum ţi-am zis. 

— N-o mai lungi, Joey. Ştiu că ai luat o cameră noaptea 
trecută, lângă apartamentul evreului şi? 

— Foarte multă activitate, Vin! Marele general şi şef de trib 
indian e aici, cu evreul; au ieşit pentru vreo două ceasuri aseară. 
Pe urmă, soldaţii şefului s-au întors şi au plecat după ce au vorbit 
cu altcineva dinăuntru, înainte să revină şeful şi evreul. 

Apoi bătrânul evreu a plecat, lăsându-l pe şef cu ăla care era 
înăuntru, da’ până atunci s-au auzit multe ţipete - de-a dreptul 
isterice - şi-abia după aia a plecat evreul şi totul a fost silenzio. 

— Vrei să spui, Joey, că baza acestei teribile cospirazione se 
află chiar în apartamentul de lângă tine, da? 

— Da, Bum-Bum!... Scuze, Vin, da' aşa îmi vine, ştii ce vreau 
să zic, din vremuri de demult. 

— Basta. Altceva, deşi cred că avem tot ce ne trebuie. Poţi 
afla cine era secătura dinăuntru - poate vreo târfa? 

— Oho, Vinnie, nu era nici o târfa, fiindcă l-am văzut. Era un 
bolnav mintal, o adevărată /egumă. 

— Ce tot spui? 

— Ca de obicei, am lăsat uşa crăpată vreo doi centimetri, 
poate doi şi jumătate, poate... 

— Joey! 

— Bine, bine. L-am văzut pe țicnit ieşind şi ducându-se la lift? 

— De aia-i bolnav mintal...? 

— Nu, Vin, din cauza pantalonilor. 

— Ce? 

— Se pişase pe el! Pete mari şi umede până la genunchi - pe 
amândoi cracii. Adică a ieşit în lume cu pantalonii plini de pişat! 
Dacă ăsta nu-i gest de bolnav mintal, spune-mi tu ce e, Bum- 
Bum? 

— E zdruncinat, asta e, conchise isteţul director al Agenţiei 
Centrale de Investigaţii. Pe-aici pe la mine i se zice „epuizare 
operativă” sau, uneori, „stres sub acoperire”, depinde de 
misiune. 

Telefonul principal al lui Mangecavallo bâzâi; era legătura cu 
secretara. _ 

— Mai am câteva secunde, Micu’ Joey. Încearcă să afli cine-i 
jegosul cu pantalonii pişaţi, da? 

— Ştiu cine e, Vinnie! M-am dus la recepţie şi m-am dat drept 
un prieten preot care-l căuta în legătură cu o dramă personală şi 
l-am descris, deşi n-am făcut caz de pantaloni... Mă gândeam să- 
mi pun un guler de preot, ştii din care, da' mi-am zis că o să 
dureze prea mult... 

— Joey! răcni Mangecavallo. Opreşte-te imediat! Cine e? 

— İl cheamă Devereaux, da’ mai bine ţi-l zic pe litere. E un 
avocat priceput de la Urma evreului. 

— E un feroce trădător antiamerican, asta e, afirmă directorul, 
scriind numele pe care i-l silabisea Strigoiul. 

Telefonul sună din nou, vizitatorii îşi pierduseră răbdarea. 

— Fii cu ochii în patru, Micu’ Joey. Ţinem legătura. 

Mangecavallo închise şi puse telefonul privat în sertar apoi o 
sună de două ori pe secretară - semnalul că îi primea pe 
subordonați. Apoi luă un pix şi scrise cu majuscule alt nume sub 
cel al lui Devereaux. BROOKLYN! Se săturase; era timpul să 
recurgă la profesionişti. 


Colonelul Bradley „Haiosu” * Gibson, pilotul aparatului EC-I35 
aflat încă în aer - „Oglinda” operaţiunilor globale ale 
Comandamentului Strategic Aerian, urlă în microfonul staţiei 
radio: 

— ldioţilor, v-aţi dus să luaţi prânzul pe ultimul quasar de 
dincolo de /upiter? Suntem în aer de cincizeci şi două de ore, am 
alimentat de trei ori şi ne-am cerut scuze în şase limbi, dintre 
care două nici nu se aflau în blestematele de computere! Ce 
dracu' se întâmplă? 

— Te auzim clar şi tare, colonele, veni răspunsul de la turnul 
de control Offutt, pe banda radio FUT, cunoscută şi drept 
Frecvența ultra tropopauzică”! Care, din nefericire, avea tendinţa 
de a capta programele de desene animate ale televiziunii 
mongole, însă altfel acoperea toată zona Pacificului. Am rezolvat 
foarte eficient plângerile în acest sens. E un mare noroc că n-aţi 
fost doborâţi de rachete, ce ziceţi? 

— Dă-mi-l pe marele şef la aparat sau vă blochez ecranele pe 
imagini din Pago-Pago şi trimit după nevastă şi copii! îmi ajunge 
- ne ajunge! 

— Uşor, colonele, mai sunt cinci avioane în aceeaşi situaţie 
dificilă. Gândeşte-te şi la ei. 

7 Derivat de la „tropopauză” - graniţa dintre troposferă şi 
stratosfera, (n. t.). 

— O să-ţi spun ce gândesc despre ei. Gândesc că o să ne 
întâlnim şi o să ne îndreptăm spre cea mai îndepărtată zonă a 
Australiei, o să vindem la licitaţie ţevăria asta electronică, la cele 
mai mari preţuri şi-o să avem suficienţi bani să ne facem propria 
noastră ţară!... Acum dă-mi-l pe măscăriciul ăla de comandant la 
telefon! 

— Sunt aici, colonel Gibson, se auzi o voce. Am vorbit câte 
puţin cu fiecare echipaj aflat în aer. 

— Tragi cu urechea, generale? Nu e ilegal? 

— Nu în dispozitivul ăsta, zburătorule... Haide, Haiosule, cum 
crezi că mă simt eu? 

— Cred că îţi simţi fundul într-un fotoliu moale, dintr-o clădire 
aflată pe pământ sigur, aşa cred că te simţi, Owen. 

— Presupun că mai crezi şi că eu am dat ordinele astea, nu-i 
aşa? Ei bine, o să-ţi spun un mic secret privind securitatea 
naţională: nu am voie s-o fac. Ordinele mi-au fost transmise mie 
- codul Roşu Plus. 

— Ca să mă repet, ce dracu' se întâmplă? 

— Dacă ţi-aş spune, nu m-ai crede, dar nu pot, fiindcă n-am 
înţeles o vorbă din ce spuneau fulgarinele alea - mă rog, am 
înţeles cuvintele separat, dar nu şi sensul lor, luate împreună. 

— Ce fulgarine? 

— larăşi n-o să mă crezi. Aici e cald ca-n iad, dar ei stăteau cu 
trenciurile pe ei şi pălăriile pe cap. 

— Owen... Generale Richards, zise pilotul cu blândeţe. Ai fost 
în ultima vreme pe la spitalul bazei? 


În biroul său, comandantul CSA oftă în timp ce-i răspundea 
pilotului aflat la o mie trei sute de kilometri spre vest şi 
doisprezece kilometri altitudine. 

— In fiecare clipă blestemată când sună telefonul roşu îmi vine 
să-mi dau demisia. 

In clipa aceea, telefonul roşu bâzâi, iar beculeţul roşu începu 
să pâlpâie. 

— Doamne Sfinte, iar începe!... Rămâi pe fir, Haiosule, nu te 
duci nicăieri. 

— Nu renunţ la Australia, Owen. 

— Ah, taci din gură, ordonă comandantul CSA şi ridică 
receptorul telefonului roşu. Cartierul general, la telefon generalul 
Richards. 

— Dă-i jos, scoţianule! strigă, gemând şi gâfâind, secretarul de 

stat al Apărării. Dă-i pe toți jos! 

— Poftim, domnule secretar de stat? 

— Ţi-am zis să-i aduci înapoi, soldat! Am obţinut o clipă de 
răgaz, aşa că retrage-te de pe poziţii până când te sun eu din 
nou şi-atunci să fii pregătit să ridici în aer toată flotila! 

— Flotila, domnule? 

— Flotila, sau cum naiba i-o zice! 

— Nu, domnule secretar de stat, zise Richards, cu un calm ce 
puse brusc stăpânire pe el. Dumneavoastră o să mă ascultați, 
domnule. Tocmai mi-aţi dat ultimul ordin mie, cum naiba mi-o 
zice. 

— Ce ai spus, domnule? 

— M-aţi auzit bine, domnule, iar gradul meu este de „genera!”, 
altceva decât civilul „domn”, chiar dacă nici unul din termeni nu 
înseamnă nimic pentru dumneavoastră. 

— Eşti insubordonat? 

— In cel mai deplin înţeles al vocabularului meu, domnule... 
De ce vă suportăm pe voi, birocraţii de la Washington. 

E ceva ce n-o să înţeleg niciodată, dar mi s-a spus că e hotărât 
undeva, de către cineva care nu se întâlneşte niciodată cu unul 
ca dumneavoastră, iar eu n-o să vi-l prezint fiindcă toate regulile 
s-ar schimba şi nici nu sunt sigur că e o idee prea bună. 

— Eşti bo/nav, soldat? 

— Da, sunt bolnav, şoarece smiorcăit cu un moţ pe ţeasta aia 
mică, îmbolnăvit de voi, politicienii stupizi, care credeţi că ştiţi 
mai multe despre meseria mea decât ştiu eu după treizeci de ani 
petrecuţi în uniforma asta! Şi poţi să pariezi pe noada ta că o să-i 
dau jos pe toţi, scoţianule şi aş fi făcut-o chiar dacă nu m-ai fi 
sunat! 

— Eşti concediat, soldat! 

— Bagă-ţi capul într-un closet, cu tot cu mot, civilule. Tu nu 
mă poţi concedia. Mă poţi degreva de răspundere şi mă rog la 
Domnul s-o faci, dar nu mă poţi concedia. E scris în contractul 
meu. La revedere şi să-ţi fie blestemată ziua! 

Generalul trânti receptorul roşu şi se întoarse la legătura prin 
radio. 

— Mai eşti acolo, Haiosule? 

— Sunt aici şi te-am auzit, independentule Richards. Eşti 
pregătit pentru munca la closete? 

— Dar nemernicul ăla o fi pregătit pentru conferinţa mea de 
presă? 

— Bine gândit, caporal... înţeleg că ne întoarcem. 

— Toată lumea. Reluăm operaţiunile obişnuite începând din 
clipa asta. 

— Sun-o pe nevastă-mea, vrei? 

— Nu, o s-o sun pe fata ta; ea are mintea mai limpede. 

Soţia ta crede că ai fost doborât deasupra Mongoliei şi adus în 
raclă. 

— Ai dreptate, vorbeşte cu puştoaica. Şi spune-i să poarte 
fuste mai lungi. 

— Terminat şi închis, colonele. 

Generalul Owen Richards închise receptorul radio şi îşi împinse 
fotoliul înapoi, mulţumit de sine. S-o ia dracu' de carieră, trebuia 
să facă de mult ceea ce făcuse acum. Viaţa de civil nu era atât 
de rea, deşi trebuia să admită că n-avea să-i fie uşor să-şi pună 
uniforma în dulap. Putea să trăiască cu soţia lui oriunde dorea - 
unul dintre piloţi îi spusese că Samoa americană era un loc 
grozav. Totuşi, avea să-i fie greu să părăsească singurul lucru pe 
care-l iubise, în afară de soţie şi copii. Aviaţia era viața lui - la 
dracu’ cu ea! Şi, desigur, telefonul roşu explodă. Richards ridică 
receptorul, fierbând de furie. 

— Ce este, chelios blestemat? 

— Mamă, fir-ar să fie, Doamne Sfinte, e vreo şansă să răspunzi 
la un telefon prietenesc? 

— Ce? 

Vocea îi era cunoscută, însă Richards n-o putea identifica. 

— Cine dracu' e? 

— Cred că mi se spune comandantul tău suprem, generale. 

— Preşedintele? 

— Poţi paria pe şosete că aşa e, planoristule. 

— Planorist? 

— Au altă uniformă, dar cam acelaşi echipament, generale, cu 
excepţia aparaturii de înaltă clasă. 

— Echipament? 

— Las-o mai moale, pilotule. Eu făceam aşa ceva pe vremea 
când tu erai în scutece. 

— Doamne, sunteţi chiar al lui. 

— „EI” e corect gramatical, Owen. Ştiu asta fiindcă mi-a spus 
secretara. 

— Imi pare rău, domnule! 

— Să nu-ţi pară, generale. Eu trebuie să-mi cer scuze. Tocmai 
am vorbit cu secretarul Apărării... 

— Înţeleg, domnule. Sunt înlăturat de la comandă. 

— Nu, Owen, el este înlăturat. Mă rog, nu tocmai, dar nu mai 
ia nici o decizie în ce te priveşte fără să discute cu mine. Mi-a 
povestit ce i-ai spus; eu n-aş fi vorbit mai bine decât tine nici 
dacă i-aş fi pus la treabă pe cei mai buni redactori ai mei de 
discursuri. Dacă mai ai probleme, mă suni direct, ai înţeles? 

— Am înţeles, domnule preşedinte... Hei, dar sunteţi grozav! 

— Să zicem doar că am aplicat o mică pedeapsă - dar, pentru 
numele Domnului, să nu mă citezi. 


Sam Devereaux îi dădu zece dolari portarului, ca să fluiere în 
toate direcţiile după un taxi. Timp de trei minute nu opri nici 
unul, deşi două trecură în viteză pe lângă un Sam înşelat, postat 
în mijlocul drumului; şoferii îi priviseră fix pantalonii. Se întoarse 
lângă portar. Un cuplu sosi în faţa hotelului, numita pereche 
deveni agitată când Sam le smulse valizele din portbagaj şi le 
ignoră obiecțiile, preferând să sară în taxi şi să strige adresa lui 
din Weston. 

— De ce dracu' te-ai oprit? răcni Devereaux după câteva 
blocuri. 

— Păi, altfel îl loveam pe cretinul din faţa mea, răspunse 
şoferul. 

incepuse, ca întotdeauna, traficul aglomerat de dimineaţă, 
amplificat de aberantele sensuri unice, ce-i obligau pe şoferii 
care nu cunoşteau zona să facă optsprezece kilometri ca să 
ajungă la o adresă aflată la cincizeci de metri distanţă. 

— Ştiu o scurtătură care dă în drumul spre Weston, zise Sam, 
aplecându-se în faţă şi luând în braţe spătarul scaunului. 

— Toată lumea din Massachusetts o ştie, amice şi dacă n-ai o 
armă la tine, dă-te dracului la o parte de lângă mine. 

— Fără arme, fără ameninţări. Sunt doar o persoană 
cumsecade şi foarte grăbită. 

— Mi-am închipuit că eşti „grăbit” după ce ţi-am văzut 
pantalonii. Dacă mai ai vreo „grabă”, dă-te jos din maşină! 

— Nu... nu, e cafea! Am vărsat o ceaşcă de cafea! 

— Cine-s eu să te contrazic? Vrei să te aşezi la loc pe 
banchetă - pentru siguranţa noastră? 

— Sigur, spuse Sam şi se retrase, rămânând totuşi pe 
marginea banchetei. Uite, vreau doar să te fac să înţelegi că e 
vorba despre o urgenţă, una adevărată! O doamnă al cărei nume 
nu-l cunosc se îndreaptă spre casa mea, iar eu trebuie să ajung 

acolo înaintea ei. A plecat cu un taxi, acum câteva minute, din 
faţa hotelului. 

— Normal, zise şoferul cu resemnare filosofică. [i-a luat 
adresa azi-noapte din portofel şi-acuma crede că poate să mai 
obţină nişte bani de buzunar trecând pe la nevastă. Când o să vă 
învăţaţi minte, fraierilor?... Hei, avem o intersecţie în faţă. O să 
cotesc pe Church Street şi-o iau pe urmă pe drumul spre Weston. 

— Despre scurtătura asta vorbeam. 

— Dacă avem noroc, n-o să fie prea mare aglomeraţie. 

— Du-mă acasă cât poţi de repede. 

— Uite, domnule, legea spune că, dacă n-ai intenţii criminale, 
nu foloseşti un limbaj violent şi n-ai înfăţişare indecentă, trebuie 
să te duc unde îmi spui. Numai că eşti la limita prevederilor 
ăstora - aşa că nu forţa nota, bine? Nimeni nu vrea să ajungi 
acasă şi să cobori din taxiul ăsta mai mult decât mine. 

— Sigur că aşa e legea, reluă Devereaux uşor zăpăcit. Crezi că 
nu ştiu? Sunt avocat. 

— Da şi eu sunt balerin. 

In cele din urmă, în sfârșit, taxiul coti pe strada lui Devereaux. 
Uitându-se la aparat, Sam aruncă banii pentru cursă pe scaunul 
din faţă, împreună cu un bacşiş generos. Deschise uşa, sări pe 
trotuar şi constată că nu se zărea alt taxi în preajmă. 

Reuşise şi, mamă Doamne, femeia aia va avea surpriza vieţii 
ei! Doar pentru că o muiere folosind un vocabular legislativ 
minimal era scandalos de frumoasă, cu o faţă şi un trup create 
de un adevărat Botticelli, nu însemna că avea dreptul să dea 
adresa /ui unui şofer de taxi şi să lanseze o vagă ameninţare 
juridică fără măcar să se prezinte! Nu, Samuel Lansing 
Devereaux, avocat foarte respectat, era făcut pentru treburi mai 
serioase... Poate că ar fi trebuit să-şi schimbe pantalonii. Porni pe 
aleea care ducea la intrarea lui separată, când uşa din faţă se 
deschise şi apăru verişoara Cora, făcându-i nişte semne ciudate. 

— Ce este? întrebă el, sărind imediat peste gardul alb şi 
alergând pe scări, cu vaga bănuială a unei pedepse iminente. 

— Ce este? repetă Cora, turbată de furie. Poate îmi spui tu ce- 
ai făcut, altceva decât ce se vede, adăugă ea, privindu-i 
pantalonii. 

— Ah, ah. 

Asta fu tot ce reuşi să spună Sam. 

— Asta poate fi un început... 

— Ce s-a întâmplat? o întrerupse Devereaux. 

Cu puţin timp în urmă, bucăţica asta cu picioare lungi şi arsă 
de soare, care tre' să fi ieşit din vreo reclamă de pe plaja 
Californiei, a venit la uşă şi-a întrebat despre o anume persoană 
de nemenţionat. Ei bine, Sammy, credeam că mama ta o să facă 
un infarct, dar doamna bulănoasă, cu o faţă pentru care ai fi în 
stare să ucizi, a calmat-o, iar acum sunt amândouă în camera de 
zi, cu uşile închise. 

— Ce dracu’ înseamnă toate astea? 

— Pot doar să-ţi spun că încrezuta s-a dus în oficiu după 
ceainic, da' n-a cerut ceai. 

— Cățeaua! strigă Devereaux, străbătând rapid holul de 
marmură, deschizând brusc uşile camerei de zi şi năpustindu-se 
înăuntru. 

— Tu! strigă Jennifer Aripă Roşie, sărind de pe fotoliu. 

— Tu! răcni furiosul fiu şi avocat. Cum de-ai ajuns aici aşa de 
repede? 

— Am trăit cândva la Boston. Ştiu câteva scurtături. 

— Câteva...? 

— Tu! ţipă strident Eleanor Devereaux, ridicându-se de pe 
canapeaua tapiţată cu brocart, holbându-se la Sara cu gura 
căscată? Pantalonii tăi, băiat teribil şi incontinent ce eşti! 

— E cafea, mamă! 

— E cafea, spuse Afrodita bronzată. Aşa zice el. 

— Acum ai o schiţă generală a comediei şantajului 
internaţional a lui Mac-şi-Sam, datorată capacităţii generalului de 
a săpa adânc pentru a scoate la suprafaţă ticăloşii 
condamnabile, zise Devereaux. 

Se mutaseră în bârlogul lui din castel, în biroul lui, curăţat 
acum de fotografii şi articole din ziare, fără mama lui, care 
considerase imperios necesar să se suie în pat, din cauza 
„ameţelii”. Sam stătea la birou, iar Jennifer Aripă Roşie pe un 
fotoliu în faţa lui, care mai avea încă fâşiile de pânză legate de 
braţe. 

— Este incredibil, dar trebuie să ştii despre ce e vorba. 

Ea îşi deschise încet geanta - o femeie minunată, aflată în 
stare de şoc. 

— Doamne Sfinte, patruzeci de milioane de dolari! 

— Fără  sprayuri! strigă Devereaux, trăgându-şi fotoliul 
pivotant la perete. 

— Fără spravuri, confirmă Aripă Roşie, scoțând un pachet de 
ţigări. E un viciu la care renunţ în fiecare săptămână, până apare 
vreo situaţie ca asta, deşi niciodată nu mi s-a întâmplat ceva 
asemănător... Măcar aşa le mai răresc. 

— E ca o cârjă, să ştii. Ar trebui să ai mai multă voinţă. 

— Ţinând seama de toate aspectele, avocat, nu cred că ai 
motive să te consideri mai grozav decât mine. Ai o scrumieră sau 
să dau foc acestui covor scump? 

— Dacă eşti aşa de hotărâtă, spuse Sam deschizând un sertar 
şi scoțând două scrumiere şi un pachet de ţigări. Văd că folosim 
amândoi ţigări slabe. 

— Să ne întoarcem la loviturile sub centură, domnule 
Devereaux. 

Cei doi avocaţi îşi aprinseră cârjele, iar domnişoara Aripă Roşie 
continuă: 

— Acest compendiu adresat Curţii Supreme este cu totul 
absurd, trebuie să ştii şi asta, de asemenea. 

— Tautologie, avocat. „Şi asta” alături de „de asemenea” e 
tautologie. 

— Nu şi atunci când e folosit de un avocat competent pentru a 

sublinia ceva în faţa unui juriu, avocat. 

— De acord. Care pe care? 

— Suntem chit, zise Aripă Roşie. Vorbind în calitate de ultim 
susţinător al tribului Wopotami, interesele acestuia nu sunt 
servite de această frivolă contestaţie, care a mers mult prea 
departe. 

— Vorbind în calitate de avocat asociat cândva dezastruos cu 
generalul Hawkins, o contrazise Sam, contestaţia nu e deloc 
frivolă. In fapt, nu are nici o şansă, dar plângerea tribului 
împotriva guvernului e al naibii de convingătoare. 

— Ce? 

Aripă Roşie îl privi în ochi pe Devereaux. 

— Cred că glumeşti. 

— Aş vrea să pot glumi. Viaţa ar fi mult mai uşoară. 

— Cum ai spus? 

— Dovezile descoperite în arhivele sigilate par să fie autentice. 
Tratatele teritoriale încheiate cu bună-credinţă au fost înlocuite 
cu nişte strămutări legiferate fără a se ţine seama de înțelegerile 
anterioare, în care figurau drepturile de proprietate asupra 
pământului. 

— Strămutări legiferate? Făcute pentru a-i muta? 

— Asta e, iar guvernul nu are autoritatea să abroge dreptul de 
proprietate obţinut legal şi să-i oblige pe Wopotami să-şi 
părăsească pământurile. Cu siguranţă nu fără o audiere într-o 
instanţă federală, cu deplina reprezentare a tribului. 

— Au făcut asta? Fără instanţă, fără audierea tribului? Cum au 
putut? 

— Guvernul a minţit - mai ales în legătură cu Tratatul din 
1878, finalizat între Wopotami şi al patruzeci şi nouălea Congres. 

— Dar cum? 

— Departamentul de Interne, evident cu un mic ajutor din 
partea Biroului pentru Problemele Indienilor, a pretins că un 
asemenea tratat n-a existat niciodată, că era o fantezie 
născocită de vraci beţi în timp ce ţopăiau în jurul focurilor de 
tabără... Compendiul merge până la a face speculaţii privind 
originea focului care a distrus First Bank din Omaha, în 1912. 

— Asta îmi sună cunoscut, zise Aripă Roşie, încruntându-se şi 
stingându-şi ţigara. 

— Ar trebui. Acolo îşi ţineau Wopotamii toate documentele, din 
care, bineînţeles, n-a mai rămas nimic. 

— Care e speculaţia? 

— Că banca a fost incendiată de către agenţi federali, 
acţionând la ordinele Washingtonului. 

— Asta sună cam dur, avocat, chiar şi după optzeci de ani. Pe 
ce se bazează speculaţii? 

— Se presupune că banca a fost spartă în puterea nopţii, a 
fost golită de bani şi valori, iar hoţii au dispărut fără urmă. Totuşi, 
înainte de a dispărea, se pare că au hotărât să-i dea foc, ceea ce 
era o stupizenie, deoarece puteau să-şi ia zborul fără probleme, 
nu să atragă atenţia vecinilor. 

— Stupizenie, dar nu nemaiauzită, domnule Devereaux. 
Personalităţile patologice nu sunt un fenomen recent, iar 
aversiunea faţă de bănci are o istoric lungă. 

— De acord, însă atunci când s-a stabilit că focul a pornit de la 
subsolul băncii, acolo unde se aflau dosarele cu documente, care 
au fost răvăşite şi distruse, iar camerele îmbibate cu gaz 
lampant, e oarecum de mirare, nu-i aşa? Deşi clădirea n-a fost 
mistuită de flăcări, camerele acelea sigur n-au scăpat... în plus, a 
fost ancheta cea mai rapid abandonată din analele criminalităţii, 
deşi spărgătorii au fost văzuţi în America de Sud. Desigur, iar ei 
erau singurii spărgători de bănci cunoscuţi în acea vreme... 
Fireşte, ţi-am prezentat un scurt rezumat, cum ar spune sfântul 
meu patron. 

— E dezastruos de convingător. 

Adorabila avocată indiană îşi scutură deodată capul dintr-o 
parte în alta, cu mişcări rapide. 

— Asta nu poate merge mai departe, trebuie să înţelegi. 

— Nu sunt sigur că mai poate fi oprit ceva, zise Sam. 

— Sigur că se poate! Acest general, acest catastrofal zurbagiu 
Hawkins poate să retracteze - crede-mă pe cuvânt, instanţele 
adoră retractările, până şi fratele meu a aflat asta când era 
acolo. 

— El e acela? 

— Acela care? 

— Tânărul curajos al tribului care a lucrat cu Mac, dar n-a 
trecut examenul de bară. 

— Nu l-a trecut? Trebuie să-ţi spun că frăţio... fratele meu l-a 
trecut cu cea mai mare notă! 

— Şi eu. 

— Aşa se pare, spuse Aripă Roşie, fără urmă de entuziasm în 
recunoaşterea acestui fapt. Am impresia că sunteţi croiţi din 
aceeaşi stofă ciudată. 

— El e cel de care îţi amintesc eu? Asta ai vrut să spui mai 
devreme? 

— Vreau să spun, avocat, că blestematul dumitale de general 
Hawkins a găsit alt Samuel Devereaux pentru ultima lui şotie 
catastrofală. 

— Fratele dumitale a fost în armată? 

— Nu, a fost într-o rezervație - cea în care nu trebuia să fie... 
Să ne întoarcem la generalul nebun. 

— De fapt, „nebunul” era numai o parte din porecla lui din 
armată. 

— De ce oare nu mă surprinde treaba asta? 

Jennifer scotoci în geantă după ţigări. 

— Hei, avocat, o întrerupse Devereaux văzând-o că scoate 
pachetul. Adineauri ai procedat bine; ai tras câteva fumuri şi ai 
stins ţigara. Şi eu la fel, ca să te încurajez într-un fel. 

— Lasă-mă pe mine, avocat! Nu vreau să vorbesc despre 
operaţiile pe creierul dumitale sau despre slăbiciunile mele - 
vreau să vorbesc despre Hawkins, despre apelul lui la Curtea 
Supremă şi despre felul cum putem să-l stopăm! 

— De fapt, în termeni juridici nu este un apel - nu a fost luată 
vreo decizie în instanţă, care să permită înaintarea unui recurs, 
ca în procedura de apel... 

— Nu îndrăzni să-mi dai mie lecţii de drept, pișăciosule! 

— Era cafea, iar eu mi-am schimbat pantalonii şi ai fost de 
acord că era cafea. 

— Şi e vorba despre un apel în sensul larg al termenului, un 
apel pentru a îndrepta o greşeală, spuse Aripă Roşie, cu o nuanţă 
defensivă în glas. 

— Pantalonii mei? 

— Nu, idiotule, nenorocitul ăla de compendiu! 

— Păi, atunci eşti de acord cu Mac. Dacă tot ce ţi-am spus stă 
în picioare la o cercetare atentă, la atenta dumitale cercetare, 
înseamnă că a fost comis un delict împotriva poporului dumitale. 
Nu crezi că situaţia asta ar trebui „îndreptată”? 

— De partea cui te afli? protestă frumuseţea indiană. 

— Pentru moment, sunt avocatul diavolului, reprimându-mi 
înclinațiile naturale. Aş vrea să ştiu ce gândeşti dumneata. 

— Nu înţelegi? Ce gândesc eu nu contează! Imi iubesc poporul 
şi nu vreau să-i văd lezate interesele... Hai, Devereaux, fii realist. 
Un mic trib indian împotriva maiestuoasei puteri naţionale a 
Comandamentului Strategic Aerian - cât timp am reuşi să 

supravieţuim? Până şi umbra unei astfel de idei, fie că ar avea 
sau nu vreo şansă, ar putea determina apariţia unor legi noi, 
interzicerea accesului pe teritoriu ca fiind domeniu de interes 
naţional, împrăştierea poporului meu - toate astea conducând la 
un genocid rasial şi economic; şi n-ar fi pentru prima dată când 
am trece printr-o asemenea experienţă. 

— Şi asta nu justifică lupta? întrebă Sam, cu un chip 
inadmisibil. 

— Teoretic, desigur şi în majoritatea cazurilor şi practic. Dar 
nu în situaţia asta. Oamenii noştri nu sunt nefericiţi. Au pământul 
pe care trăiesc, subvenţii guvernamentale decente - pe care eu 
le plasez în investiţii ce le aduc profituri frumoase - aşa că, nu 
pot admite să-i pun într-o situaţie dificilă, de violenţă juridică - 
fiindcă asta ar fi, violență. 

— Mac n-o să fie de acord cu dumneata. El e un original, iar 
violenţa de orice fel pentru el nu reprezintă o ameninţare, ci o 
provocare... în plus, domnişoară Aripă Roşie - iar acum vorbesc 
în numele evident terorizatului meu eu şi cred că şi în numele 
celui mai mare avocat pe care l-am cunoscut vreodată, mai 
exact patronul meu, un anume Aaron Pinkus - cred că nici noi nu 
putem fi de acord cu dumneata. Rezumându-ne strict la situaţia 
dată, noi suntem oameni ai legii şi o mare nedreptate a fost 
comisă, iar a o ignora n-ar fi deloc normal. Asta dacă suntem cu 
adevărat ceea ce credem că suntem. La aşa ceva se referea 
Aaron atunci când a spus că trebuie să luăm amândoi cea mai 
importantă decizie din viaţa noastră. Intoarcem spatele acestei 
situaţii sau scoatem la iveală un adevăr care ne-ar putea 
distruge profesional, pentru că în adâncul sufletului simţim că 
avem dreptate? 

Jennifer Aripă Roşie înghiţi în sec de câteva ori, fixându-l cu 
ochii măriţi pe Sam apoi vorbi şovăitor. 

— Vrei să te însori cu mine, domnule Devereaux?... Nu! N-am 
vrut să spun asta! E ca atunci când mi-ai spus asta în lift! O 
scăpare, o scăpare mintală! 

— Hei, e-n regulă, domnişoară... Apropo, ai şi un prenume? La 
urma urmei, eu am zis-o primul - adică scăparea aia prostească. 

— Lumea îmi spune Roşcata. 

— Dar nu din cauza părului - /isuse, e cel mai frumos şi 
strălucitor păr de culoarea abanosului pe care l-am văzut 
vreodată. 

— E vorba despre codul genetic, zise Aripă Roşie, ridicându-se 

încet de pe scaun. Tribul meu a mâncat multă carne de bizon. Mi 
s-a spus că asta dă o strălucire ce se transmite genetic. 

— Nu dau nici o colibă indiană pe ceea ce transmite asta, 
spuse Devereaux, ridicându-se şi el încet şi ocolind biroul. Eşti 
cea mai frumoasă femeie pe care am văzut-o vreodată. 

— Infăţişarea e doar la suprafaţă, Sam - pot să-ţi spun Sam? 

— E un înlocuitor bun pentru „idiot”, zise Devereaux, 
îmbrăţişând-o. Eşti superbă! 

— Te rog, Sam, e atât de irelevant! Dacă sunt atrasă de tine - 
şi e limpede că sunt - nu e din cauza chipului tău frumos şi a 
siluetei tale suple - care nu pot fi ignorate - ci pentru integritatea 
şi marea ta sete de dreptate. 

— A, da, m-am prins! Chiar m-am prins de asta! 

— Nu fi uşuratic, Sam. Te rog să nu fii. 

— Niciodată, niciodată! 

Şi, fireşte, afurisitul de telefon sună. Devereaux izbi tăblia 
biroului cu palma, reuşind doar să mişte aparatul din loc şi să 
răstoarne receptorul pe un registru; îl ridică înfuriat. 

— Aceasta e o înregistrare, spuse Sam cu voce tare, pe un ton 
neutru. Aţi sunat la Agenţia de pompe funebre din Lugosi, dar nu 
e nimeni aici cu care să puteţi vorbi... 

— Incetează, băiete, îl întrerupse mormăitul aspru al lui 
Mackenzie Hawkins şi ascultă-mă cu atenţie. Suntem atacați, iar 
tu eşti ţinta, aşa că vreau să te adăposteşti imediat. 

— Ascultă, creier de fosilă, ne-am despărţit de-abia de două 
ore şi instrucţiunile mele prevedeau să nu fiu deranjat până 
după-amiază. Pentru lămurirea ta, asta înseamnă după ora 
douăsprezece /a amiază... 

— Nu, Sam, ascultă-mă, interveni Şoimul, în a cărui voce 
calmă se distingea o sinceră îngrijorare. Pleacă din casă. Acum. 

— De ce dracu' să plec? 

— Fiindcă numărul tău de telefon nu e secret şi asta înseamnă 
că adresa ta se găseşte în cartea de telefon. 

— Ca şi alte milioane de adrese... 

— Dar numai doi oameni au auzit de Wopotami. 

— Cum? 

— N-o să repet, fiule, fiindcă nu avem timp de pierdut. Nu ştiu 
cum s-a întâmplat - nu e modul de a acţiona al lui Hymie 
Uraganul. Ah, drace, el ar trimite un fraier sau doi, dar nu o gorilă 
- şi exact asta avem noi acum pe flancul din spate, un uc/gaş 
plătit. 

— E cam devreme pentru tine să ajungi pe scaunul electric, 
nu-i aşa, Mac? 

— Ascultă aici, locotenent, spuse Hawkins pe un ton calm, dar 
rece. Aghiotantul meu, Desi-Unu, care a lucrat temporar în zona 
New York-ului, mai exact în cartierul hispanic din Brooklyn, a 
observat în holul hotelului un bărbat pe care-l mai văzuse de la 
distanţă în timpul fostei lui slujbe. Un om foarte rău, locotenente. 
Caporalul fiind conştiincios şi îmbrăcat decent, s-a aşezat lângă 
acest hombre vicioso, cum i-a zis el, la biroul recepţiei şi l-a auzit 
întrebând despre doi domni. Numele erau Pinkus şi Devereaux. 

— Sfinte Sisoe...! 

— Exact, băiete. Acest individ rău a dat un telefon, pe urmă s- 
a întors la recepţie şi a luat o cameră cu două etaje mai jos... Nu- 
mi place telefonul ăla, Sam. 

— Nici mie. 

— Tocmai am vorbit cu comandantul Pinkus şi am căzut de 
acord. la-o pe mama ta şi pe zăpăcita aia de menajeră care zice 
că ţi-e rudă şi plecaţi de-acolo. Nu ne putem permite să fiţi luaţi 
ostatici. 

— Ostatici? strigă Devereaux, aruncându-i o privire splendidei 
Roşcata Aripă Roşie, care îl urmărea cu o expresie de totală 
uimire. Doamne, ai dreptate. 

— Rareori greşesc în asemenea situaţii, fiule. Comandantul 
Pinkus ţi-a ordonat să te îndrepţi spre cloaca aia sinistră unde 
ne-am întâlnit în parcare; el o să-l trimită pe tunar de îndată ce-l 
găseşte... Se pare că stăpâna a luat limuzina să facă nişte 
cumpărături şi nu vorbeşte cu comandantul, exceptând ţipetele 
despre nişte perdele murdare şi o duhoare combinată de peşte şi 
brânză daneză. 

— O să plecăm, dar va trebui să iau Jaguarul mamei. Stash nu 
mi-a înapoiat maşina, aşa că zi-i lui Aaron să-i spună lui Paddy să 
se uite după Jaguarul galben... Dar tu, Mac - nu că m-ar interesa 
soarta ta - dar tipul ăla rău e doar la două etaje mai jos? 

— Sunt sincer impresionat de grija ta, fiule, însă am la 
dispoziţie suficient timp să ridic tabăra şi să strâng toate 
documentele. N 

— De unde ştii? Imi displace să ţi-o spun, dar nici tu nu eşti 
invincibil. Ticălosul ăla ar putea să vină după tine chiar acum! 

— Nu, câtva timp n-o s-o facă, Sam. Desi-Doi a umblat la 
broasca de la uşa ticălosului şi a blocat-o atât pe dinăuntru, cât 
şi pe dinafară. Nu poate ieşi din cameră decât pe fereastra de la 

etajul cinci sau dacă direcţia hotelului dărâmă uşa, care e 
căptuşită cu oţel, aşa că vor avea nevoie de un aparat de sudură. 
Drace, ştiu că mă pricep să-mi aleg oamenii! 

— Mă abţin de la comentarii, dar o să-ţi spun că am avut o 
conversaţie foarte ciudată cu ei aseară. 

— Am auzit totul, băiete. Ce crezi? Se înrolează în armata! Le- 
am spus să-şi amâne treburile o zi sau două, iar eu o să-i trimit 
direct la baza de antrenament G-Doi. Sfinte Atotputernic, ei doi 
sunt la ani-lumină distanţă de tâmpiţii care au încheiat cursurile! 
Fireşte, Desi-Unu va trebui să-şi pună dantura. Eu mai am relaţii. 
O să aibă grijă armata de asta... 

— O şi plecăm de aici, Mac, îl întrerupse Devereaux. Aşa cum 
spuneai, nu putem pierde vremea. 

Cu aceste cuvinte, Sam trânti receptorul în furcă şi se întoarse 
către Roşcata Aripă Roşie. 

— Avem o problemă serioasă, zise el, strângând-o de umeri. 
Amintindu-ne de esenţa discuţiei noastre anterioare, sper să ai 
încredere în mine, te rog. 

— Emoţional sau intelectual? întrebă adversara lui pe tărâm 
juridic, devenind brusc bănuitoare. 

— Sunt de nedespărţit. S-ar putea să ne ia foc fundurile, poate 
şi capetele. O să-ţi explic mai târziu. 

— Spuneai ceva despre plecarea de aici; atunci ce mai 
aşteptăm? 

— Trebuie să le luăm pe mama şi pe verişoara Cora. 

— Cum s-ar zice în limbajul legendelor indiene, să fugim ca 
vânturile de nord înainte ca feţele palide să ne atace cu beţele 
care scuipă foc! 

— Doamne, asta-i magnific! 

— Ce anume? 

— „Vânturile de nord”, „bețe care scuipă foc”! 

— Nu şi dacă eşti născut într-un trib, barosane. Hai! Tu o iei pe 
verişoara Cora, iar eu o iau pe mama ta. 

— N-ar fi mai bine invers? 

— Glumeşti? Mama ta n-are pic de încredere în tine. 

— Trebuie să aibă, sunt ful ei. 

— O să nege treaba asta, crede-mă pe cuvânt. 

— Dar eu te iubesc - tu mă iubeşti. Am fost de acord cu asta! 

— Am fost amândoi transportaţi - tu, superficial; eu 
impresionată intelectual. O să discutăm mai târziu. 

— E cel mai dureros lucru pe care mi-a fost dat să-l aud. 

— Pune-mă la încercare cu un băț care scuipă foc îndreptat 
spre capul meu pe un vânt calm de nord, avocat. Să mergem. 
Ultima dată când am văzut-o pe Cora, era în cămară şi controla 
ceainicele. Tu o cauţi pe ea, iar eu o s-o îmbrac pe mama ta. Ne 
întâlnim în garaj. la cheile Jaguarului. 

— In garaj...? i 

— Uiţi că sunt indiancă. Intâi dăm roată unei tabere, apoi 
atacăm. Omul alb n-a învăţat niciodată asta. 

— Magnific! 

— Ah, taci. Să mergem! 

Cora refuză să se urnească, iar atunci când Sam îi dădu de 
înţeles că exista posibilitatea unei ameninţări fizice la adresa ei, 
verişoara unchiului său deschise un sertar ascuns, închis 
magnetic, de sub maşina de gătit şi scoase nu unul, ci două 
colturi Magnum 357, încărcate, declarând că ea era adevăratul 
protector al casei. 

— Crezi că puneam bază pe alarmele alea nenorocite, despre 
care nimeni nu-şi închipuie că or să meargă atunci când îşi 
găsesc naşul, nepoate? Nu ţine, Sammy! Eu sunt din altă ramură 
a familiei, una de care înfumuratei şi bărbatului ei cu glas domol 
nu le-a prea păsat; însă, pe Dumnezeul meu, pot să-mi câştig 
existenţa! 

— Eu nu cred în arme, Cora! 

— Atunci crezi ce vrei, Sammy. Beţiva ta verişoară îndepărtată 
e plătită să aibă grijă de locu' ăsta şi tu n-o să-mi iei dreptu' 
ăsta, te-ai prins, barosane? 

— Barosane...? Nu rezist la doi „barosani” în decurs de cinci 
minute. 

— Mereu vorbeşti în dodii, Sam băiatule. 

— Ţi-am spus vreodată că te iubesc, Cora? 

— De două ori, Sammy, când erai matol până-n vârfu’ 
unghiilor. Hai, tu şi cu incredibila bulănoasă luaţi-o pe înfumurată 
şi plecaţi de aici... Şi să-l ferească bunul Dumnezeu protestant pe 
orice tâlhar care încearcă să intre aici. Totuşi, dacă o fi nevoie, 
pot să sun la poliţie; lasă-i să-şi câştige şi ei existenţa. 

jaguarul galben, cu Aripă Roşie ţinând în braţe o 
semiconştientă Eleanor pe bancheta din spate, ieşi în viteză pe 
drum şi o luă pe străzile ce duceau la şoseaua spre Boston. La al 
doilea colţ, trecură pe lângă o limuzină neagră, care avea toate 
semnele distinctive ale unui dric din producţia anilor treizeci, 
inclusiv o faţă lipită de geam, ale cărei trăsături puteau fi 

descrise ca aparţinând unui chip surprins de obiectivul vreunui 
fotograf de animale. In ciuda aversiunii sale faţă de viteză, 
Devereaux apăsă pe acceleraţie, încredinţat de faptul că doi 
criminali înarmaţi nu se puteau pune cu Cora, dacă erau atât de 
tâmpiţi încât să caute o casă necunoscută într-o imensă maşină 
neagră, la lumina zilei. Surogatul lui de verişoară din cealaltă 
ramură a familiei i-ar fi împuşcat cu Colturile ei. Oare de unde le 
luase? 

— Sam, mama ta trebuie să meargă la baie! zise Aripă Roşie 
douăsprezece minute mai târziu, ţinând-o în braţe pe Eleanor 
Devereaux. 

— Mama mea nu face aşa ceva. Treburile astea sunt pentru 
alții. Ea nu merge niciodată la baie. 

— Ea zice că e ceva din familie - dovadă, pantalonii tăi. 

— A fost cafea! 


— Tu spui asta. 
— O să fim la Târfa în două minute. Spune-i să se țină. 
— Nebuniile Târfei Porcoase? strigă avocata - fiică a 


Wopotamilor. Acolo mergem? 

— Cunoşti locul? 

— Păi, când eram la şcoală, am fost de vreo două ori... în 
interes juridic. Un curs de cenzură constituțională, ceva de genul 
ăsta... Nu poți s-o duci acolo! E deschis nonstop. 

— N-am de ales, avocat. E la două sau trei minute de aici. 

— O să se chinuiască! 

— Atunci să dea vina pe incontinenţa moştenită din familie. 

— Eşti un copil adult ce duce sub pământ sămânţa demonică a 
spiritelor răului. 

— Ce dracu’... ce înseamnă asta? 

— inseamnă că naşterea ta n-a fost acceptată de către zeii 
binevoitori, iar cadavrul tău va fi devorat de ciori după o moarte 
în chinuri. 

— Asta nu-i prea amical, Roşcato. Adică nu prea rimează cu 
ce-am discutat în biroul meu. 

— Ţi-am spus, atunci eram transportată. Am ascultat nişte 
vorbe pe care nu le mai auzisem de multă vreme - prea multă. 
Practica juridică se află adesea în conflict cu setea de dreptate. 
Mi-am pierdut pentru moment controlul, iar mie nu-mi place 
asta. 

— Oho, mulţumesc mult. O mică introspecţie stimulează, 
indiferent cine-i „idiotul” care a provocat-o, nu-i aşa? 

— Cred că, în profesia noastră, tuturor ne-ar prinde bine din 
când în când puţină introspecţie. 

— La ce firmă? 

— Springtree, Basl şi Karpos, San Francisco. 

— lisuse, ăia-s nişte rechini! 

— Mă bucur că ţi-ai dat seama... Cât mai avem de mers? 
Mama ta de-abia mai şopteşte şi nu se simte deloc bine. 

— Mai puţin de un minut... Hei, poate că ar trebui s-o ducem la 
spital! Dacă chiar e... 

— Las-o baltă, avocat. Acolo s-ar chinui mai rău decât în 
bomba aia. Ceainicul era gol. 

— Asta-i altă rămurică din arborele tribal al înţelepciunii?... Nu, 
nu poate fi. Cora vorbea despre ceainice - ca şi tine. 

— Unele lucruri, domnule Devereaux, cum ar fi naşterea, sunt 
experienţe strict feminine. 

— Din nou mulţumesc - pentru domnule, spuse Sam, cotind 
spre parcarea de la Nebuniile Târfei Porcoase. Nimeni nu trebuie 
să-mi mai strice ziua, sau ultima noapte. Mac Nebunul şi cei doi 
„aghiotanţi” tâmpiţi care mă tot leagă, greci bărboşi care mi-au 
luat hainele, Aaron Pinkus care-mi zice „Samuel”, un compendiu 
demn de un infern juridic, o mamă beată, cea mai frumoasă 
femeie din viaţa mea îndrăgostindu-se de mine şi renunțând 
după douăzeci de minute - şi acum un blestemat de ucigaş plătit 
din Brooklyn, ce se află pe urmele mele! Poate că artrebui să mă 
duc eu la spital. 

— Poate că ar trebui să opreşti maşina! strigă Roşcata Aripă 
Roşie, în vreme ce Devereaux trecea pe lângă intrarea cu 
baldachin a stabilimentului. Acum dă înapoi vreo zece metri! 

— Voi vă îngropaţi prizonierii în picioare, în muşuroaie de 
furnici ucigaşe, mormăi Sam. 

— E o posibilitate la care o să meditez, zise Aripă Roşie 
deschizând portiera şi scoţând-o cu grijă pe Eleanor Devereaux 
din maşină. Ai putea să-ţi mişti fundul afară şi să mă ajuţi, altfel 
ucigaşul plătit din Brooklyn va fi cea mai mică dintre grijile tale! 

— Foarte bine, foarte bine. 

Sam luă în cele din urmă braţul drept al mamei sale şi o 
porniră tustrei spre clădirea impunătoare, împodobită cu 
fotografii de nuduri masculine şi feminine. 

— Poate că nu trebuia să părăsesc maşina mamei, rosti încet 
Sam. 

— Bine gândit, avocat, fu de acord Aripă Roşie, nu fără o notă 

de sarcasm în glas. S-ar putea să nu mai fie acolo peste două 
minute... Eu mă duc cu Eleanor, tu aşteaptă-l pe Paddy ăla sau 
cum l-o chema. 

— Cu Eleanor? 

— Noi, femeile, recunoaştem mai repede sufletele înrudite 
decât bărbaţii. Suntem mai inteligente... Hai cu mine, Ellie, o să- 
ţi revii. 

— Ellie? zise uluitul Devereaux în vreme ce formidabila 
indiancă o conducea pe mama lui înăuntru. Nimeni nu-i spune 
„Ellie”... 

— Hei, boxangiule! se auzi vocea spartă a unui individ uriaş 
între două vârste, semănând mai curând cu o maimuţă decât cu 
un om, care stătea lângă Jaguar. Tipul era evident un paznic, o 
gorilă. Acilea nu-i parcare. Mişcă jegu’ ăla de Jag! 

— Imediat, domnule ofiţer. 

Sam se întoarse repede la maşină, urmărit de privirea 
dezaprobatoare a veteranului Forţelor Speciale. 

— lo nu-s poliţai, zise mai vârstnicul individ carnivor în timp ce 
Devereaux se strecura la volan. Adică nu-i o restricţie a poliţiei, 
domnu’. 

— Am înţeles, domnule. 

Sam porni motorul. 

— Faci parte cu siguranță din corpul diplomatic, adăugă el 
răsucind volanul şi ocolind parcarea înainte de a opri. 

Când avea s-o vadă pe Aripă Roşie ieşind împreună cu mama, 
va reveni în grabă la baldachin, contând pe faptul că până şi 
bătrânul King Kong va fi impresionat de frumuseţea Roşcatei şi 
se va purta mai blând. Apoi puteau să aştepte tustrei în Jaguar 
sosirea lui Paddy Lafferty cu instrucţiuni... lisuse, o „gorilă”! 

Şi o limuzină neagră venită de la o procesiune funerară, 
gonind pe strada ce ducea spre casa lui! Ce se întâmpla? Putea, 
desigur, înţelege chiar disperarea Washingtonului dacă ar fi 
depistat o cât de mică simpatie faţă de compendiul Wopotamilor, 
dar un ucigaş plătit şi un dric? Nu era o manieră civilizată de a 
proceda din partea guvernului. Se trimiteau negociatori, nu 
exterminatori. Se ţineau întâlniri cordiale pentru a căuta soluţii 
civilizate, nu se formau echipe ale morţii care să le impună... 
Brrr, îşi zise Devereaux. Pe de altă parte, dacă Washingtonul 
aflase că fostul general Mackenzie Hawkins - Nebunul Mac 
Şoimul - se afla în spatele acestui potenţial fiasco de proporţii al 
securităţii naţionale, exterminatorii şi echipele morţii erau 

singurele soluţii. Şoimul se dovedea neîndurător când era vorba 
despre birocraţii spilcuiţi din Oraşul Jicniţilor. Rahaţii ăia uscați, 
cum îi numise el, îl dăduseră afară din armată şi nici o acţiune, 
absolut nici una nu era prea imorală ca să le atârne gâturile în 
ştreang; cu cât mai sus, cu atât mai bine. 

Brrr... nu, de dovă ori brm! socoti Sam, având o revelaţie. 
Dacă Washingtonul răspundea asaltului lui Mac cu aceeaşi 
monedă, trebuie să aibă în vedere şi persoanele din preajma 
Șoimului. lar gangsterul pronunţase numele Pinkus şi Devereaux 
la recepţie! Cum dracu’ se întâmplase asta? Hawkins sosise la 
Boston de-abia de optsprezece oribile ore şi, după cum afirmase, 
nimeni de la Washington nu auzise încă de un anume Sam 
Devereaux şi cu atât mai puţin de Aaron Pinkus! Atunci cum? 
Chiar şi prin comunicațiile globale instantanee din ziua de azi, o 
sursă trebuia să aibă un fapt sau un nume pe care să-l transmită 
celei de a doua surse, fiindcă altfel o anume informaţie nu putea 
fi primită - iar numele unui inocent, presupus Devereaux, nu era 
cunoscut şi, prin urmare, nici acela al lui Pinkus. Atunci cum? 
Dumnezeule, exista un singur răspuns - Şoimul era urmărit! 
Chiar acum, în acest moment! 

Unde o fi Paddy? lisuse, trebuia să-i trimită vorbă lui Mac! 
Undeva în apropiere, nevăzută de Şoim, era o a doua persoană 
care urmărea fiecare mişcare a bătrânului oştean şi nu avea 
nevoie de prea multă imaginaţie pentru a înţelege că acea a 
doua persoană necunoscută ţinea legătura cu gangsterul aflat cu 
două etaje mai jos de apartamentul unde se găsea Mac... Paddy, 
unde eşti? 

Sam privi spre baldachin. Nici urmă de Aripă Roşie sau de 
mama lui. Până şi King Kong dispăruse. Poate că, dacă se mişca 
repede, ar putea ajunge la telefonul din clădire pe care-l folosise 
seara trecută, ca să-l sune pe Hawkins la hotel. Era gata să 
pornească motorul când, spre surprinderea lui, imensa gorilă ieşi 
pe uşă, alergă spre cuibă şi privi înjur, îndreptându-şi imediat 
atenţia spre Devereaux şi Jaguarul galben. li făcu semn lui Sam 
să vină imediat la intrare. Oh, Doamne, s-a întâmplat ceva cu 
mama! Devereaux ambală motorul şi opri în scrâşnet de frâne 
sub baldachin. 

— Ce este? strigă el spre antropoidul cu păr încărunţit, care 
acum zâmbea. 

— Băiete, de ce n-ai zis că eşti cu donşoara Aripă Roşie? Ea-i o 
fată de ispravă şi n-aş fi fost aşa nepoliticos dacă ştiam că o 

cunoşti. Scuzele mele, amice! 

— O cunoşti? 

— Păi, ca să ţi-o zic p-a dreaptă, io-s la bomba asta de nuş' 
câţi ani, de când mi-au dat papucii din armată. Mă-nţelegi, 
stabilimentu’ ăsta împuţit i-al lu’ văduva de noru-mea - asta are 
legătură cu papucii care i-am primit, fiindcă tâmpitu' de fi-miu a 
luat bani de unde nu trebuia ca să cumpere locu' ăsta şi-a fost 
lichidat într-un schimb de focuri - da’ donşoara Aripă Roşie şi 
amicii ei de la Haavadd au dat în judecată primăria şi ăia mi-au 
dat o pensie mai mare. Ce zici de chestia asta? 

— Nu am cuvinte, nu înţeleg ce se petrece în jurul meu... 

— Da, drăguţa donşoară indiancă zicea că s-ar putea să 
vorbeşti mai ciudat - şi să nu dau atenţie la pantalonii tăi. 

— l-am schimbat! Ştie asta! 

— Şi să nu intru-n amănunte, băiete, da' să-ţi zic ceva. Dacă te 
porţi urât cu fata asta, ai de-a face cu mine. Acuma dă-te jos şi 
du-te la doamne. Am eu grijă de rabla asta de maşină. 

— Să mă duc înăuntru? 

Complet zăpăcit, Devereaux cobori din maşină. Limuzina lui 
Aaron Pinkus sosi bubuind în parcare, apoi se îndreptă în viteză 
spre Jaguarul galben de lângă baldachin, oprindu-se în spatele 
lui. 

— Sammy! răcni Paddy Lafferty prin geamul deschis. A, salut, 
Billy Gilligan, ce mai faci? 

— Supravieţuiesc, Paddy, replică pe jumătate binevoitorul King 
Kong. Da' tu, puştiule? 

— Mai bine-acu', dacă am văzut că mi-ai luat băiatu' sub 
Aripă. 

— l-al tău? 

— Al meu şi-al bunului meu patron, cum s-ar zice. 

— Atunci ia-l, Paddy. E puţin căzut în cap, să ştii. Am eu grijă 
de maşini. 

— iți mulţumesc, Billy, spuse Lafferty, sărind din automobilul 
supradimensionat şi alergând spre Sam. 

— Billy băiete, n-o să crezi ce-o să-ţi zic, dar jur pe toate 
mormintele din ţinutul Killgallen! 

— Ce e, Paddy? 

— Nu doar că l-am întâlnit, dar a stat lângă mine pe scaunul 
din faţă şi-am avut cu el o conversaţie plină de tâlc! Doar noi doi, 
Billy! 

— Cu Papa, Paddy? Patronu' tău evreu l-a adus aici pe Papă? 

— Zi altul mai tare, Billy! 

— Păi, nu ştiu, zău - în afară de unu’, da’ nu intră-n discuţie. 

— Ba, nu, Billy, te-ai prins, băiete! Chiar el a fost! Generalul 
Mackenzie Hawkins! 

— Nu zi asta, Paddy, că mor de inimă... 

— Vorbesc serios, Billy. Era chiar el, în carnea şi oasele dăruite 
de Domnul; un om mai mare ca el n-a existat vreodată. Ţii minte 
ce ziceam în Franţa, când mergeam prin pădurile din Mame? 
„Daţi-mi-l pe Nebunul de Mac şi-o să intrăm ca-n brânză în 
nemţălăii ăştia neciopliţi!” Pe urmă a venit el zece zile şi i-am 
făcut praf pe ăia, cântând şi luptându-ne ca nebunii, cu el în 
frunte, în fruntea noastră, Billy şi el ne zicea vrute şi nevrute, ne 
spunea că putem s-o facem fiindcă suntem mai buni decât 
ticăloşii care ne-ar fi pus în lanţuri! /ti aminteşti, Billy? 

— Cele mai glorioase zile din viaţa mea, Paddy, răspunse 
Gilligan cu lacrimi în ochi. În afară de Domnul lisus, el e poate cel 
mai om din cei aduşi de Dumnezeu pe pământ. 

— Cred că are necazuri, Billy. Chiar aici, în Boston! 

— Nu cât suntem noi pe-aici, Paddy. Nu câtă vreme 
Garnizoana Legiunii Pat O'Brien mai are un soldat în viaţă... Hei, 
Paddy’, ce-a păţit băiatu' tău? A căzut lat pe ciment. 

— E slăbit, Billy. Trebuie să fie ceva din familie. 

— Mmmifff..! se auzi un protest inconştient din gâtul lui Sam 
Devereaux. 

— Samuel Lansing Devereaux, scoală-te imediat de jos şi vino- 
ţi în fire! strigă lady Eleanor cu remarcabilă autoritate, ţinând 
cont de faptul că atârna de braţul lui Jennifer Aripă Roşie, pentru 
a-şi menţine echilibrul sub baldachinul stabilimentului. 

— Haide, Sam, băiete, zise Paddy. Prinde-te de mâna mea, 
flăcău. 

— E mai uşor ca noră-mea, Lafferty, adăugă Billy Gilligan. Am 
putea să-l săltăm în canoea evreiască. 

— Noră-ta ar trebui să joace la Patriots, Billy şi-o să-ţi cer să 
nu te referi la eleganta limuzină a domnului Pinkus în termeni 
peiorativi. 

— Ghici de unde ştiu termenu' ăsta peiorativ, Paddy, zise 
chicotind Gilligan, în vreme ce amândoi îl duceau pe Devereaux 
la limuzină, unde îl aruncară pe bancheta din spate. Nu te mai 
obosi, îţi zic io. Chiar de la bătrânu' Pinkus, băiete. Ţi-aminteşti 
când ai trecut cu el pe-aici şi noi... 

— Ajunge, Billy şi-ţi mulţumesc pentru ajutor. Cheile sunt în 
Jaguar şi-o să-ţi mulţumesc încă o dată dacă o să-l ascunzi pe 
undeva şi-o să ai grijă de el. 

— A, nu, Lafferty! obiectă Gilligan. O să iau o pauză şi mă duc 
direct la Garnizoana Pat O'Brien să adun membrii. Dacă ăl mai 
mare general are necazuri, poate conta pe noi, jur pe mormintele 
din Donegal! 

— Nu putem face nimic, Billy, până când generalul şi domnul 
Pinkus nu ne dau ordine. Ţinem legătură, pe cuvânt de tunar. 

— O, ce onoare! Să-l întâlneşti chiar pe magnificu’ bărbat - 
general al armatei Statelor Unite, Mackenzie Hawkins! 

— O, iar numele ăla îngrozitor! explodă Eleanor Devereaux. 

— Şi eu zic la fel, Ellie, admise Aripă Roşie. 

— Mmmifff, se auzi un strigăt înăbuşit din limuzină. 

— Nu le da atenţie, Gilligan, fetele nu se simt bine... Dar, Billy, 
nu ţi-am promis că o să-l întâlneşti chiar pe marele om, am zis 
doar c-o să încerc. 

— Nici eu nu ţi-am promis că n-o să vând Jaguarul, Paddy. Am 
zis doar c-o să-ncerc să nu-l vând. 

— Grăbiţi-vă, doamnelor, îl întrerupse Paddy, privindu-l 

încruntat. Trebuie să vă duc la Ritz-Carlton, unde domnul Pinkus 
a făcut nişte pregătiri... 

— Paddy! răcni Sam Devereaux, de pe bancheta din spate, 
parţial revigorat. Trebuie să dau de Mac... el nu ştie ce se 
întâmplă! 

Avocatul ieşi clătinându-se din limuzină, trânti uşa şi se 
năpusti spre telefonul celular din automobil. 

— Doamnelor, vă rog, spuse Lafferty pe un ton rugător, 
ajutând-o pe Jennifer s-o introducă pe Eleanor pe bancheta din 
spate şi închizând uşa după ele. 

Apoi Paddy se căţără la volan, îngrijorat că Sam avea necazuri 
cu centrala telefonică de la hotelul Four Seasons. 

— Cum adică toate apelurile către apartamentul lui Pinkus 
sunt transferate la altă cameră? urlă Devereaux. 

— Calmează-te, băiete, zise Lafferty aşezându-se la volan şi 
pornind motorul. Câştigi mai mult cu vorba bună. 

Sam îl privi crunt pe şofer. 

— Mackenzie Hawkins Superstar, murmură el. De ce nu scrieţi 
un nou musical, măscăricilor?... Cum e? Ocupat? Nu-i nimic, o să 
revin... Trebuie să-l sun pe Aaron, spuse Devereaux, apăsând pe 
butoanele telefonului. 

— In clipa asta n-o să fie uşor, zise Lafferty, depăşind în viteză 
parcarea şi ieşind pe autostradă. Când m-a sunat, spunea că o să 
plece de la birou vreo oră şi că o să vă vadă pe toţi la Ritz. 

— Nu înţeleg, Paddy! S-ar putea ca Mac să fi fost deja 
capturat... sau mai rău. 

— Generalul? 

— A fost urmărit de când a venit la Boston! 

— Doamne! strigă Lafferty. Dă-mi telefonul şi o să-i sun chiar 
cu pe băieţii de la garnizoana Pat O'Brien! l-am lăsat vorbă lui 
Billy Gilligan... 

— Stai să mai încerc la hotel. 

Sam formă înnebunit numărul, apoi se uită peste umăr în 
spate. Privirea lui Aripă Roşie îl convinse că ea înţelesese starea 
de urgenţă; mama lui clipea des, privind aiurea. 

— Apartamentul Pinkus, te rog; înţeleg că toate apelurile sunt 
transferate la altă cameră. 

Devereaux îşi ţinu răsuflarea până când o voce ascuţită, 
aproape scâncind, răspunse: 

— Aici e Micu' Joey, zise bărbatul, femeia, hermafroditul sau 
piticul de pe fir. Ce vrei? 

— Cred că am greşit camera, răspunse Sam, încercând să-şi 
stăpânească panica. Incerc să-l găsesc pe generalul Mackenzie 
Hawkins, deţinătorul a două Medalii de Onoare ale Congresului, 
erou al Armatei Statelor Unite şi prieten apropiat al întregului 
Mare Stat Major, ca şi al preşedintelui, care va ordona imediat 
asedierea hotelului dacă viaţa generalului e ameninţată în vreun 
fel, formă sau modalitate. 

— M-am prins. Il vrei pe marele zurbagiu... Hei, irlandezule 
glumet, e pentru tine. 

— N-o să avansezi niciodată în grad cu o asemenea 
obrăznicie, Micule Josif! se auzi mormăitul Şoimului. Comandant 
Pinkus, dumneata eşti? 

— ... Micul Josif? Mac, ce dracu’ faci acolo?... Nu contează, n- 
avem timp - eşti urmărit! Cineva te-a urmărit de când ai venit la 
Boston! 

— la te uită, locotenente Devereaux, văd că faci progrese. 
Adică te pricepi la numărat ca un sergent major, dar nu-ţi 
subestimezi pregătirea juridică. 

— Ştiai? 

— Păi, devenise limpede, după ce aghiotantul meu mi-a 
raportat ce-a auzit la recepţie. 

— Dar ziceai că nu ştii cum s-a întâmplat, că nu e modul de 
acţiune al lui Hymie nu-ştiu-cum! 

— Nu ştiam atunci, dar nu era mâna Uraganului. Acum ştiu 
exact; nu-i vorba despre Hymie. Tipu' ăsta n-a fost greu de găsit; 
avea uşa crăpată exact trei centimetri. 

— Pentru numele Domnului, fii coerent! 

— Tocmai am fost, iar acum trebuie să întrerupem discuţia. 
Aşteptăm alt telefon. 


— De la cine? 

— Credeam că ţi-ai dat seama până acum. 

— Păi cum? 

— Ai auzit când te-am întrebat dacă eşti la el... 
El: rs 

— Ce? 


— Nimic... Cine? 

— Comandantul Pinkus, desigur. 

— E în drum spre Ritz. 

— Deocamdată nu, fiule. El şi cu aghiotanţii mei fac o cursă de 
aprovizionare. 

— Cine dracu’ e Micul /os;f?... Scuze, mamă. 

— E un tip simpatic, răspunse Şoimul aproape în şoaptă, de 
forma şi mărimea unei bune patrule de noapte, mai ales pe teren 
deluros, dar mă tem că vârstă şi temperamentul lui nu se 
potrivesc cu meseria asta... Fireşte, n-o să-i spun asta. l-ar putea 
afecta încrederea în sine, poţi să înţelegi treaba asta, locotenent. 

— Nu înţeleg absolut nimic! Ce meserie? 

— Filfizonii ăia de rahaţi uscați din Oraşul Scrântiţilor trebuie 
să fie de-a dreptul paralizaţi de neputinţă, continuă iute 
generalul, atât de încet încât Devereaux de-abia îl auzea. Ce 
dracu', fiule, treburile astea nu ne-au interesat niciodată pe 
vreunul dintre noi! 

— E de la Washington? 

— Ştim, ştiu, conchise Şoimul plictisit, dacă nu şi nerăbdător. 
Comandantul Pinkus a explicat că era vital să-i lăsăm loc pentru 
contestare. 

— Contestare? 

— Pa, Sam. 

Legătura se întrerupse. 

— Ce este? întrebă încordată Aripă Roşie, aplecându-se în faţă 
şi ţinând-o strâns de umăr pe Eleanor. 

— Marele general e-n regulă, băiete? strigă Lafferty, mărind 
viteza şi balansând limuzina prin traficul spre Boston. Să chem 
trupele şi pe Gilligan? 

— Nu ştiu, Paddy, chiar că nu ştiu. Nu cred. 

— Nu încerca să mă duci, flăcău! 

— Ce-ai aflat, Sam? întrebă Jennifer calmă. Nu te grăbi şi 
adună-ţi gândurile. 

— Incetează, te rog, cu interogatoriul ăsta amical, fiindcă 
exact asta fac. Incerc să înţeleg şi nu-i uşor deloc, e o nebunie. 

— Atunci să ne gândim împreună, avocat. 

— Aşa-i mai bine, Roşcato... E clar că Mac e supravegheat, iar 
bănuiala mea e că l-a găsit pe omul care-l urmăreşte - bănuială, 
pe dracu', e un fapt; e prea binevoitor ca să fie altceva - şi a 
aflat că supravegherea se face de la Washington. 

— O, Doamne...! 

— Asta-i şi părerea mea, Domnişoară Indiancă Nestatornică în 
Dragoste. Anumite segmente din Oraşul Scrântiţilor şi-au ieşit din 
minţi şi asta-i cea mai proastă veste pe care ţi-o pot da. 

— Ce segmente, avocat? 

— Din câte-am înţeles, sunt nesănătoşi. Emisarii lor de la 
Boston poartă arme. 

— N-ar îndrăzni! strigă Aripă Roşie. 

— E nevoie să ne amintim de Watergate sau de operaţiunea 
din Iran, ori, pentru a echilibra ordinea de zi, de jumătate din 
campaniile electorale de la Chicago începând cu anul 1920? Nu 
există „N-ar îndrăzni” în astfel de situaţii. Şi chiar de-ar exista, 
compară banii aruncaţi pe acele comploturi istorice cu 
cheltuielile pe o /ună ale Comandamentului Strategie Aerian. 
Sunt sume infime, doamnă indiancă, faţă de megamiliardele 
despre care vorbim! Crezi că binevoitoarele noastre batalioane 
de investitori în industria de apărare, împreună cu reprezentanţii 
lor din toată ţara - furnizorii de la Long Island până la Seattle - n- 
ar apăsa pe butonul de alarmă fie şi numai la perspectiva 
reducerii profiturilor lor? lisuse, dacă o zecime dintr-un procent al 
bugetului Apărării ar fi tăiat, toţi ar urla după răzbunare. O astfel 
de situaţie i-ar putea determina să-şi deschidă fabricile de 
vampiri. 

— Crezi că dosarul Wopotamilor a fost programat pentru 
dezbateri la Curtea Supremă? 

— Nici nu trebuie programat, e suficient doar să se audă că i s- 
a acordat atenţie sau, mai rău, că a fost reţinut pentru o viitoare 
posibilă dezbatere. 

— Există întotdeauna tendinţa către o analiză serioasă 
ulterioară, interveni Aripă Roşie. 

— Te-ai prins. Oricum, băieţii cu bani şi slugile lor din politică 
vor declanşa un contraatac. 

— Stai puţin, Sam, zise Aripă Roşie, cu o mână pe capul lui 
Eleanor şi cu cealaltă pe umărul lui Devereaux. Un contraatac, în 
termenii Congresului, ar însemna purtători de cuvânt sau 
avocaţi, nu ucigaşi plătiţi! 

— De acord, însă Congresul nu e în sesiune, iar eu propun să 
considerăm situaţia noastră actuală drept Articolul A pentru 
probe. 

— Inţeleg ce vrei să spui. Ucigaşii plătiţi sunt aici. Prin urmare, 
într-un fel sau altul, s-a auzit ceva... O, Doamne, ar trebui să ne 
reducă pe toţi la tăcere! 

Paddy Lafferty smulse telefonul celular din husă şi formă un 
număr. 

— Garnizoana O'Brien? strigă el şi, după mai puţin de o 
secundă, vorbi hotărât. Billy Gilligan e acolo?... Foarte bine, 
foarte bine... mă bucur că legătura telefonică e bună, acum 
ascultă-mă. Când ajunge Billy G. Acolo, trimite-l cu o coloană de 

vehicule blindate la hotelul Patru Buci de pe Boylston şi spune-i 
să păzească toate intrările! Ai înţeles, flăcău? E vorba despre 
marele bărbat şi nu admit nici o greşeală. Salut şi baftă! 

— Paddy, ce-ai făcut? 

— Sunt momente, Sam băiatule, când porneşti la atac şi abia 
pe urmă te uiţi în spate. E o lecţie pe care-am învăţat-o în timpul 
celor zece zile glorioase din Franţa. 

— Nu ne aflăm în Franţa şi ăsta nu-; al doilea război mondial, 
iar dacă există vreun pericol imediat la hotel, Aaron va chema 
poliţia. Situaţia e prea confuză, dar Mac şi patronul nostru cu 
mintea ageră ţin legătura... Repet, Aaron nu e vreun tâmpit de 
fanatic şi nici şovăielnic nu e. Dacă simte că e nevoie de poliţie, 
o trimite acolo. 

— Nu ştiu, băiete. Poliţia e legată de anumite restricţii - 
întreabă-l pe Billy Gilligan, el o să-ţi spună. 

— Mi-a spus deja, Paddy, dar noi nu ştim ce fac Mac şi Aaron 
şi, neştiind, s-ar putea să-i încurcăm. Acum anulează ordinul 
pentru câinii din Killomey! 

— Are dreptate, domnule Lafferty, interveni Jennifer de pe 
bancheta din spate. Nu te supăra, eu nu mă opun nici unei forme 
de protecţie şi aş fi recunoscătoare dacă prietenii dumitale ar fi, 
să zicem, disponibili. Totuşi, Sam are dreptate; suntem în 
întuneric şi poate că n-ar trebui să facem nimic până ajungem la 
Ritz-Carlton şi discutăm cu domnul Pinkus... Mi se pare că i-ai 
spus cam acelaşi lucru domnului Gilligan mai devreme. 

— Mă rog, ai zis-o mai bine decât flăcăul ăsta... 

— Pur şi simplu am folosit cuvintele şi înţelepciunea dumitale, 
domnule Lafferty. 

— Ce tactică ieftină, mormăi Devereaux. 

— Foarte bine, zise Paddy. O să anulez ordinul. Cred că am 
fost pe moment prea tulburat... Alo, Garnizoana O'Brien?... Cine-i 
acolo?... Rafferty, sunt eu, Lafferty, băiete. Gilligan a ajuns?... 
Ce-a făcut? Sfântă Fecioară... cât de grav e?... Noroc că mai 
avem şi noi pe câte cineva, Rafferty. Acum ascultă-mă, flăcău - 
în legătură cu băieţii care se duc la Four Seasons pe Boylston, să 
le spui că... 

Deodată, limuzina se apropie primejdios de un camion uriaş 
de pe autostradă. 

— Ce-am făcut, Rafferty? Ce dracu' tot spui. Băiete? lisuse, 
Sfântă Fecioară şi losife! 

Şoferul lui Aaron Pinkus înghiţi în sec, apoi închise telefonul. 

— Care-i treaba, Paddy? întrebă, privindu-l pe Lafferty de 
parcă nu-l interesa răspunsul. 

— Băieţii tocmai au plecat spre hotel, domnule Devereaux. 
Totuşi, nu e o coloană întreagă, care-i formată de obicei din 
patru maşini - sunt doar trei - şi se pare că vreo doi băieţi sunt 
beţi morţi. 

— O, Doamne! 

— Dar vestea bună e că Billy Gilligan n-a fost rănit prea tare. 

— Rănit? 

— A avut un accident pe autostradă; maşina e făcută praf. 
Unul dintre poliţiştii care-au venit la faţa locului e membru al 
garnizoanei şi i-a sunat pe băieţi să le spună la ce spital e. 

— Spital...? 

— N-are nimic. Răcneşte cât îl ţine gura că vrea să plece să se 
întâlnească cu ceilalţi. 

— Pentru Dumnezeu, să-l lase! Poate că reuşeşte să-i 
oprească! 

— Păi, sunt nişte formalităţi... 

— Dacă poate să ţipe, poate şi să plece de-acolo! 

Înfuriat, Sam smulse telefonul. 

— La ce spital e? întrebă el nervos. 

— N-ajută la nimic, băiete. E o mică nelămurire în raportul 
accidentului. Înţelegi, nu conducea maşina lui pe autostradă. Era 
Jaguarul galben al mamei tale. 

— Păsăriiicăă  gaaalbenăă... se auzi vocea ascuţită şi 
tremurătoare a lui Eleanor Devereaux. 


— Hei, comandante, ce zici? întrebă Desi-Doi, apărând radios 
în frac şi admirându-se în oglinda unui magazin cu haine pentru 
ocazii pe care îl pusese pe picioare firma Aaron Pinkus 
Associates. 

— De-a dreptul extraordinar, răspunse Aaron, aşezat pe un 
fotoliu tapiţat cu catifea, pe care nu-l putea mişca din cauza 
mochetei groase, de un negru lucios. Unde e colegul tău, celălalt 
caporal Amaz? 

— Acu’ suntem sergenți, comandante! 

— Cele mai sincere scuze, dar unde e? Trebuie să ne mişcăm 
repede. 

— Păi, mă-nţelegi, doamna care-i măsoară pantalones e din 
Puerto Rico şi ere' c-au pus-o de-un... 

— N-avem timp... 

— Desi-Unu! răcni sergentul Desi-Doi. / Venga! Vamanos! 
Ahorită! Imediat, domnule! 

Oarecum ruşinat, Desi-Unu ieşi pe uşa unei cabine de probă, 
urmat de o tânără brunetă, bine făcută, ce-şi făcea de lucru cu 
un metru de croitorie în timp ce îşi aranja bluza. 

— Comandante, zise Desi-Unu cu un zâmbet larg, care-i 
dezvăluia gingiile. A trebuit să strâmtăm pantalonii. lo am 
coapse dă toreador! Ce să mai zic? 

Purta şi el un frac şi, fără nici o îndoială, Desi-Unu avea şi el o 
ţinută impunătoare. 

— Arăţi splendid, sergent Amaz, remarcă Pinkus. Acum 
mergem la dentistul meu, care zice că are vreo patruzeci sau 
cincizeci de plăci dentare, pretinde că una sau două dintre ele ţi 
le poate lipi în gură cât să reziste vreo oră. 


— losif, micul meu amic, sunt sătul de figurile tale, spuse 
Şoimul, aşezat în fotoliu la biroul din camera de hotel, în vreme 
ce Joey Strigoiul şedea culcat pe pat, cu braţele deasupra 
capului. Aş putea să-ţi rup articulațiile una câte una şi să te oblig 
să-mi spui cine eşti şi de unde vii, dar am considerat întotdeauna 
că asta-i o barbarie, ca şi o încălcare a convențiilor de la Geneva, 
însă, dacă se îngroaşă gluma, Iosif, n-o să am de ales, nu-i aşa? 

— Vă ştiu de-o viaţă pă voi, zurbagiii, irlandezule glumeţ, 
răspunse Micul Joey, neimpresionat. Pot să-ţi zic cine-o face şi 
cine nu... Ah, voi, soldatos ăia răi, spargeţi capetele ca pe nişte 
farfurii de pizza într-o bătaie din Brooklyn, da' dacă nu aveţi 
vreun avantaj, nu prea vă trage sufletu' s-o faceţi. 

— La dracu” urlă Hawkins, sculându-se ameninţător din 
fotoliu. Eu nu am aşa un suflet! 

— Dacă n-ai avea, aş face pe mine de frică, da' nu fac... Eşti 
ca fasciștii ăia din Salemo care acționau chiar la Roma. lo eram 
un pârlit de răcan pe-atunci, da' tot îmi dădeam seama... Dacă 
m-ar fi găsit, ar fi strigat esecuzione! P-ormă ar fi stat de vorbă 
şi-ar fi zis non me ne importa un bel niente - cui îi pasă, războiu' 
s-a-ncheiat - şi m-ar fi lăsat să pice. Şi unii din tipii ăştia erau ăi 
mai mari tâmpiţi din armata italiană. 

— Armată... ? Soldaţi? Salemo? Tu ai fost... 

— Armata a cincea, sub comanda generalului Mark Clark, 
zurbagiule. Cred că suntem cam de-aceeaşi vârstă, doar că arăţi 
mai bine. Cum ziceam, eram un pârlit de soldat până au aflat că 
vorbeam italiana mai bine ca interpreţii, m-au îmbrăcat civil, mi- 

au dat gradu' temporar de locotenent, crezând că n-o să dureze 
mai mult de două zile şi m-au trimis în nord să le transmit 
informaţii prin radio despre dispozitivele inamicului. Nu era mare 
lucru. Aveam o grămadă de /ire, câte femei şi vin voiam şi m-au 
prins doar de trei ori - cum ţi-am explicat deja. 

— losif! strigă Şoimul. Suntem camarazi! 

— Dacă eşti vreun blestemat de poponar, să dispari de-aici, 
irlandezule! 

— Nu, losif, sunt general! 

— Ştiu asta, zurbagiule. 

— Şi tu eşti locotenent! 

— Asta nu mai contează. Când m-au găsit şefii la Roma, 
ducând o viaţă dulce în Villa d'Este, m-au făcut iar soldat. Nu mai 
eram de folos pentru voi, rahaţii cu grade. 

Sună telefonul. Mackenzie se uită la el, apoi la Micul losif şi 
ridică receptorul. 

— Cartierul general temporar! răcni el. 

— Ţi-aş sugera un anunţ diferit, mai puţin strident, spuse 
Aaron Pinkus. Aghiotanţii tăi sunt pregătiţi. Ai aflat ce trebuia să 
ştiu? 

— Mi-e teamă că nu, comandant. Omul e un brav soldat 
bătrân. 

— N-o să-mi permit să înţeleg afirmaţia asta. Prin urmare, 
continuăm acţiunea? 

— Continuaţi, domnule! 


Cele trei automobile de la garnizoana Legiunii Pat O'Brien 
coborâră în viteză pe Clarendon Street, înclinându-se la curba 
spre Boylston, apoi, după cum fusese stabilit, se îndreptară spre 
un bloc situat lângă hotelul Four Seasons, flecare vehicul 
parcând în câte un spaţiu liber. Apoi toţi se adunară lângă 
maşina cea mai apropiată de intrarea hotelului, consfătuirea lor 
d'avant-guerre fiind oarecum întârziată de fraţii Duffy, care nu 
fuseseră găsiţi la telefon până atunci, deoarece fuseseră încă de 
dimineaţă la barul Cazărmii unde avuseseră o dispută de 
amploare medie în legătură cu soțiile lor, care erau întâmplător 
surori. 

— Sunt al naibii de sigur că există ceva în canoanele bisericii 
care zice că nu trebuia să facem ce-am făcut, Petcy! strigă 
încărunţi tul frate Duffy în timp ce era condus la întâlnire. 

— Dar am făcut-o acum treizeci de ani, Boddy! 

— Da, dar sunt surori, Petey. Şi noi suntem fraţi... 

— Nu sunt surorile noastre, Boddy... 

— Totuşi, fraţi cu surori - sunt sigur că nu-i în regulă, băiete! 

— Voi doi, ţineţi-vă gura! ordonă Harry Milligan cu chipul ridat, 
numit la comanda micii brigăzi de către rănitul Billy Gilligan. 
Sunteţi prea beţi pentru luptă, aşa că vă ordon să staţi la pândă. 

— Pe cine pândim? întrebă împleticitul Boddy Duffy, trecându- 
şi mâna prin părul imaginar de pe ţeasta pleşuvă. De unde vin 
nemţălăii? 

— Nu nemţălăii, Bobbo! Ticăloşii ăia mizerabili care vor să-i 
scoată inima din piept marelui general! 

— Cum arată, Harry băiete? întrebă Peter Duffy holbându-şi 
ochii roşii în timp ce se sprijinea de oglinda retrovizoare, îndoind- 
o sub greutatea lui. 

— De unde dracu’ să ştiu, Petey? răspunse comandantul 
brigăzii Milligan-Gilligan. Cred că or s-o ia iute la picior după ce-i 
găsim. 

— Şi cum o să facem asta, Harry băiete? întrebă Bobby Duffy, 
amestecând cuvintele cu un sughiţ şi două râgâieli. 

— Mă gândesc acuma, nu sunt sigur. 

Milligan privi chiorâş, iar ridurile de pe faţă i se adânciră 
precum cele de pe pielea unui rinocer. 

— Gilligan nu mi-a spus nimic. 

— N-ai înţeles, Harry, protestă instabilul Peter Duffy. Chiar tu 
eşti Gilligan. 

— lo nu-s deloc el, găozare! lo-s Milligan! 

— Incântat de cunoştinţă, zise Bobby Duffy, prăbuşindu-se pe 
marginea trotuarului ca un cartof prea copt înţepat de o furculiţă. 

— Frate-miu e chinuit de demonii Anticristului! strigă Peter, 
căzând lângă uşa maşinii, cu piciorul peste faţa fratelui său. 
Asta-i blestem” vrăjitoarelor-surori! 

— Bun băiat, fu de acord Milligan, îngenunchind şi dându-i lui 
Petey o palmă uşoară peste cap. Stai aici şi alungă demonii ăia 
teribili. 

Harry se ridică în picioare şi li se adresă celorlalţi şapte soldaţi 
din brigada Milligan-Gilligan. 

— Hai să mergem, băieţi, ştiu ce-avem de făcut! 

— Adică ce, mai exact? întrebă un septuagenar sfrijit, 
îmbrăcat cu un veston militar din al doilea război mondial, plin de 
petice. 

— Billy Gilligan mi-a dat două nume - primul, sigur, e marele 

general Hawkins, iar al doilea, patronul lui, un om al legii despre 
care am auzit cu toţii. Evreul care e barosan în Boston şi are 
angajaţi la firmă câţiva avocaţi catolici grozavi. 

— Isteţi, totdeauna-s /steți, intonă vocea unuia dintre cei şapte 
magnifici. Ei; angajează irlandezi, da’ câţi dintre noi angajează 
capete belite? /steți. 

— Aşa că, asta facem, băieţi. Eu mă duc la recepţie şi cercetez 
situaţia. O să le spun că trebuie să dau fie de marele general, fie 
de prietenul lui, marele avocat pe nume Pinkus, ca să le transmit 
un mesaj confidenţial urgent. Şi bunul Dumnezeu ştie că nu 
mint! Dacă le zic de nişte tipi aşa de babani, n-or să aibă încotro 
şi-or să mă pună-n legătură cu unul dintre ci, corect? 

Se auzi un cor aprobator, tulburat de vocea distonantă a 
bătrânului combatant în veston militar. 

— Nu ştiu, Gilligan... 

— lo sunt Milligan! 

— Aş vrea să fi fost Gilligan, el a fost militar, ştii doar. 

— lo nu sunt... şi ce anume nu ştii, bătrân băşinos? 

— Să zicem că dai peste secretară la telefon, ce-o să-i spui?.. 
„Scuze, fetiţo, da’ e cineva care vrea să-l împuşte pe marele 
general şi pe prietenu' lui, barosanu' evreu”... Păi, am impresia 
că or să-i cheme pe băieţii ăia cu dubiţe albe, cu pereţi de 
cauciuc şi gratii la geamuri. 

— Nu tre' să vorbesc cu nimeni, mortule fugit de pe năsălie! 
Paddy Lafferty ne-a spus tot despre marele apartament pe care-l 
ţine patronu’ lui la Patru Buci, doar că nu ştim unde e. Asta o să- 
mi spună recepţioneru', fiindcă am un mesaj urgent de transmis, 
corect? 

Urmă un cor de aprobări, întrerupt din nou de legionarul 
septuagenar. 

— Da’ dacă ăia nu te cred? lo n-aş crede. Ai nişte ochi de 
şmecher, dacă te uiţi bine la ei. 

Toţi combatanții încuviinţară, dând din cap în timp ce studiau 
ochii înecaţi în grăsime ai lui Harry Milligan. 

— Ah, taci din gură! strigă Harry, readucându-şi brusc oamenii 
la chestiunea în discuţie. Pot să mă creadă sau să nu mă creadă, 
nu contează. Tot tre' să-mi dea numărul camerei unde să sun - 
şi-aşa aflăm unde e! 

— Şi pe urmă? întrebă prudentul neîncrezător. 

— Apoi noi ne împărţim, iar tu, cadavru smochinit, dacă-i 
scoatem pe nemernici din ascunzătoare şi or să fugă la maşini, 

tu le notezi dracului numerele de înmatriculare... Slavă Domnului 
că n-ai fost în dispozitivul meu, că te-ai fi certat chiar şi cu 
evreul! 

Milligan arătă spre trei dintre ceilalţi şase legionari fără 
însărcinări. 

— Băieți, voi acoperiţi toate ieşirile spre stradă - Lafferty mi-a 
spus clar treaba asta... 

— Care-s alea, Harry? întrebă un bărbat scund, de vârstă 
mijlocie, îmbrăcat cu o jachetă de aviator. Eu am fost tunar pe 
avion, aşa că nu prea ştiu tactica de la sol. 

— Tre' să le găseşti, băiete. Paddy spunea să le păzim. 

— Ce-nseamnă asta, Harry? 

— Păi... mă rog, Paddy n-a fost prea clar, da’ cred că voia să 
zică să nu lăsăm să iasă pe nimeni care n-ar trebui să iasă. 

— Ca de exemplu? întrebă un bărbat înalt, suplu, de vreo 
şaptezeci de ani, îmbrăcat nepotrivit pentru acea misiune, adică 
cu o cămaşă havaiană înflorată şi pe cap cu o şapcă albastră de 
legionar. 

— Harry ne-a spus deja! strigă un membru obez de înălţime 
medie, al cărui chip rotofei era încadrat de o cască metalică de 
luptă. Orice tâlhar care aleargă afară la maşină. 

— Şi-i împuşcăm! Sublinie gentlemanul suplu cu cămaşă 
havaiană. 

— In picioare, băiete! îl lămuri Harry Milligan. Aşa cum făceam 
cu nemţălăii. Tre’ să-i păstrăm pentru interogatoriu! 

— Bine, Harry, aprobă infanteristul cu cască. Mamă, cum îmi 
mai amintesc! Noi îi capturam şi ei nu făceau decât să-şi acopere 
boaşele! Sigur că nu trebuia să trag, da' ei pricepeau mesajul. 

— Băieți, vă sugerez să vă scoateţi căştile. Asta bate la ochi, 
mă-nţelegeţi? 

Apoi Harry vorbi cu ceilalţi trei combatanți de la Garnizoana 
O'Brien. 

— Voi, băieţi, rămâneţi aici, mai exact în spate şi vă 
amestecați printre oamenii din hol, da’ staţi cu ochii pe mine. 
Dacă eu mă mişc, veniţi după mine, v-aţi prins, băieţi? 

Incă o dată, dar mai tare şi cu hotărâre, se auzi corul 
aprobator al bărbaţilor. 

— Noi intrăm primii, zise infanteristul gras, agăţându-şi casca 
de centiron şi acoperind-o cu tricoul imprimat cu o reclamă ce 
proslăvea virtuțile mezelurilor O'Bayle. Dă-ne două minute ca să 
găsim ieşirile şi să ne postăm acolo. 

— Bine gândit, flăcău. Daţi-i drumu’ - n-avem timp de pierdut! 

Milligan îşi consultă ceasul, în vreme ce unitatea de avangardă 
formată din cei trei bărbaţi se strecura prin traficul de pe strada 
Boylston, alergând spre hotel cât îi ţineau picioarele îmbătrânite. 
La vederea lor, portarul în uniformă nu fu tocmai copleşit. Harry 
se întoarse către ceilalţi trei şi le dădu ordine. 

— Când ajungem înăuntru, eu o să mă duc la recepţie, ca din 
întâmplare, ca şi cum aş trece prin holu' ăla în fiecare zi şi-o să 
mă aplec la ghişeu ca un om foarte important, poate-o să fac cu 
ochiu’ de vreo două ori, ca să dau de-nţeles că am un mesaj 
confidenţial pentru alte persoane importante. Pe urmă o să le 
trag un un-doi, adică o să le zic alea două nume ilustre: Hawkins 
şi Pinkas. 

— Cred că e Pinkoos, Harry, sugeră un bărbat chel, cu faţă 
Roşie, de aproape şaptezeci de ani, care era în mod evident 
colegul de popice al infanteristului; din nefericire, tricoul cu 
reclama pentru mezelurile O'Bayle era îmbrăcat pe dos. 

— Are dreptate, Milligan, susţinu un bărbat scund ce purta o 
mustață stufoasă, asociată de obicei cu imaginea sergenţilor- 
majori englezi de la începutul secolului; în schimb, uniforma lui 
actuală consta dintr-o pereche de Levi's murdari, susținuți de 
bretele roşii peste o cămaşă ecosez galben cu negru. L-am auzit 
pe Paddy zicând mereu Pinkoos. 

— Pinakuss e mai corect, interveni al treilea membru al 
unităţii, un bărbat înalt, purtând o bluză fără mâneci, care oferea 
o generoasă privelişte a tatuajelor de pe braţele sale, mai ales a 
unui şarpe albastru ce avea dedesubt inscripţia: nu mă înnoaa. . 

— O să zic doar „Pinkiss” foarte repede, asta ajunge... In 
regulă, băieţi ai Garnizoanei O'Brien, atacăm şi învingem pentru 
general! 


În interiorul Buick-ului coupe al lui Aaron Pinkus, uimitor de 
eleganţii Desi-Unu şi Doi, cel dintâi având gura oarecum lărgită 
de o dantură frontală din plastic, stăteau pe bancheta strimtă din 
spate, topiţi de admiraţie faţă de ei înşişi, trecându-şi mereu 
mâinile peste țesătura moale, de culoare închisă a costumelor şi 
mai ales peste reverele de satin. 

— Amintiţi-vă, sergenţi, vă prefaceţi că nu înţelegeţi o boabă 
englezeşte, zise Aaron de la volan, în vreme ce intrau pe 
Boylston Street. Sunteţi ambasadorii Spaniei la Naţiunile Unite, 
nişte oameni foarte importanţi. 

— Asta-i drăgusss, îl întrerupse Desi-Unu, sâsâind din cauza 
implantului din spatele buzelor, da' tot nu pricepem cum să-l 
facem pe vicioso să fie rău cu noi. 

— II confundați cu altcineva, sergent, am discutat deja asta. 

Când îl vedeţi în hol, alergaţi spre el şi-l arătaţi cu degetul, 
ţipând că e un criminal căutat la Madrid. 

— Da, am discutat asta, spuse Desi-Doi. Şi nu ne place. 
Vicioso, ca toţi viciosos, are armă, domnule şi-o să ne facă să 
simţim asta! 

— N-o să aibă cum să vă rănească, spuse Aaron. Generalul o 
să fie chiar în spatele lui şi-o să intervină imediat să-l 
„imobilizeze”, cred că ăsta e cuvântul pe care l-a folosit. Aveţi 
încredere în general, nu? 

— A, da, ne place dă el, răspunse Desi-Unu. Chiar ne place 
hombre ăla nebun. O să ne trimită în armată! 

— Şi-a scos untu' din noi la aeroport, amigo. D-aia io am 
încredere-n el. 

Desi-Doi continua să dea din cap, mângâindu-şi dunga 
pantalonilor. 

— Bătrânu' ăla are testiculos mari. 

— Şi p-ormă, comandante? întrebă zăpăcit Desi-Unul. 

— Generalul, în felul lui cu totul special, e foarte abil, replică 
Pinkus, apropiindu-se de trotuar în spatele taxiurilor aflate în faţa 
intrării de la Four Scasons. Nici un guvern nu îndrăzneşte să 
ofenseze alt guvern aliat din motivul lipsei de securitate a 
membrilor săi, mai ales în cazul unor ţări de importanţă 
strategică. Acestea şi-ar putea retrage ambasadele. 

— Taman asta nu ne place, interveni Desi-Unu. Nu vrem să se 
retragă ambasada espanol, chiar de n-am fost în Espana, mai 
ales dacă tre' să fim împuşcaţi. N-o să le placă la relaţiile 
noastre. 

— Generalul v-a dat cuvântul lui. 

— Mai bine să fim băieţi buni!... Şi p-ormă? 

— Păi, cel mai bun mod de-a vă explica e să vă spun că 
oricine-ar fi trimis persoana aia teribilă la Boston după general va 
fi obligat să-şi reconsidere metodele. 

— Nu-nţeleg. 

— Individul va fi atât de înspăimântat încât va anula astfel de 
asalturi, avertizându-i pe toţi cei din Washington implicaţi în 
trimiterea unui astfel de criminal să înceteze şi să renunţe ori să 
dispară. Din punct de vedere geografie, Hawkins are dreptate. 

Bazele noastre din Spania - mai ales cele aeriene - trebuie 
sprijinite. 


— Ole, Comandante! 

Mackenzie Hawkins dădu un ordin. 

— Taie acum uşa cu aparatul de sudură! Vreau să fie jos în 
cinci minute, ai înţeles, căpitane? 

— Aşa va fi, domnule general, răspunse vocea inginerului 
hotelului la telefon. Dar mi-aţi promis, domnule. Facem o pază 
împreună, corect? 

— E plăcerea mea, fiule şi-o să-mi pun braţul pe umerii tăi ca 
şi cum am fi trecut Rinul împreună. 

— lisuse, am ajuns în rai înainte să mor! 

— Acum, căpitane. E esenţial pentru asalt. 

— In patru minute şi opt secunde, domnule general! 

Hawkins închise, apoi formă numărul telefonului din Buick-ul 
lui Aaron Pinkus. 

— Comandante? 

— Da, generale. 

— O să cobor în cinci minute. Unde sunteţi situaţi? 

— La trei maşini distanţă de la intrare. 

— Bine. Postaţi-vă la recepţie şi sincronizaţi-vă ceasurile. 
Opţiunea zero este între treisprezece şi şaptesprezece minute. 
M-ai citit? _ 

— Nu eşti total ilizibil, generale. Inţeleg. 


Brigada Garnizoanei O'Brien era pe poziţii - bluză fără mâneci, 
tatuaje, scurtă de aviator, o cască de luptă bombată, bretele 
roşii, cămaşă hawaiiană, Levi's murdari şi un şef saşiu, făcând cu 
ochiul la recepţie. 

— Da, domnule, zise recepţionerul scoțând o batistă din 
buzunarul de la piept, de parcă vederea bărbatului din faţa lui ar 
fi produs un miros neplăcut. 

— O să-ţi spun care-i treaba, băiete şi-ar fi bine să te mişti 
repede. Numele Pinkiss şi Hawkins îţi zice ceva, flăcău? 

— Domnul Pinkus are un apartament aici, dacă asta vrei să 
spui. 

— Nu mă refer la viaţa lui particulară, băiete şi nu dau doi bani 
pe comorile lui. Am un mesaj pentru el şi pentru general. E 
urgent şi confidenţial. Cum propui să rezolv treaba asta, ai? 

— Sugerez să telefonezi la... camerele domnului Pinkus. 

Interior cinci mii cinci. 

— Cinci-zero-zero-cinci, da, flăcău? 

— Corect. 

— Ăsta-i numărul camerei? 

— Nu avem cincizeci de etaje, domnule. Nici un hotel din 
Boston nu are cincizeci de etaje. Asta e numărul interior de 
telefon. A 

— Da’ n-are nici un sens. In orice hotel decent, numărul 
camerei e şi numărul de telefon! 

— Nu-i obligatoriu. 

— De ce nu? Cum poate şti o persoană unde se află? 

— Bună întrebare, admise recepţionerul. Chiar dumneata o 
poţi ilustra. 

— Ce să ilustrez, băiete? 

— Intrebarea, domnule... Cabinele telefonice sunt în capătul 
acela. 

Zăpăcit, Harry Milligan se întoarse şi se grăbi spre şirul de 
telefoane aflate pe o consolă de marmură lipită de perete. Luă 
un receptor şi formă rapid numărul. Linia era ocupată. 


— Aici e observatorul tău din Washington, spuse Mackenzie 
Hawkins la telefon, coborând vocea şi vorbind blând şi repede. 

— Ce al meu? întrebă bărbatul din camera aflată cu două etaje 
mai jos, vorbind la fel de încet, dar nu şi la fel de blând. 

— Ascultă-mă. Ţinta părăseşte hotelul - informatorii mei mi-au 
spus că l-a chemat pe şeful personalului să-i coboare bagajele. 

— Cine dracu' eşti tu? 

— Legătura ta din Washington şi-ar trebui să-mi mulţumeşti, 
nu să mă înjuri. Grăbeşte-te! Urmează-l! 

— Sunt blocat înăuntru, strigă înfuriat presupusul asasin. Uşa 
asta blestemată s-a înţepenit; lucrează acum la ea. 

— Afară. Nu mai putem să ne implicăm. 

— Drace!... Stai puţin, au scos uşa! 

— Grăbeşte-te! 

Şoimul închise telefonul şi privi spre Micul Joey Strigoiul, care 
stătea pe marginea patului. 

— Intenţionezi să-mi spui că nu ştiai că omul ăsta e în hotel? 

— Ce om? protestă Joey. Eşti zurbagiu' zurbagiilor, irlandezule 
glumeţ. Ai nevoie de odihnă, barosane, cum ar fi într-un loc cu 
pajişti înverzite, cu porţi de fier şi mulţi doctori. 

— Ştii, Micule Iosif, chiar te cred, zise generalul. N-ar fi pentru 

prima oară când comandantul împrumută anumite idei ale unei 
operaţiuni de la cercetaşi. 

Cu aceste cuvinte, Şoimul păşi rapid spre uşă şi ieşi din 
cameră. Telefonul începu să sune. Joey se întinse şi ridică 
receptorul. 

— Da? 

— Sunteţi faimosul şi marele general, domnule? 

— Ei şi? răspunse indirect şi curios Micul Joey. 

— Asta-i norocul vieții mele, domnule general! 

— lo-s soldatul clasa întâi Harry Milligan şi-am venit să vă zic 
nu doar c-am înconjurat locu’, da’ l-am şi infiltrat. Nimeni n-o să 
vă atingă, domnule, pe cuvântu' băieţilor patrioţi de la 
garnizoana Legiunii Pat O'Brien! 

În linişte, încet, Joey puse receptorul în furcă şi se lăsă pe 
pernă. Zurbagii, cugetă el. Lumea era plină de sclintiţi, mai ales 
în Boston, Massachusetts, de unde probabil că proveneau 
blestemaţii de turişti. La urma urmei, ce altceva aveau de făcut 
decât să se distreze puţin în lunga călătorie pe vasul ăla, 
Maypot?... în fine, îşi zise Joey, el avea să comande un dejun 
copios la serviciul de cameră şi pe urmă să sune la codul Ragu 
din Washington. Vinnie Bum-Bum avea să audă o lungă şi foarte 
încâlcită poveste, fie că-i plăcea sau nu. Nişte zurbagi;/ 


Aaron Pinkus îi conduse pe cei doi diplomaţi ai săi în ţinută de 
gală spre recepţie şi anunţă cu mândrie că oaspeţii săi, diplomaţi 
din Spania, vor locui în apartamentul lui şi că orice atenţie 
suplimentară din partea hotelului avea să fie apreciată nu numai 
de gazda lor, dar şi de guvernul Statelor Unite ale Americii. 

Toţi funcţionarii recepţiei se apropiară să-i omagieze pe 
distinşii vizitatori, iar atunci când aflară că nici unul nu vorbea 
engleza, fu chemat în chip de translator un băiat de serviciu 
portorican. Acesta se arătă foarte încântat, iar prima lui discuţie 
cu Desi-Unu fu următoarea - tradusă liber: 

— Hei, şefu'”, dă unde ai uniforma asta haioasă cu nasturi 
lucitori? Eşti în armată? 

— Nu, şefu' io car valize. Mi-au zis mie să vorbesc cu tine, ca 
să-nțeleagă gringos ce spui. 

— Hei, asta-i tare! De unde eşti? 

— Puerto Rico. 

— Și noi! 

— Nu, voi nu, voi sunteți diplomaţi barosani de la Madrid! Aşa 

zicea tipu” ăla. 

— Asta-i pentru gringos, şefu”. Ce zici. Poate mai târziu ne 
distrăm şi noi? 

— Sefu’ acolo unde stati, aveţi de toate! 

— Au şi fete? Fete drăguțe, desigur, fiindcă asociatu' meu e 
foarte religios. 

— O să-i aduc ce vrea şi-o să aduc şi pentru noi. Las" pe mine, 
şefu. 

— Ce-au zis, Pedro? întrebă şeful recepţiei. 

— Râul, domnule. 

— Scuzele mele. Ce-au zis? 

— Sunt foarte mulțumiți de amabilitatea şi manierele 
exemplare pe care le arătaţi. Sunt mai ales recunoscători fiindcă 
l-aţi numit pe modestul Râul să se ocupe de ei în timpul şederii 
lor aici. 

— Poţi fi sigur de asta! zise un director adjunct. Vorbeşti foarte 
bine pentru un sp... pentru o persoană nou-venită în rândurile 
noastre. 

— Şcoala serală, domnule. Cursul pentru imigranţi de la 
Universitatea Boston. 

— Fiţi cu ochii pe tânărul ăsta, domnilor. E deosebit! 

— E cel mai tâmpit dintre toţi. Asta-i un loc bun; n-o să stea 
nici o lună. 

— Spune-ne ceva ce nu ştim, Pedro! 

— Poate, îi întrerupse Aaron Pinkus, aţi dori să aruncaţi o 
privire prin holul ăsta magnific. E cu adevărat unic... Tradu, te 
rog, Râul. 

— Cu multă plăcere, domnule. 


Harry Milligan se apropie de posesorul tatuat al bluzei fără 
mâneci şi-i şopti la ureche, vag conştient de faptul că nişte 
oameni din hol îi priveau cu atenţie. 

— Marele general acționează pe căi misterioase şi 
extraordinare, flăcău. l-am vorbit despre misiunea noastră şi 
părea destul de liniştit, da' Dumnezeu mi-e martor că auzeam 
învârtindu-se _rotiţele din creierul ăla formidabil... Să ştii că 
marele om ar putea să coboare pe peretele de-afară chiar în 
clipa asta. Am auzit că el i-a învăţat pe băieţii din trupele de 
asalt tot ce ştiu! 

Apoi, avu loc o intervenţie neaşteptată - septuagenarul cu 
vestonul militar peticit, cu picioarele încovoiate ca o pereche de 

paranteze, alergă spre Milligan şi Bluză fără Mâneci. 

— M-am prins, băieţi! Sunt terorişti! 

— Cine, pentru numele Domnului? 

— Spilcuiţii ăia blindaţi de parale! 

— Ce tot zici acolo? 

— Jigodiile alea două tuciurii, cu păru' negru, care pleacă de la 
recepţie! Ai zice că-s nişte barosani, corect? 

— Păi, cred că şi sunt, băiete. Uită-te la ei. 

— Da’ de când barosanii cu ţoale a-ntâia coboară dintr-un 
pârlit de Buick vechi de trei ani şi nu dintr-o limuzină? Zi-mi şi 
mie, Harry Milligan, are sens? 

— Nu, n-are, fiindcă nu-i normal pentru neisprăviţii ăştia cu fiţe 
şi-ntr-un loc ca ăsta. Un Buick de trei ani nu-i potrivit, aici ai 
dreptate. 

Harry privi cu coada ochiului spre cei doi vizitatori eleganţi ce 
arătau ca nişte filfizoni spilcuiţi, dintr-o ţară mediteraneană 
scăldată în soare... Arabi! Terorişti arabi, care în mod sigur nu se 
simțeau bine în hainele pe care Ic purtau, fiindcă altfel n-ar fi 
ridicat mereu din umeri şi nu şi-ar fi scărpinat fundurile în 
pantalonii ăia strimţi. Nu, domnule, băieţii ăia erau obişnuiţi cu 
burnusuri de alea ca în filme şi cu cuțite lungi şi încovoiate la 
brâu, nu cu eşarfe elegante în jurul taliei. 

— Sfântă Fecioară, Mama lui Dumnezeu, şopti Milligan spre 
Bluză fără Mâneci. Asta s-ar putea să fie, băiete! Trimite vorbă la 
toţi - spune-le să se apropie încet, cu ochii pe şoarecii ăia de 
deşert. Dacă eise suie în lift, ne suim şi noi! 

— Harry, nu m-am spovedit săptămână asta... 

— Ah, ţine-ţi gura, doar suntem şapte, ce naiba! 

— Asta-nseamnă mai mult de trei la unu, nu? 

— Acu’ te-ai făcut contabil, amice? Fugi şi, spune-le băieţilor 
că dacă scot strigătul de război al pieilor-roşii, îi luăm cu asalt. 

Brigada  Milligan-Gilligan începu să se strecoare printre 
oaspeţii eleganţi din holul hotelului. Braţe goale tatuate şi 
tricouri cu inscripţia „Mezeluri O'Bayle” se amestecau cu ţesături 
tropicale şi imprimeuri Christian Dior, în timp ce o cască de luptă 
se legăna de colo-colo, izbind abdomene acoperite cu sacouri 
Brooks Brothers şi rochii de cocteil Adolfo, totul sub privirile 
îngrijorate ale personalului de la recepţie şi ale victimelor 
înspăimântate din hol, asaltate de intruşii agresivi costumaţi atât 
de ciudat. 

Deodată, un bărbat masiv ieşi dintr-un ascensor, privi în jur şi 

se îndreptă spre un loc mai bun de lângă intrare, de unde putea 
supraveghea holul. Nevăzută de el, o siluetă înaltă, cu păr 
cărunt, într-o jachetă indiană din piele de căprioară ieşi din 
umbră şi se apropie la câţiva paşi de bărbatul agitat. 

— Caramba! 

— Madre de Dios! 

Strigătele făcură să răsune holul, iar cei doi indivizi în ţinută 
de gală răcniră cât îi ţinea gura, arătând acuzator spre bărbatul 
masiv de lângă intrare. 

— Homicidio! 

— Asesino! 

— Criminal! 

— Demandare el policia! 

Bărbatul cu înfăţişare ostilă care fusese cauza ţipetelor 
acuzatoare începu să fugă, dar fii imediat oprit de omul în 
costum de indian, care îl prinse de gât şi de cap şi îi trase un 
genunchi în noadă. 

— El e, băieţi! se auzi alt răcnet ce se lovi de pereţi, plutind 
deasupra infernului din hol. E însuşi marele bărbat! Erin go 
bragh, băieţi! Atacaţi în memoria Sfântului William Patrick 
O'Brien! 

Şi, fireşte, Brigada Milligan-Gilligan începu să care la pumni în 
trupurile isterizate, năvălind asupra celor doi terorişti arabi în 
ţinută de gală. 

— Ce faci. Domnule? ţipă Desi-Unu, evitând atacul unui 
necunoscut gras, care purta acum o cască de luptă. 

— Hei, tâmpit /oco! strigă Desi-Doi, aruncând cu un şut pe un 
fan al „Mezelurilor O'Bayle” într-un delicat fotoliu Queen Anne 
care se rupse sub greutatea lui; apoi înşfăcă braţul gol al Bluzei 
fără Mâneci: arată bine şarpele, gringo şi nu vreau să-i fac rău, 
da’ lasă-mă-n pace! N-am dispute cu tine! 

— Sergenți! urlă Şoimul, călcând peste trupurile prăbuşite în 
jurul celor doi foarte loiali aghiotanţi ai săi. Comandantul Pinkus 
a ordonat evacuarea! 

— Cât mai rapid posibil, adăugă Aaron de lângă uşă. Serviciul 
de pază al hotelului întocmeşte formularele pentru furt de bunuri 
şi a fost anunţată poliţia. Repede! 

— Cum rămâne cu vicioso, ghenerale? 

— După ce-o să se trezească, o să-l doară spatele o lună sau 
două. Mă întreb dacă Mafia are serviciu medical de urgenţă. 

— Vă rog să vă grăbiţi tustrei! 

— Bine, comandante, zise Desi-Unu, privind la grămada 
deschisă din hol. Hei, Râul! 

— ȘI, Senor Embajadar? Trăsnitule! 

— Te sunăm mai târziu, domnule! Poate vii în armată cu noi, 
nu? 

— Poate, amigo. Ar fi mai sigur decât aici. Adios! 

Buick-ul lui Aaron Pinkus porni în viteză pe Boylston Street, 
apoi dădu primul colţ pe drumul care-i ducea la Arlington şi în 
cele din urmă la hotelul Ritz-Carlton. 

— Pur şi simplu nu înțeleg! protestă avocatul. Cine erau ăia? 

— Nişte lunatici - bătrâni lunatici, senili lunatici! răspunse 
înfuriat Mackenzie Hawkins, privind în spate. Voi doi aţi fost 
răniţi? întrebă el. 

— Eşti nebun, ghenerale? Sonaţii ăia nu puteau să fure nici 
măcar un pui. 

— Ce-i asta? ţipă deodată Şoimul, văzându-l pe Desi-Unu cum 
punea patru portofele pe locul dintre el şi Desi-Doi. 

— Ce-i ce? întrebă Desi-Unu, uitându-se nevinovat la general. 

— Alea sunt portofele - patru! 

— Era lume multă acolo, grăi Desi-Doi. Amicu' meu nu mai 
lucrează aşa mult, că are şi-altă treabă. 

— Doamne Sfinte, spuse Pinkus de la volan, copleşit din nou 
de sentimentul eşecului. Serviciul de pază... rapoartele alea 
despre bunuri furate. 

— Nu poţi face asta, sergent! 

— Nu-s aşa rău, ghenerale. E doar ceva secundar, cum ziceţi 
Voi, gringos. 

— O, dragă Abraham, spuse Aaron încet. Trebuie să mă 
calmez, am o tensiune stratosferică. 

— Care-i problema, comandant Pinkus? 

— Să zicem doar că asta nu-i o zi normală de lucru pentru 
mine, generale. 

— Vrei să conduc eu? 

— A, nu, mulţumesc. De fapt, şofatul îmi alungă gândurile 
negre. 

Aaron întinse mâna spre butonul radioului şi-l deschise. 

Acordurile Concertului în re major pentru flaut de Vivaldi 
umplură spaţiul micului automobil, făcându-i pe Desi-Unu şi Doi 
să se privească conspirativ-dezaprobator, iar pe Pinkus să răsufle 
adânc, în cele câteva clipe de linişte. Deodată, muzica se opri, iar 
vocea excitantă a unui crainic îl înlocui pe odihnitorul Vivaldi cu 

un flash informativ dătător de frisoane: 

„Întrerupem acest program pentru a vă prezenta în 
exclusivitate un buletin de ştiri. Hotelul Four Seasons de pe 
Boylston Street a fost în urmă cu câteva minute scena unui 
incident extraordinar. Imprejurările n-au fost clarificate, dar se 
pare că în holul hotelului s-a iscat un scandal ce a provocat 
lovirea mai multor clienţi - nefiind, din fericire, semnalate până 
acum decât răniri uşoare. Avem legătura prin telefon cu 
corespondentul nostru la faţa locului, Chris Nichols, care lua 
prânzul la hotel - crainicul se opri, adăugind involuntar - prânzul 
la Four Seasons? La salariile noastre... ? 

— Nu prânzul, idiotule! interveni a doua voce, profundă şi 
sonoră. Nevastă-mea ştie că sunt la Marblehead... 

— Eşti ÎN EMISIE, Chris! 

— Glumeam, prieteni... dar n-a fost nimic de râs în ceea ce s-a 
întâmplat aici cu doar cinci minute în urmă. Poliţia încearcă să 
lămurească lucrurile, dar nu-i o treabă uşoară. Tot ce ştim în 
acest moment e că distribuția lor părea să fie dintr-un film de 
Hitchcock... Un avocat celebru din Boston, doi ambasadori 
spanioli, terorişti arabi, un indian american vârstnic, având forța 
unui bizon, o ciudată adunătură de veterani ai celui de-al doilea 
război mondial cu veşminte stranii şi halucinații şi mai stranii şi, 
în fine, un faimos criminal mafiot. Numai primul şi ultimul au fost 
identificaţi. E vorba despre renumitul avocat Aaron Pinkus şi 
despre un anume Caesar Boccegallupo, un presupus mare şef în 
familia Borgia din Brooklyn, New York. Primul, domnul Aaron 
Pinkus, se pare că a fugit împreună cu cei doi ambasadori 
spanioli sau a fost luat ostatic de teroriştii arabi; depinde de 
versiunea pe care doriţi s-o acceptați. Domnul Boccegallupo e 
arestat şi, conform mărturiilor, continuă să strige că doreşte să 
vorbească cu avocatul său, despre care pretinde că e 
preşedintele Statelor Unite. Ei bine, făcând abstracţie de 
partidele politice, ştim cu toții că preşedintele nu e avocat. 

— Mulţumesc, Chris, mulțumesc pentru acest reportaj în 
exclusivitate şi mult noroc la regata de iahting de la 
Marblehead... 

— S-a terminat, idiotu’ ...” 

Muzica lui Vivaldi se auzi din nou, dar nu reuşi să scadă 
tensiunea arterială a lui Aaron Pinkus. 

— Abraham m-a părăsit cu adevărat, şopti faimosul avocat din 
Boston, Massachusetts. 

— Am mai auzit asta, comandant! strigă Mackenzie Hawkins. 
Poate că e/te-a părăsit, dar eu nu te-am părăsit! O să înfruntăm 
atacul împreună, ne întoarcem spre ei şi-i terminăm, bătrâne 
prieten! 

— E posibil, întrebă încet Aaron Pinkus, uitându-se la Şoim, să 
fi fost prezent acolo sub forma umană a propriului meu demon? 

Sunrise Jennifer Aripă Roşie închise fără zgomot uşa 
dormitorului şi se duse spre biroul din camera de zi a 
apartamentului rezervat de Aaron Pinkus la Ritz-Carlton. 

— Mama ta a adormit, zise ca şi împinse fotoliul în faţa 
canapelei pe care stătea Devereaux. In sfârşit, adăugă ca, 
punându-şi picior peste picior şi privindu-l pe Sam. 

— Cred că n-are rost să-ţi spun că mama nu-i tot timpul 
torpilată. 

— Dacă aş fi mamă, Samuel Devereaux şi dacă aş afla despre 
fiul meu ce-a aflat ca despre tine în ultimele zile, nu m-aş trezi 
din beţie vreme de cinci ani! 

— Nu eşti cam aspră, avocat? 

— Doar dacă vrei să te jertfeşti pe scena Palatului Vacilor din 
San Francisco, cedând toate încasările în beneficiul mamelor 
ajunse la balamuc din cauza progeniturilor proprii. 

— Înseamnă că ţi-a povestit câte ceva, zise Sam, încercând 
fără succes să evite privirea ostilă a frumoasei domnişoare. 

— La voi acasă, doar câteva fragmente, dar în ultima jumătate 
de oră am auzit un rezumat al ororilor... Ucigaşi infernali la o 
partidă de golf, trădători englezi, nazişti la ferme de pui, arabi 
prăjind fudulii de ţap în deşert şi - o, Doamne - răpirea Papei! Ai 
făcut tu nişte aluzii la generalul ăsta nebun care a cercetat nişte 
dosare secrete pentru a obţine patruzeci de milioane de dolari, 
dar nu la faptele mai sus-amintite! /isuse Hristoase, Papa! Nu pot 
să cred... trebuie să fii înţeles ca greşit. 

— De fapt, lisus şi Papa nu sunt unul şi acelaşi lucru, să ştii. 
Aminteşte-ţi că eu sunt anglican, deşi nu mai ştiu exact când am 
fost ultima dată la biserică. Aveam vreo zece ani, cred... 

— Nu dau doi bani pe faptul că eşti anglican sau un pătrar de 
lună din zodiacul tibetan, eşti nebun cu certificat, avocat! N-ai 
dreptul să umbli liber pe străzi şi cu atât mai puţin să fii avocat la 
tribunal! 

— Eşti duşmănoasă, remarcă Devereaux. 

— Mi-am ieşit complet din minţi! îl faci pe total sonatul meu 
frate Charlie să pară un biet Oliver Wendell Holmes! 

— Pariez că ne-am descurca de minune. 

— A, sigur, înţeleg. Aripă Roşie şi Devereaux... 

— Devereaux şi Aripă Roşie, o întrerupse Sam. Sunt mai 
vârstnic şi am mai multă experienţă. 

— ... firma de avocaţi care întemeiază toată jurisprudenţa pe 
principiile epocii de piatră! 

— Probabil că era mult mai simplu atunci, zise Sam, dând din 
cap. Nu puteau ciopli toate amendamentele alea în piatră. 

— Fii serios, idiotule! 

— Idiot nu sunt, Roşcato. Un dramaturg spunea că vine o 
vreme când nu-ţi rămâne decât să tipi. Nu fac decât să consider 
un chicotit ironic drept țipăt. 

— Te referi la Anouilh, dar el a zis şi „purtătorule de viaţă, dă- 
ne lumina”, iar eu înlocuiesc „viaţă” cu „lege” - lucru în care, 
pentru câteva clipe la tine acasă, mi-am închipuit că şi tu crezi. 
Trebuie să dăm lumină, Sam. 

— Tu ai auzit de Anouilh? Credeam că sunt singura persoană 
care ştie cine... 

— El n-a practicat niciodată avocatura la Paris, îl întrerupse 
Jennifer, dar iubea legile - mai cu scamă limbajul juridic, pe care 
l-a transformat în bună măsură în poezie. 

— Mă înspăimânţi, domnişoară indiancă. 

— Sper să fie aşa, fiindcă avem o problemă înspăimântătoare 
pe agendă, avocat. 

— Nu mă refer la megarahatul lui Mac, deşi ai dreptate, e al 
naibii de înfricoşător. Insă într-un fel anume - nu mă întreba cum 
- o să ieşim la liman, cel puţin cu vieţile intacte, dacă nu şi cu 
mintea. i 

— Mă bucur că eşti atât de încrezător, constată Aripă Roşie. În 
ce mă priveşte, eu nu sunt. 

— „Increzător” nu e cuvântul potrivit, Roşcato. Să zicem că 
sunt fatalist, deoarece sorții vor fi probabil de partea noastră, fie 
şi pentru simplul motiv că perechea Aaron Pinkus-Mackenzie 
Hawkins - doi dintre cei mai dotați oameni pe care i-am cunoscut 
vreodată - intervin în favoarea noastră. lar dacă eu sunt dat 
afară din barou, înseamnă că e ceva şi de capul meu. 

— Atunci nu mai înţeleg nimic. Despre cine vorbeai? 

— Despre tine, domnişoară... în răstimp de câteva ceasuri, de 
la acel moment de nebunie din lift şi până la apartamentul în 
care ne aflăm acum, am trecut prin multe împreună. 

— Asta ar putea fi afirmaţia cea mai modestă din cariera ta, 
interveni iute Aripă Roşie, calmă, cu ochii scânteind. 

— Ştiu, ştiu, dar ceva s-a întâmplat... 

— Aşa să fie? 

— Cu mine, da, completă Sam. Te-am urmărit în timpul a ceea 
ce psihologii numesc momente de maximă tensiune şi îmi place 
ce-am văzut, respect ce-am văzut. In astfel de împrejurări poţi 
afla o groază de lucruri despre cineva... Poţi descoperi trăsături 
frumoase, comportări minunate. 

— Asta înseamnă să adaugi puţină zaharină, domnule 
Devereaux, spuse Jennifer, iar eu sunt foarte sigură că nu e 
momentul potrivit pentru aşa ceva. 

— Ba acum e momentul, nu înţelegi? Dacă n-o spun acum, 
când o simt atât de intens, s-ar putea să n-o mai spun altă dată. 
S-ar putea ca această stare să dispară, iar cu nu vreau să se 
întâmple asta. 

— De ce? Fiindcă amintirea - cum îi zicea mama ta? - a, da, 
„eternei iubiri a vieţii lui”, o călugăriţă milostivă care a fugit cu 
Papa, ţi-a revenit în minte? Asta-i ca o „casă-n cinşpe colţuri pe 
un drum cotit din oraşul cu glumeţi!” 

— E o parte din ce spuneam, insistă Sam. Fiindcă amintirea 
aia se estompează, simt asta. Nu mai departe de seara trecută, 
voiam să-l omor pe Mac doar pentru că-i pronunţase numele, dar 
acum nu mai contează, cel puţin aşa cred. Mă uit la tine şi nu 
mai văd chipul ci, iar asta îmi spune ceva al naibii de important. 

— Vrei să spui că această persoană chiar a existat? 

— Da. 

— Avocat, am impresia că urmăresc un film de groază care mi- 
a epuizat rezerva de floricele de porumb, jumătate din ele 
căzând pe o podea cleioasă. 

— Bun venit în lumea lui Mackenzie Hawkins, avocat. Şi să nu 
te scoli de pe scaun pentru că, dacă n-o să cazi în fund 
alunecând pe floricele, o să-ţi lipeşti pantofii de podea... De ce 
crezi că fratele tău şi-a luat picioarele la spinare? De ce crezi că 
eu am făcut tot ce-mi permiteau puterile foarte influentului 
Aaron Pinkus pentru a evita să mă încuie din nou cu nebunul de 
Şoim? 

— Fiindcă este o demenţă totală, răspunse bronzata Afrodită, 
cu o privire mai blândă. Totuşi, strălucitul tău domn Pinkus - şi 
recunosc această strălucire, pentru că ştiu câte ceva despre el - 
nu a „tăiat-o” cu generalul nebun. Se pare că păstrează legătura, 
lucrează cu el, deşi amândoi ştim că ar putea întrerupe această 
relaţie cu un simplu telefon la Washington, eliberându-se de 

orice asociere, afirmând că nu l-a văzut niciodată... Te-am 
urmărit când vorbeai la telefonul din maşină; îţi ieşiseşi din fire 
de tulburat ce erai, oricât ai nega lucrul ăsta. De ce, avocat? Ce 
autoritate are creatura asta asupra voastră, a amândurora? 

Sam îşi lăsă capul în jos, ochii rătăcindu-i într-un cerc imaginar 
desenat pe pantofii lui. 

— A adevărului, presupun, zise el simplu. 

— Ce adevăr? Asta-i haos! 

— Da, e şi asta, însă dedesubt se află adevărul. Ca şi cu Papa 
Francisc. A început ca cea mai mare escrocherie din istoria lumii, 
cum a numit-o Aaron, dar în spatele ei exista altceva. Acel om 
minunat era paralizat de ipocriţii din jurul lui, oameni mai 
interesaţi de putere decât de progres. Unchiul Zio voia să 
lărgească porţile deschise de loan al XXIII-lea, iar ei voiau să le 
închidă, lată de ce Zio şi Şoimul au devenit atât de apropiaţi în 
Alpi. De ce au făcut ce-au făcut. 

— In Alpi? Ce-au făcut? 

— Mai încet, avocat. Tu ai întrebat, iar eu îţi dau un răspuns 
parţial. Nu Alpii contează, putea să fie vorba de un apartament în 
Jersey City. Important e adevărul, asta-i capcana vicleană a lui 
Mac. Pe oricât de întortocheate căi ar umbla mintea lui, ajunge 
întotdeauna la un adevăr fundamental, folosindu-se de o 
înşelătorie teribilă... Poporul tău a fost siluit, domnişoară, iar el a 
scos la iveală ceea ce pare să fie dovada de necontestat a 
acestui abuz. Sigur, e nevoie de milioane de dolari, fie şi pentru a 
cerceta în lumina legii această dovadă şi de alte milioane 
cheltuite de cei care o contestă, dar nu putem nega premisa de 
la care a pornit, dacă sursele lui sunt autentice... Eu nu pot, 
Aaron nu poate şi, până la urmă, nici tu nu poţi. 

— Dar vreau să o neg! Nu doresc ca poporul meu să fie supus 
unui tratament dur! Mulţi sunt bătrâni şi mulţi, mult mai mulţi 
sunt prea puţin pregătiţi, pentru a face faţă unor probleme atât 
de complexe. Ar însemna să se zăpăcească, să fie corupți de 
anumite interese şi, în cele din urmă, răniți. Nu-i corect! 

— A, înţeleg, zise Sam, lăsându-se pe spătarul canapelei. Să-i 
lăsăm pe tuciurii pe plantaţii, să-şi cânte cântecele şi să meargă 
cu catârul. 

— Ce-ai zis? Cum îndrăzneşti să-mi spui mie asta?! 

— Chiar tu ai spus-o, domnişoară indiancă. Ai plecat dintre ei 
şi, din înalta ta situaţie profesională de la San Francisco, 
decretezi că amărâţii ăia nu sunt vrednici să rupă lanţurile care-i 

ţin legaţi. 

— N-am spus că nu sunt vrednici, am spus că nu sunt 
pregătiţi! Construim o şcoală nouă, angajând cei mai buni 
profesori pe care ni-i putem permite, facem apel la organizaţiile 
umanitare şi trimitem tot mai mulţi copii din rezervaţie să 
primească o educaţie mai bună. Dar nu se face totul peste 
noapte. Nu poţi transforma un popor dezrădăcinat într-o 
societate cu conştiinţă politică într-o lună sau două, asta durează 
ani. 

— Nu ai la dispoziție ani, avocat, ai doar prezentul. Dacă laşi 
să-ţi scape această şansă, aşa firavă cum e, de a îndrepta o 
eroare comisă din răzbunare, n-o să-ți mai apară alta de după 
colț. Mac avea dreptate în privința asta; de aceea a acționat aşa 
cum a făcut-o cu armele în poziţie de tragere şi camuflate, cu 
comandamentul imposibil de găsit controlând situația. 

— Ce înseamnă toată bălmăjeala asta? 

— Presupun că Şoimul ar numi-o ceva de genul Forţa de Lovire 
Delta sau Şocul Orei Zero. 

— A, desigur. Acum înţeleg perfect! 

— Atac prin surprindere,  Roşcato. Fără avertismente 
prealabile, fără nici un fel de articole în presă, fără avocaţi - toiul 
se face rapid şi în linişte. 

— Surprinzând pe toată lumea descoperită... conchise Jennifer, 
începând să înţeleagă. 

— Exact, spuse Devereaux. Făcând abstracţie de şanse, dacă 
există un singur vot favorabil, nu se mai face recurs la o decizie a 
Curţii Supreme, ci doar o corecție legislativă prin modificarea 
regulilor, a legilor. 

— lar Congresul, chiar pus pe jar, se mişcă precum o broască 
ţestoasă, completă domnişoara avocat, lăsându-l astfel pe 
nebunul tău Şoim într-o situaţie privilegiată. 

— Lăsându-i pe Wopotami în aceeaşi situaţie, o amendă 
Devereaux. Se numeşte perioada de întocmire a procesului- 
verbal. 

— | se poate spune şi un ascensor rapid spre infern, zise Aripă 
Roşie, ridicându-se şi ducându-se la fereastra ce dădea spre 
Grădina Publică din Boston. Asta nu se poate întâmpla, Sam, 
continuă ea, încet. Poporul meu n-ar putea face faţă. Trepăduşii 
politici, cu limuzinele şi avioanele lor, s-ar năpusti asupra lor cu o 
armată de pterodactili, mărşăluind precum Bachus şi bacantele 
lui într-un număr atât de mare încât ei n-ar putea fugi din calea 

lor... lar cu nu i-aş putea opri, nici unul dintre noi nu i-ar putea 
opri. 

— Noi? 

— Există vreo duzină dintre noi, copii despre care Sfatul 
Bătrânilor a hotărât că erau agottowa - mai deştepţi decât alţii, 
asta în traducere - şi cărora li s-au oferit înlesniri inaccesibile 
celorlalţi. Ne-am descurcat destul de bine şi, în afară de trei sau 
patru, care n-au aşteptat să se integreze şi să-şi cumpere BMW- 
uri, am rămas împreună, ocupându-ne de interesele tribului. Ne 
dăm toată silinţa; totuşi nici noi nu-i putem apăra de această 
părtinire olimpiană a legii. 

— Suntem foarte greci azi, nu? 

— Nu mi-am dat seama. De ce? 

— Nu ştiu. Un grec oarecare se plimbă prin oraş cu cel mai 
bun sacou al meu. Scuze, n-am vrut să te întrerup. 

— Ba da, ai vrut. Incerci să te gândeşti cum să-mi răspunzi. 

— Repede, foarte repede, avocat... Da, încerc şi cred că pot să 
răspund. Presupun că eşti în fruntea listei celor doisprezece 
aleşi? 

— Bănuiesc că da. Sunt foarte implicată şi mă aflu în situaţia 
de a putea oferi sprijin juridic. 

— Atunci foloseşte-ţi poziţia în această situaţie, dacă ea va 
deveni vreodată realitate. 

— İn ce fel? 

— İn câți dintre oamenii tribului care s-au afirmat rapid poți 
avea încredere? răspunse Sam printr-o altă întrebare. 

— In fratele meu, Charlie, desigur, când are mintea limpede... 
şi poate în încă şase ori şapte, despre care nu cred că ar accepta 
să joace rolul lui Alice în ţara perverşilor. 

— Atunci întocmeşte o procură, semnată de fiecare membru al 
Sfatului Bătrânilor, prin care să se declare că nici o afacere de 
natură economică a tribului nu poate fi tranzacţionată sau 
intermediată de alte persoane în afară de executorii respectivei 
procuri. 

— Asta sugerează o înţelegere secretă înaintea unei acţiuni 
legale anticipate, obiectă Aripă Roşie. 

— Ce acţiune? Ai fost înştiinţată formal despre existenţa 
vreunei acţiuni legale? 

— Te cred că am fost. De fratele meu, Charlie sonatul şi de 
noua mea cunoştinţă, Sam cu pantalonii uzi. 

— Atunci minţi puţin. Ori faci asta, ori alegi un ascensor rapid 

spre infern. 

Aripă Roşie o porni spre birou şi se opri, cu mâinile în şolduri şi 
cu ochii în tavan, gândindu-se. Era o postură sfidătoare, care îl 
provocă brusc pe Devereaux. 

— Chiar trebuie să faci asta? întrebă el. 

— Să fac ce? răspunse Afrodita Wopotamilor, coborându-şi 
ochi spre Sam. 

— Să stai în felul ăla. 

— In ce fel? 

— Poate că eşti o femeie care intimidează, dar nu ai exces de 
testosteron. 

— Ce dracu’ tot spui acolo? 

— Nu eşti bărbat. 

— Ai al naibii de multă dreptate. 

Aripă Roşie îşi examină grabnic ţinuta. 

— Oh, haide, avocat, încetează. Concentrează-te asupra 
călugăriţei tale. 

— Observ cumva o notă de gelozie? Ar fi cel mai bun semn la 
care aş putea spera. 

Sam începu deodată să interpreteze jalnic melodia „Gee- 
lozieee, îţi aud gee-lo-ziiiaa...” 

— Pentru numele Domnului, taci!... Asta ar putea s-o facă 
Charlie. 

— Sper că nu. 

— Ce? 

— Nimic. Ce să facă Charlie? 

— Să întocmească procura, spuse Aripă Roşie aşezându-se la 
birou şi ridicând receptorul. Poate să vorbească cu secretara 
mea, să trimită totul prin fax şi să încheie toată treaba într-o zi. 

— Hei, ţipă Devereaux, sărind de pe canapea, formează 
numărul, dar pot să-i ţin cu locul secretarei tale în acest scop? 

— De ce? 

— Vreau să aud vocea bietului fraier care s-a lăsat prostit de 
escrocheria Şoimului, asemeni mie. Numeşte-o perversitate, dar 
am trecut peste propunerea ta de căsătorie. Ce zici de asta? 

— Eşti invitatul meu, spuse Jennifer, formând numărul. 

— Care-i numele lui întreg? întrebă Sam, stând lângă 
uluitoarea avocată indiancă. Pentru autenticitate. 

— Charles... Apus-de-soare... Aripă Roşie. 

— Cred că glumeşti! 

— S-a născut o dată cu ultimele raze ale soarelui ce apunea şi 

n-am de gând să-ţi ascult comentariile prosteşti. 

— Nici n-aş îndrăzni să Ic fac. 

Jennifer termină de format numărul şi-i întinse telefonul lui 
Devereaux. După câteva momente, Sam răspunse unui „alo” 
calm de la celălalt capăt al firului. 

— Vorbesc cu Charles Apus-de-soare Aripă Roşie? 

— İl căutaţi pe Ochi de Vultur? întrebă fratele. S-a întâmplat 
ceva acolo? 

— Ochi de Vultur? 

Devereaux acoperi receptorul cu mâna şi se întoarse către 
Jennifer. 

— A zis „Ochi de Vultur”. Ce înseamnă asta? E vreun cod 
indian? 

— E unchiul nostru. Ai rostit al doilea nume al lui Charlie, cu 
care el nu prea se recomandă. Lasă-mă să vorbesc eu cu el. 

— Mă sperie ca dracu”! 

— Charlie? De ce? E un băiat bun. 

— li seamănă vocea cu a mea. 

— O bilă albă pentru omul alb, spuse Aripă Roşie luând 
receptorul. Alo, tăntălăule, sunt sora ta mai mare, iar tu o să faci 
exact ce-o să-ţi spun şi să nu îndrăzneşti să te dai la secretara 
mea, că te înfăşor iar în scutece, aşa cum am mai făcut, dar o să 
las descoperite câteva locuri. Te-ai prins, Charlie? 

Sam se întoarse spre canapea, apoi se răzgândi şi se îndreptă 
spre barul cu oglinzi fixat pe perete, plin cu tot soiul de băuturi. 
În vreme ce Roşcata Aripă Roşie îi împuia capul fratelui ei cu 
instrucţiuni, el începu să toarne Martini sec într-o carafa mare de 
sticlă. Dacă tot nu mai rămăsese nimic de făcut în afară de a 
tipa, putea s-o facă foarte bine şi pe jumătate beat. 

— Asta e! zise Jennifer; puse receptorul în furcă şi se întoarse, 
aşteptându-se să-l vadă pe Devereaux pe canapea, dar îl 
observă lângă. Ce faci acolo? 

— Cred că vreau să fac durerea mai suportabilă, răspunse 
Sam, înfigând o furculiţă într-o măslină. Aaron trebuie să apară 
curând, iar mai devreme sau mai târziu şi Mac - dacă o să iasă 
vreodată de la Four Seasons... Şi numai de o şedinţă n-am chef 
acum. Vrei o duşcă? 

— Nu, mulţumesc, asta ar mai lipsi. O duşcă zdravănă nu o să 
mă pună la podea. Mă tem că şi asta face parte din codul 
genetic, aşa că mă abtin. 

— Serios? Credeam că-i doar o legendă tâmpită - indienii şi 

apa de foc. 

— Crezi că Pocahontas s-ar fi uitat de două ori la protestantul 
ăla sfrijit de John Smith dacă n-ar fi fost machită? N-ar fi făcut-o, 
cu atâţia bărbaţi curajoşi şi drăguţi în jurul ei. 

— Pe asta o consider o remarcă rasistă. 

— Poţi să fii sigur. Dă-ne şi nouă dreptul ăsta. 


Elegantul director al exclusivistului Club al Dealului Cafeniu, 
de pe coasta de est a statului Maryland, se întoarse între 
asistentul său în timp ce bărbatul masiv trecu prin uşa impozantă 
de la intrare şi apoi pe lângă ei, dând din cap mulţumit că fusese 
întâmpinat în tăcere, fără menţionarea vreunui nume. 

— Roger băiete, zise directorul în smoching, tocmai ai fost 
martor la intrarea pe această uşă a cel puţin douăsprezece 
procente din întreaga avere a ţării. 

— Glumeşti, spuse subordonatul său mai tânăr, la fel de 
elegant în smoching, dar fără trandafir alb la butonieră. 

— Absolut deloc, continuă directorul. In Camera Aurie are loc o 
întrunire particulară cu secretarul de stat. Fără prânz, fără alte 
băuturi în afară de apă minerală. E ceva serios. Doi bărbaţi de la 
Departamentul de Stat au venit acum o oră şi au verificat 
încăperea, pentru a fi siguri că nu existau microfoane. 

Despre ce crezi că e vorba, Maurice? _ 

— Oameni de succes şi quakeri, Roger. lnăuntru se află 
patronii de la Uzinele Aeronautice  Monarch-McDowell, 
Conglomeratul Petrotoxic, Liniile Aeriene Zenith şi Fabricile 
Smythington-Fontini, răspândite de la Milano, ltalia, până în 
California. 

— Ohoho! Cine-i al cincilea tip? 

— Regele internaţional al bancherilor. E din Boston şi are mai 
multe pungi cu bani decât Departamentul Trezoreriei. 

— Ce crezi că fac acolo? 

— Dacă aş şti, aş fi probabil un om bogat. 


— Moose! strigă Warren Pease, întâmpinându-l pe proprietarul 
Uzinelor Aeronautice Monarch-McDowell la uşă cu o energică 
strângere de mână. 

— Ochiul tău stâng a luat-o razna, Warty, zise muntele de om. 
Avem probleme? 

— Nimic care să nu poată fi rezolvat, bătrâne, răspunse nervos 
secretarul de stat. Salută-i şi pe ceilalţi. 

— Salut, băieţi, spuse Moose, mergând în jurul mesei, în 
jacheta verde de golf cu însemnele clubului şi dând mâna cu 
restul asistenţei. 

— Mă bucur că te văd, prietene, zise Doozie de la 
Conglomeratul Petrotoxic; purta un sacou albastru, împodobit cu 
emblema clubului şi cu blazonul familiei sale. 

— Ai întârziat, Moose, spuse blondul Froggie, proprietar şi 
preşedinte al Liniilor Aeriene Zenith. lar eu mă grăbesc. La Paris 
s-a realizat un nou aliaj, care ar putea aduce milioane în 
contractele noastre cu industria de apărare. 

— La naiba, îmi pare rău, Faţă de Broască, dar n-am putut 
modifica condiţiile meteo de la St. Louis. Pilotul meu a insistat să 
facem un ocol... Salut, Smythie, ce mai fac doamnele din Milano? 

— Tot mai tânjesc după tine, Moose! răspunse Smythington- 
Fontini. 

lahtmanul pe jumătate englez, pe jumătate italian, purta o 
flanelă albă şi o bluză bufantă, încărcate cu simbolurile trofeelor 
de iahting cucerite. 

— la zi, Bricky, spuse Moose, strângând mâna întinsă a 
bancherului din Boston. Ce-ţi mai face găleata cu bani? Ai 
câştigat o grămadă de parale lucrând cu mine anul trecut. 

— Majoritatea impozabile, bătrâne, preciză bancherul din New 
England, zâmbind. Puteai să le obţii altfel? 

— Pe dracu', nu, Brick! Asta îmi îndulceşte cafeaua în fiecare 
dimineaţă... O să stau aici, bine? 

— Bine. 

— Bine! întări Froggie. Eu sunt grăbit. Aliajele alea noi de la 
Paris ar putea să cadă în mâinile industriaşilor germani. Dă-i 
drumul, Warren. 

— Foarte bine, aşa o să fac, spuse secretarul de stat, 
aşezându-se şi lovindu-şi înfuriat tâmpla stângă pentru a opri 
mişcarea haotică a ochiului. V-am informat pe toţi, pe linia 
telefonică secretă, că bunul nostru prieten şi fostul meu coleg de 
cameră, preşedintele, m-a însărcinat cu rezolvarea problemei 
italiene de la CIA. 

— Presupun că cineva trebuia s-o facă, observă Doozie de la 
Petrotoxic. Omul a devenit un fel de ameninţare, din câte înţeleg. 
Poveştile despre aşa-zisele lui tactici abuzive au ajuns de 
pomină. 

— Totuşi, de când şi-a luat în primire funcţia, spuse Moose, a 
fost eficient. Din ziua în care a ajuns la Langley, companiile 

noastre n-au mai avut probleme serioase cu sindicatele. De câte 
ori se iveşte vreo nemulţumire, foşti colegi de-ai lui apar în 
limuzine şi primejdia dispare. 

— Bună găselniţa cu limuzinele, zise Doozie, îndepărtând o 
scamă de pe blazonul cusut pe jachetă. Şi trebuie să spun că a 
fost inspirat cu interdicțiile alea în interesul securităţii naţionale, 
prin care a limitat activitatea zdrenţăroşilor de ecologişti. 

— Deşi e un tip inacceptabil în societate, adăugă aristocratul 
bancher din Boston, prin legăturile lui cu anumite instituţii de 
peste hotare a făcut posibilă o extraordinară expansiune a 
capitalului companiilor tale. Am câştigat cu toţii bani frumoşi 
neplătind taxe de milioane de dolari. 

— Un tip al naibii de serviabil, admise Moose de la Uzinele 
Aeronautice Monarch-McDowell, scuturându-şi guşa în timp ce 
dădea din cap. i 

— Fără discuţie, fu de acord Doozie. Ințelege că succesul 
superiorilor lui poate însemna îmbunătăţirea propriei sale situaţii. 
Teoria stimulării economice de sus în jos, dovedită indubitabil. 

— Şi pe urmă, zise moştenitorul companiilor multinaționale 
Smythington-Fontini, încotro s-ar putea îndrepta mulţi dintre noi? 
El e un american foarte patriot, înţelegea că orice proiect din 
industria de apărare aflat pe o planşetă de desen trebuie 
aprobat, oricât de discutabil ar părea, deoarece reprezintă 
întotdeauna o... cercetare, da, cercetare valoroasă. 

— Gata, gata! 

— Ei bine, interveni secretarul de stat Pease, ridicându-şi 
mâna tremurândă pe care o înhăţă imediat cu cealaltă şi şi-o 
puse la loc pe masă. Minunatele calităţi care au făcut din el un 
om atât de valoros ar putea fi tocmai motivele pentru care a 
devenit o povară. 

— Ce? 

— De ce? 

— Fiindcă fiecare dintre voi a făcut afaceri serioase cu el. 

— Ingropate, Warren, spuse Froggie cu răceală. Adânc. 

— Nu pentru el. 

— Ce s-a întâmplat? întrebă Bricky din Boston, pălind. 

— Are legătură directă cu cealaltă dificultate cu care ne 
confruntăm, despre care o să discutăm mai târziu. 

— O, Doamne, şopti Doozie. Sălbaticii... Curtea aia cu trei 
senili de stânga şi o enigmă nasoală încă nerezolvată! 

— Da, confirmă Warren Pease, de-abia auzit. In încercarea de 

a scurtcircuita eşecul ăla stupid, Mangecavallo a dat de urma 
reclamanţilor nebuni în Boston, apoi şi-a convocat criminalii 
profesionişti din New York, nişte ucigaşi cu adevărat oneşti. Unul 
a fost capturat. j 

— Ah, scârba scârbelor! strigă Bricky. /n Boston? 

— Am citit despre asta, spuse Moose. A fost un scandal la un 
hotel, iar tâlharul arestat zice că preşedintele e avocatul lui. 

— Nu ştiam că fostul tău coleg de cameră e avocat, Warty, 
spuse Doozie. 

— Nu este. Dar dacă numele fostului meu coleg de cameră 
poale fi menționat, cât crezi că va mai dura până să iasă la 
suprafaţă Mangecavallo şi, atâta vreme cât va exista practica 
înțelegerilor i îi procurorii, fii convins că se va afla repede şi 
despre voi. 

— La ce te-ai fi aşteptat, domnule secretar? Observă cu voce 
îngheţată blondul Froggie, privind la flecare dintre cei prezenţi. 

Urmă o tăcere vinovată. In cele din urmă, vorbi Moose de la 
Monarch-McDowell. 

— Doamne Sfinte, o să-l pierdem. 

— Atunci suntem de acord? întrebă Warren Pease. 

— Păi sigur, bătrâne, răspunse Doozie, cu sprâncenele arcuite 
a nevinovăție. Avem o altă cale? 

— Toate drumurile duc la minunata mea bancă din Beacon 
Hill! răcni Bricky. Individul e o maimuță condamnată să moară! 

— Ne-am săturat cu toții! strigă Smythington-Fontini. Un tiran 
criminal în fruntea serviciului secret - unul care ne cunoaşte şi ar 
putea să ne numească! 

— Cine-o s-o spună? întrebă Moose. La dracu', cineva trebuie 
s-o spună! 

— Eu o s-o fac, răspunse Froggie pe un ton neutru. Vincent 
Mangecavallo trebuie să devină cât mai curând răposatul Vincent 
Mangecavallo... Un accident teribil, care să nu trezească nici cea 
mai mică bănuială. 

— Dar cum? întrebă secretarul de stat. 

— Aş putea să răspund eu, spuse Smythington-Fontini, 
trăgând fumul prin ţigaretul său lung. Eu sunt micul proprietar al 
Companiei Milano-Fontini şi unde, dacă nu în Milano, există 
întotdeauna nemulţumiţi la care ar putea apela subordonații mei 
anonimi, contra a câtorva sute de milioane de lire? Să zicem... 
Pot s-o rezolv. 

— Un prieten curajos! 

— Bun băiat! 

— O treabă a naibii de bună! 

— Când totul se va termina, exclamă Warren Pease, însuşi 
preşedintele îţi va acorda o medalie de merit. O ceremonie 
discretă, desigur. 

— Cum de i-a ajuns totuşi la urechi? întrebă palidul cetăţean 
din New England. Nu m-aş fi aşteptat. 

— Eu, unu, nu doresc deloc să aflu, răspunse fostul coleg de 
cameră al preşedintelui. Totuşi, în legătură cu numirea tacită a 
prevenitorului domn Mangecavallo, v-aş reaminti că ca a fost 
decizia comitetului electoral al preşedintelui, majoritatea 
membrilor săi aflându-se în jurul acestei mese. V-aţi închipuit că 
n-o să treacă de votul Senatului, dar el a trecut şi aşa am ajuns 
aici... Domnilor, sunteţi responsabili pentru numirea unui naş al 
Mafiei în postul de director al Agenţiei Centrale de Investigaţii. 

— Asta-i o remarcă mai curând grosolană, bătrâne, observă 
Doozie cel cu blazon, împingându-şi nervos bărbia înainte. La 
urma urmei, am fost amândoi la acelaşi colegiu. 

— Numai Domnul ştie cât mă doare s-o spun, Bricky, bătrâne, 
dar tu înţelegi cu siguranţă. Trebuie să-l protejăm pe băiatul 
nostru; asta-i treaba mea, o obligaţie de onoare, o datorie şi aşa 
mai departe. 

— El nu a fost la colegiu cu noi. Nici măcar n-a făcut parte din 
frăţia noastră, aia pentru tocilari. 

— Mulţi dintre noi n-am avut o viaţă uşoară, Bricky, spuse 
Froggie, uitându-se însă cu răceală la secretarul de stat. Dar cum 
ai putea să-l protejezi pe băiatul nostru din Biroul Oval făcând 
aluzie la o eventuală responsabilitate a noastră în cel priveşte pe 
Mangecavallo, responsabilitate pe care noi am nega-o sus şi 
tare? 

— Păi, zise înăbuşindu-se secretarul, cu ochiul stâng agitându- 
se iarăşi, se întâmplă să avem toate procesele-verbale ale 
întrunirilor comitetului electoral. 

— Cum? explodă Bricky, palidul bancher din New England. N-a 
fost nici o secretară şi nu s-a făcut nici un proces-verbal! 

— Aţi fost înregistraţi, prieteni, răspunse în şoaptă şeful 
Departamentului de Stat. 

— Ce? 

— L-am auzit pe loialul nostru ticălos de familie bună! strigă 
Moose. A zis că am fost înregistrați! 

— Cu ce, pentru numele Domnului? întrebă Doozie. N-am 


203 


văzut nici o maşinărie! 

— Cu microfoane activate de voce, spuse secretarul, puţin mai 
turc decât adineauri. Sub mese - oriunde vă întâlneaţi. 

— Cum adică?... Oriunde ne întâ/neam? 

Chipurile din jurul mesei îngheţaseră într-o uimire furioasă; 
apoi, unul câte unul, pe măsură ce înţelegea, vorbea. 

— In casa mea? 

— În căsuţa mea de lângă lac? 

La proprietatea mea din Palm Springs? 

— La birourile din Washington? 

— Peste tot, şopti Warren Pease, alb la faţă. 

— Cum ai putut face aşa ceva? răcni ascuţitul Smythington- 
Fontini, cu cravata strânsă, ţinându-şi ţigaretul ca pe o spadă. 

— Din datorie de onoare şi din obligaţie, răspunse blondul 
Froggie. Ticălos ordinar, să nu te mai prind pe la clubul meu. 

— lar eu îţi sugerez să-ţi anulezi planurile pe care le ai pentru 
întâlnirea clasei noastre, cameleonule vrednic de dispreţ! ţipă 
Doozie. 

— Din acest moment, îţi accept demisia de la Societatea 
Metropolitan! Afirmă hotărât Moose. 

— Sunt preşedinte de onoare! 

— Nu mai eşti. Incă din această seară, o să primim rapoarte 
despre comportamentul tău şocant de la Departament. Să zicem, 
hărţuire sexuală, atât a femeilor, cât şi a bărbaţilor. Nu putem 
tolera aşa ceva! Nu în lumea noastră! 

— Şi orice gând de a-ţi ancora prăpădita de barcă la clubul 
nostru de iahting să-ţi iasă din minte, rosti Smythie. Marinar 
beţiv. 

— Moose, Froggie, Dooze - şi tu, Smythie! Cum puteţi să-mi 
faceți asta? E vorba de viața mea, de toate lucrurile la care ţin! 

— Trebuia să te fii gândit la asta înainte... 

— Dar n-am nici o /egătură cu toată treaba asta. Pentru 
Dumnezeu, nu-l omorâţi pe mesager din cauza mesajului pe 
care-l aduce! 

— Asta îmi sună cunoscut, spuse Bricky. Din propaganda 
comunistă, cred. 

— Nu, eu cred că-i din cea japoneză, explică Moose cel cu 
jachetă verde şi e mai rău! Aia zic că frigiderele noastre sunt 
prea mari ca să fie vândute şi automobilele prea late pentru 
străzile lor. De ce nu şi-ar construi case mai mari şi străzi mai 
late, blestemaţii ăia de bigoţi protecţionişti! 

— Nu e nimic din toate astea, prieteni! strigă secretarul de 
stat. E adevărul! 

— Care adevăr? întrebă Froggie. 

— Cu mesajul şi mesagerul. El i-a mituit pe chelneri şi pe 
grădinari ca să instaleze echipamentul! 

— Ce dracu' tot spui acolo, Benedict Arnold? strigă Doozie de 
la Petrotoxic. 

— Asta e - e/e! Arnold! 

— Care Arnold? 

— Arnold Subagaloo, şeful de personal al preşedintelui! 

— Nu i-am ştiut niciodată numele corect. Ce-i cu el? 

— El e cel care-a trimis mesajul - prin mine! Ce ştiu eu despre 
microfoane activate de voce? Doamne Sfinte, nici măcar la 
videorecorderul meu nu mă pricep să umblu. 

— Şi ce-a făcut Subaru ăsta? repetă palidul bancher din New 
England. 

— Nu, ăla-i automobil, îl lămuri secretarul. El e Subagaloo. 

— E vorba despre frigider? întrebă Moose de la Monarch- 
McDowell. Sub-lglu e o sculă a naibii de bună şi-ar trebui să se 
găsească în fiecare păduchios de cămin japonez. 

— Nu, ăla-i Subzero. Asta e Subagaloo, şeful personalului. 

— A, tipul ăla genial de pe Wall Street? interveni Smythington- 
Fontini. Era foarte amuzant la televizor acum câţiva uni. Ar fi 
putut avea propriul lui show. 

— Imi pare rău, Smythie, ăla s-a dus. Asta a fost înainte, în 
timpul celuilalt preşedinte. 

— A, da, admise iahtmanul. Tipul ăla drăguţ din filme, cu un 
zâmbet care-o înnebunea pe nevastă-mea - sau pe amanta mea, 
ori pe pipiţa din Milano? Sincer vorbind, nu înţelegeam o iotă din 
ce spunea, dacă nu citea ceva. 

— Eu vorbesc despre Arnold Subagaloo, şeful personalului 
actualului preşedinte... 

In mod sigur nu-i unul de-ai noştri, nu cu numele ăsta. 

— EI mi-a spus să vă zic despre înregistrarea discuţiilor 
voastre. E/a pus să fie făcute! 

— De ce? 

— Fiindcă e împotriva oricui ar putea reprezenta o ameninţare 
potenţială la adresa Casei Albe, remarcă Froggie. De aceea, în 
timpul preluării puterii, s-a gândit la toate posibilele probleme 
viitoare şi a luat măsuri de protecţie adecvate... 

— Într-o manieră a naibii de incorectă! îl întrerupse Bricky. 

— Obligându-ne să facem exact ceea ce facem, completă 
sarcasticul blond, privindu-şi ceasul din aur Girard-Perregaux. Să- 
| eliminăm pe Mangecavallo, înlăturând astfel problema pe care 
noi înşine am creat-o, fără să ne atingem de preşedinte... Acest 
Subagaloo e un ticălos prefăcut! 

Trebuie să fie un funcţionar teribil, conchise pavoazatul Doozie 
de la Petrotoxic. Probabil că face parte dintr-o duzină de consilii 
de administraţie. 

— După ce o să-şi încheie mandatul, adăugă Moose cel cu 
jachetă verde, aş vrea să-i văd bilanţul activităţii. Pe toţi ăia 
pentru care a fost o mană cerească. 

— In regulă, domnule secretar, zise blondul Froggie. Timpul 
meu e limitat şi, de vreme ce Smythie a rezolvat o problemă 
vitală, îţi sugerez să abordezi cealaltă dificultate despre care 
vorbeai. Mă refer, desigur, la plângerea aia nebunească şi 
neruşinată la Curtea Supremă, în urma căreia Omaha ar trebui 
restituită Tacobunilor, sau cum le-o spune. 

— Wopotami, îl corectă secretarul. Mi s-a spus că sunt o 
ramură a indienilor Mohawk din Hudson, care i-au renegat fiindcă 
nu voiau să iasă din corturi când ningea. 

— Noi nu dăm doi bani pe cine erau sau ce făceau în igluurile 
lor împuţite... 

— Corturi. 

— lar vorbim despre frigidere...? 

— Nu, ăla-i şeful personalului... 

— Credeam că a jucat la Chicago... 

— Japonezii cumpără Chicago...? Când or să se oprească? Au 
deja New York-ul şi Los Angeles-ul...! 

— Au cumpărat Dodgers... ? 

— Nu, am auzit că Raiders...! 

— Credeam că eu sunt proprietar la Raiders... 

— Nu, Smythie, tu ai Rams... 

— N-aveţi de gând să tăceți? răcni Froggie. Am o întâlnire la 
Paris peste exact şapte ore... Domnule secretar, ce-ai făcut 
pentru a spulbera această plângere ridicolă şi posibilitatea 
expunerii ei publice? Scoaterea ei la lumină ar duce la o anchetă 
a Congresului care ar putea dura luni de zile, iar fanaticii 
apărători ai minorităţilor şi-ar vărsa maţele pe podelele Senatului 
şi ale Camerei Reprezentanţilor. Perspectiva asta e intolerabilă! 
Ne-ar putea costa miliarde! 

— Să vă dau mai întâi vestea proastă, răspunse secretarul de 

stat, pocnindu-se cu palma peste cap pentru a potoli agitația 
ochiului stâng. În speranţa de a afla ceva, i-am angajat pe cei 
mai buni nemernici patrioţi din domeniu ca să-i verifice pe 
scrântiţii ăia de judecători care au găsit nişte merite acelui 
compendiu infect. N-am ajuns nicăieri. Am început chiar să ne 
întrebăm cum de-au reuşit să termine Facultatea de Drept; nu 
există oameni ai legii atât de curaţi. 

— Ai încercat cu Goldfarb? întrebă Doozie. 

— El a fost primul, primul! A renunţat. 

— In Supercupă nu renunţa niciodată. Sigur, e evreu, dar era 
un fundaş al naibii de bun... El n-a găsit nimic? 

— Nimic. Chiar Mangecavallo mi-a spus că Hymie Uraganul 
aproape că - aici îl citez - „şi-a pierdut minţile”, l-a spus lui 
Vincent că acest şef de trib Vârful Norilor e fie Bigfoot din 
Canada, fie Yeti din Himalaya. 

— Golden Goldfarb aparţine trecutului, zise cu tristeţe 
împodobitul patron de la Petrotoxic. O să încep să vând 
cartonaşe-surpriză de la guma de mestecat cu Uraganul cât de 
curând. Mami şi tati mi-au spus mereu să anticipez tendinţele 
pieţei. 

— Te rog! răcni patronul blond al Liniilor Aeriene Zenith, 
consultându-şi din nou ceasul din aur şi privindu-l apoi pe 
secretarul de stat. Şi care este vestea bună? 

— Răposatul director CIA ne-a dat soluţia: autorii plângerii 
Wopotamilor - mai exact un anume Vârful Norilor şi avocaţii lui - 
trebuie să apară în faţa Curţii Supreme pentru un interogatoriu, 
înaintea oricărei decizii a Curţii. 

— Ei Şi? 

— N-o să ajungă niciodată acolo - ei n-or să ajungă niciodată 
acolo. 

— Ce? 

— Cine? 

— Cum? 

— Vinnie Bum-Bum s-a folosit de legăturile lui cu Mafia. 

O să le-o luăm înainte. 

— Ce? 

— Cine? 

— Cum? 

— O să dăm drumul oamenilor din Forţele Speciale - dintre 
care unii sunt încă în cuşti - şi-o să-i instruim să-i termine pe 
Vârful Norilor şi pe asociaţii lui... Inţelegeţi, Mangecavallo - în 

curând - răposatul-Mangecavallo - avea dreptate. Dacă elimini 
cauza, elimini şi efectul. 

— Aşa e, aşa e! 

— Bună treabă! 

— Al naibii scenariu! 

— Şi mai ştiu că ticălosul ăla de Vârful Norilor şi asociaţii lui 
comunişti se află în Boston. Nu trebuie decât să-i găsim, pe el şi 
pe împuţiţii ăia de colegi ai lui. 

— Dar poţi să faci asta? întrebă cu răceală „aşteptatul la 
Paris” Froggie. Nu prea ţi-a reuşit nimic până acum. 

— E ca şi rezolvat, răspunse secretarul. Individul ăla cumplit 
pe care l-au arestat la Boston, Caesar Impronunţabilul, se află 
acum într-o clinică a Departamentului de Stat din Virginia, fiind - 
cum se spune - „ameţit” cu un aer al adevărului. Inainte de 
căderea serii o să ştiu tot ce ştie e/. Smythie, cred că ar trebui să 
treci imediat la acţiune. 

— Se... poate aranja. 


Algemon Smythington-Fontini cobori din limuzină într-un loc 
foarte ciudat. Era o staţie de benzină dărăpănată de la periferia 
oraşului Grasonville, Maryland, un vestigiu de pe vremea când 
fermierii locali îşi încărcau camioanele dimineaţa devreme şi 
petreceau câteva ceasuri plângându-se unul altuia de climă, de 
preţurile în scădere şi, mai ales, de noile tehnologii care invadau 
agricultura, prevestindu-le falimentul. Smythie îl salută pe 
proprietarul-vânzător, care stătea într-un fotoliu stricat din nuiele 
în faţa uşii. 

— Bună ziua, zise el. 

— Salut, simpaticule. Du-te înăuntru şi dă telefon... Lasă banii 
pe tejghea, ca de obicei şi, tot ca de obicei, nu te-am văzut în 
viaţa mea. 

— Măsuri de siguranţă diplomatică, înţelegi bătrâne. 

— Spune-i asta nevestei tale, nu mie, amice. 

— Indecenţa nu ţi se potriveşte. 

— Hei, n-am probleme cu asta - nici muieri, nici potriveală... 

— Zăul 

Smythington-Fontini intră în mica staţie de benzină. O luă la 
stânga, unde se afla o tejghea crăpată, plină de grăsime; pe 
unde găsea un telefon negru, vechi de decenii. Ridică receptorul 
şi formă un număr. 

— Cred că e o oră potrivită, spuse el. 

— A, signor Fontini! răspunse vocea de la celălalt capăt al 
firului. Cărui fapt îi datorez această onoare? Sunt sigur că treaba 
merge bine la Milano. 

— Minunat, ca şi în California. 

— Sunt bucuros că putem fi de folos. 

— N-o să mai fii bucuros când o să afli ce s-a hotărât. 

— Ei, haideţi, ce poate fi aşa de grav? 

— Esecuzione. 

— Che cosa? Chi? 

— Tu. 

— Eu?... Nemernicii! răcni Vincent Mangecavallo. Jigodiile alea 
de măscărici nemernici! 9 

— Trebuie să discutăm despre pregătiri. Iți sugerez un vas ori 
un avion şi să laşi loc de întoarcere. 


În pragul apoplexiei, Vinnie Bum-Bum apăsă înfuriat butoanele 
telefonului ascuns în sertarul de jos din dreapta biroului. Strigă la 
operatoare cerând numărul camerei de hotel cu care voia 
legătura. 

— Da? zise somnoros Micul Joey Strigoiul. 

— Trezeşte-te din amorţeală, Joey, tot scenariul s-a schimbat! 

— Ce tot spui?... Tu eşti, Bum-Bum? 

— Poţi fi la fel de sigur ca de mormintele blestemaţilor tăi de 
strămoşi din Palermo şi Paguso! Afurisitele de zâne cu chiloţi de 
mătase tocmai m-au condamnat la „esecuzione”! După tot ce- 
am făcut noi pentru ei! & 

— Cred că g/lumeşti! Poate-i o greşeală. Aia vorbesc atât de 
dichisit, că nu ştii niciodată dacă vor să-ţi dea un şiş în spate sau 
un pupic în... 

— Basta! ţipă directorul Agenţiei Centrale de Investigaţii. Am 
auzit ce-am auzit şi e beton! 

— Sfinte Sisoe! Ce-o să facem? 

— Fii calm, Micu' Joey. Eu o să dispar o vreme, poate o 
săptămână, poate două - lucrăm la rapoarte - dar acum tu ai 
altă treabă. Şi trebuie s-o faci bine! 

— Pe mormântu' maică-mii... 

— Încearcă altceva. Maică-ta a murit de mult. 

— Am o nepoată. Călugăriţă... 

— A fost dată afară de la mănăstire, îţi aminteşti? Ea şi cu 
instalatorul ăla blestemat! 


8 Asasinat (n.t.). 

— Bine, bine! Mătuşa Angelina... A murit după ce-a mâncat 
moluşte la Umberto's şi n-a existat persoană mai sfântă ca ea. 

— Era atât de grasă încât a ocupat şase locuri de veci... 

— Dar era o sfântă, Bum-Bum, cu adevărat sfântă! Stătea 
toată ziua cu mătăniile în mână. 

— N-avea altceva de făcut, dar o accept. Eşti gata să juri pe 
sfântul mormânt al Angelinei? 

— Jur, că, dacă nu-mi fac treaba, să pună dracu' stăpânire pe 
mine, ceea ce-i al naibii de mult pentru /d/oții din New York... 
Uneori mă gândesc că măscăricii ăia irlandezi au luat-o razna de 
tot. 

— Destul de bine, zise Vincent Francis Assisi Mangecavallo. Eu 
răspund pentru discreţia ta asupra celor ce am să-ţi spun. 

— lar cu îi mulţumesc lui Dumnezeu pentru îndrumările tale, 
Bum-Bum. Cui trebuie să-i scurtez zilele? 

— Invers, Micu' Joey. Trebuie să-i ţii în viaţă! Vreau să 
stabileşti o întâlnire cu acest Vârf al Norilor şi asociaţii lui. Am 
devenit brusc un mare adept al cauzei lor. Minoritățile astea au 
fost călcate în picioare prea mult şi prea des. E inadmisibil. 

— Trebuie că ţi-ai ieşit din afurisita aia de minte! 

— Nu, Micu’ Joey, ei au luat-o razna. 

Uşa apartamentului de la Ritz-Carlton se izbi de perete, iar 
Desi-Unu şi Doi, în ţinută de gală, intrară în cameră, gata de 
bătaie. Devereaux vărsă băutura, iar Jennifer Aripă Roşie se lăsă 
In jos de pe scaun, lipindu-se de podea, aşteptându-se, datorită 
probabil codului genetic, la ce era mai rău din partea omului al. 

— Bine acţionat, aghiotanţi! răcni înveşmântatul în piele de 
căprioară Mackenzie Hawkins, intrând cu paşi mari în 
apartament, urmat de un Aaron Pinkus zăpăcit. Nu se observă 
nici o acţiune ostilă, aşa că puteţi rămâne pe poziţii. Sunt admise 
şi atitudini neoficiale. 

Desi-Unu şi Doi se pleoştiră. 

— Nu chiar aşa de neoficial, sergenţi! 

Brusc, Desi-Unu şi Desi-Doi luară poziţia de drepţi. 

— Aşa-i mai bine, le zise Şoimul. Cu ochii în patru! Pregătiţi 
pentru asalt! 

— Ce vrei să zici acu'? întrebă Desi-Unu. 

— Supunerea imediată e primul semn al contraatacului. Lăsați- 
| pe lunganul ăla uscăţiv, e neajutorat, dar fiţi atenţi la femeie! 
Deseori ele ascund grenade sub fuste. 

— Ticălosul antediluvian! ţipă Aripă Roşie, ridicându-se în 
picioare şi aranjându-şi înfuriată părul şi rochia. Barbarule! 
Relicvă urlătoare dintr-un film de război de mâna a şaptea, cine 
dracu' te crezi? 

— Tactică de gherilă, şopti Mac spre aghiotanţii săi. A doua 
fază, după supunere, e ultrajul verbal - atunci îţi distrag atenţia 
şi-ţi vâră sula-n coaste. 

— O să-ţi trag eu una, rahatule umblător ce eşti! Şi cum 
îndrăzneşti să porţi hainele alea? Arăţi de parcă ai ieşit de la o 
întrunire masonică, idiotule! 

— Vedeţi, vedeţi? mormăi Şoimul, molfăindu-şi trabucul în 
gură. Încearcă să-mi distragă atenţia - fiţi atenţi la mâinile ei, 
băieţi. „[âţele alea ale ei sunt probabil bombe cu plastic.” 

— Aflu eu, ghenerale! strigă Desi-Unu, cu ochii fixaţi pe ţinte şi 
cămaşa scrobită ieşită din pantaloni. Ce zici? 

— Dacă faci un pas spre mine, spuse Aripă Roşie, înhăţând 
geanta de pe scaun şi scoțând sprayul paralizant, o să fiţi orbi 
timp de o lună. Puneţi-mă la încercare şi-o să-mi faceţi o plăcere 
nu doar pentru azi, ci pentru toată săptămână. 

— Aici intervin eu, o întrerupse Sam Devereaux, ducându-se 
către barul cu oglinzi şi carafa cu Martini; apoi zdrobi cu piciorul 
paharul căzut pe covor. 

— Stai puţin! exclamă Aaron, potrivindu-şi ochelarii cu ramă 
metalică şi studiind-o pe frumoasa femeie bronzată. Eu te 
cunosc... Cu şapte sau opt ani în urmă... La Harvard, Revista 
Juridică, printre cei mai buni din grupă... o analiză remarcabilă 
despre cenzură în cadrul dreptului constituţional. 

— La  Nebuniile Târfei Porcoase, pe crucea mea! zise 
Devereaux, râzând în vreme ce-şi turna de băut. 

— Stai liniştit, Samuel. 

— Ne-am întors la Samuel? 

— Taci, avocat... Da, domnule Pinkus, m-aţi chemat pentru un 
interviu şi-am fost foarte flatată de interesul dumneavoastră. 

— Dar ne-ai refuzat, draga mea. De ce?... Sigur că nu trebuie 
să-mi răspunzi, fiindcă nu e treaba mea, dar sunt curios, îmi 
amintesc limpede că i-am întrebat pe asociaţii mei la ce firmă din 
Washington sau New York te-ai dus; sincer, voiam să-i sun şi să 
le spun cât de norocoşi sunt. Washington şi New York sunt de 
obicei obiectivele celor mai buni, deşi cu nu sunt de acord cu 
asta. Totuşi, îmi amintesc că te-ai dus la o firmă mică, dar bună, 
din Omaha. 

— De acolo sunt cu, domnule. După cum probabil că aţi 
înţeles, sunt o membră a tribului Wopotami. 

— Pe jumătate, iar cealaltă jumătate a mea speră sincer că ai 
să dezminţi. Viaţa ar fi mai puţin haotică dacă s-ar desfăşura pe 
tărâmul posibilului. 

— Imi pare rău, domnule Pinkus. Numele meu este Jennifer 
Aripă Roşie, sunt o fiică a Wopotamilor. Sunt foarte mândră de 
asta. 

— Dar, pentru numele Domnului, unde l-ai întâlnit pe Samuel? 

— Într-un lift - azi-dimineaţă - la hotelul Four Seasons. Poate 
foarte obosit; pretindea că era epuizat fizic şi a făcut câteva 
remarce prosteşti. 

— Şi asta a fost suficient ca să te determine să fii cu el acum, 
domnişoară Aripă Roşie? 

— Ea a venit la mine acasă, interveni Devereaux. Mi-am cerut 
scuze - i-am dat chiar şi portarului bacşiş în locul ei. Apoi am 
auzit-o pe această domnişoară nebună dând şoferului adresa 
mea! Tu ce-ai fi făcut, Aaron? 

— Evident, aş fi urmat-o. 

— Aşa am procedat. 

M-am dus la el acasă, domnule Pinkus, fiindcă era ultima 
adresă a acestei creaturi demente de lângă dumneavoastră. 

— E furioasă tinerica, nu? observă Şoimul. 

— Da, generale Hawkins, sunt furioasă şi nu, generale, nu sunt 
o „tinerică”, aşa cum o să afli după ce-o să isprăvesc cu tine. In 
instanţă sau în afara ei, o să-ţi dau o lecţie de-o să mă ţii minte! 

— Ultraj verbal, sergenţi. Fiţi pregătiţi. 

_ — Ah, tacă-ţi gura, josnică mască de pe cel mai stupid totem! 
Intâmplător, pe jacheta aia cu mărgele e desenată povestea unei 
grăsane idioate care n-a avut atâta minte cât să iasă dintr-un 
necaz. Foarte potrivit. 

— Hei, Roşcato, o întrerupse Sam, cu paharul la buze. 
Calmează-te. Aminteşte-ţi de procură. 

— Să mă calmez? E suficient să-l văd şi îmi vine să ţip. 

— Asta-i efectul pe care-l are asupra oamenilor, mormăi 
Devereaux luând o înghiţitură. 

— Un moment, vă rog, zise Pinkus, ridicând mâna. Cred că am 
auzit ceva ce-ar trebui clarificat. 

Venerabilul avocat se întoarse către Sam. 

— Ce procură? Ce naiba ai mai făcut? 

— Doar un mic sfat binevoitor, Aaron. L-ai fi aprobat şi tu. 

— Tu şi aprobarea mea s-ar putea să se excludă reciproc în 
contextul ăsta... Poate îmi explici dumneata, domnişoară Aripă 
Roşie? 

— Cu multă plăcere, domnule Pinkus. Mai ales în beneficiul 
celuilalt oaspete al dumneavoastră, generalul Neanderthal. S-ar 
putea să trebuiască să-i traduceţi, dar bănuiesc că până la urmă 
o să înţeleagă esenţialul. 

— Asta pe scurt, spuse Aaron, cu o expresie asemănătoare 
celei a lui Eisenhower după aflarea veştii demiterii lui MacArthur. 

— E o idee strălucită şi, în ciuda abundenței de erori, prea 
numeroase pentru a le mai menţiona, îi aparţine angajatului 
dumneavoastră, domnule Pinkus. Trebuie să recunosc asta. 

— Munca unui bun avocat începe cu o pledoarie binevoitoare, 
domnişoară Aripă Roşie. 

— Serios? Nu m-am gândit niciodată la asta... De ce? E doaro 
întrebare, desigur. 

— Fiindcă el - sau ea - se arată astfel încrezător în propriile 
posibilităţi. Nuc nevoie să-şi hrănească orgoliul anemic refuzând 
laudele altora. Angajează pe femeia sau pe tipul ăla; niciodată n- 

o să le fie distrasă atenţia de ostilităţi reale sau imaginare. 

— Cred că tocmai am învăţat ceva... 

— Nu e prea nou, draga mea. Fără intenţia de a jigni, aş 
sublinia faptul că generalul nostru a spus aproape acelaşi lucru în 
termeni militari. Distragerea atenţiei prin ostilitate - cel mai slab 
trebuie să se prefacă, cel mai puternic doar să fie atent, pregătit 
să acţioneze. 

— Comparati maimuța aia cu mine... ? 

— Fii atentă, tinerico! 

— Te rog, generale!... Am spus doar în termeni militari, 
domnişoară Aripă Roşie - forţa trupelor, dacă vrei. Să zicem că 
frumosul dumitale bust ascundea bombe cu plastic - ceea ce eu 
nu cred; generalul nostru n-a făcut decât să-şi instruiască 
oamenii să fie pregătiţi şi să nu se lase distraşi de ostilitatea 
dumitale. Chestiunea e foarte simplă. 

— Ce zici, c-am fost zăpăciţi dă ce-i aici, 'ai, şefu'? 

— Destul, sergent... 

— Dă acord cu tine, Desi-Unu... 

Mieluşeii papă iederă... 

— Ah, taci! 

— Samuel, încetează! 

— Fiule, îţi verşi băutura... 

— Aşadar, dragă domnişoară Aripă Roşie, erai pe cale să-mi 
implici ideea concepută de creierul angajatului meu, 
actualmente rum împrăştiat. 

— E foarte simplu, domnule Pinkus. De vreme ce tribul 
Wopotami e o entitate recunoscută oficial, se întocmeşte o 
procură, semnată de împuterniciţii legali ai Sfatului Bătrânilor, 
pun care se stabileşte că toate chestiunile juridice şi funciare ti 
chilie negociate numai prin intermediul executorilor procurii, 
orice alte părţi la care s-a făcut referire în documente anterioare 
neavând nici o autoritate. Pe scurt, executorii numiţi ai procurii 
vor deţine, de comun acord, autoritatea juridică colectivă. 

— Asta sună ca limbajul unui avocat înfumurat, domnişoară. 

— Asta înseamnă, generale, răspunse Aripă Roşie, fixându-l pe 
pionii cu o privire de gheaţă, că nimeni, repet, nimeni altcineva 
In alură de executorii procurii Wopotamilor nu poate lua decizii 
sau să încheie vreo înţelegere ce implică interesele tribului şi nici 
să obţină beneficii de pe urma acestora. 

— Păi, trebuie să spun că pare o protecţie a naibii de 
inteligentă, zise Hawkins, scoţându-şi trabucul mutilat din gură. 

Apoi, ridicându-şi brusc capul, de parcă l-ar fi deranjat ceva, 
spuse: întrebarea este dacă aceşti executori de încredere sunt 
oameni serioşi? 

— Mai presus de orice reproş, generale. Printre ei se află doi 
avocaţi, mai mulți doctori, preşedintele unei fundaţii 
internaţionale, trei vicepreşedinţi de bănci, unul sau doi brokeri ţi 
un celebru psihiatru, la care trebuie neapărat să te duci. In plus, 
toţi sunt vlăstare ale Wopotamilor; în sfârşit, eu sunt 
preşedintele şi purtătorul de cuvânt al executorilor. Alte 
întrebări? 

— Da, doar una. Asta doreşte Sfatul Bătrânilor? 

— Cu siguranţa. Ei ţin cont de sugestiile noastre, aşa că, după 
cum poţi vedea, generale Hawkins, chiar dacă planul tău 
nebunesc, complet distructiv, avansează fie şi cu un centimetru, 
noi, nu tu, vom deţine controlul absolut pentru a diminua efectiv 
sale dăunătoare asupra unui popor nevinovat, de pe urma cămin 
ai obţinut scandaloase avantaje. Pe scurt, ai ieşit din joc, 
maniacule. 

Chipul Şoimului exprima nu numai durere, ci şi o profundă 
jignire. Era ca şi cum o lume pe care o hrănise cu grijă şi adâncă 
dragoste se descotorosea de el, lăsând în urmă un bătrân singur, 
deposedat, un campion abandonat care refuza, din demnitate, să 
se lase pradă amărăciunii. 

— lţi iert bănuielile nefondate şi limbajul nestăpânit, zise el 
încet, fiindcă nu ştii ce faci. 

— O, Doamne! 

— Faimosul Fiu al Domnului e mai potrivit, sugeră Devereaux, 
întorcându-se la bar. 

— Ai luat-o-n bot, ghenerale? întrebă Desi-Doi. 

— Atuncea poate că gringos ăştia or să iasă la nişte aer, 'ai, 
şefu'? interveni Desi-Unu. Pân fereastră, bine? 

— Nu, domnilor, protestă Hawkins, calm, eroic, cu tonul 
sepulcral al unui sfânt din mormânt. Această mare femeie a 
îmbrăcat mantia comandantului şi tot ce pot face e să-i micşorez 
această cumplită responsabilitate... 

— lar începe, îl întrerupse Sam, vârându-şi degetele în băutură 
pentru a prinde o măslină. A venit momentul laudei de sine, 
prieteni. 

— Fiule, chiar că mă judeci greşit... 

— Mi-ai mai aruncat asta o dată, Mac. Nu ştiu cum, dar nu m- 
am prins. 

— De ce nu-mi acorzi o şansă, băiete? 

— Eşti la mijloc, Frate lepure. Dă-i drumul. 

— Domnişoară Aripă Roşie, îţi respect şi înţeleg scepticismul 
faţă de participarea mea la cauza Wopotamilor. Aşa că dă-mi 
voie să le pun deoparte. Ca fiu adoptiv al tribului, accept toate 
deciziile înţeleptului Sfat al Bătrânilor. Beneficiile personale sunt 
nesemnificative, doresc doar să se facă dreptate. 

Jennifer Aripă Roşie era uluită. Anticipata bătălie dură cu un 
uriaş megaloman se redusese la a-i explica unui căţeluş o 
mulţime de trucuri juridice. 

— Mă rog... generale... sinceră să fiu, nu ştiu ce să spun. 

Jennifer îşi dădu părul negru pe spate cu un gest de apărare, 
ruşinată pentru o clipă să dea ochii cu fostul ei adversar, acum 
rănit. 

— Te rog să înţelegi, domnule, începu ea, privindu-l pe 
bătrânul oştean care făcuse atât de multe pentru ţara lui - ţara 
lor. Îmi protejez, poate prea mult, poporul pentru că istoria lui e 
plină de nedreptăţi, aşa cum e istoria tuturor indienilor 
americani. In cazul dumitale am greşit. Imi cer scuze. Te rog să 
accepţi aceste scuze, sunt sincere. 

— Te-a avut! strigă Devereaux, înghițind restul de Martini. Leul 
înfuriat s-a transformat într-o pisicuţă nevinovată şi tu ai luat-o 
de bună. 

— Samuel, ajunge! N-ai auzit ce-a spus omul? 

— Am auzit o sută de variante pe tema asta. 

— Taci, avocat! E un om mare şi tocmai a fost de acord cu tot 
ce doresc eu. Incearcă să-ţi aminteşti, dacă mintea aia murată 
de gin îţi permite, propriile tale cuvinte. Un adevăr esential, îţi 
aminteşti? 

— Uiţi de căile ocolite, avocat, zise Sam, întorcându-se la bar. 
Sunt drumuri accidentate în faţă, prieteni. 

În clipa următoare sună telefonul. Aaron Pinkus, dând din cap 
iritat, ba chiar înfuriat, se duse iute la birou şi ridică instrumentul 
nedorit. 

— Da? 

— Cu cine vorbesc acum? se auzi o voce ascuţită în receptor. 
Cu marele avocat evreu sau cu marele general de balamuc, cu 
mărgele de paiaţă? 

— Sunt Aaron Pinkus şi sunt avocat. Sper că ţi-am răspuns la 
întrebare. 

— Bine, evreule. Te-am găsit după limuzină. 

— Poftim? 

— Păi, e o poveste lungă şi mi-ar plăcea să ţi-o zic, dar lu’ 
Bum-Bum nu-i plac poveştile lungi şi, ca să fiu sincer, nu prea 
mai ai timp. 

— Nu înţeleg o vorbă din ce spui. 

— Păi, vezi mata, cu ani în urmă era un poliţai de rahat care 
m-a arestat, da' acu' am făcut pace şi, fincă mai are prieteni în 
oraş, o grămadă de caralii ţi-au căutat limuzina, capisce? 

— Ce tot spui acolo? 

— Mai bine vorbesc cu nebunu', corect? Zi-i tâmpitului să-şi 
scoată blestematul ăla de trabuc din gură şi să vină la aparat. 

— Cred că e pentru tine, generale, zise Pinkus, pe un ton 
nesigur. Un tip ciudat, care vorbeşte ca un pui de găină - aşa 
cum Îmi închipui eu că ar vorbi un pui de găină. 

— O breşă! strigă Şoimul, păşind rapid spre birou şi înhăţând 
receptorul; apoi, acoperind microfonul se adresă celorlalţi: 
cătane bătrâne, chiar şi recruți, nu vă retrageţi. Şi-au amintit de 
zilele bune, fiindcă astea nu se sfârşesc niciodată!... Tu eşti, 
Micul losif? 

— Tre’ să vorbim, zurbagiule. Totu’ s-a schimbat. Dinspre 
partea mea nu mai sunteţi băieţii răi, da’ ăilalţi băieţi răi vin 
după voi. 

— Fii puţin mai clar, Iosif. 

— Nu-i timp, Zurbagiule! Barosanu' vrea să se-ntâlnească cu 
voi peste o zi sau două, da' tre' să facă pă mortu' o vreme, aşa 
că ţin io legătura cu voi. 

— Să facă pe mortul, losif...? 

—Pă mortu’ mătuşii Angelina. A fost război cu băieţii din 
capitală şi barosanu' a dispărut o vreme... Mi-a zis să-ţi spun că 
mafiotu” ăla de l-ai înţepat în spinare, da’ nu i-ai rupt gâtu' şi-a 
vărsat maţele într-o fabrică de chimicale din Virginia. Acuma ştiu 
că tu şi gaşca ta sunteţi la Boston şi băieţii cu chiloţi de mătase 
le-au dat drumu' - ălora de la FSI să te caute. 

— FSI? Hannibal într-un rahat de elefant! A zis FSI? 

Nu puteam să greşesc, fiindcă a repetat de vreo trei ori ţi ni lui 
ştiu ce-nseamnă. 

Cele mai mari animale din lume, Micule Iosif. Eu i-am învăţat 
meserie, aşa că ştiu. Forţele Speciale - „/ncorigibilii”. Sunt şi- 
acum în stare de alarmă, încercând să-i omoare pe toţi, în îi Imn 
de bucătari şi doici. 

Acuma e vorba de tine şi grupu' tău, zurbagiule. Mi-au trebuit 

exact treizeci şi unu de minute să te găsesc. Cât să-i trebuiască 
blestematului de comando, după ce ajunge în Boston, ceea ce 
poate că s-a şi întâmplat? Pleacă de-acolo şi sună-mă la serviciu’ 
de cameră după ce te-ai îndepărtat de turbaţii ăia... Şi nu folosi 
blestemata aia de limuzină! E un reper al naibii de cunoscut! 

Joey Strigoiul închise telefonul, iar Şoimul se întoarse către 
trupele sale. 

— Evacuarea! răcni el. Explicaţiile vor veni mai târziu; acum 
nu e timp de ele. Aghiotanți, luaţi două maşini din parcarea 
hotelului şi ne întâlnim la colţul de sud-est. Vamos! 

Mac îl privi cu asprime pe Aaron Pinkus, în vreme ce Desi-Unu 
şi Doi ieşeau în fugă pe uşă, apoi îşi îndreptă privirea spre Sam 
Devereaux şi, în cele din urmă, către Jennifer Aripă Roşie. 

— M-aţi întrebat de ce mă lupt cu falsitatea celor de la putere, 
de ce ridic sabia împotriva corupătorilor şi manipulatorilor, de- 
acum o sută de ani sau actuali. Să vă spun limpede, fir-ar să fie! 
Un guvern nevăzut, neales, din spatele guvernului nostru a 
eliberat un număr de psihopaţi care au o singură misiune, al 
cărei succes le-ar permite să cutreiere străzile liberi... Misiunea 
asta e să ne ucidă pe toți. De ce? Fiindcă am scos la iveală 
spectrul unei crime comise împotriva unui popor nevinovat, 
manipulat acum mai bine de o sută de ani, care îi va costa pe 
manipulatori miliarde pentru a o corecta! 

— La naiba cu adevărul tău esenţial! zise Devereaux, 
aruncând băutura în chiuvetă. Hai să plecăm de-aici! 

— Poliția, generale! Sunt un om respectat în Boston. Cu 
siguranţă ne va proteja. 

— Comandant Pinkus, în această luptă din umbră, autorităţile 
civile sunt neputincioase. Cum dracu' crezi că au aruncat în aer 
atâtea gări, din Normandia până la Kai Song? 

— Pur şi simplu nu pot să cred, zise Aripă Roşie, încercând să- 
şi păstreze calmul. Nu vreau să cred! 

— Nu vrei să crezi, tânără indiancă? Poate că ar trebui să-ți 
amintesc de companiile din Est care au promis poporului tău de 
pe tot cuprinsul Midwestului că va fi mutat pe pământuri mult 
mai bune şi v-au îngheţat vitele pe un teren arid. E acelaşi lucru, 
domnişoară! 

— Ah, lisuse! strigă Jennifer, alergând spre uşa dormitorului. 

— Ce faci? ţipă Devereaux. 

— Mama ta, idiotule! 

— A, da, sigur, spuse Sam, clipind încurcat. Există pe undeva 

cafea? 
— Nu e timp, fiule! 
— Ajut-o pe domnişoara Aripă Roşie, Sammy. 
— Cel puţin am scăpat de Samuel... 
— Nu cred că am de ales, zise Aaron Pinkus. 


Cei cinci fugari de la Ritz-Carlton stăteau unul lângă altul la 
colţul de sud-est al hotelului, aşteptând sosirea lui Desi-Unu şi 
Doi. Zâmbeau prosteşte la trecători, dându-şi toată silinţa să nu 
pară un cvintet de delincvenţi adulţi. Distinsa Eleanor se sprijinea 
de Aripă Roşie în vreme ce se lupta cu cuvintele cântecului 
„Chemarea dragostei indiene”. 

— Taci din gură, mamă! şopti Sam. 

— Mi-am dorit întotdeauna o fiică. 

— Stăpâneşte-te, mamă. Ea s-ar putea să fie un avocat mai 
bun decât mine şi tu n-a; vrea asta. 

— Nu cred că eşti aşa de bun. Jumătate din ce spui nu 
înţeleg... 

— Nici nu trebuie, mamă. Aşa-s legile... 

— Linişte! ordonă Şoimul aflat lângă capătul clădirii, cu Pinkus 
alături. 

Un Lincoln întoarse în faţa intrării cu baldachin a hotelului şi în 
acelaşi timp, Desi-Unu şi Doi intrară în curbă cu cele două maşini 
furate din parcare. 

— Toată lumea rămâne pe loc! continuă Hawkins în timp ce 
privea împreună cu Aaron patru bărbaţi în trenduri negre ce 
ieşea din Lincoln: unul din faţă şi trei de pe bancheta din spate. 
Maşina demară brusc şi parcă lângă porţile Grădinii Publice, în 
timp ce cele patru trenduri negre intrară rapid în hotel. 

— Desi-Unu, în faţă şi pe centru! zise Şoimul, vorbind nun ture. 
Repetă comanda! 

— Desi-Unu, în faţă şi pe centru... 

— Desi! Tu, ăla cu dantură grozavă şi cămaşa scoasă din 
pantaloni, ieşi din maşină! strigă Devereaux. Du-te la Mac! 

— Ce jaaleee, iubitul meu arab i-aşa depaarteee... 

— Taci din gură, mamă! Ai greşit cuvintele, ca şi ţara, de 
altfel. 

— Nu vorbi aşa cu prietena mea, Eleanor... 

— E mama mea! Dacă refuz să-i repar Jaguarul? 

— Sunt sigură că cu câştig mult mai mulţi bani decât tine, 
avocat. O să mă ocup cu de asta! 

— Ce vrei, ghenerale? 

— Vezi maşina de-acolo? Aia din faţa porţilor. 

— Sigur, o văd. Stă în faţă un gringo. 

— Vreau să-l imobilizezi şi să faci maşina inutilizabilă, înţelegi 
ce spun? 

— Nu-i prea greu. El adoarme şi i-oi scot bujiile. Treaba asta se 
face-n Brooklyn în flecare noapte. Numa' să nu mă pui să-l omor, 
că io nu fac asta, ghenerale. 

— Nu, ce dracu’! Vreau să transmiţi un mesaj. Ei vor să ne 
curețe, băiete şi vreau să ştie că nu pot face asta! 

— S-a făcut, ghenerale. Şi p-ormă? 

— Te întorci la hotel, la etajul domnului Pinkus, dar să-ţi 
acoperi flancurile. Patru bărbaţi cu nişte stupide trenciuri negre 
au urcat acolo ca să ne lichideze pe toţi... Până ajungi sus, eu o 
să termin probabil cel puţin trei ticăloşi, dar tu să ai grijă de al 
patrulea. 

— Hei! De ce să te distrezi numa’ tu? lau io trei, tu iei unu’! 

— Imi place cum gândeşti, fiule. 

— Şi Desi-Doi? 

— O să explic acum, spuse Hawkins, întorcându-se către Aaron 
Pinkus. Spune-mi, comandante, ai vreun loc de care nu ştie 
nimeni, vreo vizuină unde să te duci cu, să zicem, femei 
defavorizate care să se bucure de compania ta? 

— Eşti nebun? N-o cunoşti pe Shirley! 

— Bine, înţeleg... Dar trebuie să existe vreun loc, departe de 
zonele circulate, unde să stăm o zi sau două. 

— Păi, firma a cumpărat o cabană de schi dincolo de New 
Hampshire... 

— Asta-i grozav! Ne întâlnim acolo. 

— Dar cum o să afli unde e? 

— E simplu, comandante, interveni Desi-Unu. Desi-Doi a ciordit 
automobile cu telefonos înăuntru. Am scris numeros de la 
amândouă. 

Desi-Unu scoase un petic de hârtie cu două numere scrise pe 
el. 

— Vezi? Amigo meu are unu' la fel. 

— Voi doi sunteţi grozavi. Aş vrea să-mi spuneţi... 

— Nu-i timp de recompense, comandante, îl întrerupse hotărât 
Şoimul. Misiunea noastră nu s-a încheiat, ia-i pe Sam, pe mama 
lui şi pe fată şi du-i la locul ăla din New Hampshire. Gata, plecați! 
Sergentul meu şi cu mine avem treabă! 

Primele două trenciuri negre n-au înţeles niciodată ce s-a 
întâmplat. Pentru a asigura căile de retragere, fiecare stătea 
lângă o uşă de ieşire din hotel. Amândoi fuseseră traşi pe scări 
de către Şoim, aduşi în starea de inconştienţă şi dezbrăcaţi de 
toate hainele, inclusiv de chiloţi. Al treilea presupus asasin care 
se îndrepta spre apartamentul lui Pinkus fusese oprit din drum 
de un beţiv ce se clătina rău şi care, după ce trecu de el, se 
răsuci şi-i aplică o lovitură decisivă după ceafă. Hawkins îl lăsă 
pe al patrulea şi ultimul asasin aghiotantului său, Desi-Unu. La 
urma urmei, era sarcina comandantului să insufle încredere în 
trupele sale de sprijin. De fapt, se dovedise a fi o lecţie de 
răbdare, marca unui adevărat ofiţer de informaţii lucrând sub 
acoperire, îşi zise Mac. Aşteptă în umbra uşii de afară, în spatele 
căreia zăcea inconştient primul ucigaş din FSI. Desi-Unu ieşi 
tăcut din lift în ţinuta sa de gală şi merse, tot în linişte, până la 
jumătatea holului, unde se lipi cu spatele de peretele aflat vizavi 
de apartamentul lui Pinkus. Vreme de opt minute care i se 
păruseră o oră, Desi-Unu rămase imobil, respirând uşor, până 
când a doua uşă din stânga lui se deschise şi un bărbat în trenci 
negru ieşi pe hol, cu un pistol automat în mână. 

— Iguane, Jose! răcni Desi-Unu, surprinzându-l atât de tare pe 
prezumtivul asasin încât acesta nu înţelese cum de-i zburase 
arma din mână, nici cum căzuse inconştient după un pumn 
zdravăn în mijlocul frunţii. 

— Remarcabil! zise generalul, ieşind din umbră. Am ştiut că 
eşti dotat, fiule. 

— De ce n-ai făcut-o tu, ce dracu'! 

— Evaluam situaţia, băiete! Aşa le-o luăm înainte. 

— Putea să mă omoare! 

— Am avut toată încrederea în tine, sergent. Eşti candidatul 
favorit pentru cursul avansat G-Doi. 

— Asta-i dă bine? 

— Vorbim mai târziu. Acum trebuie să-l jupuim pe măscăriciul 
ăsta şi să plecăm de-aici. Suntem în mare încurcătură, aghiotant. 
Trebuie să ne concentrăm asupra mişcărilor următoare, iar 
pentru noi doi asta înseamnă să ne întâlnim cu ceilalţi undeva în 
nord. A 

— Nu-i o problemă, ghenerale. Inainte de-a urca aici am vorbit 
cu amigo meu la telefono din maşină. Oriunde merg, Desi-Doi 
rămâne în automobil, ca să-mi poată zice unde se află. 

— Bună tactică, fiule... 

Şoimul se opri, auzind zgomotul unei uşi deschise, apoi voci. O 
pereche, de vârstă mijlocie, ieşea din cameră. 

— Repede! şopti Mac, aplecându-se spre trupul inert de pe 
podea. Să-l ridicăm în picioare şi să-l ţinem de parcă tocmai ar fi 
vomitat. 

— A ieşit de pe uşa aia, ghenerale. Mai e deschisă! 

— Să mergem! 

Hawkins şi aghiotantul său traseră trupul spre uşa deschisă, 
sub privirile uluite ale clienţilor hotelului. 

— l-o nuntă grozavă la parter, amigos! strigă Desi-Unu, 
uitându-se peste umăr. Vreţi să veniţi şi voi? 

— Nu... nu, mulţumesc, spuse bărbatul de vârstă mijlocie, 
grăbindu-şi soţia spre lift. 


Cabana de schi de pe dealurile din Hooksett, New Hampshire, 
era nefinisată şi masivă, pustie şi umedă. In cea mai bună 
perioadă a ei n-ar fi primit mai mult de două stele în cel mai 
modest ghid turistic. Totuşi, era un adăpost, care avea curent 
electric, căldură şi telefon. In plus, fiindcă se afla la doar o oră şi 
ceva distanţă de Boston, firma Aaron Pinkus Associates o 
considerase un refugiu convenabil pentru avocaţii sau echipele 
de avocaţi ce studiau cazuri dificile. De fapt, devenise atât de 
solicitată încât Aaron hotărâse să n-o vândă, preferind s-o 
renoveze treptat şi s-o utilizeze. 

— Zău că va trebui să înapoiem cele două maşini, îi spuse 
Pinkus îngrijorat Şoimului, în timp ce stăteau unul lângă altul în 
fotoliile de piele, din holul cabanei. O să afle toată poliţia. 

— Nu-ţi fie teamă, comandante. Aghiotanţii mei le-au 
camuflat. 

— Nu despre asta-i vorba, generale. E un furt, iar Sam şi cu 
mine - oameni ai legii - am devenit complici. Insist asupra 
acestui lucru. 

— Ei, ce dracu', astea-s amănunte! Foarte bine, o să-i pun pe 
agenţi să le ducă înapoi şi să le parcheze lângă hotel. Acum e 
întuneric şi, chiar dacă sunt prinşi, poliţiştii ăia n-or să ştie cum 
au aterizat pe banchetele din spate ale maşinilor lor fără 
pantaloni. Hai. 

— iți mulţumesc foarte mult, generale. 

— Pe urmă, pot să şterpelească alte două vehicule... 

— Te rog, n-o să fie nevoie! Firma are contract cu o agenţie de 

închiriat maşini şi şoferul meu, Paddy, poate aduce aici un 
automobil, iar un prieten de-al lui, altul. 

— Trebuie să-i ia şi pe aghiotanţii mei. Nu sunt încă pregătit să 
le dau drumul. 

— Sigur. În împrejurările pe care le-ai descris, m-aş simţi mult 
mai bine dacă cei doi tineri ar rămâne lângă noi. Uite, îţi scriu 
adresa agenţiei de închirieri; se pot întâlni acolo cu toţii. Pinkus 
vâri mâna în buzunar şi scoase un carnet. 

— Aaron, am avut grijă de tot! zise Devereaux, ceva mai bine 
decât era necesar, intrând în surogatul de hol alpin, cu Jennifer 
Aripă Roşie alături. Piaţa din Hooksett e foarte bogată, iar 
Roşcata zice că ştie să gătească. 

— Cum vrei să fie sticla de gin cu whisky? întrebă Jennifer. 
Prăjită? 

— Cu unsoarea industrială, domnişoară. 

— Şi e foarte posibil să te îmbeţi singur, adăugă Pinkus. Cum 
ai explicat prezenţa noastră aici? 

— Am spus că toată echipa s-a adunat ca să ne spargem 
capetele cu nişte probleme de moştenire. 

— De ce de moştenire? 

— Li se pare mai sexy. Pentru credibilitate, Aaron, ce dracu’. 

— Domnul Pinkus, interveni Aripă Roşie pentru a şaizecea oară 
în ultimele douăsprezece ore, privindu-l pe Sam. Aş vrea să 
folosesc telefonul dumneavoastră ca să sun la San Francisco. Vă 
plătesc convorbirea, desigur. 

— Draga mea, poate că ai refuzat o carieră frumoasă la firma 
mea, dar nu mă zăpăci cu nimicuri din astea ca plata convorbirii. 
O să ai linişte în ceea ce-a fost biroul managerului, din spatele 
tejghelei de-acolo - n-a prea fost el manager, după cum ăla nu 
prea e birou, dar o să fii singură şi-o să ai discreţia asigurată. 

— Mulţumesc foarte mult. 

Jennifer se întoarse şi o porni într-acolo, iar Hawkins se ridică 
din fotoliu. 

— l-ai văzut pe sergenţii mei, Sam? întrebă el. 

— Poţi să crezi că s-au dus la poalele dealului, la vreo sută de 
metri spre dreapta şi încearcă să repare schi-liftul ăla vechi şi 
ruginit? 

— Foarte întreprinzători, zise Aaron. 

— Foarte tâmpiţi, spuse Devereaux. Afurisitul ăla de cablu n-a 
mers bine de la început. Am rămas odată atârnat la nouă metri 
în aer aproape o oră, iar amica mea era la şase metri în faţă şi 

tipa cât o ţinea gura. Imediat ce-am coborât, ne-am întors la 
Boston şi n-am mai văzut dormitorul. 

— Bănuiesc că ai văzut mai mult de unul de când aţi luat 
cabana. 

— Ei, haide, Aaron. Chiar tu mi-ai spus odată să mai ies din 
birou şi să vin aici să mă răcoresc. 

— Erai înfuriat că pierduseşi un caz pe care trebuia să-l câştigi, 
spuse Pinkus scriind ceva în carnet; rupse apoi pagina şi i-o 
întinse generalului. 

— Treburile astea avocăţeşti mă depăşesc, anunţă Şoimul. 

O să-mi găsesc singur aghiotanţii. Am hotărât să plec la 
Boston cu ei. Micul losif spunea că doreşte să ne întâlnim şi cred 
că ar trebui să-l văd înainte de întrunirea fixată... Asta-i adresa 
agenţiei de închirieri? 

Aaron dădu din cap, iar Şoimul se duse spre uşă. 

— Mă întorc singur. Vreau să aveţi două maşini aici. 

— Bine, generale. După ce termină domnişoara Aripă Roşie, o 
să-l sun pe Paddy Lafferty să pună treaba în mişcare. 

— Bine gândit, comandant. 

— M-aş ridica să te salut, general Hawkins, dar nu cred că o să 
reuşesc. 


Aripă Roşie închise uşa minusculului birou din spatele 
tejghelei, se aşeză la masă şi ridică receptorul. Formă numărul 
apartamentului ei din San Francisco şi fu uimită că, încă înainte 
de sfârşitul primului ţăârâit, auzi vocea emoţionată a fratelui ei. 

— Da? 

— Charlie, cu sunt... 

— Unde dracu’ ai fost? Incerc să dau de tine de câteva ore! 

— Totul e atât de absurd, de incredibil, de nebunesc atunci 
când intri în... 

— Incearcă să aplici fiecare etichetă la ceea ce am aflat! o 
întrerupse fratele mai tânăr. Ticălosul ăla dement mi-a dejucat 
planurile - ale noastre - suntem terminati! 

— Charlie, calmează-te, spuse Jennifer, simțind însă cum 
tensiunea i se ridică spre limite incontrolabile. Calmează-te şi 
vorbeşte încet. 

— Nu pot, surioară! 

— Incearcă, Charlie. 

— Bine, bine. 

— Charlie respiră adânc şi sonor de câteva ori, străduindu-se 

să şi păstreze calmul. 

— Fără ca eu să ştiu, fără să-mi spună nimeni, cu câteva 
săptămâni în urmă, şeful nostru de trib Vârful Norilor a convocat 
Sfatul Bătrânilor şi a chemat acolo o jigodie de avocat din 
Chicago care răspunde de chestiunile juridice, apoi s-a proclamat 
legal reprezentantul temporar, unic şi absolut al tribului 
Wopotami pe o perioadă de şase luni. 

— Nu poate să facă asta! 

— A făcut-o, surioară! Autentificat la notar, autorizat şi 
aprobat de instanţă. 

— Trebuia să ofere ceva în schimb! 

— A făcut şi asta. Un milion de dolari, împărţit între cei cinci 
membri ai Sfatului şi alte milioane pentru întregul trib, oferiţi în 
intervalul de şase luni. 

— Asta-i corupție! 

— Spune-mi ceva ce nu ştiu. 

— O să-l dăm în judecată! 

— Şi ce rezolvăm, în afară de faptul că pierdem procesul, 
cădem de fraieri, iar fraţii şi surorile noastre ajung datornici 
insolvabili? 

— Ce vrei să spui? 

— Păi, ce zici de unchiul Ochi de Vultur care a cumpărat o 
proprietate pentru bătrânii tribului într-un deşert din Arizona 
unde nu există instalaţii de apă şi canalizare. Sau de mătuşa Bot 
de Căprioară, care a învestit în numele femeilor tribului într-o 
instalaţie petrolieră aflată la intersecţia Străzii 41 cu Lexington 
Avenue din New York, sau de vărul Picioare de Antilopă, care a 
preluat controlul unei distilerii din Arabia Saudită, unde nu numai 
că nu se produce alcool, dar nici măcar nu se bea! 

— Toţi au peste optzeci de ani! 

— Au fost consideraţi în deplinătatea facultăţilor mintale de 
către jigodia de avocat din Chicago, verdict confirmat de 
tribunalul din Omaha. 

— Nu-mi vine să cred, Charlie. Am vorbit cu Hawkins aproape 
toată după-amiaza şi, după un început mai dificil, a căzut de 
acord cu mine; cu numai câteva ceasuri în urmă era atât de 
pocăit, atât de sincer. Mi-a spus că procura noastră era soluţia 
corectă, că o să fie de acord cu orice hotărâre a Sfatului 
Bătrânilor. 

— De ce nu? El este Sfatul Bătrânilor. 

Jennifer nu ieşi din micul birou, ci năvăli de-a dreptul în holul 
cabanei, invadând spaţiul din faţa ei. 

— Unde-i el? strigă ea înfuriată, aruncând fulgere din ochi. 
Unde este ticălosul ăla? 

— Intrebi de Sam, desigur, răspunse Aaron Pinkus, plecându- 
se în fotoliu şi arătând spre uşa ce ducea la bucătărie. Spunea că 
şi-a amintit unde a ascuns o sticlă cu gin - într-un loc li caic 
colegii lui mai scunzi nu puteau ajunge. 

— Nu, nu vorbesc despre ticălosul ăla, mă refer la ce/ă/a!/t 
ticălos! La plăvanul idiot cu limba de catifea, care-i pe cale să 
înfrunte mânia comună indienilor sioux şi comanşi, exprimată de 
o înfuriată fiică a Wopotamilor. 

— Generalul nostru? 

— Poţi paria pe poponeaţa dumitale că aşa e! 

— Vorbeşti idiş? 

— Sunt avocat; mă acomodez situaţiei. Unde este nemernicul 
ăla? 

— Păi, îmi cer scuze, deşi sunt oarecum uşurat să-ţi spun că a 
plecat la Boston cu cei doi aghiotanţi ai săi. Spunea ceva despre 
o întâlnire cu un bărbat numit „Micul Iosif”, omul care l-a sunat la 
Ritz-Carlton. Cele două maşini furate tocmai au luat-o din loc. 
Lăudat fie Abraham. Cu ajutorul lui Dumnezeu, vor fi înapoiate 
fără alte incidente. 

— Domnule Pinkus! Dumneata ştii ce-a făcut nenorocitul 
acela? 

— Prea multe orori pentru a intra într-o enciclopedic de 
întindere medie, bănuiesc. Înţeleg că eşti pe cale să-mi spui 
despre ce e vorba. 

— A cumpărat tribul nostru! 

— Extraordinar! Cum a putut să facă asta? 

Aripă Roşie îi spuse avocatului din Boston ce aflase de la 
fratele ei Charlie. 

— Pot să-ţi pun o întrebare sau două, poate trei? 

— Sigur, zise Jennifer, prăbuşindu-se în fotoliul din piele 
alăturat celui al lui Pinkus. Suntem terminaţi, adăugă ea încet, 
descurajată. Cu adevărat terminaţi! 

— Nu în mod obligatoriu, draga mea. În primul rând, Sfatul 
Bătrânilor. Or fi ei oameni înţelepţi şi demni, dar au ei calitatea 
de „tutore ad /item” pentru tribul Wopotami? 

— Da, mormăi Roşcata. 

— Poftim? 

— A fost ideea mea, spuse Jennifer ceva mai tare, arătându-şi 
confuzia. Asta le conferea o anume mândrie, de care aveau 
teribilă nevoie, iar cu nu m-am gândit niciodată - niciodată - că 
se vor implica în vreo decizie majoră fără să mă consulte pe 
mine sau, în cazul demisiei mele, pe ceilalţi membri ai grupului. 

— Înţeleg. A existat vreo anexă la tutela ad /item, să zicem în 
legătură cu moartea sau morţile unuia sau a tuturor 
beneficiarilor? Poate nişte înlocuitori? 

— Doar aprobaţi de către membrii Sfatului rămaşi în viaţă. 

— Au existat astfel de înlocuiri... care ar fi putut fi, să zicem, 
„influenţate” de generalul Hawkins? 

— Nici una. Toţi membrii sunt încă în viaţă. Cred că datorită 
cărnii de bizon pe care o consumă. 

— Înţeleg. Dar există în hotărârea lor ad litem vreo menţiune 
despre tinerii aleşi ai tribului, care de fapt iau deciziile judiciare 
ale poporului tău? 

— Nu, asta ar fi fost degradant. Ca şi la orientali, „aparenţa” e 
foarte importantă pentru indieni. Noi ştiam - presupuneam că 
ştim - că, dacă s-ar ivi vreo problemă, unul dintre noi ar fi fost 
anunţat... De fapt, eu. 

— Aşa ar fi fost logic, desigur. 

— Desigur. 

— Dar oficial nu există nici o clauză în documentele asociaţiei 
care să clarifice statutul grupului vostru? 

— Nu... Din nou e vorba de mândrie, pură mândrie. Dacă 
includem o astfel de clauză ar fi însemnat că există un consiliu 
deasupra bătrânilor, iar tradiţia tribului nu putea admite aşa 
ceva. Acum înţelegi ce vreau să spun? Omul ăla oribil 
controlează poporul meu. Poate spune şi face orice vrea, în 
numele Wopotamilor. 

— Cred totuşi că ai putea să-l chemi în faţa instanţei, sub 
acuzaţia de conspirație şi tentativă de fraudă. Insă fratele tău are 
dreptate - s-ar putea să pierzi. 

— Domnule Pinkus, din cei cinci bătrâni ai Sfatului, trei bărbaţi 
şi o femeie au peste optzeci de ani, iar al cincilea are şaptezeci şi 
opt. Nici unul dintre ei nu e suficient de instruit pentru a discuta 

probleme de o asemenea complexitate, ceea ce anulează din 
start orice înţelegere! 

— Nu trebuie să fie „instruiţi”, domnişoară Aripă Roşie, e 
suficient să fie destul de pricepuţi pentru a înţelege tranzacţia, 
ca şi beneficiile şi obligaţiile pe care le implică aceasta. 
Indrăznesc să afirm că ei au făcut-o, probabil cu entuziasm, chiar 
dacă nu te-au consultat în prealabil. 

— lar eu îndrăznesc să afirm că e imposibil! 

— Haide, draga mea, nu te gândeşti la un milion de dolari bani 
gheaţă şi promisiunea altor milioane ce urmau să vină într-o 
scurtă perioadă de timp? In schimbul a ce? Al deţinerii temporare 
a ceea ce ei trebuie să fi ştiut că era cel mult un titlu ceremonial? 
Oferta trebuie să le fi părut irezistibilă... „Să-l lăsăm pe aiuritul 
om alb să se distreze câteva luni, care-i necazul?” 

— Nu a fost o dezvăluire deplină a intenţiilor, insistă Jennifer. 

— Nici nu trebuia să fie. Dacă toate negocierile de afaceri au 
reclama deplina dezvăluire de către toate părţile implicate, 
sistemul nostru economic s-ar fi dus de ripă, ştii bine asta. 

— Nu şi atunci când se ajunge la fraudă, domnule Pinkus. 

— Sigur că nu, dar cum poţi dovedi frauda? După cum am 
înţeles, el a promis milioane pe baza restituirii bogățiilor tribului 
şi şi-a susţinut oferta cu o compensație iniţială de un milion de 
dolari. Fără nici un fel de condiţii, cum se spune. 

— Ei n-au înţeles! N-au priceput că el avea de gând să-i facă 
reclamanţi în cel mai incendiar proces împotriva guvernului din 
istoria ţării - Doamne Sfinte, împotriva Comandamentului 
Strategic Aerian! 

— Dar se pare că nici n-au manifestat vreo curiozitate în 
legătură cu modul în care el intenţiona să-i îmbogăţească, ei au 
luat bucuroşi milionul şi l-au cheltuit - presupun că în mod 
nechibzuit. Şi te rog să mă ierţi, domnişoară Aripă Roşie, dar 
cred că fratele tău era foarte conştient de intenţiile generalului. 
De fapt, a fost în mare măsură un complice... 

— El credea că totul nu-i decât o mare farsă! strigă Aripă 
Roşie, aplecându-se în faţă. O farsă nevinovată, care-i aducea 
tribului o grămadă de bani, valuri de turişti şi multă distracţie! 

— Curtea Supremă e amuzantă...? 

—Nu credea că o să aibă succes acolo, zise Jennifer, 
retrăgându-se în defensivă. In afară de asta, nu ştia despre 
milionul de dolari, nici despre înţelegerea lui Hawkins cu Sfatul. 
Era îngrozit! 

— Lipsa de comunicare între părţile aflate în relaţii amicale nu 
implică neapărat fraudă sau conspirație, decât în cazul în care 
aceste părţi, s-ar afla în relaţii mai puţin amiabile. 

— Vrei să spui că Sfatul a refuzat în mod deliberat să 
primească informaţii de la fratele meu. 

— Mă tem că da. La fel cum a procedat şi el faţă de ei, într-un 
sens mai larg. 

— Dar dacă noi, grupul nostru, ne insinuăm dintr-o dată... 

— Ceea ce nu aveţi dreptul legal să faceţi, o întrerupse blând 
Aaron. 

—... şi le relatăm întreaga poveste, continuă Aripă Roşie cu 
ochii măriţi de uimire, asta s-ar interpreta ca o acţiune în interes 
propriu pentru a pune mâna pe bani, furându-i de la ci, dacă 
cumva mai există!... Doamne, totul s-a întors pe dos! E o 
nebunie! 

— Da, draga mea, o nebunie - ca a unui şoim. Generalul putea 
fi un excelent avocat de corporație. 

Pe palierul de la etaj îşi făcu apariţia o siluetă, care se îndreptă 
spre balustradă. Era Eleanor Devereaux, cu părul aranjat într-o 
coafură de mare doamnă. 

— Tocmai am avut un vis oribil, anunţă ea, controlându-şi 
vocea şi cuvintele. Am visat că nebunul general Cluster şi toţi 
indienii ăia sălbatici din bătălia de la Little Big Han s-au unit şi i- 
au atacat pe cei aflaţi la un congres al Asociaţiei Juriştilor 
Americani. Toţi avocaţii au fost scalpaţi. 


Domnul vârstnic, înalt şi adus de spate, îmbrăcat cu un 
pardesiu cafeniu din gabardină şi un basc negru putea proveni 
din oricare dintre campusurile universitare din zona Bostonului; 
un profesor cu chip sever, dar uşor impresionat de opulenţa 
holului hotelului Four Seasons. Privi înjur prin ochelarii mari cu 
ramă de baga, îndreptându-se spre ascensoare, după o scurtă 
hoinăreală fără scop prin hol. 

Desigur, nimic nu era lipsit de sens în privirile cercetătoare ale 
Şoimului; toate amănuntele înfăţişării sale fuseseră atent 
studiate. O primă cercetare dezvăluise fiecare colţişor mai 
umbrit, fiecare fotoliu mai puţin vizibil. Şoimul nu prezenta nici 
cea mai mică asemănare cu uriaşul în haine din piele de 
căprioară care îl irosesc din luptă pe un anume Caesar 
Boccegallupo din Brooklyn, New York, cu cinci ceasuri în urmă. 
Un soldat experimentat nu păşea în teritoriul inamic fără să 

verifice terenul. Constatând că nu există surprize, generalul se 
sui într-un lift şi apăsă butonul etajului la care locuia Micul Iosif. 

— Serviciul de cameră, zise Hawkins, bătând la uşă. 

— Imediat! strigă vocea dinăuntru... Ah, merele şi perele 
muiate-n băutură şi flambate? Credeam c-o să vină mai târziu! 

Uşa se deschise şi uluitul Joey Strigoiul putu doar să exclame: 

— Tu! Ce dracu’ faci aici? 

— Toate discuţiile dintre comandanţi sunt prefaţate de întâlniri 
preliminare între subordonații lor, pentru stabilirea ordinii de zi, 
răspunse Şoimul, dându-l deoparte pe Joey şi intrând în cameră. 
Considerând că aghiotanţii mei sunt nepotriviţi pentru sarcina 
asta - din raţiuni pur lingvistice - le-am luat locul. 

— Zurbagiule. Eşti ultima roată de la căruţă! ţipă Strigoiul, 
trântind uşa. Am destule pe cap, n-am nevoie şi de tine! 

— Dar ai nevoie de merele şi perele flambate? 

— Da, sunt foarte gustoase, o combinaţie grozavă de fructe 
arse, cu aromă tare. 

— Cum? 

— Miroase bine. Am citit asta într-o listă de meniuri din Vegas. 
Oho, mama s-ar răsuci în mormânt dacă ar şti că am pus pere pe 
foc şi tata m-ar alunga de acasă în cocina de porci! Da' de un' să 
ştie, odihnească-se în pace. 

Joey îşi făcu semnul crucii, apoi îl privi pe general şi îi vorbi cu 
asprime. 

— la zi, spilcuitule, ce cauţi aici? 

— Tocmai ţi-am explicat. Inainte de discuţia oficială cu 
superiorul tău, vreau să clarific situaţia. Rangul meu merită şi 
pretinde acest lucru. 

— Poţi merita şi pretinde ce vrei, generale Zurbagiu, da' 
barosanu' nu-i vreun blestemat de soldat. Adică, el e undeva sus, 
cu arhanghelii din guvern, mă-nţelegi? 

— Am întâlnit câţiva ca ăştia în viaţa mea, Iosif şi tocmai de 
aceea vreau un „G-Doi, O Mie Unu”, altfel nu va mai fi nici o 
discuţie. 

— Ce-i asta, un număr de maşină? 

— E o descriere amănunţită a celui cu care ar urma să discut. 

— Ohoho, pe mormântul mătuşii Angelina, e spre binele tău! 

— Asta o să decid eu. 

— Nu-ţi pot spune nimic fără aprobare, tre’ să-nţelegi chestia 
asta. 

— Dar dacă o să-ţi smulg unghiile, una câte una, Micule Iosif? 

— Ei, haide, zurbagiule, termină. Oi fi tu un tip al dracu', da' 
nu un turbat de nazist... Uite, poftim mâinile mele. Vrei să sun la 
serviciu' de cameră să aducă un cleşte? 

— Incetează, losif... Această măruntă dovadă de isteţime n-o 
să părăsească niciodată încăperea asta! 

— Dacă vrei să spui că nu doreşti un cleşte, las-o baltă. Am zis 
asta la o duzină de căpitanos din armata lu’ Mussolini - 
macaronaru' ăla umflat! 

Telefonul sună. 

— Asta trebuie şi fie legătura ta, losif. Uneori, adevărul e calea 
cea mai sigură. Spune-i şefului tău că sunt aici - chiar aici, cu 
tine! 

— Cam asta-i ora, zise Strigoiul, uitându-se la ceas. Acu’ tre’ 
să fie singur. 

— Fă cum ţi-am spus. 

— Am de ales? Treaba cu unghiile, mai treacă-meargă, da' 
gheara ta babană în gâtu' meu e altă socoteală. 

Micul Joey se duse spre telefonul de lângă pat şi ridică 
receptorul. 

— Eu sunt, spuse el şi marele general Zurbagiu e la trei metri 
de mine, Bum-Bum. Vrea să vorbească cu tine, numa’ că nu ştie 
cu cine, da’ eu pun preţ pe deştele mele, mă-nţelegi? 

— Dă-mi-l la telefon, Joey, zise Vincent Mangecavallo calm. 

— Ține, ţipă Strigoiul, întinzându-i receptorul lui Hawkins, care 
se apropie rapid şi-l înhăţă. 

— Comandantul X la telefon, zise Şoimul în microfon. Presupun 
că vorbesc cu comandantul Y. 

— Eşti generalul Mackenzie Hawkins, numărul seriei doi-zero- 
unu-cinci-şapte, Armata Statelor Unite, decorat de două ori cu 
Medalia de Onoare a Congresului şi cea mai mare pacoste pe 
care a avut-o vreodată Pentagonul pe cap. E corect? 

— Mă rog, anumite aprecieri nu sunt incontestabile. Cine 
dracu' eşti? 

— Sunt un om care, cu doar o zi în urmă, te voia îngropat - cu 
toate onorurile militare, desigur. In schimb, acum doresc foarte 
mult să fii în viaţă şi cu picioarele pe pământ. Am fost destul de 
clar? 

— Nu, n-ai fost, rahat uscat de Washington. De ce te-ai 
răzgândit? 

— Fiindcă murăturile alea care doreau să-ţi vadă certificatul 
de deces îl vor acum pe-al meu, iar hotărârea asta nu-i deloc pe 

placul meu. 

— Murături?.. Micul losif de aici...? Tu a; fost măscăriciul care l- 
a trimis pe cretinul ăla de Cezar nu-mai-ştiu-cum la Four 
Seasons? 

— Spre ruşinea mea, eu am făcut-o. Ce mai pot zice? 

— Las-o mai moale, fiule, n-a fost vina ta, a lui a fost. Nu s-a 
dovedit prea grozav, iar eu am avut doi aghiotanţi foarte isteţi. 

— Ce? 

— Nu vreau să te acuzi prea tare. Comandantul trebuie să 
prevadă situaţii neaşteptate, asta se învaţă la Cursul opţional de 
la Colegiul de Război. 

— Ce dracu “tot spui acolo? 

— Bănuiesc că nu eşti ofiţer activ. Ce altceva pot să mai spun? 

— Poţi să mă asculţi. Sunt foarte supărat fiindcă anumiţi 
oameni, despre care credeam că mă respectă, vor acum să mă 
vadă în groapa aia care ţi-era destinată - mă vor acolo împreună 
cu tine, ceea ce mi se pare dezgustător, capisce? 

— Şi ce ai de gând, domnule Fără Nume? 

— Vreau ca tu să fii bine-sănătos, ca să le pot face eu acelor 
tipi eleganţi şi respectabili ceea ce voiau ei să-mi facă mie. Mai 
exact, vreau să-i îngrop pe ticăloşi. 

— Te ajut, comandant Y. Dacă vorbeşti despre un sfârşit-cu- 
pagube-maxime în rândurile personalului civil, o să am nevoie de 
un ordin direct de la preşedintele ţării, semnat şi de şeful Marelui 
Stat Major şi de DEI - ăsta-i directorul Agenţiei Centrale de 
Investigaţii. 

— Glumeşti? 

— Nu mă aşteptam să ştii cum se procedează în asemenea 
situaţii... 

— lar eu nu vreau să se procedeze aşa cum ai spus! îl 
întrerupse Mangecavallo pe un ton autoritar. Pentru câteva 
lovituri simple n-am nevoie de tine. Dacă plăteşti, treburile 
murdare se rezolvă; ce le pregătesc eu acestor sule blege e 
suferinţă curată, îi vreau ruinaţi, distruşi, faliţi, îngroşând 
rândurile cerşetorilor fără casă, precum Hobo Pete! 

— „Hobo” cum? 

— Unul care curăța closetele în metroul din Brooklyn - asta 
vreau pentru ticăloşii ăia! Vreau ca împuţiţii ăia să spele 
closetele din Cairo tot restul vieţii lor mizerabile! 

— Fiindcă veni vorba, comandant Y, pe când eram tânăr 
căpitan în războiul din deşert împotriva lui Rommel, m-am 

împrietenit cu ofiţerii egipteni... 

— Basta! ţipă Mangecavallo, coborând imediat vocea. lartă- 
mă, mare general. Sunt foarte stresat, dacă mă înţelegi. 

— Nu trebuie să fii. Toţi am trecut prin asta, comandante, dar 
nu poţi să te dai bătut. Aminteşte-ţi că oamenii tăi caută la tine 
forţa care pe ei i-a părăsit. Stai drept şi furnizează-le-o! 

— N-o să uit cuvintele astea, zise cu umilinţă Vinnie Bum-Bum. 
Dar acum trebuie să te previn... 

— Te referi la FS? îl întrerupse Hawkins. Micul losif mi-a 
transmis mesajul tău anterior, iar acum situaţia e sub control. 
Trupele inamice sunt imobilizate. 

— Ce? Te-au găsit deja? 

— Mai exact, comandant, i-am văzut noi primii şi am luat 
măsurile adecvate. Forţele mele se află în adăposturi sigure şi 
vor rămâne acolo, în afara câmpului de luptă. 

— Ce s-a întâmplat? Unde sunt FS? 

— FSI, îl corectă Şoimul. Nu-s bărbaţii ăia curajoşi, altfel 
normali, pe care i-am antrenat eu şi care au făcut atâtea. Aştia 
sunt psihopaţii pe care n-am reuşit să-i eliminăm. 

— Dar unde sunt? 

— Păi, acum sunt probabil la închisoare, puşi cu toţii sub 
acuzare, iar dacă nu, aleargă goi puşcă, pe scările de la Ritz- 
Carlton, făcând tot posibilul să nu fie văzuţi... A, al cincilea 
membru e fără îndoială şi acum într-un Lincoln care n-o să 
pornească; e şi el gol, fără telefonul celular care i-a fost smuls şi 
spart. 

— Sfinte Sisoe! 

— Cred că mesajul ăsta va fi transmis până la urmă la 
Washington... Acum să ne întoarcem la tactică, comandant. E 
clar că îmi cunoşti ordinea de zi. A ta care e? 

— Aceeaşi, generale. Un lucru teribil i s-a întâmplat unui trib 
mic şi naiv de băştinaşi ai acestor mari State Unite ale Americii, 
iar o naţiune bogată şi generoasă trebuie să îndrepte răul făcut... 
Cum ţi se pare până aici? 

— Ai mers drept la ţintă, soldat! 

— Ceea ce nu ştii, generale, este că mai mulţi membri ai Curţii 
Supreme au considerat compendiul destul de convingător. Nu o 
majoritate decisivă, dar în particular se comentează mult. 

— Ştiam eu! interveni Şoimul triumfător. Altfel n-ar fi recurs 
niciodată la serviciile lui Goldfarb Auriul - pe care tot eu l-am 
antrenat, fir-ar să fie! 

— Îl cunoşti pe Hymie Uraganul? 

— Un tip al naibii de bun, puternic ca un elefant şi cu mintea 
unui student de la Rhodes. 

— Păi, chiar a fost student la Rhodes. 

— Ce-ţi spuneam eu? 

— Bine, bine, îl potoli Mangecavallo. Din cauza situaţiei CSA şi 
pentru motive de securitate naţională, Curtea nu va face public 
compendiul timp de încă opt zile, iar cu o zi înainte de acest 
termen, tu şi cu avocatul tău trebuie să vă prezentaţi la o şedinţă 
cu uşile închise, pentru a răspunde la un interogatoriu. Acolo îţi 
vei susţine pledoaria finală. 

— Sunt pregătit pentru ea, comandant Y. Sunt pregătit de 
aproape un an! Accept invitaţia. Cauza mea e dreaptă. 

— Da, numai că Pentagonul, forţele aeriene şi, mai ales, 
investitorii în industria de apărare nu sunt încântați. Iti vor capul, 
generale. 

— Dacă echipa pe care au trimis-o azi după-amiază la Boston 
e o mostră a capacităţii lor de luptă, o să mă duc la Curtea aia 
purtând toate însemnele şefului de trib Wopotami. 

— lisuse! Mi s-a spus că ăia erau cei mai violenţi, cei mai 
turbaţi, cu excepţia unei unităţi pe care o păstrează într-un 
balamuc ni ziduri înalte, unde joacă volei aruncând paznicii peste 
plasă. Li se spune Cei Patru Mârşavi - ăia or să vină după tine! 

—In cazul ăsta, zise  Şoimul, examinând situaţia şi 
presupunând că ai sub comandă personal de sprijin, poate că o 
să poţi detaşa un pluton care să ne ajute. Ca să fiu sincer, 
comandant Y, eu am doar doi subordonați operativi pentru 
apărarea poziţiei noastre, cum s-ar zice. 

— Asta-i problema, generale. In condiţii normale, puteam să-ţi 
trimit o echipă de luptători experimentați să te protejeze, dur 
acum nu e momentul - o asemenea protecţie secretă ia ceva 
timp pentru a fi pusă la punct, deoarece trebuie păstrat secretul 
loial, altfel pierdem cu toții. 

— Parcă ar vorbi spilcuiţii ăia de rahaţi uscați, domnule fără 
Nume. 

— Nu-i aşa... pe mormântul mătuşii Angelina... 

— Asta-i mătuşa Micului losif. 

— E o familie mare... Ascultă, aş putea să adun doi, poate trei 
colaboratori foarte apropiaţi pe care se poate conta că-şi ţin gura 
ca nişte călugări, dar alta-i problema. Dispărând, s-ar pune 
anumite întrebări, ar începe să umble vorbe ca „Pentru cine 

lucrează el?”, sau „Arăta bine ieri, cum adică, e în spital?”, sau 
chiar „Ne-a dat de gol familiei din Hartford care se opune acţiunii 
noastre - uite pentru cine lucrează!”... înţelegi ce vreau să zic, 
generale? Prea multe întrebări de genul ăsta s-ar putea pune 
despre mulţi dintre cei care te-ar apăra, iar numele meu ar putea 
ieşi la suprafaţă şi asta nu trebuie să se întâmple! 

— Eşti vârât în vreun rahat, comandant Y? 

— Ţi-am spus deja. Mă aşteaptă propriul meu deces. Sunt 
finito, schiacciata, cu oasele făcute praf! 

— Nu te simţi bine, soldat...? Nu te da bătut, comandante, 
doctorii nu ştiu chiar totul, amice. 

— Doctorii mei ştiu, fiindcă habar n-au de medicină! 

— Aş avea o a doua, poate şi a treia părere... 

— Generale, te rog! Asta ţi-am explicat mai devreme. 

Anumite persoane se aşteaptă să cad lat într-o zi sau două şi 
aşa trebuie să se petreacă lucrurile - adică aşa ar trebui să pară 
- deoarece, considerându-mă mort, pot acţiona în folosul tău, ca 
şi într-al meu. 

— Eu nu prea sunt credincios, conchise Şoimul gânditor. 
Sincer vorbind, am văzut prea mult sânge vărsat de fanaticii ăia 
care susţin că or să-i omoare pe toţi cei care nu cred ca ei. Istoria 
e plină de asemenea rahaturi. Ne tragem cu toţii din acelaşi 
noroi care-a ieşit din apă sau din acelaşi fulger care ne-a vârât 
un creier primitiv în capete. Aşa că nimeni n-are dreptul să 
pretindă exclusivitatea. 

— E o poveste lungă, generale? Fiindcă nu avem timp. 

— Pe dracu' e scurtă. Dacă eşti mort, comandante, fii sigur că 
iarba de pe mormânt n-o să acţioneze în locul tău. Nu prea îmi 
vine să cred că eşti candidat la învierea din morţi. 

— lisuse Hristoase! 

— Chiar dacă El a fost, tu nu eşti, soldat. 

— N-o şi fiu mort, generale - pur şi simplu o să dispar, ca şi 
cum aş fi mort, capisce? 

— Nu total. 

— Cum spuneam, ne ocupăm de asta. E esenţial ca duşmanii 
mei - duşmanii tă; - să creadă că am ieşit din scenă. 

— Ce piesă? 

— Aia în care tu eşti mort, ca şi toţi ăia implicaţi în rahatul ăla 
al tău cu tribul Wopotami. 

— Nu iau în seamă remarca asta, domnule. 

— M-am exprimat greşit, îţi jur... ah, las-o baltă! Vreau să spun 

cruciada ta pentru cauza unui popor nedreptăţit - cum ţi se pare 
acum? 

— Mai aproape de adevăr, comandant. 

— Mă-nţelegi, în timp ce se presupune că eu sunt mort şi ieşit 
din scenă, eu mă duc la căpos supremos care acţionează pe Wall 
Street. Ei or să mărească preţurile acţiunilor CSA până la o 
blestemată de culme de mai multe miliarde, pe baza unei 
schimbări bruşte de atitudine a Pentagonului faţă de Omaha, pe 
urmă tu te duci la Curtea aia Supremă şi ei toţi se prăbuşesc - o 
fie ca o bombă nucleară căzută peste împrumuturile lor, care 
sunt făcute pe speculaţii, iar băieţii de la club, care n-or să-şi 
poată plăti facturile, or să spele closetele din Cairo! Inţelegi, 
generale? Obţinem amândoi ceea ce vrem! 

— Sesizez o anume ostilitate faţă de acei oameni. 

— Ar trebui s-o ai şi tu, Vârful Norilor! Ei ne vor în pământ - pe 
toți!... O să comunicăm prin Micul Joey. Ţine legătura cu el. 

— Ar trebui să-ţi spun ceva, comandant şi o spun în faţa lui 
losif. Cred sincer că abuzează de diurnele lui. Singura ocazie 
când poţi da de el e atunci când nu sună la serviciul de cameră, 
ceea ce se întâmplă aproape tot timpul. 

— Canalie! răcni Joey Strigoiul. 


THE WASHINGTON POST 
DIRECTORUL CIA DISPARUT PE MARE 


Paza de coastă a căutat inutil timp de optsprezece ore, 
în apele din largul Floridei, iahtul particular prins de 
furtună. 


Key West, 24 august. Se presupune că Vincent F.A. 
Mangecavallo, director al Agenţiei Centrale de Investigaţii şi 
oaspete la bordul iahtului Te-am prins, iubito a pierit în apele 
mării, împreună cu căpitanul şi echipajul vasului de zece metri 
care a părăsit Key West ieri la ora şase dimineaţa, plecând la o 
partidă de pescuit ghinionistă. Conform  meteorologilor, o 
neaşteptată furtună subtropicală a izbucnit la Muertos Cays în 
jurul orei 10,30, cotind aproape imediat spre nord, departe de 
țărm, însă perpendicular pe traseul iahtului, care pornise de 
aproape cinci ore spre est, către bancurile de peşti din reciful de 
corali. Căutarea cu avioanele Pazei de coastă şi cu bărcile de 
patrulare se va încheia în zori, dar sunt puţine şanse să existe 
supraviețuitori, deoarece se presupune că iahtul s-a izbit de recif 
şi a fost distrus. 

La aflarea veştii, preşedintele a făcut următoarea declaraţie: 
„Bunul Vincent a fost un mare patriot şi un excelent ofiţer de 
marină. Dacă a trebuit să plece dintre noi, sunt sigur că o să 
accepte adâncurile sărate ale mării drept ultim loc de odihnă. 
Acum e laolaltă cu peştii.” 

Totuşi, Departamentul Forţelor Navale nu-şi aminteşte ca 
domnul Mangecavallo să fi fost ofiţer de marină sau să fi făcut 
armata ca marinar. Când i s-a adus la cunoştinţă acest lucru, 
preşedintele a făcut o scurtă remarcă: „Vechii mei prieteni ar 
trebui să-şi pună dosarele în ordine. Vinnie a acţionat în zona de 
operaţiuni din Caraibe, cu partizani greci la bordul navelor de 
patrulare.” Departamentul Forţelor Navele n-a făcut nici un 
comentariu. 


THE BOSTON GLOBE 
CINCI ADEPȚI Al NUDISMULUI ARESTAȚI LA RITZ-CARLTON 


Patru au fost găsiți goi pe acoperiş. Al cincilea a 
atacat un practicant de jogging în Grădina Publică. Toţi 
pretind că au imunitate guvernamentală. 
Washingtonul e şocat. 


Boston, 24 august. După o scrie bizară de incidente în timpul 
cărora numeroşi clienţi ai hotelului Ritz-Carlton pretind că au 
văzut siluete goale alergând pe coridoare la ore diferite, poliţia 
din Boston a încolţit patru bărbaţi goi, neînarmaţi, care se 
urcaseră pe acoperiş. În mod inexplicabil, ei insistau să li se dea 
hainele, fără a explica de ce erau goi, pretinzând totuşi că au 
imunitate din motive de securitate naţională, pentru eforturile lor 
de a nimici duşmanii Statelor Unite. Al cincilea bărbat gol a fost 
prins de către un jogger din Boston, luptătorul profesionist 
cunoscut sub numele de „Fălci” Hammerlocker, care a declarat 
poliţiei că atacatorul a încercat să-l dezbrace de trening, 
întrebările adresate serviciilor secrete din Washington s-au soldat 
cu negarea vehementă a oricărui amestec. Totuşi, o sursă 
neidentificată de la Departamentul de Stat a sugerat că există o 
asemănare între cei cinci din Boston şi un cult din California de 
Sud, ai cărui adepţi comit crime numai în pielea goală, în timp ce 
cântă „Deasupra curcubeului” şi agită steguleţe americane. „Sunt 
perverşi, a spus sursa neidentificată, altfel n-ar purta steagurile 
alea.” Despre ei trebuie să fie vorba. 


237 


17 


Bărbatul masiv, de înălţime medie, purtând ochelari negri sub 
o perucă Roşie prea mare, care-i cădea peste urechi, îşi croia 
drum pe o străduţă îngustă, luminată de felinare cu gaz, aflată la 
distanţă de câteva blocuri de digul pescarilor din Key West, 
Florida. Era o stradă cu case mici în stil victorian, înghesuite una 
într-alta - versiuni miniaturale ale vilelor de pe faleză. Bărbatul 
cercetă numerele de pe partea dreaptă, până când găsi adresa 
pe care o căuta. Deşi aparent asemănătoare cu celelalte, casa se 
deosebea într-o anume privinţă. În vreme ce altele aveau la 
ferestrele de la etajul întâi şi doi lumini filtrate bizar de umbre şi 
jaluzele venețiene, în aceasta era o singură lampă ce licărea slab 
într-o cameră de la parter, aflată în partea din spate a micii 
clădiri. Asta făcea parte din codul vizual; aici era locul clandestin 
de-ntâlnire. 

Străinul cu perucă Roşie urcă cele trei trepte înguste de la 
poartă şi se apropie de uşă. Bătu uşor în stinghia de lemn dintre 
vitralii - un semnal stabilit dinainte, pentru a evita soneria - un 
ciocănit, pauză, alte patru rapide urmate de o altă pauză, pe 
urmă două lovituri şi mai rapide. Un ras... şi un tuns... două 
tăişuri, se gândi omul, întrebându-se ce geniu al operaţiunilor 
acoperite născocise chestia asta. Uşa se deschise, iar Vincent 
Mangecavallo avu imediat răspunsul. Uriaşul rinocer ce stătea în 
holul mic era fostul lui curier, pe bună dreptate poreclit Meat, 
îmbrăcat ca de obicei cu o haină neagră, cămaşă albă şi cravată 
de mătase. 

— Asta-i tot ce putem face în blestemata asta de stare de 
urgenţă naţională? 

— Hei, Vinnie - tu eşti, nu-i aşa, Vinnie?... Sigur că eşti tu, simt 
miros de usturoi şi de rom. 

— Basta! spuse veteranul teatrului de operaţiuni caraibian, 
intrând în casă. Unde-i consigliere? Pe el vreau să-l văd chiar 
acum. 

— Fără consiglieri. || întrerupse un bărbat înalt şi suplu, ce 
apăru pe o uşă laterală din vestibulul întunecat. Fără domni, fără 
avocaţi ai Mafiei, fără arme de la Cosa Nostra, e clar? 

— Tu cine dracu' eşti? 

— Sunt surprins că nu-mi recunoşti vocea... 

— A... dumneata? 

— Da, spuse Smythington-Fontini, care purta o jachetă albă şi 
cravată galbenă. Am vorbit de sute de ori la telefon, continuă 
elegantul anglo-italian, dar nu ne-am întâlnit niciodată, Vincenzo. 
lată mâna mea, domnule - tu ţi le-ai spălat recent? 

— Ai minte cât un scrântit, Fontini, răspunse Mangecavallo, 
folosind cea mai scurtă strângere de mână de când George 
Patton a cunoscut prima dată un general rus. Cum l-ai găsit pe 
Meat? 

— Să zicem că era cea mai palidă stea din constelația ta, iar 
eu sunt expert în navigația astrală. 

— Nu mi-ai răspuns la întrebare. 

— Atunci să zicem că naşii de la Palermo până în Brooklyn, 
New York, nu vor să se implice în această întreprindere riscantă. 
Ne dau binecuvântarea lor şi vor accepta recunoscători orice 
daruri ar primi, dar, în esenţă, trebuie să ne descurcăm singuri. 
Ei l-au ales pe colaboratorul tău de-aici. 

— Am câteva lucruri de făcut pe Wall Street, o chestiune de 
onoare şi de respect de sine, având în vedere ce s-a hotărât 
împotriva bunăstării mele fizice. Sunt sigur că se înţelege - de la 
Palermo până în Brooklyn. 

— Mai exact, Vincenzo, o chestiune de onoare care trebuie 
rezolvată, dar nu în asemenea termeni. Repet, fără arme, fără 
morminte, fără consigliere de pe Wall Street. Nu poate fi vorba 
despre implicarea colaboratorilor tăi apropiaţi - care nu sunt 
colaboratorii mei, deşi mă aştept să fiu informat asupra 
mişcărilor tale. La urma urmei, bătrâne, eu am plătit iahtul ăla 
blestemat pe care l-am aruncat în aer în recif, ca şi echipajul 
venezuelan pe care l-am trimis înapoi la Caracas. 

— Meat, zise Mangecavallo, întorcându-se către colegul său. 
Cândva subordonat. Du-te să-ţi faci un sanaviş. 

— Cu ce, Vinnie? Tipul ăsta n-are în bucătărie decât biscuiţi 
uscați, care se sfărâmă dacă-i atingi şi brânză care miroase a 
picioare nespălate! 

— Atunci lasă-ne, Meat. 

— Poate ar trebui să sun după o pizza... 

— Fără telefoane, îl întrerupse industriaşul. Ce-ar fi să stai eu 
ochii pe curtea din spate? Nu dorim nici un fel de intruşi şi ni s-a 
spus că eşti specialist în prevenirea unor astfel de surprize. 

— Hei, cred că ai dreptate, zise Meat, muiat. Şi despre brânză, 

drace, mie nu-mi place nici parmezanul, pricepi ce vreau să 
spun? 

— Cu siguranţă. 

— Şi nu-ţi face griji despre surprize, adăugă capo subordinato, 
îndreptându-se spre bucătărie. Am ochi de liliac; nimeni nu se 
apropie. 

— Liliecii nu văd prea bine, Meat. 

— Nu glumeşti? 

— Nu te prostesc. 

— Unde l-ai găsit pe ăsta? întrebă Smythington-Fontini după 
ce Meat se duse la bucătărie. Şi de ce? 

— A rezolvat nişte treburi pentru mine şi niciodată nu s-a aflat 
ce-a făcut. E cea mai bună gorilă pe care o poţi avea... Dar n-am 
venit aici ca să vorbesc despre Meat. Cum merge treaba? 

— Eficient şi conform programului. Mâine dimineaţă, patrulele 
Pazei de coastă vor găsi nişte rămăşiţe, câteva veste de salvare 
şi mai multe articole personale, inclusiv cutia de trabucuri, cu 
inițialele tale pe ea. Fireşte, căutarea va fi întreruptă, iar tu vei 
avea privilegiul unic de-a citi toate lucrurile alea minunate pe 
care cei ce te-au disprețuit le vor spune după moartea ta. 

— Hei, ştii că unele lucruri ar putea fi foarte sincere, te-ai 
gândit la asta? Adică, în anumite cercuri m-am bucurat de mult 
respect. 

— Nu şi în gaşca noastră, bătrâne. 

— lar începem cu tâmpenia aia cu „bătrâne”? Păi, să-ţi zic 
ceva, amice: eşti norocos că ai o mamă aristocrată care posedă 
mai multă inteligenţă decât i-ar fi dat titlul ăla scrintit pe care l-a 
căpătat în Oraşul Ceaiului. Dacă nu era ca, singura echipă de 
fotbal pe care ai fi avut-o ar fi fost o gaşcă de golani beţivi 
bătând mingea pe străzile din Liverlake sau Liverpool, sau cum 
dracu’ i-o zice. 

— Fără legăturile de afaceri ale lui Smythington, Fontini nu s- 
ar fi extins niciodată pe plan internaţional. 

— A, deci de-aia purta ea ataşat şi numele Fontini, ca să se 
ştie cine încasa poliţele, fiindcă băiatu' era mic şi nu putea. 

— Discuţia asta nu duce nicăieri... 

— Vreau doar să ştii unde te afli, Fontini - nu în picioare, ci 
aşezat! Restul găştii tale cu chiloţi de mătase o s-o încurce rău 
de tot! N 

— Aşa mi s-a dat de înţeles. In plan social e, desigur, o 
pierdere teribilă. 

— Naturalmente, pagliaccio... Deci, după ce se termină 
căutările Pazei de coastă şi eu voi fi comemorat, ce se întâmplă? 

— La momentul potrivit, prevăd că vei fi găsit pe una dintre 
insulele îndepărtate din Dry Toitugas. Doi venezuelani or să fie 
cu tine şi or să jure, binecuvântându-l pe Dumnezeu şi pe tine, că 
datorită curajului şi tenacităţii tale v-aţi salvat vieţile. Pe urmă 
vor fi trimişi imediat înapoi la Caracas şi vor dispărea. 

— Nu-i rău, nu-i rău deloc. Poate chiar eşti băiatul mamei Inie. 

— Din punct de vedere conceptual şi artistic, cred că ai 
dreptate, admise zâmbind industriaşul. Mama spunea mereu: 
„Sângele Cezarilor n-ar dispărea niciodată dacă mai mulţi dintre 
verii noştri din sud ar avea ochi albaştri şi părul blond ca mine”. 

— O adevărată regină, atât de plină de tolleranza... Şi despre 
Vârful Norilor? Cum îi susţinem, pe el şi pe turbaţii ăia de iubitori 
de indieni? Nu mă pot ajuta dacă sunt la pământ. 

— Aici intervii tu. Se pare că doar tu poţi lua legătura... 

— Corect, îl întrerupse Mangecavallo. Toţi se află la locurile lor 
şi nimeni nu ştie unde, în afară de mine, iar situaţia asta nu se va 
schimba. 

— Dacă nu se va schimba, nu va exista nici o protecţie. Nu 
poţi apăra un fugar pe care nu-l găseşti. 

— Am rezolvat şi treaba asta. Tu îmi spui ce ai de gând şi, 
dacă îmi convine, iau legătura cu intermediarul şi stabilim o 
întâlnire. Ce ai de gând? 

— Când am vorbit la telefon înainte să vii aici, ai spus că 
generalul şi oamenii lui se află în ceea ce ai numit „adăpost 
sigur”, iar ca iahtman, presupun că e echivalent cu „port sigur” 
şi asta înseamnă că vasul e adăpostit de furtună, într-un golf ferit 
de vânt. 

— Sper din suflet că asta înseamnă, fiindcă aşa a zis marele 
oştean, iar dacă lucrurile stau altfel, avem o armată terminată. 
Care-i părerea ta? 

— De ce să nu menţinem statu-quo-ul? 

— Ce statu-quo? 

— Adăpostul sigur, zise încet Smythington-Fontini. În cazul că 
nu avem, aşa cum ai sugerat, nişte ofiţeri terminati, ceea ce în 
sferele înalte ale Pentagonului e perfect posibil. Totuşi, având în 
vedere acţiunile recente ale generalului, ar trebui să-l credem pe 
cuvânt că adăpostul e sigur şi departe de urgie. 

— Urgie? 

— Termenul, aşa cum l-am folosit, implică aspecte negative. 

Se află cu toţii într-un golf ferit de vânt, protejaţi de elementele 
ostile. De ce nu i-am lăsa să stea acolo? 

— Nu ştiu unde dracu’ e locul ăla! 

— Cu atât mai bine... Intermediarul tău ştie? 

— Poate afla, dacă avem un motiv suficient de bun pentru a-l 
convinge pe Vârful Norilor. 

— Spuneai la telefon că vrea - cum le zice? - a, da, „trupe de 
sprijin”. 

— De asta are nevoie... La cine te-ai gândit? 

— La colaboratorul tău cu un singur nume, Meat - pentru 
început... 

— Pas, refuză Mangecavallo. Am altă treabă pentru el. 
Altcineva? 

— Păi atunci s-ar putea să avem o problemă. După cum am 
menţionat, padrones de aici şi de departe au decis să nu existe 
nici o legătură vizibilă cu vreuna dintre familii, aşa cum ar putea 
să apară în cazul domnului Caesar Boccegallupo. Presupun că 
Meat e o excepţie fiindcă, în calitate de ordonanţă bună la toate, 
nu e foarte dezvoltat în zona creierului. Parcă spuneai că e 
penultima „gorilă de stradă”. 

— Penultima? 

— Păi ultima ar fi o gorilă adevărată care înţelege limba 
engleză, nu? 

— Ce dracu' are de-a face Batman cu soldatul meu Meat? 

— Nu, nu Batman, Vicenzo, ei batman - cineva care îţi face 
mici servicii. 

— Ştii ceva, mă scoţi din sărite, adică eşti cam scrântit! 

— Imi dau toată silinţa, spuse industriaşul, aproape epuizat. 
Mă tem că suntem pe lungimi de undă diferite. 

— Ei bine, treci pe a mea. Vorbeşti de parcă ai fi nătărăul ăla 
care conduce Departamentul de Stat, amice! 

— Din cauza asta sunt valoros, nu crezi? 

— Eu îl înţeleg; e vag acceptabil în societate, dar soluţiile tale, 
oricât de degradante ar fi, sunt infinit mai productive decât a/e 
lui când e vorba despre interesele mele. Poate că prefer 
cocteilurile lui cu lămâie berii tale cu whisky, dar ştiu cu 
siguranţă când să comand o tărie şi o bere. De ce crezi că 
democraţiile industriale sunt atât de al naibii de tolerante? Poate 
că nu vreau să împart pâinea cu tine, dar sunt mai mult decât 
bucuros să te ajut s-o coci. 

— Ştii ceva, Boaşe Moi, parcă o aud pe mama ta. Te ridici 

deasupra tâmpeniilor pe care le spui. Şi ce facem mai departe? 

— Deoarece căile obişnuite îţi sunt închise, îţi sugerez să 
recrutezi câţiva oameni dintr-o pepinieră disponibilă. Mai exact, 
mercenari. 

— Ce? 

— Soldaţi profesionişti. Sunt, de obicei, drojdia societăţii, dur 
luptă numai pentru bani şi nu Ic pasă nici cât negru sub unghie 
«Ic uite cauze. Mai demult erau foşti criminali de război germani, 
criminali urmăriţi sau foşti militari căzuţi în dizgrație pe care mei 
o armată nu şi-i dorea în rândurile ei. Presupun că ultimele două 
categorii există şi acum, de vreme ce majoritatea fasciştilor Sunt 
fie morți, fie prea bătrâni. Oricum, cred că-i cea mai potrivită 
direcţie de acţiune. 

— Şi unde-i găsesc pe cercetaşii ăştia minunaţi? Am nevoie de 
protecţie acolo cât mai repede. 

— Mi-am luat libertatea de a-ţi aduce o duzină de fişe 
personale de la o agenţie din Washington, numită Manpower 
Plus-Plus. Omul pe care l-am trimis acolo, de fapt un funcţionar 
de-al meu din Milano, m-a informat că toţi candidaţii sunt 
disponibili în mai puţin de douăzeci şi patru de ore, cu una sau 
două excepţii - oameni care sunt aşteptaţi să iasă din închisoare 
mâine dimineaţă. 

— Îmi place stilul tău, Fontini, zise temporar decedatul director 
al Agenţiei Centrale de Investigaţii. Unde sunt fişele alea? 

— In bucătărie. Vino cu mine. Poţi să-i spui lui Meat să 
păzească poarta din faţă. 

Zece minute mai târziu, aşezat la o masă masivă din lemn de 
pin, cu dosarele împrăştiate în faţa lui, Mangecavallo se hotărî. 

— Ăştia trei, comandă el. 

— Vincenzo, eşti de-a dreptul remarcabil, spuse Smythington- 
Fontini. Eu aş mai fi ales încă doi, numai că ăia urmează să fie 
eliberaţi de la închisoarea Attica şi ţi-ar fi recunoscători dacă ar 
primi imediat de lucru. Totuşi, al treilea e nebun cu certificat, un 
nazist american care stă în faţa sediului Naţiunilor Unite. 

— S-a aruncat în faţa unui autobuz... 

— Nu era autobuz, era o dubă în care se afla prietenul lui, alt 
scrântit care a fost arestat în timp ce se plimba pe Broadway 
într-o uniformă a Gestapo-ului. 

— Măcar a făcut un efort, a străbătut nouă metri ca să 
împiedice să se întâmple ceva şi asta caut cu. 

— De acord, dar nu se ştie precis dacă a vrut într-adevăr să 


243 


acţioneze aşa ori a fost lovit de un rabin de pe strada Patruzeci şi 
şapte. 

— Merg pe mâna lui... Când o să-i am la Boston? 

— Păi, despre primii doi o să ştim ceva mâine dimineaţă, după 
apelul de la închisoare, iar nazistul nostru muşcă zăbala de când 
îi merge bine cu o carte de credit furată de la un cămătar pe care 
l-a aruncat în East River. 

— Îmi place şi el - nu procedeul lui, fiindcă nu sunt de acord cu 
porcăriile alea, dar poate fi de folos. Toţi descreieraţii ăştia pot fi 
utili - cum ziceai, tot ce ai de făcut e să baţi o tobă şi să suni din 
goarnă. Dacă apar şi ceilalţi doi, o să fie darul Sfintei Fecioare 
pentru cauza noastră - să constatăm o teribilă nedreptate făcută 
unui trib de păguboşi care ar fi morţi fără binevoitoarea mea 
intervenţie. Important e să facem cât mai repede o echipă şi s-o 
trimitem la Boston şi la adăpostul ăla sigur, unde dracu’ o fi... Ştii 
că e posibil ca rahaţii ăia din Washington să se ocupe în clipa 
asta de general. 

— Mă îndoiesc, bătrâne. Dacă tu nu ştii unde e şi nici 
intermediarul tău, cum ar putea să-l găsească Washingtonul? 

— N-am încredere în ăia cu chiloţi de mătase. Nu se dau în 
lături de la nimic, mizerabilii. 


Într-un separeu slab luminat din barul O'Toole's, aflat la vreo 
două blocuri spre vest de firma Aaron Pinkus Associates, tânărul 
şi elegantul bancher îşi continua asaltul delicat asupra secretarei 
de vârstă mijlocie, aflată la al treilea Martini. 

— Ah, zău că n-ar trebui, Pinky, protestă femeia, chicotind şi 
trecându-şi emoţionată mâna prin părul lung, grizonat. Zău că 
nu-i corect. 

— Ce nu-i corect? întrebă reclama ambulantă a veşmintelor 
Brooks Brothers, cu un accent de undeva dintre Park Avenue şi 
Belgrave Square. Ţi-am spus ce simt. 

— Mulţi dintre avocaţii noştri trec pe aici după lucru... şi, la 
urma urmei, te cunosc doar de vreo oră. Oamenii or să 
comenteze. 

— Lasă-i în pace, scumpa mea! Cui îi pasă? Ti-am declarat 
intenţiile mele foarte clar şi cu deplină onestitate. Idioţii ăia 
infantili cu care se presupune că ar trebui să se întâlnească un 
bărbat ca mine, pur şi simplu nu mă interesează. Prefer de 
departe o femeie matură, cu experienţă şi discernământ... Hai, 
noroc. 

Amândoi ridicară paharele la gură; totuşi, doar unul din ei bău 
şi acela nu era bancherul. 

— Ah, e o treabă uşoară, iubito... Când crezi că se poate 
întâlni domnul Pinkus cu comitetul nostru executiv? E vorba 
despre multe milioane, desigur, iar sfaturile lui juridice sunt 
foarte importante. 

— Binky, ţi-am spus... 

In acel moment, brusc dezorientată, secretara încrucişă 
involuntar ochii şi sughiţă de patru ori la rând. 

— ... n-am vorbit cu domnul Pinkus astăzi. 

— Nu ştii unde e, scumpa mea? 

— Nu exact - exact - dar şoferul lui, Paddy Lafferty, m-a sunat 
ca să-mi spună să achit factura pentru două automobile 
închiriate. 

— Serios? Două? 

— Spunea ceva despre o cabană de schi din Hooksett. Asta-i în 
New Hampshire, lângă graniţă. 

— A, mă rog, asta n-are importanţă... Vrei să mă scuzi o clipă, 
dulceaţă mică? Cum se spune, necesităţi fireşti. 

— Vrei să merg cu tine? 

— Nu sunt sigur că e permis, excitantă doamnă. 

— Inhm! ţipă secretara, atacând paharul cu Martini. 

Binky bancherul se ridică de la masă şi se îndreptă în viteză 
spre telefonul public de la intrarea barului. Introduse o fisă şi 
formă un număr; i se răspunse aproape imediat. 

— Unchiul Bricky? 

— Cine altul? răspunse proprietarul celei mai mari instituţii de 
creditare din New England. 

— Sunt nepotul tău, Binky. 

— Sper că ţi-ai câştigat pâinea, tinere. De altceva nu prea eşti 
bun. 

— Unchiule Bricky. Am fost chiar bun! 

— Nu mă interesează aventurile tale, Binky. Ce-ai aflat? 

— E vorba despre o cabană de schi din Hooksett în New 
Hampshire, aproape de frontieră. 

Bancherul Binky nu se mai întoarse la masă, iar înţelegătorul 
O'Toole o sui pe turmentata secretară într-un taxi, plătind costul 
călătoriei până la locuinţa ei şi luându-şi rămas-bun de la chipul 
uluit din fereastră cu un singur cuvânt: 

— Mizerabilii. 

— Aici e Bricky, bătrâne. E vorba despre o cabană de schi din 
Hooksett, New Hampshire, la vreo patruzeci şi cinci de kilometri 
spre nord de frontieră, pe şoseaua 93. Mi s-a spus că sunt doar 
două locuri din astea în zonă, aşa că n-o să fie prea greu de 
găsit. Vor fi acolo şi două automobile, cu următoarele numere. 

Bancherul cu chip pământiu din New England spuse numerele 
şi primi mulţumirile secretarului de stat. 

— Bună treabă, Breikey, ca în vremurile vechi, nu-i aşa, 
bătrâne prieten? 

— Sper, fiindcă dacă dai chix, să nu îndrăzneşti să apari la 
întrunirea noastră! 

— Nu-ţi face griji, prietene. Li se spune Cei Patru Mârşavi şi 
sunt nişte animale! Or să ajungă la Aeroportul Logan în mai puţin 
de o oră... Crezi că Smythie o să mă lase să-mi ancorez iahtul la 
clubul lui? 

— Bănuiesc că asta depinde de rezultatele eforturilor tale, nu 
crezi? 

— Am toată încrederea în cei patru, bătrâne. Sunt cu adevărat 
un cvartet de temut. Nu simt milă, nici durere, cum se spune. 
Zău că n-ar trebui să te apropii de ei la mai puţin de un 
kilometru! 

— Bună treabă, bătrâne. Ţine-mă la curent. 


Era trecut de miezul nopţii la Hooksett, New Hampshire, când 
o camionetă neagră, cu farurile stinse şi motorul oprit, cobori 
fără zgomot pe drumul de ţară şi opri pe aleea cu pietriş din faţa 
intrării fostei cabane de schi. Şoferul, tatuat pe frunte, se 
întoarse către cei trei asociaţi ai săi din spate. 

— Cagule, zise el simplu, iar cei trei căutară în rucsacurile 
negre şi scoaseră nişte ciorapi negri, pe care şi-i traseră imediat 
pe faţă. 

Şoferul-şef făcu la fel şi toţi patru îşi aranjară țesătura neagră 
din nailon, astfel încât ochii lor priveau ameninţător prin găurile 
decupate în material. 

— Armele mari, adăugă ofiţerul tatuat, schiţând un rânjet 
sinistru. li vreau morţi, pe toţi. Vreau să văd oroare, vreau să văd 
durere; vreau să văd sânge şi feţe îngrozite, toate lucrurile alea 
grozave pe care am fost antrenați să le facem. 

— Ca-ntotdeauna, maiorule! şopti un munte de om, căutând 
cu gesturi mecanice, asemenea celorlalţi, în rucsac şi scoțând o 
armă automată MAC-10 şi cinci încărcătoare conţinând fiecare 

optzeci de gloanţe. 

— Puterea de foc suplimentară! continuă maiorul privind înjur, 
satisfăcut că adjunctul său executase deja ordinul. 

Din nou, mâinile pătrunseră în rucsacuri şi grenadele cu inel 
fură fixate de centurile de luptă. 

— Stațiile radio! veni ordinul final, care fu imediat executat. 

Stațiile de emisie-recepţie miniaturale fură scoase şi îndesate 
în buzunare. 

— Să mergem! Nord, sud, est şi vest, după cum aveţi 
numerele, s-a înţeles? 

Apoi cei patru Absolut Incorigibili se strecurară afară din 
camionetă şi începură să se târască în direcţiile indicate. Moartea 
era misiunea lor, moartea era mântuirea lor în orice situaţie. 
Moartea înainte de dezonoare! 


— Tu vezi ce văd eu, amigo? îl întrebă Desi-Doi pe Desi-Unu, 
aflaţi amândoi în spatele unui arțar de unde observau peisajul în 
lumina stranie a lunii. l-o nebunie, nu? 

— Nu, tre' să fii aşa aspru cu ei, cum zic gringos, răspunse 
Desi-Unu. Ei nu tre' să-şi păzească puii sau caprele noaptea dă 
vecinii răi. 

— Ştiu asta, da' dă ce-s aşa proşti? Cabezas negre urcând 
dealu' pă lună ca nişte cucarachas babani e prostie curată - cum 
spuneau tot nişte gringos. 

— Cum zice gheneralu', am putea să le dăm lecţii, da' nu acu'. 
Acu' tre' să facem ce vrea el să facem... Şi-n plus, a fost o zi 
dificultoso pentru prietenii noştri simpatici, aşa că nu tre' să-i 
sculăm. Au nevoie dă somn, nu? 

— Ei n-au nici pui, nici capre, doar vecini răi, asta vrei să zici? 

— Corect. O rezolvăm noi, de acord? 

— E uşor. l-oi iau pe ăia doi d-acolo, tu-i iei pe ăilalţi doi dă 
dincolo. 

— De acord, zise Desi-Unu şi amândoi se ghemuiră în 
întuneric. Da’ nu uita, amigo, nu-i lovi prea tare. Gheneralu' zice 
că tre’ să fim civilizaţi cu prizonierii dă război. 

— Hei, bărbate, nu suntem animale! Cum zicea tot gheneralu', 
tre’ să ne potrivim cu intenţiile lu’ Genevil. Poate că vecinii ăştia 
răi au dus-o greu când erau mici, cum zicea gheneralu' Mac dă 
noi. Poate c-au nevoie dă bunătate şi ajutor. 

— Hei, bărbate, îl apostrofă în şoaptă colegul lui, nu-i lăsa pă 
popii ăia de-ţi plac ţie să te facă să crezi că eşti un sfânt! O să le- 

arăţi bunătate după ce cucarachas ăia cu capete negre or să 
zacă în canalu' dă scurgere din bucătărie, ce zici? 

— Hei, bărbate, preferatul meu padre îmi zicea când mă 
duceam la biserica San Juan: „Ochi pentru ochi, nino, da' să te 
asiguri că loveşti tu primu’ - drept în testiculos”. 

— Chiar că-i omu' Domnului, amigo. Să mergem! 


— Maiorul Vulcan la aparat, zise încet în microfon figura 
mascată, în timp ce se târa pe drumul ce ducea la fosta cabană 
de schi. Răspundeţi pe numere. 

— Doi Est raportează, domnule maior. Nici o activitate. 

— Numărul Trei? 

— Trei Nord, domnule. Se vede o lumină într-o cameră de la 
etajul doi; poate-i în dormitor. Pot s-o sting? 

— Nu încă, soldat, dar când îţi spun, scoate-i pe toţi afară. 
Probabil că-s nişte blestemaţi de perverşi, care schimbă fluide 
trupeşti. Toţi sunt perverşi, să/batici de perverşi. Să ai pregătite 
arma şi grenadele. 

— Da, domnule! Vreau să-i împuşc eu primul! Se poate, 
domnule maior? 

— Imi place atitudinea ta, soldat, dar să acţionezi la ordin. 
Ţine-te aproape. 

— Dar eu, domnule? îl întrerupse Doi Est. Trei Nord i-un idiot 
afurisit! Ţi-aduci aminte când l-au găsit paznicii rupând gardul cu 
dinții? Eu trebuie să trag primul! 

— la te uită! interveni Trei Nord. Nu uita, domnule maior, Doi 
Est a luat căpşunile care erau pentru tine la ultima masă de la 
popotă! 

— Ai pus punctul pe i, Numărul Trei. Chiar îmi doream 
căpşunile alea. 

— N-am făcut-o eu, domnule maior. Patru Vest a fosti... 
Recunoaşte, nemernicule! 

— Ce zici, Patru Vest? zise Vulcan. Mi-ai furat căpşunile? 

Tăcere. 

— Răspunde, Patru Vest! continuă maiorul. Nu vorbeşti fiindcă 
îţi recunoşti vina? Răspunde, rahatule. Tu mi-ai furat căpşunile? 

Tăcere. 

— Patru Vest, Patru Vest! Răspunde! 

Tăcere. 

— Staţia lui e terminată, conchise Vulcan. Blestemaţii ăia de 
agenţi comerciali ai Pentagonului! Afurisitele astea de staţii costă 

vreo paişpe mii bucata, când poţi să cumperi acelaşi lucru de 
ocazie cu douăzeci şi şapte de dolari!... Patru Vest, mă auzi? 

Tăcere. 

— Bine, Trei Nord, cât de aproape eşti? 

Tăcere. 

— Trei Nord, răspunde! 

Din nou tăcere. 

— Ce dracu', Trei Nord, răspunde! 

Nimic. 

— Nenorocitul! V-aţi verificat bateriile, măscăricilor? 

Nici acum nu se auzi nimic. 

— Doi Est! Raportează-mi acum. 

Tăcere. 

— Ce dracu' se întâmplă? răcni maiorul Vulcan, uitând pentru 
moment să vorbească în şoaptă. O să-mi răspundă vreunul dintre 
voi, ticăloşilor? 

Tăcere, întreruptă câteva secunde mai târziu de o voce 
prietenoasă. 

— Incântat să te cunosc, zise Desi-Unu, ieşind din umbră şi 
profilându-se în lumina lunii deasupra intrusului mascat. Eşti 
prizonier dă război, amigo, domnule şi o să fii tratat corect. 

— Ce? 

Maiorul lăsă mâna jos căutându-şi arma, dar mişcarea lui fu 
mult prea lentă. Călcâiul cizmei lui Desi-Unu izbi în fruntea lui 
Vulcan, chiar în centrul vulcanului tatuat. 

— Nu voiam să fac asta, domnu’ prizonier, da’ puteai să mă 
răneşti şi nu-i frumos. 


Jennifer Aripă Roşie se trezi brusc - ceva se întâmplase; 
simţea, auzea chiar. Erau nişte gemete înăbuşite şi strigăte 
sugrumate, de undeva de afară. Să fi fost câini răniţi? Animale 
prinse în capcană? Cobori din pat clătinându-se şi alergă la 
fereastră, nevenindu-i să creadă ce vedea. 


Sam Devereaux auzi nişte zgomote depărtate şi îşi puse a 
doua pernă peste capul ameţit. Pentru a cinci suta oară, îşi jură 
să nu mai bea nimic după plecarea din barul lui O'Toole. Totuşi, 
zgomotele continuară şi, după ce deschise ochii nu-prea-limpezi, 
înţelese că ele n-aveau legătură cu starea lui fizică. Se dădu jos 
din pat şi se duse la fereastră. Sfinte Sisoe! 

Aaron Pinkus o visa pe Shirley, o Shirley înfuriată, al cărei păr 
era înfăşurat în unsprezece mii de bigudiuri roz, toate ţipând la 
el, fiecare bigudiu având o gură ce se deschidea şi se închidea 
neîncetat, cu viteza unei rafale de mitralieră. Se întorsese la 
Omaha Beach?... Nu, era în dormitorul lui preferat din vechea 
cabană de schi. De unde venea gălăgia asta? Se ridică încet din 
patul confortabil şi se duse şchiopătând, din cauza picioarelor 
bătrâne, la fereastră. Dumnezeu al lui Abraham, ce-ai făcut? 


Somnul lui Eleanor Devereaux fu întrerupt de tărăboi; ca duse 
instinctiv mâna spre telefonul de lângă pat, pentru a-i porunci 
Corei să ceară arestarea vecinilor sau a oricărui care avea un 
asemenea comportament scandalos în Weston, Massachusetts. 
Din nefericire, nu exista nici un telefon. Turbată de mânie, îşi 
scoase picioarele de sub aşternut, le plantă pe podea, se sculă şi 
păşi spre fereastră. Dumnezeule mare, ce privelişte unică! 


Mackenzie Hawkins deschise brusc ochii, molfăind trabucul pe 
care-l avusese în gură de la primele ore ale dimineţii. Ce dracu' 
era asta? Nam? Coreea? Porci guiţând la ferma vreunui ţăran 
protejat de trupele de comando? //suse! Unde erau aghiotanţii 
lui? De ce nu-l avertizaseră despre asaltul inamicului?... Nu, 
înţelese el, simțind umplutura moale a pernei de sub cap - nu 
existau perne în taberele militare! Atunci unde se afla?... Pe 
legiunile lui Hannibal, era în cabana de schi a comandantului 
Pinkus! Sări din confortabilul pat civil, detestându-se pentru lipsa 
de rigoare militară şi alergă în chiloţi la fereastră. lartă-mă, 
Genghis Han, dar nici măcar tu nu te-ai fi gândit la asta, 
camarade! 


Asemenea prietenilor care doresc să fie martorii unui grav 
accident de circulaţie, vremelnicii locuitori ai fostei cabane de 
schi coborâră pe scări diferite în holul clădirii. Fură întâmpinați 
de Desi-Unu şi Doi, care stăteau lângă o masă lungă pentru 
cafea, pe care se aflau patru pistoale automate MAC-10, 
douăzeci de încărcătoare, şaisprezece grenade, patru staţii radio 
miniaturale, două aruncătoare de flăcări şi o bombă dezamorsată 
de formă ovală, care ar fi putut arunca în aer un sfert din statul 
New Hampshire - mai puţin partea de sud-est. 

— N-am vrut să vă sculăm, spuse Desi-Unu, da’ gheneralu' ne- 
a zis să protejăm drepturile prizonierilor de război... Am încercat, 

da' cred că ei au un caracter urât. Armele şi chestiile astea or să 
explice tot ce vreau să zic... Acu', mare gheneral, sergentu' Desi- 
Doi şi cu mine putem să ne culcăm? 

— Fir-ar să fie, băieţi, sunteţi /ocotenenți! Dar ce dracu’ se 
petrece afară? 

— Vă rog, senores y senoras, vedeţi şi singuri, spuse Desi-Doi, 
deschizând uşa din faţă. Ne-am gândit că nu încălcăm 
prevederile lu’ Genevil, când am văzut toate armele şi chestiile 
alea. 

Afară, în schi-liftul reparat, aflat la jumătatea povârnişului şi la 
cel puţin cinci metri în aer, atârnau patru corpuri cu capul în jos, 
cu gurile acoperite cu bandă adezivă şi picioarele legate. 

— li dăm jos din oră-n oră şi le dăm apă, spuse Desi-Unu, 
zâmbind. În felu' ăsta îi tratăm foarte bine pă prizonierii dă 
război. 

— Ce? răcni secretarul de stat, urletul lui făcând-o pe 
stenografă să sară în sus din fotoliu, proiectând carnetul de 
notițe direct în capul şefului ei, care îl prinse distrat cu mâna 
liberă, cu care îşi lovea ţeasta pentru a opri rotirea involuntară a 
ochiului stâng. Ce au făcut?... Cum? N-o să admit asta! 

Secretarul începu să lovească alternativ carnetul de tâmplă şi 
de marginea biroului, până când paginile se desprinseră din 
spirală şi zburară care încotro. 

— Vă rog! zise stenografa, alergând să culeagă hârtiile. 
Acestea sunt note ultrasecrete, domnule! 

— Ei bine, ţâţele tale nu sunt un secret, nu-i aşa? ţipă el, cu 
ochii holbaţi. Trăim într-o lume de capete seci, domnişoară! Tu ai 
o tărtăcuţă, dar noi suntem toţi nişte capete seci! 

Deodată, stenografa, stând dreaptă şi privind în jos la şeful ei, 
spuse pe un ton calm, dar categoric: 

— Incetează, Warren. Calmează-te. 

— Warren? Cine-i Warren? Eu sunt domnul secretar - 
întotdeauna domnul secretar! 

— Eşti Varren Pease şi te rog să acoperi microfonul sau îi spun 
surorii mele, iar ea o să-i spună lui Arnold Subagaloo că te-ai 
scrântit. 

— O, Doamne - Arnold! 

Warren Pease, secretar de stat, acoperi brusc microfonul 
telefonului. 

— Am uitat, Teresa, sincer, am uitat preţ de o clipă! 

— Eu sunt Regina Inimă Curată, sora mea mai mică e Teresa, 
asistenta lui Subagaloo. 

— Incurc teribil numele, dar nu uit niciodată tărtăcuţele - 
adică feţele. Să nu-i spui surorii tale. 

— Tu spune-i celui de la telefon că o să-l suni mai târziu, după 
ce o să-ţi aduni gândurile. 

— Nu pot! Vorbeşte de la telefonul deţinuţilor din Quantico! 

— Ordonă-i să-ţi dea numărul şi să aştepte acolo până îl suni 
tu! 

— Foarte bine,  Tărtăcuţă... Teresa... Regina... doamna 
secretară! 

— Încetează, Warren. Fă ce ţi-am spus! 

Secretarul de stat făcu exact ce-i comandase Regina Inimă 
Curată, apoi se prăbuşi peste birou, cu capul în mâini şi, cum se 
spune, începu să plângă în hohote. 

— Cineva a turnat, iar eu m-am făcut de râs! bolborosi el. l-au 
trimis înapoi la închisoare în saci de plastic. 

— Pe cine? 

— Pe Cei Patru Mârşavi. E oribil! 

— Sunt morți? 

— Nu, au găuri în saci ca să respire. Sunt mai rău decât morţi 
- sunt jenați! Toţi suntem jenaţi! 

Pease îşi înălţă faţa înlăcrimată de parcă ar fi implorat o 
execuţie rapidă. 

— Warren, scumpete, termină. Ai o treabă de făcut, iar 
oamenii ca mine sunt aici ca să vadă că o faci. Aminteşte-ţi de 
Fern din North Mall, sfântă noastră patroană şi inspiratoare. Ea n- 
ar permite vreunuia dintre şefii ei să se prăbuşească şi nici eu n- 
o voi face. 

— Ea era secretară, iar tu eşti stenografă... 

— Sunt mult mai mult, Warren, o, mult mai mult, îl întrerupse 
Regina. Sunt un fluture hoinar, cu ac de albină. Zbor de lao 
sarcină ultrasecretă la alta, stând cu ochii pe tine, ajutându-te 
să-ţi faci treaba zilnică. E sarcina dată de Dumnezeu tuturor 
inimilor curate. 

— Nu poţi fi secretara mea? 

— Şi să-i iau slujba dragii, hotărâtei anticomuniste mame 
Tyrania? Glumeşti, desigur. 

— Tyrania e mama ta...? 

— Ai grijă, Warren. A lui Subagaloo, îţi aminteşti? 

— O, Dumnezeule, Arnold. Imi pare sincer rău - o femeie 
grozavă, care inspiră respect. 

— Să trecem la problemele curente, domnule secretar, zise 
stenografa, aşezându-se şi ţinând strâns în mână carnetul de 
notițe. Am mintea foarte limpede, aşa cum ştii, prin urmare, cu 
ce te pot ajuta? 

— Mă rog, mintea limpede nu e tocmai chestiunea... 

— Inţeleg, interveni Regina Inimă Curată. Saci din plastic cu 
găuri pentru aer, cadavre care nu erau cadavre... 

— Crede-mă, toată garda de onoare aproape că a făcut 
infarct! Doi sunt la spitalul bazei, trei au cerut lăsarea imediată la 
vatră din motive de ordin psihic, iar patru au dezertat sărind 

porţile şi strigând din răsputeri ceva despre soldaţi înviaţi din 
morţi pentru a-i blestema pe nişte ofiţeri care nu le-au făcut 
nimic... O, Doamne, dacă se află asta... O, lisuse! 

— Inţeleg, domnule secretar. 

Stenografa clasa întâi Inimă Curată se ridică. 

— Cât despre jenă, domnule, toţi am trecut prin asta... în 
regulă, Warren, ne aflăm amândoi în aceeaşi situaţie. Ce 
începem să sfâşiem? 

— Să sfâşiem? 

Ochiul stâng al lui Pease începu să se agite cu viteza laserului. 

— Înţeleg, zise Regina şi imediat, fără urmă de senzualitate, îşi 
ridică rochia până în talie. Documente care trebuie îndepărtate, 
desigur. După cum vezi, sunt pregătită cu totul să îndeplinesc 
misiunea. 

— Ce? 

Cu ochiul stâng imobil, secretarul de stat fu uluit de ce văzu. 
Cusute pe ciorapii domnişoarei Inimă Curată, de la genunchi 
până la coapse, se aflau mai multe buzunare din nailon cafeniu. 

— Cât... cât de incredibil, mormăi Pease. 

— Fireşte, trebuie scoase clamele metalice, iar dacă ne trebuie 
nai mult spaţiu, sutienul meu are o căptuşeală cu fermoar, iar în 
spatele slipului e ataşată o dublură din mătase naturală, în care 
pot intra documente mai mari. 

— Nu înţeleg, spuse secretarul, lovindu-se cu bărbia de 
marginea biroului, în timp ce secretara îşi aranja rochia în poziţie 
normală. Of! 

— Nu te abate de la problemă, Warren. Spune ce nu înţelegi! 
Fetele din familia Inimă Curată sunt pregătite pentru orice 
situaţie neprevăzută. 

— Nimic nu a fost scris! îi explică înfricoşatul şef al 
Departamentului de Stat. 

— Inţeleg... Comunicaţii neconsemnate, ultrasecrete, 
neconfirmate, asta e? 

— Ce? Ai lucrat la CIA...? 

— Nu eu, sora mea mai mare, Clitemnestra. E o fată foarte 
liniştită... Deci problema noastră se întoarce la scurgerile de 
informaţii din infrastructură rămase nepedepsite; vorbele 
neconsemnate au făcut un drum ocolit, până la nişte urechi care 
nu trebuiau să le audă. 

— Aşa trebuie să fi fost, dar nu se poate! Nimeni dintre cei 
care ştiau nu obținea vreun avantaj dacă trăda secretul trimiterii 


254 


demenţilor ălora la Boston. 

— Fără fapte concrete, domnule secretar - care, desigur, pot fi 
dezvăluite doar sub efectul Pentothalului, dar niciodată, 
niciodată de vreo subumană comisie a Congresului - te rog să-mi 
faci un rezumat al operaţiunii. Poţi să faci asta, Warren?... Dacă 
crezi că asta te ajută, o să-ţi arăt din nou buzunarele mele. 

— N-ar strica. 

Femeia se conformă, iar ochiul stâng al lui Pease rămase 
nemişcat. 

— Păi, să vezi, începu el, cu picături de salivă pe buze. Nişte 
jigodii lipsite de patriotism, conduse de un maniac, vor să 
paralizeze prima noastră linie de apărare, mai exact pe 
investitorii noştri, apoi pe un secretar al forţelor noastre aeriene 
care are responsabilităţi de supraveghere pe plan internaţional. 

— Cum, scumpete? 

Inimă Curată se balansă de pe un picior pe altul, apoi dinainte- 
înapoi. 

— Auuu. 

— Ce e, Warren? Te-am întrebat cum. 

— A, da, sigur... Ei bine, ăia pretind că pământul pe care se 
află o imensă şi foarte importantă bază aeriană ar putea să 
aparţină unui grup de oameni - de fapt, sălbatici - pe baza unui 
tratat stupid de acum o sută de ani, care n-a fost niciodată 
încheiat. E o nebunie! 

— Sigur că e, dar e adevărat? 

Din nou, picioarele dezgolite ale Reginei executară o scrie de 
legănări, mai exact cinci. 

— Mamă, mamă...! 

— Stai jos! E adevărat? 

— Curtea Supremă examinează chestiunea. Şeful 
Departamentului de Justiţie păstrează secretul asupra dovezilor 
Curţii încă cinci zile, din raţiuni de securitate naţională, până or 
să apară jigodiile pentru interogatoriul oral, cu o zi înaintea 
expirării termenului. Mai avem. Patru zile ca să-i găsim pe 
ticăloşii ăia şi să-i trimitem la vânătoare, ceea ce n-are legătură 
cu securitatea naţională. Sălbaticii dracului! 

Regina Inimă Curată îşi lăsă brusc rochia jos. 

— Asta întrece măsura! 

— OP... Ce? 

— Noi, fetele Inimă Curată, nu suntem de acord cu limbajul 
obscen, domnule secretar. Dovedeşte lipsa unui vocabular 

decent şi este extrem de ofensator pentru cei care merg la 
biserică. 

— Ei, haide, Vergina... 

— Regina! 

— Sunt de acord cu tine... dar nu înţelegi, uneori, puţină 
blasfemie spune totul. Când eşti stresat, îţi scapă câte una. 

— Parcă ar vorbi scriitorul ăla francez oribil, Anouilh, care era 
în stare să scuze orice. 

— Annie şi mai cum? 

— Nu contează... Cercul celor care ştiau a fost restrâns la 
câţiva dintre cei mai înalţi oficiali guvernamentali şi chiar la mai 
puţini civili din afară. 

— Şi toţi sacii ăia din plastic, în viaţă şi agresivi, au fost 
recrutaţi sub acoperire pentru a-şi îndeplini misiunea - în care, 
evident, au eşuat? 

— Sub o asemenea acoperire, încât nici n-au înţeles misiunea! 
Dar nici nu era nevoie - sunt nişte fanatici. 

— Stai aici, Warren, spuse Inimă Curată, punându-şi carnetul 
pe birou şi îndreptându-şi rochia. Mă întorc imediat. 

— Unde te duci? 

— Să vorbesc cu secretara ta - mama mea. Mă întorc imediat 
şi să nu îndrăzneşti să dai vreun telefon! 

— Sigur că nu, Buzunare... Adică... 

— Ah, taci din gură! Cunoştinţele tale sunt foarte, foarte 
ciudate. 

Cu aceste cuvinte, stenografa ieşi din birou şi închise uşa. 

Warren Pease, secretar de stat şi proprietar al unui iaht de 
pescuit pe care tânjea de mult să-l ancoreze în rada unui club 
select, oscila între dorinţa de a-şi tăia venele de la mână şi cea 
de a suna la fosta lui firmă de brokeri şi a-i oferi orice informaţii 
din interiorul guvernului pentru a relua colaborarea cu ca. 
Doamne, de ce cedase rugăminţii vechiului său coleg de cameră, 
preşedintele şi intrase în administraţie? Din punct de vedere 
social, erau, desigur, unele avantaje, dar existau şi dezavantaje. 
Trebuia să fii politicos cu atât de mulţi oameni încât nu puteai 
rezista; şi pe urmă erau dineurile alea cumplite, la care nu numai 
că trebuia să participi, dar să şi faci poze cu negri! O, nu, nu era 
totul numai lapte şi miere! Sacrificiile pe care trebuia să le facă 
cereau răbdarea unui sfânt... iar acum asta! Saci din plastic cu 
fanatici vii şi gaşca lui cerându-i scalpul! Totul era aiurea. Cum 
nu avea o lamă la îndemână şi nu îndrăznea să folosească 

telefonul, se hotărî să aştepte, transpirând abundent. După 
câteva minute chinuitoare, aşteptarea luă sfârşit. In locul Reginei 
Inimă Curată, în birou păşi mama ei, Tyrania. 

Şefa clanului Inimă Curată era croită dintr-un material din care 
se construiesc legendele. O femeie remarcabilă, cu trăsături 
tectonice severe şi ochi scânteietori de un albastru deschis, 
înaltă de un metru optzeci, cu un trup proporţionat, suplu şi 
provocator, care infirma cei cincizeci şi opt de ani ai săi. Ca şi 
mama ei, care sosise în America o dată cu legiunile de secretare 
şi funcţionare, în timpul celei de-al doilea război mondial, Tyrania 
era o veterană a birocraţiei din Washington, stăpânind tertipurile 
şi căile lăturalnice, nebuniile şi abuzurile flagrante. Ca şi mama 
ei, îşi adusese propriile-i fiice să lucreze în infrastructurile 
bizantine ale nenumăratelor birouri, departamente şi agenţii 
guvernamentale. Tyrania era convinsă că destinul femeilor din 
familia sa era să-i îndrume pe lideri şi pe prezumtivii lideri să 
străbată câmpurile minate, astfel încât ei să-şi poată manifesta, 
în general, puţinele aptitudini pe care le posedau. In sufletul ei, 
liderul suprem al clanului Inimă Curată înţelegea că femei 
precum fiicele ei conduceau în realitate treburile ţării. Bărbaţii 
erau adevăratul sex slab, vulnerabili la tentaţii şi nebunii. 
Această convingere explica fără îndoială faptul că, vreme de trei 
generaţii, nici un copil de sex masculin nu se născuse în familie. 
Era pur şi simplu de neconceput. 

Tyrania îl studie pe distratul secretar de stat, privindu-l lung, 
în tăcere - cu un amestec de milă şi resemnare. 

— Fiica mea mi-a transmis tot ce i-ai spus şi mi-a descris 
libidoul tău, aparent foarte ridicat, zise ea cu fermitate, dar calm, 
de parcă ar fi admonestat un băieţaş zăpăcit în biroul 
directorului. 

— Imi pare rău, doamnă Inimă Curată, dar am avut o zi 
infernală şi n-am vrut să fac nimic rău. 

— E în regulă, Warren, nu plânge. Sunt aici să te ajut, nu să te 
fac să te simţi prost. 

— Mulţumesc, doamnă Inimă Curată! 

— Dar ca să te ajut, trebuie mai întâi să-ţi pun o întrebare 
foarte importantă. O să-mi răspunzi sincer, Warren? 

— O, da, da, sincer! 

— Bine... Spune-mi, în cercul ăla foarte restrâns de civili - 
oameni din afara guvernului - care ştiu despre operaţiunea de 
contraatac, există vreunul care să profite de pe urma acestei 

presupus amenințate baze aeriene? 

— Toţi, pentru numele lui Dumnezeu! 

— Atunci gândeşte-te la unul din ei, Warren. Acela v-a vândut. 

— Ce...? De ce? 

— Nu-ţi pot da amănunte, dar nici răspunsuri până nu am mai 
multe date - cum ar fi opţiunile de aprovizionare şi răscumpărări 
- dar într-o perspectivă imediată, răspunsul e evident. 

— Chiar este? 

— Nimeni din administraţie, cu excepţia ta, n-ar aproba o 
soluție atât de „ciudată”, folosind oameni încarceraţi într-o 
închisoare militară din cauza înclinațiilor spre violenţă. Lecţia de 
la Watergate şi cea a escrocheriei din Iran au lăsat urme de 
neşters, oricât de respingătoare şi nepatriotice ar fi ele. Pe scurt, 
ar fi fost prea multe acuzaţii. 

— Dar de ce sunt eu excepţia? 

— Eşti prea nou şi prea lipsit de experienţă în oraşul ăsta. N-ai 
şti cum să-i aduni pe consilierii preşedintelui pentru genul ăsta 
de operaţiune clandestină. Ar fugi mâncând pământul fie şi la 
auzul unei asemenea idei - poate cu excepţia vicepreşedintelui, 
care n-ar înţelege despre ce vorbeşti. 

— Crezi că e vorba despre unul dintre... civili? 

— Rareori mă înşel, Warren... Mă rog, s-a întâmplat o dată, dar 
era soţul meu. După ce noi, fetele, l-am dat afară din casă, s-a 
dus în Caraibe, iar acum face drumuri cu barca lui stricată în 
largul Insulelor Virgine. O fiinţă umană demnă de tot disprețul. 

— Zău? De ce? 

— Fiindcă pretinde că e o persoană pe deplin fericită, ceea ce 
ştim cu toţii că e intolerabil în societatea noastră atât de 
complexă. 

— Serios...? 

— Domnule secretar, putem să ne concentrăm asupra 
problemei actuale? lţi sugerez cu toată tăria să izolezi „sacii de 
plastic”, să reprimi orice zvonuri se aud la Quantica drept 
rezultat al beţiei, să te dai la fund şi să formezi zero-zero-zero- 
pauză-zero-zero-şase, Fort Benning. 

— Ce dracu' e asta? 

— Nu ce, cine, răspunse Tyrania. Li se spune Cei Şase 
Sinucigaşi... 

— Ca şi Cei Patru Mârşavi? 

— Sunt la ani-lumină distanţă de ei. Sunt actori. 

— Actori? Ce să fac eu cu actori? 

— Ăştia-s mici, spuse Inimă Curată, aplecându-se în faţă şi 
coborând vocea. Ar fi în stare să ucidă pentru nişte cronici bune, 
de care nici unul dintre ei n-a prea avut parte. 

— Cum de-au ajuns la Fort Benning? 

— Pentru neplata chiriei. 

— Ce? 

— De ani de zile nu mai aveau o slujbă stabilă; se duceau doar 
în sală şi aşteptau la mese. 

— Nu înţeleg o vorbă din ce spui! 

— E foarte simplu, Warren. S-au înrolat împreună în armată, 
ca să pună bazele unui teatru şi să aibă ce mânca. Şi, fireşte, un 
ofiţer cu imaginaţie de la G-Doi a intuit posibilităţile lor şi a 
inaugurat un nou program pentru operaţiuni acoperite. 

— Fiindcă erau actori? 

— Mă rog, după spusele generalului însărcinat cu treaba asta, 
erau - sunt - şi se află într-o excelentă formă fizică. Ştii, filmele 
alea gen Rambo, în care ei făceau figuraţie. Actorii pot fi foarte 
orgolioşi când e vorba despre înfăţişarea lor. 

— Doamnă Inimă Curată! exclamă secretarul de stat. Vreţi, vă 
rog, să-mi spuneţi unde o să ne ducă toată conversaţia asta? 

— La o soluţie, Warren. O să vorbesc doar în termeni abstracţi, 
ca să poată fi contestat totul, dar sunt sigură că mintea ta 
ascuţită şi cultivată o să înţeleagă. 

— Astea sunt primele cuvinte pe care le înţeleg. 

— Cei Şase Sinucigaşi pot şi vor să întruchipeze pe oricine şi 
orice. Sunt maeştri ai deghizării şi ai vorbirii dialectale şi pot 
penetra cele mai impenetrabile locuri. 

— Asta-i o nebunie. Ne-ar putea penetra şi pe noi. 

— Bine zis. In felul ăsta obţii o perspectivă de invidiat. 

— Stai puţin. 

Pease se răsuci în fotoliul pivotant şi privi drapelele încrucişate 
ale Statelor Unite şi Departamentului de Stat, imaginându-şi între 
ele un portret al lui Geronimo îmbrăcat în uniformă de general. 

— Asta e! strigă el. Fără inculpări, fără audieri în Congres - e 
perfect! 

— Ce, Warren? 

— Actorii. 

— Desigur. 

— Actorii pot fi oricine vor - pot să-i convingă pe oameni că nu 
sunt ceea ce sunt în realitate, corect? 

— E adevărat. Pentru asta sunt pregătiţi. 

— Fără criminali, fără inculpări, fără blestematele de audieri 
din Congres. 

— Mă rog, eu n-aş merge aşa departe fără mituirea unor 
senatori, ceea ce fondurile noastre pentru situaţii neprevăzute 
permit să... 

— Inţeleg acum, o întrerupse Pease, întorcându-se spre ca, cu 
ochii măriţi de entuziasm - cel stâng fiind la locul lui. Soseşte la 
Aeroportul Kennedy - cu eşarfe roşii, poate şi cu bărbi şi pălării 
Eden - o delegatie. 

— O ce? 

— Din Suedia! O delegaţie a comitetului Wobe/. Au studiat 
istoria militară a secolului douăzeci şi au venit să-l caute pe 
generalul Mackenzie Hawkins pentru a-i acorda Premiul Nobel 
pentru pace, fiindcă e cel mai mare oştean al timpurilor noastre! 

— Poate ar trebui să chem un doctor, Warren. 

— Nici pomeneală, doamnă Inimă Curată, mi-ai dat deja 
leacul! Nu înţelegi? Măscăriciul ăsta are un orgoliu mai mare 
decât Everestul! 

— Cine? 

— Vârful Norilor. 

— Cine? 

— Mackenzie Hawkins! A obţinut Medalia de Onoare a 
Congresului - de două ori. 

— Cred că ar trebui să ne rugăm în tăcere Domnului 
Atotputernic fiindcă l-a făcut american şi nu comunist. 

— Rahat! explodă secretarul de stat. Asta-i nebunul mileniului! 
O să vină în fuga mare de unde s-o afla, ca să-şi ia premiul ăla... 
Apoi spre Suedia, în nord, direct în nord! Apoi o să se piardă un 
avion - în Lapland, Siberia, în tundră, cui o să-i mai pese? 

— In pofida blasfemiei tale stupide, Warren, când spui „nord”, 
pare teribil de adevărat, e adevărul nostru... Ce pot face cu, 
domnule secretar? 

— Pentru început, află cum dăm de ofiţerul care se ocupă de 
actorii ăştia; apoi pregăteşte-mi avionul pentru un zbor la Fort 
Benning... E perfect! 


Cele două maşini închiriate goneau spre sud pe Autostrada 93, 
către Boston, Paddy Lafferty conducând-o pe prima, iar soția lui 
aflându-se la volanul celei de-a doua, la vreo doi kilometri în 
spate. Aaron Pinkus stătea alături de şoferul său, în vreme ce 
Sam Devereaux, mama lui şi Jennifer Aripă Roşie erau instalaţi 

pe bancheta din spate, avocata stând între mamă şi fiu. Al doilea 
vehicul îi ducea pe generalul Mackenzie Hawkins, alături de 
doamna Lafferty; Desi-Unu şi Doi stăteau în spate şi jucau black- 
jack cu o pereche de cărţi şterpelite de la cabana de schi. 

— Ascultă-mă cu atenţie, fetiţo! zise dolofana Erin Lafferty, la 
telefonul din maşină. Să-i dai băiatului cel mare un castron plin 
cu fulgi de ovăz şi lapte adevărat - nu mizeria aia diluată cu apă, 
pe care o bea bunicul - iar fetiţa să mănânce două felii de pâine 
date prin ou şi prăjite - două ouă, ai înţeles?... Bine, fetiţo, te sun 
cu mai târziu. 

— Copiii dumitale? întrebă Şoimul oarecum încurcat, după ce 
doamna Lafferty închise telefonul. 

— Ţi-ai pierdut minţile, omule? Arăt eu ca o femeie cu copii de 
tâtă? 

— N-am auzit prea bine ce vorbeai, doamnă... 

— Era fata mea mai mică, Bridget, care are grijă de copiii 
băiatului meu mai mare - al doilea băiat al meu în vreme ce 
supozitoarele alea de părinţi ai lor sunt într-o croazieră... poţi să 
crezi, o croazieră? 

— Soţul dumitale a avut obiecţii? 

— Cum dracu' putea să aibă? Dennis, băiatul, e mare contabil, 
cu toate titlurile alea după nume. El ne calculează taxele. 

— Inţeleg. 

— O să-nţelegi când o să tragă dracu’ pârţuri parfumate. Să nu 
faci niciodată copii mai mintoşi ca tine. Te costă şi ochii din cap. 

Telefonul din maşină sună, iar doamna Lafferty ridică 
receptorul. 

— Ce e, Bridgey? Nu găseşti frigiderul, fetiţo?... A, tu eşti, 
Paddy, iubitule, că-mi vine să-ţi bag capul într-un butoi cu ulei 
rânced! 

Erin Lafferty îi întinse receptorul lui Hawkins. 

— Paddy spune că domnul Pinkus vrea să vorbească cu 
dumneata. 

— Mulţumesc, doamnă... Comandante? 

— Nu, tot Paddy e, mare general. Ţi-l dau pe şefu' imediat. 
Voiam doar să-ţi spun să nu-i dai atenţie femeii mele. E fată 
bună, domnule, dar nu ştie ce-i aia o bătălie adevărată, dacă 
înţelegi unde vreau să ajung. 

— Inţeleg, tunarule. Dar în locul tău, m-aş asigura că „băiatul 
cel mare” şi-a luat fulgii de ovăz cu lapte adevărat şi că „fetiţa” a 
mâncat pâinea prăjită cu două ouă. 

— Ah, a început iar povestea cu micul dejun, nu-i aşa? Bunicile 
pot fi o pacoste, generale. Ţi-l dau pe domnul Pinkus. 

— Generale? 

— Comandante? Care sunt coordonatele de pe hartă, 
domnule? 

— Ce? A, unde mergem? Da, păi, tocmai am aranjat să stăm 
cu toţii la casa de vacanţă a cumnatului meu, în Swampscott. E 
un loc încântător de pe plajă şi, fiindcă sora lui Shirley se află în 
Europa, casa e complet liberă. Ă 

— Bună treabă, comandant Pinkus. In condiţii de luptă, un 
bivuac confortabil e indicat pentru moralul trupei. Cunoşti 
adresa? Trebuie să iau legătura cu Micul Iosif la Boston, deoarece 
personalul de sprijin va sosi în curând. 

— E cunoscută drept vechea proprietate Worthington de pe 
Beach Road, care aparţine acum lui Sidney Birnbaum. Nu sunt 
sigur că are număr, dar tot zidul din faţă e vopsit în albastru 
regal, culoare care i-a plăcut foarte mult surorii lui Shirley. 

— E suficient, comandant Pinkus. Ajutoarele noastre vor fi cu 
siguranţă alese din trupele de elită, aşa că o să ne găsească. 
Altceva? 

— Doar să-i spui soţiei lui Paddy unde mergem. Dacă ne 
pierdem în trafic, ea ştie drumul. 

Şoimul transmise informaţia şi primi replica succintă a lui Erin 
Lafferty. 

— O, lăudat fie lisus! O să am de-a face cu evrei şi crede-mă, 
generale, ci chiar ştiu de unde să ia cea mai bună came şi cele 
mai proaspete legume! 

— Ai mai fost acolo, presupun. 

— Dacă am fost acolo! Să nu-i spui cumva preotului meu, dar 
marele Sidney şi scumpa lui soţie, Sarah, m-au făcut naşa 
băiatului lor, Joshua - în stil evreiesc, mă-nţelegi. Josh e ca şi 
băiatul meu, iar Paddy şi cu mine ne tot rugăm ca el şi cu 
Bridgey să fie împreună, dacă-nţelegi ce vreau să zic. 

— Dar preotul dumitale... 

— Ce dracu’ ştie el? Bea toată ziua vinuri franţuzeşti şi ne 
plictiseşte de moarte vorbind despre buchetu/ lor. Un ratat. 

— Adevărată integrare, spuse calm Şoimul. Te-ai gândit 
vreodată să-l salvezi pe Papă? adăugă el, chicotind. Am cunoscut 
pe cineva care judeca aşa. 

— Aoleu, fugi de-aici! Cum să se gândească la asta o muiere 
irlandeză proastă ca mine? 

— „Cei săraci cu duhul vor moşteni Pământul”, căci pe umerii 
lor se sprijină dreptatea întregii omeniri. 

— Hei, ia ascultă! Incerci să te da; la mine? Fiindcă dacă-i aşa, 
Paddy al meu te rupe cu bătaia! 

— Nici prin cap nu mi-a trecut asta, doamnă, răspunse Şoimul, 
privind profilul lui Erin Lafferty. Sunt sigur că Paddy ar fi în stare, 
adăugă oşteanul care era considerat cel mai bun ofiţer în lupta 
corp la corp ce activase vreodată în armată. Fără îndoială, m-ar 
demola. 

— Mă rog, el e mai trecut, da' băiatul meu tot le mai are cu 
bătaia. 

— Te are pe dumneata, iar asta-i mult mai important. 

— Unde baţi, amice? Sunt femeie în vârstă, pentru numele 
Domnului! 

— lar eu sunt un bărbat şi mai în vârstă şi n-are nimic de-a 
face una cu alta. Spuneam doar că e o onoare să te cunosc. 

— Mă zăpăceşti, soldatule! 

— Fără intenţie. 

Erin Lafferty apăsă pedala accelerației până la fund şi maşina 
ţâşni înainte. 


Wolfgang Hitluh, născut Billy-Bob Bayou, trecu de poartă şi 
urmă indicatoarele aflate pe coridorul larg ce ducea spre sectorul 
de recuperare a bagajelor din Aeroportul Logan. Fiind al treilea 
om al unităţii bine plătite, deşi pe căi misterioase, recrutate de 
Manpower Plus-Plus, urma să se întâlnească cu cei doi 
kameraden ai săi în parcarea îngrădită aflată vizavi de staţia de 
taxiuri. Pentru identificare, trebuia să aibă la el un exemplar 
împăturit din Wall Street Journal, cu mai multe articole încercuite 
cu cerneală Roşie, deşi el dorise cu încăpățânare să se 
folosească de un exemplar din Mein Kampf. 

Dacă n-ar fi avut atât de mare nevoie de slujba asta, ar fi 
refuzat-o. Wall Street Journal era un simbol al democraţiilor 
decadente, hrăpăreţe şi ar fi trebuit ars împreună cu nouăzeci şi 
nouă la sută dintre ziarele şi revistele ţării, începând cu demnele 
de dispreţ Amsterdam News şi Ebony, care erau publicate în şi 
pentru Harlem, un focar de negri inferiori puşi pe harţă, după 
cum Wall Street era o tabără perfid înarmată a finanţei evreieşti! 
Totuşi, din nefericire, Wolfgang avea nevoie de slujba asta, 
deoarece ajutorul social îi fusese sistat de către un bănuitor 
funcţionar negru de la biroul de şomaj! In consecinţă, fusese 

obligat să-şi pună principiile la loc sigur şi să accepte un avans 
de două sute de dolari şi un bilet de avion. 

Tot ce ştia era că el şi cei doi kameraden ai săi trebuiau să 
protejeze un grup de şapte oameni care se ascundeau, trei dintre 
ei fiind militari. Asta însemna că şase mercenari supravegheau 
patru civili - nimic mai mult decât un ştrudel, care începuse să-i 
placă în timpul celor două glorioase luni de antrenament din 
munţii Bavariei, cu un Meister al celui de-al patrulea Reich. 
Wolfgang Hitluh, cu gazeta într-o mână şi valiza în cealaltă, se 
strecură prin mulţime şi traversă cele două pasaje suspendate ce 
duceau spre parcare. Nu trebuia să atragă atenţia! îşi zise el, 
mergând prin soarele sfârşitului de după-amiază către imensul 
garaj. Totul era atât de secret, conform celor de la Manpower 
Plus-Plus, încât nu putea să sufle o vorbă nici măcar Fuhrer-ului, 
dacă acesta ar fi trăit - ceea ce era foarte posibil, naturlich! 
Misiunea impunea protejarea unor personalităţi atât de 
importante, încât guvernul nu se putea încrede în indivizi slabi, 
nearieni infiltraţi în serviciile secrete... Unde erau kameraden ai 
lui? se întrebă. 

— Eşti Wolfie? întrebă un negru uriaş, ieşind din umbra unui 
stâlp circular de beton şi apropiindu-se de Hitluh. 

— Ce?... Cine? Ce ai spus? 

— M-ai auzit bine, amice. Ai ziarul la tine şi am văzut cerneală 
Roşie când ai traversat pasajele alea două. 

Imensul negru întinse mâna şi zâmbi. 

— Îmi pare bine de cunoştinţă, Wolf. Apropo, ai un nume 
teribil. 

— Da, mă rog... cred că da. 

Nazistul primi mâna întinsă de parcă ar fi atins ceva came ce l- 
ar fi infectat pe viaţă. 

— Pare să fie o treabă bună, frate. 

— Frate? 

— Uite, continuă uriaşul, arătând în spatele lui, să ţi-l prezint 
pe colegul nostru, dar să nu te înşele înfăţişarea lui. După ce-am 
evadat, n-a mai avut răbdare să-şi ia ţoalele lui obişnuite. Iți zic 
cu, Wolfie, n-o să-ţi vină să crezi cum vorbesc ghicitoarele alea 
bătrâne şi bărbaţii lor mustăcioşi! 

— Ghicitoare...? 

— Haide, Roman, vino-ncoace să-l cunoşti pe Wolfie! 

Din umbra stâlpului, ieşi un bărbat musculos, îmbrăcat într-o 
bluză oranj largă, cu o eşarfă albastră legată în talie, nişte 

pantaloni strimţi din piele neagră, având cârlionţi negri pe frunte 
şi un singur cercel din aur. Un țigan! îşi zise Wolfgang. Năpasta 
moldovenilor, mai rău decât evreii şi negrii! Deutsch/artduber 
Alles, un țigan! 

— Să trăieşti, domnu’ Wolfowitz! strigă omul cu cercel, 
întinzând mâna şi dând la iveală nişte dinţi de un alb strălucitor 
sub o mustață neagră - antiteza imaginii lui Wolfgang despre un 
kamerad. Pot să-ţi zic după forma ochilor că o să ai o viaţă lungă, 
lungă, cu mari succese financiare! Nu-ţi cer bani pentru 
informaţia asta prețioasă - lucrăm împreună, nu? 

— O, mare Fuhrer, unde dracu' eşti? şopti pentru sine Hitluh, 
strângându-i absent mâna. 

— Ce-i asta, Wolfie? întrebă negrul, dându-i o palmă puternică 
lui Wolfgang peste umăr. 

— Nimic, nimic!... Eşti sigur că nu-i o greşeală? Sunteţi de la 
Manpower Plus-Plus? 

— De-acolo, frate şi, din câte-am înţeles cu şi cu Roman, o să 
fie ca şi cum am culege bani de pe stradă. Apropo, numele meu 
e Cyrus - Cyrus M. Pe tovarăşul meu îl cheamă Roman Z., iar tu 
eşti Wolfie H. Fireşte, nu întrebăm niciodată ce înseamnă 
inițialele numelor noastre; de altfel n-are importanţă, fiindcă mai 
avem şi altele, nu-i aşa, frate? 

— Javoohl. Wolfgang dădu din cap, apoi se albi la faţă. Adică e 
foarte corect... bruder. 

— Ce? 

— Frate, adăugă imediat Hitluh, în chip de scuză. Frate, vreau 
să zic frate! 

— Ce dracu', Wolfie, nu te supăra, te-am înţeles. Şi eu vorbesc 
nemţeşte. 

— Da? 

— Da, ce dracu'. De ce crezi că am fost la închisoare? 

— Fiindcă vorbeşti germana...? 

— Oarecum, amice, zise gigantul cu piele neagră. Vezi tu, eu 
sunt chimist, lucrez la stat şi am fost trimis la Bonn ca să particip 
la un proiect de fertilizare a solului la Stuttgart. Numai că nu era 
vorba despre asta. 

— Despre ce? 

— Fertilizare... Ah, era un rahat, dar nu era fertilizare, doar un 
gaz, foarte nesănătos. Pregătit pentru Orientul Mijlociu. 

— mein Gott! Dar poate existau nişte motive...? 

— Sigur, au existat. Bani gheaţă şi uciderea multor oameni 

despre care şefii credeau că nu sunt prea importanţi. Trei dintre 
ei m-au găsit într-o seară analizând combinaţia finală. Mi-au zis 
că sunt un schwarzer şi au sărit pe mine; doi au scos armele... 
Asta a fost. 

— Asta a fost ce? 

— l-am aruncat pe toţi trei nemţălăii ăia albi în cuve - ceea ce 
i-a împiedicat să apară în instanţă pentru a răspunde pledoariei 
în apărarea mea... Aşa că, din motive diplomatice, m-am ales cu 
cinci ani de puşcărie aici, în loc să fac cincizeci acolo. M-am 
gândit că-mi erau datori cu trei luni, aşa că Roman şi cu mine am 
evadat noaptea trecută. 

— Dar noi suntem mercenari, nu chimişti! 

— Un om poate avea mai multe meserii, amice. Ca să trec prin 
două facultăţi în şapte ani, mi-am luat liber câteva luni din 
diverse slujbe. Din Angola, din Oman, Karaci, Kuala Lumpur. N-o 
să te dezamăgesc, Wolfie. 

— Domnu ’ Wolfowitz, îl întrerupse Roman Z., bombându-şi 
pieptul acoperit cu bluză oranj şi aşezându-şi picioarele de parcă 
ar fi vrut să adopte o postură de derviş ţigănesc. Ai în faţa ta pe 
cel mai mare om cu o lamă, o lamă tăcută, pe care sperai 
vreodată să-l întâlneşti!... Hârşti, hârşti, parezi, înfigi! 

Cuvintele fură însoţite de gesturi violente şi răsuciri rapide, în 
timp ce eşarfa albastră şfichiui aerul, iar bluza oranj se înfoie. 

— Întreabă pe oricine din munţii sârbo-croaţi! 

— Dar ai fost la închisoare aici... 

— Am folosit câteva sute de cecuri false, ce să-ţi mai zic? 
răspunse Roman Z. Pe un ton amar, întinzând mâinile a scuză. 
Dacă emigrezi, indiferent de metode, n-o faci într-o ţară străină 
care nu te înţelege. 

— Aşa, Wolfie, zise Cyrus M., cu o anume fermitate în voce. 
Acum ai aflat ceva despre noi, dar ce ne spui despre tine? 

— Păi, băieţi, vedeţi voi, io-s ceea ce unii oameni numesc un 
anchetator clandestin de potlogării. 

— Şi eşti un băiat din Sud, care vorbeşte germana, îl 
întrerupse Cyrus. O combinaţie cam ciudată, nu-i aşa? 

— Mie-mi spui? 

— Cred că asta se vede când eşti tulburat, Wolfie. De ce eşti 
tulburat, amice? 

— Nu m-ai înţeles, Cyrus. lo-s doar nerăbdător să-ncepem 
treaba! 

— A, o s-o-ncepem imediat, poţi jura pe fundul tău băţos c-aşa 


266 


o să fie. Doar că ne-ar plăcea să ştim ceva mai multe despre 
partenerul nostru. Vezi tu, s-ar putea să trebuiască să ne dăm 
vieţile pe mâna ta, înţelegi asta, Wolfie, nu?... Da' cum de-a- 
nvăţat un băiat bun ca tine germana? |ţi trebuia la anchetele tale 
clandestine? 

— Asta e! răspunse Wolfgang, cu un rânjet încremenit pe 
buze. Vezi tu, am fost antrenat să mă infiltrez în oraşe germane 
ca Berlin şi Munchen ca să caut comunişti; da’ ştii ce-am găsit? 

— Ce-ai găsit, mein kleiner? 

— Am aflat că sclifosiţii noştri guvernanţi se uită-n altă parte şi 
nu dau doi bani pe toată treaba! 

— Adică ticăloşii ăia de comunişti de la Poarta Brandenburg, 
care se plimbă pe Unter den Linden? 

— Ăia erau sigur matoli, ţi-o zic io! 

— Sie sprechen nicht sehr gut Deutsch. 

— Păi, n-am învăţat prea mult ca să mă prind aşa repede, da' 
tot am priceput. 

— Sigur, înţeleg. Doar câteva cuvinte de bază şi fraze... 

Deodată, uriaşul negru întinse în faţă mâna dreaptă, în chip de 
salut. 

— Hei] Hitler! 

— Sieg Heil! răcni Wolfgang atât de tare, încât mai mulţi 
călători din aeroport întoarseră capetele, îi priviră, apoi se 
îndepărtară grăbiţi. 

— Ai greşit zona oraşului, Wolfie. Brandenburgul era de 
cealaltă parte a Zidului, înainte să cadă. Acolo toți erau 
comunişti. 

Cyrus M. Îl trase brusc pe uluitul Hitluh în umbra stâlpului şi, 
cu un pumn, îl făcu pe neonazist să-şi piardă cunoştinţa. 

— De ce dracu’ ai făcut asta? strigă zăpăcit ţiganul cu eşarfa 
albastră, urmându-şi tovarăşul de celulă în zona întunecată. 

— Îi simt pe nemernicii ăştia de la un kilometru, răspunse 
masivul chimist negru, sprijinindu-l pe Wolfgang de stâlp şi 
smulgându-i valiza din mâna dreaptă. Deschide-o şi răstoarnă 
conţinutul. 

Roman Z. Se conformă, scoțând la iveală coperta sângerie, ca 
o diademă de rubine, a cărţii Mein Kampf. 

— Asta nu-i băiat bun, spuse ţiganul, aplecându-se şi ridicând 
cartea. Ce facem acu', Cyrus? 

— Am auzit ieri ceva la radioul din celulă, care m-a captivat 
oarecum. Şi n-o să crezi, dar s-a întâmplat chiar aici, în Boston! 

THE BOSTON GLOBE 
NAZIST AMERICAN GOL GASIT PE TREPTELE UNEI 
SECŢII DE POLIŢIE 


Cu un exemplar din Mein Kampf legat pe piept. 


Boston, 26 august. După un model grotesc al activităţilor 
criminale ale nudiştilor, corpul ghemuit al unui bărbat gol, cu o 
bandă adezivă lată aplicată peste gură şi în jurul pieptului, sub 
care se afla un exemplar din Mein Kampf de Adolf Hitler a fost 
aruncat pe scările Secţiei de Poliţie Cambridge aseară, la ora opt 
şi zece minute. Şapte martori, care se aflau în apropiere în acel 
moment şi care au refuzat să-şi spună numele, susţin că un taxi a 
ieşit din curbă şi doi bărbaţi, unul îmbrăcat ţipător, iar celălalt un 
negru masiv au cărat corpul pe scări, s-au întors la taxi şi au 
plecat în grabă. Victima a fost identificată ca fiind Wolfgang A. 
Hitluh, un nazist american dat în urmărire, pe numele lui Billy-Bob 
Bayon născut în Screndipity Parish, Louisiana, presupus a fi 
violent. Autorităţile sunt tulburate şi uluite, deoarece domnul 
Hitluh, ca şi cei patru bărbaţi goi găsiţi pe acoperişul hotelului 
Ritz-Carlton cu două zile în urmă, pretinde că are imunitate 
guvernamentală, deoarece se afla în timpul exercitării unei 
operaţiuni ultrasecrete, sub deplină acoperire. Ofiţerul pentru 
relaţii cu presa de la FBI, deşi neagă orice implicare a instituţiei 
sale, a avut următorul comentariu: „Nu permitem în nici o 
împrejurare agenţilor noştri să-şi dea jos îmbrăcămintea, nici 
măcar cravatele”. Un purtător de cuvânt al CIA, negând, de 
asemenea, că ar avea cunoştinţă de activităţile domnului Hitluh, a 
făcut următoarea declaraţie: „După cum se ştie, Carta din 1947 
interzice Agenţiei să acţioneze în interiorul ţării, în împrejurări în 
care sprijinul nostru e solicitat de autorităţile naţionale, acesta 
poate fi acordat numai cu aprobarea directorului şi sub 
supravegherea Congresului. Dacă fostul director patriot Vincent 
Mangecavallo a făcut astfel de înţelegeri, ele nu se regăsesc în 
dosarele noastre. De aceea, orice cercetare trebuie coordonată de 
cei din Congres”. 


THE BOSTON GLOBE 
(Pagina şaptezeci şi doi. Reclame) 
26 august. - Un taxi aparţinând lui Abul Shirak din 3024 Center 
Avenue a fost furat ieri-seară, în timp ce proprietarul îşi bea 


cafeaua la Liberation Diner. El a reclamat furtul la poliţie; apoi, la 

ora opt şi jumătate seara, a sunat din nou, anunțând că vehiculul 
i-a fost înapoiat. Când a fost interogat prima dată de către poliţie 
şi-a amintit doar că stătuse lângă un bărbat cu o cămaşă oranj de 
mătase şi un cercel de aur în ureche, cu care purtase o 
conversaţie aprinsă; apoi constatase lipsa cheilor de la maşină. 
Nu se aşteaptă alte investigaţii, deoarece domnul Shirak spune că 
şi-a recuperat maşina. 


— Dă-mi un răspuns, macaronarule în engleza ta sclifosită! 
ţipă purtătorul de perucă roşie, Vinnie Bum-Bum, în receptorul 
telefonului public de pe Collins Avenue, în Miami Beach, Florida. 
Ce dracu' s-a întâmplat? 

— Vincenzo, nu eu l-am găsit pe lunaticul ăla, ci tu, se auzi 
vocea lui Smythington-Fontini, din apartamentul său de la hotelul 
Carlyle din New York. Dacă îţi aminteşti, eu te-am avertizat în 
privinţa lui. 

— N-a apucat să facă nimic! Scrântiţii ăia sunt în stare să-şi 
vâre fundu’ gol şi într-o gaură de guzgan, da' el a fost 
scurtcircuitat înainte să-şi găsească fundu'! 

— La ce te aşteptai de la un negru şi un ţigan însoţiţi de un 
hitlerist fanatic? Cred că ţi-am mai spus asta. 

— Mi-ai spus şi că măscăricii ăia nu vorbeau decât despre bani 
gheață, corect? 

— In privinţa asta, trebuie să-mi revizuiesc părerea. Pe de altă 
parte, o să-ţi dau şi o veste bună. Primii doi aleşi au luat legătura 
cu generalul şi se află acum în noua combinaţie, la posturile lor. 

— De unde dracu’ ştii asta? 

— Manpower Plus-Plus m-a sunat şi m-a informat. A telefonat 
agentul Cyrus M., dintr-un loc numit Swampscott şi le-a spus că 
totul este sub control. Mai spunea şi că nu-l interesa să fie făcut 
colonel de către general. Eşti mulţumit acum, Vincenzo? 

— Pe dracu', nu! Ai citit ce-au spus javrele alea de la Agenţie 
despre mine? Cică s-ar putea să fi făcut eu toate înțelegerile, 
fără să spun nimănui! Ce porcărie mai e şi asta? 

— Nimic nou, Vincenzo. Cine-i mai bun decât un mort pentru a 
fi învinuit - dacă există vreo vină? Şi chiar dacă te scoli din morţi 
în insulele Dry Tortugas, unele lucruri nu se schimbă. Tu ai făcut- 
0. 

— Prin tine! 

— Eu sunt invizibil... Bum-Bum. De acum înainte, dacă vrei să 
părăseşti Dry Tortugas, lucrezi numai pentru mine, capisce? Stai 
jos, Vincenzo, nu în picioare. 

— Nu cred asta! 

— De ce nu? Tu ai spus-o. Sunt fiul mamei mele... Depune-ţi 
eforturile pe Wall Street, prietene. Eu o să am nişte profituri 
uriaşe, iar tu - mă rog, stabilim mai târziu. 

— Mamma mia! 

— Bine zis, bătrâne prieten. 

Imensa cameră de zi din casa de vacanţă a lui Bimbaum avea 
vedere spre plajă, printr-o serie de uşi glisante din sticlă ce 
dădeau pe o terasă largă, din lemn de brad, întinsă pe toată 
lungimea casei. Se luminase de ziuă. Cerul era mohorât, oceanul 
cu apele învolburate trimitea valuri scurte şi dese ce năvăleau pe 
nisip, retrăgându-se în silă, cu promisiunea că vor reveni. 

— O să fie o zi mizerabilă, nu-i aşa? zise Sam Devereaux, 
ieşind din bucătărie cu o cană de cafea. 

— Nu arată prea încurajator, răspunse negrul uriaş, prezentat 
tuturor cu o seară înainte drept Cyrus M. 

— Ai stat treaz toată noaptea? 

— Obişnuinţa, avocat. Il cunosc pe Roman Z., dar nu şi pe cei 
doi hispanici. Desi-Unu şi Doi - să fim serioşi, ce fel de 
pseudonime sunt astea? 

— Dar Cyrus M. Ce fel de nume e? 

— De fapt, e Cyril, iar M. Vine de la mama, care m-a învăţat şi 
cum să ies dintr-o zonă mlăştinoasă din delta fluviului 
Mississippi. M-au ajutat şi cărţile, dar s-a pus accentul mai ales 
pe duritate. 

— Cred că puteai să joci în Liga Naţională de Fotbal. 

— Sau să învârt o bâtă, să boxez, ori să fiu Diavolul Negru la 
lupte?... Gândeşte-te la altceva, domnule avocat, asta-i o 
tâmpenie; dacă nu eşti cel mai bun, sfârşeşti plin de vânătăi, cu 
jumătate de creier şi pe drumuri. Şi te asigur că nu puteam să fiu 
cel mai bun. Nu mă trăgea inima. 

— Pari a fi un om educat. 

— Sunt şcolit. 

— Asta-i tot ce ai de zis? 

— Hai să stabilim un lucru, avocat. Am fost angajat să vă 
protejez, nu să vă povestesc viaţa mea, zise Cyrus amabil. 

— In regulă. Scuze... La ce concluzii ai ajuns după analizarea 
situaţiei noastre - de vreme ce pentru asta te plătim? 

— Am verificat tot terenul, de la plajă până sus, pe coline, la 
marginea drumului. Suntem vulnerabili, dar pe la amiază n-o să 
mai fim. 

— Ce vrei să spui? 

— L-am sunat pe oamenii de la firma care m-a angajat şi le-am 
spus să-mi trimită şase aparate de siguranţă, acţionate de baterii 
cu litiu şi cu antene de înălţimea taliei - sunt invizibile în iarba 
înaltă şi pot controla ţărmul. 

— Asta ce dracu' înseamnă? 

— Asta înseamnă că orice obiect în mişcare, mai greu de 
douăzeci de kilograme, care întrerupe undele emise, 
declanşează o alarmă care se aude de la cel puţin opt kilometri. 

— Ştii să-ţi faci treaba, Cyrus M. 

— Sper că şi voi ştiţi să v-o faceţi pe a voastră, mormăi omul 
de pază, ducând la ochi un binoclu şi cercetând împrejurimile. 

— Asta-i o remarcă ciudată. 

— Cred că vrei să spui „impertinentă”. 

Sub binoclu se zări rânjetul lui Cyrus. 

— Da, se poate spune şi aşa, totuşi e o remarcă ciudată. Ai 
putea s-o explici? 

— Sunt, probabil, mai bătrân decât crezi, domnule D. Şi am o 
memorie destul de bună. 

Cyrus reglă distanţa focală a binoclului şi continuă să 
vorbească: 

— Când ne-am prezentat aseară - cu noms de guerre, desigur 
- şi am primit instrucţiunile de la general, gândul m-a dus cu 
câţiva ani în urmă... Fiindcă am petrecut ceva timp acolo, 
articolele despre Extremul Orient îmi atrag de obicei atenţia... 
Generalul vostru e aceeaşi persoană cu cel care a fost expulzat 
din China fiindcă a profanat un fel de monument naţional în 
Beijing, nu-i aşa? De fapt, îmi amintesc chiar şi numele - 
generalul Mackenzie Hawkins - care se potriveşte cu apelativul 
„comandant H”, numai că toţi îi spuneaţi „general”, aşa că 
gradul lui era uşor de ghicit... El e omul, acelaşi general care i-a 
făcut, pe cei de la Washington să tremure neputincioşi în timpul 
procesului său din China. 

— Deşi nu admit că există vreo fărâmă de adevăr în ipoteza 
dumitale ridicolă, ce vrei de fapt să spui? 

— Ei bine, asta are legătură cu metoda prin care am fon 
recrutat pentru această slujbă. 

Cyrus plimbă încet binoclul dintr-o parte în alta, mişcându-şi 
capul şi umerii largi asemenea bustului animat al unei statui 
impresionante, amenințătoare prin liniile sale sculpturale. 

— Vezi dumneata, am lucrat mai mulţi ani în acest sistem, la 
intervale neregulate, e adevărat, mai cu seamă în tinereţe, dar 

ştiu cum stau lucrurile, iar regulile nu se schimbă. La orice 
acţiune obişnuită, ni se prezintă o scurtă, dar aprofundată 
analiză a sarcinii încredințate... 

— Ce înseamnă asta, mai exact? întrebă Sam. 

— Nume, condiţii, scurte indicaţii verbale privind natura 
misiunii... 

— De ce? îl întrerupse Devereaux. 

— Hei, avocat, zise încet Cyrus, îndepărtând binoclul de la ochi 
şi privindu-l pe Sam. Acum chiar faci pe avocatul, nu-i aşa? 

— De vreme ce ştii că asta sunt, la ce te-ai fi aşteptat... 
Apropo, de unde ştii? 

— Voi, filfizonii ăştia, sunteţi toţi, toţi la fel, răspunse Cyrus, 
chicotind. V-aţi trăda chiar dacă aţi fi munţi - v-ar zbura mâinile 
din încheieturi argumentând prin limbajul semnelor. 

— Ai auzit de mine? 

— Am auzit de toţi trei - tipul în vârstă, domnişoara bronzată, 
care n-a avut nevoie de soare ca să arate aşa. li dumneata. Dacă 
îţi aminteşti, generalul mi-a ordonat aseară sa dau o raită prin jur 
şi să verific toate punctele de intrare. Voi tiv i nu vă culcaserăţi şi 
vă ocupați de mama dumitale - cel puţin aşa cred, că e mama 
dumitale - iar „comandantul H”, care ar putea să fie de fapt 
„Preparatul H”, s-a dus la culcare. Să zicem că am avut de-a face 
cu legea de câteva ori în viaţa mea de adult, aşa că îmi dau 
seama când vorbesc nişte avocaţi. 

— In regulă, admise Devereaux. Revenind la prima mea 
întrebare: De ce faceţi analizele alea dacă sunteţi doar gardieni 
angajaţi? 

— Fiindcă nu suntem „doar gardieni”, suntem mercenari... 

— Sunteţi ce? ţipă Sam. 

— Soldaţi plătiţi şi vorbeşte mai încet. 

— O, Doamne! 

Din nefericire, o dată cu greşit orientata rugăciune, Devereaux 
vărsă cana cu cafea pe partea din faţă a pantalonilor săi. 

— lisuse, e fierbinte! 

— Aşa e de obicei cafeaua bună. 

— Ţine-ţi gura! strigă Sam, aplecându-se şi fluturându-şi 
zadarnic pantalonii. Mercenari? 

— M-ai auzit bine, iar asta ar trebui să-ţi dea răspunsul la 
prima dumitale întrebare, adică de ce mi se dau analize ale 
misiunii. O să-ţi spun... Toţi cred că mercenarii acceptă orice 
misiune în schimbul atotputernicului dolar, dar nu e adevărat. 

Am schimbat taberele atunci când nu-mi păsa, dar n-am s-o fac 
când îmi pasă. Pur şi simplu nu accept slujba... N-o accept nici 
atunci când nu mă simt bine cu cei cu care lucrez - ăsta-i motivul 
pentru care nu aveţi al treilea „gardian”. 

— Trebuia să mai fie cineva? 

— Nu-i aici, aşa că nu are rost să discutăm. 

— Bine, bine! 

Devereaux îşi îndreptă spatele şi continuă: 

— Asta mă conduce la a doua întrebare, care este: ce dracu' a 
fost asta? 

— N-ai pus-o dumneata, avocat, eu am lăsat-o în suspensie. 

— Fii mai clar, te rog. 

— De ce nu ni s-a dat o analiză mai detaliată a acestei 
misiuni?... Dintr-o îndelungată experienţă, o să încerc să-ţi dau 
un răspuns rezonabil. 

— Te rog s-o faci. 

— Ni s-a spus doar că e vorba despre şapte persoane, dintre 
care trei militari - ceea ce se presupunea că ne va uşura munca. 
Nimic despre împrejurări, nici descrierea inamicilor potenţiali, 
nici urmă de aspecte politice - în sens larg, cum ar fi legalitatea 
sau ilegalitatea unei cauze; în rezumat, nimic în afară de nişte 
cifre, care ar putea fi fără importanţă. lţi spune ceva asta? 

— Un lucru evident, răspunse Sam. Desfăşurarea acestei 
misiuni, cum o numeşti, trebuie să rămână secretă. 

— Asta-i un fel de-a vorbi oficial, nu ca mercenari. 

— Mercenari? 

— Limbajul mercenarilor. Acceptăm riscuri mari pentru dolari 
mulţi, dar nu putem fi obligaţi să acţionăm în ceaţă, fără o bază 
insuficientă de date. Aşa ceva se potriveşte ofiţerilor de 
informaţii fanatici, care acţionează sub acoperire în Cambodgia 
sau Tanganyika şi care pot fi consideraţi norocoşi dacă familiile 
lor primesc pensia când ei nu se mai întorc. Incepi să vezi 
deosebirea? 

— Până acum, nu e prea greu de priceput, dar nu înţeleg unde 
vrei să ajungi. 

— O să fiu mai clar. Informaţiile care nu ni s-au dat ar putea 
cuprinde numai două variante. Prima ar fi o intervenţie 
guvernamentală, neoficială, ceea ce înseamnă că nimeni nu 
poate şti nimic, fiindcă oricine ar şti, oficial sau altfel, ar sfârşi 
într-o groapă cu var... iar a doua posibilitate e şi mai puţin 
tentantă. 


274 


— Zău? zise Devereaux, studiind cu o privire neliniştită chipul 
impasibil al lui Cyrus M. 

— O operaţiune de provocare, avocat. 

— De provocare... ? 

— Da, dar nu de genul ăla simpatic, prin care un escroc e prins 
în timp ce pune la cale o înşelăciune, nici cel prin care indivizi 
imorali sunt surprinşi luând mită deşi n-ar trebui; e vorba de ceva 
mult mai rău... Există un termen pentru asta; i se spune 
„Provocare permanentă”. 


— Permanentă? 

— Cum ar veni, incurabilă. 

— Adicâ...? 

— Duuu-duuu-iii duuu, duuu-tii-duuu-tii-duuu-tii-duuu, 
murmură uriaşul mercenar. 

— Ce? ţipă Sam. 


— Vorbeşte mai încet!... încerc să-ţi explic a doua posibilitate. 
Se ridică un zid de protecţie pentru a deghiza adevărata intenţie. 
Executarea. 

— lisuse Hristoase!... Şi de ce îmi spui mie asta? 

— Fiindcă s-ar putea ca eu şi Roman Z. Să ieşim din 
combinaţie. 

— De ce? 

— Nu mi-a plăcut al treilea mercenar pe care l-au trimis şi, în 
afară de asta, ştiind acum cine e comandantul H, bănuiesc că 
cineva vrea capul generalului vostru şi pe ale voastre, de vreme 
ce vă aflaţi în aceeaşi găleată. Poate că sunteţi scrântiţi, dar din 
cât înţeleg, nu meritaţi asta, mai ales fata, iar eu nu vreau să fiu 
părtaş la aşa ceva... O să instalez firele alea - dacă or să ajungă 
vreodată aici - pe urmă ne mai gândim. 

— Doamne, Cyrus!... 

— Mi s-a părut că aud voci, parcă şi nişte ţipete, zise Jennifer 
Aripă Roşie, ieşind din bucătărie cu o ceaşcă de ceai. Sam 
Devereaux! răcni ea, uitându-se ţintă la pantalonii avocatului. Ai 
făcut-o din nou! 


Cei şase bărbaţi aveau vârste cuprinse între douăzeci şi şase 
şi treizeci de ani, unii erau mai înalţi, alţii mai scunzi, dar existau 
trei elemente care-i caracterizau. Fiecare chip avea un „aspect” 
distinctiv, cu trăsături mai aspre sau mai blânde, cu ochi 
pătrunzători sau inexpresivi, fiecare faţă trăda o anume... hai să 
recunoaştem - teatralitate şi fiecare corp era bine antrenat, în 

sfârşit, fiecare pereche de coarde vocale era capabilă să exprime 
un foarte larg registru de octave, împreună cu o şi mai largă 
paletă de dialecte (indispensabilă pentru rostirea reclamelor). 
Toate cele de mai sus erau esenţiale pentru meseria lor şi 
figurau firesc în fişele lor personale ce ajungeau cu o regularitate 
impresionantă pe birourile ingraţilor agenţi şi producători. Ei erau 
actori, cele mai rănite şi neînţelese fiinţe de pe faţa pământului - 
mai ales când n-aveau de lucru. Într-un cuvânt, erau mici. Şi 
unitatea lor era unică în analele operaţiunilor sub acoperire. 
Fusese constituită iniţial de către un colonel mai vârstnic de la 
Fort Benning, un împătimit al filmelor, televiziunii şi teatrului. Era 
cunoscut pentru faptul că anula şedinţele nocturne de 
antrenament, dacă se întâmpla ca acestea să fie programate în 
acelaşi timp cu vreun film pe care voia să-l vadă în Pittsfield, 
Phoenix ori Columbus; de asemenea, se spunea că se milogea să 
obţină un avion pentru a se duce să vadă anumite piese de 
teatru la New York şi Atlanta. Datorită accesibilităţii sale, 
televiziunea era principalul său narcotic. A patra sa soţie 
confirmase, la procesul de divorţ, faptul că stătea în fiecare 
noapte în faţa televizorului şi urmărea, în acelaşi timp, două sau 
trei filme, schimbând canalele cu telecomanda. Aşa că, în mod 
firesc, atunci când şase actori adevăraţi, indiscutabil actori şi-au 
făcut apariţia la Fort Benning, imaginaţia lui a luat viteză - unii 
colegi pretindeau chiar că a luat-o razna. 

Supraveghea fiecare om la antrenamentele de bază, 
minunându-se de calităţile lor fizice, ca şi de capacitatea lor de a 
atrage atenţia într-o mulţime, dar întotdeauna de o manieră 
pozitivă. Fusese copleşit de modul firesc în care se acomodau 
instinctiv cu mediul în continuă schimbare: foloseau la un 
moment dat argoul străzii ca recruţii din mediul urban, pentru a 
trece imediat la vreun dialect al băieţilor de la ţară. 

Colonelul Ethelred Brokemichael - fostul genera/ de brigadă 
Brokemichael, până când jigodia aia de avocat de la Harvard, de 
la biroul inspectorului general, îl acuzase din greşeală de trafic 
de droguri în Asia de sud-est! Droguri? El nu ştia să deosebească 
coca de cola! Facilitase transportul proviziilor de medicamente, 
iar când i se oferiseră bani, donase cea mai mare parte 
orfelinatelor, păstrându-şi o mică sumă pentru biletele de teatru. 
Cu aceşti actori, era convins că găsise calea de întoarcere spre 
gradul pe care îl merita din plin. (Se întrebase adesea de ce 
optase vărul său Heseltine pentru demisie, când el fusese cel 

mustrat sever şi degradat, nu Heseltine, amatorul ăla smiorcăit 
căruia îi plăcuseră întotdeauna cele mai elegante uniforme, din 
care cauză arăta ca un personaj de operetă). Găsise soluţia! O 
concepţie cu totul originală în legătură cu operaţiunile 
clandestine: o unitate de actori profesionişti bine antrenați, 
asemenea unor cameleoni capabili să-şi schimbe înfăţişarea şi 
atitudinea în funcţie de ţintele pe care trebuiau să le penetreze. 
O companie vie, veridică, interpretând repertoriul de agents 
provocateurs! |nvinsese! 

In acest fel degradatul colonel Ethelred Brokemichael, 
folosindu-se de câteva cunoştinţe bine plasate la Pentagon, 
obținuse comanda unică a micului grup de interpreţi, ca şi 
libertatea de a-i promova după cum dorea şi de a-i trimite pe 
câmpul de luptă acolo unde erau necesare operaţiuni acoperite. 
Se gândise să le spună „Echipa Z”, dar actorii, la unison, 
respinseseră numele. Refuzaseră să accepte ultima literă a 
alfabetului, deoarece folosirea primei litere ar fi fost fără îndoială 
un plagiat, insistaseră pentru altă denumire, considerând că, 
dacă s-ar fi făcut vreodată un serial de televiziune, vor avea 
controlul asupra distribuției, scenariului, rezultatelor şi 
drepturilor aferente. 

Numele apăru o dată cu a treia lor infiltrare într-un interval de 
nouă luni, atunci când penetraseră o cunoscută grupare a 
Brigăzilor Roşii din Colonna, Italia şi eliberaseră un diplomat 
american ce fusese luat ostatic. Reuşiseră acest lucru publicând 
în ziare o reclamă în care pretindeau că sunt cei mai buni 
proprietari comunişti de restaurant din oraş. Datorită acestui fapt 
au fost angajaţi să furnizeze mâncare şi băutură pentru 
petrecerea dată în cinstea aniversării zilei de naşterea 
depravatului terorist-şef organizată la un domiciliu clandestin. 
Restul, cum se spune, fusese zuppa dianitra - supă de rață. Se 
născuse o legendă - Cei; Şase Sinucigaşi erau o forţă de care 
trebuia să se ţină seama. 

Misiunile care au urmat, în Beirut, Gaza, Osaka, Singapore şi 
Basking Ridge, New Jersey, n-au făcut decât să sporească 
reputaţia unităţii. Reuşiseră să se infiltreze şi să-i demaşte pe 
mulţi dintre cei mai mari infractori din lume, de la căpetenii ale 
traficului de droguri şi negustori de arme până la ucigaşi plătiţi şi 
investitori în bunuri imobiliare, nesuferind, în timpul acestor 
acţiuni temerare, nici un fel de pierderi. 

Nu trăseseră niciodată vreun foc de armă, nu scoseseră cuțitul 

şi nu aruncaseră nici o grenadă. Dar asta o ştia un singur om - 
reabilitatul general de brigadă Ethelred Brokemichael. Era atât 
de dezonorant! Faimoşii Şase Sinucigaşi, acest pretins model de 
perfecţiune al echipelor morţii, nu omorâseră pe nimeni - doar 
negociaseră în toate misiunile potenţial fatale ce le fuseseră 
încredințate. Era de-a dreptul umilitor! 

Când secretarul de stat Warren Pease sosi la Fort Benning şi 
îndreptă Jeepul de două persoane spre cel mai îndepărtat punct 
al celor aproape patruzeci de mii de hectare de teritoriu al 
armatei, pentru a-i înmâna instrucţiunile ultrasecrete lui 
Brokemichael, Ethelred văzu lumina de ia capătul tunelului său 
personal, propria s-a răzbunare! Conversaţia decurse după cum 
urmează. 

— Am discutat problema cu oamenii noştri din Suedia, zise 
Pease. Ei vor spune comitetului pentru Premiul Nobel că e vorba 
despre o criză la nivel naţional şi-i vor întreba ce cantitate de 
hering trebuie să importăm. Pe urmă, băieţii dumitale vor zbura 
de la Washington, nu de la Stockholm, lăsând să se înţeleagă că 
am vorbit cu preşedintele; apoi primarul din Boston îi va 
întâmpina la aeroport cu o conferinţă de presă, limuzine şi 
escortă de motociclişti, tot tacâmul. 

— De ce la Boston? 

— Fiindcă e Atena Americii, un centru universitar, locul unde 
poate vorbi o asemenea delegaţie. 

— Şi unde s-ar putea să fie Hawkins? 

— Credem că e posibil, îl întrerupse secretarul de stat. Nu v-a 
renunţa la premiul ăla. 

— Pentru Dumnezeu, Şoimul ar fi în stare să sară dintr-un 
vapor lângă Hanai şi să traverseze înot Pacificul ca să-l obţină! 
lisuse. Oşteanul Secolului! Bătrânul Georgie Patton ar trimite 
fulgere din cer. 

— Şi de îndată ce apare, băieţii dumitale pun mâna pe el şi 
pornim în grabă peste Atlantic spre nord, cât mai la nord. 
Impreună cu toţi ticăloşii ăia lipsiţi de patriotism care lucrează 
pentru el. 

— Cine ar putea fi ăia? întrebă generalul Brokemichael, nu 
prea interesat. 

— Păi, primul e un avocat din Boston care l-a apărat pe 
Hawkins la Beijing, pe nume Devereaux... 

— Vaauuu! ţipă generalul, răcnetul lui putând fi comparat doar 
cu o explozie nucleară în deşert. Rahatu/ ăla de Harvard? strigă 

el, cu venele de la gâtul său îmbătrânit atât de pronunţate, încât 
secretarul de stat crezu că avea să-şi dea duhul pe peticul de 
pământ de alături, plin cu flori de câmp. 

— Da, cred că a studiat la Harvard. 

— E mort, mort, mort! urlă generalul, izbind deodată aerul 
Georgiei cu pumnii şi lovind pământul cu cizmele lui militare 
complet inutile. E terminat, ţi-o promit eu!... Brian-Donlevy a zis 
asta la Zindelneuf, în Beau Geste. 


Marlon, Dustin, Telly şi Ducele stăteau unul în faţa celuilalt în 
cele patru fotolii rotative din aeronava Air Force ll, în vreme ce 
Sylvester şi sir Larry se aflau la mica masă de şedinţe din centrul 
avionului. Toţi îşi studiau replicile scrise, dorind să-şi amelioreze 
cunoştinţele gramaticale, pentru a putea întreţine nişte 
conversații spontane. În timp ce avionul oficial începu coborârea 
spre Boston, se putea auzi bolboroseala celor şase voci diferite, 
puternic marcate de interpretările deosebite ale accentului 
suedez aplicat limbii engleze. In faţa fiecărui chip se aflau oglinzi 
de douăzeci pe douăzeci şi cinci de centimetri în care Cei Şase 
Sinucigaşi îşi verificau machiajul - trei bărbi, două mustăţi şi un 
mot pentru sir Larry. 

— Salut! strigă un bărbat tânăr, blond, ieşind de pe uşa unei 
cabine aflate spre coada avionului. Pilotul mi-a spus că acum pot 
să ies. 

Cacofonia vocilor se stinse, în vreme ce vicepreşedintele 
Statelor Unite înainta rânjind spre centrul vast al aeronavei. 

— Nu-i aşa că-i amuzant? zise el vesel. 

— Cine-i al lui? întrebă Sylvester. 

— EI, îl corectă sir Lany, potrivindu-şi moţul. Cine-i el, Sly. 

— Da, sigur, dar ce este? 

— Asta-i avionul meu, răspunse pretinsul moştenitor al 
Biroului Oval. Nu-i aşa că-i grozav? 

— la un loc, drumeţule, spuse Ducele. Dacă vrei ceva de 
haleală sau o sticlă de poşircă, apasă pe unul din butoanele alea. 

— Ştiu, ştiu. Toţi tipii ăştia formidabili sunt echipajul meu. 

— El-el-el-el e vice-vice-vice... ştii tu, strigă Dustin, mişcându- 
şi capul nu dintr-o parte în alta, ci un cercuri. S-a născut exact- 
exact-exact la ora unsprezece douăzeci şi două dimineaţa în 
1951... exact la şase-şase-şase ani, douăsprezece zile, şapte ore- 
ore-ore şi douăzeci şi două-două-două minute după predarea 
japonezilor-japonezilor-japonezilor pe nava de război-război- 

război Missouri, 

— Gura, Dusty! răcni Marlon, scărpinându-se la subsuoara 
stângă cu mâna dreaptă. M-am plictisit de imitaţia asta-asta- 
asta, ai aflat cumva de unde sunt eu, ai, Dusty? 

— Tu şi-al tău tramvai-tramvai-tramvai. 

— Ei, haide, faţă de copil, vrei o acadea? întrebă Telly, rânjind 
la vicepreşedinte. E-n regulă, puştiule, dar stai jos şi ţine-ţi gura, 
bine? Avem treabă, pricepi? 

— Mi s-a spus că sunteţi actori! zise vicepreşedintele, lăsându- 
se să cadă într-un scaun, cu o expresie plină de entuziasm. Mi-ar 
fi plăcut să fiu actor. Ştiţi, multă lume crede că semăn cu starul 
ăla de cinema... 

— El nu poate juca! rosti sir Lany din spatele mesei, cuprins de 
o mânie britanică. A avut doar noroc şi pile, cu faţa aia stupidă şi 
neverosimilă a lui, total lipsită de personalitate. 

— Un acceptabil regizor-regizor-regizor, se exprimă Dustin. 

— Ce, ai înnebunit? protestă Marlon. Distribuţia a fost totul. 
Actorii l-au cărat în spate! 

— Poate că el i-a distribuit, sugeră Sylvester. Ştii, e posibil, 
şefule. 

— Ascultaţi-mă pe mine, drumeţilor, spuse Ducele, cu ochii 
rătăcind printre fotolii. E vorba despre afacerile necurate din 
birourile agenţilor ălora hoţi de vite şi pământuri. Asta numesc ei 
„afaceri piramidale”. Dacă pui mâna pe un star, iei şi rahatul de 
sub el. 

— Mamă, ăsta-i curat  /imbaj actoricesc! explodă 
vicepreşedintele. 

— E un rahat, puiule şi să nu-ţi apropii feţişoara prea mult de 
el. 

— Telly! strigă înfuriat sir Larry. De câte ori ţi-am spus că unii 
oameni pot scăpa cu faţa curată când rostesc anumite 
obscenităţi, dar tu nu poţi, scumpule! La tine sună ofensator. 

— Hei, şefule, interveni Marlon, schimonosindu-se în oglindă. 
Ce dracu’ ar trebui să spună? „Vai-ţie, mărite Caesar”? Eu am 
încercat de vreo două ori şi n-a mers. 

— Tu nu vorbeşti aşa de bine, Marley, zise Sylvester, lipindu-şi 
barba. Ar trebui să vorbeşti perfect ca să capete sens vorbele 
alea stupide. 

— Tu vorbeşti, stricatule! 

— Şi nici nu gust prea multă pişoarcă din aia, care pentru mine 
e un dolar stacana! 

— Hei, foarte bine, Sly! strigă Marlon, cu accentul său obişnuit 
din Midwest, fără erori sau exagerări. De-a dreptul grozav! 

— Frumoasă replică, băiete, zise Telly, de parcă ar fi fost 
vreun profesor universitar de limba engleză. 

— Noi putem face orice, adăugă Dustin, mângâindu-şi 
mustaţa. 

— Ei bine, domnilor, va trebui să fim al naibii de pricepuţi jos, 
la Aeroportul Logan, spuse Ducele, studiindu-şi nasul uşor fardat 
şi vorbind pe tonul unui înalt funcţionar de corporație. 

— Al naibii să fiu, chiar că suntem mari! strigă sir Larry, cu un 
accent ce amintea de mlaştinile Georgiei. 

— Doamne Sfinte, exclamă Sylvester, rotunjind vocalele 
asemenea unui absolvent trecut prin Facultatea de teatru Yale 
privindu-l fix pe vicepreşedinte. Tu ești; chiar lui! 

— EI, Sly! îl corectă Larry din nou, alunecând pentru scurt timp 
în engleza aristocratică. Cel puţin aşa cred. 

— Apariţia pe calc naturală a unui limbaj îi legitimează 
utilizarea, i-o întoarse Sylvester, continuând să-l privească pe 
vicepreşedinte. Vă mulţumim că ne-aţi pus la dispoziţie avionul, 
dar cărui fapt se datorează? 

— Secretarul de stat Pease s-a gândit că o să facă o impresie 
plăcută la Boston şi, fiindcă eu n-aveam nici o treabă - adică am 
multă treabă, dar săptămână asta nu făceam nimic - am zis: 
„Sigur, de ce nu?” 

Presupusul moştenitor se aplecă în faţă conspirativ. 

— Tot eu am semnat şi „hotărârea”. 

— Ce? întrebă Telly. 

— Hotărârea informativă pentru operaţiunea voastră. 

— Ştim ce e aia, tinere domn, spuse Ducele cu o voce plăcută, 
corespunzătoare rolului său de funcţionar superior într-un 
comitet de conducere. Dar cred că numai preşedintele poate 
semna un asemenea document. 

— Mă rog, el era în baie, iar eu eram acolo, aşa că am zis: 
„Sigur, de ce nu?” 

— Colegialitate de tragedieni, rosti Telly, cu o vibraţie a vocii 
care se poate auzi la faimoasa instituţie de teatru The Players, în 
Gramercy Park din New York. Dacă noi nu rezolvăm treaba asta, 
Congresul o să-i organizeze acestui tânăr o petrecere pe care n-o 
s-o uite niciodată. 

— De fapt, mi-am făcut câţiva prieteni noi acolo... 

— Cu el pus la frigare-frigare-frigare, completă Dustin, rotindu- 

şi convulsiv capul. Timp de exact-exact-exact patru-patru ore, 
douăzeci-douăzeci-douăzeci de minute şi treizeci şi două-două- 
două de secunde. O să aibă fundul bine rumenit. 

— A, un grătar! Mi-ar plăcea. Asta dovedeşte că ei chiar te 
simpatizează. 

— O să ne prezinţi la conferinţa de presă de la aeroport? 
întrebă sceptic Marlon cu un pronunţat accent din Midwest, 
blând, plin de căldură. 

— Eu? Nu, primarul o să vă întâmpine. De fapt, eu nu trebuie 
să ies din avion vreme de un ceas şi ceva şi atunci fără ziarişti 
prin preajmă. 

— Atunci de ce să mai ieşi din avion? întrebă eruditul de la 
Yale care îşi zicea Sylvester. Noi o să luăm un avion militar ca să 
ne ducă la... 

— Nu-mi spune! ţipă vicepreşedintele, acoperindu-şi urechile 
cu mâinile. Nu trebuie să ştiu nimic! 

— Nu trebuie să ştii nimic? îl chestionă Ducele. Dumneata ai 
semnat hotărârea, domnule. 

— Păi, sigur, de ce nu? Dar cine dracu' citeşte tâmpeniile alea? 

— Bietu' Jud e mort, candela-i stă la cap, fredonă Telly din 
fotoliu, vocea lui de bas-bariton potrivindu-se perfect cu melodia 
emoţionantă a lui Rodgers şi Hammerstein. 

— Repet, spuse Sylvester. De ce să părăseşti avionul? 

— Fiindcă trebuie. Vezi tu, un ticălos de grăsan a furat maşina 
soţiei mele - maşina e;, nu a mea - şi eu trebuie s-o identific. 

— Glumeşti! spuse Dustin. Şi e aici, în Boston? 

— Mi s-a spus că a fost folosită de nişte indivizi dezgustători. 

— Ce ai de gând să faci? întrebă Marlon. 

— Să i-o trag jigodiei până la a şaptea spiţă şi-napoi, asta am 
de gând să fac! 

Se aşternu o scurtă tăcere, apoi Ducele, observând atenţia 
camarazilor săi îndreptată asupra vicepreşedintelui, vorbi în 
jargonul omonimului său: 

— Până la urmă, s-ar putea să fii rancho correcto, drumeţule. 
Te-am putea chiar ajuta. 

— Păi, sigur, eu nu înjur niciodată, sau aproape niciodată... 

— Injură, puiule, interveni Telly, căutând în buzunarul vestei şi 
scoțând o bomboană, la o acadea şi nu da înapoi. S-ar putea să-ţi 
fi făcut nişte prieteni pe-aici. Imi închipui că te-ai putea folosi de 
ei. 

— Pregătiți-vă pentru aterizarea la Aeroportul Logan din 

Boston, se auzi în difuzor vocea pilotului din cabina lui Air Force 
IL. Sosirea în optsprezece minute. 

— Mai avem timp să bem ceva, domnule, zise cu voce blândă 
Marlon, studiindu-l pe tânărul politician blond. Tot ce ai de făcut 
e să-l chemi pe steward. 

— De ce dracu' nu? 

Vicepreşedintele Statelor Unite apăsă butonul, iar după câteva 
momente - poate prea multe - stewardul apăru, nu prea 
entuziasmat. 

— Ce vreţi? întrebă caporalul, intimidându-l evident pe 
vicepreşedinte. 

— Ce ai spus, drumețule? răcni Ducele, stând în picioare. 

— Poftim...? 

— Ştii cine e omul ăsta? 

— Da, domnule, sigur, domnule! 

— Atunci stai drept în şa şi dispari în galop, nu la trap! 

În mai puţine minute decât ar fi fost de aşteptat după felul 
cum venise, stewardul se întoarse, însoţit de alt om din echipaj, 
aducând băuturile. Toţi zâmbiră şi ridicară paharele. 

— În cinstea dumitale, domnule, toastă Dustin cu o voce 
limpede. 

— Eu sunt al doilea cu urarea, spuse Telly. Şi uită de acadea, 
prietene. 

— Al treilea...! 

— Al patrulea...! 

— Al cincilea...! 

— Al şaselea...! încheie Ducele, înclinând capul în cea mai 
bună tradiţie englezească. 

— Mamă, Doamne, sunteţi cu adevărat nişte tipi grozavi! 

— Este un privilegiu de a fi prieteni cu vicepreşedintele 
Statelor Unite, spuse blândul Marlon, uitându-se la ceilalţi în timp 
ce bea. 

— Doamne, nu ştiu ce să mai zic. Mă simt de parcă aş fi de-al 
vostru! 

— Chiar eşti, zise Ducele, ridicând a doua oară paharul. Și 
dumneata ai fost tras pe sfoară. 


Jennifer Aripă Roşie, asistată cu entuziasm de Erin Lafferty şi 
de Desi-Unu şi Doi, prepară un grătar multinațional. Deoarece 
maşina de gătit avea patru compartimente de coacere, fiecare 
reglat separat, reuşi să satisfacă toate gusturile. Soţia lui Paddy 

Lafferty îi sună pe furnizorii din Marblehead, cerându-le să trimită 
cel mai bun somon şi cei mai proaspeţi pui, apoi îi căută pe cei 
din Lynn şi le comandă cele mai frumoase fileuri pe care le 
aveau în stoc. 

— Nu ştiu ce să mă fac cu tine, scandalos de frumoasă fată, 
strigă Erin, privind-o cu ochi mari pe Jennifer. Să încerc să găsesc 
nişte coame de bizon? 

— Nu, dragă Erin, răspunse Jenny râzând, în timp ce curăța 
cartofii mari de Idaho pe care-i găsiseră în pivniţă. O să-mi 
prăjesc câteva felii de somon. 

— A, semăna cu peştii indieni din râurile alea repezi? 

— larăşi nu, Erin. Seamănă cu preparatele alea sărace în 
colesterol, pe care ar trebui să le mâncăm cu toţii. 

— Am încercat şi eu să-i dau lui Paddy şi ştii ce mi-a zis?... Mi- 
a zis că o să-l întrebe chiar pe Bunul Dumnezeu - în faţă, fii 
atentă - că, dacă El nu voia ca băieţii lui, americani get-beget, să 
mănânce fileuri de porc, atunci de ce dracu’ a mai lăsat 
creaturile alea pe Pământ? 

— Şi a primit soţul tău vreun răspuns? 

— În nebunia lui, zice că l-a primit. Acum doi ani, mulţumită 
domnului Pinkus, ne-am vizitat rudele din Irlanda, iar Paddy s-a 
lăsat pe vine şi-a pupat Piatra lui Blamey. Când s-a ridicat mi-a 
zis: „Am primit mesajul, nevestică. Când e vorba de fileuri, eu fac 
excepţie, ăsta-i sfântul adevăr!” 

— Şi ai fost de acord cu asta? 

— Ei, haide, fetiţo, răspunse Erin Lafferty zâmbind dulce, dar 
nu neapărat cu inocenţă. El e omul meu, singurul om pe care mi 
l-am dorit în viaţă. După treizeci şi cinci de ani, să mă apuc să-i 
pun la îndoială închipuirile? 

— Atunci dă-i fileuri. 

— A, păi îi dau, Jenny, dar curăţ toată grăsimea, iar el urlă că 
ne păcăleşte măcelarul sau că le gătesc eu prost. 

— Şi atunci ce faci? 

— li mai dau un pahar de whisky şi câteva mângâieri când îl ia 
gura pe dinainte. 

— Eşti o femeie remarcabilă, Erin. 

— A, lasă vrăjeala, fetiţo! zise soţia lui Paddy Lafferty, râzând 
în timp ce tăia nişte frunze de salată. Dacă ai bărbatul tău, înveţi 
câteva lucruri. Primul e că trebuie să-l ţii în viaţă; al doilea, să-i 
menţii bateriile în stare de funcţionare; asta-i tot! 

— Te invidiez, Erin. 

Aripă Roşie studie trăsăturile fine, dar marcate de timp, ale 
doamnei Lafferty. 

— Ai ceva ce eu cred că n-o să am niciodată. 

— De ce nu, fetiţo? 

Erin se opri din tăiat. 

— Nu ştiu... Poate că trebuie să fiu mai puternică decât orice 
bărbat care m-ar vrea de nevastă. Eu n-o să fiu supusă. 

— Cum ar veni, să nu fii sub tipul cu care te măriţi, da’ nu te 
gândi la prostii? 

— Da. Cred că asta vreau să spun. Nu pot fi subordonată. 

— Nu prea ştiu ce înseamnă sub... subordonată, da-mi închipui 
că e să fii de proastă calitate, sau fără calitate, asta vrei să zici? 

— Exact asta vreau să zic. 

— Păi, n-o fi şi-o soluţie mai bună? Cum fac eu cu Paddy. 

— Cu care sper să rămân tot restul vieţii adică îi zic că poate 
să mănânce fileuri, dar el nu ştie că le curăţ de grăsime. El îşi 
mănâncă fripturile - şi nu se mai plânge. Inţelegi ce vreau să zic? 
Lasă-i haidamacului numai gustul de grăsime şi nu-i mai trebuie 
nimic. E fericit. 

— Vrei să sugerezi că noi, femeile, ne manipulăm partenerul? 

— Dar ce tot facem de ani de zile?... Până să apăreţi voi, 
pisăloagelor, ne-am descurcat bine. Spune-i bărbatului orice, dar 
fă aşa cum ştii tu. 

— Remarcabil, zise fiica Wopotamilor, căzând pe gânduri. 

Deodată, dinspre imensa cameră de zi, se auziră ţipete de 
suferinţă sau de exaltare, ori de amândouă la un loc. Jennifer 
scăpă un cartof pe podea, iar Erin aruncă fără să vrea o căpăţână 
de salată într-o rampă de pe perete, spărgând un tub de neon 
ale cărui cioburi căzură în castronul cu salată. Desi-Unu îşi făcu 
apariţia, lovind uşa cu atâta putere încât aceasta se trânti de 
perete şi se întoarse, izbindu-l în faţă şi dislocându-i dantura 
temporară. 

— Hai! ţipă el. Veniţi încoace să vă uitaţi la te/edifusion! le 
loco - i-o nebunie, ca vacas cu testiculos! 

Amândouă femeile se grăbiră spre uşă, alergară în camera de 
zi unde priviră uluite ecranul televizorului. Se vedeau acolo şase 
vizitatori evident importanţi ai Bostonului, toţi în haine de gală, 
unii cu bărbi tunse scurt, alţii complet roşii sau cu mustăţi 
lucioase, fiecare purtând câte o pălărie neagră. li întâmpina 
primarul oraşului, a cărui lipsă de pricepere în exprimarea 
urărilor cetăţenilor era evidentă. 

— Deci vă urăm bun-venit la Banhsten, domnilor membri ai 
Comitetului Nobil din Ţara Suedeză şi vă exprimăm mulţumiri din 
inimă fiindcă aţi ales marea universitate Haavadd pentru 
seminalul dumneavoastră şi pentru căutarea  Oşteanului 
Secolului, un anume general Mackenzie Hawkins, despre care 
credeţi că se află în vestul ţării noastre şi va auzi sau privi 
această transmisie... cine-a scris rahatul ăsta? 

— Intrerupem transmisia directă pentru a vă oferi ultimele 
informaţii, interveni vocea unui crainic şi imaginea dispăru. 
llustrul Comitet Nobel a sosit la Boston pentru a participa la un 
simpozion de relatii internaţionale la Harvard. Purtătorul de 
cuvânt, sir Lars Olafer, a declarat la sosire, cu câteva minute în 
urmă, că al doilea scop al vizitei este aflarea locului unde se 
găseşte generalul Mackenzie Hawkins, de două ori decorat cu 
Medalia de Onoare a Congresului şi desemnat de către Comitetul 
Nobel drept Oşteanul Secolului... 

Coloana de maşini va pica în curând spre hotelul Four 
Seasons, unde comitetul suedez va locui pe durata 
simpozionului... Numai o clipă, vă rog... Avem legătura cu 
preşedintele Universităţii Harvard... Ce simpozion? De unde 
dracu’ să ştiu cu, dumneata eşti şeful acolo, nu eu!... Scuze, 
prieteni, o mică defecţiune telefonică la Cambridge... Ne 
întoarcem acum la programul nostru cu o reluare a celei mai 
populare emisiuni, „Rotunjiţi-vă averea”. 

— Să cheme cineva piticii! 

Mackenzie Hawkins se sculă din fotoliu şi răcni. 

— Fir-ar să fie, Oşteanul Secolului! Aţi auzit cu toţii?... Sigur, 
mai devreme sau mai târziu trebuia să se întâmple, dar faptul că 
totuşi s-a întâmplat mă face să mă simt cel mai mândru ofiţer 
combatant care a existat vreodată! Şi să vă spun ceva, băieţi şi 
fete, am de gând să împart această mare onoare cu fiecare 
răcan care a luptat vreodată sub comanda mea, fiindcă ei sunt 
adevărații eroi şi vreau ca lumea şi ştie asta! 

— Generale, zise calm, chiar blând, uriaşul mercenar negru. 
Dumneata şi cu mine trebuie să vorbim. 

— Despre ce, colonele? 

— Eu nu sunt colonel, iar dumneata nu eşti Oşteanul Secolului. 
Asta-i o capcană. 

Tăcerea care urmă fii în egală măsură electrizantă şi 
tulburătoare. Era ca şi cum toţi cei adunaţi acolo ar fi asistat la 
suferinţa unui animal credincios, trădat de un stăpân nevăzut 
care se descotorosise de el, lăsându-l pradă pornirilor ucigaşe ale 
unei haite de lupi. Jennifer Aripă Roşie se duse calm la televizor 
şi-l închise, în vreme ce Mackenzie Hawkins îl privea ţintă pe 
Cyrus. 

— Cred că ar trebui să te explici, colonele, zise generalul, 
privindu-l uimit şi îndurerat în acelaşi timp. Tocmai am văzut un 
program de ştiri şi am auzit cuvintele rostite de un distins 
vizitator străin, un purtător de cuvânt al Comitetului Nobel; şi, 
dacă auzul nu m-a înşelat, el a spus că urma să fiu beneficiarul 
premiului Oşteanul Secolului. De vreme ce acest post e urmărit 
fără îndoială de milioane de oameni din întreaga lume civilizată, 
consider că o măsluire e de neconceput. 

— Suprema provocare, zise încet Cyrus M. Am încercat să 
explic asta colegilor dumitale, domnişoara R. Şi domnul D. 

— Încearcă şi cu mine, colonele. 

— Repet, nu sunt colonel, generale... 

— lar cu nu sunt Oşteanul Secolului, îl întrerupse Hawkins. 
Presupun că o să ai grijă să repeţi şi asta. 

— S-ar putea să meriţi această onoare, domnule, dar ca nu-ţi 
va fi niciodată acordată de cineva care are legătură cu Comitetul 
Nobel. 

— Ce? 

— Dă-mi voie să-ţi explic clar, ca să nu existe îndoieli. 

— Eşti, din întâmplare, avocat? îl întrerupse Aaron Pinkus. 

— Nu, dar printre alte îndeletniciri, sunt chimist. 

— Chimist? întrebă tot mai uimitul Hawkins. Atunci ce dracu’ 
ştii despre toate astea? 

— Păi, cu siguranţă nu sunt de clasa lui Alfred Nobel care, 
după ce a inventat dinamita, pentru a-şi micşora vina a instituit 
premiile Nobel şi nici n-am vrea o legătură cu războiul. Ideea de 
Oştean al Secolului ar fi o blasfemie pentru Comitetul Nobel. 

— Mai exact, ce vrei să spui, Cyrus? interveni Jennifer. 

— Dezvolt ceea ce ţi-am spus azi-dimineaţă. Asta e cursa în 

care trebuie să cadă generalul Hawkins... 

— Ştii numele meu? strigă Mackenzie. 

— lţi ştie numele, Mac, las-o baltă, zise Devereaux. 

— De unde? 

— Incetează, generale, replică Aripă Roşie. Deocamdată e 
martorul meu... în regulă, e o cursă. Şi mai ce? Din tonul vocii 
tale, aş zice că mai e ceva. 

— Aici nu mai e vorba despre o gaşcă mică de ţicniţi cu 
complexul lui Alexandru cel Mare. Această operaţiune e solitară 
şi a fost iniţiată de vreun ticălos de înalt funcţionar din guvern. 

— De la Washington? întrebă neîncrezător Aaron Pinkus. 

— De cineva de la Washington, preciză mercenarul. Nu e un 
efort colectiv - ar fi prea mare riscul să se afle ceva - ci acţiunea 
cuiva sus-pus şi cu autoritate, care o poate conduce singur. 

— De ce spui asta? insistă Aaron. 

— Deoarece Comitetul Nobel e corect, iar pentru a-l 
compromite, fie şi temporar, e nevoie de influenţa unei persoane 
foarte importante. La urma urmei, orice jurnalist respectabil ar 
putea să ia legătura cu Stockholm-ul ca să obţină o confirmare. 
Bănuiesc că această confirmare a şi fost dată. 

— Mamă, Doamne! exclamă Sam Devereaux. Asta-i treabă 
serioasă. 

— Cred că asta am spus şi cu azi-dimineaţă. 

— Mi-ai spus şi că te gândeai să pleci de-aici cu Roman Z. 
După ce aveai să instalezi maşinăriile alea cu baterii... Acum 
sunt instalate, Cyrus. Ce ai de gând? O să ne părăsiţi? 

— Nu, avocat, m-am răzgândit. O să rămânem. 

— De ce? întrebă Jennifer Aripă Roşie. 

— Presupun că te aştepţi la vreo declaraţie legată de 
probleme rasiale - de exemplu cum a trebuit să supravieţuim 
noi, negrii, Ku Klux Klan-ului dezvoltându-ne un al şaselea simţ - 
iar acum suntem al naibii de iritaţi când autorităţile şi-l dezvoltă 
şi ele. Asta-i magie neagră. 

— Hei, tipul ăsta mare nu vorbeşte cum trebuie? îl întrerupse 
doamna Lafferty. 

— Lasă, dragă Erin, zise Aripă Roşie, atentă la Cyrus. Foarte 
bine, domnule Mercenar, nu e vorba de magia rasială, despre 
care ştiu şi eu câte ceva. De ce rămâi atunci? 

— E important? 

— Pentru mine, da. 

— Inţeleg, spuse Cyrus zâmbind. 

— Eu nu înţeleg absolut nimic! explodă Mackenzie Hawkins, 
strivind un trabuc între degete. 

— Atunci lasă-l pe dumnealui să răspundă, reveni Aaron 
Pinkus. Te rog să mă ieri, generale, dar tac; dracului din gură. 

— Un comandant nu dă un asemenea ordin altuia! 

— Ah, lua-te-ar naiba de tâmpit, zise Aaron, dând brusc din 
cap, de parcă s-ar fi întrebat de unde ieşiseră vorbele. Doamne 
Sfinte, îmi pare foarte rău! 

— Să nu-ţi pară, interveni Sam. Ce spuneai, Cyrus? 

— In regulă, avocat, spuse  mercenarul, privindu-l pe 
Devereaux. Cât de mult le-aţi spus, dumneata şi domnişoara, 
celorlalţi? 

— Tot ce ne-ai zis, numai că nu e vorba de ceilalţi, ci doar de 
Aaron. Nu i-am inclus pe Mac, pe „aghiotanţii” lui sau pe mama... 

— De ce dracu' să nu-mi spuneţi mie? strigă generalul... 

— Aveam nevoie de mai multe elemente ca să acţionăm 
înainte de-a începe să dai ordine, răspunse Sam concis, 
întorcându-se spre Cyrus. De asemenea, am vorbit şi despre 
dificultăţile dumitale din Stuttgart şi efectele uluitoare. 
„Eliberarea” dumitale din închisoare, cum s-ar spune. 

— Nu contează. Dacă asta e situaţia în care cred cu că ne 
aflăm, iar Roman Z. Şi cu mine putem să vă ajutăm, am o idee 
care nu se va întoarce împotriva noastră. 

— Ai cuvântul meu de onoare, preciză Aripă Roşie. 

— Eu n-am auzit nimic, adăugă Devereaux. 

— Nici n-ar trebui, sublinie mercenarul. Întrebările dumitale au 
fost stângace, în vreme ce ale domnişoarei A. Au fost directe şi 
logice. A spus limpede că, pentru a mă crede, avea nevoie de 
nişte elemente credibile. Pur şi simplu i le-am oferit. 

— Din punctul meu de vedere, toate astea sunt vorbe-n vânt şi 
pe deasupra inacceptabile, zise Pinkus. 

— Întrebările mele nu sunt niciodată stângace, mormăi Sam. 

— Mă rog, aveai multe în minte... ca şi pe pantaloni, spuse 
calm Jennifer. Susţii că decizia de a rămâne nu e de sorginte 
rasială, dar nimeni n-a ridicat această problemă în afară de tine. 
Doreşti cumva să protestezi? Eşti un bărbat negru care a fost 
condamnat pe nedrept; dacă mi s-ar fi întâmplat mie, ca 
indiancă, aş fi turbat şi aşa aş fi rămas multă vreme. Aş fi vrut să 
mă răzbun pe orice simbol al autorităţii, deşi nu sunt sigură că ar 
fi meritat. Asta-i motivul pentru care rămâi? 

— Judecata dumitale e logică, dar nu se aplică în acest caz. De 

fapt, neţinând cont de pledoaria mea de autoapărare, am fost 
trimis la închisoare nu fiindcă sunt negru, ci pentru că eram un 
inginer chimist al naibii de bun. Şi s-ar putea ca vreo câţiva idioţi 
din Stuttgart să-şi închipuie că un schwarzer nu e capabil să 
analizeze rezultatul final al componentelor de sinteză... 

— Mamă, ăsta-i cineva! strigă doamna Lafferty. 

— Te rog, dragă Erin. 

— Totuşi, continuă Cyrus. Ordinul pentru acel contract cu 
beneficiarul final a fost aprobat de şeful Comisiei de Control al 
Armelor, pe care l-am alertat personal în scris, printr-un curier 
diplomatic pe care nu l-am întâlnit niciodată. O jigodie de 
funcţionar guvernamental prins în flagrant delict a împiedicat ca 
bănuielile mele iniţiale să ajungă la restul comisiei. Am fost - 
scuzaţi termenul - lăsat în întuneric şi asta fără legătură cu 
culoarea mea - fiindcă rapoartele de analiză nu conţin astfel de 
informaţii. 

— Ce legătură e între experienţa dumitale de la Stuttgart şi 
conferinţa de presă din această seară de la Aeroportul Logan? 

— Pe lângă ce le-am spus asociaţilor dumitale despre 
împrejurările ciudate ale angajării mele în această misiune, 
trebuie să vorbesc şi despre acel al şaselea simţ pe care l-am 
negat, fiindcă nu este legat de rasă, ci de corupţie - de corupţia 
guvernamentală. Un om influent de la controlul armelor a fost 
capabil să scoată fundul meu negru dintr-o închisoare germană, 
unde ar fi rămas cincizeci de ani, făcând presiuni la tribunalele 
din Bonn şi încheind un târg cu mine. Deodată s-a aşternut 
tăcerea, singurul zgomot care s-a auzit despre fabrica aia de 
chimicale fiind vocea broaştei țestoase, iar târgul pe care l-am 
încheiat prevedea să încasez cinci ani şi să fac cel mult unul 
dacă îmi ţineam gura - totul pentru păstrarea aparenţelor. Să nu- 
mi spună nimeni că n-au fost unse nişte rotiţe. 

— Dar ai făcut târgul, zise Jennifer cu reproş. 

— Nu mă prea amuza să fiu singurul negru dintr-o închisoare 
germană plină de capete rase care-l aşteptau pe Adolf să învie 
din morţi. 

— Imi cer scuze, înţeleg. Şi noi ne-am dezvoltat un al şaselea 
simţ. 

— Nu, te rog, nu te scuza, protestă blând mercenarul. Când 
am văzut reportajele alea la televizorul închisorii, acei oameni 
doborâţi de chimicalele despre care cu ştiam, mi s-a făcut ruşine 
de mine însumi. 

— Ei, haide, colonele... 

— Pentru numele Domnului, încetează cu asta, avocat. Nu 
sunt colonel. 

— Nu, vorbesc serios! continuă repede Devereaux. Ce ţi-ar fi 
putut face dacă ai fi fost condamnat la cincizeci de ani de 
închisoare, când tu ai rezistat cincizeci de minute cu capetele 
rase? 

— Aşa judecam atunci şi ăsta-i şi motivul pentru care am 
evadat împreună cu Roman Z. Porcăria asta trebuie să înceteze, 
omule! 

— Şi crezi că o variantă a situaţiei prin care ai trecut i se 
întâmplă acum generalului Hawkins? întrebă Aaron, aplecându- 
se spre el din fotoliu. Emisiunea de ştiri pe care tocmai am 
urmărit-o să fie dovada? 

— O să-ţi răspund că ceea ce nu vreau şi nu pot să cred e 
faptul că o să existe vreodată un Premiu Nobel pentru Oşteanul 
Secolului. În al doilea rând, de ce a venit acest aşa-zis comitet la 
Boston, singurul aeroport din apropiere, aflat în oraşul unde aţi 
fost deja atacați - ceea ce înseamnă că vi s-a luat urma prin 
mijloace informative oficiale de înaltă tehnologie? In al treilea 
rând, cei patru psihopaţi derutaţi care au încercat să vă prindă la 
Hooksett erau nişte imbecili ordinari, în afara legii, incapabili să 
mituiască vreodată nişte paznici de închisoare, bănuiesc. Voi v- 
aţi dat seama de asta după eticheta unei spălătorii de închisoare 
cusută pe o pereche de pantaloni şi i-aţi trimis înapoi în saci de 
plastic. 

— Putori blestemate! răcni Mackenzie Hawkins. Ce am trimis 
noi înapoi a fost un mesaj/... Vrea cineva să-mi explice despre ce 
vorbim? 

— O să te lămurim mai târziu, Mac, răspunse Sam, cu mâna pe 
umărul lui Cyrus. Dacă te-am înţeles bine, spuse Devereaux, 
trebuie să aflăm cine conduce acum această operaţie, corect? 

— Te-ai prins, răspunse mercenarul. Pentru că asaltul din New 
Hampshire asupra voastră ar putea să aibă aceeaşi origine, dar 
acolo au depăşit limita - chiar prea mult - ceea ce înseamnă că 
s-ar putea să fie vulnerabili. 

— De ce spui asta? întrebă Pinkus. 

— Tipii ăştia au venit cu Air Force Two, răspunse Cyrus. Ei sunt 
nişte civili cărora li s-a aprobat să zboare cu al doilea avion 
oficial al ţării, ceea ce înseamnă că problema trebuie rezolvată 
de una din următoarele trei instituţii: Casa Albă, pe care o putem 


291 


elimina fiindcă are destule necazuri cu puştiul ăla; CIA, pe care ar 
trebui s-o respingem, fiindcă jumătate din ţară crede pe bună 
dreptate că inițialele înseamnă Compania Infractorilor Americani, 
aşa că probabil n-ar risca să aibă alte probleme; şi, în sfârşit, 
Departamentul de Stat, despre care nimeni nu ştie cu ce dracu' 
se ocupă, dar se ocupă totuşi cu ceva. Eu bănuiesc că e vorba 
despre una din ultimele două; dacă reuşim să aflăm care este, o 
să reducem numărul celor ce-ar fi putut ordona folosirea acelui 
avion. Una dintre ele este marele bandit. 

— Poate că e vorba despre Departamentul de Stat şi de CIA, 
sugeră Pinkus. 

— Exclus. Agenţia n-are încredere în Departament şi invers, în 
plus, prin cooperarea lor, creşte riscul scurgerilor de informaţii. 

— Şi dacă aflăm care din ele este? întrebă Sam. Ce urmează? 

— O să-i luăm la scuturat pe toţi grangurii de la Washington, 
până când or să vorbească. Trebuie să aflăm cine stă în spatele 
acestei operaţiuni - adică să-l identificăm exact: nume, rang, 
număr matricol, deoarece e singura modalitate de a ne asigura 
protecţia. 

— Cum? 

— Prin demascare, Sam, zise Jennifer. Suntem totuşi o naţiune 
guvernată de legi, nu de nişte maniaci din Washington. 

— Cine zice asta? 

— Aici e problema, admise Aripă Roşie. Ce trebuie să facem, 
Cyrus? 

— Ideal ar fi să trimitem pe cineva întruchipându-l pe general 
la hotelul pe care l-am menţionat, însoţit de mine şi de Roman Z. 
In chip de aghiotanţi civili. E o regulă - un general în rezervă cu 
două medalii ale Congresului trebuie să aibă aghiotanţi. 

— Dar Desi-Unu şi Doi? întrebă Aaron. Or să se simtă jigniţi. 

— De ce? Ei or să rămână cu adevăratul Hawkins. 

— Ah, sigur. Mintea mea slabă dă semne de bătrâneţe. Totul 
se petrece atât de repede. 

— In afară de asta, sunt băieţi buni şi vă vor proteja. 

Cyrus se opri, observând deodată privirea nimicitoare a lui 
Eleanor Devereaux, aflată pe canapea. 

— Doamne Sfinte, femeia aia nu mă place deloc, şopti el. 

— Nu te cunoaşte, spuse Sam cu voce joasă. După ce o să te 
ştie, o să facă o mare donaţie Fundaţiei Colegiului Negrilor, te 
asigur. 

— Sigur, un mercenar negru înseamnă o teribilă pierdere de 

vreme... Fir-ar să fie, nimeni de-aici n-ar putea trece drept 
generalul nostru. Trebuie să ne gândim la altceva. 

— Stai puţin! interveni Pinkus. Shirley şi cu mine sprijinim 
grupurile locale de teatru - ei îi place să fie fotografiată la 
premiere. Există cineva potrivit, un actor mai vârstnic, care a 
jucat în unele piese mari de pe Broadway; este ceea ce s-ar 
putea numi un semipensionar. Sunt sigur că l-aş putea convinge 
să ne ajute, contra unui onorariu, desigur... Cu condiţia să fie în 
deplină siguranţă. 

— Pentru asta îţi dau cuvântul meu, domnule, zise Cyrus. Nu 
va risca nimic, pentru că Roman Z. Şi cu mine vom fi lângă el. 

— Un actor? exclamă Devereaux. Asta-i o nebunie! 

— Sincer vorbind, pare adesea puţin nebun. 

Telefonul aflat pe masa de lângă fotoliul lui Aaron sună. 

Acesta îl ridică imediat. 

— Da?... E pentru tine, Sam. Cred că e menajera ta, verişoara 
Cora. 

— O, Doamne, am uitat cu totul de ea! zise Devereaux, 
ocolind masa în drum spre telefon. 

— Eu, nu, îl întrerupse Eleanor. Am vorbit cu ea aseară, dar nu 
i-am spus unde suntem şi nici nu i-am dat numărul de telefon. 

— Cora, strigă Sam. Cum ai... vorbit cu ea, mamă? De ce nu 
mi-ai spus? 

— Nu m-ai întrebat. Dar totul e în regulă acasă. Poliţia a stat 
mereu prin preajmă şi cred că a hrănit toate patrulele. 

— Cora? Mama spune că totu-i în regulă acolo. 

— Infumurata-i umflată de licori, Sammy. Blestematul de 
telefon sună toată ziua într-o veselie, dar nimeni nu poate sau nu 
vrea să-mi spună unde dracu' sunteţi. 

— Şi cum ai aflat? 

— De la Bridget, fata lui Paddy Lafferty. Ea mi-a zis că Erin i-a 
dat numărul ăsta, în caz că are probleme cu nepoţii. 

— Acum înţeleg. Ce este? Cine m-a căutat? 

— Nu pe tine, Sambo - pe oricine, numai pe tine nu! 

— Dar pe cine? 

— Întâi pe generalul ăla nebun, de care vorbeşti mereu, apoi 
pe fata aia indiancă cu picioare lungi, care n-ar trebui lăsată să 
umble pe stradă. Şi-ascultă ce-ţi zic, au fost cel puţin douăzeci de 
telefoane, toate de la aceiaşi doi tipi, cam din jumate-n jumate 
de oră. 

— Cum îi cheamă? 

— Unul n-a vrut să-mi zică, iar de ălălalt n-o să-ţi vină să crezi. 
Primul părea speriat ca naiba, cam cum eşti tu uneori, Sammy. 
Tot ţipa că soră-sa ar trebui să-l sune imediat. 

— In regulă, o să-i spun. Şi celălalt, cel care-l căuta pe 
general? 

— Păi, o să crezi c-am tras la măsea după ce-o să auzi, da’ n- 
am tras, că-s prea mulţi poliţai prin jur... Mamă, ce factură o să 
primeşti de la măcelar... 

— Care-i numele, Cora? 

— Johnny Bot-de-Viţel, poţi înghiţi aşa ceva, Sammy? 

— Johnny Bot-de-Viţel? zise încet Devereaux. 

— Bot-de-Viţel...? căscă gura Jennifer. 

— Bot-de-Viţel! răcni Şoimul. Omul meu de pază a încercat să 
dea de mine? Dă telefonul încoace, locotenent! 

— Fostul meu client încearcă să mă găsească! ţipă Aripă 
Roşie, ciocnindu-se de general, în vreme ce alergau amândoi 
spre Sam. 

— Nu! strigă Devereaux, întorcându-se şi luând receptorul de 
la ureche. Bot-de-Viţel îl caută pe Mac.’ Fratele tău vrea să-l suni. 

— Dă-mi telefonul, băiete! 

— Nu, cu mai întâi! 

— Liniştiți-vă, zise Pinkus, ridicând vocea. Cumnatul meu are 
trei, poate chiar patru linii telefonice, cel puţin două pentru 
Shirley şi aparate se află peste tot. Găsiţi fiecare câte unul şi 
apăsaţi un buton neaprins. 

Se declanşă o agitaţie infernală, ca într-un loc de joacă pentru 
copii, Şoimul şi Jennifer alergând în căutarea unor telefoane 
separate. Mac zări unul pe terasă, se repezi spre o uşă de sticlă 
pe care o deschise cu o smucitură; Aripă Roşie văzu altul pe un 
birou alb de epocă, lângă peretele din fund şi se năpusti asupra 
lui. Cacofonia de glasuri ce urmă sfâşie liniştea serii de la 
Swampscott. 

— Pa, Cora. 

— Charlie, eu sunt! 

— Bot-de-Viţel, sunt Vârful Norilor! 

— Glumeşti, frăţioare, spune-mi că g/lumeşti! 

— La naiba, ora zero minus patru zile! 

— Nu glumeşti...? 

— Trimite acordul meu şi semnează-l V.N., Şeful Celui Mai 
Oprimat Popor al Acestei Ţări! 

— Trimite-mi un bilet de avion pentru Samoa americană, 


294 


Charlie. Ne întâlnim acolo. 


Generalul intră cu paşi mari pe uşa terasei, precum 
comandantul unei legiuni romane pe porţile Cartaginei, în vreme 
ce Aripă Roşie se întoarse de la elegantul birou alb asemenea 
unei păsări rătăcite, lovită de vânturi neprielnice. 

— Ce este, draga mea? întrebă cu blândeţe Aaron, evident 
mişcat de starea lui Jennifer. 

— Cum e mai rău, răspunse ea de-abia auzit. Ascensorul spre 
infern. 

— Haide, Jennifer... 

— Avioane Lear şi limuzine, puțuri de petrol pe Lexington 
Avenue şi distilerii în Arabia Saudită... 

— O, Doamne... şopti Sam. Curtea Supremă. 

— Că bine-ai zis-o! răcni Şoimul. Toate gloanţele explodând în 
centrul țintei! Curtea Supremă. 

— Ne trimiţi 'napoi la puşcărie? strigă Desi-Unu. 

— Ghenerale, dă ce faci asta? zise uluit Desi-Doi. 

— N-aţi înţeles, căpitani. Voi v-aţi depăşit condiţia de tâlhari 
pentru nişte frumoase cariere militare. 

— Toată lumea să tacă! ţipă Devereaux, destul de uimit că era 
ascultat. In regulă, Roşcato, tu eşti prima. Ce-a spus fratele tău? 

— Ceea ce tocmai a confirmat acest Cro-Magnon. Charlie l-a 
sunat pe Johnny Bot-de-Viţel, să vadă dacă totul era în regulă 
acolo, iar Johnny se suia pe pereţi încercând să-l găsească pe 
mutantul ăsta zaharisit. leri dimineaţă a sosit o telegramă, 
solicitând un răspuns imediat, prin telefon sau fax... Generalul 
Boaşe Moi, alias „Nebunul Norilor”, trebuie să se prezinte la 
biroul de la Curte pentru a-şi atesta autoritatea tribală peste 
cinci zile, începând de ieri de la ora trei după-amiază şi să-şi 
susţină pledoaria. Argumentele Curţii vor fi făcute publice. 

— Am reuşit, Sam! Vechea echipă nu şi-a pierdut stilul. 

— Nimic! ţipă Devereaux. Eu n-am făcut absolut nimic! N-am 
nimic de-a face cu tine! 

— Mă rog, detest să te contrazic, fiule... 

— Nu sunt fiul tău! i 

— Nu, e al meu, zise Eleanor. Il vrea cineva? 

— ... dar tu eşti avocatul oficial, completă Hawkins, ceva mai 
încet decât înainte. 

— A, nu, invitaţia aia era pentru tine, nu pentru mine! 

— lar greşeşti, avocat, zise neconsolată Jennifer. L-ai înlocuit 

nu numai pe fratele meu, care nu era autorizat, ci şi pe mine, 
după dorinţa Omului Maimuţă. Charlie a fost foarte limpede în 
privinţa asta şi foarte uşurat. Invitaţia îl include şi pe un anume 
Samuel Devereaux, Esquire, avocat al tribului Wopotami. 

— Nu pot să facă asta! 

— Au făcut-o, iar Charlie vrea să-i mulţumească din inimă lui 
S. L. Devereaux, oricine-o fi el. Sau cum zicea el: „Mi-ar plăcea 
să-i ofer ceva de băut tâmpitului ăluia, dar nu cred c-o să 
trăiască prea mult”. 

— Generale, se auzi vocea calmă a lui Cyrus M., cuvintele ce 
urmară semănând cu bubuitul unui tunet îndepărtat. L-am uitat 
pe Oşteanul Secolului? 

Chipul Şoimului se albi; privirea îi deveni rătăcită, lăsând să se 
înţeleagă frământarea sa lăuntrică. 

— O, lisuse şi Caesar! murmură el gutural, cufundându-se în 
fotoliul din faţa lui Pinkus. Doamne, ce mi fac? 

— E o cursă, domnule, cred sincer asta, adăugă uriaşul 
mercenar negru. 

— Şi dacă greşeşti? 

— Nu există precedent în istoria Comitetului Nobel care să 
justifice o asemenea eroare. 

— În istorie? Pentru numele Domnului, omule, nu există nimic 
în ultimii patruzeci de ani de istorie care să justifice căderea 
Zidului Berlinului sau destrămarea întregii Uniuni Sovietice! 
Lucrurile se schimbă peste tot. 

— Unele nu se schimbă. Stockholm-ul nu se schimbă. 

— La naiba, colonele, mi-am dat viaţa, mi-am consacrat viaţa 
armatei şi-am fost terminat de rahaţii ăia uscați de politicieni 
spilcuiţi! Înţelegi ce-ar însemna premiul ăsta pentru mine - 
pentru toţi cei care au luptat sub comanda mea în tre; războaie?! 

— Doar o clipă, generale. 

Cyrus privi spre Devereaux. 

— Pot să-ţi pun o întrebare... Sam... şi pot să-ţi spun Sam, 
dacă tot am depăşit statutul de gardian plătit? 

— Sigur, ce e? 

— Are această cursă vreo legătură cu Curtea Supremă despre 
care ţipaţi cu toţii? Vă înţeleg reticenţa, dar aveţi nevoie de 
ajutorul meu şi, ca să fiu cinstit, nu vi-l pot da cum se cuvine fără 
să ştiu mai multe. In calitate de chimist, le cer subalternilor mei 
formulele exacte ale elementelor componente; ca mercenar, 
trebuie să cunosc componentele fundamentale, pentru a acţiona 

în consecinţă. 

Devereaux se întoarse mai întâi spre Aaron, care încuviinţă 
fără ezitare, apoi se uită la Jennifer, care stătu în cumpănă, dar 
dădu din cap fără chef. In cele din urmă, Sam se duse spre 
Eleanor, aflată pe canapea. 

— Mamă, mi-ar face o mare plăcere dacă tu şi cu doamna 
Lafferty v-aţi găsi ceva de lucru în bucătărie. 

— O sun pe Cora, zise marea doamnă din Weston, 
Massachusetts, fără să se urnească. 

— Ei, haide, cucoană! strigă Erin Lafferty. Eu trebuie să termin 
castronul ăla de salată, iar tu poţi să ne pregăteşti o /icoare! 
Ghici ce-am găsit, Mare Doamnă! Hennessy, VSOP! 

— Ea a vorbit cu neruşinata noastră verişoară, zise Eleanor, 
ridicându-se imediat Chiar e vremea ceaiului, nu-i aşa? Grăbeşte- 
te, Aaron, noi o să facem ceai. 

— Eu sunt Erin, coniţă... N 

— Da, sigur, nu arăţi deloc a evreică. iți place muşețelul? 

— Nu, îmi place Hennessy. 

— Hotărât lucru, e precum Cora. O cunoşti de mult? 

— Păi, ea e romano-catolică, iar eu din cealaltă, dar ne-am 
întâlnit la comitetul ăla pe care l-am format ca să-i reunim pe 
idioţii ăia... 

— O să discutăm la ceai, Errol şi poate că o să vin şi eu în 
comitetul vostru. Sigur, eu sunt anglicană. 

— Cora nu putea să-i sufere. 

Cele două doamne se îndreptară braţ la braţ, spre uşa 
bucătăriei. 

— Desi-Unu şi Doi, zise Sam. Lăsați mutrele astea plouate! Tot 
ce v-a promis generalul Mac o să se împlinească - credeţi-mă că 
le ştiu şi pe alea bune şi pe alea rele, dar voi o să aveţi parte 
doar de alea bune. 

— Privado. Explică Şoimul. / Confidencial. Comprenden? 

— Sigur, şefu', noi ieşim cu romano gitano. le nebun, ştii, 
şefu'? Să-nvârte p-aci şi zâmbeşte tot timpu’. Da’ tre’ să fie bun 
pă stradă, mă-nțelegi? Facem treabă bună împreună. 

— Băgati la cap, căpitanii mei! urlă Mackenzie. Acum vă aflaţi 
sub comanda mea! Gata cu străzile, cu fraiereala, cu hoţiile şi cu 
violenţa faţă de civili! N-aţi învăţat încă nimic? 

— Aşa ieste, ghenerale, răspunse pocăit Desi-Unu. Doar că o 
mai luăm razna fără voie. Acu’ suntem nişte domni şi hofiţeri, 
aşa că tre' să gândim altfel. Aşa ieste... Noi ieşim afară cu loco 

gitano. 

Desi-Unu şi Doi o luară spre holul pardosit cu gresie, apoi 
ieşiră pe uşa din faţă. 

— Despre ce-a fost vorba? întrebă Cyrus, privind holul pustiu. 
Am înţeles replicile în spaniolă, dar nu şi treaba cu „comanda” 
dumitale, nici faptul că ar fi căpitani. In ce armată? 

— In Armata Statelor Unite, colonele - ah, scuze, nu-ţi place 
să-ţi zic aşa... Să zicem că cu îi antrenez. 

— Nici o problemă, generale, spuse mercenarul, dând din cap. 
Asta mă depăşeşte, iar în acest moment m-aş concentra mai 
curând asupra... acestui moment, asupra situaţiei actuale. Vrea 
cineva să-mi explice? 

Se  schimbară priviri, dar Jennifer Aripă Roşie, fiica 
Wopotamilor, fii cea care ridică mâna şi insistă să vorbească. Ea 
povesti tot ce ştiau despre dosarul Wopotamilor de la Curtea 
Supremă, apoi prezentă convingător ceea ce ea credea a fi 
iminenta distrugere a tribului, ca rezultat al acţiunii Curţii, pe 
orice cale s-ar fi petrecut aceasta. 

— Fie şi la ideea procesului, guvernul federal va reacţiona 
violent, pretinzând că oamenii tribului nostru sunt trădători şi 
proscrişi; ne vor lua pământurile, vor distruge rezervaţia şi ci vor 
dispersa pe toţi cei care trăiesc acolo. Washingtonul e obligat să 
procedeze aşa, deoarece păstrarea Comandamentului Strategie 
Aerian e mai presus de orice. E vorba de armata de investitori în 
industria de apărare - ce naiba, de Pentagon şi ne vor cere 
capetele... Pe de altă parte, vor fi hoardele de aventurieri de 
toate culorile, care se vor năpusti asupra tribului şi-i vor corupe 
pe toţi, sperând la o bucată din improbabila, dar potenţiala 
plăcintă obţinută legal. Doamne Sfinte, vor fi mai multe coaliţii 
multietnice alergând după un dolar decât culorile dintr-un tablou 
de Jackson Pollock şi toate la fel de violente... în cele din urmă, 
nu va mai rămâne din noi decât blamul şi decadenţa, un popor 
măcinat de lăcomie şi putreziciune, pierzând în final o luptă fără 
învingători şi fiind înlăturat. Nu asta doresc pentru fraţii şi 
surorile mele, pe care îi iubesc atât de mult... Aşa stau lucrurile 
şi sper că m-ai ascultat, generale. Genghis Hoţ-cu-Traista-n-Băţ. 

— Cu excepţia Comitetului final, zise Aaron Pinkus, pironit în 
fotoliu, a fost un rezumat frumos... Nu judec acest comentariu, 
draga mea, ci doar efectul său asupra juriului care, bănuiesc, ar 
fi negativ. 

— Nu sunt sigur, comandant Pinkus. 

Mackenzie Hawkins stătea nemişcat, cu privirea aţintită în 
ochii fiicei Wopotamilor. 

— Imi imaginez că sunt un nebun din juriu, iar asupra mea a 
avut un efect pozitiv. 

— Ce vrei să spui, Mac? întrebă Devereaux, cu o mină ce 
anticipa ceva neaşteptat. 

— Pot să prezint şi versiunea mea, micuță doamnă? zise 
Şoimul, ridicându-se în picioare... Scuză-mă, nu eşti „micuţă” în 
nici un sens, dar eşti o doamnă şi n-aş vrea să mă consideri lipsit 
de respect. 

— Dă-i drumul, spuse Jennifer cu voce de gheaţă. 

— M-am înhămat la acest proiect îndrăzneţ cu aproape trei ani 
în urmă, având în minte câteva idei, nici una dintre ele prea 
limpede, fiindcă cu sunt soldat, nu gânditor, exceptând cazul în 
care e vorba despre strategia militară. Ce vreau să spun prin 
asta e că eu nu sunt un intelectual şi nu pierd prea mult timp 
încercând să  analizez lucruri ca motivaţia, moralitatea 
Justificările şi altele de genul ăsta. Dacă aş fi procedat aşa, aş fi 
pierdut cu mult mai mulţi băieţi de ispravă decât se arată în 
dosarele mele... în mod sigur căutam o victorie magnifică - nu 
pot gândi la scară mică - deoarece genul ăsta de provocare îl 
atrage pe bătrânul oştean pensionat care vă vorbeşte. In plus, 
trebuia să fie ceva amuzant, iar cineva care a făcut sau urma să 
facă o greşeală trebuia să plătească. Cred că ceea ce încerc să 
spun e că n-am intenţionat niciodată să prejudiciez mijloacele de 
plată, ci doar pe cei care trebuiau să p/ătească, mai exact pe cei 
care au făcut ceva rău. 

— Dar prejudiciezi „mijloacele”, îl întrerupse înfuriată Jennifer. 
Mai exact, poporul meu şi ştii al naibii de bine asta! 

— Pot să termin, te rog?... Când am aflat ce li se întâmplase 
Wopotamilor acum mai bine de o sută de ani, mi-am amintit ce 
mi se întâmplase mie şi - din câte am înţeles - ce i se întâmplase 
colonelului Cyrus... Am fost cu toţii sacrificați de grangurii din 
guvern, care fie îşi vârâseră mâinile în adevăratu/ borcan cu 
dulceaţă, fie îşi urmăreau propriile ambiţii politice, fie erau nişte 
mincinoşi ordinari care abuzau de încrederea ce le fusese 
acordată! Nu contează că faptele s-au întâmplat acum o sută de 
ani, acum zece ani, acum trei luni sau ieri. Vorba prietenului 
nostru mercenar, situaţia asta trebuia să înceteze! Avem cel mai 
bun sistem de a trăi împreună pe care l-a cunoscut vreodată 
lumea, dar se găseşte întotdeauna cineva care să încurce 

lucrurile. 

— Nici unul dintre noi nu e înscris la concursurile de îngeri, 
Mac, zise încet Devereaux. 

— Nu, ce dracu’, Sam, dar nimeni nu ne-a ales, nici nu ne-a 
numit şi nu ne-a pus să jurăm că vom acţiona spre binele a vreo 
două sute de milioane de oameni pe care nu-i cunoaştem. Şi 
dacă colonelul prezent aici are dreptate, există cineva sus-pus 
care încearcă să oprească un cetăţean - nu neapărat pe mine, ci 
pe oricare altul - să-şi exercite dreptul constituţional de a apărea 
în faţa Curţii Supreme. Ajungem tot acolo!... lar dacă prietenul 
nostru, căruia nu-i place să i se spună „colone!”, greşeşte şi eu 
sunt cu adevărat Oşteanul Secolului - ei bine, n-aş putea accepta 
acest titlu, ştiind că nu am încercat să aflu dacă există sau nu 
vreun mare grangur în guvern care încearcă să-l oprească pe 
acest cetăţean care din întâmplare sunt eu. 

— Ai vorbit bine, generale, spuse Aaron, lăsându-se pe 
spătarul fotoliului. De fapt, pentru un om neşcolit în drept, chiar 
remarcabil. 

— Ce înţelegi prin „neşcolit”, domnule Pinkus? obiectă 
Jennifer, cu o nuanţă de gelozie profesională în glas. El a întocmit 
blestematul ăla de dosar. 

— Admit că el l-a construit, draga mea. Adaptând cu migală 
termeni şi fraze din cărţile de drept pentru a-şi susţine punctele 
de vedere. Poate e traducere, nu creaţie. 

— lar eu admit, zise Sam, lăsând la o parte un anumit orgoliu, 
că e irelevant. 

Se întoarse către Şoim. 

— Dar mă încurcă vreo câteva aspecte pe care nu le-ai 
menţionat, iar dacă ele nu-ţi demonstrează că cineva al naibii de 
important încearcă să ne oprească pe toţi, nu ştiu cine dracu' ar 
putea s-o facă. Să-ţi amintesc... 

— Fiule, ştiu ce vrei să spui, îl întrerupse repede şi hotărât 
Hawkins. Te referi la atacurile anterioare. 

— Evident, Mac. Cele două hoteluri, carul mortuar gonind spre 
casa mea şi patru gorile înarmate până-n dinţi la cabana de schi. 
Cine i-a trimis? Zâna Măseluţa? 

— N-am fi aflat niciodată, băiete, crede-mă pe cuvânt. Tu nu 
ştii cum se organizează treburile astea - cu oglinzi şi fum şi 
atâtea informaţii false încât ţi-ar trebui timp mai mult decât 
pentru operaţiunea din Iran ca să afli cine unde e şi ce funcţie 
are. Ce dracu’, Sam, eu am născocit procedeele astea în spatele 

a vreo cincizeci de linii inamice. De asta am făcut ce-am făcut şi 
în fiecare caz le-am transmis mesajul că ei nu puteau s-o facă! 

— Mă tem că nu înţeleg, zise derutat Aaron. 

— Nici eu, adăugă zăpăcită Jennifer. 

— Sunteţi avocaţi sau vânzători de pantofi? strigă exasperat 
Mackenzie. Dacă vă aflaţi în toiul unui proces pe viaţă şi pe 
moarte şi aveţi nevoie de informaţii despre care ştiţi că există, 
dar nimeni nu vrea să vi le dea, cum le obţineţi? 

— Printr-un serios interogatoriu contradictoriu, răspunse 
Pinkus. 

— Punând un accent deosebit pe mărturia falsă, adăugă Aripă 
Roşie. 

— Mă rog, presupun că aveți dreptate, dar noi nu ne aflăm în 
instanță. Există o altă cale... 

— Le provoci, spuse Devereaux, privind amuzat în ochii 
Şoimului. Faci una sau mai multe declaraţii scandaloase, care 
provoacă un răspuns ostil ce confirmă informaţia. N 

— Fir-ar să fie, Sam, totdeauna am zis că eşti cel mai bun! |ţi 
aminteşti de Londra, în Belgrave Square, când ţi-am spus cum să 
procedezi cu jigodia aia de trădător... 

— Nu ne vom referi la fostele dumitale relaţii, generale! 
ordonă Aaron. Nu vrem să auzim nimic despre asta. 

— E şi irelevant, zise Jennifer. 

— A, pricep! exclamă Sam, rânjind fals la Afrodita indiancă. 
Nu-ţi convine atunci când eu scot la iveală ceva la care nu te-ai 
gândit! 

— E irelevant! 

— După ce aceşti doi copii vor înceta să se certe, zise Pinkus, 
vrei, te rog, să ne explici strategia dumitale, generale? 

— Dacă acest colonel - colonelul meu - are dreptate, 
explicaţia se află pe o pistă de decolare de la Aeroportul Logan. 
Air Force Two, comandant! Cine l-a trimis?... în afară de cazul, 
desigur, în care eu chiar sunt Oşteanul Secolului, situaţie în care 
ne întoarcem la o invazie cu nave de desant fără motor, 
deplasându-se către o plajă puternic fortificată, fără protecţie 
mobilă. 

— Nu încerc să te urmăresc, dar... 

Aaron se opri brusc, întorcând capul în mai multe direcţii, până 
când înţelese cine lipsea - mercenarul, Cyrus M., care se aşezase 
într-un fotoliu vechi de lângă elegantul birou alb. 

— A, acolo eşti, colonele. 

— Ce? 

— Ai ascultat? 

Cyrus dădu din capul său mare şi răspunse încet şi clar: 

— Da, am ascultat, domnule Pinkus, începu el calm şi am auzit 
cea mai grozavă poveste exceptând-o pe cea a câtorva măscărici 
care pretindeau că fuziunea nucleară se poate realiza în apă cu 
gheaţă de doisprezece cenți galonul... Voi sunteţi scrintiţi! 
Scrintiţi, nebuni, nesănătoşi, buni de ospiciu/... E ceva din toate 
astea adevărat? 

— Totul e adevărat, Cyrus. 

— In ce dracu’ m-am băgat? răcni uriaşul chimist negru... 
Scuză-mi limbajul, domnişoară Aripă Roşie, dar încerc să pun 
totul într-o ecuaţie şi nu-i deloc uşor. 

— Nu e nevoie de scuze, Cyrus, dar de ce nu-mi spui Jenny? 
Sunt puţin stânjenită de apelativul „domnişoară”. 

— Ţine de magie, zise mercenarul, ridicându-se din fotoliu cu 
grijă şi uitându-se dacă nu cumva îl rupsese. Dacă e adevărat, 
continuă el îndreptându-se către cei trei avocaţi şi maniacul 
„Oştean al Secolului”, a cărui expresie severă îi provoca un 
evident disconfort lui Cyrus... dacă e adevărat, cred că nu există 
altă soluţie decât să verificăm acest Comitet Nobel. Angajează-l 
pe actorul ăla, domnule Pinkus. O să ne suim pe scenă. 

În casa de pe plaja din Swampscott, Massachusetts, fusese 
decretat armistițiul, un interludiu potrivit pentru bătăliile ce 
aveau să vină. Sub îndrumarea lui Aaron Pinkus fusese elaborată 
o înţelegere între generalul Mackenzie Hawkins, alias Vârful 
Norilor, actualul şef de trib al Wopotamilor şi Sunrise Jennifer 
Aripă Roşie, purtător de cuvânt ad-hoc al tribului indian 
menţionat; împuternicirea de avocat era transferată domnişoarei 
Aripă Roşie, prin semnarea de către părţi şi legalizarea notarială. 
Samuel Lansing Devereaux, avocatul temporar, consimţise să 
renunţe la toate îndatoririle decurgând din prezentarea împreună 
cu avocatul permanent al tribului, mai  sus-menţionata 
domnişoară, în faţa Curţii Supreme a Statelor Unite, dacă o astfel 
de prezentare ar fi fost solicitată. 

— Nu cred că-mi place ultima parte, declară Jennifer. 

— Mie nu-mi place deloc! zise Sam. 

— Atunci nu semnez. Şoimul se dovedea de neclintit. 

— Schimbarea avocaţilor în ultimul moment ar putea fi 
interpretată ca o slăbiciune, o amânare, iar eu am pus prea mult 
sânge, sudoare, bani şi îngăduinţă în acest demers pentru a 
admite aşa ceva. In afară de asta, domnişoară Roşcată, ţi-am 
acordat controlul deplin asupra tuturor negocierilor, aşa că ce 
mai vrei? 

— Ce mai vreau?... Nici o prezentare, nici un dosar, nici o 
Curte Supremă. 

— Ei, haide, draga mea, zise Aaron. E prea târziu pentru aşa 
ceva. Nu numai că audierea se află pe agenda Curţii, dar ai 
putea rata o şansă reală pentru poporul tău. Dacă te implici tu, 
ascensorul spre infern poate fi cu siguranţă oprit. 

— Da, sigur, admise Jennifer. Dacă problema e luată în mod 
serios în considerare se poate încheia o înţelegere rapidă cu 
Biroul pentru Problemele Indienilor pentru, să zicem, două sau 
trei milioane de dolari şi viaţa o să meargă netulburată înainte. 
Am putea construi patru sau cinci şcoli în rezervaţie şi să 
angajăm nişte profesori buni... 

— Cu siguranță nu semnez! răcni Şoimul. 

— De ce, generale? Nu e destul ca să te simţi răsplătit? 

— Să fiu răsplătit? Cine dracu’ a zis ceva despre plata mea în 
vreun fel? N-am nevoie de bani - Sam şi cu mine avem mai mult 
decât am putea vreodată cheltui în Elveţia! 

— Mac, taci din gură! 

— ... obţinuţi legal de la cea mai mare jigodie de pe planetă şi 
vă asigur că n-o să ne dea niciodată în judecată pentru asta! 

— Destul, generale! 

Aaron Pinkus sări - cât de iute putu - în picioare. 

— Nu se vor mai face referiri - verbale sau scrise - la 
evenimente anterioare, despre care noi nu ştim nimic. 

— Pe mine nu mă deranjează, comandant Pinkus, dar vreau să 
fie clară poziţia mea. Nu mi-am pierdut trei ani din viaţă ca să 
mă târguiesc pentru cei câţiva dolari pe care ni i-ar da nouă 
vreun furnizor al armatei rămas fără mărunţiş. 

— Nouă? exclamă Jennifer. Inţelesesem că nu vrei nimic. 

— Nu mă refeream la mine, vorbeam despre principiul implicat 
aici. 

— Cum se scrie ăsta? întrebă sarcastic Aripă Roşie. Ca şi 
interesul debitorului dumitale principal? 

— Ştii la ce mă refer, mică doamnă. Dumneata vrei să vinzi 
tribul - tribul meu, din întâmplare. 

— La ce te gândeai, Mac? zise Devereaux, conştient de 
zădărnicia încercării de a-l convinge pe Şoim - în principiu. 

— O să pornim de la cinci sute de milioane, o frumoasă cifră 
rotundă - dar o nimica toată pentru Pentagon - şi o grămadă de 
acţiuni răscumpărate ieftin. 

— Cinci sute... 

Chipul bronzat al lui Jennifer se întunecă şi mai mult, iar 
sângele i se urcă la cap. 

— Eşti nebun! 

— Poţi să reduci întotdeauna efectivele artileriei, dar nu le poţi 
creşte dacă n-ai o rezervă... Da, cinci sute din alea mari, altfel nu 
semnez. Poate că ar trebui să menţionezi şi asta acolo, 
comandant Pinkus, în vreo anexă, oricum i-o zice. 

— N-ar fi înţelept, generale, zise Pinkus, privindu-l pe Sam. 
Dacă s-ar face o examinare, s-ar putea interpreta ca o condiţie 
prealabilă aflată la limita unei înţelegeri secrete. 

— Atunci vreau un document separat, zise Mackenzie, 
încruntându-se. Ea n-o să arunce poporul meu în râul întunecat 
al spiritelor răului. 

— Poporul tău... o, Doamne! 

Jennifer se prăbuşi pe canapea. 

— Râul întunecat al... o, ce rahat. 

— Noi, bătrânii, dezaprobăm vehement folosirea unui 
asemenea limbaj de către femeile tribului. 

— Eu nu sunt... oh, las-o baltă!... Cinci sute - mici măcar nu 
pot concepe aşa ceva! Vom fi ruinaţi, devastaţi, rezervaţia 
desfiinţată şi pământurile cumpărate pe nimic, contribuabilii vor 
fi scandalizaţi, editorialele din toată presa ne vor considera 
ignoranţi, sălbatici şi hoţi... 

— Domnişoară Aripă Roşie, o întrerupse Aaron. Folosirea 
numelui ei şi a titlului de politeţe făcând-o pe Jenny să-l 
privească întrebător pe renumitul avocat ce-i devenise atât de 
apropiat. 

— Da... domnule Pinkus. 

— O să pregătesc o notă de intenţii, stipulând clar că 
dumneata, prin toate mijloacele, vei iniţia negocierile - dacă şi 
când vor avea loc astfel de negocieri - conform dorințelor şefului 
de trib Vârful Norilor, cunoscut şi drept generalul Mackenzie 
Hawkins. Acceptaţi această dificilă responsabilitate? 

— Ce dracu’... Jennifer era pe cale să spună „Ce dracu”, da!” 
însă un licăr din ochii lui Aaron o opri. Foarte bine, domnule, fără 
limbaj de prost-gust. Imi dau seama când sunt înfrântă de un 
aspect litigios superior. O să semnez ambele documente. 

— Aşa-i mai bine, mică doamnă, spuse Şoimul, aprinzându-şi 
un trabuc. O să vezi, domnişoară Roşcată, responsabilitatea 
comandantului nu încetează după o singură victorie. Mergem 
mai departe şi mai departe şi tot mai departe, având întotdeauna 
grijă de valoroasele trupe care ne urmează! 

— Foarte încurajator, generale, spuse Jennifer, zâmbind dulce. 

— Sunteţi amândoi unşi cu toate alifiile, spuse Sam. În special 
tu, Pocahontas. 

Aaron Pinkus se duse în biroul cumnatului său şi îşi sună 
secretara, spunându-i să-l ia pe Paddy Lafferty şi să vină la 
Swampscott cu ştampila notarială. Femeia încărunţită sosi, cu 
ochii umflaţi şi înroşiţi, simptom evident al unei gripe violente şi 
dactilografie cele două documente. Ele fură semnate ceremonios 
şi, în timp ce Aaron o conducea politicos pe bolnava lui secretară 
spre uşa din faţă, mulţumindu-i pentru că-i venise în ajutor în 
ciuda stării ci, femeia îl întrebă, uşor derutată: 

— Cunoaşteţi pe cineva numit Bricky, domnule Pinkus? a 
întrebat de dumneavoastră. 

— Bricky?... Asta-i numele de familie? 

— Nu sunt sigură că am înţeles... părea schimbat. 

— Nu te simţi bine, draga mea. Vreau să-ţi iei câteva zile de 
concediu, iar eu o să-l trimit pe doctorul meu să te vadă. Să mă 
ierte Abraham, dar te-am suprasolicitat. 

— Era un tânăr foarte frumos. Un păr negru strălucitor, 
îmbrăcat impecabil... 

— Fii atentă la trepte. 

— Insista să afle unde sunteţi... 

— Incet acum, mai sunt două trepte până la pavaj... Paddy, 
eşti acolo? 

— Imediat, şefule! Veni răspunsul lui Lafferty de pe aleea 
circulară; şoferul ieşi din umbră şi alergă spre poartă. Ştiţi, cred 
că e la ciclu, domnule Pinkus. 

— Are gripă, Paddy. 

— Dacă spuneţi dumneavoastră, domnule. 

Lafferty o luă în primire pe secretară, punându-i braţul stâng 
peste umerii lui şi o ajută să meargă până la maşină. 

— Bricky e iubitul meu, iubitul meu, iubitul meu...! 

Cuvintele se înălţară ca un cântec, pierzându-se printre pinii 
înalţi ce mărgineau aleea circulară. 

Uşurat, Aaron se întoarse spre uşa din faţă, pregătindu-se să 
intre în casă, când, brusc se opri şi ridică uluit capul din 
pământ... Bricky?... Binky?... Binghamton Aldershot, cunoscut şi 
drept Binky de la Cape, un bancher internaţional din Boston, care 
se ascundea în spatele porţilor de oţel ale băncii lui din Beacon 
Hill?... Nu cumva avea un nepot pe undeva? Un codoştânărcu o 
poreclă similară, pe care Aldershot îl întreținea cu o mică rentă, 
numai pentru ca idiotul să nu-i deranjeze familia... Nu, era 
imposibil. Secretara /u;, pe care o avea de cincisprezece ani, era 
o femeie matură, o fostă novice la o mănăstire, care renunţase la 
legămintele religioase pentru viaţa lumească, dar rămăsese o 
femeie profund ataşată credinţei ei. Ridicol. O coincidență. 
Pinkus deschise uşa şi intră în hol, unde auzi telefonul sunând. 

— Bine, Cyrus! strigă Sam Devereaux în receptor. Nu uita, e 
actor, aşa că nu-ţi pierde cumpătul, da? Doar să-l aduci aici... 
Ce? Vrea un contract care să stipuleze că el e cap de afiş?... Cu 
cine... ce? Numele /ui cu majuscule... de aceeaşi mărime cu titlul 
şi deasupra lu? Sfinte Sisoe!... Dar cu banii, ce pretenţii are?... 
Nimic, doar să fie cap de afiş? lisuse, scrie tot ce vrea şi adu-l 
aici!... O „stagiune completă”, să nu fie concediat în timpul 

repetiţiilor fără despăgubiri integrale? Ce dracu’ înseamnă asta? 
„„. Nu ştiu nici eu, dar trece totu/ în contract. 

O oră şi douăzeci de minute mai târziu, uşa din faţă se 
deschise şi ţiganul cu cămaşă oranj şi o lungă eşarfă albastră în 
jurul taliei năvăli în hol şi făcu nişte piruete, până când ajunse la 
uşa spaţioasei camere de zi, în care cei trei avocaţi şi generalul 
Mackenzie Hawkins stăteau aşezaţi în semicerc. Toate capetele 
se întoarseră când Roman Z. Işi făcu intrarea. 

— Frumoasă, minunată doamnă şi voi, domnilor cu... mă rog, 
înfăţişare adecvată. Vi-l prezint pe colonelul Chiparos, un bărbat 
cu forţa unui arbore mediteranean, care are de făcut un anunţ. 

— Destul despre el! se auzi o şoaptă şuierată din holul 
întunecat. Sunt aici, țopârlane! 

Enormul mercenar negru îşi făcu apariţia. 

— Salut, prieteni, zise Cyrus, scurt, asemeni unui om sigur de 
sine. Vreau să vă prezint un artist care a apărut în multe 
spectacole pe Broadway, ale cărui minunate spectacole de 
revistă au fost ruşinea ţării... 

— „Au spălat ruşinea”, idiotule! 

— Un actor de supremă profunzime şi mare perversitate... 

— Di-di-versitate, tâmpitule! 

— Ce dracu', domnule, fac şi eu ce pot... 

— Prezentările lungi, rostite incorect, distrug o intrare. Dă-te la 
o parte! 

Bărbatul înalt şi suplu cobori treptele joase către camera de zi 
cu o energie care nu-i trăda vârstă. Cu părul încărunţit, fâlfâind, 
cu trăsături ascuţite şi ochi strălucitori ce aminteau de mii de 
asemenea intrări pe scenă, el copleşi micul grup din faţa lui, aşa 
cum făcuse cu nenumărate săli pline în trecut. Privirea i se opri 
asupra lui Aaron Pinkus; se apropie de avocat şi înclină scurt 
capul. 

— M-ai chemat, sire şi m-am supus poruncii. Servitorul tău şi 
cel mai viteaz cavaler rătăcitor, milord. 

— la te uite, Henry, zise Aaron, ridicându-se din fotoliu şi 
strângând mâna actorului. A fost minunat! Mi-a amintit de ziua 
când ai susţinut un show de unul singur, când s-a întrunit 
Hadassah? la Shirley - cred că era un fragment din Prințul 
student. 

— Nu-mi amintesc măruntele - iartă-mă ocazionalele mele 
interpretări, băiete... Totuşi, cred că trebuie să se fi întâmplat cu 

vreo şase ani şi jumătate în urmă - pe doisprezece martie, dacă 
nu greşesc, la ora două după-amiază. Imi amintesc vag, am 
impresia că nu eram în voce în acea zi. 

— Ba ai fost, ai fost grozav... Uite, să ţi-i prezint pe prietenii 
mei... 

— Do-ul meu diez nu era plin, continuă actorul, iar pianistul 
îngrozitor... Ce spuneai, Aaron? 

— Prietenii mei, aş vrea să ţi-i prezint. 

— Şi eu vreau să-i cunosc, mai ales pe această adorabilă 
creatură. 

Sir Henry luă mâna stângă a lui Jennifer şi o duse la buze, 
privind-o în ochi în timp ce i-o săruta delicat. 

— Mă faci nemuritor cu mângâierea ta, dulce Elena... Te-ai 
gândit vreodată la o carieră în teatru? 

— Nu, dar am fost câtva timp manechin, răspunse Aripă Roşie, 
nu doar cucerită, dar şi amuzată. 

— Un pas, dragă copilă, doar un pas, dar în direcţia bună. 
Poate că o să luăm prânzul împreună într-o zi. Eu dau lecţii 
particulare, iar plata, în anumite cazuri, poate să fie, să zicem, 
eliminată. 

— Ea e avocat, pentru numele Domnului! zise Sam, 
neînţelegând prea bine de ce era aşa de pornit. 

— Asta-i o pierdere teribilă, spuse actorul, slăbind strângerea 
de mână. Cum spune bardul în Henric al VI-lea, actul doi „Primul 
lucru ce trebuie făcut e să-i omorâm pe avocaţi”... Nu pe tine, 
sigur, Aaron, fiindcă tu ai suflet de artist. 

— Da, bine, hai să te prezint, Henry. Actriţa - avocata - 
domnişoara Aripă Roşie. 

— Enchante, mademoiselle... 

— Până să-i maltratezi mâna iarăşi, eu sunt Sam Devereaux, 
tot avocat. 

— Ştia Shakespeare ce ştia... 

— lar acest domn în costum de indian e generalul Mackenzie 
Hawkins. 

— A, dumneata eşti! exclamă interpretul înhăţând mâna 
Şoimului şi strângând-o cu putere. Am văzut filmul ăla despre 
dumneata - cum de ai permis aşa ceva? N-ai avut nici un control 
asupra distribuţiei, a scenariului? Doamne, omule, dobitocul ăla 
care te juca pe dumneata trebuie să fi avut ruj pe buze! 

— Cred că avea, zise generalul, fără să se lase impresionat. 

— vi-l prezint pe Henry Irving Sutton, ca în England's Sutton 

Place - căminul lui strămoşesc - numit frecvent în presă sir 
Henry Irving S., după numele marelui actor victorian cu care e 
comparat adesea. Un remarcabil artist de teatru, zise Aaron. 

— Cine spune asta? întrebă Sam arţăgos. 

— Minţile înguste îi fac pe marii sceptici, răspunse Henry Irving 
Sutton, privindu-l uimit pe Devereaux. 

— Cine-a zis asta, Felix Motanul? 

— Nu, un dramaturg francez, numit Anouilh. Mă îndoiesc că ai 
auzit de el. 

— A, da? Ce zici de „N-a mai rămas nimic decât să ţipi!”... Ei? 
Ce zici de asta? 

— Antigona, dar traducerea nu e bună. 

Sutton se întoarse către Hawkins. 

— Generale, fă-mi un serviciu - ţi-l cer în calitate de fost 
locotenent în trupele din Africa, unde te-am auzit vorbind de 
multe ori, blestemându-l adesea pe Montgomery. 

— Dumneata ai fost acolo? 

— Contrainformaţii, ataşat la OSS-Tobruk. 

— Voi, băieţi, eraţi cei mai buni! l-aţi tras pe sfoară pe 
nemţălăii ăia în Sahara. Habar n-aveau unde sunt tancurile 
noastre! 

— Majoritatea erau actori care ştiau puţină germană. Era uşor 
să facem pe soldaţii murind de sete şi să bolborosim informaţii 
false în timp ce intram în comă. De fapt o chestie foarte simplă. 

— Purtaţi uniformele duşmanului. Puteaţi să fiţi împuşcaţi! 

— Poate, dar unde mai aveai şansa să joci în asemenea roluri? 

— Păi, să fiu al naibii! Spune ce vrei, soldat, o s-o fac. 

— lar a încurcat-o, mormăi Devereaux. Aşa îmi face tot timpul. 

— Aş vrea să vorbeşti, generale; aş prefera să reciţi ceva ce 
cunoaştem amândoi, să zicem nişte versuri proaste sau un 
poem, ori poate cuvintele unui cântec. Şi vorbeşte normal sau 
strigă, cum ţi se pare firesc. 

— la să vedem, zise Şoimul, gândindu-se. mie mi-au plăcut 
întotdeauna vechile marşuri militare. Îl ştii pe ăla: „Peste dealuri 
şi vâlcele, o să tragem tunuri greeleee...” 

— Nu cânta, generale, recită doar versurile, ordonă actorul, 
începând deodată să imite expresia feţei lui Mackenzie şi glasul 
lui, în timp ce bătrâna cătană rostea cuvintele de la „Trec 
chesoanele”. 

Apoi, deodată, asemeni vocilor la unison ale unui rondo, una 
stingându-se, cealaltă stăruind. Henry Irving Sutton fii singurul 

care vorbea, tonul şi cadenţele vocale, gesturile trupului şi 
grimasele feţei semănând uimitor de mult cu cele ale Şoimului. 

— La naiba! exclamă generalul, uluit. 

— Remarcabil, Henry! 

— Nu e rău, ca să zicem aşa. 

— Eşti un actor formidabil, domnule Sutton! 

— O, nu, copilă a Elizeului, protestă cu modestie sir Henry 
Irving S. Asta nu e actorie, e doar mimică, pe care orice comic de 
mâna a doua o poate face. Te-au înşelat gesturile şi expresiile, 
ca şi intonaţia vocii... Eu explic toate astea amănunţit în lecţiile 
mele. Luăm prânzul ăla? 

— De ce dracu' n-ai jucat dumneata rolul meu în filmul ăla 
blestemat? 

— Din cauza unui impresar îngrozitor, mon general, n-ai idee 
ce-nseamnă asta... Imaginează-ţi un remarcabil ofiţer superior, 
căruia nu-i este permis să-şi arate vitejia în luptă fiindcă aşa-zisul 
lui şef se teme că unitatea lui se va duce de râpă... în cazul meu 
a fost vorba despre un salariu sigur pe care-l primeam pentru un 
serial. 

— Trebuia să-l împuşc pe ticălosul ăla! 

— Am încercat eu. Din fericire, nu l-am nimerit... 

— Luăm prânzul, domnişoară Aripă Roşie? 

— Cred că trebuie să ne întoarcem la problema noastră, zise 
hotărât Pinkus, invitându-i pe toţi cu un gest să se aşeze în fotolii 
şi pe canapea. 

Sam se grăbi să se aşeze între Jennifer şi Sutton. 

— Sigur, Aaron, fii de acord actorul, uitându-se urât la intrus. 
Voiam doar să domolesc o minte îngustă care pare să vină din 
Antilele Mici, dacă înţelegi această metaforă mixtă. 

— E o părere bizară, Kermit Broscoiule, spuse Devereaux. 

— Sam! 

— Bine, Jenny, am reacţionat excesiv. Nu fac asta niciodată în 
instanţă. 

— Probleme? 

Pinkus îi făcu semn lui Cyrus, care stătea dinadins cât de 
departe putea de Henry Irving S.; aducerea actorului de la 
Boston îi pusese la grea încercare răbdarea, dacă nu şi sănătatea 
mintală. 

— Vrea şi colegul dumitale să se apropie? întrebă Aaron. 

— O să-i spun tot ce trebuie să ştie, zise calm Cyrus, 
aşezându-se. Şi aş vrea s-o fac cât mai simplu cu putinţă. Sincer 

vorbind, asocierea lui Roman Z. cu noul dumitale recrut nu pare 
fericită. O să am eu grijă de asta. 

— Ai o plăcută voce profundă, tinere, îl întrerupse sir Henry, 
evident iritat de faptul că nu pricepea conversaţia dintre Cyrus şi 
vârstnicul avocat. Ai cântat vreodată „Râul bătrânului”? 

— Lasă-mă-n pace, omule, spuse mercenarul. 

— Nu, vorbesc serios. E o reluare a Teatrului plutitor... 

— Henry, prietene, putem vorbi despre asta mai târziu, 
interveni Aaron, ridicând mâinile în chip de avertisment. Nu mai 
avem timp. 

— Sigur, băiete, cortina trebuie să se ridice. 

— Cât de curând, fu de acord Cyrus. Chiar diseară, e preferabil 
diseară, dacă putem. 

— Cum crezi că ar trebui să procedăm? întrebă Jennifer. 

— Pot lua legătura cu acest aşa-zis Comitet Nobel la hotel, în 
calitate de aghiotant civil al generalului, răspunse mercenarul. 
Eu am haine decente în valiză, dar va trebui să găsim ceva de 
îmbrăcat pentru Roman. 

— Comandantul meu are un dulap plin cu haine şi poartă cam 
aceiaşi măsuri ca şi colegul dumitale - ridică greutăţi, chiar şi la 
vârstă lui. Dacă va fi nevoie, doamna Lafferty e o excelentă 
croitoreasă... 

— Atunci s-a aranjat, îl întrerupse grăbit Cyrus. Trebuie doar 
să încercăm să aflăm cine sunt măscăricii ăia din Air Force Two şi 
cum să-i manevrăm. 

— Am făcut-o deja, zise Mackenzie Hawkins, aprinzându-şi din 
nou trabucul mutilat. 

— Ce? 

— Cum? 

— Când? 

Tumultul de voci uluite îl asaltă pe Şoim, care se mulţumi să 
ridice sprâncenele stufoase şi să lanseze un cerc de fum. 

— Te rog, generale! îl presa Cyrus. E important. Ce a; făcut? 

— Voi, avocaţii şi chimiştii ăştia vă credeţi tare deştepţi, dar 
aveţi memorii al naibii de scurte. 

— Mac, pentru numele Domnului... 

— Mai ales tu, Sam. Tu eşti cel care a înţeles; sigur, eu ţi-o 
luasem înainte, dar eram mândru de analiza ta. 

— Despre ce dracu' vorbeşti? 

— Despre Micul Iosif, băiete! El e tot acolo... 

— Cine?... Unde? 

— La hotelul ăla, Four Seasons. Am vorbit cu el acum o 
jumătate de oră şi e călare pe situaţie. 

— Călare pe ce? Nu poţi avea încredere în ticălosul ăla mic, 
Mac, chiar tu ai spus-o! 

— Acum pot, zise apăsat Şoimul. Abuzează în chip flagrant de 
diurnele lui - semn sigur al unui subordonat independent; şi 
încearcă mereu să mă provoace, ceea ce înseamnă că poţi avea 
ceva încredere. 

— Imi scapă logica asta, zise Pinkus. 

— E nebun, spuse încet Jennifer, privindu-l neîncrezătoare pe 
general. 

— Nu sunt sigur de asta, zise Cyrus. Un agent ostil îţi spune în 
ce situaţie te afli. Nu e posibil să te laşi ucis de el pentru atâta 
lucru. 

— Şi tu eşti nebun, remarcă Devereaux. 

— Nu tocmai. 

Mercenarul dădu din cap. 

— Există o maximă din vremea războaielor cazace: „Sărută 
cizma înainte de-a o tăia cu sabia”. 

— Imi place, îmi place, strigă actorul. O cortină perfectă 
pentru actul al doilea. 

— Poate că şi eu sunt nebună, adăugă fiica Wopotamilor, dar 
cred că te înţeleg. 

— Sper, zise sarcastic Sam. Ca s-o lămurim, avocat, nu trebuie 
aruncată bănuiala asupra cuiva înainte de a comite o crimă. 

— Isteţule, mormăi Aripă Roşie. lţi înţeleg ideea, Cyrus, deci 
ce-i de făcut? 

— Intrebarea e: ce a făcut generalul? 

— E acceptabilă, spuse Şoimul. Şi, dat fiind trecutul dumitale, 
cred că vei fi de acord... L-am instruit pe Micul losif, care, deşi 
mai vârstnic, e un cercetaş înnăscut, să supravegheze situaţia de 
pe câmpul de luptă. El o să le verifice bivuacurile, trupele de 
sprijin din preajmă şi puterea de foc, dacă există, căile voastre 
de retragere, la nevoie şi cel mai bun camuflaj ce trebuie folosit 
pentru a ajunge la ţinta zero. 

— Zero ce? exclamă sir Henry. 

— Nu, nu, Henry, sunt sigur că generalul exagerează, îl 
întrerupse Pinkus, uitându-se la Mackenzie, apoi mutându-şi 
privirea spre Cyrus. Ai garantat că n-o să fie violenţă şi n-or să 
lipsească modalităţile de asigurare! 

— Aşa va fi, domnule Pinkus. Generalul n-a făcut decât să 

folosească nişte termeni militari pentru a vorbi despre camerele 
de hotel ale acestui aşa-zis comitet şi despre îmbrăcămintea 
adecvată... 

— M-ai înţeles greşit, Aaron băiete! 

Actorul se ridică în picioare, cu profilul spre dreapta, 
strângând din fălci, cu ochii strălucind. g 

— Salut misiunea asta, cu un scop glorios - oricare ar fi el. Iți 
aminteşti, generale, când am făcut joncțiunea cu englezii şi ne- 
am croit drum spre El Alamein?! 

— Sigur că da, maior Sutton!... Tocmai te-am avansat cu vreo 
două grade pe câmpul de luptă - prerogativa comandantului, 
desigur. 

— Accept gradul, domnule. 

Sir Henry se întoarse şi salută, iar Şoimul se ridică din fotoliu şi 
îi răspunse la salut. 

— Să-i provocăm pe ticăloşi! Să trecem iar prin breşă şi să 
astupăm zidurile cu vlăguita noastră Asociaţie a actorilor de 
cinema, dar şi cu AFTRA, desigur. Nu ne temem de nimeni - ne 
fierbe sângele în vine, nu-i aşa, generale? 

— Voi, băieţi, chiar că ati fost cei mai buni în Sahara. 
Adevăraţi viteji. 

— Vitejie, pe naiba, era o sinteză a tehnicii clasice cu cele mai 
bune sugestii ale lui Stanislavski, nu aiureala aia de metodă a 
profesorilor de mâna a şaptea care te învaţă că-i mai bine să-ți 
scobeşti nasul decât să ţi-l sufli. 

— Oricum ar fi fost, maior, ai supravieţuit. Îţi aminteşti cum, 
dincolo de Benghazi, când brigada... 

— Sunt nebuni! şopti Sam lui Jennifer. Vâslesc pe furtună într- 
o barcă ce ia apă. 

— Abţine-te, Sam! Sunt amândoi... mă rog, nişte adevărate 
personalităţi, iar asta e reconfortant. 

— Ce vrei să spui? 

— Păi, într-o lume plină de tăntălăi fandosiţi, e plăcut să ştii că 
mai există bărbaţi care pot vâna tigrul ucigaş. 

— Asta-i o tâmpenie antediluviană de student imberb! 

— Da, ştiu, spuse Aripă Roşie, zâmbind. Dar nu-i plăcut să 
constaţi că încă mai dăinuie? 

— Şi mai zici că eşti o femeie emancipată... 

— Deşi sunt, nu cred că am spus-o vreodată - asta-i o chestie 
antediluviană. Aceşti bătrâni nu există, ei retrăiesc pur şi simplu 
lumea pe care au cunoscut-o. Eu recunosc această lume şi tot 

ce-au făcut ei pentru a o ameliora. Cine n-ar face la fel? 

— Eşti plină de bunătate samariteană, Rebecca! 

— De ce nu? Lăsând la o parte activitatea de la tribunal, am 
rezolvat orice problemă s-a ridicat. De fapt, am câştigat al naibii 
de mult, ceea ce înseamnă că sunt recunoscută. 

— Cu nişte „oglinzi şi fum”, cum i-a zis generalul nostru. 
„Toate eforturile” este alt eufemism pentru „în regulă, o să 
încerc, dar dacă nu rezolv nimic, mă retrag. Repede”. 

— Ai menţionat asta şi o să afli cât de emancipată sunt, 
avocat, zise Jennifer, din nou zâmbitoare. N-o să mai ai cu ce să- 
ţi uzi pantalonii... Să terminăm cu poveştile de război, de acord? 

— Mac! strigă Devereaux, făcându-i pe cei doi veterani ai 
campaniei din Africa de Nord să se uite la el ca la un hidos 
vierme negru ieşind dintr-o farfurie de spaghete cu sos tomat. De 
unde ştii că acest Mic Iosif o să facă ce i-ai spus? Susţineai că-i o 
jigodie. Dacă îţi spune doar ce-şi închipuie el că vrei să auzi? 

— Nu poate face asta, Sam. Vezi tu, am vorbit cu superiorul 
lui, despre care pot spune că e de-a dreptul superior, egalul 
comandantului Pinkus şi al meu - poate cu ceva mai multă 
autoritate când e necesar. 

— Şi ce dacă? 

— Şi această persoană foarte importantă este foarte 
interesată ca noi să ne îndeplinim misiunea, ceea ce nu putem 
face dacă nu ajungem la Curtea Supremă în optzeci şi şapte de 
ore, socotind din acest moment. 

— Optzeci şi şapte ce? întrebă zăpăcit Aaron. 

— A început numărătoarea inversă, comandant Pinkus. Până la 
momentul zero sunt mai puţin de optzeci şi şapte de ore. 

— Ăsta e ceva gen „ţinta zero”? insistă vârstnicul avocat. 

— lţi poţi imagina, maior Sutton, că acest tip a fost la Omaha 
Beach? 

— Poate ca recrut, generale... 

— Da, am fost şi am avut o armă în mână, nu un cod de legi. 

— inta zero, dragă Aaron, e obiectivul imediat, îi explică 
actorul. Momentul zero e obiectivul final. De exemplu, în marşul 
spre El Alamein, a trebuit mai întâi să cucerim Tobrukul, care era 
ţinta zero, iar Alamein momentul zero. De fapt, în cronici le lui 
Froissart - din care s-a inspirat Shakespeare, ca şi Holinshed. 

— Aceşti termeni sunt menţionaţi... 

— Bine, bine! strigă exasperat Devereaux. Ce dracu' are tot 
rahatul ăsta de-a face cu o jigodie numită Micul losif, de la 

hotelul Four Seasons? Repet, Mac, ce te face să crezi că va 
proceda aşa cum i-ai cerut? Te-a mai minţit şi altădată. 

— İn mod evident, e vorba despre împrejurări diferite, spuse 
Jennifer, înainte ca Şoimul să poată răspunde. Presupun că omul 
e îndatorat superiorului său foarte important. 

— Ai dreptate, domnişoară Roşcată. E ca şi cum te-ai întreba 
dacă losif mai respiră sau nu. 

— Păi, dacă aşa stau lucrurile... 

— Aşa stau, Sam, confirmă Hawkins. După cum bine ştii, eu nu 
fac greşeli în domeniul ăsta. In afară de povestea din Belgrave 
Square, din Londra, e nevoie să-ţi mai amintesc de clubul din 
Long Island, sau de ferma de pui din Berlin, sau de şeicul ăla 
turbat din Tizi Ouzou, care voia s-o cumpere pe a treia mea 
nevastă cu două cămile şi un mic palat? P 

— Şi cu asta basta, generale! zise Pinkus. /ti amintesc că nu 
vom mai pomeni evenimente din trecut. Şi acum, dumneata şi cu 
Henry luați loc, ca să continuăm discutarea problemei noastre. 

— Desigur, comandant Pinkus. 

Cei doi veterani de la El Alamein se aşezară, iar Şoimul 
continuă: 

— Nu putem face mare lucru până când Micul losif nu-şi 
prezintă raportul. 

— Şi cum va proceda? întrebă Devereaux. Va trimite un mesaj 
cifrat printr-un porumbel călător care să zboare de la fereastra 
hotelului direct la domeniul şeicului din Tizi Ouzou? 

— Nu, fiule, prin telefon. 

In clipa următoare sună telefonul. 

— Răspund eu, spuse Şoimul, sculându-se şi ducându-se 
repede spre biroul alb de lângă perete. Tabăra Militară Cortul 
Aburit, continuă el, cu receptorul la ureche. 

— Hei, zurbagiule, se auzi vocea excitată a Micului Joey 
Strigoiul. N-o să-ţi vină să crezi în ce blestemată de porcărie ai 
intrat! Jur pe mormântul mătuşii Angelina, nici un maimuţoi de 
cizmar, inclusiv unchiul Guido, n-ar putea curăța! 

— Calmează-te, losif şi vorbeşte clar. Dă-mi rezultatul 
cercetării elementelor tehnice şi a factorilor din teren. 

— Ce dracu' de limbă-i asta? 

— Sunt surprins că nu-ţi aminteşti din campania italiană... 

— Eram ceva mai puţin decât un gunoi. Ce dracu’ spui acolo? 

— Vreau datele tehnice pe care le-ai observat la hotel... 

— Nu-i de mirare că voi, zurbagiii, îi faceţi pe contribuabili să- 

şi stoarcă creierii! Nimeni nu vă poate înţelege - pur şi simplu ne 
speriaţi de moarte! 

— Ce-ai aflat, losif? 

— In primul rând, dacă păcălicii ăia sunt suedezi, eu n-am 
cunoscut niciodată vreun nătărău de norvegian, ceea ce nu prea- 
i adevărat, fiindcă blonda aia ameţită cu care mă-ntâlneam acu’ 
vreo două sute de ani i-a făcut să înţeleagă că macaronarii nu-s 
aşa grozavi... 

— Iosif, e o poveste lungă? Ce-ai aflat? 

— Bine, bine... Au luat trei apartamente, fiecare cu două 
dormitoare. După ce-am împărţit nişte bacşişuri la cameriste şi 
chelneri, am aflat că vorbesc americăneşte, mă-nţelegi, 
englezeşte. In plus, sunt sonaţi, mă-nţelegi, nebuni de-a binelea. 
Se-nvârt prin camere privindu-se-n oglindă şi vorbind aiurea de 
unii singuri. 

— Ce ştii despre trupele de sprijin şi puterea de foc? 

— N-am nimica! Am cercetat toate scările, chiar şi camerele 
alăturate cu un tartor de pe-aici pe nume Râul, care mi-a luat 
două sute de verzişori ca să verifice registrul - nimeni şi nicăieri 
nu are vreo legătură cu ei, nici din întâmplare. Singura 
posibilitate ar fi un sonat tâmpit, pe nume Bickford Aldershotty, 
care s-a întâmplat să doarmă o noapte aici. 

— Căi de retragere? 

— Uşile de ieşire spre scări, ce să-ţi mai zic? 

— Deci spui că plaja e curată... 

— Ce plajă? 

— Ţinta zero, hotelul, losif! 

— Pe oricine trimiţi poate veni aici ca într-o biserică din 
Palermo în duminica Paştelui. 

— Altceva? 

— Da, uite numerele de camere. 

Strigoiul i le dădu, apoi adăugă: 

— Incă ceva, pe oricine trimiţi, trebuie să aibă muşchi, înţelegi 
ce vreau să zic? 

— Explică-mi, losif. 

— Păi, după cum mi-a zis o cameristă cu ochi ageri, una 
Beulah, păcălicii ăia sparg sticle cu apă îngheţată şi fac flotări 
peste cioburi, uneori până la două sute. Adică sunt chiar sonati! 

„Şuncă” D'Ambrosia trecu prin uşile batante din sticlă ale 
clădirii Companiei Axel-Burlap de pe Wall Street, Manhattan, luă 
ascensorul până la etajul nouăzeci şi opt, îşi târî picioarele printr- 
o altă uşă de sticlă şi arătă cartea sa de vizită unei impunătoare 
secretare britanice. 

Salvatore D'Ambrosia, Consulting. Cartea de vizită fusese 
tipărită de vărul său, la o tipografie din Rikers Island. 

— Aş vrea să mă întâlnesc cu un anume Ivan Salamandră, zise 
Salvatore. 

— Vă aşteaptă, domnule? 

— Nu contează, tu anunţă-l, dulceaţă. 

— Imi pare rău, domnule D'Ambrosia, dar nimeni nu vorbeşte 
cu preşedintele lui Axel-Burlap fără programare. 

— la încearcă-mă, scumpete, sau poate vrei să-ţi sparg biroul. 

— Ce? 

— Anunţă-l, capisce? 

Domnul D'Ambrosia fu imediat admis în sanctuarul lambrisat 
cu lemn de nuc, al unui Ivan Salamanadră, preşedintele celei de-a 
treia, ca mărime, case de brokeraj de pe Wall Street. 

— Ce... ceee? ţipă sfrijitul ochelarist Salamanară, ştergându-şi 
transpiraţia ce i se prelingea neîncetat de pe frunte. Trebuie să 
sperii de moarte o secretară tâmpită, căreia i-am plătit până şi 
biletul de avion, o blană de nurcă şi un salariu pe care nevastă- 
mea n-aş vrea să-l afle? 

— Trebuie să vorbim, domnule Salamanară şi, ce-i mai 
important, trebuie să mă asculţi. In plus, secretara dumitale nu s- 
a speriat prea tare. 

— Sigur, sigur, eu i-am spus să fie ca gheaţa! ţipă Ivan cel 
Groaznic, cum era cunoscut pe Wall Street, crezi că-s tâmpit?... 
Nu-s tâmpit, domnule şi aş prefera ca orice ai să-mi comunici să 
fie spus într-o bombă împuţită de macaronari. 

— Asociaţii mei şi cu mine nu ne prea dăm în vânt după 
salonul vostru  puturos, nici după miasmele de peşte. 
Delicatesele voastre împut tot cartierul. 

— Dacă tot am stabilit deosebirile culinare dintre noi, de ce 
trebuie să-mi pierd preţiosul meu timp cu un bătăuş de stradă? 
"Ai, 'ai? 

— Fiindcă ce am să-ţi zic vine direct de la barosan, iar dacă ai 

vreo chestie de înregistrat pe-aici, o să-ţi sucească gâtul. 
Capisce? 

— Pe cuvântul meu, pe cuvântul meu, n-am aşa ceva! Crezi 
că-s nebun?... Ce zice barosanul? 

— Cumpără acţiuni din industria de apărare mai ales din 
aviaţie şi ce-i legat de... stai puţin, tre' să citesc ce scrie. 

D'Ambrosia vâri mâna în buzunar şi scoase o bucată de hârtie. 

— Da, asta e. Industria aeronautică şi tot ce-i legat de 
componentele ei - ăsta e, componente, cuvântul ăsta nu mi-l 
aminteam. 

— Asta-i o nebunie! Dacă industria de apărare se duce de 
râpă, bugetul e tăiat de peste tot! 

— Asta-i urmarea şi repet, dacă încerci să înregistrezi 
convorbirea, te agăţ într-un cârlig de măcelărie. 

— Nici pomeneală, eşti țicnit? 

— Situaţia s-a schimbat al naibii de mult. 

Şuncă se uită din nou la instrucţiuni, citind şi mişcându-şi 
buzele în tăcere. 

— Da, asta e... Evenimente alarmante au avut loc, continuă 
D'Ambrosia, cu o voce la fel de insipidă ca şi privirea, recitind 
textul învăţat aproape pe de rost, despre care ţara nu poate afla 
prea multe, fiindcă spaima ce ar curma... 

— Poate vrei să zici ar urma? 

— De acord. Cum o fi. 

— Zi-i mai departe. 

— Au existat multe  bruiaje în transmisiile sub... 
substratosferice ale sateliților militari, ceea ce duce la concluzia 
că industria aeronautică a... rasolit treaba. 

— Avioane U-2 de mare altitudine? Ce, rusnacii s-au întors la 
vorbele mieroase? 

— Echipamentul inamic n-a fost identificat cu precizie, 
răspunse Şuncă, despăturind hârtia şi citind cât putea de bine 
„... totuşi, deoarece incidentele au crescut în număr şi 
agresivitate, iar... Kremlinul... a confirmat în secret astfel de 
evenimente...” 

Aici, Salvatore D'Ambrosia, zis Şuncă, împături hârtia şi 
continuă cu vorbele lui: 

— Tot blestematul de Pământ, mai ales S.U.A., se află în alertă 
maximă secretă. Tâmpenia aia poate fi lansată de chinezoi, arabi 
sau evrei... 

— Asta-i o bulibăşeală! 

— Sau... 

Salvatore D'Ambrosia cobori vocea şi se înclină, făcând 
semnul crucii aproape corect pe pieptul său larg. 

— ... poate fi ceva despre care nu ştim nimic... venit de sus. 

Şuncă îşi înălţă ochii spre tavan cu o privire rugătoare, 
aproape cerşind îndurare. 

— Ceeee? ţipă Salamandră. Asta-i cea mai mare aiureală zisă 
vreodată de un macaronar! E plină de... formidabil, stai puţin... e 
sigur, absolut genial. Nici un speculant la bursă nu s-ar prinde!... 
Avem un duşman cu totul nou, pentru care trebuie să înarmăm 
toată blestemata de planetă. OZN-urile! 

— Acum ai înţeles unde bate barosanul? 

— Dacă am înţeles? Imi place la nebunie!... Hei, ia stai puţin. 
Care barosan? El e în burta peştilor! 

Acesta era momentul pentru care fusese pregătit Şuncă, pe 
care îl repetase până când creierul lui murat de Chianti reuşise 
să-l manevreze. El vâri mâna în alt buzunar şi scoase un plic mic, 
cu chenar negru, de mărimea şi aspectul unei invitaţii la 
înmormântare. l-I întinse fascinatului Salamandră, spunându-i 
nouă cuvinte simple, atât de adânc întipărite prin repetare în 
mintea lui Salvatore, încât nu le-ar fi uitat nici pe patul de 
moarte. 

— Dacă sufli o vorbă despre asta... rămâi fără suflare. 

Mutându-şi cu grijă privirea de la faţa lui Şuncă la plicul cu 
aspect de rău-augur, Ivan cel Groaznic luă cuțitul de alamă 
lucitoare pentru tăiat hârtie, îl introduse sub clapeta plicului, tăie 
şi extrase mesajul. Privirea brokerului cobori imediat în josul 
paginii, la inițialele mâzgălite pe care le cunoştea prea bine. 
Căscă gura, se luă cu mânile de cap şi îşi aţinti ochii măriţi de 
uimire asupra lui Salvatore D'Ambrosia. 

— Asta întrece orice închipuire! şopti el. 

— Fii atent, zise Şuncă, nu mai tare decât Salamanadră, 
îndreptându-şi încet arătătorul spre gât. Nu uita, rămâi fără 
suflare. Citeşte. 

Speriat peste măsură, cu mâinile tremurânde, Ivan începu să 
citească din capul paginii: „Urmează instrucțiunile transmise 
verbal prin curier. Nici măcar nu te gândi să nu te supui în toate 
privințele. Ne aflăm în miezul unei operațiuni ultrasecrete, strict 
confidentiale, camuflate, de culegere de date. Totul iţi va fi 
explicat într-un interval de timp rezonabil. Acum, în fața 
curierului, arde acest mesaj şi plicul, în caz contrar, el va fi 

nevoit să te ardă pe tine. Voi reveni. V.M.” 

— Ai un chibrit? întrebă calm înmărmuritul Salamandră. Am 
renunţat la fumat pentru sănătate. Ar trebui să fiu tâmpit să mă 
las ars fiindcă nu fumez. 

— Sigur, zise Şuncă, aruncând o cutie de chibrituri pe birou. 
După ce arzi hârtia, mai ai de făcut un lucru înainte să plec. 

— Spune ce. Când primesc mesaje de dincolo de mormânt, nu 
mă eschivez. 

— Pune mâna pe telefon şi dă un ordin de cumpărare pentru 
cincizeci de mii de acţiuni. Conglomeratul tetratoxic. 

— Ceeee? ţipă Ivan cel Groaznic, cu fruntea scăldată în şiroaie 
de sudoare. 

Apoi privi terorizat cum mâna dreaptă a lui D'Ambrosia căuta 
ceva sub haină. 

— Bine, cu siguranță, bineînţeles! Bun, de ce nu? 

Adică, hai, să fie şaptezeci şi cinci de mii, de ce nu? 


Încă cinci astfel de vizite de curtoazie fură făcute de Şuncă 
Mesagerul, toate cu rezultate similare - un schimb de ţipete - 
urmate de o dezlănţuire nemaivăzută de cumpără, cumpără, 
cumpără, până când indicele Dow Jones crescu la trei mii şi 
continua să urce. Ca o consecinţă naturală, în birourile patronilor 
din toată ţara, morcovii conduceau asinii (n-ar fi caii prea 
deştepţi, dar sunt mai isteţi decât catârii). O diversificare 
nesăbuită a producţiei şi o supraaprovizionare fără limite erau la 
ordinea zilei, iar ordinele de cumpărare atingeau nivelul 
miliardelor. Se consuma ceva cu adevărat măreț, iar 
pronosticurile celor avizaţi şi confreria magnaţilor erau pe 
punctul de a fi depăşite de acest fantastic balans al echilibrului 
economic. 

„Cumpără firmele alea de calculatoare, dă-l naibii de preț!” 

„Obține controlul asupra tuturor părților subcontractate din 
Georgia şi nu mă plictisi cu cifre!” 

„Tratăm de pe poziţii de forță, idiotule! Vreau un procent 
majoritar la McDonnell Douglas, Boeing şi Rolls-Royce. Nu te opri 
din licitat până nu-l obţii!” 

„Cumpără California!” 

Pornind de la o ficţiune bombastică, învăluită într-un mister 
care l-ar fi impresionat pe Micul Joey, ca să nu mai vorbim de 
Houdini şi Rasputin, debite de miliarde de dolari fură înregistrate 
de duşmanii lui Vincent Francis Assisi Mangecavallo, care stătea 

sub o umbrelă la Miami Beach, Florida, cu un trabuc Monte Cristo 
în gură, un telefon celular lângă el, un aparat de radio portabil şi 
un cocteil, arborând un rânjet larg. 

— Duceţi-vă pe marele val, ticăloşi spilcuiţi, îşi zise el, 
întinzându-se după pahar şi aranjându-şi moţul roşu cu mâna 
rămasă liberă. Aşteptaţi voi să sece oceanul, cum l-a secat 
Moise, odihnească-se în pace. O să fiţi înghiţiţi de nisip, 
tâlharilor! Dacă aţi încheiat un contract să mă lichidaţi, trebuia 
să fi citit condiţiile în care puteţi face asta. La curăţat closete în 
Cairo, acolo o să ajungeţi cu toţii! 


Sir Henry Irving Sutton stătea ţeapăn, înfuriat, pe scaunul din 
bucătărie, în timp ce Erin Lafferty îi tăia cu foarfecele coama de 
păr cărunt. 

— Aranjează-l, femeie, că de nu, o să-ţi petreci tot restul 
mizerabilei tale vieţi la spălat vase! 

— Nu mă sperii tu pe mine, băşinos bătrân, zise Erin. Te-am 
văzut în programu' ăla dă la prânz „Mereu cu veşnicia noastră”. 
Cât să fie de-atunci? Zece ani?... Aşa că ştiu totu' despre tine, 
băiete. 

— Poftim? 

— Ţipai mereu şi mieunai la puştanii ăia până-i înnebuneai. P- 
ormă te duceai în closetu' ăla mare şi-ţi ziceai că au viaţă prea 
uşoară şi-ar trebui mai întâi să-nveţe să respire ca să facă faţă 
ghinioanelor pă care le-aveau şi, pă lisus, Maria şi losif dacă 
vorbele tale nu erau literă de evanghelie! Aşa viață amară le 
făceai! Adică, dă fapt urlai că-ţi părea rău să le zici toate chestiile 
alea şi că n-ai fi vrut s-o faci... Noo, în sinea ta eşti om bun, Moş 
Vreme! 

— Jucam doar un rol, doamnă Lafferty. 

— Zi-i cum vrei, domnu’ Sutton, da’ pentru mine şi toate fetele 
din Vechiu' Sud erai singuru' motiv pentru care ne uitam la 
programu' ăla tâmpit. Erau toate îndrăgostite de tine, băiete. 

— Ştiam eu că nemernicul ăla nu mi-a făcut un contract 
decent! mormăi în barbă actorul. 

— Ce-ai zis, domnule? 

— Nimic, dragă doamnă, nimic. Taie mai departe, taie! E clar 
că eşti o femeie cu mult bun-gust. 

Uşa bucătăriei se deschise brusc şi apăru silueta masivă a lui 
Cyrus. 

— Să-i dăm drumul, generale! 

— Foarte bine, tinere! Unde-i uniforma mea? Am arătat 
întotdeauna splendid în ţinută militară. 

— Fără uniformă, fără ţinută, asta iese din discuţie. 

— Pentru numele Domnului, de ce? 

— Mai întâi, fiindcă generalul nu mai este general, la cererea 
Pentagonului şi a majorităţii instituţiilor importante de la 
Washington, inclusiv a Casei Albe. Pe urmă, ai atrage atenţia 
asupra noastră, ceea ce nu e indicat. 

— E greu să intri într-un rol fără un costum adecvat. De fapt, 
ca general, te depăşesc în grad, colonele. 

— Dacă ai de gând să joci jocul ăsta, domnule Actor, 
dumneata interpretezi doar rolul unui general; de fapt, ai fost 
avansat la gradul de maior, iar eu am primit gradul de colonel. O 
să pierzi, sir Henry. 

— Blestemaţii de civili impertinenţi... 

— Unde dracu’ te crezi, tot în al doilea război mondial? 

— Nu, eu sunt artist! Voi ceilalţi sunteţi civili... şi chimişti. 

— Mamă, dumneata şi Hawkins aveţi în comun mai mult decât 
El Alamein! De fapt, cei mai mulţi generali pe care i-am cunoscut 
erau şi actori... Haide, să mergem. Ne aşteaptă la douăzeci şi 
două o sută. 

— Douăzeci şi două o sută ce? 

— Ore, maior, sau general, dacă vrei. E expresia militară 
pentru ora zece seara. 

— Niciodată nu m-am descurcat cu cifrele astea blestemate... 


Cele trei apartamente ale „Comitetului Nobel” erau alăturate, 
cel din mijloc fiind destinat întâlnirii dintre maiestuosul general 
Mackenzie Hawkins, Oşteanul Secolului şi distinşii vizitatori de la 
Stockholm. Aşa cum se negociase cu aghiotantul generalului, un 
anume colonel în rezervă Cyrus Marshall, din armata S.U.A., 
întrunirea urma să fie privată, fără relatări în presă ori 
autorizarea publicării ştirii. Aşa cum explicase colonelul, deşi 
faimosul războinic era extrem de onorat de acel premiu, trăia 
acum retras pentru a-şi scrie memoriile şi dorea să cunoască 
durata călătoriei şi implicarea presei înainte de a accepta. 
Purtătorul de cuvânt al Comitetului, Lars Olafer, reacţionase la 
ideea unei întâlniri secrete cu atâta entuziasm încât colonelul 
Cyrus adăugă şi nişte sprayuri paralizante la arsenalul deja 
complet cu care se înzestraseră el şi Roman Z. O capcană urma 
să fie inversată, în cea mai bună tradiţie a denunţătorilor din 

umbră, iar Cyrus ştia exact cum să procedeze. Să prindă 
înăuntru rozătoarele, să le imobilizeze, să le readucă în simţiri cu 
mâinile şi picioarele legate, apoi să le supună unui interogatoriu, 
descris de obicei ca macabru din punct de vedere psihic, dar fără 
agresiune fizică. 

— Aş fi mult mai impresionant în uniformă! zise Sutton 
înfuriat, mergând pe holul hotelului într-un costum reiat luat din 
apartamentul său de la Boston. Hainele astea afurisite erau bune 
pentru piesa lui Shaw, Milionara, nu pentru misiunea noastră. 

— Hei, arăţi grozav, spuse Roman Z., ciupindu-l pe Sutton de 
obraz, spre uimirea actorului. lţi trebuia poate o floare la 
butonieră, te făcea mai deosebit. 

— Incetează, Roman, zise calm Cyrus. Arată bine... Eşti 
pregătit, genera/e? 

— Vorbeşti cu un profesionist, dragă băiete. Adrenalina începe 
să circule. Incepe magia!... bate la uşă, du-te înaintea mea, cum 
se cuvine, iar eu îmi voi face intrarea. 

— Nu uita, bătrâne, îl avertiză mercenarul oprindu-se în faţa 
uşii. Eşti un actor al naibii de bun, admit asta, dar, te rog, să nu 
te laşi furat de rol şi să-i sperii de moarte. Vreau să aflăm tot ce 
se poate înainte să ne dăm la ei. 

— Acum eşti şi regizor, colonele?... Aş putea să înlătur 
ignoranţa asta, explicându-ţi că în teatru există trei T: talent, 
trudă, tenacitate, iar în a doua categorie intră toate sfaturile lui 
Hamlet către actori. Imi amintesc că odată, la Poughkeepsie... 

— Explică-mi altă dată, domnule Sutton. Acum hai să înceapă 
magia, bine? 

Cyrus bătu la uşa apartamentului, îndreptându-se de spate şi 
luând o atitudine băţoasă de militar. Uşa fu deschisă de un 
bărbat cu părul alb şi barbă grizonată, cu un lornion aşezat pe 
nas. 

— Sunt colonelul Marshall, domnule, zise Cyrus, prezentându- 
se aghiotantul-şef al generalului Mackenzie Hawkins. 

— Volkommen, colonele, spuse falsul delegat din Suedia; 
vorbea cu un accent scandinav atât de puternic încât îl făcu pe 
umblatul Cyrus să se înfioare. Suntem extrem de încântați să 
întâlnim mare gheneral. 

Înclinându-se slugarnic, delegatul se dădu înapoi pentru a-i 
face loc celebrului Oştean al Secolului, care intră maiestuos pe 
uşă, urmat rapid de agitatul Roman Z. 

— Sunt profund onorat, domnilor! exclamă actorul, cu un 

strigăt gutural extrem de asemănător celui al lui Mackenzie 
Hawkins. Nu numai onorat, dar şi plin de recunoştinţă faţă de 
alegerea mea, un mărunt jucător în marile conflicte ale timpului 
nostru. Am făcut doar ce-am ştiut mai bine, iar ca bătrân oştean 
călit în lupte, pot spune doar că am înălţat un zid cu eroii noştri 
morţi, cu suflete nemuritoare, care au mers hotărât spre victorie! 

Deodată, izbucni o larmă de glasuri cu diverse accente, 
neavând nici unul legătură cu suedeza. 

— lisuse, el e! 

— Pe crucea mea, ai dreptate! 

— Nu pot să cred! Credeam că a murit demult! 

— Pe scenă nu, niciodată! N-a murit niciodată pe scenă - a 
fost întotdeauna magnific! 

— Cel mai bun actor de caractere al timpului nostru! Walter 
Abal al anilor şaptezeci şi optzeci. Geniu/ în persoană! 

— Ce dracu’ se întâmplă! răcni colonelul Cyrus, vocea lui 
sonoră, dar necultivată neputându-se compara cu cele ale 
unităţii clandestine de actori ai lui Ethelred Brokemichael. Poate 
să-mi spună cineva? ţipă el, încercând să se facă auzit în zarva 
iscată, în timp ce Cei Şase Sinucigaşi îl înconjurară pe „generalul 
Mackenzie Hawkins”, strângându-i mâna, bătându-l pe umăr, iar 
un bărbat surescitat sărutându-i inelul de la Players Club. La 
naiba! Vrea cineva să explice despre ce e vorba? 

— Să încerc eu! spuse Dustin, desprinzându-se de ceilalţi, cu 
ochii strălucind. Ai fost cu siguranţă recrutat mai târziu în 
această operaţiune şi n-aveai de unde să ştii, dar acesta nu e 
măscăriciul ăla de Hawkins, ci unul dintre cei mai importanţi 
artişti de teatru! L-am văzut cu toţii când eram mai tineri, i-am 
studiat rolurile, l-am urmat la Joe Allen's - ăsta-i un bar 
frecventat de actori - şi l-am bombardat cu întrebări, încercând 
să absorbim tot ce putea să ne împărtăşească. 

— Ce să împărtăşească? Despre ce vorbeşti? 

— Acest om e Henry Irving Sutton! Sutton, sir Henry... 

— Da, ştiu, îl întrerupse Cyrus în şoaptă, dezorientat. După 
numele unui actor englez dispărut de mult, pe nume Irving, fără 
nici o legătură cu banca sau cu un croitor de pe First Avenue... 
Stai puțin! ţipă mercenarul deodată. Cine dracu’ sunteţi voi? 

— Fiecare dintre noi să-şi spună doar numele, gradul şi 
numărul matricol, răspunse Marlon, auzind întrebarea lui Cyrus şi 
întorcându-se fără chef de la adulatul Sutton, care primea 
laudele confraţilor săi cu remarcabilă modestie. Spun asta cu 

tristeţe, colonele, fiindcă am avut cândva un rol mic într-un film 
cu Sidney Poitier, iar el era şi este de asemenea un artist 
minunat. 

— Numele, gradul şi... ce dracu ’ tot spui acolo? 

— Exact ce-am zis, colonele. Numărul, gradul şi numărul 
matricol, conform reglementărilor Convenţiei de la Geneva. 
Nimic mai mult. 

— Sunteţi soldati? 

— Şi încă unii foarte antrenați, răspunse Dustin, privindu-l pe 
eroul său, care se întreținea acum cu adoratorii vrăjiţi, 
povestindu-le despre succese de demult. 

— Acceptăm riscul luptei fără uniforme, dar pentru o întâlnire 
n-a fost niciodată un factor important. 

— Luptă? 

— Activităţi acoperite, operaţiuni de la gri la negru - referitor 
la „negru” n-are nici o legătură cu rasa, desigur. 

— Știu ce sunt operaţiunile „negre”, dar nu ştiu cine dracu' 
sunteţi voi! 

— Tocmai ţi-am spus, suntem o unitate militară specializată în 
activităţi clandestine, în misiuni ce implică maximă securitate. 

— Şi tâmpenia asta de Comitet Nobel e una dintre acele 
operaţiuni? 

— Intre noi doi fie vorba, spuse Dustin cu un aer confidenţial, 
aplecându-se spre Cyrus, ai noroc că suntem cine suntem, altfel 
pensia dumitale s-ar fi putut duce pe apa sâmbetei. Omul ăsta 
nu este generalul Hawkins! Ai fost tras pe sfoară, colonele, dacă 
înţelegi ce vreau să zic. 

— Am fost...? spuse Cyrus privindu-l ţintă, parcă în stare de 
catalepsie. 

— In mod sigur ai fost, domnule, după cum a fost şi domnul 
Sutton - sir Henry. El nu şi-ar fi mânijit niciodată reputaţia sa 
magnifică implicându-se într-o conspirație vizând paralizarea 
celei mai importante linii de apărare a ţării. Niciodată! 

— Cea mai importantă linie de apărare... conspiraţie...? 

— Despre asta urma să discutăm la întâlnirea noastră, 
colonele. 

— Asta-i prea de tot! zise Cyrus, ca ieşit din transă. Cine 
sunteți voi şi de unde veniţi? 

— De la Fort Benning şi suntem sub comanda generalului de 
brigadă Etherired Brokemichael. Numele noastre reale nu sunt 
relevante, nici necesare în această conjunctură, dar e suficient 

să menţionez că ni se spune Cei Şase Sinucigaşi. 

— Sinucigaşi! Doamne, Delta Force absolută! Cea mai 
eficientă unitate antiteroristă care a existat vreodată! 

— Da, am auzit şi noi. 

— Dar sunteţi... sunteţi... 

— Corect, suntem actori. 

— Actori? ţipă Cyrus atât de efortissimo, încât Henry Irving 
Sutton şi mulţimea de adoratori din jurul lui amuţiră, fixându-l 
uluiţi pe mercenar. Sunteţi... sunteţi cu totii actori? 

— Şi un minunat grup de confraţi, cum n-am mai întâlnit de 
ani de zile, colonele. Işi joacă perfect rolurile. Observă atenţia pe 
care au acordat-o hainelor, de o adevărată croială europeană, 
culorile stinse, aşa cum poartă nişte distinşi academicieni. Uită-te 
cu atenţie la grija deosebită pe care au acordat-o efectului 
tunsorii. 

— Câteva tente de gri, nu prea multe, pentru a adăuga câţiva 
ani la vârstă lor. Şi ţinutele lor, colonele, umerii uşor încovoiaţi şi 
micile concavităţi din piepturi, pe care le-am remarcat intrând în 
cameră; şi lornionul şi ochelarii cu rame de baga sunt semne ale 
unor oameni cu profesiuni sedentare şi ochi obosiţi... Da, 
colonele, aceştia sunt, într-adevăr, actori-actori excelenți, 
declară Sutton. 

— A remarcat totul! 

— Ce spirit de observaţie! 

— Cel mai mic amănunt... 

— Amănuntele, domnilor, proclamă Sutton, sunt armele 
noastre secrete, să nu uitaţi asta niciodată. 

Un cor de „Niciodată!”, „Sigur că nu!” şi „Cum s-ar putea?” 
urmă acestei proclamaţii, până când mai vârstnicul actor ridică 
mâinile. f 

— Dar, sigur, nu e nevoie să vă spun eu asta. Ințeleg că aţi 
înşelat în mod convingător câteva milioane de oameni cu 
interpretarea voastră de la aeroport... Bună treabă, păstrăvi ai 
lui Thespis! Acum aş vrea să vă cunosc pe toţi. Numele voastre, 
vă rog. 

— Păi, începu purtătorul de cuvânt, Lars Olafer, arătând cu 
capul spre mercenar, nu prea subtil, fără prezența anumitor 
persoane ne-am prezenta cu entuziasm cu numele noastre 
adevărate, dar avem ordin să ne spunem doar poreclele, ceea 
ce, pentru mine unul, e foarte jenant. 

— De ce asta? 


326 


— Ca să fiu sincer, din cauza unui titlu nemeritat, unul pe care 
dumneata ţi l-ai câştigat, dar eu nu-l am... Mi se spune „sir 
Larry”, deşi prenumele meu real e Laurence. 

— Cu un u? 

— A, desigur. 

— Atunci eu zic că ţi l-ai câștigat. Când Larry şi Viv erau un 
cuplu, am dat pe gât multe beri împreună şi e adevărat că există 
în înfăţişarea dumitale o anume asemănare cu acel uscăţiv, dar 
teribil de plăcut tip. Am fost primul Cavaler în Becket-u/ lui şi al 
lui Tony Quinn, desigur. 

— Simt că mor... 

— Ai fost mare! 

— Magnific! 

— Extraordinar! 

— Rezonabil, ca să zic aşa, acceptă Sutton cu falsă modestie. 

— Să terminăm cu tâmpeniile, ca să zic aşa! răcni Cyrus, cu 
vinele de la gât umflate. 

— Mi se spune Ducele. 

— Eu sunt Sylvester... 

— Marlon e numele meu. 

— Dustin - ştii, ştii... am, am dreptate? 

— Telly e porecla mea, generale. Vrei o acadea? 

— Sunteţi cu toții superbi! 

— lar situația asta e cu totul absurdă! strigă Cyrus, apucându-i 
de revere pe Dustin şi Sylvester. Ascu/tați-mă, ticăloşilor! 

— Hei, bunul meu prieten negru, zise Roman Z., bătându-l 
uşor pe spate pe fostul lui coleg de celulă. Să nu-ți crească 
tensiunea, omule. 

— Tensiunea pe dracu’, ar trebui să-i împuşc pe toţi nemernicii 
ăştia! 

— Ei, Drumeţule, asta-i de-a dreptul o barbarie, zise Ducele. 
Vezi dumneata, domnule, noi nu credem în violenţă. E de fapt 
doar o stare de spirit. 

— Stare de ce? urlă mercenarul cu piele neagră. 

— De spirit, explică Ducele. Freud a numit-o o frenetică 
extensie a imaginaţiei - noi o folosim mult la orele de actorie, cu 
anumite corecţii, fireşte. 

— Fireşte! 

Cyrus îi eliberă pe ostaticii săi neajutoraţi. 

— Eu renunţ, mormăi el, aşezându-se în cel mai apropiat 
fotoliu, în timp ce Roman Z. începu să-i maseze umerii. Renunt! 

repetă el strigând, evaluând cu ochii măriţi ceata de ţicniţi din 
faţa lui. Voi sunteţi Cei Şase Sinucigaşi? Unitatea antiteroristă 
Delta Force despre care s-au scris cântece? Nu mai înţelegem 
nimic! 

— In anumite privinţe, e normal, colonele, spuse Sylvester cu 
vocea cultivată la Facultatea de Teatru din Yale, fiindcă n-a 
trebuit niciodată să tragem vreun foc de armă sau să rănim pe 
cineva, cu excepţia vreunei articulaţii scrântite sau, în cel mai 
rău caz, a unei coaste rupte... Pur şi simplu nu acţionăm în felul 
ăsta. Vezi dumneata, e mai uşor pentru toată lumea. Noi 
abordăm misiunile în stilul nostru, intimidându-ne adesea ţintele, 
dar şi făcându-ne câteodată un prieten sau doi. 

— Aţi scăpat de la balamuc, zise Cyrus, sau poate că nu 
sunteţi de pe planeta asta, adăugă el blocat. 

— Eşti prea aspru cu noi, colonele, protestă Telly cu o voce la 
fel de cultivată. Dacă toate armatele lumii ar fi formate din 
actori, războaiele ar putea fi montate ca nişte spectacole 
civilizate şi nu ca nişte măceluri. Distincţiile ar fi acordate pentru 
interpretări individuale şi colective - cele mai bune cuvântări, 
cele mai convingătoare mârâieli, cele mai grozave reacţii de 
masă... 

— Pe urmă, desigur, îl întrerupse Marlon, ar fi punctate 
costumaţia şi darurile, cele mai originale realizări în privinţa 
armelor şi a localizărilor regizorale... 

— Ca şi intriga şi desfăşurarea poveştii, interveni Ducele. 
Presupun că li s-ar putea spune tactică militară. 

— Să nu uităm regia, strigă sir Larry. 

— Nici coregrafia, adăugă Sylvester. Un coregraf ar trebui să 
fie o extensie organică a oricărui regizor, în asemenea 
împrejurări. 

— Minunat, de-a dreptul minunati exclamă Henry Irving 
Sutton. S-ar putea crea un juriu internaţional de artă dramatică 
pentru aprecierea forţelor de pe pământ, din aer şi din apă. 
Fireşte, ar fi incluşi, pentru mimarea autenticităţii şi consultanţi 
militari, dar ei ar avea un rol secundar, cele mai importante 
judecăţi fiind cele ce privesc creativitatea - puterea de 
convingere, realizarea caracterelor, pasiunea!... Arta! 

— Nemaipomenit, Drumeţule! 

— Hei, Stella, a înţeles! 

— Tu... tu... tu ai... ai... ai înţeles! 

— Mai zi-i o dată, te rog... 

— Minunat, scumpete. la o acadea! 

— Da, da, n-avem nevoie dă hofiţeri ca să-i aruncăm în aer pă 
străini! 

— Ce? 

— Păi, tre’ să aibă dreptate, mă-nţelegi? Nimeni n-o să mai fie 
împuşcat. Nimeni n-o să mai ajungă la-nchisoare! 

— liiaaauuu! mugi Cyrus, cu un țipăt demn de dictonul lui 
Anouilh. M-am prins! Chiar m-am prins!... Tu, sir Henry Baligă! Ai 
fost militar - l-am auzit pe nebunul ăla de Hawkins spunând că ai 
fost un afurisit de erou în Africa de Nord. 

— Intr-un anume fel, colonele, toţi soldaţii sunt actori. Suntem 
îngroziţi, dar încercăm să pretindem că nu-i aşa; ştim că în orice 
moment vieţile noastre preţioase ne-ar putea fi luate, dar 
alungăm acest gând pentru motivul irațional că obiectivul 
imediat e cel mai important, deşi în adâncul sufletului înţelegem 
că reprezintă doar un punct pe o hartă. Problema soldaţilor aflaţi 
în luptă constă în aceea că ei trebuie să devină actori fără un 
antrenament adecvat, fără un antrenament profesional 
adecvat... Dacă toţi soldaţii udaţi până la piele, mărşăluind prin 
noroaie ar înţelege regulile, ar proceda cum a spus Telly, ar 
mârâi fioros şi-ar trage pe deasupra capetelor celorlalţi tineri, pe 
care nu-i cunosc, dar cu care ar putea bea un pahar la vreun bar, 
în alte vremuri şi locuri. 

— Rahat! Cum rămâne cu valorile şi credinţele? Am luptat pe 
mai multe fronturi, dar niciodată împotriva convingerilor mele! 

— inseamnă că eşti un om moral, colonele şi pentru asta 
trebuie să fii lăudat. Totuşi, ai luptat pentru cel mai discutabil 
motiv dintre toate: banii. 

— Şi măscăricii ăştia pentru ce luptă? 

— N-am nici cea mai vagă idee, dar mă îndoiesc că e vorba 
despre recompensa bănească. Din câte înţeleg, ei îşi realizează 
ambițiile actoriceşti de-o viaţă - într-o manieră mai puţin 
ortodoxă, dar cu un succes considerabil. 

— Sunt al naibii de sigur că aşa e, zise Cyrus, întorcându-se 
spre Roman Z. Ai înţeles ceva? îl întrebă el. 

— Totu’ şi pă toţi, răbdătoru' meu prieten. 

— Bine. 

Uriaşul chimist se întoarse către actori, îl alese pe Dustin şi 
vorbi. 

— Tu, scundacule, vino aici. 

Măruntul interpret îşi privi întrebător camarazii. 

— Hai, omule, vreau doar să discut separat cu tine. Crezi că 
prietenul meu şi cu mine o să ne batem cu toţi Cei Şase 
Sinucigaşi? 

— Nici nu mă gândeam să „te baţi” cu el, Drumeţule. N-o fi el 
de mărimea ta, dar are centura neagră cu zece dan la karate şi 
ăsta-i cel mai înalt rang. 

— Ei, haide, Duce, n-aş recurge la karate decât dacă n-am 
avea încotro. Şi cu siguranţă nu împotriva unui tip simpatic cum 
e colonelul. E doar supărat şi-l înţeleg... Nu-ţi face griji, colonele, 
n-o să te rănesc. Ce este? 

Dustin se duse cu năucitul Cyrus spre un colţ mai îndepărtat al 
apartamentului şi se aşezară lângă o fereastră de la care se 
vedeau în noapte luminile Bostonului. Cyrus începu să vorbească 
calm: 

— Roate că ai avut dreptate acum câteva minute, când 
spuneai că mi-aş putea pierde pensia. Vezi, am intrat în povestea 
asta mai târziu, de fapt cu vreo două zile în urmă şi n-aveam nici 
un motiv să cred că omul ăsta nu era Hawkins. Ce naiba, l-am 
văzut la televizor şi ăsta seamănă şi vorbeşte exact ca el. ţi sunt 
sincer recunoscător, Dustin. 

— E-n regulă, colonele. Sunt sigur că şi dumneata ai face 
acelaşi lucru pentru mine dacă situaţia s-ar inversa - să zicem 
dacă cineva l-ar întruchipa pe Harry Belafonte şi dumneata, fiind 
negru, ţi-ai da seama că nu e el, spre deosebire de mine. 

— Ce...? A, da, sigur că aşa aş face. Dar, pentru a avea o idee 
mai clară despre afacerea asta murdară - oficial, înţelegi, de 
vreme ce suntem de aceeaşi parte - care era exact misiunea 
voastră? 

— Păi, deoarece e vorba de o bază restrânsă de date, iar 
dumneata eşti colonel, o să-ţi spun ce pot, fiindcă asta-i tot ce 
ştim. Trebuia să luăm legătura cu generalul Hawkins, să-l răpim 
pe el şi pe cei care-l însoțeau şi să-i ducem la baza aeriană a CSA 
de la Westover - asta-i aici, în Massachusetts. 

— Nu la Air Force Two de la Aeroportul Logan? 

— A, nu, aia a fost pentru conferinţa de presă... Să ştii că 
vicepreşedintele nu e băiat rău. Sigur nu cred că poate juca... 

— Elera în avion? 

— Da, dar n-avea voie să-l părăsească până mai târziu. 

— Atunci de ce se afla acolo? 

— Nişte gangsteri i-au furat una dintre maşini, care a fost 
găsită aici, în Boston... 

— Las-o baltă... Vreau să spun că nu e relevant. Deci îi răpeaţi 
pe general şi pe însoțitorii lui, îi duceaţi la baza CSA din Westover 
şi pe urmă? 

— DSMT, colonele. 

— Poftim? 

— De stabilit mai târziu, dar ni s-a spus să ne luăm pulovere şi 
indispensabili groşi în bagaje, ceea ce dădea de înţeles că 
vremea avea să fie mai rece. 

— Suedia, zise mercenarul. 

— Aşa am crezut şi noi, dar Sylvester, care a fost într-un 
turneu în Scandinavia, ne-a spus că vara acolo e cam la fel ca 
aici. 

— Aşa este. 

— Atunci ne-am zis că mergem mult mai la nord... 

— Cum ar fi în fiordurile îngheţate, îl completă Cyrus. 

— Oriunde... aveam să primim ordine. 

— Cum ar fi depozitarea unor corpuri îngheţate pentru a fi 
studiate de medici în anul 3000. 

— Nu ştiu nimic despre asta, domnule. 

— Nici nu mă aşteptam... Şi în afară de acest general de 
brigadă Broke... Brokehethel... 

— Brokemichael,  colonele. General de brigadă Ethelred 
Brokemichael. 

— In regulă, am înţeles. Dar în afară de el, ai cumva idee cine 
e responsabil pentru această misiune? 

— Asta nu-i de competenţa noastră, domnule. 

— Poţi fi sigur de asta. 

— Colonele...? 

— O ştergem. Roman, zise Cyrus, mergând iute spre uşa 
apartamentului, cu ţiganul după el, în timp ce în spatele lui se 
auzi un pocnet metalic. Nu încercaţi să ne urmăriţi, n-are rost; 
suntem la fel de buni în meseria noastră pe cât sunteţi voi pe 
scenă, credeți-mă. lar dumneata, domnule Sutton, deşi nu ştiu 
mare lucru despre actorie, bănuiesc că eşti printre cei mai buni, 
aşa că poţi să rămâi aici şi să flecăreşti cu prietenii tăi cât 
pofteşti... Am aplicat în seara asta un vechi truc de mercenar. 
Poate v-aţi întrebat de ce tot ţopăia pe-aici prietenul meu, 
studiindu-vă pe fiecare? Acum vă spun: garoafa aia Roşie de la 
reverul lui ascunde obiectivul unui aparat fotografic miniaturizat; 
avem cel puţin o duzină de fotografii cu fiecare dintre feţele 
voastre. Sub haină am o grămadă de microfoane care încă 


331 


funcţionează; fiecare cuvânt rostit în seara asta a fost înregistrat. 

— O clipă, te rog! exclamă sir Henry. 

— Ce? 

Cyrus duse mâna sub haină şi scoase un uriaş Magnum 357, 
iar Roman Z. Vâri mâna la spate de unde extrase un cuţit cu 
buton, lung de treizeci de centimetri. 

— Onorariul meu spuse Sutton. Să-l trimită Aaron prin curier la 
mine acasă. Şi să mai adauge câteva sute, fiindcă am de gând 
să-i invit pe noii mei prieteni şi asociaţi la cel mai bun restaurant 
din Boston. 

— Sir Henry! spuse Sylvester, atingând mâneca marelui om. 
Chiar te-ai pensionat? 

— Semipensionat, dragă băiete. Mai joc ocazional pe scenele 
locale, să mă menţin în formă, înţelegi? Se întâmplă să am un fiu 
mai înstărit aici în Boston, de la una dintre soțiile mele, nu mai 
ştiu care; el a insistat să iau unul dintre sutele de apartamente 
pe care le-a construit. Şi a făcut al naibii de bine; în zilele mele 
de glorie, l-am trimis prin mai multe universităţi, pentru toate 
specializările alea adăugate după numele lui. Copil bun, 
recunosc, dar niciodată un actor! Am fost al naibii de dezamăgit, 
zău. 

— Ce zici de armată? Ai putea fi regizorul nostru! Probabil că 
te-ar face general imediat! 

— Ah, dar amintiţi-vă, tinerii mei colegi, ce spunea Napoleon: 
„Daţi-mi suficiente medalii şi voi câştiga orice război”. Dar pentru 
ca actorii să învingă e vorba despre afiş, despre numele lor scris 
cu litere tot mai mari, până ajung de mărimea titlului piesei. Dar 
dacă voi jucaţi în secret, cum ar putea rezolva armata problema 
asta? 

— Rahat, îi şopti Cyrus lui Roman Z. Hai să ieşim dracului de- 
aici. 

Cei doi plecară, fără ca nimeni să observe acest lucru. 

— Totul e aici! strigă Jennifer, ascultând înregistrarea şi privind 
fotografiile mărite de pe măsuţa pentru cafea din casa de 
vacanţă aflată pe plaja din Swampscott. E o conspirație, o 
conspirație dementă, în care sunt evident implicate persoane cu 
cele mai înalte funcţii în guvern! 

— Ai perfectă dreptate, admise Aaron Pinkus din fotoliul său, 
dar pe cine să urmărim? Datele pe care le avem nu ne oferă nici 
o pistă. 

— Ce ziceţi de acest Brokemichael? zise Devereaux. El e 
ticălosul pe care l-am prins în Triunghiul de Aur... 

— Şi i-ai confundat prenumele cu cel al vărului său, interveni 
Jennifer. Rahat. 

— Hei, ascultă, de câte ori ai dat peste prenume ca Ethelred şi 
Hescitine? Sunt amândouă atât de ciudate, că e greu să nu faci o 
confuzie. 

— Nu şi pentru un avocat atent... 

— Haide, Pocahontas, tu nu poţi să faci deosebirea între un 
interogatoriu contradictoriu sever şi o provocare dusă la extrem! 

— Voi doi, încetaţi, spuse exasperat Pinkus. 

— Voiam doar să spun că s-ar putea să mă caute pe mine, 
explică Sam. lisuse, dacă mi-a văzut numele în dosarul Şoimului, 
o să arunce flăcări pe nări. 

— De vreme ce ai fost înregistrat oficial drept avocatul 
Wopotamilor, cred că asta e foarte posibil. 

Aaron se opri şi îşi plecă, încruntat, capul. 

— Pe de altă parte, Brokemichael nu şi-ar fi putut trimite cu de 
la sine putere unitatea să acţioneze şi în mod sigur n-ar fi avut 
acces la Air force Two... 

— Ceea ce înseamnă că a primit ordin de la cineva care avea 
atât autoritatea, cât şi accesul respectiv, completă Aripă Roşie. 

— Exact, draga mea şi aici se află enigma noastră. Acest 
Brokemichael nu l-ar trăda pe superiorul lui, iar pentru a-l 
parafraza pe generalul Hawkins, „filiera decizională e atât de 
întortocheată, încât e imposibil de depistat”. Cel puţin în 
intervalul de timp pe care-l avem la dispoziţie - optzeci şi ceva 
de ore, din câte înţeleg. 


333 


— Avem dovada, spuse Devereaux. Fotografiile, înregistrarea 
pe care e schiţată întreaga operaţiune de către doi dintre 
participanţi - făptaşi dacă vrei. Am putea să le facem publice - 
de ce nu? 

— Oboseala ţi-a alterat puterea de înţelegere, Sam, spuse 
Pinkus cu blândeţe. Intreaga operaţiune e construită pe 
posibilitatea de a o nega. Exact cum zicea prietenul nostru 
Cyrus, care e acum pe plajă cu Roman Z., consumând fără 
îndoială câţiva litri de votcă „sunt ţicniţi cu toţii”... se va spune. 
Ţicneală, iraţionalitate - oameni nebuni. Actori. 

— Stai aşa, Aaron. Nu pot contesta Air Force Two, e al naibii 
de greu. 

— Are dreptate, domnule Pinkus. Aprobarea pentru folosirea 
acelui avion trebuie să vină de sus. 

— Mulţumesc, prinţesă. 

— Accept mulţumiri dacă le merit. 

— Uau, ce preludiu! 

— Ah, taci din gură. 

— Pe cuvânt, ţi-am spus că eşti obosit, dar am greşit. Ai adus 
în discuţie o chestiune de o evidenţă izbitoare... 

— Nu, nu-i aşa, se auzi vocea guturală a lui Mackenzie 
Hawkins, dinspre uşa deschisă a bucătăriei. Şoimul apăru 
îmbrăcat doar în pantaloni de camuflaj verzi cu negru şi un 
tricou. Scuză-mi ţinuta, mică... domnişoară Pasăre Roşie... 

— Aripă Roşie. 

— Scuze din nou, dar când aud voci în tabără la ora trei 
dimineaţa, instinctul îmi spune să pornesc repede în căutarea 
inamicului, nu să mă îmbrac pentru un bal la clubul ofiţerilor. 

— Tu dansezi, Mac? 

— Verifică-mi dosarele, fiule. Am învăţat toate dansurile, de la 
mazurcă la valsul vienez. Oştenii au fost întotdeauna cei mai 
buni dansatori; trebuie să le cucerească repede pe doamne. 

— Florile se ofilesc curând. 

— Te rog, Sam, e remarca generalului. Dacă nu te superi, 
spuse Aaron, privindu-l pe Şoim, de ce spui că învățatul meu 
angajat nu are dreptate în privinţa avionului vicepreşedintelui? E 
aparatul cu al doilea rang în ţară. 

— Pentru că Air Force Two poate fi manipulat de o duzină de 
agenţii şi departamente, din raţiuni cosmetice. Indiferent despre 
cine e vorba, o echipă a vicepreşedintelui nu scapă nici o ocazie 
de a scoate la lumină nişte mărfuri neobservate, fie pentru el, fie 

pentru subvenţionarea echipamentului său. Ce dracu', băiete, îţi 
aminteşti când am aterizat la Travis, venind de la Beijing prin 
Filipine după procesul de la chinezi şi am ţinut discursul ăla 
greţos despre „bătrânii oşteni obosiţi”? A trebuit să menţionez 
că-i eram veşnic recunoscător vicepreşedintelui, fiindcă trimisese 
după mine avionul lui personal. 

— Îmi amintesc, Mac. 

— Ştii unde era acel vicepreşedinte, Sam? 

— Nu, nu ştiu, zise Devereaux. 

— Se ascundea cu una dintre soțiile mele, care nu l-ar fi lăsat 
să ajungă la a doua bază din L.A., beat ca o muscă într-o sticlă 
de whisky. 

— De unde ştii asta? 

— Fiindcă am mirosit toată escrocheria aia cu procesul din 
China; pentru că voiam să aflu cât de sus fusese pusă la cale în 
Washington, am trimis-o pe femeia mea să vadă dacă poate afla 
ceva. 

— Şi a aflat! întrebă neîncrezător Pinkus. 

— Fii sigur că da, comandant Pinkus. Oratorul ăla cu limba 
răsucită a căzut în nas cu pantalonii în vine, întrebând-o pe buna 
Ginny cine eram eu! Atunci am ştiut exact cât de sus era pus 
măgarul care mă apucase de coadă, făcând necazuri unui bătrân 
oştean... în clipa aceea m-am hotărât cu adevărat să încep o altă 
viaţă şi te-am recrutat pe tine, Sam. 

— Aş fi preferat să nu-mi aminteşti... Ginny /-a sedus pe 
vicepreşedinte! 

— Nu m-ai urmărit, fiule. Fata aia are gust şi nu era pregătită 
pentru aşa ceva, mai ales cu faţa aia asexuată. 

— Lăsând la o parte amintirile, interveni Aaron, dând din cap 
de parcă ar fi vrut să alunge imagini interzise, ce vrei de fapt să 
spui, generale? 

— Vreau să spun că avem acum un antidot direct pentru 
această strategie de contraşoc. O să fie puţin mai delicat, dar o 
să ne descurcăm. 

— Vorbeşte englezeşte, Mac. 

— Ce dracu’, băiete, treaba asta a funcţionat de la coasta 
Normandiei până la Saipan! De la Pinchon la Mekong - asta când 
afurisiţii de ofiţeri nu şi-au dat drumul la gurile lor sparte. 

— Repet, vorbeşte englezeşte. 

— Dezinformare, Sam, în interiorul preasfântului sistem de 
comandă. 

— Am menţionat asta acum câteva clipe, îl întrerupse Pinkus. 
Vreau să spun sistemul de comandă. 

— Ştiu, recunoscu Şoimul. Am auzit tot ce-aţi vorbit în ultimele 
douăzeci de minute, cu o scurtă pauză, cât să-i duc colonelului 
Cyrus altă sticlă de votcă pe plajă... Actorii ăia chiar că l-au dat 
gata. 

— Cum e cu dezinformarea, generale? îl presă Aaron. 

— Păi, de fapt eu n-am folosit-o, dar calea de urmat e la fel de 
clară ca o pată de ulei pe zăpadă... Brokey Doiarul. 

— Cine? 

— Ce? 

— Cred că ştiu, zise Jennifer. Brokemichael - nu Heseltine cel 
de la Problemele Indienilor, ci acela care conduce feţele alea de 
pe masă, de la Fort Benning. Ethelred. 

— Doamna are dreptate. Ethelred Brokemichael a fost 
aproape cel mai slab absolvent de la West Point care a existat 
vreodată. N-ar fi trebuit să intre în armată, dar era o tradiţie în 
ambele ramuri ale familiei, înţelegi, erau fiii unor fraţi de arme. 
Nebunia e că Ethelred era de fapt un ofiţer cu mai multă 
imaginaţie decât Heseltine, dar avea o slăbiciune. Văzuse prea 
multe filme în care generalii trăiau ca nişte regi, iar el a încercat 
să procedeze la fel cu un salariu de general, care nu-ţi permite 
să cumperi castele. 

— inseamnă că eu am avut dreptate, spuse Devereaux. 
Scoate bani din Triunghi. 

— Da, ai avut, Sam, dar el nu era un infractor de anvergură; ci 
mai curând un mijlocitor inconştient. li aduceau omagii o 
grămadă de oameni pe care nu-i putea înţelege, dar cărora le 
făcea mici favoruri. 

— A vârât prada în buzunar, Mac. 

— O parte, nu cine ştie cât şi nu de acolo de unde pretindeai 
tu. Dacă armata ar fi dovedit asta, omul ar fi rămas fără parale. A 
donat mulţi bani orfelinatelor şi lagărelor de refugiaţi şi asta i-a 
salvat fundul. Au fost alţii mult mai răi. 

— Asta nu prea îl absolvă de vină, zise Pinkus. 

— Cred că nu, dar, cum zice Sam, cine aleargă în cursa 
îngerilor? 

Şoimul tăcu şi se îndreptă către o fereastră cu vedere spre 
plajă. 

— In plus, povestea e cunoscută, iar eu îl ştiu pe Brokey 
Doiarul. N-are o părere prea bună despre mine, fiindcă îl cunosc 

pe Heseltine mai bine şi ei nu s-au înţeles, dar vorbim... Şi o să 
vorbim, iar eu o să aflu al naibii de sigur cine se află în spatele 
acestei blestemâţii, că de nu, Doiarul o să spânzure la uscat în 
public şi o să-şi ia adio de la tresele lui de aur. 

— Uiţi unul sau două aspecte negative, generale, îl întrerupse 
Aaron. Mai întâi, când o să se audă că aceşti „Şase Sinucigaşi** 
au eşuat, sunt sigur că Brokemichael va fi dus într-un loc 
inaccesibil, pentru simplul motiv că prin el ar putea ieşi la 
suprafaţă numele înaltului oficial care a ordonat folosirea lui Air 
Force Two. 

— N-o să se audă, comandant Pinkus, zise Hawkins, 
întorcându-se de la fereastră. Cel puţin nu în următoarele 
douăzeci şi patru de ore şi sunt sigur că poţi obţine un avion 
particular, care să mă ducă la Fort Benning mâine dimineaţă, la 
prima oră. 

— In douăzeci şi patru de ore? exclamă Jennifer. Nu ai cum să 
garantezi asta. Actorii ăia or fi ei ţicniţi, dar sunt profesionişti ai 
operaţiunilor acoperite. 

— Dă-mi voie să-ţi explic, domnişoară Aripă Roşie. Aghiotanţii 
mei, Desi-Unu şi Doi, sunt în legătură radio cu mine. Sir Henry 
Sutton şi aşa-zişii Şase Sinucigaşi sunt împreună la restaurantul 
Joseph's de pe Dartmouth Street, bine afumaţi şi în mare formă. 
Aghiotanţii mei or să-i conducă, nu la hotel, ci la cabana de schi, 
unde or să rămână peste zi. Şi, după ce-şi vor veni în fire, Desi- 
Doi, care nu e doar un bun mecanic, ci după cum m-a informat 
Desi-Unu şi un bucătar desăvârşit, le va adăuga în haleală un sos 
format din suc de tomate, tequila, gin, coniac, spirt medicinal şi 
un sedativ lichid cu efect nedeterminat, care o să vă ofere 
garanţia cerută, domnişoară Aripă Roşie. Am putea obţine şi ma; 
mult de douăzeci şi patru de ore, poate chiar o săptămână, dacă 
ne-ar fi de vreun folos. 

— Zău, generale, îl contrazise fiica Wopotamilor, chiar şi nişte 
oameni paralizaţi de medicamente şi alcool - mai ales militarii 
antrenați - pot avea momente de luciditate pentru a folosi 
telefonul. 

— Telefonul nu funcţionează - firele au fost lovite de un fulger 
în timpul furtunii. 

— Ce furtuna? întrebă Aaron. 

— Furtuna care se va stârni după ce se vor prăbuşi cu toţii pe 
paturi să tragă o sforăială zdravănă. 

— Când se vor trezi, vor sări în limuzină şi vor pleca dracului 

de-acolo, sugeră Devereaux. 

— Cremaliera şi pinionul de direcţie vor fi rupte din cauza 
terenului accidentat. 

— Or să creadă că au fost răpiți şi or să ia măsuri adecvate, 
măsuri fizice! zise Pinkus. 

— Există posibilitatea asta, dar e redusă. Desi-Unu le va spune 
că dumneata, comandant Pinkus, te-ai gândit că ar fi mai înţelept 
dacă grupul s-ar odihni după cheful de noapte la casa dumitale 
de vacanţă decât să rişte să aibă necazuri la hotel. 

— Dar cum rămâne cu hotelul, Mac? întrebă Sam neliniştit. 
Brokemichael şi oamenii lui vor dori să ia legătura cu unitatea 
pentru a afla care-i situaţia, dacă nu şi din alte motive. 

— Micul losif se ocupă de telefoane în apartamentul din mijloc, 
aşa cum am stabilit. 

— Ce dracu' o să le spună? insistă Devereaux. „Salut, eu sunt 
Al Şaptelea Sinucigaş, iar ceilalţi băieţi sunt beţi morţi la barul 
Joe's"? 

— Nu, Sam, el o să spună clar că a fost angajat doar pentru a 
primi mesaje şi că patronii lui temporari au plecat cu treburi. 
Nimic mai mult. 

— Se pare că te-ai gândit la toate, recunoscu Aaron, dând din 
cap. De-a dreptul remarcabil. 

— A doua natură, comandant Pinkus. Tacticile astea de 
contrainsurgenţă sunt pentru copii de grădiniţă. 

— A, nu, Mac, ai uitat ceva. 

Devereaux afişă zâmbetul sarcastic de triumf al avocatului. 

— In ziua de azi, toate limuzinele au telefoane. 

— Bine judecat, fiule, dar Desi-Unu s-a gândit la asta acum 
câteva ceasuri... 

— Să nu-mi spui că o să rupă antena. Ar fi prea evident, nu 
crezi? 

— Nu e nevoie. Hooksett e în afara ariei de acoperire a 
telefoanelor celulare; turnul de acolo nu e terminat. Desi-Doi a 
găsit greu drumul; ne-a spus că a trebuit să conducă douăzeci de 
minute pe autostradă până să ia legătura cu Desi-Unu la Boston, 
acum două nopţi, ca să afle exact unde era cabana. 

— Alte obiecţii, avocat? întrebă Aripă Roşie. 

— O să se întâmple ceva teribil, ţipă Sam, cu o voce piţigăiată. 
Aşa e de fiecare dată când se gândeşte el /a toate! 


Avionul Rockwell plană peste Munţii Apalaşi, pregătindu-se să 

coboare spre Fort Benning, mai exact spre un aeroport 
particular, aflat la vreo douăzeci de kilometri nord de baza 
militară. Singurul pasager de la bord era Şoimul, îmbrăcat cu 
indescriptibilul costum gri, purtând ochelarii lui cu ramă de oţel 
şi stupida perucă Roşie, aranjată de Erin Lafferty. Fostul general 
vorbise la telefonul din Swampscott de pe la patru dimineaţă 
până la cinci şi jumătate, pregătindu-şi terenul. Primul telefon i-l 
dăduse lui Heseltine Brokemichael, care era extaziat de orice 
încercare de a „scoate untul” din scârbosul lui văr Ethelred. 
Şaptesprezece telefoane, toate date şi primite pe linia casei de 
pe plajă, îi neteziră drumul către un anume gazetar de revistă, 
care să-l ajute să pătrundă în bază; jurnalistul studia prăbuşirea 
sistemului militar post-sovietie şi efectele acestuia asupra 
bugetului armatei. 

La ora opt, generalul de brigadă Ethelred Brokemichael, a 
cărui acoperire era de ofiţer însărcinat cu relaţiile publice ale 
bazei, fusese anunţat de biroul de relaţii publice al Pentagonului 
să se aştepte la vizita unu; foarte influent jurnalist şi să-i fie ghid 
în incinta bazei. Pentru Brokey Doiarul era o sarcină relativ 
uşoară, care îl ajuta să-şi folosească minorele talente dramatice, 
considerate de el deloc minore. La ora zece, Ethelred 
Brokemichael ridică receptorul şi-i ordonă aghiotantului său să-l 
aducă pe gazetar. Generalul era pregătit să interpreteze un rol 
de ofiţer pentru relaţiile publice, aşa cum făcea cu atâta succes 
de ani de zile, însă nu să-l întâmpine pe bărbatul masiv, uşor 
adus de spate, cu ochelari şi păr roşu, care intră timid pe uşa 
biroului, mulţumindu-i exagerat de politicos femeii cu grad de 
sergent care i-o ţinuse deschisă. Omul avea ceva vag familiar, 
ceva care contrazicea imaginea tipului politicos. Era ceva cu tipul 
ăsta ciudat, ieşit parcă direct din filmul Marile Speranţe, un 
contabil masiv, stângaci, încercând s-o domolească pe bătrâna 
doamnă... sau confunda personajul cu tipul ăla înalt din piesa 
Nicholas Nickleby? 

— Sunteţi foarte amabil că mi-aţi acordat din preţiosul 
dumneavoastră timp pentru modestele mele cercetări, domnule 
general, zise jurnalistul cu o voce calmă, uşor răguşită. 

— Asta mi-e meseria, spuse Brokemichael, afişând brusc un 
rânjet pe care simţea că l-ar fi încuviinţat Kirk Douglas. Suntem 
slujitorii înarmaţi ai poporului şi vreau ca ei să înţeleagă pe 
deplin contribuţia noastră la apărarea ţării şi la pacea mondială... 
Vă rog, luaţi loc. 

— Asta e o afirmaţie minunată şi emoţionantă. 

Jurnalistul cu părul roşu se aşeză în faţa biroului, scoase un 
carnet şi un pix, apoi notă câteva cuvinte. 

— Vă deranjează dacă vă voi cita? Dacă preferaţi, voi atribui 
fraza unei „surse autorizate”. p 

— Cu siguranță nu e adică, puteţi să mi-o atribuiţi mie. Asta 
era foarte influentul jurnalist care a făcut Pentagonul să se dea 
de ceasul mortii ca să fie primit aici. De ce? Zănaticul ăsta bătrân 
cu voce scrâşnită arăta ca un civil, copleşit de o uniformă. 
Dimineaţa asta avea să fie un fleac. Noi, în armată, nu ne 
ascundem în spatele surselor secundare, anonime, domnule... 
domnule... 

— Harrison, generale. Lex Harrison. 

— Rex Harrison...? 

— Nu, Alexander Harrison. Părinţii mei m-au poreclit „Lex” cu 
mulţi ani în urmă, iar articolele mele au apărut întotdeauna sub 
această semnătură. 

— A, da, sigur - a fost doar un şoc, dacă mă înţelegeţi... adică, 
Rex Harrison. 

— Da, domnul Harrison era foarte amuzat de similitudini. M-a 
întrebat odată dacă n-aş vrea să schimbăm rolurile - el să scrie 
un articol, iar eu să joc rolul lui Henry Higgins. O moarte 
prematură; era un om adorabil. 

— L-aţi cunoscut pe Rex Harrison? 

— Prin prieteni comuni... 

— Prieteni comuni? 

— New York şi L.A. Sunt în realitate oraşe mici dacă eşti 
jurnalist sau actor... dar editorii mei nu sunt interesaţi de mine şi 
de prietenii mei de băutură de la Polo Lounge, generale. 

— Polo Lounge? 

— E o cârciumă frecventată de oamenii bogaţi şi celebri din 
L.A. Şi de cei care vor să devină... Dar să ne întoarcem la editorii 
mei - pe ei îi interesează armata şi cum reacţionează ea la 
economiile impuse. Putem să începem interviul? 

— Sigur, da... desigur. O să vă spun tot ce doriţi, numai că eu 
am fost întotdeauna teribil de interesat de teatru şi film... şi chiar 
de televiziune. 

— Prietenii mei scriitori şi actori ar pune televiziunea pe primul 
loc, generale. Ei o numesc „bani pentru supravieţuire”. Nu poţi 
trăi din teatru, iar filmele sunt puţine şi se fac rar. 

— Da, am auzit şi eu asta de la... mă rog, nu contează... de la 

cineva din interior, care cunoaşte situaţia! 

— N-am trădat nici un secret, credeţi-mă pe cuvânt, spuse 
jurnalistul. Chiar şi Greg, Mitch şi Michael admit asta. 

— O, Doamne... fireşte! Nu-i de mirare că Pentagonul l-a 
considerat pe reporterul ăsta bătrân cu voce răguşită foarte 
influent. Are o experiență de ani de zile şi s-a bătut pe burtă cu 
oameni celebri, pe care Pentagonul i-a cultivat dintotdeauna 
pentru reclamele sale de la TV. lisuse! Rex Harrison, Greg, Mitch 
şi Michael - îi cunoaşte pe toți! Eu zbor deseori... la L.A.... 
Domnule Harrison. Poate că am putea să mergem odată... la Polo 
Lounge. 

— De ce nu? Jumătate din timp sunt acolo, cealaltă jumătate 
la New York, dar ca să fiu sincer, viaţa tot pe Coastă e. Când 
ajungeţi acolo, duceţi-vă la Po-Lounge şi spuneţi-i lui Gus, 
barmanul, că mă căutaţi pe mine. Ţin mereu legătura cu el, fie 
că stau la Beverly Hills sau nu. Aşa află oamenii că sunt în oraş. 

— De exemplu, Paul... Newman, ăsta e, Joanne şi familia Peck, 
Mitchum, Câine şi încă vreo câţiva mai noi, cum sunt cei doi Tom 
- Selleck şi Cruise - şi Meryl şi Bruce - lumea bună. 

— Lumea bună...? 

— Păi, adică cei adevăraţi, băieţii şi fetele cu care mă înţeleg... 

— Ar fi grozav să-i întâlnesc! îl întrerupse Brokemichael, cu 
ochii cât două farfurii albe cu inele cafenii scânteietoare. Pot să- 
mi aranjez programul oricând! 

— Hei, stai, generale, stai, zise răguşit bătrânul reporter. 
Oamenii ăştia sunt profesionişti. Au multă experienţă şi nu e 
obligatoriu să le placă să-şi dea aere în faţa diletanţilor. 

— Ce vrei să spui? 

— Ei bine, interesul în film sau televiziune sau orice altceva nu 
e chiar să fii un neam bun al breslei, dacă mă înţelegi. Ce dracu’, 
toţi vor să cunoască feţele astea - uneori, ei îşi zic „feţe”, de 
parcă ar fi o insultă - dar sub această înfăţişare sunt oameni 
normali, care ştiu ce obligaţii au, dar stabilesc nişte limite pentru 
admiraţia altora. 

— Asta ce înseamnă? 

— Pe scurt, nu eşti un perfecţionist, generale, eşti un fan - şi 
din ăştia ei găsesc la orice colţ de stradă şi încă mai mulţi decât 
le pot face faţă. Profesioniştii nu se împrietenesc cu fanii, ci îi 
tolerează. Putem să ne întoarcem la interviu, te rog? 

— Păi, da, sigur, strigă frustrat Brokemichael, dar cred - ba 
chiar ştiu al naibii de bine - că dumneata îmi subestimezi 

ataşamentul faţă de artele interpretative! 

— A, mama dumitale a fost actriţă la un teatru de cartier sau 
tatăl dumitale a jucat într-o piesă când era la liceu? 

— Nici una, nici alta, deşi mama mea a vrut întotdeauna să fie 
actriţă, dar părinţii i-au spus că asta ar arunca-o în iad, aşa că a 
făcut multe imitații... Tata a fost colonel - la naiba, l-am depăşit 
în grad pe ticălosul ăla!... Am moştenit pasiunea pentru teatru de 
la mama - ador teatru/, filmele bune şi emisiunile TV - mai ales 
filmele vechi. Mă simt cicatrizat când văd un spectacol care mă 
emoţionează cu adevărat. Plâng, rid, sunt fiecare dintre 
personajele de pe scenă sau ecran. E a doua mea viaţă! 

— Mă tem că asta-i o reacţie fantezistă de amator, zise 
jurnalistul cu voce răguşită, privind din nou carnetul. 

— A, aşa erezii protestă Brokemichael cu voce alterată de 
emoție. Atunci să-ţi spun ceva - putem discuta neoficial, fără pix, 
fără carnet - strict confidenţial? 

— De ce nu? Sunt aici pentru a obţine o imagine cât mai 
completă a armatei... 

— Taci! şopti Brokey Doiarul, ridicându-se din spatele biroului, 
apoi strecurându-se spre uşă, ascultând, de parcă ar fi jucat un 
rol în Opera de trei parale a lui Bertolt Brecht. Sunt comandantul 
celei mai teribile companii de teatru din analele istorici militare! 
l-am antrenat, i-am îndrumat, i-am adus pe culmea talentului lor 
şi acum sunt consideraţi o unitate antiteroristă de nivel mondial, 
care reuşeşte acolo unde toţi eşuează! Te întreb, ăsta-i 
amatorism? 

— Păi, generale, ăştia sunt soldaţi, antrenați pentru aşa ceva... 

— Nu, nu sunt! explodă Brokemichael, şoapta lui ajungând 
aproape un şuierat. Sunt actori, actori profesionişti! Când s-au 
înrolat în grup, am înţeles imediat ce ocazie reprezentau. Cine se 
pricepea mai bine să se infiltreze în spatele liniilor inamice şi să 
taie macaroana duşmanului decât nişte oameni antrenați să-i 
întruchipeze pe alţii? Şi ce era mai potrivit decât o unitate de 
actori obişnuiţi, o companie de repertoriu formată din oameni 
capabili să-şi bată joc unul de altul, pentru a da iluzia 
spontaneităţii, a  naturaleţei - a  rea/ității?... Operațiuni 
clandestine, domnule Harrison. Au fost născuţi pentru asta, iar cu 
le-am oferit această posibilitate! 

Reacţia jurnalistului fu cea a unui bădăran recunoscând în silă 
un argument valabil, acolo unde crezuse că nu exista nici unul. 

— Păi, să fiu al naibii...! Asta-i o idee a dracului de bună - ba 


342 


chiar aş merge până într-acolo încât să afirm că e genială. 

— Nu prea e amatorism, nu-i aşa? In ziua de azi, toată lumea 
le solicită serviciile. Chiar acum, în acest moment, sunt într-o 
misiune pentru unul dintre cei mai puternici oameni din ţară. 

— Zău? 

Bărbatul numit Harrison se încruntă întrebător, cu un zâmbet 
uşor cinic pe buze. 

— Deci nu sunt prin preajmă, prin urmare, nu-i pot cunoaşte... 
Şi deoarece discutăm neoficial, nu pot scrie despre ei? 

— Dumnezeule, nici o vorbă! 

— Sincer, generale, vorbind ca reporter, am o singură sursă - 
pe dumneata. Nici un director de ziar din lume n-ar accepta o 
singură sursă, iar prietenii mei de la Polo Lounge s-ar strica de 
râs, zicând că ar fi fost un scenariu al naibii de bun dacă ar fi 
adevărat. 

— Dar este! 

— Cine confirmă, în afară de dumneata? 

— Păi, nu... nu pot să spun! 

— Păcat. Dacă ar fi fost o fărâmă de adevăr în ideea asta, 
poate că ai fi putut vinde o schiţă de scenariu pentru câteva sute 
de mii. Şi cu ceea ce se numeşte „adaptare pentru ecran” - un 
rezumat stupid, cum facem cu toţii în liceu - s-ar putea să obţii 
vreo jumătate de milion. Ai ajunge vedeta Hollywood-ului. 

— O, Doamne, e adevărat! Crede-mă! 

— Eu aş putea să te cred, dar părerea mea n-ar valora nici cât 
o apă minerală cu lămâie la Po-Lounge; ca să reuşeşti într-o 
asemenea treabă, ai nevoie de credibilitate... Acum, generale, 
zău că ar trebui să revenim la interviu. 

— Nu! Sunt prea aproape de împlinirea visurilor mele... Paul şi 
Joanne, Greg şi Mitch şi Michael - toată lumea bună! 

— Chiar sunt... 

— Trebuie să mă crezi! 

— Cum aş putea? mormăi bătrânul jurnalist. Nici măcar nu pot 
să scriu o vorbă - discutăm neoficial. 

— Bine, ascultă, strigă Brokey Doiarul, cu ochii aprinşi şi faţa 
scăldată în sudoare. În următoarele douăzeci şi patru de ore, 
unitatea mea antiteroristă de actori va captura pe unul dintre cei 
mai periculoşi duşmani pe care i-a avut vreodată ţara noastră. 

— Asta-i o afirmaţie teribilă, generale. Ai vreun document cu 
care s-o pot susţine? 

— Asta e ceva între neoficial şi oficial? 

— Mă rog, presupun că e o dezvăluire confidențială ulterioară 
evenimentului - cu alte cuvinte, nimic nu poate fi tipărit până 
după încheierea acţiunii şi chiar şi atunci, numai „pe fundal”. 

— Adică? 

— Nici un nume nu e menţionat sau dezvăluit ca sursă. 

— O să accept! 

— O s-o încurci, murmură jurnalistul. 

— Adică? 

— Nimic. Continuă, generale. 

— Sunt-în-Boston-Massachusetts, zise repede Brokemichael, 
de-abia mişcându-şi buzele. 

— Frumos. 

— Ai citit ziarele, te-ai uitat la televizor? întrebă generalul, 
vorbind pe un ton conspirativ. 

— Când şi când, nu le poţi citi pe toate. 

— Ai citit sau ai auzit despre Comitetul Nobel care a venit la 
Boston cu avionul vicepreşedintelui? 

— Da, cred că da, răspunse jurnalistul. Ceva despre un discurs 
la Harvard şi anunţarea unui premiu pentru un general... 
Oşteanul Secolului sau aşa ceva. Am văzut la ştirile de la 
televizor. 

— Foarte impresionant, nu crezi? zise Brokey Doiarul, punând 
întrebarea pe un ton ciudat. 

— Mă rog, nici o comisie reprezentând Fundaţia Nobel nu e de 
prost-gust. 

— Eşti de acord că era un grup distins de savanţi şi istorici 
militari? 

— Cu siguranţă. Băieţii de la Nobel nu se înhăitează cu 
vagabonzi, n-au de ce. Dar ce legătură are asta cu... unitatea 
dumitale antiteroristă? 

— Ei sunt! 

— Care ei? 

— Comitetul Nobel! Sunt oamenii mei, actorii mei! 

— Generale, treaba asta e strict neoficială, totuşi nu cumva ai 
tras la măsea de dimineaţă?... Uite, eu nu sunt un puşti cretin cu 
capul în nori... 

— ţi spun adevărul! tună Brokemichael. Şi nu beau niciodată 
alcool înainte de deschiderea popotei, la prânz. Acel „Comitet 
Nobel” e de fapt unitatea mea clandestină, actorii mei! 

— Poate că ar trebui să reprogramăm interviul ăsta... 

— O să-ţi dovedesc! 

Şeful celor Şase Sinucigaşi alergă spre un fişet, trase un 
sertar, smulse nişte dosare cu coperte de pânză, se întoarse în 
grabă la birou, deschise câteva şi împrăştie zeci de fotografii în 
dezordine. 

— Aştia sunt! Păstrăm dosarele cu diversele lor deghizări, 
pentru a nu le repeta în operaţiunile viitoare, în caz că au fost 
fotografiaţi... Uite, uite/ Astea sunt ultimele poze - părul, câteva 
bărbi, ochelarii, chiar şi sprâncenele. Aştia sunt oamenii pe care 
i-ai văzut la televizor, la conferinţa de presă de la Aeroportul 
Logan din Boston! Priveşte, priveşte! 

— Al naibii să fiu, zise jurnalistul, stând în picioare şi studiind 
fotografiile. Cred că ai dreptate. 

— Am dreptate! Aştia sunt Cei Şase Sinucigaşi, creaţia mea! 

— Dar de ce se află la Boston? 

— E ultrasecret până-n pânzele albe. 

— Uite, generale, detest să ţi-o spun, dar ce mi-ai arătat sunt 
imagini disparate. N-au nici un înţeles fără o explicaţie. Nu uita, 
ne încadrăm în „dezvăluirea ulterioară evenimentului”, aşa că e 
în regulă, poţi să-mi spui. 

— Nu va fi menţionat numele meu - exceptându-i pe prietenii 
dumitale de la Po-Lounge, pentru care aş fi în stareță ucid ca să-i 
cunosc? 

— Pe cuvântul meu de jurnalist, confirmă bărbatul care-şi 
spunea Harrison. 

— Ei bine, generalul pe care l-ai menţionat - acel dizgraţiat 
fost general - e un trădător de ţară. N-o să intru în toate detaliile, 
dar dacă îşi realizează planul, această naţiune va pierde prima - 
şi a doua - capacitate militară de apărare! 

— El e acel... „Oştean nu ştiu cum”? îl întrerupse Harrison. 

— „Oşteanul Secolului”, dar totul e o farsă, ca să-l atragem şi 
să-l prindem! lar oameni mei, actorii mei fac asta chiar acum! 

— Îmi pare sincer rău să aud asta, generale. 

— De ce? E un dement. 

— E un ce? 

— Un scrântit, un caz patologic... 

— Atunci de ce e aşa de important? 

— Fiindcă el şi un avocat criminal de la Harvard, subliniez 
„criminal” - despre care eu ştiu câte ceva - au pregătit dosarul 
unei mari fraude împotriva guvernului nostru, care ne-ar putea 
costa - mai ales pe Pentagon - mai multe milioane decât am 
reuşi să păcălim Congresul să ne dea într-o sută de ani! 

— Ce dosar? 

— Nu deţin amănunte, doar esenţialul şi crede-mă că e ca 
Ororile lui Rocky - ai văzut filmul? 

— Nu, îmi pare rău, mormăi jurnalistul cu ostilitate ostentativă, 
aparent nu faţă de Brokey Doiarul. Cine e generalul ăsta? întrebă 
aşa-zisul Harrison. 

— Un ticălos nebun pe nume Hawkins, un mare scandalagiu; 
aşa a fost întotdeauna. 

— Imi amintesc de numele ăsta. N-a primit de două ori 
medalia Congresului? 

— Dar e şi maniac. Optzeci la sută dintre congresmeni o 
primesc după ce mor. Cum de n-a fost omorât - e o enigmă aici. 

— Auuuaah! Tuşi jurnalistul, scoțând flăcări din ochi. Cum de i- 
a adus Air Force Two pe impostorii ăştia la Boston? întrebă el, 
recăpătându-şi un simulacru de autocontrol. 

— Ca să ia ochii la conferinţa de presă. Nu se poate ignora 
avionul ăla. 

— Nici nu se poate închiria la orice colţ de stradă. Avionul ăla 
e intangibil. 

— Nu şi pentru anumiţi oameni... 

— A, da, ai zis ceva despre un mare grangur... „unul dintre cei 
mai puternici din ţară”, parcă aşa ai zis. 

— De rang foarte înalt, aproape cel mai mare. Ultrasecret. 

— Păi, genul ăsta de informaţie confidențială chiar că o să-i 
impresioneze pe prietenii mei ic la Hollywood. Probabil că te-ar 
luat cu avionul pe Coastă, pentru nişte discuţii - toate strict 
secrete, desigur. 

— Discuţii? 

— Ei se gândesc la viitor, generale, mult înainte, trebuie s-o 
facă. Un film începe cu o idee mare; dezvoltarea ei durează 
câţiva ani. Doamne Sfinte, toate marile staruri din industria 
filmului ar fi la picioarele dumitale - ar trebui să-i cunoşti pe toţi 
pentru distribuţia preliminată. 

— Să-i cunosc... pe toţi? 

— Sigur, dar cred că asta iese din discuţie, de vreme ce nu-mi 
poţi spune - în condiţiile dezvăluirii ulterioare evenimentului - 
cine-i grangurul. Mai târziu, orice nătărău poate afla numele. 
Acum e momentul să dai lovitura. După consumarea faptelor, nu 
vei mai prezenta nici un interes... Ei, mă rog, nu poţi câştiga 
întotdeauna. Să ne întoarcem la interviu, generale. Reducerile 
din bugetul apărării afectează situaţia efectivelor, ceea ce 


346 


trebuie să se repercuteze şi asupra moralului trupelor... 

— Stai o clipă! 

In pragul apoplexiei, Doiarul măsura cu paşi mari încăperea, 
privind spre fotografiile magnificei sale creaţii/obsesii. 

— Spuneai că după ce povestea o să iasă la lumină - şi trebuie 
să iasă într-o bună zi - eu n-o să mai însemn mare lucru şi orice 
tâmpit se va bucura de rezultatele muncii mele. Doamne şi ei! Or 
să facă un film, iar eu n-o să am nici o contribuţie. Va trebui 
probabil să plătesc cincizeci de dolari, ca să stau pe un scaun de 
cinema şi să privesc ce-au făcut din capodopera mea. Ah, lisuse, 
e teribil! 

— Asta-i viaţa, cum zice Sinatra în cântecul ăla, spuse 
jurnalistul, aşezând pixul peste carnet. Deşi, cu siguranţă, 
Francis Albert caută un rol bun - ar putea să te interpreteze chiar 
pe dumneata. 

— Francis Albert...? 

— Adică Frank, natural, Sinatra, desigur. 

— Nu! urlă generalul de brigadă. Am gândit toate astea şi le- 
am făcut în felul meu! 

— Adică? 

— Foarte bine, o să-ţi spun, zise transpiratul Brokemichael. 
Mai târziu, pe parcurs, poate că o să-mi mulţumească, poate o 
să-mi găsească alt star şi, dacă nu, va da cincizeci de dolari ca să 
vadă filmul, filmul meu. 

— Nu te pot urmări, generale. 

— Secretarul de stat! şopti Brokey Doiarul. Pentru e/ sunt Cei 
Şase Sinucigaşi ai mei în misiune la Boston. A sosit ieri aici, 
incognito, cu un act de identitate, fiindcă avea un act de 
identitate fals! 

— Bingo! răcni Şoimul, sărind din fotoliu cât era de lung şi 
smulgându-şi stupida perucă Roşie de pe cap. Te-am avut, 
Doiarule! continuă el să strige, rupându-şi gulerul şi cravata şi 
smulgându-şi ochelarii de pe nas. Ce mai faci, bătrâne prieten, 
ticălos mizerabil? 

Ethelred Brokemichael rămăsese mut, paralizat. O scrie de 
mormăieli, combinate cu nişte şuierături ascuţite, se auziră din 
gura lui căscată. 

— Ahhhh... ahhhh! 

— Aşa se întâmpină un vechi prieten, fie el un nebun şi un 
inadaptabil, care poate că n-ar fi trebuit să primească medaliile 
alea? 

— Aii... aii! 

— A, am uitat, e şi un trădător şi un scandalagiu şi e o enigmă 
că nu şi-a tras un glonţ în cap, dar ar putea-o face. 

— Niahh... niahh! 

— Vrei să spui că nu crezi că ar merge, /jigodie? 

— Mac, încetează! strigă Brokey Doiarul, revenindu-şi suficient 
pentru a protesta. Nu ştii prin ce-am trecut... un divorţ - căţeaua 
m-a uscat de bani - şi lupta cu Washingtonul pentru fonduri şi 
grija pentru unitatea mea - lisuse, a trebuit să le asigur publicul 
pentru blestematele lor de prelegeri, din care recruţii nu 
înțelegeau o vorbă şi fumau ţigări proaste ca să suporte chinurile 
mai uşor... Fie-ţi milă, Mac, încerc să supraviețuiesc! Ce-ai fi 
făcut, i-ai fi spus secretarului de stat să suporte situaţia? 

— Poate că da. 

— Da, bine, tu n-ai plătit un sfanţ pensie alimentară. 

— Sigur că nu. Le-am învăţat pe fete cum să aibă singure grijă 
de ele şi, pe crucea mea, au avut. Dacă aş fi lefter, oricare dintre 
ele m-ar ajuta. 

— N-o să înţeleg niciodată, niciodată. 

— E simplu. Am avut grijă de fiecare dintre ele şi le-am ajutat 
să fie mai bune decât erau. [ie nu ţi-a păsat şi n-ai ajutat pe 
nimeni. 

— Păi, fir-ar să fie, Mac, chiorul ăla de Pease a tunat şi-a 
fulgerat împotriva ta! Şi când mi-a spus că era implicat şi 
Devereaux, jigodia aia împuţită de avocat, am luat-o razna - de-a 
dreptul razna. 

— Asta-i ruşinos, Doiarule, fiindcă, jigodia'4 aia de Devereaux 
e motivul pentru care mă aflu aici... ca să te ajut să ieşi din cea 
mai mare belea în care ai intrat vreodată. 

— Ce? 

— E momentul să dovedeşti puţină înţelegere, generale. Sam 
Devereaux ştie acum că a exagerat cu acuzaţiile împotriva ta şi 
vrea să-şi repare greşelile din tinereţe. Crezi că aş fi riscat să vin 
aici, să intru în tabăra inamicului dacă el n-ar fi insistat? 

— Despre ce dracu' vorbeşti? 

— Ai fost manipulat, Brokey. Sam a aflat şi mi-a cerut să vin 
aici şi să te avertizez. 

— Ce? Cum? 

— E vorba despre procesul împotriva guvernului - mereu se 
găseşte cineva să dea guvernul în judecată - dar asta înseamnă 
o mare încurcătură pentru Warren Pease, iar el e un politician 

foarte grijuliu cu propria-i imagine. Vrea să anuleze procesul, aşa 
că te recrutează pe tine şi echipa ta ca să-i faceţi treaba 
murdară, convingându-te că e vorba de o mare criză la nivel 
naţional; în clipa în care o vei rezolva, nu te va mai cunoaşte! 
Procesul va fi anulat de instanţă, fiindcă nu s-au prezentat 
reclamanţii; cineva se simte dator să protesteze şi, prin 
eliminare, se ajunge direct la Cei Şase Sinucigaşi - şi la tine. Un 
general care a scăpat ca prin urechile acului de nişte acuzaţii 
grave în procesul Triunghiul de Aur. Eşti un om mort, Brokey. 

— Doamne Sfinte! Poate ar trebui să-i chem înapoi. 

— Dacă aş fi în locul tău, aş însera şi un memoriu oficial la 
dosar - datat cu ziua de ieri - în care să menţionezi că, după o 
atentă analiză, ţi-ai retras trupele, deoarece consideri că 
misiunea depăşeşte autoritatea militară conferită de lege. Dacă 
o să existe o anchetă a Congresului, o să cadă Pease, nu tu. 

— La naiba, aşa o să fac!... Mac, cum de ştii tu atât de multe 
despre L.A. - Coasta, Polo Lounge şi toate lucrurile despre care ai 
vorbit? 

— Uiţi, bătrâne prieten, că au făcut un film despre mine. Am 
fost consultant acolo timp de zece săptămâni, prin bunăvoința 
rahaţilor uscați de la Pentagon, care au crezut că filmul ăla o să 
facă minuni în ce priveşte înrolarea. 

— A fost un eşec total, toată lumea ştie. Cel mai prost film pe 
care l-am văzut vreodată, iar cu mă pricep destul de bine. Adică 
a fost de-a dreptul cumplit şi chiar dacă îţi detest tupeul, ţi-am 
plâns de milă. 

— Nici mie nu mi-a plăcut, dar au existat compensaţii pe care 
doar locul ăla le poate oferi... Cheamă-ţi oamenii înapoi, 
Doiarule. Eşti pe calc să devii ţap ispăşitor. 

— O să-i chem, o să-i chem. Numai să găsesc o modalitate. 

— Pune mâna pe telefon şi dă ordinul, asta-i tot ce ai de făcut. 

— Nu e chiar aşa uşor. lisuse, să anulez ordinul secretarului de 
stat! Poate ar fi suficient să mă îmbolnăvesc... 

— Ce faci, o scalzi, Doiarule? 

— Dumnezeule, trebuie să mă gândesc! 

— Până atunci, gândeşte-te la asta. 

Şoimul îşi descheie haina şi scoase la iveală un mic casetofon. 

— Un colonel pe care l-am avansat recent în grad mi-a sugerat 
să fiu „cuplat” - aşa zicea el. Fiecare cuvânt rostit în această 
cameră e înregistrat. 

— Eşti un nemernic, Mac! 

— Haide, generale, suntem doar doi tipi demodaţi; trebuie şi 
eu să supraviețuiesc... Cum era vorba aia? „Dacă nu te ia dracu’, 
te înghit adâncurile”? 

— N-am mai auzit-o. 

— Nici cu, dar se potriveşte, nu-i aşa? 

Vincent Mangecavallo păşea pe podeaua din marmură albă a 
apartamentului din Miami Beach, îndreptându-se spre sala de 
gimnastică. Se înfioră iarăşi privind mobila roz răspândită peste 
tot - fotolii, canapele, lămpi, covoare groase şi chiar un 
candelabru, făcut din sute de cochilii roz, care lăsa impresia că 
putea să cadă în orice moment în capul cuiva. Vinnie nu era 
decorator, dar nesfârşita combinaţie de roz şi alb nu-i spunea 
nimic. Marele decorator pe care îl angaja vărul său Ruggio putea 
fi şi un mare coregraf. 

— Nu-i roz, Vin, îi spusese Ruge cu două zile în urmă la 
telefon. E piersică, doar că i se spune peche. 

— De ce? 

— Fiindcă rozu-i ieftin, piersica-i mai scumpă, iar peche sparge 
tavanu'. Eu nu văd diferenţa şi, ca să fiu sincer, cred că nici 
Rose, da' asta o face fericită, mă înţelegi? 

— La viaţa pe care-o duci, cugino, ar trebui s-o faci mereu 
fericită pe nevastă-ta. Oricum, îţi mulţumesc că îmi permiţi să 
stau aici. 

— Cât pofteşti, Vin. Noi n-o să ajungem acolo mai devreme de- 
o lună, da' până atunci tu o să te-ntorci printre cei vii. Avem 
afaceri presante cu familia din El Paso - da’ du-te să vezi sala de 
gimnastică, baia de aburi şi tot rostu'. 

— Chiar acolo mă duc după ce vorbim - mi-am pus şi un fel de 
halat roz din prosop, da-i cam scurt. 

— Ala-i pentru fete, am şi albastre în sala de gimnastică. 

— Ce fac băieţii din El Paso, Ruge? întrebă Vincent. 

— Vor toată blestemata de piaţă a şeilor de piele, ceea ce 
înseamnă nu doar imitaţiile de ferme din New York şi 
Pennsylvania, da’ şi toate cluburile alea de vânători de vulpi din 
vest Jersey şi New England. 

— Păi, cu tot respectul, Ruge, ca să zic aşa, caii sunt din Vest, 
ştii? lar şeile ar trebui să ajungă la cowboy? In Vest, corect? 

— E o porcărie, Vin. Toate şeile alea sunt făcute în Brooklyn şi 
Bronx. Le întinzi un deget la pârliţii ăia de paisan şi primu’ lucru 
care-l afli e că ocupă locu' altora şi asta n-o putem tolera. 

— Inţeleg ce vrei să zici. Pe sufletul mamei mele moarte, nu 

m-aş combina cu tine. 

— Mama ta nu-i moartă, Vinnie. E în Landerdale. 

— E doar o expresie, vere. 

— Hei, Vin, ce crezi? Mâine mă duc la înmormântarea ta! Nu-i 
o chestie tare? 

— O să vorbeşti în numele meu? 

— Pe dracu’, nu. lo-s un amărât. Da’ cardinalu' o să spună 
câteva cuvinte. Auzi, Vinnie, un cardinal! 

— Nu-l cunosc. 

— Mama ta l-a sunat şi-a plâns o grămadă şi s-a lovit de 
colecţia de farfurii. El o să vorbească. 

— O să se lovească mai tare după învierea mea... încă o dată 
mulţumesc... mulţumesc pentru casă, cugino. 

Mangecavallo se opri sub candelabrul roz, meditând la 
conversaţia pe care o avusese cu Ruggio în urmă cu două zile. 
Ca şi atunci, se afla în drum spre mica sală de gimnastică, unde 
avea de gând să evite cu grijă echipamentul Nautilus nou-nouţ, 
de parcă atingându-l s-ar molipsi. Amintirea bruscă a acelei 
convorbiri, declanşată de decorul afectat, ca de ou de Paşte, îl 
făcu pe Vincent să-şi aducă aminte că era timpul să dea alt 
telefon. Nu era extrem de încântat că trebuia s-o facă, însă 
trebuia, deoarece informaţia pe care ar fi putut-o primi l-ar fi 
făcut cel mai fericit om, asemenea unui onest amator care a 
spart o bancă în Vegas. Dar exista un impediment. Vestea că era 
bine sănătos şi trăgea în continuare sforile o știau foarte puţini 
oameni, mai exact jigodiile de pe Wall Street aflate pe agenda lui 
Şuncă; aceştia aveau gurile astupate cu ciment, fiindcă altfel şi- 
ar fi petrecut restul zilelor în diverse puşcării şi fără banii pe care 
credeau că aveau să-i câştige. Ruge era chiar necesar, de vreme 
ce Vincent avea nevoie de o reşedinţă privată, unde să poată sta 
în siguranţă până va sosi clipa să fie luat de Smythington-Fontini 
şi dus la punctul miraculoasei sale „salvări” din insulele Dry 
Tortugas. 

Totuşi, Abul Khaki nu se afla pe acea listă exclusivistă, dar 
devenise acum o necesitate. In lumea finanţelor internaţionale, 
Abul era la fel de necinstit ca şi Ivan Salamandră; ceea ce-l făcea 
şi mai primejdios, sau mai plin de succes, depinde de punctul de 
vedere al fiecăruia, îl reprezenta faptul că nu era cetăţean al 
Statelor Unite şi că deţinea un mare număr de holdinguri în ţări 
străine ca Bahamas sau Insulele Caimen, surclasat numai de 
piraţii mai norocoşi care îngropaseră în Caraibe vreo două mii de 


352 


cufere. De asemenea, deoarece Khaki provenea dintr-unul din 
acele emirate la care Washingtonul dorise întotdeauna să ajungă 
pe furiş, se bucura de o protecţie solidă, din interior, care se 
acorda atunci când guvernul încheia înţelegeri secrete cu oameni 
mai puţin agreaţi politic. Oameni care, de exemplu, puteau 
schimba câteva mii de rachete şi o biblie a regelui Yang pe trei 
puşcăriaşi şi o târfă din Damasc. Abul Khaki era un bolnav 
ambulator cu imunitate. 

Când Mangecavallo află despre discretele acreditări ale lui 
Abul, intră cu arabul într-o legătură benefică amândurora. Khaki 
avea numeroase afaceri în domeniul navigaţiei şi tancuri 
petroliere care transportau uneori şi altceva decât ţiţei; după 
câteva neplăceri jenante, Vinnie îi dădu de înţeles lui Abul că el şi 
prietenii lui aveau o influenţă considerabilă la docuri: „De la New 
York la New Orleans şi porturile dintre ele - se află sub control, 
domnule Cocky”. 

— Mă cheamă Khaki, domnule Mangecavallo. 

— Mangecavallo. Sunt sigur că o să ne învăţăm numele unul 
altuia. 

Aşa făcură şi, cum se spune, o situaţie conduce la alta, 
inclusiv la anumite servicii financiare făcute de Abul prietenului 
său Vincent. lar după ce naşii din cele trei state şi Palermo 
sugerară ca Mangecavallo să candideze la postul de director CIA, 
Vinnie se duse la Khaki. 

— Am o problemă, Abul. Naşii se gândesc la lucruri mari şi 
asta-i bine, dar nu prea dau amănunte şi asta-i rău. 

— Spune problema ta, te rog, prietene cu ochi ca ai şoimului 
deşertului - deşi, sincer, n-am fost niciodată în deşert. Mi s-a 
spus că-i extrem de cald. 

— Asta-i problema, amice. Căldura... Am o grămadă de parale 
îngropate în conturi din toată ţara, sub diferite nume. După ce-o 
să iau slujba aia de la Washington şi o s-o iau, n-o să mai am 
cum să zbor în vreo treizeci şi opt de state ca să-mi adun banii, 
din care o bună parte aş vrea să-i păstrez confidenţial. 

— Necondiţionat, presupun. 

— Categoric. 

— Ai lista conturilor bancare? 

— Toate cele patru mii două sute douăsprezece. Vinnie îşi 
permise un rânjet vinovat. 

— Ah, privirea cămilei spune mai multe decât se poate 
înţelege din chiorăiala maţelor ci. 

— Cam aşa ceva, presupun. 

— Ai încredere în mine, Vincent? 

— Sigur, sunt obligat, aşa cum şi tu trebuie să ai în mine, 
capisce? 

— Cu siguranță. Coada câinelui beduinului flutură de bucurie 
că a supraviețuit... Ai cunoscut vreodată un beduin? Nu 
contează, dar îţi spun cu, la piaţă, duhoarea lor ajunge până la 
cer. 

— Conturile bancare? Lista? 

— Semnează câteva duzini pentru lichidarea şi returnarea 
banilor şi adu-mi-le pe toate mie. Am pe statele mele de plată un 
artist, un om cu un talent extraordinar, care poate falsifica 
semnătura oricui, viu sau mort; a făcut asta de multe ori pentru 
un profit considerabil. O să mă ocup chiar eu de portofoliul tău. 

— Un trust fantomă, cum s-ar spune, sub egida uneia dintre 
cele mai respectabile firme de avocați din Manhattan. 

— Toţi banii? 

— Nu fi ridicol. Doar o sumă potrivită cu situaţia unui 
importator de succes. Cu restul o să faci bani adevăraţi şi te 
asigur că n-o să rămână nimic pe hârtie. 

Abul Khaki deveni managerul personal şi neoficial al lui 
Mangecavallo, cu vreo patru milioane pe piaţă şi de şapte ori mai 
mult la societăţile din străinătate. Totuşi, nu prietenia de interes 
şi nici serviciile făcute nu-l determinaseră pe Vincent să-l caute 
pe Abul. Motivul era că arabul cunoştea mai bine şi mai în 
profunzime piaţa bursieră decât orice altă persoană pe care o 
cunoştea Mangecavallo, experienţă pe care o dobândise în cea 
mai mare parte pe căi ilegale, dar şi prin perspicacitate. Şi, lucru 
important, Abul Khaki avea să-şi ţină gura. Era ca un făcut - 
propria lui supravieţuire depindea veşnic de asta. 

— Nu pot să cred! ţipă arabul, după ce Vincent folosise unul 
dintre numele de cod pentru a vorbi cu el la Monte Carlo. 

— Crede, Abul, o să te lămuresc mai târziu... 

— Nu înţelegi. Am trimis ieri coroane de flori de zece mii de 
dolari pentru funeraliile tale şi am trimis condoleanţe în numele 
meu şi al guvernului israelian, prin birourile mele din New York! 

— De ce ai făcut asta? 

— Păi, am făcut vreo câţiva shekeli cu Likudul şi alăturarea 
numelui meu de al lor poate fi utilă pentru alte afaceri. 

— N-are cum să strice, zise Vincent. Eu m-am înţeles 
întotdeauna cu Mossadul. 

— Mă aşteptam... dar te-ai întors din morţi! Nu-mi vin în fire 
după şocul ăsta, îmi tremură tot corpul şi o să pierd toate mâinile 
la bacara. 

— Nu juca. 

— Cu trei greci la masă cu care fac afaceri? Eşti nebun?... Ce 
faci, Vincent? Ce se întâmplă? Furtunile de nisip ale deşertului 
îmi întunecă orizontul! 

— N-ai fost niciodată în deşert, Abul. 

— Am văzut fotografii - înfricoşătoare, la fel cum e vocea ta 
acum, când îmi vorbeşti de nu ştiu unde, dar presupun că nu din 
eter. 

— Ţi-am spus, o să-ţi explic mai târziu... după ce o să fiu 
salvat. 

— Salvat...? Mukumesc, Vincent, dar nu vreau să mai aud un 
cuvânt. Insist în sensul ăsta. 

— Atunci prefă-te că nu sunt cu, ci doar un învestitor interesat. 
Cum merge piaţa în State? 

— Cum merge? A devenit încet-încet demenţială. Atâtea 
subterfugii, atâtea negocieri secrete - fuzionări, achiziţii de loturi 
întregi, acţionari majoritari. E o nebunie! 

— Ce spun oracolele? 

— Nu spun nimic, nici măcar mie. Comparată cu piaţa, lumea 
din oglindă a lui Alice, e un loc de o logică incontestabilă. Nimic 
n-are sens, nici măcar pentru mine. 

— Dar companiile din industria de apărare? 

— Cum spuneţi voi, italianos, sunt pazzo! Deşi ar trebui să fie 
secătuite, anticipând conversiunea echipamentelor, ele tind tot 
mai sus. M-au sunat de la Moscova, înfuriaţi şi speriaţi, ca să mă 
întrebe ce cred şi n-am ştiut ce să le răspund. Legăturile mele de 
la Casa Albă mi-au spus că preşedintele a avut zeci de convorbiri 
telefonice cu cei de la Kremlin, asigurându-i că motivul e 
deschiderea pieţelor est-europene şi conversiunile cauzate de 
reducerea drastică a bugetului Pentagonului... îţi spun, Vincent, 
totul e pazzo! 

— Nu, nu e, Abul. E perfect... Ţinem legătura. 


Warren Pease, secretar de stat, era neliniştit peste măsură. 
Ochiul stâng îi scăpase de sub control şi se agita ca un fascicul 
laser care încearcă să localizeze o ţintă. 

— Cum adică nu-l poţi găsi pe generalul Ethelred 
Brokemichael? răcni el în receptor. E la ordinele mele - taie asta 

e la ordinele preşedintelui Statelor Unite, care aşteaptă raportul 
lui la numărul ultrasecret de telefon pe care ţi l-am dat de cel 
puţin zece ori! Cât să-l mai aştepte preşedintele pe un nenorocit 
de general de brigadă, aí? 

— Ne dăm toată silinţa, domnule, zise vocea înspăimântată de 
la Fort Benning. Nu putem să aducem pe cineva care nu-i aici. 

— Aţi trimis grupe de cercetare? 

— La toate cinematografele şi restaurantele de la Cuthbert la 
Columbus şi până la Hot Springs. l-am verificat registrele, 
convorbirile telefonice exterioare... 

— Şi aţi găsit ceva? 

— Nimic precis, dar cu siguranţă neobişnuit. Generalul 
Brokemichael a dat douăzeci şi şapte de telefoane la un hotel din 
Boston, în interval de două ore şi jumătate. Fireşte, am luat 
legătura cu hotelul şi am întrebat dacă generalul a lăsat vreun 
mesaj... 

— Iisuse, n-ai spus cine eşti, nu-i aşa? 

— Doar că e vorba despre o chestiune oficială 
guvernamentală, nimic precis. 

— Şi? 

— Au râs când au auzit numele - în patru rânduri. Am fost 
asiguraţi că nu era acolo şi că n-au auzit niciodată de el - 
presupunând că ar exista o persoană cu un asemenea nume. 

— Continuaţi căutarea! 

Pease trânti receptorul în furcă, se ridică şi începu să păşească 
înfuriat prin biroul său de la Departamentul de Stat. Ce făcuse 
tâmpitul ăla de Brokemichael, unde se dusese? Cum îndrăznise 
să dispară în eşafodajul de lemn al serviciilor de informaţii 
militare, unde existau mai multe crăpături şi găuri de nod decât 
în întregul Parc Naţional Sequoia? La ce se gândise de îşi 
permisese să întrerupă legătura cu secretarul de stat?... Poate că 
murise, îşi zise Pease... Nu, asta nu era o explicaţie şi n-ar face 
decât să complice situaţia; totuşi, dacă se întâmplase ceva rău, 
nu exista nici o urmă care să-l lege pe el de excentricul general 
ce crease maşina mortală numită Cei Şase Sinucigaşi. Warren se 
dusese la baza militară cu documente corespunzătoare, desigur, 
dar cu numele /ui şi, în afară de asta, purtase o perucă Roşie 
care-i acoperise părul rar. In registrele de intrare şi ieşire de la 
Fort Benning, era consemnată doar o scurtă vizită a unui contabil 
insignifiant, care venise să-i prezinte omagiile sale generalului... 
Peruca Roşie, aprecie Pease, fusese o idee genială, deoarece 

chelia lui era un cal de bătaie al caricaturiştilor pe teme politice. 
Unde o fi nemernicul ăla? 

Consola telefonică îi întrerupse gândurile; alergă spre ea şi 
văzu că trei butoane erau aprinse; urmă şi al patrulea. Apăsă 
butonul care-i făcea legătura cu secretara şi ridică receptorul, 
sperând să audă cuvintele „Fort Benning solicită o convorbire”! 
Speranţele sale fură spulberate când, după aproape treizeci de 
secunde chinuitoare, căţeaua îl informă cu răceală: 

— Aveţi trei, acum patru apeluri, pe care le pot descrie ca fiind 
cu caracter personal, domnule secretar, deoarece nici unul nu 
spune ce problemă are, iar eu nu recunosc numele - aşa cum mi- 
au fost spuse. 

— Care sunt? 

— Bricky, Froggie, Moose şi... 

— Bine, bine, o întrerupse Warren, nu doar încurcat, ci şi 
furios. 

Ei erau asociaţii lui de viaţă mondenă - mondenă şi încă ceva 
- de la Clubul Dealul Cafeniu! Nu le era permis să-l sune 
vreodată la birou, asta era lucru sfânt! Dar, desigur, nu ei 
sunaseră; „Bricky”, „Froggie”, „Moose” şi, fără îndoială, „Doozie” 
dăduseră telefon. Pentru Dumnezeu, ce se întâmplase de-l 
căutau toţi? 

— O să vorbesc pe rând cu ei, Mamă Tyrania, zise el, 
pocnindu-se peste frunte pentru a potoli agitația ochiului. 

— Nu sunt Tyrania, domnule secretar. Sunt fiica ei mai mică, 
Andromeda Inimă Curată. 

— Eşti nouă pe-aici? 

— De ieri, domnule. Familia a înţeles că aveţi acum nevoie de 
un angajat foarte eficient, iar mama e în vacanţă la Beirut. 

— Zău? 

Imagini de portjartiere umplură spaţiul ce mai rămăsese în 
imaginaţia lui Pease. 

— Tu eşti fata cea mică...? 

— Apelurile dumneavoastră, domnule. 

— Da, da, sigur. O să încep cu primul - Bricky, da? 

— Da, domnule. O să le spun celorlalţi să aştepte. 

— Bricky, de ce m-ai sunat aici? 

— Peasie, vulpoi bătrân, zise Bricky, bancherul din New 
England, cu voce mieroasă. O să te declar cel mai onorat coleg la 
întrunirea clasei noastre. 

— Parcă spuneai că nu pot să vin. 

— S-a schimbat totul, fireşte. N-aveam idee ce vrăji făcea 
incredibila ta minte. Faci cinste clasei noastre, bătrâne prieten... 
N-o să te rețin, ştiu că eşti ocupat, dar dacă o să ai nevoie de un 
împrumut, nu contează suma, pune mâna pe telefon. Vorbim 
curând şi hai să luăm masa undeva - fac cu cinste, desigur. 


— Froggie, ce dracu' se întâmplă? Tocmai am auzit de la 
Bricky... 

— Sunt sigur că nu trebuie să-ţi spun eu tie, întruchiparea lui 
Midas, bătrâne prieten şi cu siguranţă nu la telefonul ăsta, 
răspunse cinicul blond de la Dealul Cafeniu. Vreau să ştii că 
Daphne şi cu mine sperăm ca tu şi scumpa ta soţie să ne fiţi 
oaspeţi la petrecerea pe care o vom da la Fairfax, luna viitoare. 
Tu vei fi invitatul de onoare, bineînţeles. 

— Eu voi fi? 

— Fireşte. Niciodată nu facem destul pentru apropiații noştri, 
nu-i aşa? 

— Eşti foarte amabil... 

— Amabil? Eşti pur şi simplu minunat! Tinem legătura. 


— Moose, vrei, te rog, să-mi spui... 

— Fir-ar să fie, haiosule, poţi să joci la clubul meu oricând 
doreşti, strigă preşedintele Conglomeratului Petrotoxic. Uită ce- 
am spus, o să fie o plăcere să trag la ţintă cu tine. 

— Zău, că nu înţeleg... 


— Înţelegi al dracului de bine şi ştiu de ce nu poţi vorbi. Îţi zic 
doar, bătrânul şi bunul meu prieten, că eşti primul în carnetul 
meu monden, să nu uiţi asta... Te las, tocmai m-au numit 
preşedintele consiliului de administraţie; dar dacă vrei tu postul, 
al tău e. 


— Doozie, tocmai am vorbit cu Bricky, Froggie şi Moose şi 
trebuie să spun că sunt uluit. 

— Inţeleg, bătrâne prieten. Nu eşti singur în birou, aşa-i? 
Spune numai „da” şi eu o să vorbesc cum trebuie. 

— Spun „nu”, iar tu poţi vorbi orice! 

— Dar dacă îţi este înregistrat telefonul? 

— Cu totul exclus. Biroul e „măturat” în fiecare dimineaţă, iar 
afară se află ecrane de plumb pentru blocarea supravegherii 
electronice. 

— Grozav, prietene, chiar controlezi situaţia acolo. 

— De fapt, sunt nişte proceduri standard... Doozie, ce dracu' 
se întâmplă? 

— Mă pui la încercare, haiosule? 

Secretarul de stal făcu o pauză; de vreme ce nimic altceva nu 
părea să aibă efect, nu-i rămânea decât să intre în joc. 

— Poate că da, Doozie. Poate că vreau să fiu sigur că aţi 
înţeles cu toţii. 

— Hai să zicem aşa, domnule secretar, bătrâne. Eşti cel mai 
creativ gânditor pe care gaşca noastră l-a pus în circulaţie de 
când am zdrobit sindicatele, în anii douăzeci. Şi ai făcut-o cu o 
imaginaţie strălucită, fără nici un foc tras împotriva vreunui 
socialist împuţit sau a vreunui congresman de stânga! 

— Trebuie să te zoresc, Doozie, spuse uluitul Warren Pease 
şovăielnic, în vreme ce broboane de sudoare îi apăreau pe 
chelie. Cum am făcut asta, mai exact? 

— Farfuriile zburătoare! exclamă Doozie. Aşa cum a zis 
necioplitul ăla de Ivan Salamandră - foarte confidenţial, desigur - 
acum trebuie să înarmăm întreaga planetă! Genial, haiosule, 
absolut genial. 

— Farfuriile zburătoare? Ce vrei să spui? 

— Eşti tare, prietene, cu adevărat tare! 

— Farfurii zburătoare...? o, Doamne! 


Avionul Rockwell la bordul căruia se afla Şoimul ateriza pe 
aeroportul din Manchester, New Hampshire, aflat la vreo 
cincisprezece kilometri sud de Hooksett. Hotărârea de a survola 
Bostonul pentru a zbura direct la Manchester îi aparținuse lui 
Sam Devereaux, care ştiind că Mac fusese urmărit de cineva la 
Aeroportul Logan, ceea ce se putea repeta, trebuia să evite acest 
risc. În plus, lucrurile începuseră să se precipite şi dacă se putea 
economisi o oră sau două de mers cu maşina, cu atât mai bine. 
Următoarea mişcare a lui Mac consta în a-i dispersa pe Cei Şase 
Sinucigaşi, care, după spusele lui Desi-Unu, erau într-o stare 
jalnică, graţie talentelor culinare ale lui Desi-Doi; restul ţinea de 
puterea de convingere a Şoimului. 

Paddy Lafferty, cu pieptul bombat de mândrie, îl luă pe 
general în limuzina lui Pinkus şi, minunea minunilor, marele om 
se aşeză în faţă, lângă Paddy. 

— Spune-mi, tunarule, întrebă Şoimul în vreme ce goneau spre 
nord, către Hooksett, ce ştii despre actori, despre ăia adevăraţi? 

— În afară de sir Henry, nu mare lucru, generale. 

— Mă rog, el e deosebit, înţeleg; are un palmares bogat. Dar 
ceilalţi? 

— Din ce-am citit în ziarele şi revistele alea pe care le lasă 
domnu' Pinkus în maşină, aşteaptă cu toţii să fie descoperiţi, ca 
să devină celebri. Poate că nu-i prea grozav ce zic cu, da' aşa-mi 
închipui. : 

— E grozav, Paddy. Asta-i răspunsul. 

— La ce, domnule? 

— La cum să-i faci pe anumiți oameni să se răzgândească, 
fără să se gândească prea mult. 

Opt minute mai târziu. Şoimul intră în cabana de schi. Era o 
luminoasă după-amiază de vară, iar Desi-Doi tocmai servise o 
gustare târzie, al cărui rezultat era evident. Cei Şase Sinucigaşi 
erau la fel de aproape de lumea umbrelor ca şi cadavrele de 
sicrie. Stăteau în hol, fixând cu privirea propriile orizonturi, 
asemeni unor hamali obosiţi pe un doc din New Bedford. Singura 
excepţie o constituia sir Henry Irving Sutton, care evident că mai 
fusese în acea situaţie de câteva ori şi acum era la fel de 
dezgustător de treaz precum o cioară croncănitoare cufundată 
într-o serioasă mahmureală colectivă. 

— Hai, domnilor! strigă sir Henry, pălmuind uşor câteva feţe şi 
împungând coaste în timp ce mergea prin cameră. Mult- 
decoratul nostru general din campania nord-africană a venit să 
vorbească cu noi! 

— Bine zis, maior, îl aprobă Şoimul. N-o să vă răpesc mult 
timp, oameni buni, doar cât să vă pun la curent cu întâlnirea 
mea. 

— Întâlnire? 

— Ce întâlnire? 

— Ai o întâlnire, Marlon? 

— Nu ştiu ce vrea să zică. 

— Cine-i el? 

— Dă-i o acadea, puiule. 

Rând pe rând, ochii celor şase hamali îndrăzneţi se îndreptară 
spre Hawkins, care se duse spre scară, urcă două trepte şi li se 
adresă membrilor unităţii antiteroriste: 

— Domnilor, începu el cu voce de stentor, sunteți nu numai 
nişte domni, ci şi nişte remarcabili interpreţi şi soldaţi, numele 
meu este Hawkins, Mackenzie Hawkins, generalul în rezervă pe 
care aţi fost trimişi să-l găsiţi şi să-l arestaţi. 

— Doamne, aşa e! 

— Arată ca în fotografii... 

— Să se mişte careva...! 

— Las-o baltă. 

— Picioarele nu mă ascultă, Drumeţule. 

— Opriţi-vă, domnilor! exclamă Şoimul. Tocmai m-am întors de 
la Benning, unde am discutat cu bunul meu prieten şi vechi 
camarad de arme, generalul Ethelred  Brokemichael, 
comandantul vostru. Vă trimite felicitările lui împreună cu noi şi 
scurte instrucțiuni... Această misiune e anulată, avortată, 
aruncată într-un tocător. 

— Uau, Drumeţule! exclamă Ducele, cine zice asta? 

— Generalul Brokemichael. 

— De ce nu ne sună pe noi - pe noi - pe noi chiar el, el, el? 

— Tu trebuie să fii Dusty. 

— Nu sunt cu Jigodie! zise amenințător Sly. Stai acolo ca o 
versiune amărâtă a lui Rosen Crantz la Elsinore, dar de ce te-am 
crede? De ce nu sună /ui-însuşi? 

— El. Noi am încercat în repetate rânduri, dar telefoanele nu 
funcționează aici. 

— Cum aşa, puiule? 

— Furtuna! 

— Care furtună, băiete? Nu-mi amintesc să fi fost vânturi 
puternice sau fulgere peste mlaştini. 

— Sir Larry...? 

— Nu-mi vinde mie sau lu 
probleme! 

— Marlon... ? 

— Intrebarea, Drumeţule, e de ce trebuie să te credem? 
Indienii fac fiţe tot timpul. Tobele războiului se opresc, îţi închipui 
că ai scăpat şi pe urmă sângeroşii sălbatici atacă. 

— Ar trebui să mai reflectezi la treaba asta, Duce. Eu am 
cunoscut unul adevărat când am făcut filmul ăla despre mine şi 
ştii ceva, n-avea nici urmă de duşmănie. 

— L-ai cunoscut pe Duce...? 

— Ascultați-mă! răcni Şoimul, surprinzându-i pe Cei Şase 
Sinucigaşi cu comanda lui aspră, suficient pentru a le capta 
atenţia, câtă mai aveau. Generalul Brokemichael şi cu mine nu 
am ajuns numai la un armistițiu onorabil, ci şi la o concluzie 
fermă. Pe scurt, domnilor, am fost amândoi înşelaţi de nişte 
politicieni corupți, care vă foloseau talentele deosebite pentru a- 


Lă 


Stella gogoşi, avem destule 

şi realiza propriile lor ambiţii. Aşa cum ştiţi, nu există nimic scris 
în legătură cu operaţiunile voastre secrete; obiectivele v-au fost 
aduse la cunoştinţă verbal şi, în acord cu acest procedeu, am 
fost autorizat de către bunul meu prieten, Brokey Doiarul - asta-i 
o poreclă afectuoasă, din întâmplare - să vă spun că misiunea e 
anulată. O dată cu acest ordin, date fiind superbele voastre 
realizări din ultimii cinci ani, a aranjat să fiţi transferați în 
apartamente la hotelul Waldorf-Astoria din New York. 

— Ce-i acolo? întrebă Marlon, cu o pronunție perfectă. 

— De ce? spuse Dusty fără să se repete. 

— Asta-i o poantă agreabilă, adăugă sir Larry. 

— E chiar foarte simplu, zise Şoimul. Contractul vostru cu 
armata expiră peste şase luni şi, având în vedere extraordinarele 
voastre contribuţii militare la reducerea tensiunilor mondiale, 
generalul Brokemichael v-a aranjat tuturor nişte interviuri cu şefii 
câtorva studiouri cinematografice, de la Hollywood. Sunt 
nerăbdători să facă un film despre aventurile voastre. 

— Dar cu? strigă înnebunit sir Henry. 

— Bănuiesc că o să joci rolul generalului Brokemichael. 

— Aşa mai merge. 

— Fir-aş al naibii, am rămas mut, spuse Ducele. 

— E tot ce ne-am dorit mereu, zise Marlon într-o engleză 
perfectă. Tot ce-am visat! 

— E senzațional... ! 

— Nemaipomenit...! 

— O să ne jucăm pe noi înşine...! 

— Şi-o să fim împreună...! 

— Uraaa, pentru Hol/lyyywood...! 

Asemenea unor lei derutaţi, scăpaţi din ploile torențiale ale 
savanei africane, Cei Şase Sinucigaşi se chinuiră să se ridice în 
picioare şi se îndreptară clătinându-se unul spre celălalt, 
formând un fel de cerc. Apoi, începură să danseze ca nişte 
marionete dezarticulate, ciocnindu-se unul de altul printre râsete 
puternice, care le provocau dureri. In holul fostei cabane de schi, 
încinseră o horă ce semăna cu o tarantela, dar şi cu pasaje din 
dansul minerilor beţi. Ţipete de triumf umplură încăperea, în 
timp ce Desi-Unu se duse spre scări şi vorbi cu Şoimul. 

— Eşti un mare om, ghenerale! Uite ce fericiţi sunt - i-ai făcut 
să se simtă aşa minunat! 

— Da, păi, să-ţi spun ceva, Desi-Unu, zise Mackenzie, scoțând 
un trabuc mutilat din buzunar. Eu nu mă simt aşa de minunat. 

Mă simt la fel de mare ca un şoarece cafeniu şi de zece ori mai 
murdar. 

Pentru prima dată de când se cunoscuseră în toaleta pentru 
bărbaţi de la Aeroportul Logan, Desi-Unu îl privi dezaprobator pe 
Şoim. 


Warren Pease, în pijama, cobori aproape zburând scările 
relativ elegantei sale casc din suburbia Fairfax. Traversă în grabă 
camera de zi scăldată în lumina ce venea de pe hol, greşi uşa 
biroului şi se lovi de perete, apoi intră şi alergă spre telefonul 
care clipea. Apăsă trei butoane până să-l găsească pe cel bun, 
căută bâjbâind veioza, o aprinse şi căzu în fotoliu strigând: 

— Unde dracu’ ai; fost! E ora patru dimineaţa şi nimeni n-a 
putut să dea de tine toată ziua şi toată noaptea! Cu fiecare oră 
care trece suntem mai aproape de catastrofă şi tu dispari. Vreau 
o explicaţie! 

— Totul a început cu o durere de burtă, domnule. 

— Ce? ţipă Pease. 

— Am fost deranjat la stomac. Gaze, domnule secretar. 

— Nu pot să cred! Ţara se află în pragul dezastrului şi tu ai 
gaze? 

— Nu poţi controla aşa ceva... 

— Unde ai fost? Unde-i afurisita ta de unitate? Ce se întâmplă? 

— Păi, răspunsul la prima întrebare are legătură directă cu cea 
de a doua şi a treia. 

— Ce-ai spus...? 

— Vezi dumneata, aciditatea - gazele - s-a declanşat fiindcă 
nu am reuşit să dau de unitatea mea la Boston, aşa că am plecat 
Hub acoperire să-i găsesc. 

— Sub acoperire unde? 

— La Boston, desigur. Am făcut autostopul de la o unitate de 
cercetare a aviaţiei, dincolo de Macon şi am ajuns pe la ora trei 
în după-amiaza asta - de fapt, ieri după-amiază. Fireşte, m-am 
dus imediat la hotel - e un hotel foarte drăguţ. 

— Sunt fericit să aud asta. Şi pe urmă? 

— Păi, a trebuit să fiu foarte atent, desigur, fiindcă nu voiam 
«A se facă nici o legătură cu autorităţile, cred că eşti de acord. 

— Cu fiecare nerv distrus din trupul meu! răcni secretarul de 
stat. Pentru numele Domnului, nu purtai uniformă? 

— Te rog, domnule secretar, eram sub acoperire. Curtam un 
costum civil şi, pentru orice eventualitate, am trecut pe la toţi 

pensionarii de la aprovizionare ai Pentagonului care lucrau în 
zonă; mi-a venit o idee splendidă. Am scotocit prin bunurile 
personale ale oamenilor nici şi am găsit o perucă potrivită. Puțin 
prea Roşie pentru gustul meu, dar cu şuviţe gri... 

— Foarte bine, foarte bine! îl întrerupse Pease. Ce a; găsit? 

— Un omuleţ ciudat într-unul dintre apartamente - ştiam 
numerele camerelor, fireşte. l-am recunoscut imediat vocea, 
fiindcă vorbisem de câteva ori cu el de la Benning. E un tip 
inofensiv pe care l-au angajat băieţii să primească mesajele, 
ceea ce a Fost foarte isteţ din partea lor. N-are prea multă minte, 
dar Asta e un atu. Sarcina lui e să preia mesajele. 

— Ce-a spus ăla, pentru numele Domnului? 

— A repetat ce-mi spusese şi la telefon; l-am sunat de 
nenumărate ori de la biroul meu. Patronii lui temporari au fost 
chemaţi cu treburi; nu ştia nimic mai mult. 

— Asta-i tot? Pur şi simplu au dispărut? 

— Trebuie să presupun că şi-au concentrat atenţia asupra 
țintei, domnule secretar. După cum am explicat, ei au un 
potenţial vast când e vorba despre misiuni, fiindcă multe depind 
de reacţiile instantanee, pentru care sunt antrenați. 

— Spioni flecari! ţipă Pease. 

— Nu, domnule, se cheamă improvizație -  „improu 
prescurtat. 

— Deci nu ştii ce dracu' se întâmplă. Nu există comunicare, 
pentru numele Domnului! 

— Sunt frecvente situaţiile în care nu te poţi încrede în 
echipamentul telefonic, atât civil, cât şi guvernamental. 

— Cine a organizat treaba asta, Pantera Roz? De ce nu m-ai 
sunat după ce te-am căutat? 

— De la unitatea de aviaţie de unde am plecat spre Boston, 
domnule secretar? Voiai ca aviatorii ăia să introducă numărul 
dumitale în computerele lor? 

— Nu, la dracu'! 

— Când am ajuns la Boston, nu aveam de unde să ştiu că m-ai 
sunat... 

— N-ai verificat la biroul tău, să vezi dacă unitatea aia 
invizibilă te-a sunat? 

— Noi acţionăm sub cea mai deplină acoperire. Ei nu au decât 
două numere: unul de la Benning, unde am un telefon în baie, 
care aprinde o lumină sub birou; celălalt e în apartamentul meu, 
în dulapul de haine şi porneşte o bandă cu melodia Nu-i afacere 

ca show-ul. Fireşte, au fiecare robot, dar nu era înregistrat nimic. 

— Să o ia dracu’ de tehnologie! 

— Paza bună trece primejdia rea, domnule. Asta-i o replică din 
filmul Strada Madeleine, numărul treizeci şi doi. L-ai văzut? 
Cagncy şi Abel sunt pur şi simplu senzaţionali. 

— Nu vreau să aud de nici un afurisit de fi/m, soldat. Vreau să- 
mi spui că gaşca ta de gorile l-a capturat pe Hawkins şi l-a dus la 
baza CSA din Westover! Asta-i tot ce vreau să aud, fiindcă, dacă 
nu aud al naibii de repede, s-ar putea să vină sfârşitul pentru noi 
toţi! Ar fi de-ajuns ca doi judecători scrintiţi de la Curtea 
Supremă să se unească cu radicalii ăia de stânga lipsiţi de 
imaginaţie care n-or să moară niciodată! 

— Noi toţi, domnule secretar, sau doar câţiva dintre noi? 

— Cum ar fi un general de armată degradat cândva şi 
excelenta unitate pe care a creat-o? 

— Ce?... Nu porţi gradele alea ca să faci glume cu mine, 
soldat! 

— Păi, domnule secretar, dacă-mi permiţi să te întreb, de asta 
eşti atât de preocupat de activităţile lui Mac Hawkins, oricare 
dintre ele? Lumea se schimbă, marile puteri au devenit mai puţin 
osiile, iar în privinţa celor mici, ne putem uni forţele ca să dăm cu 
ele de pământ, cum am făcut cu lrakul. Peste tot, de ambele 
parți, se fac reduceri, micşorăm efectivele şi echipamentele în 
fiecare zi... Chiar ieri-dimineaţă a venit la Benning să-mi ia un 
interviu un jurnalist celebru; scoate un articol despre reacţia 
minatei* la economiile impuse militarilor în perioada post- 
sovietică, după sfârşitul războiului rece. 

— P...p...post-război rece?  îngăimă secretarul de stat, 
aplecându-se peste birou. Las-o pe asta, so/dat! Ce zici de o 
ameninţare mult mai primejdioasă, cea mai mare ameninţare pe 
care ne-o putem imagina? 

— China, Libia, /srael/? 

— Nu, idiotule! Aia ciudaţi - cine ştie până unde or să ajungă? 

După o partidă matinală de înot, Jennifer Aripă Roşie ieşi în 
fugă din apă, pe plaja de lângă casa din Swampscott. Trase de 
fireturile costumului ei de baie, unul dintre multele aflate în casa 
de oaspeţi şi alergă pe nisip spre terasă, unde întinsese un 
prosop pe balustradă. Işi frecă energie braţele şi picioarele, îşi 
dădu parul pe spate şi îşi masă pielea capului, apoi deschise 
ochii şi-l văzu pe Sam Devereaux zâmbindu-i dintr-un şezlong 
aşezat pe terasă. 

— Ăia cum? 
— Fa... fa... farfuriile zburătoare! 

După o partidă matinală de înot, Jennifer Aripă Roşie ieşi în 
fugă din apă, pe plaja de lângă casa din Swampscott. Trase de 
şireturile costumului ei de baie, unul dintre multele aflate în casa 
de oaspeţi şi alergă pe nisip spre terasă, unde întinsese un 
prosop pe balustradă. Işi frecă energic braţele şi picioarele, îşi 
dădu părul pe spate şi îşi masă pielea capului, apoi deschise 
ochii şi-l văzu pe Sam Devereaux zâmbindu-i dintr-un şezlong 
aşezat pe terasă. 

— Inoţi al naibii de bine, zise el. 

— Am învăţat ademenindu-i pe colonişti în râurile învolburate 
şi privindu-i cum se înecau în timp ce noi ne îndepărtam înot, 
răspunse Jenny râzând. 

— Să ştii că te-aş putea crede. 

— Să ştii că s-ar putea să fie adevărat. 

Aripă Roşie urcă scările, înfăşurându-se în prosop. 

— Ce drăguţ, adăugă ea, privind măsuţa rotundă din plastic. 
Un ibric de cafea şi trei ceşti. 

— Căni, de fapt. Nu pot bea cafeaua din cești. 

— Interesant, nici cu, zise Jenny aşezându-se. Cred că am o 
duzină acasă, dar foarte puţine sunt de acelaşi fel. 

— Eu cred că am două duzini şi doar patru identice; le am de 
la mama şi sunt dintr-un fel de cristal verzui, dar nu le folosesc 
niciodată. 

— li zice cristal irlandez şi e teribil de scump. Am şi cu două 
căni din alea, dar nici cu nu Ic folosesc. 

Amândoi râseră şi se priviră în ochi; un moment scurt, dar 
semnificativ. 

— Doamne Sfinte, spuse Sam vorbim de aproape un minut şi 
nici unul din noi n-a aruncat vreo săgeată verbală. Asta mă face 
să-ţi tom o ceaşcă - o cănuţă de cafea. 

— Mulţumesc. Simplă, te rog. 

— Mai bine. Am uitat să aduc frişca sau lapte, ori pudra aia 
albă pe care o evit fiindcă arată ca cea pentru care poţi face 
puşcărie. 

— Pentru cine e a treia ceaşcă - cană? întrebă Afrodita 
indiancă, luând-o pe a sa. 

— Pentru Aaron. Mama e sus; s-a îndrăgostit de Roman Z., 
care i-a spus că o să-i pregătească un mic dejun ţigănesc şi o să 
i-l ducă în cameră, deşi Cyrus n-ar fi admis asta; acum îşi 
tratează mahmureala în bucătărie. 

— Nu crezi că ar trebui să-l supraveghezi pe Roman? 

— N-o cunoşti pe mama. 

— Poate că o cunosc mai bine decât tine, de aia întreb. 

Din nou li se întâlniră privirile, iar râsul lor se auzi mai tare ţi 
mai afectuos. 

— Eşti o doamnă indiancă rea şi ar trebui să-ţi iau înapoi 
cafeaua. 

— O s-o iei pe dracu’. Sincer vorbind, de mult n-am mai băut o 
cafea atât de bună. 

— Aşa e. Roman Z. A făcut-o. A căutat pe dunele de nisip şi a 
cules cu siguranţă nişte arici de mare plini de mâl, pe care îi 
amestecat cu cafeaua. 

— Ah, Sam, zise Jenny înecându-se cu cafeaua şi punând num 
pe masă. Mă amuzi, deşi eşti unul dintre cei mai enervanţi 
bărbaţi pe care i-am cunoscut. 

— Enervant? Eu? Doamne fereşte... Amuzamentul înseamnă, 
în limbaj indian, că am făcut pace? 

— De ce nu? Mă gândeam aseară, înainte de a adormi, că 
avem în faţă nişte munţi greu de urcat şi n-o să reuşim să-i 
străbatem dacă ne tot înţepăm unul pe altul. De acum înainte 
vum fi ţinta atacurilor, legale şi poate şi altfel, acest „altfel” 
neaducând nimic bun pentru sănătatea mea. 

— Atunci de ce nu mă laşi să „merg direct la ţintă”, cum ar 
apune Şoimul? N-o să te contrazic la audiere. 

— Ştiu că nu, dar ce te face să crezi că eşti mai capabil decât 
mine să rezolvi acest „altfel”? Şi dacă îmi spui că asta se 
datorează faptului că eşti bărbat, ne întoarcem la înţepături. 

— Mă rog, lăsând la o parte înţepăturile, presupun că ăsta e 
un aspect natural, dar minor. Aspectul major e faptul că îl cunosc 
pe Mac Hawkins şi ştiu cum reacţionează în situaţii critice. Pot 
chiar să-i anticipez comportamentul şi n-aş vrea să am pe altul 
lângă mine, în afară de Mac, atunci când treaba se-mpute. 

— Cu alte cuvinte, spui că lucrezi bine în tandem, în echipă. 

— Acum mai puţin, dar înainte aşa era. L-am făcut ticălos şi 
necinstit de mai multe ori decât poate socoti un computer, dar 
când situaţia devine amenințătoare cu adevărat, mulţumesc 
Cerului pentru necinstea lui dăruită de Dumnezeu. Pot să-mi dau 

seama chiar şi când e pe calc să scoată ceva la iveală din 
incredibila lui raniţă militară. Simt şi mă las dus de curent. 

— Atunci va trebui să mă înveţi şi pe mine să fac la fel, Sam. 

Devereaux tăcu, uitându-se în cana de cafea, apoi o privi. 

— Te superi dacă-ţi spun că ăsta ar putea fi un lucru 
necugetat, poate chiar un impediment? 

— Adică aş sta în calca bărbaţilor adevăraţi? 

— Ca să fiu dur, cam aşa e. 

— Păi, atunci va trebui să mizăm pe incompetenţa mea. 

— lar mă ataci? 

— Ei, haide, Sam, ştiu ce faci tu şi îţi apreciez munca, ba chiar 
şi eroismul tău latent. La drept vorbind, e tentant; nu mă văd 
într-un comando, însă ăsta e poporul meu. Nu pot să dispar pur 
şi simplu; ei trebuie să ştie că sunt acolo - că am fost acolo. Ca 
să mă asculte, e nevoie să mă respecte şi, fie că-ţi place sau nu, 
n-or s-o facă dacă cu mă ascund în timp ce altcineva se ocupă de 
problemele juridice ale tribului. 

— Inţeleg ce vrei să spui. Nu-mi place, dar înţeleg. 

Se auzi zgomotul unei uşi ce se deschidea şi al unor paşi în 
camera de zi. După câteva clipe, Aaron Pinkus ieşi din casă, 
îmbrăcat cu un şort alb, o cămaşă albastră cu mâneci scurte şi 
purtând pe cap o şapcă galbenă de golf Clipi des în lumina 
orbitoare a soarelui şi se îndreptă spre masă. 

— 'Neaţa, Mărinimosule Patron, spuse Devereaux. 

— Bună dimineaţa, Sam, Jennifer, răspunse Aaron aşezându- 
se, în timp ce Aripă Roşie îi turnă cafeaua. Mulţumesc, draga 
mea... Mi s-a părut că aud voci aici, dar nefiind ridicate şi 
neauzind invective, nu mi-am dat seama că sunteţi voi. 

— Am încheiat un armistițiu, zise Devereaux. Eu am pierdut. 

— Deci, situaţia se ameliorează, rosti venerabilul avocat, dând 
din cap şi sorbind din cană. Mamă, asta-i o cafea excelentă. 

— Fiartă cu meduze şi alge murdare. 

— Ce? 

— Nu-l luaţi în seamă, domnule Pinkus. A făcut-o Roman Z., iar 
Sam e gelos. 

— De ce, fiindcă Roman e la mama? Nu sunt genul. 

— Roman Z. la Eleonor? 

Aaron făcu ochii mari sub cozorocul şepcii galbene. 

— Poate că ar trebui să mă întorc în casă şi să ies mai târziu. 
Situaţia a devenit puţin ilogică. 

— Nu contează, flecăresc despre tot soiul de stupizenii. 

— Nu ştiu despre ce flecăresc, dar situaţia e extrem de 
stupidă... Aproape la fel de stupidă ca şi gimnastica mintală pe 
care o face prietenul nostru, generalul Hawkins. Tocmai am 
vorbit cu el la telefon. 

— Ce se întâmplă? întrebă grăbit Devereaux. Cum merge 
treaba la cabană? 

— Se pare că a fost ridicată „tabăra” şi s-a mutat în trei 
apartamente la Waldorf-Astoria din New York. 

— Cum? 

— Nici eu n-am fost mai lămurit decât tine, Sam. 

— Asta înseamnă că a eliminat problema, zise Jennifer 
uşurată. 

— Şi şi-a creat altele noi, presupun, adăugă Pinkus, privindu-l 
pe Devereaux. Ţi-a cerut să deschizi o linie de credit în valoare 
de o sută de mii de dolari şi să nu-ţi faci probleme, deoarece e 
treaba lui; o să transfere fonduri de la Berna la Geneva - lucru 
despre care nu vreau să ştiu nimic... Dacă poţi tu să faci asta, 
dacă poate el... Pe minenu mă interesează. 

— De fapt, e un simplu transfer pe computer, o chestie 
bancară emisă în numele creditorului desemnat... 

— Știu cum se procedează, dar nu vreau să am nici un 
amestec. 

— Asta-i o problemă, zise Aripă Roşie. Care sunt celelalte? 

— Nu sunt foarte sigur. M-a întrebat dacă cunosc vreun 
producător de film. 

— Pentru ce? 

— N-am idee. Când i-am spus că am cunoscut cândva un tânăr 
la templu - de fapt, a fost dat afară din templu - despre care am 
aflat mai târziu că a produs mai multe filme porno şi în afară de 
el, nu mai ştiu pe nimeni, mi-a zis să nu-mi fac probleme, fiindcă 
va căuta în altă direcţie. 

— Asta-i unul dintre momentele când simt că se pune la calc o 
strategie incorectă. 

— Avertismentul lui Devereaux? întrebă Jenny. 

— Profeţia lui Devereaux, ripostă Sam. Altceva, Aaron? 

— Ceva şi mai ciudat. Voia să ştie dacă am avut vreun client 
cu probleme oculare, mai exact cu ochiul stâng deviat, cineva 
care ar avea nevoie imediată de o infuzie de bani. 

— Ciudat? întrebă Aripă Roşie. E chiar o nebunie! 

— Nu subestima niciodată necinstea, cum spunea Oliver 
North, cu plictisitoare sinceritate. 

Devereaux făcu o pauză. 

— Nu-mi pot aminti de vreun astfel de client, dar, dacă aş 
putea, l-aş încadra direct la capitolul unsprezece din Legea 
falimentului. Care-i următoarea noastră mişcare, şefu'? Ai 
discutat despre asta cu Şoimul? 

— Pe scurt. Mai avem două zile şi jumătate până la audiere, 
când tu, Jennifer şi generalul va trebui să coborâţi dintr-o maşină 
şi să urcați scările clădirii Curţii Supreme, să fiţi primiţi dincolo de 
sala paşilor pierduţi de către funcţionarii care fac programările, 
să treceţi de gardieni şi să intraţi în biroul preşedintelui. 

— Ah, ah, parcă-l aud pe Mac, îl întrerupse Sam. 

— Aşa e, admise Pinkus. Cam aşa spunea şi el plus o 
vulgaritate sau două - sau poate trei. A zis că trebuia să 
abordeze situaţia ca şi cum ar lansa un atac cu trei oameni în 
spatele liniilor inamice. 

— Asta-i foarte încurajator, spuse Aripă Roşie, stăpânindu-şi 
emoția. Se aşteaptă la o interdicţie, care să ne scoată din joc? 

— Nu, a exclus ideea violenţei făţişe, fiind contraproductivă, 
de vreme ce ăia ar putea fi prinşi. 

— Să mulţumim Cerului pentru micile favoruri, adăugă Jenny. 

— Dar nu a exclus ideea interdicţiei - aici ai avut dreptate, 
chiar şi în privinţa cuvântului. El crede că strategia 
contraofensivă va consta în a-i „interzice” fie lui, fie lui Sam, fie 
amândurora să pătrundă în biroul preşedintelui Curţii Supreme, 
fiindcă în absenţa lor audierea s-ar transforma într-un fiasco 
juridic. Reclamantul şi avocatul său trebuie să apară împreună. 

— Şi eu? 

— Prezenţa ta, draga mea, e facultativă - o stăruinţă, dacă 
vrei, a părţii interesate şi nu o cerinţă legală. Totuşi, după cum 
bine ştii, înțelegerile tale cu generalul şi cu Sam, semnate şi 
autentificate aici, sunt obligaţii legale. In situaţia asta, partea 
interesată e cea care controlează dosarul reclamantului, nu vreo 
instanţă necunoscută. 

— Asta-i ca în procesele cu bande de tâlhari, unde anumiţi 
spectatori se învârt ameninţător pe lângă mesele apărătorilor, 
zise Sam adresându-i-se lui Jenny şi privindu-l apoi pe Pinkus. De 
ce să nu stai aici poimâine până pe la prânz, să iei pe urmă 
avionul nostru până la Washington şi apoi vreo două taxiuri până 
la Curte? Nu văd care ar fi problema. Nimeni nu ştie unde 
suntem, cu excepţia celui care i-a angajat pe Cyrus şi Roman ca 
să ne întărească paza, cel cu care a vorbit Mac. Chiar şi Cyrus se 

înţelege acum cu Şoimul; oricine ar fi omul ăla, vrea ca noi să fim 
bine mersi şi să ajungem direct la audiere. 

— Cyrus vrea să ştie şi de ce, zise Aripă Roşie. Sau n-a 
menţionat asta? 

— Mac i-a spus că acest „Comandant Y” are de rezolvat nişte 
răfuieli cu cei care vor să oprească audierea, adică să ne 
oprească pe noi să ajungem acolo. 

— Se pare, draga mea, că binefăcătorul nostru necunoscut a 
fost un aliat de nădejde al celor ce sunt împotriva noastră, până 
când a aflat că acei oameni aveau alte planuri cu el. Ceva de 
genul unui sacrificiu politic, dacă nu şi uman, nici unul nefiind 
ceva neobişnuit la Washington, conform spuselor generalului. 

— Dar, domnule Pinkus... 

Jennifer se gândea, ciupindu-şi obrazul. 

— Lipseşte ceva şi cred că e ceva vital. Poate că devin 
paranoică atunci când e vorba de Vârful Norilor, dar de ce n-aş 
fi? Tot ce ne-a spus Hawkins azi-noapte a fost că situaţia e sub 


control - „sub control”. Ce-nseamnă asta?... Foarte bine, i-a 
împiedicat pe actorii ăia de gherilă să ne arunce în vreo 
prăpastie - există întotdeauna o prăpastie, sau o faleză 


stâncoasă, sau un bordel - dar cum? Ce s-a întâmplat la Fort 
Benning? Am fost cu toţii atât de uşuraţi când am auzit că putem 
dormi liniştii, încât nu l-am întrebat. 

— Nu e chiar aşa, Jennifer. M-am înţeles cu el să nu discutăm 
lucruri concrete la telefon, fiindcă, aşa cum a subliniat, a mai fost 
trimisă o echipă de asalt după noi la Hooksett, deci telefonul 
putea fi supravegheat. 

— Credeam că linia de acolo e întreruptă, zise Devereaux. 

— În vorbe, nu în realitate. Nu putea spune aseară ce a zis azi- 
dimineaţă. 

— Inregistrarea a fost oprită? De unde ştia... 

— Azi-dimineaţă a sunat de la un telefon public de la Sophie's 
Diner, de pe autostrada nouăzeci şi trei. Chiar a lăudat cârnaţii 
polonezi cu ouă. 

— Te rog. Domnule Pinkus, zise Aripă Roşie. Ce-a spus despre 
Fort Benning? 

— Innebunitor de puţin, draga mea, însă destul ca să-l facă pe 
acest bătrân avocat să se întrebe ce s-a întâmplat cu autoritatea 
legii. Gândindu-mă mai bine, mă întreb de ce mă mai miră 
treaba asta. 

— E destul de greu, Aaron. 

— Ceea ce mi-a spus generalul are o greutate considerabilă, 
tinere. Ca să-l parafrazez pe mult decoratul nostru oştean, 
acţiunea ostilă împotriva noastră - de fapt, împotriva legilor 
privind plângerile legale - a fost iniţiată în biroul uneia dintre 
cele mai puternice figuri publice, care şi-a acoperit urmele până 
într-atât încât au devenit inexistente. Nu poate fi acuzat, fiindcă 
nu există nimic care să-l încrimineze. 

— Fir-ar să fie! explodă Devereaux. 

— Tot ce s-a întâmplat trebuie să aibă o semnificație! strigă 
Jennifer. Stai puţin... gangsterul ăla din Brooklyn, cel pe care l-a 
bătut Hawkins la hotel, Caesar nu-ştiu-cum, a fost arestat! 

— Şi s-a ajuns la decedatul director al Agenţiei Centrale de 
Investigaţii, zise Pinkus. 

— Asta-mi sună cunoscut, observă Sam. 

— Te gândeşti la bărbaţii goi de la Ritz...? 

— Renegaţi de întregul Washington, inclusiv de bordeluri. 
Ulterior li s-a plătit cauţiunea de către cineva care pretindea că e 
membru al unei secte de nudişti din California şi au dispărut. 

— La naiba, zise Jenny, descurajată şi furioasă. N-ar fi trebuit 
să-i permitem lui Hawkins să-i expedieze cine ştie unde pe cei 
patru nebuni înarmaţi de la cabană. li puteam reţine pentru atac 
deliberat cu arme de foc, violarea proprietăţii, deţinere de măşti, 
arme, grenade... Am fost idioţi; că l-am lăsat pe „Vârful 
Trabucului” să ne convingă! 

— Draga mea, ăia nu ştiau absolut nimic; i-am interogat 
amănunţit, dar fără alt rezultat. Nu erau decât nişte psihopaţi. 
Dacă îi duceam la poliţie ar fi însemnat să dezvăluim locul în care 
ne aflam... Mai rău, sunt jenat s-o spun, însă cabana fiind 
proprietatea firmei mele, presa ar fi manifestat un interes 
considerabil faţă de incident. 

— Mai mult, adăugă Devereaux, deşi nu obişnuiesc să-i înalţ 
osanale lui Mac, el a avut dreptate: trimiţându-i pe ăia de unde- 
au venit, noi ne-am creat climatul propice pentru a ajunge direct 
la Cei Şase Sinucigaşi nebuni care au venit la Boston. 

— ŞI la generalul Brokemichael, zise Aaron, zâmbind cât de 
răutăcios era în stare. 

— Ce vrei să spui, domnule Pinkus? leri ne-ai spus clar că 
Brokemichael ar fi dispărut, trimis la vreun avanpost ce nu 
figurează pe nici o hartă, dacă ar fi ieşit la suprafaţă. Spuneai că 
Washingtonul nu-şi putea permite aflarea numelui oficialului care 
a ordonat folosirea lui Air Force Two - îmi amintesc, fiindcă am 

fost de acord cu dumneata. 

— Şi amândoi aveam dreptate, Jennifer, dar ignoram necinstea 
generalului, cum mi se pare că a numit-o Sam. Acest excelent 
tactician militar avea un casetofon activat de voce, ascuns sub 
haină, în timpul întrevederii cu generalul Brokemichael. 
Pentagonul nu-l mai putea trimite pe „Brokey Doiarul” suficient 
de departe, încât să dispară... Trebuie să vă spun, totuşi, că 
generalul vrea să se ştie că mercenarul chimist, colonelul Cyrus, 
a avut ideea cu înregistrarea. 

— Presupun că numele acelei importante figuri publice se află 
pe bandă, spuse Sam animat de speranţă. 

— Absolut. Ca şi faptul că s-a dus la acea bază incognito. 

— Cine dracu' e? îl zori Devereaux. 

— Mă tem că generalul refuză deocamdată să dezvăluie 
numele. 

— Nu poate să facă asta! exclamă Aripă Roşie. Suntem 
amestecați toţi, trebuie și știm! 

— El spune că dacă Sammy ar şti, ar deveni un pericol social 
„... S-ar sui pe caii mari şi şi-ar duce propria cavalerie în luptă...” 
În detrimentul strategici viitoare a lui Hawkins. „Caii mari de 
cavalerie” sunt exact cuvintele lui. Şi-l înţeleg, fiindcă am văzut 
şi cu reacţiile lui Sam în instanţă. 

— N-am fost niciodată un pericol social, protestă Devereaux. 

— Să-ţi amintesc de câteva critici dure pe care le-ai adus în 
instanţă? 

— Au fost cu totul justificate! 

— N-am spus niciodată că nu au fost - dacă n-ar fi fost, ai fi 
lucrat la altă firmă. Spre cinstea ta, ai determinat pensionarea a 
cel puţin patru judecători din districtul Boston. 

— Deci, înţelegi? 

— Şi generalul înţelege. Pretinde că te-ai suit pe caii ăia mari 
ai tăi - în sensul că ai mituit piloţi şi ai furat elicoptere - de 
undeva din Elveţia, ca să zbori la Roma - şi nu vrea să repeţi 
performanţa asta. 

— Trebuia s-o fac! 

— De ce, Sam? întrebă calm Jennifer. De ce trebuia s-o faci? 

— Fiindcă era o greşeală. Faptic şi etic - o greşeală, împotriva 
tuturor legilor civilizaţiei. 

— O, Doamne, Devereaux, încetează! M-ai putea face să mă 
răzgândesc - las-o baltă. 

— Ce? 

— Las-o baltă!... Deci Vârful Triunghiului n-o să ne spună, 
domnule Pinkus. Şi noi ce facem? 

— Aşteptăm. Face o copie după bandă, iar Paddy Lafferty o să 
ne-o aducă în scara asta. Apoi, dacă nu primesc veşti de la 
general în douăzeci şi patru de ore, sunt îndreptăţit să folosesc 
toată influenţa pe care o am ca să ajung la preşedintele Statelor 
Unite şi să-i pun banda, fie şi la telefon. 

— Foarte greu, spuse Sam încet. 

— Cel mai greu, fu de acord Jennifer. 


Pasagerii ce călătoreau spre sud, de la Hooksett la New York în 
limuzina lui Aaron Pinkus, stăteau destul de înghesuiți - Cei Şase 
Sinucigaşi şedeau câte trei pe o banchetă, faţă în faţă, iar Şoimul 
în faţă, lângă Paddy Lafferty. Fuseseră rezolvate câteva 
probleme. Prima, printr-o scurtă oprire la un complex comercial 
din Lowell, Massachusetts, unde generalul cumpărase încă două 
casetofoane şi o duzină de benzi cu durata de o oră fiecare, 
destule, credea el, pentru excursia la New York. Mai cumpărase 
şi un mic cablu de racordare - cu un amortizor încorporat, care-i 
permitea să transmită materialul vorbit de pe o bandă pe alta 
aflată în al doilea casetofon; în acest fel orice dialog era 
înregistrat de două ori. 

— Să vă arăt cum se procedează, îi spuse vânzătorul de la 
magazin. 

— Fiule, răspunse Şoimul grăbit, cu conectam emițătoare 
preistorice înainte ca tu să poţi deschide un aparat de radio. 

Revenit în limuzină, Mac porni primul casetofon cumpărat şi se 
întoarse către oamenii lui Brokemichael aflaţi pe banchetele din 
spate. 

— Domnilor, începu el, deoarece eu voi fi legătura dintre voi şi 
oamenii ăia din industria filmului cu care vă veţi întâlni, 
comandantul vostru, prietenul meu Brokey a sugerat să-mi faceţi 
o analiză în detaliu a activităţilor voastre individuale, cât şi a 
valoroasei voastre unităţi. Asta mă va ajuta în discuţiile mele 
viitoare cu aceşti mari producători... Şi să nu fiţi stânjeniţi de 
prezenţa domnului Lafferty - sergentul tunar Lafferty. Am fost 
camarazi de arme la Bulge. 

— Pot să mor pe loc cu sufletul mântuit! zise Paddy, cu 
răsuflarea tăiată. 

— Ce-a fost asta, tunar? 

— Nimica, generale. O să conduc aşa cum ne-ai învăţat la 

Roubaix. Ca din puşcă. 

In timp ce uriaşul automobil se avânta înainte, începu o 
poveste ce dură patru ore - istoria completă a unităţii numite Cei 
Şase  Sinucigaşi - întreruptă doar când membrii ei se 
contraziceau unul pe altul, ceea ce se întâmpla frecvent. Când 
ajunseră pe Bruckner Boulevard, mergând spre podul către 
Manhattan's East Side, Şoimul ridică mâna stângă, iar cu dreapta 
opri casetofonul. 

— E suficient, domnilor, spuse el, cu urechile vibrând încă de 
nivelul vocilor ridicate ale interpreţilor din spate. Am acum o 
imagine completă; atât eu, cât şi comandantul vostru, vă 
mulţumim. 

— Dumnezeule mare, strigă sir Larry. Tocmai mi-am amintit! 
Hainele noastre - bagajul nostru pe care l-au luat aghiotanţii 
dumitale aseară de la hotel - toate trebuie călcate. N-ar fi normal 
să apărem la Waldorf cu costumele şifonate. Sau, cine ştie, la 
Sardi! 

— Că bine zici. Era un aspect la care Hawkins nu se gândise, 
dar care n-avea nici o legătură cu hainele. Ultimul lucru de care 
avea nevoie era ca unitatea de actori să înceapă să se plimbe 
peste tot! Mai ales nişte interpreţi îndrăzneţi, care credeau că se 
află în pragul unei mari cariere. /isuse! îşi zise Mackenzie, 
amintindu-şi de scurta perioadă petrecută la Hollywood: tot ce-i 
trebuia unui actor - mai ales unuia aflat în şomaj - era o cât de 
mică aluzie că va primi un rol râvnit; imediat reţeaua personală 
de relaţii se punea în mişcare. Nu-i blamase niciodată pe actori, 
fiindcă talentul nerecunoscut avea nevoie de toată încrederea cu 
care putea fi înconjurat, dar nu era momentul ca echipa Celor 
Şase Sinucigaşi să se întoarcă la viaţa de dinaintea carierei lor 
militare. Sardi! Un institut de teatru! 

— Să vă spun ceva, continuă Şoimul, imediat după ce ajungem 
în camere, o să trimitem totul la curăţătoria hotelului. 

— Şi cât o să dureze? întrebă Ducele, pe tonul unui preşedinte 
de consiliu de administraţie. 

— Păi, nu prea contează, răspunse Mac, cel puţin pentru 
diseară şi poate chiar şi pentru mâine. 

— Ce? zise Marlon. 

— Ei, nu mai spune! adăugă Sylvester. 

— N-am mai văzut West Forties de ani de zile! interveni 
Dustin. 

— lar domnul Sardi e un prieten apropiat, spuse Telly. El e 

patronul - apropo, un fost marinar... 

— Îmi pare rău, domnilor, îl întrerupse Şoimul. Mă tem că n-am 
fost limpede în privinţa acestui bivuac, am crezut că se înţelege 
de la sine. 

— Ce să se înţeleagă? zise Sly, deloc binevoitor. Vorbeşti ca un 
agent secret. 

— Viitoarele voastre întâlniri impun... cel mai strict secret. 
Deşi minunatul vostru comandant, generalul Brokemichael, se va 
bate în numele vostru cu cei de la Hollywood, voi sunteţi încă în 
armată şi totul se poate duce de ripă dacă se află ceva. De-a 
dreptul de ripă. De aceea, sunteţi consemnați în cazarmă până la 
noi ordine. 

— O să-l sunăm, sugeră Marlon. 

— ExXclus!... Toate comunicațiile au statut de „camuflaj”. 

— Asta-i pentru situaţiile critice. Interceptarea frecvenţei. 

— Despre asta vorbim şi noi. Politicienii corupți care au 
încercat să ne asmuţă unii împotriva altora vor să vă distrugă 
filmul, carierele. Vor totul numai pentru ei! 

— Ticăloşi împuţiţi! exclamă Ducele. Nu contest că mulţi dintre 
ei sunt actori, dar purtarea lor e de rahat! 

— Nu e nimic cinstit în motivațiile lor, adăugă Sylvester. 

— Nici un dram de adevăr, declară cu emfază Marlon. 

— Ai jura că au tehnică, zise sir Lany; dar nu sunt decât 
reflexe pavloviene, ultrarepetate, cum s-ar zice. 

— Aşa şi este! confirmă Telly. Trucuri răsuflate, expresii 
învăţate pe de rost şi sprâncene încruntate, când uită replicile. 
Când o să se trezească lumea? 

— Păi ar putea încerca să joace, dar nu sunt actori! strigă 
Ducele. Şi să fiu al naibii dacă or să ne fure munca!... O să stăm 
consemnați şi-o să facem tot ce ne spui, generale! 


Mackenzie Hawkins, îmbrăcat îngrijit, dar nu foarte 
impresionant în costumul său gri, cu ochelari cu ramă metalică, 
peruca roşcată şi umerii uşor aplecaţi, străbătu holul aglomerat 
al hotelului Waldorf, în căutarea unui telefon public. Era puţin 
după ora unu, iar actorii-soldaţi din echipa Celor Şase Sinucigaşi 
se aflau în siguranţă, în apartamente alăturate, la etajul 
doisprezece. Scăpaţi de „meniul” lui Desi-Doi, revigoraţi de mari 
cantităţi de hrană fortifiantă, de exerciţii fizice şi de un somn 
bun, fără păianjeni mişunând pe pereţi, membrii unităţii erau 
complet refăcuţi şi într-o excelentă stare de spirit. Ei îl 

asiguraseră pe general că au echipamentul de luptă - o 
componentă vitală - şi că vor rămâne în apartamentele lor, fără 
să dea vreun telefon, oricât de tentant sau urgent li s-ar fi părut 
acest lucru. 

După ce se instalaseră, Şoimul scosese casetofonul de la Fort 
Benning, înregistrase întreaga conversaţie cu Brokey Doiarul, îi 
dăduse copia lui Paddy Lafferty şi-i spusese s-o ducă la 
Swampscott. Acum, încerca să rezolve mai multe treburi deodată 
şi avea de dat câteva telefoane conspirative: primul, Micului Iosif, 
la Boston; al doilea, unui amiral simandicos în rezervă, care îşi 
vânduse sufletul pentru a fi paravan al Departamentului de Stat 
şi care îi datora un serviciu lui Mac, care îl salvase la bordul unui 
vas de război aflat în golful Wonsan din Coreea; ultimul lui Ginny, 
la Beverly Hills, în California - prima dintre cele patru delicioase 
neveste ale sale. Formă zero, apoi numărul cărţii sale de credit şi 
numărul de telefon. 

— Micule Iosif, la telefon e generalul. 

— Hei, zurbagiule, ce ţi-a trebuit aşa mult? Barosanu' doreşte 
să vorbească cu tine, da’ nu vrea să te sune la casa aia de lângă 
baltă, că nu ştie ce-ar putea fi pă fir. 

— Asta se potriveşte cu strategia mea, Micule losif. Şi eu 
vreau să vorbesc cu el. 

Şoimul se uită la numărul telefonului public. 

— Poţi să dai de el? 

— Da. Din jumătate-n jumătate de oră, merge la un telefon de 
pe Collins Avenue, din Miami Beach. Asta-nseamnă că sună 
peste vreo zece minute. 

— Pot să-l sun eu direct? 

— Imposibil, zurbagiule. El te sună, nu invers, aşa ne-am 
înţeles. 

— Foarte bine, spune-i să sune la numărul ăsta din New York; 
o să fiu aici peste douăzeci de minute. 

Mac îi dădu numărul telefonului public şi închise. Apoi băgă 
mâna în buzunarul de la haină şi scoase un carneţel; îl frunzări, 
până găsi pagina dorită şi formă un număr. 

— Salut, Angus, ce mai face ofiţerul din preria nord-coreeană 
care s-a întâmplat să ne arunce în aer staţiile radio îngropate pe 
plaja din Wonsan? 

— Cine dracu’ eşti, răspunse vocea aspră a fostului amiral, 
aflat la al treilea pahar de Martini. 

— Ghiceşte, Frank. Vrei să treci de coordonatele de patruzeci 

de grade? 

— Șoimul? Tu eşti? 

— Cine altul, marinarule? 

— Ştii al naibii de bine că am avut informaţii greşite... 

— Sau ai citit greşit cifrele - cifre strict confidenţiale, numai 
pentru tine, Frank. 

— Incetează, Şoimule! De unde dracu' să ştiu că erai acolo? 

Câţiva kilometri mai mult sau mai puţin, cine ştia, cui îi păsa? 

— Mie Frank şi oamenilor mei. Eram departe în spatele liniilor. 

— S-a terminat! Sunt pensionat! 

— Dar eşti consilier, Frank, un foarte respectat expert al 
Departamentului de Stat în problemele militare ale Extremului 
Orient. Toate petrecerile alea, şperţurile, avioanele particulare şi 
vacanţele - toate obţinute prin bunăvoința investitorilor. 

— Le merit din plin! 

— Doar că nu poţi deosebi o plajă de alta. Ce mai expert! 

— Şoimule, lasă-mă-n pace! Nu ne-ajută pe nici unul din noi să 
ne-amintim istorii vechi. Am văzut la televizor că ai primit un 
mare premiu suedez, aşa că ce vrei de la mine? lau şi eu câteva 
bomboane şi-mi îngrijesc grădina, artrita şi celelalte. 

— Şi vorbeşti cu Departamentul de Stat. 

— Asta o fac şi le dau cele mai bune sfaturi. 

— ţi zic eu încă un sfat pe care o să li-l dai, Frank, că de nu, 
Oşteanul Secolului o să dea în vileag una dintre cele mai mari 
erori militare din Coreea. 

Apoi Şoimul îi detalie planul său. 

Convorbirea cu Beverly Hills începu destul de prost. 

— Cu doamna Greenberg, vă rog. 

— Nu e nici o doamnă Greenberg aici, răspunse din California 
o voce rece de englez. 

— Cred că am greşit numărul... 

— Nu, aţi folosit doar un nume greşit, domnule. Domnul 
Greenberg a plecat acum un an. Doriţi, din întâmplare să vorbiţi 
cu doamna Cavendish? 

— Ea e Ginny? 

— E doamna Cavendish. Pot să ştiu cine o caută? 

— Şoimul e de ajuns. 

— Şoimul? Vă cheamă ca pe insuportabila pasăre de pradă, 
domnule? 

— Foarte insuportabilă şi foarte de pradă. Acum spune-i 
doamnei Caviar sau cum dracu' o cheamă că sunt eu la telefon! 

— O să-i spun, dar nu garantez nimic. 

Tăcerea bruscă de pe fir fu întreruptă de vocea puternică, 
entuziastă a primei soţii a lui Mac. 

— Scumpete, ce faci? 

— Făceam mai bine până să vorbesc cu măscăriciul ăla care ar 
trebui să-şi scoată polipii. Cine dracu' e? 

— A, a venit cu Chauncey; e majordomul familiei de ani de 
zile. 

— Chauncey?... Cavendish? 

— Lord Cavendish, scumpete. Are grămezi de bani şi toţi vor 
să-l cunoască. Figurează pe lista A, a tuturor. 

— Lista A? 

— Ştii tu, de invitații, scumpete. 

— Ce s-a întâmplat cu Manny? 

— Se plictisea cu o femeie mai vârstnică, aşa că l-am lăsat 
liber pentru o mare grămadă de bani. 

— Ce naiba, Ginny, nu eşti bătrână! 

— In ochii lui Manny, orice fată care are mai mult de 
şaisprezece ani e deja trecută... Dar gata cu mine, despre tine e 
vorba. Sunt aşa de mândră, Şoimule - Oşteanul Secolului! Toate 
fetele sunt mândre! 

— Da, mă rog, nu lua în seamă /audele, puştiule, s-ar putea să 
fie prefăcute. 

— Ce? Eu nu sunt aşa - noi nu suntem aşa! 

— Ginny, o întrerupse Mackenzie, sunt grăbit. Rahaţii uscați de 
la Washington m-au prins la strâmtoare din nou şi am nevoie de 
ajutor. 

— O să le-adun pe fete în după-amiaza asta. Ce putem face şi 
cui?... Pe Annie nu contez. S-a dus la o colonie de leproşi, iar 
Madge e pe Coasta de Est - la New York sau Connecticut - dar o 
să vorbesc cu ea şi cu Lilian la telefon. 

— Am nevoie doar de tine, Ginny, numai tu mă poţi ajuta. 

— Eu, Şoimule? Uite, îţi apreciez cavalerismul, dar eu chiar 
sunt cea mai vârstnică. Nu mă prea încântă să admit asta, dar 
Midgey şi Lil sunt mai potrivite pentru nevoile tale. Incă mai 
arată amândouă grozav. Sigur, Annie rămâne campioană în 
domeniul ăsta, dar cred că hainele pe care le preferă acum ar 
speria de moarte pe oricine poartă o pereche de pantaloni. 

— Eşti o femeie delicată şi generoasă, Ginny, dar nu e vorba 
despre asta... Mai vorbeşti cu Manny? 

— Numai prin avocaţi. Vrea câteva dintre picturile pe care le- 

am cumpărat împreună, dar să fiu a naibii dacă o să-l las pe 
ticălosul ăla mic şi libidinos să pună mâna pe vreun tablou. 

— La naiba, se potriveşte cu ce speram eu! 

— Vorbeşte, Şoimule. De ce ai nevoie? 

— Am nevoie de unul dintre scenariştii ăia de la studioul lui, ca 
să monteze ceva pentru mine. 

— Vor să facă alt film despre tine? 

— Pe dracu’, nu. Nici vorbă! 

— Sunt uşurată să aud asta. Atunci de ce îţi trebuie un 
scenarist? 

— Am un material incredibil, cu totul adevărat, pe care vreau 
să-l flutur pe la nasul magnaţilor ălora de la Hollywood, dar 
trebuie să arate bine şi să fie gata repede. Să zicem într-o zi. 

— Într-o zi? 

— Ce dracu', în rezumat ar fi doar cinci sau zece pagini, dar 
dinamită curată, Ginny. Am materialul pe câteva benzi. Ştie 
Manny pe cineva care ar putea s-o facă... 

— Şi tu ştiai, scumpete. Ce zici de Madge? 

— Cine? 

— A treia ta nevastă, mon general. 

— Midgey? Ce-i cu ea? 

— Nu eşti la curent? 

— Cu ce? 

— Cu „Reporterul Hollywood-ului” şi „Varietăţi cotidiene”, 
bibliile celor din ţinutul cu portocali. 

— Eu nu-s la curent nici cu adevărata Biblie. Ce-i cu ele? 

— Madge e unul dintre cei mai tari scenarişti de acolo! E atât 
de tare încât poate pleca din oraş ca să scrie la New York sau 
Connecticut. Ultimul ei scenariu, Ucigaşele omide lesbiene, i-a 
adus nişte încasări fabuloase! 

— Să fiu al naibii. Am ştiut dintotdeauna că Midgey avea talent 
literar, dar... 

— Să nu foloseşti cuvântul „literar”! îl întrerupse doamna 
Cavendish. Aici înseamnă moarte curată... Uite, o să-ţi dau 
numărul ei de telefon, dar lasă-mă câteva minute să vorbesc mai 
întâi eu cu ca şi să-i spun că o s-o suni. Va fi foarte bucuroasă! 

— Ginny, acum sunt la New York. 

— Nu-i aşa că-i norocoasă? Ea stă în doi-zero-trei. 

— Ce-i asta? 

— Codul zonei, un loc numit Greenwich, dar nu în Anglia. Sun- 
o peste cinci minute, scumpete. Şi după ce se termină totul, 

orice-ar fi, trebuie să vii să-l cunoşti pe Chauncey. S-ar bucura 
foarte mult, fiindcă e un mare admirator al tău - a fost în 
Regimentul cinci grenadieri; cinci, sau cincisprezece, sau 
cincizeci, nu reuşesc niciodată să ţin minte. 

— Grenadierii au fost printre cei mai buni, Ginny! Zău că ai 
progresat şi poţi fi sigură că o să vin să vă văd! 

Mackenzie Hawkins puse receptorul în furcă, după ce scrijelise 
cu briceagul numărul de telefon al celei de-a treia soţii a lui pe 
consola de marmură. Era atât de încântat de cursul 
evenimentelor, încât vâri mâna în buzunarul de la haină, scoase 
un trabuc şi-l aprinse cu un chibrit frecat de consolă. O 
matroană, într-o rochie de vară cu un imprimeu ţipător, aflată 
lângă cabină, în stânga lui, începu să tuşească tare. Femeia îl 
privi şi reuşi să emită o remarcă. 

— Un bărbat cu aspect aşa de cuviincios şi cu un obicei atât 
de urât! 

— Nu mai urât decât al dumitale, madam. Conducerea 
hotelului insistă să încetezi să-i mai duci pe liftierii ăia tineri la 
dumneata în cameră. 

— Dumnezeule, cine a spus...? 

Femeia se albi la faţă şi se îndepărtă speriată, în timp ce 
telefonul lui Mac sună. 

— Comandant Y? întrebă calm Hawkins. 

— Generale, e timpul să ne întâlnim. 

— Excelent, domnule! Dar eşti încă mort, cum facem? 

— Sunt atât de bine deghizat, încât nu m-ar recunoaşte nici 
mama, odihnească-se în pace. 

— Imi pare rău că ai pierdut-o amice. Totdeauna e dureros să- 
ţi pierzi mama. 

— Da, e la Lauderdale... Ascultă, am multe în minte, aşa că 
trebuie să vorbim repede, mai ales despre cum o să ajungi la 
audierea aia peste două zile. Ai vreun plan? 

— Unul în lucru, comandante, de aceea vreau să stăm de 
vorbă. Sunt foarte impresionat de paza suplimentară pe care ne- 
ai trimis-o... 

— Suplimentară? Care pază? 

— Mercenarii. 

— Cine? 

— Cei doi bărbaţi pe care i-ai angajat pentru protecţia noastră 
suplimentară. 

— A, da, am multe în minte. Scuze pentru nazist, ăla cred că s- 

ar spăla şi cu baligă dacă i-ai ordona. 

— Nazist? Ce nazist? 

— A, da, am uitat, ăla s-a pierdut. Deci care-i planul? 

— Mai întâi, ţi-aş cere permisiunea să-i includ în el şi pe 
suplimentari. 

— Include ce vrei - dar la ce suplimentari te referi? 

— Gardienii, comandant. 

— A, da, scuze pentru nemţălău. Uite, tre’ să vorbesc repede 
şi fiindcă planul dumitale nu e solid, ar fi al naibii de bine dacă ai 
veni cu avocatul ăla nebun. 

— Sam? Ai auzit de Sam Devereaux? 

— Nu pronunţat aşa, dar înţeleg că atunci când a aflat ofiţerul 
ăla de la Pentagon că acest Devereaux era avocatul dumitale, l-a 
vrut mort. Se pare că atunci când a fost la Inspectoratul general, 
l-a arătat greşit cu degetul pe măscăriciul ăla In Cambodgia. 

— Totul s-a aranjat, comandante, eroarea a fost rectificată. 

— Poate că i-ai şoptit dumneata lui Dumnezeu, fiindcă la 
Marele Stat Major n-a ajuns încă vestea asta. Vreo câţiva 
absolvenţi din West Point vor să-l spânzure pe nemernic. E în 
fruntea listei cu cei mai căutaţi oameni, împreună cu dumneata. 

— Eu n-am fost amestecat în treaba aia, zise tăios Şoimul. Nu 
există nici un motiv pentru toată ostilitatea asta, chiar nici unul. 

— Ohoho, cum ar zice Micul Joey, exclamă Vinnie Bum-Bum. 
Poate ai uitat ţinta vizată de escrocheria dumitale! 

— Da, înţeleg asta, comandante, dar o rezolvare discretă e 
încă posibilă - nu de presupus, ci posibilă. Merită să încercăm. 

— Să-ţi spun ce am eu în minte, îl întrerupse Mangecavallo. 
Vreau ca dumneata şi ţicnitul ăla de avocat să veniţi deseară la 
Washington. Eu o să decolez, voi o să aterizaţi şi-o să vă pun la 
adăpost, până când o să vă ducem într-o maşină blindată la 
Curte. Ce poate fi mai bine? 

— E evident că ai puţină experienţă în operaţiunile sub 
acoperire, comandante Y. Să faci o breşă în liniile inamicului e 
simplu; cum te infiltrezi dincolo de ele e important. Fiecare pas 
către ţinta zero trebuie atent calculat. 

— Vorbeşte, dracului, englezeşte, amice! 

— Fiecare barieră din drumul spre biroul preşedintelui Curţii 
Supreme trebuie depăşită. Există o cale - poate. 

— Poate? N-avem timp de „poate”! 

— Poate o s-o facem. Şi sunt de acord cu dumneata să ne 
întâlnim diseară la Washington, numai că o să-ţi spun eu unde... 

La Memorialul Lincoln, la două sute de paşi în faţa lui şi două 
sute de paşi la dreapta. La ora opt fix. Ai înțeles, comandant? 

— Să înţeleg ce? Am înţeles un rahat! 

— N-am timp pentru civilii irascibili, zise Mackenzie. Şi eu am 
multe lucruri în minte. Să fii acolo! 

— Brokey, sunt Mac, zise Hawkins, scoţându-şi cartea de 
credit din telefon, în timp ce acordurile melodiei Nu-i afacere ca 
show-ul fură întrerupte de vocea lui Brokemichael. 

— lisuse, nu ştii ce mi-ai făcut. Mac! Blestematul de secretar 
de stat, vrea capul meu! 

— Ai încredere în mine, Brokey, poţi să-l ai tu pe-al lui. Acum 
ascultă-mă şi fă exact ce-ţi spun. la un avion spre Washington 
şi... 


— Frank, sunt Mac. Ai făcut-o? Ai ajuns la ticălosul ăla, la 
secretarul de stat, sau ai terminat-o cu afacerile externe? 

— Am făcut-o, nemernicule şi nu vrea decât tresele şi 
ciubucurile mele, groapă de mormânt ce eşti! Sunt terminat! 

— Au contraire, amirale, s-ar putea să-ţi fi sporit atribuţiile. 
Ştie ora şi locul? 

— A zis să mi le bag în fund şi să nu-l mai sun niciodată. 

— Bine. O să fie acolo. 


Mackenzie Hawkins plecă de la telefon, îşi aprinse din nou 
trabucul şi cercetă cu privirea barul aflat în celălalt capăt al 
holului aglomerat. Simţea nevoia să se îndrepte către acel 
sanctuar umbrit al amintirilor vechi, de pe vremea când era un 
tânăr ofiţer îndrăgostit, întotdeauna pasager, dar sincer 
îndrăgostit de cineva, însă nu era timp pentru aşa ceva. Ar fi 
dorit să fie acolo Madge, a treia soţie, la fel de drăguță şi 
importantă pentru el ca şi celelalte; Ic iubise pe toate, nu doar 
pentru ce erau ele, ci şi pentru ce puteau deveni. Odată el şi un 
foarte educat locotenent se ascunseseră într-o peşteră nord- 
vietnameză, dincolo de drumul spre oraşul Ho Şi Min şi îşi 
umpluseră timpul, povestindu-şi vieţile. Nu mai rămăsese decât 
să fie descoperiţi şi să moară. 

— Ştii ce ai dumneata, colonele? 

— Ce anume, băiete? 

— Un complex Galateea. Vrei să transformi fiecare imagine 
frumoasă dăltuită în piatră în realitate. 

— De unde-ai scos rahatul ăsta? 

— De la Facultatea de psihologie, Universitatea Michigan, 
domnule. 

Şi ce era rău în asta? Madge, ca şi celelalte, avea un vis 
îndepărtat - să fie scriitoare. Mac se înfiorase în sinea lui de 
încercările ei literare, dar nu-i contesta abilitatea de a deschide 
brusc ochii cuiva prin personajele ei ciudate şi poveştile 
trăsnite... Aşa că venise timpul lui Midgey. Nu era chiar Tolstoi, 
dar Ucigaşele omide lesbiene îşi aveau locul lor undeva, oricât de 
urât ar fi fost acel loc. Mackenzie se întoarse la telefon, introduse 
cartea de credit şi formă numărul. Ţârâitul încetă; telefonul era 
scos din furcă şi se auzeau nişte ţipete de oroare, de teroare. 

— Ajutor, ajutor! striga o voce de femeie pe fir. Omizile se 
târăsc pe podele şi pe pereţi! Sunt mii! Vin spre mine! Or să mă 
atace! 

Deodată se făcu linişte, liniştea groazei. 

— Aşteaptă puțin, Midgey, ajung imediat la tine! Care-i 
blestemata aia de adresă? 

— Ei, haide, Şoimule, zise deodată o voce calmă. E doar o 
bandă promoţională. 

— Ce...? 

— Reclama pe care o dau la radio şi televizor. Puştii o adoră, 
în vreme ce părinţii lor m-ar dori expulzată. 

— De unde ai ştiut că sunt eu? 

— M-a sunat Ginny acum câteva minute şi, pe de altă parte, 
nimeni nu are numărul ăsta în afară de noi, fetele şi agentul 
meu, care nu mă sună decât dacă e vreo problemă şi, n-o să-ți 
placă asta, dar niciodată nu e! Tu m-ai ajutat să ajung aici, Mac 
şi n-o să pot niciodată să-ţi mulţumesc suficient. 

— Şi Ginny nu ţi-a spus? 

— A, treaba cu scenariul, rezumatul de zece pagini; sigur că 
mi-a spus. Am vorbit cu serviciul de curierat, care aşteaptă 
adresa ta. Dă-i şoferului benzile şi o să ai ceva mâine dimineaţă. 
Doamne, e cel mai mic lucru pe care-l pot face pentru tine. 

— Eşti o fată straşnică, Midgey şi îţi mulţumesc sincer. 

— „Fată straşnică” - tipic pentru tine, Şoimule. Dar tu eşti cel 
mai straşnic tip pe care l-am cunoscut noi, fetele - deşi uneori 
cred că ai mers cam prea departe cu Annie. 

— Nu eu am făcut-o... 

— Ştim; ca ţine legătura cu noi şi am promis toate să nu 
suflăm o vorbă. Doamne, cine-ar fi crezut? 

— E fericită, Madge. 

— Ştiu, Mac. Eşti un geniu. 

— Nu sunt geniu - poate cu excepţia anumitor situaţii militare. 

— Nu încerca să spui asta celor patru fete care n-aveau unde 
să se ducă până ai apărut tu. 

— Sunt la Waldorf, zise deodată Hawkins, ştergându-şi revoltat 
un început de lacrimă din ochi. Spune-i curierului să meargă 
direct la apartamentul doisprezece A; e pe numele Devereaux, în 
caz că e oprit sau întrebat. 

— Devereaux? Sam Devereaux? Ce băiat adorabil! 

— Rămâi în doi-zero-trei, Midgey. El a îmbătrânit, s-a însurat şi 
are patru copii. 

— Ticălosul, asta-i o tragedie! strigă a treia fostă soţie a lui 
Mackenzie Hawkins. 

La Swampscott, zilele treceau monoton, lipsa de activitate 
determinându-i pe cei trei avocați să sune mereu la birourile lor, 
în speranța că cineva avea nevoie de părerile, experienţa, 
deciziile lor... dar nimic. Din nefericire pentru fiecare, în timp ce 
distracțiile verii erau în toi, nimeni nu părea să solicite ceva, cu 
excepţia unor informaţii cu privire la probleme lipsite de 
importanţă. Trândăvia şi faptul că nu ştiau ce făcea Şoimul 
creaseră o anume tensiune, mai ales între Sam şi Jennifer. 

— De ce oare tu şi generalul tău cu mintea dusă a trebuit să 
intraţi în viaţa mea, în vieţile noastre? 

— Hei, stai puţin, n-am intrat eu în viaţa ta, tu ai luat un taxi 
spre casa mea! 

— N-aveam de ales... 

— Nu, sigur că nu, şoferul de taxi a scos o armă şi ţi-a ordonat 
unde să mergi... 

— Trebuia să-l găsesc pe Hawkins. 

— Dacă-mi amintesc bine şi asta fac, Charlie Apus-de-Soare l-a 
găsit primul; şi, în loc să spună „Nu, nu te poţi juca în cutia ni 
nisip a tribului”, el a zis „Sigur, poţi bătrâne, hai să facem un 
castel de nisip”. 

— incorect, incorect! A fost păcălit. 

— Atunci, ca avocat, ar trebui să le înveţe pe victimele 

accidentelor să ceară daune, fiindcă numai aşa o să aibă clienţi. 

— N-o să te ascult... eşti un bigot. 

— Când e vorba despre susţinători tâmpiţi, cu siguranţă sunt. 

— Mă duc să înot... 

— N-ar trebui. 

— De ce nu? Nu sunt acolo destui rechini turbaţi? 

— Dacă sunt, poţi să le spui adios lui Aaron şi mamei mele, ca 
şi lui Cyrus şi Roman Z. 

— S-au dus toţi să înoate? 

— Mama şi Aaron au vrut, iar mercenarii noştri i-au însoţit. 

— Ce drăguţ. 

— Nu cred că vor fi plătiţi dacă oamenii se îneacă. 

— De ce să nu mă duc şi cu? 

— Fiindcă Aaron Pinkus, gigantul baroului din Boston, spunea 
că ar trebui să citeşti şi să reciteşti dosarul lui Mac până când o 
să poţi cita din el. In calitate de amicus curiae, ai putea fi 
chestionată de Curte. 

— L-am citit şi l-am recitit şi nu există nici o secţiune a lui din 
care să nu pot cita. 

— Cum ţi s-a părut? 

— E genial... absolut genia/ şi detest chestia asta! 

— Exact asta a fost şi prima mea reacţie. E şi adevărat? 

— Vezi tu, s-ar putea să fie. Legendele pe care le-am auzit în 
copilărie, transmise din generaţie în generaţie şi, desigur, 
exagerate şi răstălmăcite în timp, au o sumedenie de conotaţii 
melodramatice. Chiar simbolice. 

— Ce înţelegi prin „simbolic”? 

— Fabule cu animale antropomorfizate. Crudul lup albinos care 
le păcăleşte pe caprele cu blană întunecată făcându-le să pască 
într-o trecătoare, de unde nu pot scăpa decât prin focul din 
pădure, foc care se întinde spre trecătoare şi câmpii, 
distrugându-le hrana şi casele, zău. 

— Să fie vorba despre banca din Omaha care a fost 
incendiată? întrebă Devereaux. 

— Poate. Cine ştie? 

— Hai să înotăm amândoi, spuse Sam. 

— Imi pare rău că mi-am ieşit din fire... 

— După erupție, vulcanul se răceşte. E un vechi proverb indian 
- Navajo, mi se pare. 

— Omul legii cu limba ascuţită are o coadă de cui în loc de 
creier, zise Jennifer Aripă Roşie, râzând încet. Ţinutul neted al 

indienilor Navajo nu are munţi, cu atât mai puţin vulcani. 

— N-ai văzut niciodată un viteaz Navajo enervat fiindcă femeia 
lui i-a dăruit o banderolă turcoaz exhibiţionistului sexual din 
cortul alăturat? 

— Eşti incorigibil. Vino, hai să ne luăm costumele. 

— Să te conduc la cabină - nu e ca la Casbah, dar ar putea fi. 

— Să-ţi spun un proverb indian adevărat: Wanchogagog 
manehogagog - „Tu pescuieşti pe partea ta, eu pescuiesc pe 
partea mea şi nimeni nu pescuieşte la mijloc”. Sunt două cabine 
- una pentru femei şi una pentru bărbaţi. 

— Cât de abscons, dacă nu chiar victorian. Deloc amuzant. 

Uşa bucătăriei se deschise şi apărură Desi-Unu şi Doi, amândoi 
evident slăbiţi. 

— Unde-i marele negru Cyrus? întrebă Desi-Unu. Trebuie să 
plecăm! 

— Unde să plecaţi? De ce? 

— La Boston, domnu’ Sam, răspunse Desi-Doi. Am primit 
hordine de la gheneral! 

— Aţi vorbit cu generalul? întrebă Aripă Roşie. N-am auzit 
telefonul sunând. 

— Nu telefonul sună aici. Noi sunăm la hotel la fiecare oră, să 
vorbim cu Jose Pocito. El ne spune ce să facem. 

— De ce mergeţi la Boston? întrebă Devereaux. 

— Să-l luăm pă actoru' ăla nebun, domnu’ maior Sooton şi să-l 
ducem la haeroport. Marele gheneral a vorbit cu el şi n-aşteaptă 
curând. 

— Ce s-a întâmplat? întrebă Jennifer. 

— Nu sunt sigur că trebuie să întrebi, o avertiză Sam. 

— Tre' să ne grăbim, zise Desi-Unu. Maioru' Sooton zice că tre' 
să se oprească la un magazin mare pentru „ţinută” correcto, da’ 
nu crez că-i pentru un automobil... Unde-i colonelu' Cyrus? 

— Pe plajă, răspunse nedumerită Aripă Roşie. . 

— Tu iei maşina, Desi-Doi, îi ordonă Desi-Unu. li zic colonelului 
şi ne întâlnim la garaj. Pronto! 

— ȘI, amigo! 

Aghiotanţii plecară în fugă, unul spre plajă trecând pe terasă, 
celălalt prin hol, către garajul de dincolo de aleea circulară. Sam 
se întoarse spre Jenny. 

— Am spus eu ceva despre „profeția lui Dumnezeu”? 

— De ce nu ne spune nimic? 

— E partea necinstită a unei strategii necinstite. 

— Ce? 

— Nu spune despre ce e vorba până când nu a ajuns destul de 
departe pentru ca treaba să fie ireversibilă. Nu te mai poţi 
întoarce. 

— A, asta-i minunat! exclamă Aripă Roşie. Dar dacă e complet 
aiurea, dacă greşeşte? 

— El e convins că nu e posibil. 

— Dar tu? 

— Dacă îndepărtezi ipoteza iniţială, care e întotdeauna 
greşită, dosarul lui nu-i rău. 

— Asta nu-i suficient! 

— De fapt, e chiar grozav, fir-ar să fie. 

— De ce oare nu mă simt mai liniştită? 

— Fiindcă „Fir-ar să fie” te conduce la capătul cărării, iar într-o 
zi el o să facă pasul în plus şi-o să ne prăbuşim cu toţii. 

— O să-l pună pe domnul Sutton să-l întruchipeze pe el, nu-i 
aşa? 

— Probabil; l-a văzut în acţiune. 

— Mă întreb unde. 

— Nu te mai gândi. E mai uşor aşa. 


Johnny Bot-de-Viţel, arătând superb în pantalonii din piele de 
căprioară brodaţi cu mărgele, privea deprimat şuvoaiele de 
ploaie prin fereastra intrării în cortul-vagon de primire, de forma 
unei căruţe cu coviltir, vopsită în culori ţipătoare. Când Vârful 
Norilor proiectase „edificiul” şi adusese dulgheri din Omaha să-l 
construiască, locuitorii rezervației îl priviseră uluiţi. Ochi de 
Vultur, şeful Sfatului Bătrânilor, îl întrebase pe Bot-de-Viţel: 

— Ce face nebunul ăla? Ce vrea să fie asta? 

— Zice că reprezintă cele două imagini frecvent asociate cu 
vechiul Vest. Căruţa acoperită a pionierilor şi cortul simbolic din 
care ieşeau triburile sălbatice să-i măcelărească. 

— N-are minte. Spune-i că noi avem nevoie de vreo două 
excavatoare, de cositoare, de cel puţin zece mustangi şi o duzină 
de muncitori. 

— Pentru ce? 

— Vrea să curăţăm câmpia din nord şi să organizăm 
„spectacole cu atacuri”. 

— Mustangi? 

— Nu maşini, cai. Dacă tot o să galopăm în jurul căruţelor 
aşezate în cerc, ar fi bine să-i învăţăm pe cei tineri să călărească, 

iar cu cele câteva mârţoage pe care le avem nu putem să 
străbatem câmpia de la un cap la altul. 

— Bine, dar muncitorii? 

— Om fi noi sălbatici, Bot-de-Viţel, dar reprezentăm în 
ansamblu „Sălbaticul Nobil” şi nu facem genul ăsta de munci 
înjositoare. g 

Asta fusese cu câteva luni în urmă. In după-amiaza aceea 
ploioasă, nu venise nici un turist care să cumpere o sumedenie 
de suveniruri aduse din Taiwan. Johnny Bot-de-Viţel se ridică de 
pe scaunul din faţa ferestrei, dădu la o parte perdeaua din piele, 
intră în confortabila sa locuinţă şi se duse la televizor. Il deschise, 
căută un canal de sport şi se aşeză pe scaunul din frânghie 
împletită, pentru a urmări un meci. Fu întrerupt, însă, cu 
brutalitate de ţârâitul telefonului - cel roşu. 

— Vârful Norilor? 

— Eu sunt, strigă Jonny. 

— Planul A-unu. Executarea. 

— Glumeşti - cred că g/umeşti! 

— Un general nu „glumeşte” atunci când asaltul e în toi. E 
vorba de codul Verde Deschis! Am alertat avionul la aeroport şi 
companiile de autobuze din Omaha şi Washington. Totul e 
pregătit. Tu pleci în zori, aşa că dă-le de veste tuturor. Trebuie 
făcute şi verificate toate bagajele până la ora douăzeci şi două. 
Băutura e interzisă întregului contingent pentru Washington. 
Asta-i /iteră de evanghelie, soldat. In brigada mea nu vor exista 
indieni beţi. Pornim marșul! 

— Eşti sigur că nu vrei să te mai gândeşti vreo două 
săptămâni, VN? 

— Ai primit ordinele, sergent Bot-de-Viţel. Executarea lor 
rapidă e esenţială! 

— Tocmai asta mă nelinişteşte, Mare Şef. 


Asfinţitul venise şi se dusese, iar statuia masivă, copleşitoare 
a lui Lincoln era scăldată în lumina reflectoarelor; turiştii, 
fermecaţi şi tăcuţi, îi dădeau ocol pentru a o admira din diferite 
unghiuri. Excepţie făcea un bărbat cu înfăţişare bizară, ce părea 
preocupat de peluza de un verde închis. Pornise de la scările 
monumentului şi mergea în linie dreaptă, ciocnindu-se de turişti, 
în timp ce-şi potrivea peruca Roşie care-i cădea peste urechi. 

Vincent Mangecavallo nu se născuse şi nu crescuse degeaba 
în mondo italiano din Brooklyn. Ştia când era bine să ajungă la o 

„întâlnire” cu mult înainte de ora stabilită, fiindcă o „întâlnire” 
putea implica diverse situaţii, cum ar fi un cadavru atârnat de un 
cârlig într-o măcelărie. Problema pe care o avea Vinnie Bum-Bum 
era legată de cuvântul „paşi” - ce dracu' însemna un pas? Era un 
picior, un iard, un iard şi jumătate sau ceva între ele? Auzise 
poveşti vechi din Sicilia, unde duelurile se făceau cu puşti Lupa, 
iar la locurile de tragere se ajungea făcând paşi mai mici sau mai 
mari, numărați de un arbitru sau, uneori de o tobă; nimeni nu 
prea dădea atenţie acestui lucru, iar acela care îşi înşela 
adversarul câştiga întotdeauna. Dar aici era America. „Paşi” ar fi 
trebuit să însemne ceva mai exact, în spiritul corectitudinii şi al 
onestităţii. 

In plus, cum dracu ’ să ţină socoteala exactă mergând prin 
mulţime în întuneric? Ajungea, de exemplu, la numărul şaizeci şi 
trei, se izbea de nişte măscărici, peruca îi aluneca pe ochi şi-l 
orbea, relua „număratul paşilor”, dar uita numărul la care 
rămăsese. Se întorcea la trepte şi o lua de la capăt! Rahat! La a 
şasea încercare, ridicând piciorul drept pentru ultimul pas, 
ajunse la un copac mare, care avea o inscripţie pe trunchi cu 
data când fusese plantat de un preşedinte. În jurul lui exista o 
bancă circulară. Se putea aşeza astfel încât faţa să nu-i fie 
văzută de generalul nebun cu care trebuia să se întâlnească 
pentru un schimb de informaţii. Cu toate acestea, Vincent hotărî 
să se îndepărteze de copac şi să aştepte la umbra altuia - cine 
ştia câţi blestemaţi de pași mai erau până acolo? In schimb ştia 
după cine să se uite: un păcălici înalt şi bătrân, învârtindu-se în 
jurul copacului cu inscripţie şi purtând, probabil, pene în păr. 


Urmărind silueta obeză ce dădea târcoale locului de întâlnire, 
generalul Ethelred Brokemichael era uluit! Nu-i plăcuse niciodată 
Mackenzie Hawkins, mai ales că Mac era prietenul dispreţuitului 
Heseltine, dar apreciase întotdeauna talentele asprului oştean. În 
acel moment, ajunsese la concluzia că admiraţia lui mută nu se 
justifica. Tocmai fusese martor la un ridicol exerciţiu de întâlnire 
sub acoperire - ridicol, pe dracu’, era de-a dreptul grotesc! 
Hawkins împrumutase ori cumpărase o haină mai mare cu 
câteva numere, o căptuşise bine şi, pentru a-şi masca înălţimea, 
mergea în chip nefiresc, asemenea unei maimuțe, prin mulţimea 
din faţa statuii lui Lincoln. Amintea de o gorilă ce mârâia, 
căutând fructe de pădure pe sub tufişuri. Era o privelişte care-l 
îmbolnăvea pe creatorul Celor Şase Sinucigaşi! Brokey Doiarul 

era convins că nu se înşela asupra persoanei deoarece Şoimul 
purta şi stupida perucă Roşie, care îi tot cădea pe ochi. Era 
limpede că nu auzise niciodată de adezivul lichid, pe care toţi cei 
familiarizați cu teatrul îl cunoşteau. 

Peruca lui Brokey, din pură coincidenţă roşcovană - de fapt, 
roşcat-cafenie - fusese fixată cu o bandă adezivă Max Factor, de 
culoarea pielii, care-i făcea invizibilă linia părului, mai ales la o 
lumină slabă, de nuanţa „chihlimbarului atenuat” cum se spunea 
în jargonul actorilor. Profesionismul avea să-şi spună cuvântul, îşi 
zise Brokemichael, hotărât să-l surprindă pe Şoim, care se 
retrăsese la pândă în spatele unui arțar japonez, la vreo zece 
metri distanţă de locul întâlnirii. Doiarul jubila; Mac îşi bătuse joc 
de el la Benning, iar acum avea să i-o plătească. Merse într-un 
cerc larg, ocolind pe margine mulţimea de la monument, trecând 
din când în când pe lângă câte un militar care ridica imediat 
mâna la chipiu salutându-l, aşa cum se cuvenea gradului său. 
Apropiindu-se de arțar pe flancul de est, saluturile ocazionale îl 
făcură pe Brokey să se întrebe încă o dată de ce insistase Şoimul 
ca el să se îmbrace în uniformă la o întâlnire conspirativă. II 
întrebase, de mai multe ori, care era motivul, dar singurul 
răspuns fusese: „Fă cum îţi spun şi pune-ţi toate blestematele 
alea de medalii pe care le-ai primit sau ţi le-ai acordat singur! Nu 
uita, tot ce-am discutat la Benning e înregistrat.” 

Doiarul ajunse la arțar şi, încet, cu spatele la trunchi, îl 
înconjură, până când se opri lângă fostul oştean care îl prostise şi 
care privea acum cu atenţie locul întâlnirii. Lucrul cu adevărat 
stupid era că, în loc să stea drept ca să vadă mai bine, idiotul 
continua să stea cu genunchii îndoiţi şi cocoşat, păstrând statura 
scundă de camuflaj, chiar şi în umbra întunecată a arţarului. 
Curat diletantism! 

— Aştepţi pe cineva? zise Brokey calm. 

— Dumnezeule! explodă civilul deghizat, întorcând capul atât 
de brusc încât peruca Roşie se răsuci cu nouăzeci de grade spre 
stânga, perciunii ajungându-i pe frunte. Tu eşti? Sigur, tu eşti, ți- 
ai pus uniforma militară. 

— Poţi să te ridici acum, Mac. 

— Să mă ridic pe ce? 

— Pentru Dumnezeu, aici nu e nimeni. De-abia îmi zăresc 
picioarele, dar văd al naibii de bine peruca aia stupidă pe care o 
porţi. Mi se pare că s-a întors pe dos. 

— Da, mă rog, nici a ta nu-i perfectă, infanteristule! zise 

civilul, aranjându-şi podoaba capilară. Mulţi dintre naşii pleşuvi 
poartă porcăria aia lipită cu bandă Max Factor, care face să-ţi 
dispară cutele de pe frunte - ştii şi tu. 

— Cum adică, „ştiu”? Cum poţi şti cu lumina asta? 

— Tâmpitule, fiindcă lumina e reflectată de banda aia 
lucioasă. 

— Bine, bine, Mac, acum ridică-te, să putem vorbi. 

— Ce-ai cu mine? Vrei să mă duc să cumpăr nişte pantofi cu 
talpă ortopedică sau o pereche de catalige? Ce-ai păţit? 

— Adică tu...? Brokey Doiarul se aplecă în faţă, cu gâtul întins. 
Nu eşti Hawkins! 

— Stai aşa, amice! strigă Mangecavallo. Am impresia că tu nu 
eşti Hawkins! Am poze cu el! 

— Cine eşti tu? 

— Cine dracu' eşti tu? 


— Am venit să mă întâlnesc cu Şoimul - acolo! exclamă 
Brokemichael, arătând spre copac. 
— Şi eu! 


— Porţi o perucă Roşie... 

— La dracu’ şi tu... 

— El purta una din asta la Benning! 

— Eu mi-am luat-o la Miami Beach... 

— Eu din garderoba unităţii mele. 

— Şi ţie-ţi place peche, 'ai? 

— Ce tot spui acolo? 

— Ce tot spui tu? 

— Stai puţin! 

Brokemichael privea disperat spre copacul cu inscripţie, unde 
era locul de întâlnire. Uite! Acolo! Vezi ce văd şi eu? 

— Adică pe preotul ăla uscăţiv, în costum negru şi cu guler 
alb, care adulmecă în jurul copacului ca un doberman care vrea 
să se uşureze? 

— Exact despre asta vorbesc. 

— Şi ce? Poate vrea să stea pe banca aia. 

— Știu asta, zise Brokey Doiarul privind scrutător din umbra 
arţarului. Acum, uită-te, continuă el, în vreme ce preotul era vag 
luminat dinspre vest de reflectoarele îndepărtate. Ce vezi? 

— Gulerul, costumul... părul roşu şi ce dacă? 

— Diletantism, hotărî creatorul Celor Şase Sinucigaşi. Nu e 
păr, e o perucă; şi, ca şi a ta, foarte prost făcută. Prea lungă la 
ceafă şi prea largă la tâmple... Ciudat, parcă l-am mai văzut 

undeva. 

— Care ceafă şi ale cui tâmple? Ce legătură are religia cu 
asta? 

— Nu religia, peruca. Nu e bine aşezată. 

— A, am uitat, peche. Trebuie să mă întâlnesc cu un soldat 
famfaron pentru cea mai importantă discuţie din viaţa mea - nu 
că aş avea vreo problemă personală, înţelegi - doar că acum nu 
e momentul să tolerăm lipsa de evlavie. 

— Poate că perucile sunt simboluri... 

— Ale cui? 

— Nu vezi? Ne-a făcut pe toţi să purtăm peruci roşii! 

— Nu trebuie să-mi spună el. i-am zis, pe-a mea am luat-o 
din Miami Beach, de la o prăvălie ciudată de lângă Fontanbloo... 

— lar eu am găsit-o pe-a mea în garderoba unităţii mele... 

— Ce mai unitate... 

— Dar el purta o perucă Roşie când a venit să mă vadă... 
Doamne, a fost o motivaţie subliminală orientată spre 
improvizație! 

— Sub-cine, spre ce? 

— A folosit el vreodată cuvântul „roşii” când a vorbit cu tine? 

— Poate, nu ştiu. Toată afacerea e cu indieni - piei-roşii, mă- 
nţelegi? Poate a zis „piei-roşii”, ştii? Dar nu l-am văzut niciodată, 
doar am vorbit la telefon. 

— Asta el Şi-a folosit vocea ca pe o forţă subconştientă de 
convingere. Stanislavski a scris pe larg despre asta. 

— E comunist? 

— Nu, Stanislavski e un zeu al teatrului. 

— A, polonez, 'ai? Păi, atunci trebuie să ţii cont de asta. 

— Ce afacere? întrebă deodată Brokey Doiarul, întorcând 
capul spre străinul cu perucă Roşie. Despre ce „afacere” 
vorbeşti? 

— Procesul ăla cu tribul Wopotamilor, care e la Curtea 
Supremă, ce altceva? 

— İn armată, domnule, zise hotărât Brokemichael, stând drept, 
nu permitem folosirea cuvintelor care au conotaţii etnice 
defăimătoare. Această naţiune are cetăţeni italiano-americani 
remarcabili, fiii şi fiicele lui Leonardo Michelangelo şi Rocco 
Machiavelli trebuie trataţi cu cel mai mare respect pentru 
contribuţiile lor. Alde Capone şi Valachi au fost nişte excepţii 
aberante. 

— O să merg mâine la biserică şi-o să aprind o lumânare, ca 


394 


să te ajute să supravieţuieşti dacă o să te întâlneşti cu fiii şi 
fiicele ultimilor doi. Până atunci, ce facem noi acum? 

— Cred că ar trebui să avem o conversaţie cu preotul cu capul 
roşu. 

— Că bine zici. Să mergem. 

— Nu încă! se auzi o voce profundă şi aspră din spatele lor. Mă 
bucur că aţi reuşit să ajungeţi, domnilor, continuă Şoimul, 
apropiindu-se de trunchiul arţarului, cu perucă Roşie proaspăt 
tunsă lucind în lumina filtrată de frunziş. Imi pare bine că te 
revăd, Brokey... şi pe dumneata, domnule. Presupun că eşti 
comandantul Y. E o plăcere deosebită să te cunosc, oricine ai fi. 


Warren Pease, secretar de stat, era mulţumit de sine, chiar 
impresionat. Când îl văzuse pe preotul ăla certându-se cu un 
şofer de taxi pentru costul călătoriei, în faţa hotelului Hay- 
Adams, îi venise brusc o idee - se va duce la întâlnire în haine de 
cleric! Dacă nu-i plăcea ce vedea sau auzea, o putea şterge fără 
probleme. La urma urmei, nimeni nu se poartă urât în public cu 
un preot sau alt slujitor al bisericii. Ar fi fost o nebunie să nu se 
ducă la întâlnire, în ciuda celor spuse acelui îngrozitor amiral, 
care urma să primească de-acum înainte chitanţe de plată din 
locuri unde nu fusese niciodată să se întâlnească cu oameni pe 
care nu-i cunoştea, pentru afaceri ale Departamentului de Stat 
care nu existau. Pease îl certase cu asprime la telefon nu pentru 
a-i corija excesele, ci pentru a afla cât de mult ştia... şi de unde 
ştia. Răspunsurile la ambele întrebări fuseseră nesatisfăcătoare, 
confuze şi destul de deranjante pentru a-l convinge pe Warren să 
lămurească problema şi să-şi procure un guler preoţesc. Avea un 
costum negru pentru funeraliile oficiale, iar perucă roşcată îi 
completa înfăţişarea. 

In timp ce mergea prin mulţimea de la Memorialul Lincoln, 
cuvintele amiralului îi răsunau în urechi: 

— Domnule secretar, un vechi camarad de arme mi-a cerut să 
vă transmit un mesaj, care ar putea conduce la soluţia celei mai 
presante probleme pe care o aveţi - el a numit-o „criză”. 

— Ce tot spui acolo? Departamentul de Stat se confruntă cu 
zeci de crize în fiecare zi şi, fiindcă timpul meu e cel mai preţios 
din Washington, te-aş ruga să fii mai precis. 

— Mă tem că nu pot fi precis. Vechiul meu camarad mi-a spus 
că problema depăşeşte puterea mea de înţelegere, cu mult. 

— Asta nu-mi spune nimic. Fii mai clar, marinar. 

— Spunea că e ceva în legătură cu un grup de nativi americani 
- orice ar însemna asta - şi cu anumite instalaţii militare, oricare 
ar fi ele. 

— O, Doamne! Şi ce-a mai zis? 

— A fost foarte laconic, dar pretindea că există o soluţie care 
v-ar deschide o pârtie. 

— Ar putea să deschidă o ce? 

— O păârtie... Sincer să fiu, domnule secretar, cu nu mă pricep 
la sporturi de iarnă, dar, din punct de vedere militar, presupun că 
acest limbaj codificat înseamnă că puteţi să vă atingeţi obiectivul 
mult mai repede întâlnindu-vă imediat cu el. 

— Cum îl cheamă, amirale? 

— Dacă v-aş răspunde ar însemna să mă implic într-o situaţie 
cu care n-am nici o legătură. Sunt doar un mesager, domnule 
secretar, nimic mai mult. Putea să aleagă pentru treaba asta 
orice alt fost militar şi mi-aş fi dorit s-o facă. 

— Şi eu aş putea alege să verific numeroase chitanţe ale tale 
şi să aflu cine îţi finanţează excursiile alea confortabile pe care le 
faci cu avioane diplomatice! Ce zici, marinarule? 

— Nu fac decât să transmit un mesaj, domnule secretar, cu nu 
sunt implicat! 

— Nu eşti implicat, 'ai? Asta spui tu, dar de ce trebuie să te 
cred? Poate că faci parte din această demonică conspirație. 

— Ce conspirație, pentru numele Domnului? 

— A, i-ar plăcea, nu-i aşa? [i-ar plăcea, nici mai mult, nici mai 
puţin, ca eu să-ţi vorbesc despre porcăria asta oribilă, pentru ca 
tu să poţi scrie o carte. 

— Nu ştiu despre ce dracu’ vorbiti! 

— Numele, marinar, numele! 

— Deci, dumneavoastră puteţi scrie o carte şi să mă puneţi pe 
mine în ea? Nu se poate! 

— Bine, fiindcă mi-ai răpit atât de mult timp, ai putea să-mi 
transmiţi şi restul mesajului tău împuţit. Unde şi când zice acest 
monstru anonim să mă întâlnesc cu el? 

Amiralul îi spuse. 

— Bine, minunat! Am uitat deja tot ce mi-ai spus. Acum vâră-ţi 
în fund mesajul, marinarule şi să nu mă mai suni decât atunci 
când vrei să-ţi dai demisia din funcţia de consilier! 

— Ei, haideţi, domnule secretar, cu n-am nevoie de necazuri, 
pe crucea mea!... Uitaţi, o să vorbesc cu prietenul preşedintelui, 
Subagaloo şi el o să vă spună... 

— Cu Arnold? Nu, nu vorbi cu Arnold, niciodată să nu vorbeşti 
cu Arnold! O să te pună pe o listă, o să te aibă pe o listă - o listă, 
o listă, oribilă! 

— Nu vă simţiţi bine, domnule secretar? 

— Sunt bine, sunt bine şi o să fiu şi mai bine, dar să nu-l suni 
niciodată pe Arnold Subagaloo. O să te pună pe lista lui, lista lui, 
o teribilă, înspăimântătoare, distrugătoare /istă/... încetează şi 
rupe rândurile, marinarule, cum ziceţi voi, stupizii de soldaţi! 

II pusese la punct pe parazitul ăla, cugetă Pease, zâmbindu-i 
dulce unei bătrânici supraponderale care-l privea cu venerație în 
vreme ce se apropia de arțar. Nu prea era un loc nimerit, iar 
Warren se întrebă de ce îl alesese Mackenzie Hawkins, alias 
Vârful Norilor, şeful de trib al infamilor Wopotami. Lumina era 
slabă - asta era bine iar turiştii se aflau la vreo treizeci de 
metri... asta nu era rău; mulţimea îl proteja. Cu siguranţă, 
maniacul de Hawkins îşi luase aceste precauţii pentru propria-i 
securitate, nu pentru secretarul de stat. Credea, fără îndoială, că 
guvernul trimisese trupe în zonă, în speranţa de a-l captura, însă 
demonstrațiile de forţă erau ultimul lucru dorit de oamenii 
preşedintelui. Ar fi avut un efect teribil asupra publicului dacă s- 
ar fi aflat că-i întinseseră o cursă unui om decorat de două ori cu 
Medalia de Onoare a Congresului. Pease cercetă locul în lumina 
slabă de sub copac şi se uită la ceas; venise cu aproape treizeci 
de minute mai devreme. Bine, foarte bine; o să se plimbe prin 
preajmă, o să aştepte - şi o să observe. Inconjură copacul şi apoi 
se opri, observând iritat că bătrâna cu obrajii fardaţi ţipătorii 
aştepta. 

— Binecuvântează-mă, părinte, fiindcă am păcătuit, spuse ca 
cu voce ascuţită, tremurătoare, stând în faţa lui sub arțarul 
rămuros şi blocându-i drumul. 

— Da, bine... vox populi şi celelalte. Unii dintre voi nu sunteţi 
perfecţi, dar aşa se întâmplă... 

— Vreau să mă spovedesc, părinte. Trebuie să mă spovedesc! 

— Asta-i foarte lăudabil, dar nu cred că e locul potrivit. In plus, 
sunt grăbit. 

— Biblia spune că în ochii Domnului deşertul poate fi Casa lui 
Dumnezeu dacă duhul păcătosului doreşte aşa. 

— Lăsând la o parte prostiile, ţi-am spus că mă grăbesc. 

— lar eu îţi spun să-ţi mişti fundul în spatele copacului. 

— Ah, foarte bine, eşti iertată, orice-ai fi făcut - ce-ai spus? 

— Ai auzit bine, figurantule! şopti baborniţa, cu o voce 

devenită brusc mai joasă şi mai aspră, scoțând un briceag dintre 
cutele rochiei şi desfăcându-l. Treci în spatele copacului, că de 
nu, ultima ta grijă o să fie jurământul de castitate. 

— O, Doamne - nu eşti femeie, eşti bărbat! 

— E discutabil în ambele cazuri, dar sunt un cuţitar - ador să 
tai. Hai, mişcă! 

— Te rog, te rog, nu mă lovi, nu mă... o, Doamne, nu mă tăia! 

Tremurând din tot corpul, secretarul de stat se duse în spatele 
copacului. 

— Zău că n-ar trebui, să ştii. Să tai un preot e un păcat foarte, 
foarte mare. 

— Te urmăresc de cincisprezece minute, figurantule, şuieră 
bărbatul/femeie. Cu cârpa aia hidoasă pe cap eşti o ruşine pentru 
toţi perverşii cinstiţi din lume! 

— Ce...? 

— Cum îndrăzneşti să te învârţi pe-aici în felul ăsta? Cauţi 
băieţaşi, jigodie? Îmbrăcat ca un preot? Asta-i dezgustător! 

— Nu, zău, doamnă... domnule, orice-ai fi... 

— Ce-a fost asta? Mă insulţi, cap de şarpe? 

— Pe cuvânt, niciodată! Ochiul stâng al lui Pease gravita în 
orbită. iți spun doar că nu înţelegi... 

— Eu înţeleg foarte bine! Javre ca tine au la ele o grămadă tic 
parale. Scoate-i, perversule! 

— Bani, adică bani? Dumnezeule, ia tot ce am! 

Secretarul se caută în buzunare şi scoase nişte bancnote 
împăturite. 

— Uite, uite, ia-i! 

— Ce să iau? Asta-i mărunțiş. Trebuie să-ţi crestez buzunarele 
înainte să încep tăierea adevărată! Monstrul androgin îl împinse 
pe Pease în spatele copacului. Dacă scoţi un sunet, o să muşti 
ţărâna, /ibidinosule! 

— Te rog! îl imploră Pease. Tu nu ştii cine sunt... 

— Dar noi ştim! îl întrerupse o voce stranie, profundă, venită 
din umbră. Gata, Brokey... şi tu, comandante Y, dezarmaţi 
atacantul! Acum! 

Vârstnicul absolvent de la West Point şi corpolentul capo 
supremo din Brooklyn atacară: primul smulse briceagul din mâna 
care îl strângea, celălalt apucă picioarele acoperite cu o fustă 
largă, înflorată. 

— E o afurisită de târfă! ţipă Mangecavallo. 

— E pe dracu” strigă Brokemichael, smulgând peruca de păr 

cărunt de pe capul tâlharului cu faţă zbârcită şi trăsături aspre. 

Vinnie Bum-Bum constată imediat eroarea şi începu să-i care 
pumni figurii hidos fardate. 

— Bucată de brânză împuţită ce eşti! răcni el. 

— Lasă-l să plece, comandant! ordonă Şoimul. 

— De ce? întrebă Brokey Doiarul. Nemernicul ăsta ar trebui să 
stea după gratii! 

— Cu împuţitele lui de picioare rupte! adăugă presupus- 
decedatul director al CIA. 

— Avem de gând să depunem vreo plângere, domnilor? 

— Ce...? 

Brokemichael se dădu înapoi, iar Mangecavallo se plesni peste 
frunte, deplasându-şi din nou perucă, astfel că un perciune îi 
acoperea parţial nasul, iar ochii de-abia i se mai vedeau. 

— Are dreptate, comandant cum te-o-chema, zise Doiarul. 

— Da, bine, poate că are, admise Vincent, administrând un 
ultim genunchi în coastele tâlharului. 

— la-ţi zborul şi dispari de-aici, jigodie! 

— Hei, tipilor! ţipă infractorul, rânjind exuberant în timp ce-şi 
înşfăca peruca şi se ridica în picioare. Vreţi să veniţi la mine? Zău 
că ne-am distra pe cinste! 

— Pleacă de-aici. 

— Mă duc. Mă duc. 

Cu fusta fluturând, tâlharul alergă peste pajişte şi dispăru în 
mlaştină. 

— O. Doamne, o, Doamne...! se auzi o voce tremurătoare. Vă 
mulţumesc, vă multumesc! Puteam să fiu ucis! 

— De ce nu te întorci, să te ridici şi să vezi dacă vrei să 
trăieşti? zise Şoimul blând, vârând mâna în buzunar şi scoțând 
un casetofon. 

— Ce?... Ce vrei să spui? 

Incet, Warren Pease se ridică de la pământ, se răsuci cu un 
efort pe fund şi, rămânând aşezat, văzu mai întâi splendida 
uniformi din dreapta sa, apoi faţa. 

— Brokemichael! Ce cauţi tu aici? 

Mackenzie deschise casetofonul, iar sunetul vocii lui 
Brokemichael se auzi distinct. Secretarul de stat. Pentru el sunt 
în misiune la Boston. Cei Şase Sinucigaşi ai mei!... Chiorul ăla de 
Pease a făcut mare tapaj pe seama ta! 

— Numai că nu era un tapaj justificat, nu-i aşa, domnule 
secretar? zise generalul Brokemichael, în timp ce Şoimul opri 

casetofonul. Era un sacrificiu. Sacrificau un bătrân oştean, care 
nu putea scăpa de norul de suspiciune ce-l înconjura şi unitatea 
sa de tineri deosebiți. Noi am fi fost la fel de nerecuperabili ca şi 
Mac, prezent aici, care nu-i cel mai bun prieten al meu, dar nu 
merita să fie aruncat undeva în apele Arcticii. 

— Despre ce tot vorbeşti? 

— Poate că nu ţi l-am prezentat. Acesta e fostul general 
Mackenzie Hawkins, de două ori decorat cu Medalia de Onoare u 
Congresului, pe care ai încercat să-l... hai să zicem 
„neutralizezi”... Pe urmă, ai ordonat unităţii mele să-l răpească, 
eu destinaţia DSMT, „de stabilit mai târziu”, dar cu certitudine 
spre nord, cât mai la nord. 

— Nu sunt teribil de încântat să te cunosc, domnule secretar, 
zise Şoimul. O să mă ierţi dacă nu-ţi întind mâna. 

— Asta-i o nebunie, totală nebunie! In joc sunt chestiuni grave, 
forţa supremă, însăşi capacitatea de ripostă a naţiunii e în 
cumpănă! 

— Şi singura modalitate de a rezolva aceste probleme e să te 
descotoroseşti de cei care depun plângeri? întrebă Mackenzie. 
Nu poţi discuta, încerci doar să scapi de oamenii care te 
deranjează şi care, din întâmplare, au un caz foarte legitim. 

— Răstălmăceşti totul! Există alte probleme, economice, 
pierderi financiare incalculabile - Doamne, iahtul meu. Clubul 
Metropolitan, reuniunea clasei mele, viaţa pe care o merit, 
pentru care am fost născut! Dumneata nu înţelegi! 

— Eu înţeleg, jigodie împuţită, spuse Vincent Mangecavallo, 
păşind în faţă, în lumina slabă. Te foloseşti de anumiţi oameni, 
dar tu nu le eşti /orde folos! 

— Cine eşti? Te-am mai văzut, îţi cunosc vocea, dar nu pot... 
nu pot... 

— Nici mama, odihnească-se în pace la Lauderdale, nu m-ar 
cunoaşte, datorită deghizării mele grozave. 

Vinnie îşi scoase peruca Roşie şi se aşeză pe vine în faţa 
secretarului de stat. 

— Salut, zurbagiule, ce mai faci? Poate că băieţii tăi de la club 
au aruncat în aer alt vas, ce zici de asta? 

— Mangecavaâllo!... Nu, nu! Am fost ieri la înmormântarea ta! 
Eşti dus, eşti mort! Asta nu mi se poate întâmpla mie! 

— Poate că nu, mare diplomatico, poate că totu-i doar un vis 
urât, adus de diavol în sufletul tău putred. Poate că tocmai m-am 
ridicat din braţele lui Morfină... 

— Morfeu, comandant Y, Morfeu. 

— Mda, el... am venit din morţi peste râul ăla mare, m-am 
întors să vă bântui pe voi, rahaţilor, care vă credeţi superiori, de 
parcă tot ce trece prin burţile voastre iese afară îngheţată de 
vanilie. Da, zurbagiu/e, m-am întors dintre peşti, iar rechinii au 
venit cu mine. Ei mă respectă; tu n-ai făcut-o niciodată. 

— Aauuuu! 

Cu un țipăt care străpunse noaptea şi tulbură mulţimea de 
turişti de la Memorialul Lincoln, secretarul de stat se răsuci ca un 
şarpe încolţit, sări în picioare şi începu să alerge, ţipând isteric. 

— Trebuie să-l prind pe nemernic! ţipă  Mangecavallo 
ridicându-se greoi în picioare, din cauza greutăţii lui. O să spună 
tot! 

— Las-o baltă! strigă Şoimul, prinzându-l pe directorul CIA. E 
terminat, e scos din joc. 

— Ce tot spui? M-a văzut pe mine! 

— Nu contează. Nimeni n-o să-l creadă. 

— Mac, eşti lipsit de logică! insistă Brokey Doiarul. Ştii cine e 
omul ăsta? 

— Sigur că ştiu şi am şi logică... Nu eşti dumneata italianul 
care a condus Agenţia? 

— Da, e o poveste lungă şi mie nu-mi plac poveştile lungi. Am 
fost luat de val. Rahat! 

— Emotivitatea melodramatică e unul dintre cele mai delicate 
daruri ale rasei dumitale, signore. Gândeşte-te la marile opere 
muzicale - nimeni nu le-ar fi putut compune în afară de voi. 
Capisce italiano? 

— Sigur, vorbesc. 

— Lo capirete inoltre. 

— Asta-i grozav, dar gunoiul ăla e în stare să distrugă absolut 
totul! 

— Nu, nu e, signor Mangecavallo... Brokey, îţi aminteşti de 
Frank Heffelfinger? 

— „Frank Degețel”, ăla care-a înţeles greşit coordonatele? 
Cine dracu' nu-şi aminteşte? A bombardat la Wonsan plaja care 
nu trebuia. Sigur, nici unul dintre noi n-o să spună nimic, mai 
ales acum, când e măscăriciul preşedintelui la departamentul 
naval. 

— Am vorbit cu Frank. De aceea a fost Pease aici. 

— Şi? 


— Degețel aşteaptă telefon de la el. Şi mai are de dat un 

telefon. Amicului său preşedintele. 

— Să-i spună ce? 

— Despre starea mintală a lui Pease, descoperită în urma unei 
foarte ciudate conversații telefonice pe care Frank a avut-o cu 
secretarul în după-amiaza asta. După ce s-a gândit toată ziua, s- 
a hotărât să-i împărtăşească îngrijorările lui prietenului de la 
Casa Albă... Haideţi, trebuie să găsim o cabină telefonică. Şi asta 
repede, fiindcă trebuie să prind trenul de New York. 

— Hei, infanteristule! strigă Mangecavallo. Ce-ar fi să mergem 
amândoi la audierea aia? 

— Totul e sub control, comandant Y. Dumneata o să fii cu 
Wopotamii. Fireşte, va trebui să-ţi iau măsurile pentru haine, dar 
asta o facem repede. Indiencele sunt excelente croitorese - 
aproape la fel de bune ca doamna Lafferty. 

— Indience? Avem indieni irlandezo-americani? Tipul ăsta-i 
nebun. 

— Ai încredere, domnule director. Şoimul se mişcă pe căi 
misterioase. Să mergem, domnilor, ordonă Mackenzie. Marş 
forţat. E o cabină telefonică la capătul parcării. Să-i dăm drumul! 

Cei trei bărbaţi cu peruci roşii începură să alerge, fiecare 
gâfâind în felul lui; singurele cuvinte repetate întruna le rostea 
Vinnie Bum-Bum: 

— Mannagia, mannaggia! \-o nebunie! Pazzo, pazzo, pazzo! 

THE WASHINGTON POST. 


SECRETARUL DE STAT INTERNAT LA 
SECŢIA PSIHIATRIE A SPITALULUI 
WALTER REED 


Warren Pease, secretar de stat, purtând veşminte de preot 
catolic, a fost reţinut aseară, în timp ce alerga cuprins de nebunie 
prin mulţimea de la Memorialul Lincoln. Conform declaraţiilor 
poliţiei şi martorilor, domnul Pease tipa întruna că un „strigoi”, pe 
care n-a putut sau n-a vrut să-l identifice, „se sculase din morţi” şi 
„se întorsese să-i bântui sufletul putred”. El mai pretindea că un 
„hermafrodit vopsit, venit din infern” îl ameninţase că-i retează 
„buzunarele şi gâtul”, fiindcă el/ea hotărâse că era un (cuvânt 
şters), dar el continua să ţipe că nu-i adevărat, fiindcă „o iertase 
de păcatele ci”. 

Secretarul de stat nu a fost hirotonisit vreodată preot şi nici n-a 
fost slujbaş al bisericii, prin urmare nu avea autoritatea să 
dezlege de păcate. (Reporterii noştri au cercetat cu atenţie acest 
fapt.). 

Totuşi, o declaraţie ulterioară, venită de la Casa Albă, aruncă o 
lumină nouă asupra acestui incredibil eveniment. Maurice 
Fitzpeddler, secretarul biroului de presă al instituţiei menţionate, 
a spus că națiunea ar trebui să manifeste simpatie pentru 
stresatul, suprasolicitatul domn Pease şi familia lui; când a fost 
întrebat, domnul Fitzpeddler a admis că divorţatul secretar de stat 
Pease nu are familie. În plus, prin intermediul domnului 
Fitzpeddler, preşedintele a declarat că a primit un telefon ieri, 
care îl atenţiona asupra stării de stres maxim a secretarului de 
stat, cauzată de presiunea obligaţiilor profesionale. El a cerut 
naţiunii să se roage pentru recuperarea domnului Pease şi pentru 
„eliberarea lui din cămaşa de forţă”. 

Trebuie menţionat că şeful personalului Casei Albe, Arnold 
Subagaloo, a zâmbit în tot timpul conferinţei de presă. Când a fost 
întrebat în legătură cu acest fapt, şeful personalului a arătat 
presei degetul mijlociu ridicat. 

Era cu puţin după miezul nopţii când Mackenzie Hawkins 
ajunse în holul hotelului Waldorf-Astoria şi, aşa cum fusese 
stabilit, se duse la recepţie să ia mesajele lăsate pentru 
apartamentul 12 A - fără nume, doar numărul camerei. Erau 
două: 

Sună la Beverly Hills. 

la legătura cu Oraşul Omizilor. 

Deoarece în California ceasul arăta cu trei ore mai devreme, 
hotărî s-o sune mai întâi pe Madge, în Greenwich, Connecticut. 
Traversă din nou holul spre telefonul public. 

— Midgey, îmi pare rău că sun aşa târziu, dar de-abia am 
ajuns. 

— Nici o problemă, Mac, dragă, lucrez şi acum la rezumatul 
ăla. Îl termin în mai puţin de o oră, iar curierul o să ţi-l aducă 
imediat; ar trebui să-l ai pe la două şi jumătate. Şoimule, e 
formidabil! Un adevărat succes de casă. O să spargă toate 
pieţele! 

— Hai, Madge, asta sună ca la Hollywood, dar nu-i o treabă 
uşoară. 

— Scuze, ai dreptate, iubitule. Numai că toţi vorbesc aşa ca să 
sporească entuziasmul pentru un proiect. Mai multă reclamă 
înseamnă un succes mai mare. 

— Urmează-ţi talentul, fetiţo. Ai prea multă clasă pentru asta. 

— Adică omizile. Mac? 

— Mă rog, ai creat o marfă la modă. 

— Chiar asta am făcut. 

— Mă bucur să aud că „Sinucigaşii” au şanse... sincer să fiu şi 
eu cred la fel. 

— lubitule, e vorba de bani curaţi!... Aur, Mac, e aur. Actori 
străbătând lumea în chip de unitate antiteroristă şi, pe deasupra, 
e ceva real! 

— Crezi că găsesc pe Coasta de Vest nişte tipi interesaţi? 

— Interesaţit îl întrerupse ca. Inseamnă că încă n-ai vorbit cu 
Ginny, nu-i aşa? 

— Nu, m-am gândit că e prea devreme, aşa că te-am sunat 
mai întâi pe tine. 

— Am vorbit cu ca azi după-amiază, după ce am ascultat 
benzile; am avut o conversaţie lungă. Să te aştepţi la o surpriză, 
Mac. Ea relaţionează de la trei şi jumătate, ora Californiei. 

— „Relaţionează”? Midgey, ai început să foloseşti un limbaj 
ciudat şi nu sunt sigur că îl aprob. Sună vulgar. 

— Nu, iubitule, ăsta e-n regulă, e chiar standard. N-am făcut 
decât să iau un substantiv şi să-l transform în verb. 

— Acum sună mai bine... 

— Şoimule, ascultă-mă, interveni Madge din Oraşul Omizilor. 
Ştiu că tu eşti uneori cam prea protector cu noi, fetele şi te iubim 
pentru asta, dar trebuie să-mi promiţi ceva. 

— Ce anume? 

— Nu scoate untul din Manny Greenberg. Nu te tocmi cu el, 
dar nici nu-i sparge faţa. 

— Asta, Midgey, e pur şi simplu vulgar... 

— Tre’ să te las, Mac. Sunt aproape de ultimul rând şi 
calculatorul meu fumegă. Sun-o pe Ginny, iubitule. Sărutări, ca 
întotdeauna. 


— Reşedinţa lordului Cavendish, anunţă englezul cu polipi la 
telefonul din California. Numele, vă rog. 

— Guy Burgess, de la Moscova. 

— E-n regulă, răspund cu! interveni repede Ginny. E un bătrân 
atât de sâcâitor, Basil. 

— Da, doamnă, zise majordomul cu un calm exasperant, 
închizând derivaţia telefonică. 

— Mac, scumpete, aştept de ore întregi să mă suni. Am nişte 
veşti minunate! 

— Printre care, din câte am înţeles de la Madge, să nu-l provoc 
la o luptă corp la corp pe Manny. 

— A, el - nu, să n-o faci, el poate fi util la negocieri, cu condiţia 
să nu se afle în spital. Ca să-ţi spun adevărul, l-am abordat pe 
Manny, încălcând regula de a nu vorbi niciodată cu foştii mei soţi 
în timp ce avocaţii mei discută cu ai lor. Şi a mers. 

— Ce a mers? Ce e o negociere? 

— Midgey zice că subiectul nu e numai senzațional, ci şi un 
concurent serios la orice premiu internaţional! zice că totul e 
acolo, tot - şi are de toate! Actori - nişte huidume de bărbaţi - 
zburând în toată lumea pentru a elibera ostatici şi a captura 
terorişti, lucruri adevărate! l-am dat lui Manny doar o sugestie... 
după ce a fost de acord să renunţe la picturi, fireşte... iar când i- 

am spus că Chauncey luase legătura cu câţiva „amici din 
cinema” de la Londra, a ţipat la secretară să-i pregătească 
avionul studioului. 

— Ginny, pentru Dumnezeu, ia-o mai uşor! Sari de la un lucru 
la altul şi nu mai înţeleg nimic... Aşadar, ce face Manny, ce face 
acest „Chauncey” şi cine dracu' e ăsta? 

— Soţul meu, Mac! 

— A, grenadierul, îmi amintesc acum. Nişte regimente al naibii 
de bune, toate; de prima clasă în luptă. Ce a făcut el? 

— Ţi-am spus, e un mare admirator al tău, iar când Madge a 
sunat şi a început să explice tot ce aveai pe benzile alea, i-am 
cerut să vină la telefon - fiindcă el a fost în armată şi se mai 
pricepe. 

— El ce crede? 

— Spunea că e ceva asemănător cu Unitatea de Comando 
Patru sau Patruzeci, care a fost recrutată de la teatrul Old Vie şi a 
avut, cum spunea el, „doar un succes marginal”, fiindcă nu 
încetau să „rupă tăcerea”. Vrea să vorbească cu tine despre asta 
şi să compare observaţiile. 

— Fir-ar să fie, dă-mi-l la telefon, Ginny! 

— Nu, Mac, nu e timp. In plus, nu-i aici. E la fabrica de 
armament din Santa Barbara şi joacă polo cu colonia britanică de 
acolo. 

— Şi ce a făcut? 

— Şoimule, trebuie să fii obosit, ai nevoie de un masaj la 
umeri. Ti-am spus. Crede că povestea pe care o scrie Midgey 
pentru tine îndeplineşte toate condiţiile unui succes uriaş, aşa că 
şi-a sunat câţiva prieteni din Londra şi le-a spus şi lor. Aştia or să 
ia avionul de dimineaţă şi or să vină aici. 

— Să vină? 

— La New York. Să te vadă. 

— Mâine... azi? 

— Unde eşti tu, da. 

— Şi fostul tău soţ, Greenberg? 

— Vor ajunge în dimineaţa asta. In plus, fiindcă îi cunosc pe 
prietenii lui Manny şi Chauncey - aici, toată lumea verifică totul, 
inclusiv listele de pasageri ai avioanelor şi programul 
aeronavelor aparţinând studiourilor - am mai sunat nişte 
celebrităţi, care îl vor pe Chauncey la masă şi le-am dat câteva 
mici informaţii confidenţiale. O să ai o zi plină, scumpete. 

— Pe Cesar, asta e minunat! Gin-Gin, ştiam că voi, fetele, o să- 

mi trimiteţi veşti, dar mă aşteptam să vină mai târziu, pe la 
începutul săptămânii viitoare, nu în weekend. 

— Mac, tu ai spus: „într-o zi!”. 

— Păi, sigur că am zis, dar asta ca să scap de problema 
redactării şi să trimit materialul grangurilor de la Beverly Hills 
după weekend, ca să pornesc treaba luni sau marţi. 

— Ascultă, fost mare soţ al meu şi cel mai drag prieten pe care 
l-am avut, ce dracu’ încerci să-mi spui? 

— Păi, Gin-Gin... 

— Lasă aiureala asta cu „Gin-Gin”, Şoimule. Când ai găsit-o pe 
Lillian în sala aia prăpădită de gimnastică şi ai hotărât că avea 
mai multă nevoie de ajutor decât mine, tot cu „Gin-Gin” ai 
început să-mi vorbeşti. Pe urmă, Lil mi-a spus că, atunci când 
alergai după Midgey la cheful ăla cu cocaină la care întrebai 
unde-i Cola, ai început să-i spui „Lilly-Lilly”. Care-i problema, 
Mac? Noi te iubim, ştii asta. De ce mâine dimineaţă e o 
problemă? Dacă e vorba despre altă soţie, o să înţelegem şi o s-o 
primim în rândurile noastre când va fi cazul. 

— Nu-i vorba despre asta, Ginny. Dar am de rezolvat ceva al 
naibii de important, pentru o mulţime de oameni năpăstuiţi. 

— Te baţi iarăşi cu morile de vânt, nu-i aşa, dragul meu 
prieten? zise încet lady Cavendish. O să contramandez totul, 
dacă vrei. Pot s-o fac - de fapt şi tu poţi s-o faci, nerăspunzând la 
telefon sau la uşă. Hienele alea n-au decât numărul camerei, 
apartamentul 12 A, fără nume, fără identitate. 

— Nu, nu, mă descurc eu - ne descurcăm noi. 

— Noi? 

— Băieţii sunt cu mine. M-am gândit să-i ţin aici până când 
rezolv cealaltă problemă. 

— Cei Şase Sinucigaşi? strigă Ginny. Sunt la Waldorf? 

— Toţi şase, copilă. 

— Sunt chiar huidume? 

— Sunt şi asta şi mai mult decât atât. Important e că aşteaptă 
ceva de la mine. 

— Atunci dă-le, Mac. Pe noi nu ne-ai dezamăgit niciodată. 

— Poate pe una din voi. 

— Annie?... încetează, Şoimule. M-a sunat săptămână trecută 
de la un fel de radio-telefon cu o grămadă de paraziți. A reuşit să 
trimită cu avionul o duzină de copii bolnavi dintr-o insulă din 
Pacific, la tratament în Brisbane. E cât se poate de fericită. Nu 
despre asta e vorba? Să fii mulţumit de tine însuţi? Asta ne-ai 

învăţat tu. 

— Spune-mi, a menţionat numele Sam Devereaux? 

— Sam...? 

— Ai auzit bine, Ginny. 

— Păi, da, a zis ceva, dar nu cred că vrei să auzi, Mac. Las-o 
baltă. 

— Vreau să aud. E prietenul meu. 

— Încă? 

— Prin forţa împrejurărilor, da. 

— Bine... A spus că îşi aminteşte de el ca despre singurul 
bărbat cu care s-a culcat vreodată - a fost o „comuniune a 
dragostei”, aşa a zis ea. Toţi ceilalţi nu contează. 

— Se va întoarce? 

— Nu, Mac. A găsit ceea ce voiai tu să găsească - ceea ce 
doreai să găsim noi toate. Să ne împăcăm cu noi înşine, îţi 
aminteşti că ne-ai spus asta? 

— Fir-ar să fie de psiho-rahat! exclamă Hawkins, ştergându-şi 
încă o dată o lacrimă. Nu sunt vreun blestemat de salvator al 
unor afurisite de suflete, ştiu doar cine dracu' îmi place şi cine 
nu. Nu mă aşeza pe mine pe vreun blestemat de piedestal! 

— Cum zici tu, Şoimule şi, oricum, l-ai zdrobi. 

— Ce să zdrobesc? 

— Piedestalul. Ce spui de mâine dimineaţă? 

— O să mă descurc. 

— Fii blând cu hienele, Mac, blând şi neutru, ăia nu rezistă la 
asta. 

— Ce vrei să spui? 

— Cu cât eşti mai drăguţ, cu atât mai mult transpiră ei şi cu 
cât transpiră mai tare, cu atât mai bine pentru tine. 

— Seamănă cu intimidarea ofiţerilor inamici de informaţii la 
Istanbul, corect? 

— Aici e vorba despre Hollywood, Mac. 


Veni dimineaţa, mai exact de-abia se crăpase de ziuă când 
telefonul din apartamentul 12 A începu să sune. Hawkins, care 
zăcea cu faţa în sus pe podeaua camerei de zi, era pregătit. 
Primise „Tratarea subiectului” făcută de Madge la ora două şi trei 
minute, terminase de citit, recitise şi, asimilând cele optsprezece 
pagini de mare tensiune redactate de a treia lui soţie, luase 
telefonul de pe birou şi-l aşezase pe covor, lângă capul său, unde 
„îşi instalase tabăra” pentru câteva ore de somn. Odihna era o 

armă pentru bătălia iminentă, la fel de necesară ca o putere de 
foc superioară. Midgey făcuse o treabă excelentă - o poveste 
explozivă, fiecare pagină având un dinamism conferit de energia 
acţiunii, schiţarea diversificată a personajelor. Drept urmare, 
mult-doritul somn întârzie vreo treizeci de minute, timp în care 
Şoimul se şi văzuse producător de film. 

Pe dracu”, nu! Omaha şi Wopotamii or să-mi ocupe tot timpul. 
Păstrează prioritățile, soldat! 

Brusc, ţârâitul iritant al telefonului reverberă între pereţii 
camerei. 

— Da, zise Mac, ducând receptorul la urechea stângă. 

— Sunt Andrew Ogilvie, generale. 

— Ce? 

— Da, am zis „generale”, amice. Mă tem că tovarăşul meu de 
arme, grenadierul, a încălcat regula şi mi-a spus cine eşti. Ai dus 
un război splendid, bătrâne. Sunt foarte impresionat, foarte. 

— E şi foarte devreme, zise Hawkins. Chiar ai fost la 
grenadier? 

— Un tânăr novice, mai precis, ca şi Cavvy. 

— Cavvy? 

— Lordul Cavendish, desigur. Şi el a avut un război frumos. A 
trecut prin foc şi sabie şi n-a făcut pe „lordul” cu nimeni, dacă 
înţelegi unde bat. 

— Da, e splendid, cu adevărat frumos, dar e prea devreme şi 
trupele mele nu sunt pregătite pentru adunare. Du-te să bei un 
ceai şi revino peste o oră. Eşti primul, ţi-o garantez. 

După ce conversaţia se încheie, se auzi o bătaie rapidă în uşa 
dinspre coridor. Mac se ridică de jos şi se duse la uşă. 

— Da. 

— Hei, strigă intrusul pe hol. Ştiam că eşti tu, aş recunoaşte 
mormăitul ăsta oricând. 

— Greenberg? 

— Da, puiule, eu. Frumoasa, adorabila mea soţie, care m-a 
alungat din casă şi m-a luat drept vacă de muls - ceea ce nu 
contează, e o păpuşă - mi-a dat nişte amănunte şi am ştiut că 
despre tine e vorba! Deschide uşa, amice. Putem face un târg! 

— Eşti al doilea pe listă, Manny. 

— Ai primit deja nişte impostori? Hei, ascultă dulceaţă, am în 
spatele meu tot studioul, e o poveste lungă! De ce tratezi cu 
negustori de mâna a doua, 'ai? 

— Fiindcă sunt stăpânii Angliei, de aia. 

— Astea-s aiureli! Ei fac filmele alea stupide, în care toţi 
vorbesc şi nimeni nu înţelege ce spun, fiindcă au gura plină de 
peşte umplut! 

— Nu sunt toţi de părerea ta. 

— Care toţi? Pentru fiecare Jimmy Bond fac cincizeci de 
Gandhi de nevizionat, cu care nu-şi scot nici măcar costul 
negativelor; să nu-i crezi dacă spun că şi-i scot! 

— Alţii spun altfel. 

— Pe cine o să crezi? Pe roşcovanii ăia beţivi care vorbesc 
ciudat sau pe impecabilul Paul Reveres? 

— Revino peste trei ceasuri, Manny şi sună mai întâi din hol. 

— Mac, lasă-mă-n pace! Tot studioul stă cu ochii pe mine. 

— Te las în pace, puştan în călduri. Poate găseşti în hol o târfă 
de şaisprezece ani nu prea pretențioasă. 

— Hei, asta-i calomnie! O s-o dau în judecată pe căţea! 

— Pleacă acum, Manny şi nu te mai obosi să te întorci. 

— Bine, bine. 

Telefonul sună din nou, îndepărtându-l pe Hawkins de uşă, 
deşi ar fi preferat să se asigure că Greenberg plecase cu 
adevărat. 

— Da, zise Şoimul, ridicând telefonul de pe podea. 

— Apartamentul 12 A? 

— Ei şi? 

— Sunt Arthur Scrimshaw, director pentru dezvoltare la Holly 
Rock Productions, nestemata Hollywood-ului, cu o producţie de 
filme răspândite în toată lumea şi, în plus, deținătoarea unui total 
de şaisprezece nominalizări la Oscar în ultimii... ăăă... ani. 

— Câte Oscaruri aţi luat, domnule Scrimshaw? 

— Am fost aproape, foarte aproape. Puteam să primim câte 
unul de fiecare dată. Am găsit puţin timp în incredibil de 
aglomeratul meu program ca să luăm micul dejun împreună - un 
mic dejun în forță. 

— Revino peste patru ore... 

— Imi cer scuze. Poate nu mi-am făcut înţeleasă poziţia... 

— Ţi-ai făcut perfect înţeles totul, Scrimmy. Eşti al treilea pe 
listă, iar asta înseamnă patru ore, căci o oră trebuie să o acord 
să se pregătească pentru adunare. 

— Eşti sigur că vrei să-l tratezi pe şeful departamentului de 
dezvoltare de la Holly Rock în felul ăsta? 

— N-am de ales, Artie, băiatule. Am stabilit programul. 

— Păi... ăăă... în cazul ăsta şi fiindcă stai într-un apartament, 

ai din întâmplare un pat în plus? 

— Un pat? 

— Din cauza blestemaţilor de contabili, înţelegi. Ar trebui să-i 
concediez pe toţi... Par să nu fie de acord cu rezervările directe şi 
nu dorm niciodată noaptea în avionul de la L.A. iți mărturisesc, 
sunt epuizat! 

— incearcă la Armata Salvării, la Bowery. Ei acceptă toate 
contribuţiile mai mari de zece cenți. Peste patru ore! 

Şoimul trânti receptorul în furcă, puse telefonul pe birou şi, în 
timp ce se îndrepta spre cel mai apropiat dormitor, acesta sună 
din nou. 

— La naiba, ce este? răcni el. 

— Studiourile Emerald Cathedral aici, începu o voce plăcută, 
cu un puternic accent din sud. Un patriot cu frica lui Dumnezeu 
ne-a dat o informaţie în legătură cu un mare film patriotic pe 
care vrei să-l faci, un film bazat pe fapte reale! Şi să ştii, băiete, 
noi nu facem parte dintre evreii şi negrii ăia care conduc 
industria filmului. Noi suntem creştini curaţi ca lacrima, 
americani patrioţi, care cred că puterea asta e a naibii de corectă 
şi vrem să spunem şi altora povestea unor americani adevăraţi, 
care împlinesc lucrarea Domnului. Avem şi mulţi dolari - câteva 
milioane, de fapt. Emisiunile noastre duminicale de la televizor şi 
târgurile de maşini uzate, unde fiecare vânzător e preot sunt 
mine de aur. 

— Să fiţi la Memorialul Lincoln din Washington la miezul nopţii, 
ordonă calm Hawkins. Şi să purtaţi glugi albe pe cap, ca să vă 
recunosc! 

— Păi asta nu ţi-e clar? 

— Sunteţi genul de /ibera/i antiamericani, laşi, împotriva 
armatei? 

— Nu, ce dracu’! Noi nu credem până nu vedem. Noi suntem 
băieţii lui Jesse! 

— Dacă e adevăratul Jesse, luaţi un avion şi să fiţi diseară la 
Washington. La o sută douăzeci de metri din faţa statuii şi la o 
sută optzeci de metri pe diagonala din dreapta. O să ajungeţi la 
cazarma gărzii de onoare, iar cei dinăuntru vă vor spune unde 
suntem. 

— Atunci am făcut târgu'? 

— Un târg cum nu-ţi poţi imagina. Nu uitaţi glugile. Sunt 
vitale! 

— M-am prins, băiete! 

După ce închise telefonul, Mackenzie se duse către uşa celui 
mai apropiat dormitor şi bătu în ea. 

— Reveille, soldaţi! Aveţi o oră pentru scuipat, lustruit pantofii 
şi masă. Nu uitaţi, vă luaţi echipament de luptă şi arme. Daţi 
comenzile la serviciul de cameră. 

— Am făcut asta aseară, generale, strigă Sly dinăuntru. O să 
fie aici în douăzeci de minute. 

— Vrei să spui că v-aţi trezit? 

— Sigur, domnule, răspunse Marlon. Am şi fost afară şi am 
alergat câţiva kilometri. 

— Dar n-aveţi uşi spre culoar. 

— Aşa e, domnule, admise Sylvester. 

— Nu v-am auzit plecând şi eu aud totul! 

— Putem fi foarte tăcuţi, generale, adăugă Marlon, iar 
dumneata trebuie să fi fost foarte obosit. Nici nu te-ai mişcat... 
Ne întâlnim cu toţii aici pentru petit dejeuner... masa de 
dimineaţă, domnule. 

— La naiba! 

Spre nemulţumirea Şoimului, telefonul sună din nou. Înfuriat, 
însă resemnat, se întoarse la birou şi ridică receptorul. 

— Da. 

— Aahh, e o adevărată plăcere să-ţi aud minunata voce, zise 
bărbatul, cu siguranţă un oriental, de la celălalt capăt al firului. 
Acest suflet neînsemnat e foarte norocos să te cunoască. 

— Incântat de cunoştinţă, dar cine dracu’ eşti? 

— Yakataki  Motoboto, dar prietenii mei simpatici din 
„Horrywood” îmi spun „Crucişătorul”. 

— Asta înţeleg. Revino peste cinci ore, dar sună mai întâi. 

— Aahh, da, o iei cam uşor, s-ar putea să nu ţin seama de 
condiţiile tale, deoarece noi deţinem acest minunat hotel şi holul 
lui. 

— Despre ce tot vorbeşti, Barcă cu Motor? 

— Mai deţinem şi trei dintre cele mai mari studiouri din 
Hollywood, cele mai valoroase. lţi sugerez să mă vezi pe mine 
primul, altfel vom fi obligaţi să te evacuăm imediat. 

— Nu poţi face asta, Tojo. Recepţia voastră a primit o linie de 
credit de o sută de mii în beneficiul nostru. Dacă nu e în pericol, 
nu ne poţi muta nicăieri. Asta-i legea, Bonsai, legea noastră. 

— Aaiia! incerci răbdarea acestui suflet neînsemnat. Eu 
reprezint Toyhondahai Enterprises, S.U.A., Producţie de Film! 

— Bravo ţie. Eu reprezint şase războinici care pot să-i facă pe 

samuraii tăi să arate ca nişte furnizori de găinaţ... Cinci ore, 
Gălbejitule, că altfel îi sun pe prietenii mei de la fisc, iar ei or să- 
ţi blocheze conturile de cheltuieli pentru corupţie! 

— Aaiiieee! 

— Pe de altă parte, dacă revii în cinci ceasuri, te-am iertat. 

Şoimul închis telefonul şi se duse la sacoşa lui, aflată pe 
canapea. Era timpul să se îmbrace. Cu costumul gri, nu cu cel de 
indian. 

Nouăsprezece minute şi treizeci şi două de secunde mai 
târziu, membrii unităţii Cei Şase Sinucigaşi stăteau în poziţie de 
drepţi; un şir de voinici într-o superbă condiţie fizică, umflând 
impresionant cu muşchii lor uniformele de camuflaj, cu armele 
de calibrul 45 în tocuri prinse de centurile strâns legate în jurul 
taliilor de o supleţe de invidiat. Dispăruseră manifestările 
teatrale folosite de obicei; prosteala, fanfaronada şi imitaţiile 
vocale dispăruseră. Locul lor fusese luat de feţele dure, limbajul 
tăios, precis şi ţinuta unor soldați relativ tineri, dar 
experimentați, fiecare cu trăsături remarcabile şi ochi limpezi, 
care nu clipeau şi degajau forţă şi inteligenţă. In acel moment 
erau inspectaţi de locţiitorul comandantului lor. 

— Asta e, băieţi, aţi înţeles! strigă Şoimul aprobator. Nu uitaţi, 
asta e imaginea pe care trebuie să le-o oferiţi. Aspri, dar isteţi, 
marcați de lupte, dar umani, deasupra mulţimii, dar având un aer 
comun. Doamne, îmi place când bărbaţii arată ca voi! Ce dracu”, 
avem nevoie de eroi! Ne dorim suflete curajoase, care să se 
arunce în ghearele morţii, în fălcile infernului... 

— Ai zis-o invers, generale, ordinea e de la coadă la cap. 

— E acelaşi afurisit de /ucru. 

— Nu tocmai. 

— Il vrea pe William Hodden în ultimele scene din Kwai. 

— Sau pe John Ireland în O.K. Corral. 

— Ce ziceţi de Dick Burton şi marele Clint în Cutezanța 
vulturilor? 

— Sau de Eroii Flynn în orice. 

— Să nu-l uităm pe Connery în /ncoruptibilii. 

— Hei, băieţi, ce ziceţi de sir Henry Sutton în rolul cavalerului 
din Beckett? 

— Absolut! 

— Dar ce-i cu sir Henry, generale? Noi suntem aici, însă e/nu. 
Noi îl considerăm acum de-al nostru, mai ales în ceea ce priveşte 
filmul. 

— Are altă însărcinare, băieţi. O însărcinare foarte importantă; 
o să se întâlnească cu voi mai târziu... Acum să revenim la lupta 
care ne aşteaptă. 

— Putem lua pe loc repaus, domnule? 

— Da, da, sigur, dar să nu uitaţi asta... asta... 

— Imaginea colectivă, generale? întrebă blând Telly. 

— Da, asta voiam să zic... aşa cred. 

— Şi ai perfectă dreptate, domnule, adăugă Sly cel educat la 
Yale. Vezi dumneata, noi jucăm, de fapt, împreună. E vorba 
despre multă improvizație, care merge în ansamblul 
interacțiunilor, cum s-ar spune. 

— Ansamblul...? Da, sigur. Acum ascultaţi-mă. Tipii de la 
Hollywood şi cei de la Londra, cu care urmează să vă întâlniți, nu 
ştiu ce-i aşteaptă, dar când se vor trezi cu şase huidume militare 
- aşa cum zicea o bună prietenă a mea care-i cunoaşte - or să 
vadă grămezi de bani în faţa ochilor. Mai ales fiindcă voi sunteţi 
ăia adevăraţi, nişte tipi deosebiți. Voi nu trebuie să vă vindeţi, ei 
trebuie să re vândă. Voi sunteţi cei ce aleg, nu cei aleşi; ei pot să 
vrea să cumpere, dar voi puteţi să nu vreţi să vindeţi. Voi aveţi 
anumite criterii. 

— Asta nu-i o poziţie periculoasă? întrebă Ducele. Producătorii 
ţin băierile pungii, nu actorii, mai ales nu actorii ca noi, care n-au 
aruncat până acum Broadway-ul în delir, ca să nu mai vorbesc de 
Hollywood. 

— Domnilor, zise Şoimul. Uitaţi tot ce-aţi făcut până acum, 
indiferent ce urme v-au lăsat. Din clipa asta veţi arunca lumea în 
delir! Nu sunteţi numai actori profesionişti, sunteţi şi soldaţi, o 
unitate de comando care se deghizează în fel şi chip pentru a-şi 
îndeplini misiunile! 

— Ei pe dracu', zise Dustin, dând din umeri. Oricine deţine o 
tehnică avansată în actorie poate s-o facă... 

— Să nu mai spui asta! strigă Mackenzie. 

— Scuze, generale, dar cred că ăsta-i adevărul. 

— Atunci păstrează-l secret, fiule! zise Şoimul. Acum discutăm 
despre „marile principii”. Discutăm la nivel înalt, nu mărunţişuri. 

— Ce înseamnă asta? întrebă Sly. 

— Nu intraţi în detalii; sunt capabili să le perceapă. 

Mackenzie se duse la birou şi luă paginile scrise de a treia lui 
soţie. 

— Asta-i ceea ce se cheamă o schiţă, sau „tratarea 
subiectului” ori într-un fel tot atât de stupid; există un singur 

exemplar - asta înseamnă că trebuie păstrat cu maximă atenţie. 
E un sumar plin de dinamism al activităţilor voastre din ultimii 
ani şi pot să vă asigur că e o adevărată bombă nucleară. Când o 
să apară hienele alea, o să le dau acest singur exemplar şi o să 
le spun că au cincisprezece minute ca să-l citească; după aia pot 
pune întrebări, ale căror răspunsuri ţin de securitatea naţională. 
Vreau ca voi să staţi în fotoliile de acolo, pe care le-am aşezat în 
semicerc, pentru a menţine acea colectivă... cum îi ziceţi voi. 

— Imagine colectivă a forţei tăcute cu un amestec de 
inteligenţă şi simţire? sugeră Telly. 

— Da, aia. Şi poate n-ar fi rău ca vreo doi dintre voi să vă 
plesniţi tocurile pistoalelor de câte ori spun eu „securitate 
naţională”. 

— Tu, Sly, pe urmă tu, Marlon, ordonă Ducele. 

— "'Nţeles. 

— "'Nţeles. 

— Acum vine argumentul decisiv, continuă repede Şoimul. La 
început, răspundeţi la întrebările măscăricilor cu voce normală, 
apoi, când voi face un semn din cap, treceţi la întruchiparea altor 
oameni - actorii - pe care i-aţi imitat pentru mine şi colonelul 
Cyrus. 

— Mai avem şi alţii, zise Dustin. 

— Aia ajung, răspunse Hawkins. Aţi fost al naibii de 
convingători. 

— Dar care-i rostul? întrebă scepticul Marlon. 

— Credeam că v-aţi dat seama. Dovedim că sunteţi cu 
adevărat talentaţi, că aţi făcut ce-aţi făcut fiindcă sunteți actori. 

— Asta nu ne poate dăuna, zise Ducele. 

— Incredere, băieţi. 

Telefonul sună din nou. 

— Treceţi la masă, domnilor. 

Mackenzie se duse la telefon şi ridică receptorul, în timp ce Cei 
Şase Sinucigaşi se repeziră la măsuţele serviciului de cameră. 

— Da, cine e? 

— Al doisprezecelea fiu al şeicului din Tizi Ouzou, de la cea de- 
a douăzeci şi doua lui soţie, spuse încet vocea de pe fir. Treizeci 
de mii de cămile pot fi ale tale dacă discuţia noastră dă roade, 
altfel, o sută de mii de câini din Vest pot muri dacă roadele sunt 
sterpe. 

— Stoarce-le! Revino peste şase ore sau du-te să-ţi îngropi 
boaşele în nisipul deşertului! 

Şapte ore mai târziu, corabia Asaltul Șoimului făcuse o primă 
incursiune în apele tulburi ale industriei filmului. În siajul ei 
înşelător, luptându-se să nu se înece, se aflau: un fost grenadier 
englez, pe nume Ogilvie, care vociferase despre ingratele colonii 
asiatice; un anume Emmanuel Greenberg, al cărui plâns îi 
impresionă pe toţi, în afară de un anume Mackenzie Hawkins; un 
anume extenuat şef de dezvoltare la Holly Rock, numit 
Scrimshaw, care spusese în cele din urmă că o să opteze pentru 
un pat pe care nu trebuia să-l plătească; un „Crucişător” 
Motoboto, care ţipa că închisorile din „Horrywood” nu ieşeau cu 
totul din discuţie; şi, în sfârşit, un nemulţumit şeic Mustafa 
Hafaiyabcaka, care făcuse constant odioase comparații între 
scăderea preţului cămilelor şi dolarul american. Cu toate 
acestea, fiecare reprezentant de companie spera din tot sufletul 
să fie ales ca producător al celui mai spectaculos film făcut în 
epoca modernă, după cum fiecare, rămas mut la vederea celor 
şase extraordinari actori-soldaţi, fusese de acord fără rezerve că 
ei trebuiau să joace în film propriile roluri. Numai Greenberg 
făcuse o propunere: 

— Poate şi nişte femei, băieţi? Ştiţi voi, câteva fete acolo, să 
nu existe dubii, mă-nţelegeţi? 

Cei Şase Sinucigaşi aprobară cu entuziasm, mai ales Marlon, 
Sly şi Dustin. 

— Aur de treizeci şi şase de carate! şopti Manny, entuziasmat. 

Fură oferite cărţi de vizită, însă Hawkins declară că nici o 
hotărî re nu avea să fie luată până la începutul săptămânii 
următoare. După ce plecă ultimul implorator, mai exact al 
doisprezecelea fiu al şeicului din Tizi Ouzou făcut cu a douăzeci 
şi doua lui nevastă, Mackenzie se întoarse către trupa lui de 
teatru şi dădu verdictul: 

— Aţi fost mari, fiecare dintre voi. Erau hipnotizaţi, s-au 
pierdut cu firea - aţi reușit! 

— In afară de un mic spectacol destul de bun, zise eruditul 
Telly, nu prea ştiu ce-am făcut. 

— Ţi-ai pierdut spiritul critic, fiule? interveni uimit Hawkins. N- 
ai auzit ce-au spus? După palmele lor transpirate se vedea că 
doreau proiectul ăsta atât de mult încât salivau! 

— Păi, remarcă Dustin, eu am auzit mult zgomot, multe 
strigăte şi argumente, mai ales ţipetele domnului Greenberg - a 
fost foarte eficient, foarte asemănător cu un cor antic - dar nu 
ştiu sigur ce înseamnă toate astea. 

— N-am văzut pe nimeni să scoată vreun contract, zise 
Marlon. 

— Noi nu vrem nici un contract. Deocamdată. 

— Cât durează „deocamdată”, generale? întrebă sir Larry. 
înţelegi, noi am mai trecut prin toate astea. Întotdeauna se 
vorbeşte foarte mult, dar apar puţine hârtii. O hârtie e un 
angajament, domnule, restul e doar... ei bine, vorbărie. 

— Dacă îmi amintesc bine, domnilor, negocierile sunt treaba 
negociatorilor. Noi suntem partea creativă; noi facem, iar ei se 
tocmesc. 

— Cine negociază pentru noi, dacă ne vrea cineva? 

— Bună întrebare, Duce. Ar fi bine să dau un telefon. 

— II plătesc eu, zise Sly. 

In clipa aceea sună telefonul. Şoimul se duse spre birou. 

— Da, cine dracu’ mai e? 

— Scumpete, n-am mai putut aştepta! Cum merge treaba? 

— A, bună, Ginny, totul a fost bine, dar, după cum mi-au 
explicat băieţii, s-ar putea să avem o problemă. 

— Manny!... Nu l-ai omorât, nu-i aşa, Mac? 

— Nu, ce dracu'. De fapt i-a impresionat pe băieţi. 

— Porţia de plâns, nu? 

— Te-ai prins. 

— Se pricepe la asta, nemernicul... Atunci care-i problema? 

— Păi, aşa cum zic băieţii, e grozav că le-am plăcut hienelor 
ăstora, dar cum să trecem totul pe hârtie... 

— Am aranjat, Mac. Agenţia William Morris se ocupă de toate 
chestiunile - conducerea: Robbins şi Martin. 

— Robbins şi Martin? Sună ca firma unui magazin select cu 
bărbaţi. 

— Sunt de înaltă clasă; ar fi bine să avem toţi minţile lor, pe 
capete. Şi nu numai atât, vorbesc englezeşte astfel că-i pot 
înţelege, nu ca aiuriţii ăia de la Hollywood. De aia zăpăcesc pe 
toata lumea şi duc banii acasă. Se apucă de treabă când o să le 
spun cu. 

— Să zicem la începutul săptămânii viitoare, bine, Ginny? 

— Sigur, Unde te pot găsi şi cine s-a mai prezentat în afară lui 
Manny? 

— Uite, am cărţile lor de vizită. 

Şoimul luă cărţile de pe birou şi le citi fostei sale soţii. 

— N-a apărut şi reprezentantul unui studio de fanatici din 
Florida? Sigur, nici o companie serioasă din Sud nu arata cu ei, 

dar au câteva catedrale cu o grămadă de bani şi putea stimula 
licitaţia. 

— Am o idee care i-ar putea vâri într-un mic necaz la noapte, 
Washington. 

— Ce? 

— Las-o moartă, Ginny. 

— Cunosc tonul ăsta; am lăsat-o. Acum spune-mi ce faci unde 
o să fii? 

— Să-l suni pe un anume Johnny Bot-de-Viţel, la rezervaţia 
Wopotamilor din Omaha; el va şti unde mă poate găsi. Uite 
numărul lui. 

Şoimul i-l dădu. 

— L-ai reţinut? 

— Sigur, dar ce e un Bot-de-Viţel şi ce dracu’ e un Wopotami? 

— E un membru lipsit de drepturi al acelui popor năpăstuit. 

— Morile de vânt, Mac? 

— Facem ce putem, domniţă. 

— De data asta cui, scumpete? 

— Guvernanţilor răi ai republicii, cu atitudini foarte urâte. 

— A, rahaţii uscați de la Washington? 

— Şi strămoşii lor, Ginny, de acum o sută de ani. 

— Ce grozav!... Dar cum de l-ai implicat pe Sam? 

— E un om foarte principial - a devenit matur, are acum şapte 
copii şi poate deosebi răul de bine. 

— Asta vreau să spun! Cum de l-ai adus înapoi? Băiatul ăla 
minunat crede că eşti cei patruzeci de hoţi ai lui Aii Baba, 
mergând toţi cu o singură pereche de picioare. 

— Păi, cum ziceam, s-a schimbat, s-a liniştit cu trecerea 
timpului. Poate că are legătură cu înfăţişarea lui descompusă şi 
cu artroza care îl face să stea cocârjat... Cred că aşa ajunge 
oricine are nouă copii. 

— Nouă? Parcă spuneai ceva de şapte. 

— l-am încurcat. O să-ţi spun, totuşi, că a devenit un om mult 
mai tolerant. 

— Slavă Cerului că a terminat-o cu Annie. Toate eram 
îngrijorate din cauza lui... Stai puțin! Şapte copii... nouă? Ce face 
nevastă-sa, naşte câte doi-trei deodată? 

— Păi, n-am... 

Din fericire pentru Mackenzie Hawkins, se auziră câteva 
declicuri pe fir, urmate de vocea excitată a operatorului. 

— Apartamentul 12 A, aveţi un apel urgent! Vă rog să încheiaţi 

convorbirea pentru a vă face legătura. 

— Pa, Ginny, vorbim mai târziu. 

Mackenzie închise telefonul, care sună din nou după trei 
secunde. 

— Apartamentul 12 A. Cine e? 

— Aripă Roşie, monstru preistoric! strigă Jennifer din 
Swampscott, Massachusetts. Sam a ascultat banda lui 
Brokemichael aseară şi pe urmă Cyrus, Roman şi cei doi Desi au 
reuşit cu greu să-l imobilizeze! Până la urmă, Cyrus a turnat în el 
o sticlă întreagă de whisky... 

— După ce o să se trezească din beţie, o să se liniştească, o 
întrerupse Şoimul. Aşa face de obicei. 

— E drăguţ din partea dumitale că spui asta, dar noi n-o să 
ştim niciodată. 

— Ce vrei să spui? 

— A plecat! 

— Imposibil! Cu aghiotanţii mei, Roman Z. şi colonelul acolo? 

— E un laş ticălos, Vârful Norilor. Uşa lui era închisă şi toţi ne- 
am închipuit că încă dormea; în urmă cu cinci minute, patrulând 
pe plajă, Roman a văzut o barcă cu motor lângă țărm, la vreo 
patru sute de metri distanţă şi o siluetă care alerga dinspre dune 
către apă şi care s-a suit în barcă! 

— Sam? 

— Binoclul nu minte, iar vederea lui Roman Z. Trebuie să fie a 
naibii de bună, fiindcă altfel ar fi avut un cazier mult mai 
încărcat.. 

— Fir-ar să fie, a luat-o de la capăt! Se repetă povestea din 
Elveţia! 

— Adică atunci când Sam a încercat să te oprească... 

— Aproape că a reuşit, o întrerupse Mackenzie, căutându-şi 
înfuriat suzeta în buzunar - mai exact, trabucul mutilat. Trebuie 
să fi folosit telefonul şi să fi sunat pe cineva. 

— Evident, dar pe cine? 

— De unde să ştiu eu? 

— Aseară ţipa întruna despre escrocii sus-puşi, cum vindeau 
ţara corupătorii şi că ar trebui demascaţi, iar el avea să-i 
demaşte... 

— Da, vorbeşte mult despre asta şi chiar crede ce spune. 

— Dumneata nu? Cred că te-am auzit spunând acelaşi lucru la 
Ritz-Carlton, generale. 

— Da, cred şi cu, dar există un moment anume când trebuie 

acţionat în virtutea acestor principii, însă acum nu e cazul!... 
Totuşi, ce-ar putea să facă? Un avocat isteric, cu ochii înroşiţi şi 
haine ude pe el, alergând la un ziar, aşa cum a sugerat, cu o 
poveste ca a noastră? N-au cum s-o confirme; or să spună că e 
marfă de la casa de nebuni. 

— Cred că am uitat să menţionez ceva, zise Jennifer. 

— Ce? 

— A luat cu el banda lui Brokemichael. 

— Pe Sherman în Atlanta, cred că g/umeşti, doamnă Picior 
Roşu! 

— Din tot sufletul meu de piele-roşie, mi-aş fi dorit să fie aşa. 
N-o găsim nicăieri. 

— Pe pistoalele lui Georgie Patton! Ne-ar putea strica toate 
planurile. Trebuie să-l oprim! 

— Cum? 

— Sună la ziarele din Boston, la posturile de radio şi 
televiziune şi spune-le că a scăpat un nebun de la cea mai mare 
instituţie de sănătate mintală din Massachusetts. N 

— N-o să prea aibă efect după ce vor asculta banda. In primul 
rând o vor copia, pe urmă vor analiza vocea şi o vor compara cu 
cea a prietenului dumitale, generalul Brokemichael, de pe 
benzile emisiunilor de ştiri. 

— O să-l sun pe Brokemichael şi o să-i spun să nu răspundă la 
telefon! 

— La telefon...? zise Jennifer gânditoare. Asta e! Toate 
companiile de telefoane înregistrează automat fiecare număr 
solicitat; e o procedură standard pentru întocmirea facturilor. 
Sunt sigură că domnul Pinkus poate obţine imediat un ordin al 
politiei. 

— Pentru ce? 

— Pentru a afla numărul pe care l-a format Sam de aici! 


Mulțumită relațiilor excelente ale lui Aaron Pinkus cu 
autorităţile, sugestia lui Aripă Roşie îşi dovedi imediat eficienţa. 

— Domnule avocat, sunt locotenentul Cafferty, de la poliţia din 
Boston. Avem informaţia solicitată. 

— Mulţumesc mult, locotenent Cafferty. Dacă n-ar fi fost vorba 
despre o situaţie critică, n-aş fi apelat niciodată la amabilitatea 
dumitale. 

— Ei, lăsaţi, nici o problemă, domnule. La urma urmei, la 
dineul anual al poliţiei se serveşte întotdeauna came de vită cu 


420 


varză din partea dumneavoastră. 

— O contribuţie nesemnificativă, comparativ cu serviciile pe 
care le aduceţi respectabilului nostru oraş. 

— Păi, puteţi să ne sunaţi oricând... lată ce am aflat de la 
compania de telefoane. In ultimele douăsprezece ore, au fost 
date numai patru telefoane de la postul din Swampscott, ultimul 
fiind de acum şase minute, la New York... 

— Da, despre acela ştim, locotenente. Celelalte trei, te rog. 

— Două au fost date la dumneavoastră acasă, domnule 
Pinkus. Primul, aseară, la ora şase treizeci şi trei, iar celălalt azi- 
dimineaţă. 

— A, da, am căutat-o pe Shirley, soţia mea. Uitasem. 

— Am cunoscut-o cu toţii, domnule avocat şi pot să vă spun că 
e o mare doamnă. Atât de înaltă şi de graţioasă, domnule. 

— Inaltă? Nu, de fapt, e chiar scundă; coafura o mai înalţă, în 
fine, unde s-a dat al patrulea telefon, te rog? 

— La un număr netrecut în cartea de telefon, la ora şapte şi 
douăsprezece minute, azi-dimineaţă, la locuinţa lui Geoffrey 
Frazier... 

— Frazier? îl întrerupse involuntar Aaron. Extraordinar...! 

— Omul ăsta înseamnă multe lucruri, dacă pot să zic aşa, 
inclusiv o mare belea, scuzaţi expresia, domnule. 

— Sunt sigur că bunicul lui vorbeşte mult mai dur, locotenent 
Cafferty. 

— A, l-am auzit, domnule avocat! De câte ori îl băgăm pe 
individ la zdup, bătrânul ne întreabă dacă nu putem să-l mai 
ţinem câteva zile. 

— Mulţumesc foarte mult, locotenent, mi-ai fost de mare 
ajutor. 

— Cu plăcere, domnule. 

Aaron închise telefonul şi o privi curios pe Jennifer. 

— Cel puţin ştiu cum a găsit Sam banda; a folosit linia privată 
din biroul lui Sidney. Acolo am ascultat-o aseară. 

— Dar nu asta te-a şocat? E vorba despre cineva pe nume 
Frazier, nu-i aşa? 

— Exact. E unul dintre cei mai fermecători - aş spune chiar 
adorabili - bărbaţi pe care i-am întâlnit. O persoană extrem de 
simpatică, ai cărei părinţi au murit cu mulţi ani în urmă într-un 
accident de avion, când Frazier senior, beat fiind, a încercat să 
aterizeze cu hidroavionul său pe Grand Comiche din Monte Carlo. 
Geoffrey a fost coleg de clasă cu Sam. 

— Înseamnă că de aceea l-a sunat. 

— Mă îndoiesc. Sam nu detestă oamenii, nu-i stă în fire, zău, 
nici măcar pe Mackenzie Hawkins, după cum ai văzut. Dar îi 
dezaprobă, chiar din tot sufletul. 

— li dezaprobă - în ce sens şi de ce pe acest Frazier? 

— Fiindcă Geoffrey a exagerat şi şi-a irosit privilegiile. E un 
alcoolic inveterat, al cărui unic scop în viaţă e căutarea plăcerii şi 
evitarea durerii... lar Sam n-are nici un fel de înţelegere pentru 
el. 

— A avut azi - acum vreo zece minute, pe plajă. 

— Generalul are dreptate, trebuie să-l oprim! spuse Aaron, 
întorcându-se la telefon. 

— Cum? 

— Dacă am şti unde s-a dus cu barca, ar fi un punct de 
plecare. 

— Se putea duce oriunde. 

— Nu, nu tocmai, zise Aaron. Lucrurile s-au mai schimbat pe 
linia țărmului; Paza de coastă şi Escadra de intervenţie sunt tot 
timpul în alertă, nu numai din cauza „barcagiilor” necugetaţi, ci 
şi pentru supravegherea celor care introduc droguri, aduse de pe 
vase aflate în larg. Celor care au casc pe plajă li se cere să 
raporteze orice activitate care li se pare suspectă. 

— Poate că cineva a făcut-o deja, interveni Jennifer. Barca aia 
a ajuns până la țărm. 

— Da, dar Sam s-a suit în ca, n-a coborât nimeni. 

— Atunci avem simptomul de-ce-să-fie-amestecat? conchise 
Jennifer. 

— Exact. 

— Totuşi, de ce să nu sunăm la Paza de coastă? 

— Aş face-o imediat, dacă aş şti ce fel de barcă era - mărimea, 
forma, culoarea sau portul unde e ancorată. 

Pinkus puse mâna pe telefon, adăugind, în timp ce forma 
numărul: 

— Mi-am amintit, ceva, de fapt pe a/tcineva. 


Pe una dintre culmile depărtate ale Bostonului se află un petic 
de pământ izolat, în vârful lui Beacon Hill, numit Louisbourg 
Square, o aglomerare de case elegante, construite în anii 1840. 
Portul mic, îngrijit e străjuit la nord de o statuie a lui Columb, iar 
la sud de un monument înfăţişându-l pe Aristide cel Drept. Locul 
nu e propriu-zis izolat: corespondenţa se livrează, gunoiul se 

ridică, iar servitorii ajung acolo cum pot, fără să-şi parcheze 
jalnicele automobile printre numeroasele Rolls-Royce, Porsche şi 
orice alte noi mărci americane care satisfac gusturile moşierilor 
din Louisbourg. Aceşti moşieri sunt semi-democraţi - cu un d 
mic, probabil - de vreme ce e vorba despre un amestec de averi 
vechi, de primă generaţie şi de uncie recent dobândite. Sunt 
moştenitori, agenţi de bursă, avocaţi, câţiva preşedinţi de firme 
şi, mai ales un doctor, totodată un mare romancier american, pe 
care breasla medicilor ar vrea să-l vadă ajuns în comă. 

Telefonul sună în casa decorată cu gust a posesorului celei 
mai vechi averi din Boston, mai exact în reşedinţa lui R. Cookson 
Frazier. Sprintenul domn vârstnic, îmbrăcat cu un şort roşu 
îmbibat de sudoare, aruncă o minge de baschet exact în coşul de 
pe micul teren pe care şi-l construise la ultimul etaj ai casei. El se 
întoarse, mirat, la auzul zgomotului neaşteptat. Indecizia de 
moment încetă când îşi aminti, la al treilea apel, că menajera lui 
se dusese la piaţă. Ştergându-şi transpiraţia de pe frunte, se 
duse la telefonul din perete şi ridică receptorul. 

— Da, zise el, gâfâind uşor. 

— Domnul Frazier? 

— Ele. 

— Sunt Aaron Pinkus, domnule Frazier. Ne-am întâlnit de 
câteva ori, ultima dată la balul de binefacere de la Fogg Museum, 
cred. 

— Aşa e, Aaron, dar de ce „domnul Frazier”? Eşti aproape la 
fel de bătrân ca şi mine, iar eu cred că am fost amândoi de acord 
că n-ai arăta aşa dacă ai face mai mult sport. 

— Adevărat, adevărat, Cookson. Se pare că niciodată nu avem 
destul timp. 

— N-oi avea tu; o să fii, probabil, cel mai bogat om din cimitir. 

— Am renunţat de mult la asemenea ambiţii. 

— Ştiu asta, vreau doar să te stimulez, fiindcă asud ca un 
porc, o metaforă nereuşită - mi s-a spus că porcii nu asudă... Ce 
pot să fac pentru tine, bătrâne prieten? 

— Mă tem că e vorba despre nepotul tău... 

— Tu te temi? îl întrerupse Frazier. Eu sunt îngrozit! Ce mai e 
acum? 

Pinkus începu să-i povestească, dar, după mai puţin de opt 
secunde, când auzi de barca cu motor, bătrânul interveni, 
strigând triumfător: 

— Asta el L-am prins! 

— Poftim, Cookson? 

— Pot să-l bag la răcoare! 

— Ce...? 

— Legea nu-i permite să-şi conducă barca, sau maşina, sau 
motocicleta. Sau săniuţa. A fost declarat un pericol public pe 
pământ, pe mare şi pe zăpadă! 

— L-ai trimite la închisoare? 

— La închisoare? Doamne Sfinte, nu. Doar într-unul din locurile 
alea care pot să îndrepte băiatul! Avocaţii mei au aranjat deja 
totul. Dacă e prins că violează fie şi una din aceste interdicții, 
chiar fără lezarea sau prejudicierea altei părţi, instanţa îmi 
permite să iau propriile măsuri în calitate de tutore. 

— Vrei să-l trimiţi într-un sanatoriu? 

— Aş prefera alt termen, de pildă, „centru de reabilitare” sau 
cum i-o mai zice. 

— Dacă ai ajuns până într-acolo, înseamnă că te-a supărat 
tare. 

— Cu siguranţă, dar poate nu în sensul la care te gândeşti. 

II cunosc pe băiatul ăsta şi-l iubesc mult - Doamne, e ultimul 
descendent masculin al familiei Frazier! 

— Te înţeleg, Cookson. 

— Nu cred. Vezi tu, orice-ar fi el, no; l-am făcut aşa, familia 
noastră, aşa cum am făcut eu cu propriul meu fiu; eu sunt şi mai 
de condamnat, fiindcă am fost în preajma lui, în came şi oase. 
Dar, cum ziceam, îl cunosc, iar în spatele exteriorului ameţitor, 
plin de farmec, se află o minte, Aaron! Indărătul băiatului ăsta 
prea răsfăţat se află alt om, simt asta! 

— E o persoană foarte plăcută şi sigur că nu te pot contrazice. 

— Dar nici nu mă crezi, nu-i aşa? 

— Nu-l cunosc atât de bine, Cookson. 

— In schimb jurnaliştii şi oamenii de televiziune cred că-l 
cunosc. La fiecare belea în care intră, apar şi etichetele „Bogatul 
moştenitor - din nou beat mort”, sau „Playboy-ul din Boston - o 
ruşine pentru oraş”, etcetera. 

— Se pare că întâmplările au avut loc... 

— Sigur că au avut loc! De aceea vestea ta e cel mai grozav 
cadou pe care mi-l puteai oferi. Acum pot să-l iau sub control pe 
delincvent! 

— Cum? Barca lui e pe apă şi nu ştim unde se duce... 

— Spuneai că a ajuns la plaja de la Swampscott acum vreo 
douăzeci de minute... 

— Sau ceva mai puţin. 

— Ca să se întoarcă în portul unde îşi ţine ancorată barca îi 
trebuie cel puţin patruzeci, patruzeci şi cinci de minute... 

— Şi dacă nu se duce spre port? Dacă merge în altă parte? 

— La nord de Swampscott, cel mai apropiat doc de alimentare 
care admite străini e la Gloucester, iar bărcile alea cu motor 
consumă benzina la fel de repede ca şase arabi ce-şi beau ceaiul 
cu paiul dintr-o singură cană. Până la Gloucester face cam 
jumătate de oră. 

— Cunoşti toate treburile astea? 

— Am fost comandant al Escadrei de intervenţie din Boston, 
aşa că le cunosc. Dar pierdem timpul, Aaron! Trebuie să sun la 
escadră şi la prietenii noştri de la Paza de coastă. Ei o să-l 
găsească. g 

— Incă ceva, Cookson. In barcă se află şi un funcționar de-al 
meu, pe nume Devereaux, Samuel Devereaux şi e esențial să fie 
reținut de autorități pentru mine. 

— Afaceri proaste, nu? 

— Nu, nu proaste, doar pripite. Dar e vital ca el să fie reținut. 
O să-ți explic mai târziu. 

— Devereaux? Are vreo legătură cu Lansing Devereaux? 

— E fiul lui. 

— Un tip grozav, Lansing. A murit mult prea tânăr. Cert e că 
m-a ajutat în câteva investiții profitabile. 

— Spune-mi, Cookson. După ce-a murit, ai mai luat legătura cu 
văduva lui? 

— Puteam să fac altfel? £/ fusese creierul, cu adusesem doar 
nişte mărunţiş. Am transferat profiturile mele în contul ei. Cum 
ziceam, cine ar fi făcut altfel? 

— Se pare că există unii. 

— Lipitori blestemate... Trebuie să dau nişte telefoane, Aaron, 
dar dacă tot am vorbit, hai să cinăm împreună într-o scară. 

— Cu multă plăcere. 

— Şi cu adorabila ta soţie, Shelly - o femeie atât de delicată şi 
înaltă. 

— O cheamă Shirley şi, de fapt, nu e înaltă, e doar... nu 
contează. 

Cerul deveni dintr-o dată cenuşiu, iar norii întunecaţi se 
adunară direct proporţional cu furia oceanului. In largul apelor 
statului Massachusetts, Sam Devereaux se ţinea de balustrada 
din oţel a bărcii cu motor, întrebându-se ce demon îl îmboldise 
să-l sune pe Geoff Frazier, un om care îi displăcea profund... 

Mă rog, poate că „displăcea” era prea mult spus. Dintre cei 
care-l cunoşteau pe „Nebunul Frazie”, cum era numit uneori cu 
afecţiune, nici unuia nu putea să-i displacă cu adevărat, fiindcă 
„Zăpăcitul”, avea o inimă la fel de mare ca renta lui lunară, pe 
care nu şovăia să o dea oricui se afla într-o situaţie delicată. Pe 
Sam îl nelinişteau în acel moment manevrele nebuneşti ale lui 
Frazie, care îndrepta intenţionat barca zveltă, cu două motoare, 
spre valurile uriaşe. 

— Trebuie s-o fac, prietene! strigă el rânjind, cu şapca de 
căpitan, pusă pieziş. Bărcile astea înguste se pot întoarce cu 
burta-n sus dacă nu înfrunţi valurile frontal! 

— Adică ne-am putea scufunda? 

— De fapt, nu sunt sigur; nu s-a întâmplat niciodată! 

Un jet gigantic se revărsă peste parbrizul bărcii, udându-i pe 
cei doi. 

— Al naibii de amuzant, nu-i aşa prietene? 

— Geoff, eşti mahmur? 

— Poate o idee, bătrâne, dar nu contează! strigă Frazier. 
Băutura te face întotdeauna mai bun pe o furtună ca asta! lţi dă 
un ascendent asupra naturii, dacă mă-nţelegi... Mă auz;, Dewy? 

— Din nefericire, da, Frazie. 

— Nu-ţi face griji. Vijeliile astea se iscă brusc, dar uneori pot 
înceta la fel de rapid! 

— Cât durează? 

— Nu mai mult de o oră, strigă fericit Frazier. Singura noastră 
problemă e să găsim un bazin până atunci. 

— Un bazin? 

— Nu pot înainta până nu găsim un ungher liniştit, cum s-ar 
zice. 

— Vorbeşte eng/ezeşte! 

— Aşa am vorbit, prietene. Un golfuleţ în care apa şi vântul să 

fie mai potolite, dar sunt al naibii de puţine de-a lungul țărmului. 

— Mergi spre plajă! 

— Sunt multe stânci şi bancuri de nisip, iar chestiile astea nu 
prea le poţi evita pe vreme nasoală. 

— Vreme cum...? 

— Nu contează... 

— Fir-ar să fie, mergi spre plajă! E drum drept până acolo, nu 
se vede nici o stâncă, iar eu am lucruri importante de făcut! 

— Păi, stâncile şi bancurile nu sunt singurele impedimente, 
prietene, ţipă Frazier. Dacă acostezi pe o proprietate privată nu 
prea eşti binevenit şi pe dune sunt numai vile, cât vezi cu ochii. 

— Dar acum o jumătate de oră ai acostat la Swampscott! 

— Acolo plătesc pentru debarcader, deşi nu-l folosesc, aşa că 
nu deranjăm vecinii şi nu poluăm apa. In plus, toată lumea 
cunoaşte casa lui Bimbaum şi oricine citeşte paginile mondene 
ale ziarelor ştie că ăsta participă la licitaţii imobiliare la Londra. 
Am riscat, Devvy, da’ aici n-o fac - nu pe furtuna asta şi nu după 
cât am dat eu cu băţu-n baltă! 

— Cu băţu-n baltă...? 

— Nişte stupide violări ale traficului, bătrâne. Nu cât să-mi fac 
probleme, dar în orice coş există şi mere stricate, să ştii! 

— Ce mere? Ce coşuri? răcni Sam, în timp ce valurile înalte îl 
udară până la piele. 

— Escadra aia stupidă de intervenţie a bunicului - nişte 
turnători cu toţii, care mă urăsc fiindcă barca mea e mai rapidă 
decât a lor! 

— Despre ce dracu’ vorbeşti, Frazie? 

Barca fu săltată brusc şi lovită de un val uriaş, care îl făcu pe 
Devereaux să scape balustrada din mână; se prăbuşi pe punte, 
înhăţă mânerul capacului unei cabine şi trase de el, atât de tare, 
încât ajunse cu capul înăuntru. 

— Ajutor! ţipă el. Sunt prins în ceva! 

— Nu te aud, Devvy, dar nu-ţi face griji! Văd în faţă marcajele 
de la Gloucester. „Cu toată viteza înainte”, cum se spune. 

— Toată... mmfftt... mmfftt! 

— Fii ceva mai dar, Devvy! Nu te înţeleg pe vântul ăsta, dar ți- 
aş fi recunoscător dacă ai destupa o sticlă de Dom Perry pentru 
mine. E o cutie cu gheaţă în chesonul de la pupa, prietene!... 
Ridic-o pe punte şi învârte-o, aşa cum făceam cu fetele din 
Holyoke, îţi aminteşti? Prin mişcarea centrifugă se pierde doar 
jumătate din preţiosul lichid. Fizica de la dragul şi bătrânul 

Andover! Cel mai important lucru pe care l-am învăţat vreodată! 

— Mfftt... acum... uff! ţipă Sam, trăgându-şi capul din nişa de 
pe punte şi rămânând cu un colac de frânghie pe ţeastă. Vrei o 
sticlă de şampanie când ne aflăm în mijlocul unui uragan? Eşti 
bun de balamuc, Frazie, eşti complet ţicnit! 

— Hai, prietene, e doar o vijelie ceva mai tare, atâta tot. 

Zâmbăreţul căpitan, cu cozorocul şepcii lăsat pe urechea 
dreaptă, se întoarse şi-l privi pe pasagerul țintuit de punte, cu 
capul înfăşurat de frânghie. 

— O, zău, bătrâne, asta-i coroana ta de spini? răcni el, râzând. 

— Nu o să-ţi dau o sticlă de şampanie şi-ţi cer să mă duci pe 
țărm, că altfel, în calitate de om al legii, o să-ţi anulez brevetul 
de marinar pentru navigaţie incorectă pe timp de furtună! 

— La două sute de metri în larg? 

— Ştii la ce mă refer! 

In timp ce Devereaux se ridică în genunchi, alt val puternic se 
sparse de spatele lui, răsturnându-l pe punte. 

— Frazier! ţipă Sam, înhăţând iarăşi balustrada de oţel a 
copastiei. Nu-ţi pasă de nimic în afară de tine? 

— Sigur că îmi pasă. Imi pasă de vechii colegi care mă 
consideră încă prieten. Imi pasă de tine fiindcă m-ai chemat la 
nevoie! 

— Nu pot să neg asta, zise Devereaux, hotărându-se să 
deschidă cutia cu gheaţă de la pupa, gândindu-se că, la urma 
urmei, Frazier ar putea avea nevoie de acel „ascendent asupra 
naturii”. 

— Oho, oho! răcni căpitanul misiunii de salvare de la 
Swampscott. Avem o problemă, Devvy! 

— Care? 

— Unul dintre turnătorii din escadra aia stupidă de intervenţie 
ne-a observat! 

— Ce? 

__—O şsalupă a Pazei de coastă vine după noi, prietene! 
Intoarce-te la pupa şi uită-te! 

— Sfinte Sisoe! şopti Sam, văzând botul ascuţit al unei bărci 
de patrulare a Pazei de coastă, săltând peste valuri la câteva 
sute de metri în spatele lor. Apoi, printre rafalele de vânt, auzi 
sunetul unei sirene. 

— Incearcă să ne oprească? urlă el. 

— Să zicem aşa, prietene, oricum nu e un apel amical! 

— Dar eu nu pot fi oprit! ţipă Devereaux, destupând o sticlă şi 

rostogolind-o pe puntea umedă. Trebuie să ajung la autorităţi - la 
poliţie, FBI, The Boston Globe, la oricine! Trebuie să-l demasc pe 
unul dintre cei mai importanţi oameni din Washington care a 
făcut un lucru teribil! Trebuie s-o fac! Dacă Paza de coastă sau 
cineva din guvern îmi găseşte dovada, mă va opri! 

— Asta sună urât, prietene! strigă Frazier, acoperind şuierul 
vântului şi zgomotul apei, în timp ce lua sticla. Dar trebuie să-ţi 
pun o întrebare! Sper că nu ai la tine pilule sau pacheţele cu 
droguri, nu-i aşa? 

— lisuse, nu! 

— Trebuie să fiu sigur, Devvy, te rog să mă înţelegi! 

— Crede-mă, Frazie, ţipă Sam, încercând să acopere vuietul 
furtunii din New England. E vorba despre un om care elaborează 
politicile naţionale, care e considerat, după preşedinte, cel mai 
puternic tip din guvern! E un mincinos şi un infractor care 
angajează ucigaşi! Am totul în buzunar! 

— Confesiunea cuiva? 

— Nu, o bandă care confirmă întreaga conspirație! 

— Asta-i chiartare, nu? 

— Du-mă la țărm, Frazie! 

— Atunci îţi sugerez să te ţii bine, prietene! 

In următoarele minute, al căror număr Devereaux n-avea să-l 
ştie niciodată, urmară nişte alunecări, răsuciri şi scufundări în 
cercurile infernului dantesc. Nebunul Frazie deveni deodată un 
Ahab care, în loc să încerce să omoare bestia uriaşă, făcea pe 
dracu-n patru ca să-i evite fălcile imense. Asemeni unui demon 
venit din iad, zâmbăreţul Geoffrey Frazier, ducând din când în 
când la gură sticla de Dom Perignon, forţa maşinăria de sub el să 
i se supună şi învârtea mereu volanul în stânga şi-n dreapta, 
strecurându-se cu măiestrie şi îndepărtându-se treptat de 
valurile furioase ce-l înconjurau. 

Mai greu de manevrat, barca de patrulare din spate era cu 
siguranţă condusă de un ofiţer înfuriat al Pazei de coastă. 
Alăturându-se vaietului sirenei, se auzi ordinul, strigat în 
portavoce: Opreşte motoarele şi îndreaptă-te spre marcajul 
şapte, spre nord-vest! Repet, nebunule, marcajul şapte şi 
termină cu prostiile! 

— Nu ne puteam dori mai mult decât atât! ţipă căpitanul 
Frazie Nebunul spre pasagerul său înmărmurit. E un tip valabil! 

— Ce tot spu? strigă Sam. Or să urce la bord cu hangere, 
cuțite şi arme şi-or să ne captureze! 

— Pe mine, desigur, prietene, nu şi pe tine, dacă o să faci cum 
îţi spun. 

Frazier nu reduse viteza, dar schimbă cursul bărcii, până 
ajunse aproximativ pe direcţia nord-vest. 

— Acum ascultă-mă! N-am mai fost de ceva timp pe drumul 
ăsta, dar „marcajul şapte” mi-a împrospătat memoria. Cam la o 
sută cincizeci de metri spre stânga se află o zonă stâncoasă care 
iese din apă, un petic de uscat care opreşte vântul - cei care au 
bărci cu pânze se plâng adesea că e vorba despre vreo patru 
sute de metri de vânt mort. 

— Stânci? Vânt mort!... Pentru numele Domnului, Frazie, cu 
mă lupt pentru liniştea mea sufletească, pentru integritatea ţării 
mele! 

— Stai o clipă, bătrâne! strigă căpitanul, izbind sticla de 
şampanie de marginea tabloului de bord. Ai rupt dopul, prietene 
şi i s-a înfundat gâtul! 

După ce luă sticla de la gură, adăugă: 

— Acum e mai bine! Ce spuneai, prietene? 

— O, Doamne, eşti imposibi/! 

— Parc-am mai auzit asta... 

Vorbele lui Frazie fură întrerupte de o înălţare a tribordului, 
urmată de un jet de apă care-l izbi direct în faţă. 

— La naiba! Apa sărată n-a mers niciodată cu şampanie! 

— Frazie...! 

— A, da, ascultă, Devvy!... O să ajungem la marcajul şapte, 
unde o să reduc viteza în zona mai calmă - ăsta-i semnalul să te 
pregăteşti să abandonezi nava - cum s-ar zice. 

— Cum ar fi „om la apă”, cu marinarii ăia fascişti în spatele 
nostru, care pot pune mâna pe mine? 

— Am zis „să te pregăteşti”, nu să execuţi... 

— Pentru Dumnezeu, foloseşte alt cuvânt! 

— Când încetinesc te duci la tribord, dar stai sub copastie, 
apoi cu o să accelerez brusc şi o să fac un are larg spre tribord, 
aducându-te la patruzeci sau cincizeci de metri de plajă. Atunci o 
să sari în apă - valurile or să-ţi acopere poziţia - iar cu o să 
continuu urmărirea cu comandoul ăla naval! 

— Doamne Sfinte, Frazie! Ai face asta pentru mine? 

— Mi-ai cerut ajutorul, Devvy... 

— Sigur, ştiam că ai o barcă rapidă şi... şi... mă rog, m-am 
gândit că... 

— Că Frazie Nebunul ar putea fi omul tău, aşa cum e el? 

— Îmi pare rău, Geoff. Chiar nu ştiu ce să spun. 

— Nici o problemă, prietene, ne distrăm doar! 

— Ai putea avea o grămadă de necazuri, Geoff, iar cu nu m- 
am gândit la asta, zău că nu! 

— Sigur că nu. Eşti cea mai iritant de onestă persoană pe care 
am cunoscut-o! Nu te lăsa, Devvy, am pornit! 

Intrară în canalul îngust ce ducea la marcajul roşu cu numărul 
şapte, apoi barca în formă de săgeată încetini brusc în apele mai 
liniştite. Patrula Pazei de coastă se apropie la treizeci de metri de 
pupa. 

— Ascultă-mă cu atenție! se auzi glasul agitat din portavoce. 
Ai fost identificat drept Geoffrey Frazier şi pasagerul tău e un 
bărbat numit Samuel Devereaux. Amândoi sunteţi arestați. 
Opreşte-te. Trei dintre oamenii mei vor urca la bordul bărcii tale 
să preia controlul. 

— Geoff! strigă Sam Devereaux, întins pe puntea de la tribord. 
Zău că nu mă aşteptam să se întâmple asta... 

— Ah, taci din gură, bătrâne! In câteva clipe - imediat ce 
încetinesc ei viteza - o să pornesc motoarele şi-o să cotesc spre 
plajă. O să-ţi fac semn când o să ne apropiem suficient de mult şi 
atunci o să sari în apă. Ai înțeles? 

— Am înţeles şi n-o să uit asta niciodată! Mai mult, o să te 
apăr în instanţă cu toată experienţa juridică a firmei Aaron 
Pinkus Associates! 

— Asta-i foarte frumos din partea ta, prietene... în regulă, 
Devvy, am pornit! 

Puternica barcă porni cu atâta forţă încât botul i se ridică din 
apă ca o egretă care-şi ia zborul. Urletul motoarelor acoperi toate 
celelalte zgomote, iar ambarcaţiunea ieşi în viteză din mica zonă 
adăpostită, întorcându-se printre valurile înfuriate, dincolo de 
marcajul şapte. Apoi, ţinându-se de cuvânt, Frazier se îndreptă 
spre ţărmul înalt, stâncos, ridicând un val uriaş, la tribord, un 
perete compact de spumă şi apă, ce acoperea complet tot ce se 
petrecea în faţa sau în spatele lui - inclusiv o siluetă aplecată, 
rostogolindu-se pe o parte în apă, adică pe Sam Devereaux, 
încurajat de ultimele cuvinte ale căpitanului bărcii, răcnite în 
timp ce-şi flutura mâna. 

— Acum, prietene, ştiu că poţi s-o faci. Doar ai fost în echipa 
de înot a şcolii! 

— Nu, Frazie! Era echipa de tenis! N-am reuşit să intru în 
echipa de înot! 

— A, scuze... sări/ 

Lovit de valuri, Sam îşi vâri capul pe jumătate în apă, în vreme 
ce patrula Pazei de coastă viră la stânga în urmărirea fostului său 
coleg de clasă. Şeful patrulei zbieră în portavoce: 

— Poţi fugi, dar nu te poţi ascunde, beţiv nemernic! De data 
asta ti s-a infundat - rezistență la arestare, consum de alcool în 
timpul conducerii ambarcațiunii, primejduirea necugetată a vieții 
pasagerului tău, care e de asemenea arestat! Mamă, o să scot 
untul din tine! 

Deodată, uluindu-l şi mai mult pe Devereaux, care se legăna 
în apă gâfâind, se auzi sunetul unui megafon mult mai puternic - 
din barca lui Frazie. 

„„care e de asemenea arestat... un bărbat numit Samuel 
Devereaux, iar amândoi sunteţi arestați. 

Arestat? El era arestat? Auzise vag cuvintele în timp ce se 
sprijinea de punte, dar în starea de isterie în care se afla nu le 
înregistrase. Arestat! L-au spus pe nume! O, Doamne, sunt un 
evadat! || căutau pe el; întinseseră probabil o cursă! Asta 
însemna că Aaron, Jenny, Cyrus, Roman şi cei doi Desi fuseseră 
arestaţi - arestaţi şi torturați, obligaţi să mărturisească totul! lar 
Mac va fi, probabil, executat!... Şi pe Jenny, noua iubire a vieţii 
lui, o vor răni, sau o să-i facă cine ştie ce lucruri teribile. Pe 
nesăbuiţii de la Washington nu-i mai putea opri nimic! 

Ei bine, nu-l luaseră în calcul pe Samuel Lansing Devereaux, 
avocat de vază, răzbunătorul celor năpăstuiţi, spaima 
corupătorilor de pretutindeni! Fusese educat de un maestru - un 
maestru antediluvian - dar totuşi un maestru! Al minciunilor, al 
hoţiei şi al şiretlicurilor, al tuturor acelor calităţi remarcabile ce 
făcuseră din el Oşteanul Secolului! Sam ar fi folosit orice truc 
perfid, orice abjectă viclenie învățată de la Şoim pentru a face 
cunoscut adevărul şi a-şi elibera prietenii. Şi nu numai atât, ci şi 
pentru a-şi salva ţara din ghearele escrocilor vicleni şi a o aduce 
definitiv în viaţa sa pe splendida Sunrise Jennifer Aripă Roşie! 
Avea să-şi împlinească țelul cu o bandă înregistrată, înfăşurată 
bine într-o pungă de plastic pe care o găsise în bucătăria casei 
din Swampscott şi ascunsă în buzunarul său. 

Tuşind şi înghițind apă, Devereaux se luptă din răsputeri cu 
forţa curentului şi cu valurile mărunte, îndreptându-se către 
plajă. Trebuia să-şi pună în funcţiune partea inventivă a minţii şi, 
aşa cum Mac îi explicase adesea, să fie pregătit să emită 
instantaneu orice poveste care i-ar fi susţinut minciunile. Cum ar 

fi: „Vai ce bine că am ajuns pe pământ! Barca mea s-a 
răsturnat!” 


— Hei, alo, domnu'! strigă adolescenta ce venise în fugă din 
casă pentru a-l întâmpina la malul apei. Pot să jur că te bucuri c- 
ai ajuns aici, adică pe uscat. Ţi s-a răsturnat barca în furtună? 

— Da... aşa s-a întâmplat. Cam pe-acolo. 

— Nu păţeai aşa ceva dacă aveai o velă pătrată ca lumea. Ştii 
ceva, dacă foloseşti carburant, du-te la marcajul şapte. 

— Domnişoară, cu nu folosesc asemenea substanţe. 

— Cum? 

— Cum ţi-am spus, nu folosesc „carburant”, aşa cum îi zici. 

— „Carburant”? Te gândeşti la droguri? Nici prietenii mei nu 
folosesc! Eu mă refeream la carburant pentru motor. Ştii, 
motoarele şi scurgerile de ulei care poluează apa. 

— A, sigur! Sunt doar puţin dezorientat după cât am înotat. 

Sam se ridică şovăitor în picioare, verificând cu mâna dreaptă 
buzunarul pantalonului. Caseta ambalată era acolo. 

— Din întâmplare, sunt foarte grăbit... 

— Puteam să jur, îl întrerupse fata. Vrei să dai telefon la 
debarcader sau la Paza de coastă, ori poate la compania de 
asigurări. Poţi suna de la noi. 

— Nu eşti cam prea încrezătoare? întrebă Devereaux. Sunt un 
străin ud leoarcă, aflat pe plaja ta. 

— lar fratele meu mai mare e campion de lupte în New 
England. Uite că vine! 

— Da? 

Sam ridică ochii spre casă. Un haidamac tuns scurt, frumos, 
ale cărui braţe musculoase erau neobişnuit de lungi, cobora 
scările către plajă. 

— E un tânăr arătos. 

— A, sigur, toate fetele sunt nebune după el, da' să vezi când 
or afla! 

— Când or afla? 

Devereaux îşi zise că va afla vreun teribil secret de familie. 

— Unii oameni sunt diferiţi, draga mea, dar suntem cu toţii 
copiii Domnului, aşa cum spun profeţii. Fii mai îngăduitoare. 

— De ce? El vrea să se facă avocat! Asta-i o pacoste chiar aşa 
de mare? 

— Foarte mare, murmură Sam, în timp ce campionul de lupte 
din New England se apropie. 

— Scuze pentru deranj, zise Devereaux. Cariera mea - pardon, 
vela mea - n-a rezistat şi m-am răsturnat. 

— Probabil că ai schimbat-o forţat dintr-un bord în altul, zise 
amabil tânărul şi e la fel de probabil că e prima dumitale barcă. 

— De unde ştii? 

— E evident. Pantaloni lungi, cămaşă albastră, şosete negre şi 
un pantof maro din piele. 

Devereaux îşi privi picioarele. Luptătorul avea dreptate, avea 
un singur pantof. 

— Cred că a fost o prostie din partea mea, trebuia să-mi pun 
bascheţi. 

— Pantofi cu talpă antiderapantă, îl corectă fata. 

— Sigur, am uitat şi aia era prima mea barcă. 

— Cu pânze? întrebă tânărul. 

— Da, cu pânze - două, una mare şi una mai mică, în faţă. 

— Oho, făcu fata. Sigur era prima lui barcă, ce chestie! 

— Fii înţelegătoare, puştoaico. Oricine are o primă barcă. Uiţi 
că a trebuit să vin şi să te scot din prima ta barcă la marcajul 
trei? 

— Băi, urâtule. Mi-ai promis... 

— Las-o baltă... Vino înăuntru, domnule. Poţi să te usuci şi să 
dai telefon. 

— De fapt, sunt foarte grăbit... Sincer să fiu, trebuie să ajung 
la autorităţi cu o problemă urgentă, iar telefonul nu mă ajută. 
Trebuie să fiu personal acolo. 

— Eşti de la Biroul de narcotice? întrebă tânărul cu asprime. 
Cu siguranţă nu eşti navigator. 

— Nu, nu sunt de la narcotice. Sunt doar un om care deţine 
informaţii ce trebuie transmise urgent. 

— Ai vreo legitimaţie... 

— E nevoie? O să-ţi plătesc dacă mă duci unde trebuie să 
ajung. 

— Sigur că e nevoie de legitimaţie. Sunt în anul pregătitor la 
Facultatea de Drept din Tufts şi aici e vorba despre Procedurile 
iniţiale. Cine eşti? 

— Bine, bine! 

Sam căută în buzunarul de la spate al pantalonului şi reuşi să 
scoată portactul ud şi umflat. Era greu de crezut că plasa care-i 
fusese întinsă fusese făcută publică; ticăloşii ăia mizerabili din 
Washington erau prea prudenţi ca să procedeze aşa. 

— Asta-i permisul meu de conducere, zise el, extrăgând 

legitimaţia din plastic şi întinzându-i-o luptătorului. 

— Devereaux! strigă tânărul, Eşti Samuel Devereaux! 

— Deci s-a transmis? spuse Sam, cu respiraţia tăiată, 
încercând cu disperare să inventeze o poveste în stilul Şoimului. 
Atunci sunt nevoit să-ţi explic cealaltă versiune, iar dumneata 
trebuie să mă asculţi. 

— Nu ştiu nimic de vreo transmisie, domnule, dar o să ascult 
orice mi-ai spune! Dumneata eşti tipul care a dat de pământ cu 
judecătorii ăia corupți. Eşti o legendă - un fel de legendă nouă - 
pentru toţi cei care urmăm dreptul. Ai redactat învinuirile de 
abuz împotriva jigodiilor ălora de judecători de parcă ar fi fost 
texte clasice! Şi fiecare dosar s-a susţinut până la ultima 
acuzaţie! 

— Păi, eram cam iritat... 

— Surioară, adu maşina, îl întrerupse viitorul avocat, rânjind 
cu gura până la urechi. Când se întorc mama şi tata, spune-le că 
m-am dus să conduc un om care va fi cândva la Curtea Supremă. 

— Cred că la FBI ar fi cel mai bine, propuse repede Sam. Ştii 
unde e biroul local? 

— Este unul la Cape Ann. 

— Cât durează să ajungem acolo? 

— Nu mai mult de zece sau cincisprezece minute. 

— Să mergem! 

— Eşti sigur că nu vrei să intri în casă şi să iei nişte haine 
uscate? Tatăl meu e cam de talia dumitale. 

— Nu am timp. Chestiunile în discuţie sunt foarte importante, 
crede-mă! 

— Mamă, atunci s-o ştergem! Jeepul e în faţă. 

— Mare pacoste, zise puştoaica. 


— Aauuu! 

— Fii blagoslovit, zise Tadeusz Mikulski, agent special al 
Biroului Federal de Investigaţii, cu vocea lui seacă şi chipul sever. 

Adevărul era că, studiind persoana ciudată aflată în faţa 
biroului său - un bărbat cu un singur pantof, în stare de şoc şi cu 
hainele ude - agentul Mikulski îşi aminti că mai avea până la 
pensie doar opt luni, patru zile şi şase ore. 

— In regulă, domnule Devereaux, continuă el, coborându-şi 
privirea spre diversele documente de identificare udate care-i 
fuseseră prezentate de individ. S-o luăm de la capăt. 

— Numele e Devereaux, zise Sam. 

— Uite, domnule Devereaux, cu vorbesc engleză, polonă, rusă, 
lituaniană, cehă şi, n-o să-ţi vină să crezi, finlandeză, datorită 
influenţei estoniene asupra acestei limbi, dar franceza m-a ocolit 
întotdeauna. Poate că e o aversiune naturală; am petrecut cu 
soţia o săptămână la Paris, iar ca a cheltuit acolo cea mai mare 
parte a venitului meu anual... Acum putem relua? 

— Vrei să spui că nu cunoşti numele meu? 

— Sunt sigur că e o lacună, dar mă îndoiesc că dumneata ai 
auzit, de pildă, de Cazimir al Treilea, cunoscut şi drept Carol cel 
Mare, regele Poloniei în secolul paisprezece. 

— Eşti nebun? A fost unul dintre cei mai străluciți diplomaţi ai 
timpului său! Sora lui a ocupat tronul Ungariei, iar el a căpătat de 
la curtenii ei experienţa necesară pentru unificarea Poloniei. 
Tratatele lui cu Silezia şi Pomerania au fost modele de echilibru 
juridic. 

— Foarte bine, foarte bine! Atunci poate că am auzit numele 
dumitale sau l-am citit în ziare, e bine? 

— Nu asta am vrut să ştiu, agent Mikulski. 

Devereaux se aplecă spre interlocutorul său: 

— Eu vorbesc despre p/asă, şopti el. 

— Spectacolul ăla de televiziune? 

— Nu, pentru mine!... Trebuie să presupun că a fost întinsă de 
ticăloşii ăia de la Washington şi presupun că asociaţii mei au fost 
arestaţi - poate chiar torturați, ca să vorbească despre barca lui 
Frazie. Nu mă poţi aresta, Mikulski, trebuie să ascu/ți ce am de 
spus şi banda înregistrată care confirmă tot ce zic! 

— Nu mi-ai spus nimic până acum. Tot ce-ai făcut a fost să uzi 
podeaua şi să mă întrebi dacă în biroul meu sunt microfoane. 

— Asta fiindcă braţul acestei conspirații guvernamentale... e 
însuşi răul! Ei - el - nu se vor da în lături de la nimic! Au furat 
jumătate din Nebraska! 

— Nebraska? 

— Acum mai bine de o sută de ani! 

— O sută... nu-s prostii? 

— E tragic, Mikulski! Noi avem dovada, iar ei vor face totul ca 
să ne împiedice să ajungem mâine la Curtea Supremă, ca să 
prezentăm personae delectae! 

— A, da, asta era, zise agentul FBI, apăsând un buton de pe 
consola telefonică. Pregătiţi psihiatrul, zise el calm în interfon. 

— Nu! ţipă Sam, smulgând punga de plastic din buzunar. 
Ascultă asta! 

Agentul Mikulski luă punga, scoase banda şi o puse într-un 
magnetofon. Apoi îi dădu drumul; se auzi o erupție de paraziți, 
apoi stropi de apă împroşcară feţele celor doi bărbaţi, iar banda 
neagră sări explodând din aparat şi se împrăştie în cameră în 
fâşii mici. Tot ce se aflase pe bandă fusese şters. 

— Nu pot să cred! strigă Devereaux. Am potrivit linia galbenă 
şi cea albastră peste cea verde şi am închis punga! Reclamele 
alea sunt de rahat! 

— Poate că n-ai o vedere prea bună, zise Mikulski, deşi sunt de 
acord cu dumneata, nu poţi păstra un cârnat într-o drăcie din 
asta. 

— Totul era aici - totul! Generalul, secretarul de stat, toată 
conspirația! 

— Pentru a fura Nebraska? 

— Nu, asta a fost acum o sută doisprezece ani. Agenţii federali 
au dat foc băncii în care erau păstrate tratatele Wopotamilor. 

— Nu, eu, amice. Bunicii mei îngrăşau pământul cu baligă la 
Poznan pe-atunci... Wopa-cum ? 

— Alt general, a/ meu. A adunat totul din dosarele de arhivă. 

— Şi din dosarele dispărute, despre care ştia că sunt 
dispărute! 

— Arhive...? 

— Ale Biroului pentru Problemele Indienilor, fireşte. 

— A, fireşte. 

— Inţelegi, a reuşit să facă asta, fiindcă există a/t general, cu 
acelaşi nume ca al generalului chemat sub arme în mod eronat 
de către secretarul de stat. Acela s-a retras din armată, deoarece 
numele au fost inversate atunci când am formulat acuzaţia de 
trafic de droguri împotriva vărului său... 

— Apropo de chestia asta, îl întrerupse Mikulski. Ce marcă de 
ţigări fumezi? 

— Incerc să renunţ la tutun - şi dumneata ar trebui să faci 
asta... Oricum, a fost o mare greşeală, iar acest al doilea general 
a primit slujba la Problemele indienilor şi generalul meu, care e 
prieten cu el, a pătruns în arhivele sigilate şi a întocmit dosarul 
pe baza acestor documente. Totul e cât se poate de simplu... 

— Absolut, spuse Mikulski pe un ton neutru, dând încet din 
cap, cu ochii aţintiţi asupra lui Sam şi întinzând încet mâna spre 
butonul interfonului. 

— Vezi dumneata, tribul Wopotami ar putea, de fapt, să 
stăpânească tot teritoriul din Omaha şi din jurul său. 

— Desigur... Omaha. 

— CSA, agent Mikulski! Comandamentul Strategic Aerian! 
Conform legii, proprietatea ilegal uzurpată, care a fost reclamată 
de proprietarii de drept, este returnată celor păgubiţi cu toate 
îmbunătățirile sau construcţiile ulterioare făcute pe numita 
proprietate uzurpată. Asta-i esenţial. 

— Chiar esenţial, o, de-a dreptul esenţial. 

— Şi, deoarece anumite persoane corupte din guvern refuză 
să negocieze, intenţionează să elimine întreaga problemă 
înlăturându-i pe reclamanţii la Curtea Supremă care a recunoscut 
dosarul ca fiind argumentat şi care s-ar putea să dea o sentinţă 
favorabilă. 

— Ar putea face asta...? 

— E foarte posibil - greu de crezut, dar posibil. Ticăloşii ăia 
mizerabili din Washington au angajat pe un anume Goldfarb şi au 
trimis pe teren pe Cei Patru Mârşavi şi pe Cei Şase Sinucigaşi, ca 
să ne oprească! 

— Cineva pe nume Goldfarb...? murmură fascinat Mikulski, 
închizându-şi o clipă ochii trişti... Cei Patru Mârşavi şi Sinucidere 
- cum? 

— l-am trimis pe Cei Patru Mârşavi înapoi în saci din plastic. 

— l-aţi omorât? 

— Nu, Desi Amaz al doilea le-a amestecat somnifere în 
mâncare, iar sacii aveau găuri pentru aer. 

— Desi Amaz al...? 

Agentul special Mikulski se dădu bătut. 

— Acum ţi-e limpede, sau ar trebui să-ţi fie, că trebuie să ne 
mişcăm repede, ca să-l demascăm pe secretarul de stat şi pe toţi 
cei din jurul lui care vor să conteste prin violenţă drepturile 
fundamentale ale Wopotamilor! 

— Să-ţi spun ceva, domnule Devereaux, zise calm agentul FBI, 
apelând la suprafaţă resursele care-i mai rămăseseră. Ceea ce 
mi-e mie limpede e faptul că eşti un om tulburat, pe care eu n- 
am cum să-l ajut. Avem trei posibilităţi. Unu - pot să sun la 
spitalul din Gloucester şi să solicit o consultaţie psihiatrică; doi - 
pot să sun la prietenii noştri de la poliţie şi să le cer să te ţină în 
arest până când tot ce ţi s-a întâmplat o să-ţi dispară din 
memorie: trei - pot să uit că ai venit în biroul meu - şiroind de 
apă, încălţat cu un pantof şi udându-mi podeaua - şi să te las să 
pleci, încredinţat că imaginaţia dumitale te va conduce la 
prietenii care te pot ajuta. 

— Nu mă crezi! ţipă Sam. 

— De unde vrei să începi? De la Desi Amaz al doilea sau de la 
cineva numit Goldfarb? Sau cu sacii din plastic cu găuri pentru 
aer şi cu trei generali care n-ar sta nici două minute la Pentagon 
fără să fie vârâţi în cămăşi de forţă? 

— Tot ce ţi-am spus e adevărat! 

— Sunt sigur că pentru dumneata aşa e şi îţi doresc numai 
bine. Dacă vrei, o să-ţi chem un taxi. Ai suficienţi bani în portofel 
ca să ajungi la Rhode Island şi la alt birou FBI, din alt stat. 

— Eşti superficial în exercitarea obligaţiilor dumitale, agent 
Mikulski. 

— Soţia mea spune la fel când e vorba despre facturi. Ce pot 
să spun? Sunt un ratat. 

— Eşti un birocrat, căruia îi e teamă să-i înfrunte pe cei care 
nesocotesc legile ţării şi drepturile constituţionale! 

— Ascultă, îi ai pe Desi Amaz, pe Goldfarb ăla şi doi generali 
scrintiţi de partea dumitale. Pentru ce mai ai nevoie de mine? 

— Eşti o ruşine. 

— N-o să uit asta... Acum, dacă n-ai de gând să-mi ştergi 
podeaua şi să-mi cureţi biroul, ieşi dracului afară de-aici, da? Am 
o grămadă de treabă. Clasa întâi de gimnaziu de la şcoala din 
Cape Ann a organizat un marş spre primărie, cerând drepturi 
egale de vot. Amuzant, nu? 

— Nu e şi nu am nevoie de ajutorul dumitale pentru transport. 
Şoferul meu e întâmplător campion de lupte în New England! 

— Dacă vinzi bilete la meciuri, o să cumpăr şi cu unul, cu 
condiţia să pleci, zise agentul FBI, adunând lucrurile lui 
Devereaux şi întinzându-i-le. 

— N-o să uit asta, Mikulski, reluă discuţia Sam, ridicându-se cu 
toată demnitatea pe care i-o putea conferi un singur picior 
încălţat. Ca om al legii, intenţionez să înaintez un dosar la 
Departamentul de Justiţie. Neglijenţa dumitale în serviciu nu 
poate fi tolerată. 

— S-o faci, amice, numai să scrii numele corect, bine? Adică n- 
am vrea să iasă vreo încurcătură ca aia pe care ai făcut-o cu 
generalii ăia doi, nu-i aşa? Sunt mulţi Mikulski pe-aici. 

— Crezi că sunt nebun, nu-i aşa? 

— Asta hotărăsc doctorii, nu eu, dar, sincer să fiu, înclin să 
cred. 

— O să vezi! zise Sam Răzbunătorul, întorcându-se şi mergând 
şchiopătând spre uşă. O să auzi de mine! adăugă el, ieşind în hol 

şi trântind uşa în urma lui. 

Din nefericire, agentul special Mikulski auzi de Sam exact la 
trei minute şi douăzeci şi una de secunde de la plecarea 
acestuia. In timp ce agentul dădea pe gât a patra duşcă de 
Maalox, fu sunat pe linia specială; el apăsă butonul şi ridică 
receptorul. 

— Mikulski, FBI. 

— Hei, Teddy, sunt Gerard de la bază, zise comandantul 
secţiei numărul zece a Pazei de coastă din districtul 
Massachusetts. 

— Ce pot face pentru tine, marinarule? 

— Am sunat să te întreb dacă ştii ceva despre alarma în cazul 
Frazier-Devereaux. 

— Ce...? întrebă agentul special, Devereaux ai spus? 

— Da, l-am prins pe scrântitul ăla de Frazier, dar nu şi pe 
Devereaux, iar Frazier nu ne-a zis nimic. Rânjea ca un tâmpit şi 
dădea telefoane. 

— „Nu ne-a zis”? „Stătea”?... Timpul trecut? 

— E o nebunie, Teddy. A trebuit să-l lăsăm să plece. Nu 
înţelegem la ce a servit toată alarma aia stupidă. Aproape că am 
ars un motor, trei oameni au eşuat pe țărm şi am distrus cinci 
geamanduri pe care va trebui să le plătim şi toate astea pentru 
nimic! Devereaux a dispărut şi nici măcar nu ştim de ce era 
căutat. Credeam că voi, federalii, ne puteţi pune în temă. 

— Nici măcar n-am fost anunţaţi de alarmă, zise Mikulski 
neajutorat. Spune-mi ce s-a întâmplat, Gere. 

Comandantul Gerard îi povesti, iar agentul special se albi la 
faţă şi întinse mâna după Maalox. 

— Ticălosul ăla de Devereaux tocmai a plecat de-aici acum 
câteva minute. E un ţăcănit în libertate! Ce dracu’ era să fac? 

— Dacă n-ai fost alertat, Teddy, n-aveai ce să faci. Noi am 
transmis prin telex raportul nostru; asta-i tot ce-am putut face... 
Stai aşa, tocmai am primit o notă. Un tânăr, Cafferty, de la poliţia 
din Boston e la telefon. Il cunoşti? 

— N-am auzit de el. 

— Stai puţin. De la poliţia din Boston a plecat blestemata aia 
de alarmă! Am să-i trag un perdaf nemernicului ăstuia de-o să 
mă ţină minte toată viaţa! Vorbim mai târziu, Teddy. 

— Opt luni, patru zile şi cinci ore şi jumătate, mormăi Mikulski, 
trăgând sertarul de sus şi privind calendarul pe care marcase 
zilele rămase până la pensie. 

Campionul de lupte din New England intră cu Jeepul pe aleea 
casei lui Bimbaum din Swampscott. 

— Am ajuns, domnule Devereaux. Am văzut locul ăsta de pe 
apă, dar niciodată de pe uscat. E o casă grozavă, nu? 

— Te-aş invita înăuntru, stăruie, dar conversaţia o să fie cam 
dură şi strict confidențială. 

— Cred şi eu! Aterizezi pe plaja noastră, pe urmă la FBI, pe 
urmă aici - oho. Dar nu mă înţelege greşit, domnule, nu era nici 
o aluzie, sincer. O s-o şterg repede, iar dacă mă întreabă cineva 
neoficial, nu te-am văzut niciodată. 

— Bine spus - neoficial. Totuşi, insist să-ţi plătesc. 

— Nici gând, domnule Devereaux, a fost o onoare pentru 
mine. Dar, dacă nu vă supăraţi, mi-am permis să-mi scriu numele 
pe o hârtie, în caz că - peste vreo doi ani - aţi putea să vă 
gândiţi la mine pentru un post de funcţionar. Fără avantaje 
deosebite, n-aş vrea aşa ceva. 

— Nu, nu cred că ai vrea, stăruie, zise Sam, luând hârtia şi 
uitându-se în ochii limpezi, serioşi ai studentului. Dar dacă eu 
vreau să ţi le acord, n-ai ce face. 

— Imi pare rău, domnule, dar trebuie să fiu suficient de bun. 
Asta se învaţă la antrenamentele de forţă. 

— Hai să zicem aşa. Nu va trebui să ne cauţi tu, o să te găsim 
noi... Mulţumesc, stăruie. 

— Noroc, domnule! 

Devereaux sări din maşină şi aceasta demară dispărând pe 
poartă. Sam privi impozanta intrare din cărămidă a casei lui 
Bimbaum, trase adânc aer în piept şi porni şchiopătând spre 
intrare, pe aleea cu dale de piatră. Lucrurile ar fi fost cu mult mai 
simple dacă ar fi avut amândoi pantofii, se gândi el în timp ce 
apăsa bulonul soneriei. 

— Al naibii să fiu! răcni Cyrus, mercenarul-chimist negru, 
deschizând uşa. Nu ştiu dacă să te îmbrăţişez sau să te bat măr, 
dar intră dracului înăuntru, Sam! 

Devereaux îşi târî timid picioarele în hol, hainele ude, părul 
încâlcit şi lipsa pantofului fiind remarcate de toţi. Aceşti „toţi” 
erau Cyrus, Aaron Pinkus... şi iubirea lui eternă, Jennifer Aripă 

Roşie, care stătea într-un colţ îndepărtat al camerei şi-l privea 
fix. Ce se desluşea în ochii ei atenţi - furie? Nu putea spune. 

— Sammy, am auzit totul! strigă Aaron, care ridica rareori 
tonul, sculându-se de pe canapea şi alergând sprinten pentru a-şi 
întâmpina angajatul. Slavă lui Abraham, eşti teafăr! 

— N-a fost prea greu, zise Devereaux. O fi Frazie nebun, dar 
ştie cu siguranţă cum să conducă o barcă şi pe urmă a fost şi 
puştiul ăsta, care e campion de lupte în New England... 

— Ştim prin ce-ai trecut, Sammy, exclamă Pinkus. Un 
asemenea curaj, un tupeu de-a dreptul fantastic... şi totul fiindcă 
ai acţionat îndemnai de un principiu. 

— A fost o prostie, Devereaux, spuse Cyrus, dar ai curaj, 
omule, cu asta sunt de acord. 

— Unde-i mama? întrebă Răzbunătorul, evitând ochii lui Jenny. 

— S-a întors cu Erin la Weston, răspunse Aaron. Se pare că 
verişoara Cora a căzut pe nişte ceainice. 

— lar Desi-Unu şi Doi patrulează pe plajă cu Roman Z., adăugă 
Cyrus. 

— Au lăsat să treacă Jeepul starului - maşina în care eram eu, 
zise Sam pe un ton dezaprobator. 

— Nu tocmai, îl contrazise mercenarul. De ce crezi că eram la 
uşă? Desi-Unu a transmis prin radio că /oco înalt s-a întors. 

— El a ştiut întotdeauna cum să folosească cuvintele, zise 
Devereaux, întorcând încet capul şi privind-o pe Jenny. Bună, 
spuse el precaut. 

Ce urmă fu asemenea unui dans filmat cu încetinitorul, în 
vreme ce Aaron Pinkus şi Cyrus M. Se depărtară cu tact de pe 
linia de contact. Cu faţa scăldată în lacrimi, Sunrise Jennifer Aripă 
Roşie traversă holul, iar Sam cobori cu curaj, deşi ezitant, 
treptele de marmură spre camera de zi. Apoi rămase pe loc, iar 
ca îi sări în braţe; se sărutară, într-o pornire pătimaşă, plină de 
încântare. 

— Sam, strigă ea, strângându-l cu violenţă. O, Sam, Sam, 
Sam! A fost din nou ca în Elveţia, nu-i aşa? Mâc mi-a spus! Ai 
făcut ce ai făcut fiindcă ştiai că aşa e corect. Era lucrul legal şi 
moral care trebuia făcut! Să sari dintr-o barcă şi să înoţi kilometri 
întregi pe furtună pentru a îndrepta răul! Q, Doamne, cât te 
iubesc! 

— Mă rog, n-au fost prea mulţi kilometri, poate patru sau 
cinci... 

— Dar ai făcut-o! Sunt aşa de mândră! 

— A fost o nimica toată. 

— A fost totul! 

— Am dat greş. Banda s-a stricat. 

— Dar tu nu, iubitule, tu nu! 

Deodată se auzi o explozie de paraziți şi o voce hispanică 
ţipând în staţia de radio a lui Cyrus. 

— Hei, omu'! O mare /imosino goneşte spre casă! Vrei s-o fac 
să dispară? 

— Nu încă, Desi! ordonă mercenarul. Acoperă uşa; iar tu, 
Roman, vino în faţă, cu armele pregătite! 

Câteva clipe mai târziu, glasul central-european al lui Roman 
Z. Se făcu auzit. 

— le doar un bătrân cu păr alb care merge spre uşă. Şoferu' 
lui ic înăuntru şi ascultă la radio. Muzică nasoală. 

— Stai acolo, ordonă Cyrus, scoţându-şi arma din toc. Dacă 
trebuie să trag, te apropii. 

— Nu-i problemă. Bătrânu' n-are buzunare sau armă. 

— Afară. Fii pregătit! 

— Pregătit cum...? 

— Afară! 

— Ce? 

Se auzi soneria, iar Cyrus îi îndepărtă pe Pinkus, Jenny şi 
Devereaux de orice traiectorie posibilă a gloanţelor. Deschise 
uşa brusc şi se trezi în faţa unui domn vârstnic, zvelt şi înalt. 

— Presupun că eşti majordomul, spuse R. Cookson Frazier, 
neliniştea sa nealterându-i cu nimic politeţea. Trebuie să-l văd 
imediat pe patronul dumitale, e o chestiune de maximă urgenţă. 

— Cookson! strigă Aaron Pinkus, ieşind de după draperia unei 
ferestre dinspre plajă. Ce cauţi aici? 

— E incredibil, Aaron, absolut incredibil, zise Frazier, ţinând 
strâns în mână o hârtie şi coborând în grabă treptele de 
marmură. Tu şi cu mine şi întregul Boston am fost fraieriţi, 
prietene, prinşi în p/asă cu totul! 

— Cum se traduce asta în engleză, Cookson? 

— Aici, uite! 

Deodată, dintr-un colţ umbrit al încăperii apărură figurile 
zăpăcite ale lui Sam şi Jennifer. 

— Cine dracu’ sunt ef? ţipă Frazier. 

— Tânărul cu un pantof şi hainele în dezordine e Samuel 
Devereaux, Cookson... 

— A, tu eşti băiatul lui Lansing. Un om grozav, tatăl tău. Mare 

păcat că s-a stins aşa devreme. 

— lar prietena noastră e Jennifer, Jennifer Aripă Roşie... 
Cookson Frazier. 

— Frumos ten, copila mea. Caraibe, fără îndoială. Am o casă în 
Barbados - aşa cred. Tu şi fiul lui Lansing trebuie să vă duceţi 
acolo să vă distraţi - eu n-am mai fost de ani de zile. 

— Ce-i aşa de incredibil, Cookson? întrebă Aaron. 

— Cum ziceam, asta... uite! 

Bătrânul domn întinse hârtia pe care o ţinea în mână. 

— Asta a venit la mine acasă pe fax; am o linie care nu poate 
fi interceptată, confirmată de Washington - stai o clipă, bătrâne, 
toţi cei prezenţi sunt de încredere? 

— Pe cuvântul meu, Cookson. Şi ce scrie acolo? 

— Citeşte tu. Eu sunt încă şocat. 

Aaron luă hârtia subţire de fax, o parcurse rapid, apoi se lăsă 
să cadă în cel mai apropiat fotoliu. 

— E peste puterea mea de înţelegere, zise el. 

— Ce este? întrebă Devereaux, cu braţul aşezat protector pe 
umerii lui Jennifer. 

— Scrie aşa, citez: „Acest comunicat este ultrasecret şi trebuie 
distrus după lectură, iar conţinutul său cunoscut numai de cele 
mai înalte autorităţi. Geoffrey C. Frazier, nume de cod Beţivul, 
este un agent sub acoperire extrem de eficient, decorat de mai 
multe ori de către guvernul federal. Procedaţi în conformitate cu 
instrucţiunile pentru asigurarea maximei acoperiri, credibilităţi şi 
siguranţe a ofițerului Frazier”... E semnat de directorul Agenţiei 
pentru Controlul Narcoticelor. Pe cuvânt! 

— Băiatul e dat naibii! strigă Cookson Frazier, prăbuşindu-se 
într-un fotoliu lângă Aaron. Ce Dumnezeu trebuie să fac eu? 

— Mai întâi, aş zice că ar trebui să te simţi foarte mândru şi în 
acelaşi timp uşurat. Chiar tu spuneai că nepotul tău nu e ceea ce 
pare. În loc să fie un pierde-vară, e un profesionist de succes şi 
foarte apreciat. 

— Da, bătrâne, însă singura cale de a avea succes, fără să fie 
ucis, e să continue să facă familia de râs! 

— Nu m-am gândit la asta, zise Pinkus încruntându-se şi dând 
din cap aprobator. Totuşi, într-o bună zi, adevărul va ieşi la 
lumină, iar familia Frazier va fi copleşită de laude. 

— Dacă va veni acea zi, Aaron, cel din urmă Frazier din Boston 
va trebui să se îmbarce pentru Hackensack sau Tierra del Fuego, 
cu numele schimbat. Va fi un om marcat! 

— Nici la asta nu m-am gândit. 

— Protecţie, spuse Cyrus coborând treptele, iar protecţia 
maximă poate fi cumpărată, domnule Frazier. 

— A, iartă-mă, Cookson, acesta e... colonelul Cyrus, expert în 
probleme de securitate. 

— Doamne Sfinte, iartă-mă, colonele! Am spus o stupizenie la 
uşă. Imi cer scuze. 

— Nu-i nimic. In această zonă, e o eroare uşor de înţeles. 
Totuşi, nu sunt chiar colonel. 

— Poftim? 

— Ceea ce vrea să spună, strigă Sam, sfredelindu-l cu privirea 
pe mercenar, este că s-a retras din armată. Nu mai face parte 
din armată, asta e. 

— A, înţeleg, zise Frazier, întorcându-se către uluitul Cyrus. 
Păi, desigur, experienţa dumitale în probleme de securitate te 
ajută mult. Aaron îi angajează numai pe cei mai buni. De fapt, 
deşi s-ar putea să fie o chestiune minoră pentru dumneata, am 
acasă un sistem de alarmă care mă scoate din minţi. Porneşte 
tot timpul. 

— Ori nu sunt curățate legăturile, ori se fac suprapuneri pe 
circuit, spuse Cyrus cu nonşalanţă, încruntându-se la Devereaux. 
Sună la serviciul de întreţinere şi spune-le să verifice punctele de 
legătură. 

— Zău? Doar atât? 

— Se întâmplă frecvent la sistemele din locuinţe, replică 
mercenarul, încercând să înţeleagă semnele pe care i le făcea 
Sam. Chiar şi căderile temporare de tensiune pot avaria aceste 
circuite. 

— Sunt sigur că şi colonelul va dori să arunce o privire, nu-i; 
aşa, colonele? zise Devereaux, înteţindu-şi semnele făcute în 
spatele lui Cookson Frazier. 

— După ce voi rezolva problemele privind securitatea 
domnului Pinkus... desigur, răspunse ezitant mercenarul-chimist, 
cu totul zăpăcit. Poate săptămână viitoare. 

— Bun băiat! exclamă Frazier, lovind cu palma braţul fotoliului 
şi revenind apoi la dilema lui. Nu pot să uit povestea cu nepotul 
meu. E pur şi simplu incredibil. 

— De ce îmi amintesc oare de imaginea lui Frazie Nebunul 
clipind din ochi, cu şapca de căpitan pe ureche şi bând dintr-o 
sticlă de şampanie, plină probabil cu sifon? zise Sam. N-am mai 
văzut pe cineva conducând aşa, nici măcar în filme. 

Telefonul sună şi colonelul Cyrus, aflat lângă masa albă, ridică 
receptorul. 

— Da, spuse încet mercenarul. 

— li dăm drumul, soldat, se auzi vocea lui Mackenzie Hawkins 
de la New York. Am exclus Planul A - e prea riscant acum - 
pornim cu Planul B, aşa cum am discutat acum o oră. Ceva veşti 
de la locotenentul Devereaux? 

— E aici, generale, spuse încet Cyrus, protejând receptorul cu 
mâna, deoarece ceilalţi comentau cu entuziasm aventurile lui 
Sam cu agentul secret Geoffrey Frazier. A sosit acum câteva 
minute, într-o stare jalnică. Vrei să vorbeşti cu el? 

— Iisuse. Nu! Ştiu în ce fază e acum; cu îi zic lepurele Justiţiar. 
Care-s pagubele? 

— Nu se poate spune nimic; nimeni nu l-a crezut. Se pare că 
banda a fost distrusă. 

— Slavă lui Hannibal, ştiam că o să apară. Deci nu i-ai 
dezvăluit încă nici unul din planuri? 

— Nu le-am dezvăluit nimănui; nu e momentul. Domnul Pinkus 
a ţinut legătura cu poliţia din Boston din clipa în care Paza de 
coastă a transmis că a observat barca în care se afla Sam. 

— O barcă? Paza de coastă? 

— Presupunem că a fost o urmărire teribilă; înfăţişarea 
locotenentului dumitale o confirmă - haine ude, un singur pantof 
şi restul. 

— Ca în Elveţia, fir-ar să fie! 

— Am presupus şi asta, de fapt a făcut-o prietena lui. Stă 
lângă el, de parcă ar fi Jonny-care-a-venit-acasă-într-un-picior, 
poate din cauză că are doar un pantof. 

— Bun! Lucrează cu fata când o să explici planul, colonele. Ea 
o să-l convingă, cu condiţia s-o convingi tu pe ea. Il ştiu pe 
băiatul ăsta când e în călduri, mi-au povestit nevestele mele. 

— Nu prea înţeleg, generale. 

— Nu e important. Nu uita că duşmanii noştri sunt disperaţi, 
iar singurul mod de a ne scurtcircuita e să ne împiedice să 
ajungem la Curtea Supremă. Atunci Sam se va putea sui în 
amvonul lui să spună ce vrea, să demaşte pe cine vrea, să ţipe 
cât i-o plăcea. Dar numai atunci, colonele. Aia îşi protejează 
teritoriul şi or să-l arunce dincolo de şoseaua de centură fie şi 
pentru că face prea mult zgomot. 

— De vreme ce pot garanta personal pentru reacţia de la 
Washington, n-o să fie greu de convins, zise Cyrus. Dar cum de- 

au ajuns la planul B? Îmi amintesc că fusesem amândoi de acord 
că e perfect realizabil. 

— Nu ştiu cine e legătura din interior, dar informatorul meu, 
cel de care ţi-am vorbit... 

— Mahărul din guvern despre care toată lumea crede că e 
mort, îl întrerupse mercenarul. 

— Ala e şi îţi spun că vrea răzbunare. Apropo, mi-a dat de 
înţeles al naibii de limpede că ne aşteaptă un final cu prejudicii 
maxime - cu adevărat maxime, colonele. 

— Doamne, ar fi în stare să meargă până acolo? 

— N-au de ales, soldat. Prin fuziuni şi răscumpărări fabuloase, 
gaşca asta deţine şaptezeci de procente din industria de apărare 
şi are atâtea miliarde datorii încât ar trebui declanşat al treilea 
război mondial, ceea ce nu se va întâmpla. 

— Cum îţi explici strategia lor, generale? 

— Nu mi-o explic, o ştiu! Au angajat toate scursorile 
pământului ca să ne oprească: ucigaşi fanatici, echipe ale morţii 
plătite, poate şi mercenari ca dumneata, în căutare de parale. 

— Trăim într-o economie de piaţă, spuse Cyrus în şoaptă, 
privind spre Aaron, Jenny şi Sam, care, la rândul lor, se uitau la 
el. Şi sunt multe probleme economice în joc... Nu mai pot vorbi. 
Ţi-a spus cumva presupus-decedatul dumitale informator când şi 
cum vor acţiona indivizii ăia periculoşi? 

— Vor fi peste tot! In mulţime, printre gardienii de la Curte, 
până şi în anticamere. 

— Asta-i o veste proastă, generale. 

— Planul B creează diversiunea de care avem nevoie, 
colonele. Nimănui nu-i convine, mai cu seamă Wopotamilor, dar 
îl punem în aplicare. Toţi sunt pregătiţi să-şi execute sarcinile. 

— Ce zice ţicnitul ăla de Sutton despre toate astea? întrebă 
Cyrus. Ticălosul ăla nu e preferatul meu, dar te asigur că-i un 
actor grozav. 

— Susţine că o să facă cel mai mare rol al vieţii lui! 

— Dacă trăieşte să citească cronicile... Termin şi închid, 
generale, ne vedem mâine dimineaţă. 

— Ce fac cei doi Desi şi Roman Z.? întrebă deodată Hawkins. 
Ocupat cu afacerea mea cu Cei Şase Sinucigaşi, nu-i indusesem 
în scenariu. 

— Dacă-ţi închipui că cu i-am omis, ar trebui să te duci să 
cureţi closete, generale. 

— Imi place răspunsul tău, colonele. 

— Am terminat. 


Profund şocat, R. Cookson Frazier se întoarse cu limuzina sa la 
Louisburg Square, în timp ce la casa de pe plajă, un sextet 
buimăcit privea spre Cyrus, care stătea în faţa mesei albe. 
Jennifer Aripă Roşie se afla între Aaron Pinkus şi Sam Devereaux, 
pe canapea, iar Desi-Unu şi Doi stăteau în spatele lor, flancându-l 
pe noul lor prieten, Roman Z. Toţi erau cu gura căscată şi cu 
ochii aţintiţi spre colonelul înălţat în grad pe câmpul de luptă. 

— Pentru toată lumea, ăsta e planul, spuse impunătorul 
mercenar negru; vorbesc şi în numele generalului dacă cineva 
dintre voi vrea să se retragă, poate s-o facă. Totuşi, trebuie să vă 
spun, ca un om trecut prin multe strategii de infiltrare, că acel 
cineva nu va găsi nimic mai bun. Generalul Hawkins n-a devenit 
o legendă datorită relatărilor de presă - el ştie ce face şi e al 
naibii de bun. 

— Hei, cum zice doamna Erin, vorbeşte tare bine pentru un 
frate negru, este, Desi-Unu? 

— Tacă-ţi fleanca, Desi-Doi. 

— Mulţumesc pentru apreciere, Desi. 

— Vezi ce-am vrut să zic? 

— Dacă-mi daţi voie, spuse Aaron Pinkus, aplecându-se puţin 
în faţă, această şaradă complexă, oricât de ingenioasă ar fi, mi 
se pare... ei bine, prea complicată, prea teatrală, cum s-ar 
spune. Chiar e necesară? 

— Pentru a răspunde întrebărilor dumitale, îţi voi spune că 
scenele complicate sunt cea mai bună diversiune. 

— Inţelegem asta, Cyrus, zise Jennifer, strângând mâna lui 
Devereaux. Dar, aşa cum spunea domnul Pinkus, chiar e 
necesar? Cred că ideea lui Sam de a cobori pur şi simplu din 
avion şi de a lua un taxi către Curtea Supremă - fără limuzină, 
fără să atragem atenţia - va merge. 

— In împrejurări obişnuite, da, dar acestea nu sunt împrejurări 
obişnuite. Aveţi duşmani puternici şi foarte capabili. Foarte 
capabili, de genul celor pe care prietenul tău Sam vrea să-i 
elimine din guvern, chiar cu riscul vieţii lui, aşa cum am văzut cu 
toţii astăzi. 

— El a fost minunat! strigă Jennifer, apăsându-şi buzele pe 
obrazul lui Devereaux. Să înoate atâţia kilometri pe furtună... 

— N-a fost mare lucru, zise Sam. Şase ori şapte, poate opt... 
Dacă te înţeleg bine, Cyrus, susţii că această „diversiune”, cum o 

numeşti, e necesară deoarece duşmanii noştri foarte capabili 
intenţionează să ne intercepteze înainte de a intra în clădire, aşa 
e? 

— În esenţă, da. 

— In esenţă? Ce altceva mai e? 

— Ramificaţii, răspunse laconic mercenarul. 

— N-o să pretind că înţeleg asta, dar dacă avem motive să 
credem că există o ameninţare, putem solicita protecţia poliţiei. 
Ce altceva ne-ar mai trebui? 

— Un element sau două, nemenţionate încă. 

— Ce? 

— Uite, voi trei sunteţi avocaţi, eu nu sunt, iar Washington nu 
e Boston, unde varza cu came de vită a domnului Pinkus are un 
efect pozitiv asupra poliţiei. In capitală, dacă ceri protecţia 
hainelor albastre, e bine să ai un motiv întemeiat. Ce dracu’, tipii 
ăia nu se descurcă nici cu problemele lor. 

— lar „motivul întemeiat” presupune menţionarea unor 
persoane foarte sus-puse, interveni Jenny şi chiar dacă am avea 
o copie a benzii, n-am îndrăzni s-o aducem ca probă. 

— De ce nu? exclamă Devereaux înfuriat. Sunt sătul până 
peste cap să mă tot învârt în jurul cozii! Indatoririle publice au 
fost violate, legile încălcate - de ce dracu ' nu? 

— Labele pisicii au fost create pentru un anume scop, Sam, 
zise Pinkus. 

— A, asta-mi mai /ipsea. Patronul meu, profetul punjab din 
Himalaya! N-ai vrea să cobori de pe munte şi să explici asta, 
Aaron? 

— Eşti iritat, dragul meu... 

— Spune-mi ceva ce nu ştiu!... Poate că erau cincisprezece 
kilometri, iar furtuna aia era aproape un uragan - să zicem de 
puterea nouăzeci şi nouă, sau cum i-o spune. 

— Încerc să-ţi explic, zise Pinkus liniştit, privindu-l cu ochi 
strălucitori pe Devereaux, că o apropiere calmă pentru a prinde 
vânatul e mai eficientă decât declanşarea alarmei. 

— Eu o să pun altfel problema, adăugă Cyrus. Nici o secţie de 
poliţie din Washington - fie că aveţi sau nu banda - n-o să se 
lege de o persoană ca secretarul de stat. 

— Dar e la balamuc! 

— Cel mai bun motiv pentru Departamentul de Stat să 
păstreze neutralitatea, spuse mercenarul-chimist. Crede-mă, ştiu 
ce vorbesc. 

— Toţi sunt corupți! răcni Sam. 

— Doar câţiva, preciză Jennifer. Cei mai mulţi sunt birocraţi, 
conştiincioşi, suprasolicitaţi şi prost plătiţi - birocraţi în cel mai 
bun sens al cuvântului, bărbaţi şi femei dându-şi toată silinţa să 
rezolve problemele nenumăratelor departamente, create de 
politicienii în căutare de voturi. Nu e uşor, iubitule. 

Devereaux îşi retrase mâna din cea a lui Aripă Roşie, o duse la 
frunte şi se lăsă pe spătarul canapelei. 

— Foarte bine, zise el obosit. Eu sunt fraierul găştii. Unii fac 
nişte chestii cumplite şi toată lumea tace din gură; 
responsabilitatea a fugit pe fereastră! 

— Nu e adevărat, Sam, îl corectă Aaron. Nu ţi-ai pregătit 
niciodată un dosar în felul ăsta, eu te cunosc. Tu ai acoperi orice 
calc de scăpare înainte chiar de a trece la prezentarea iniţială. 
De aceea eşti cel mai bun avocat al firmei mele - când eşti în 
formă. 

— Foarte bine, foarte bine. O să fim mâine saltimbanci la o 
reprezentaţie extraordinară!... Ce elementele n-ai menţionat, 
Cyrus? 

— Veste antiglont şi căşti de oţel sub pălării, răspunse 
mercenarul, de parcă ar fi enumerat ingredientele pentru o 
prăjitură cu ciocolată. 

— Ce? 

— Cum ai auzit. Aici e vorba despre o treabă serioasă, avocat. 
E vorba despre mai multe miliarde - da, miliarde - care sunt 
puse în joc de apariţia voastră de mâine după-amiază. 

— Caramba! ţipă Desi-Doi. Că bine le mai zice! 

— Tacă-ţi fleanca! Am putea fi muerto! 

— Nici că-mi pasă! Ic corect! 

— leste în cărţile dă tarot ţigăneşti, prietenii mei! răcni Roman 
Z. învârtindu-se, în timp ce eşarfa albastră ce-i flutura peste 
cămaşa oranj descoperi teaca în care ţinea cuțitul cu lamă lungă. 
Brişcă ţiganului o să taie gâtu' la cine atacă sfântă noastră cauză 
- oricine ar fi iei. N 

— Ei, haide, Cyrus! strigă Devereaux. In condițiile astea, nu o 
să permit ca Jenny sau Aaron să ia parte la acțiune! 

— Nu vorbi în numele meu! ţipă Afrodita visurilor lui Sam. 

— Nici într-al meu, tinere! spuse Pinkus, ridicându-se de pe 
canapea. Uiţi că am fost la Omaha Beach. Poate că n-am făcut 
mare lucru, dar mai am încă schija, drept dovadă a eforturilor 
mele. Am luptat pentru o cauză sfântă, iar acum e o situaţie 

similară. Când unii oameni contestă prin forţă drepturile altora, 
rezultatul e o dictatură, iar eu nu voi tolera ca acest lucru să se 
întâmple în ţara noastră! 

— Ahhmm, ahhmm, ahhmm! 

ORA 5,45 A.M. În vreme ce lumina zorilor se înălța deasupra 
Washingtonului, transformând cerul într-o mantie Roşietică, sălile 
tăcute de marmură ale Curţii Supreme începură să fie animate. 
Femei de serviciu împingeau de la o uşă la alta cărucioarele cu 
materiale de întreţinere. Pe suporturile chiuvetelor fură puse cutii 
noi de săpun şi prosoape curate. 

In minunata clădire consacrată legilor lui Dumnezeu şi ale 
naţiunii, unul din cărucioare se deosebea de celelalte. Doamna în 
vârstă, cu păr cărunt, care îl împingea, se deosebea şi ea evident 
de colegele ei din clădire. Buclele argintii erau perfect coafate, 
machiajul ochilor albaştri era delicat, iar la încheietura mâinii 
purta o brățară cu diamante şi smaralde, care valora mai mult 
decât salariile celorlalte femei pe un an. De buzunarul uniformei, 
avea agăţat un ecuson mare din plastic, pe care scria: Temporar. 
Verificat. 

Dar cu ce se deosebea căruciorul ei de celelalte? Punga de 
plastic pentru gunoi era plină înainte de a ajunge la prima 
toaletă de pe traseul ei - una în care îi era silă să intre, după cum 
bodogănea ea în timp ce păşea peste prag. 

— Escremento!... Vincenzo, pazzo. Cel mai bun şi iubit copil al 
celei mai dragi surori ar trebui să fie în spitalul pentru demenți. 
Aş putea să cumpăr orice statuie din clădirea asta!... Atunci de 
ce o fac?... Fiindcă dragul meu nepot zice că tăntălăul de 
bărbatu-meu nu trebuie să muncească. Mannaggia... A, uite 
dulapul. Bene! Las totul aici, mă duc acasă, mă uit puţin la 
televizor şi pe urmă plec cu fetele, la cumpărături. Molto bene! 


ORA 8,15 A.M. Patru indescriptibile automobile cafenii şi negre 
opriră brusc pe First Street, lângă intersecţia cu Capitol Street. 
Din fiecare coborâră câte trei bărbaţi în costume negre, cu 
sprâncene dese şi privire fixă; erau „ucigaşii plătiţi”. Pentru ei un 
eşec ar fi însemnat reîntoarcerea la cea mai umilitoare situaţie - 
o soartă mai rea decât moartea. Doisprezece profesionişti, care 
n-aveau idee decât de faptul că cei doi bărbaţi ale căror 
fotografii le aveau în buzunare nu trebuiau să pătrundă în Curtea 
Supremă, aflată peste drum. O nimica toată. Nimeni nu l-a găsit 

vreodată pe Jimmy Hoffa. 


ORA 9,12 A.M. Două vehicule cu numere de înmatriculare 
guvernamentale opriră în faţa Curţii Supreme. Conform 
instrucţiunilor procurorului general, cei opt bărbaţi, care ieşiră 
din maşini trebuiau să aresteze doi indivizi căutaţi pentru 
infracţiuni majore împotriva statului. Fiecare agent FBI avea câte 
o fotografie a fostului şi meticulos discreditatului general 
Mackenzie Hawkins şi una a complicelui său, un avocat pe nume 
Samuel Devereaux, căutat şi pentru activităţi de înaltă trădare în 
timpul serviciului militar din ultima perioadă a războiului din 
Vietnam. Nu exista prescripţie în privinţa infracţiunilor sale. 
Pusese la îndoială reputaţia superiorilor săi şi profitase de 
dezonorarea lor. Agenţii federali detestau asemenea indivizi. 


ORA 10,22 A.M. Un microbuz bleumarin coti pe Capitol Street 
şi opri lângă Curtea Supremă. Uşile din spate se deschiseră şi 
şapte bărbaţi din trupele de şoc, îmbrăcaţi în echipament de 
camuflaj verde cu negru, cu armele ascunse în buzunarele largi, 
săriră din maşină. Nu voiau să atragă atenţia. Misiunea lor sub 
acoperire fusese definită de către însuşi scundul secretar de stat 
al Apărării - verbal, nu în scris: „Domnilor, nemernicii ăştia doi 
intenţionează să paralizeze activitatea elitei forţelor noastre 
aeriene, asta-i tot ce pot să vă spun. Trebuie opriţi cu orice preţ. 
Cum spunea acel mare comandant: «Ridică-i la cer, Scotty - cât 
mai sus, să nu se mai vadă!» “. Trupele de comando îi detestau 
pe nemernici. Dacă cineva îi va termina pe piraţii aerieni, aceia 
vor fi ei. Aceştia erau mereu în centrul atenţiei, dar ajungeau şi 
acasă să mănânce o friptură, pe când e; se zbăteau în noroi! Nu! 
Dacă tot trebuia să-i distrugă cineva pe „aerienii” ăia, aveau s-o 
facă ei! 


ORA 12,03 P.M. Mackenzie Hawkins, cu mâinile în şolduri, îl 
studia pe Henry Irving Sutton în camera de hotel, dând satisfăcut 
din cap. 

— Fir-ar să fie! Domnule! Ce asemănare! 

— N-a fost greu, mon general, zise Sutton, scoţându-şi şapca 
militară şi dând la iveală părul argintiu, tuns scurt. Uniforma mi 
se potriveşte perfect, iar  fireturile sunt, cu siguranță, 
impresionante. Restul ţine de timbrul vocal, ceea ce e simplu. Cu 
banii de pe reclamele la radio, inclusiv una pentru o marcă de 

buldozer, l-am trimis pe unul dintre copii la colegiu - al naibii să 
fiu dacă mai ştiu pe care. 

— Totuşi, vreau să porţi o cască de război. 

— Nu fi ridicol, s-ar duce dracului efectul, iar demersul nostru 
ar eşua. Rolul meu e să-i încurajez pe oameni să vorbească, nu 
să-i sperii. O cască de război sugerează un conflict iminent, ceea 
ce presupune măsuri de apărare, cum ar fi personal înarmat, 
stând la pândă pentru protecţie. În felul ăsta îţi pierzi publicul. 

— Dar ai putea să şi pierzi - mă rog, ai putea fi o ţintă, ştii 
asta. 

— Zău că nu cred, zise actorul, clipind din ochi. Comparată cu 
nisipurile din nordul Africii, asta-i o treabă de culise. In orice caz, 
e un risc minor, pentru care sunt bine recompensat... Că veni 
vorba, cum merge treaba cu discipolii lui Stanislavski din Cei 
Şase Sinucigaşi? 

— S-a făcut o schimbare de plan... 

— Da? îl întrerupse imediat sir Henry, bănuitor. 

— Asta spre binele tuturor, zise repede Hawkins, observând 
panica de pe chipul actorului. Or să ajungă la Los Angeles pe la 
ora patru după-amiază. Soţia mea, fosta mea soţie - una dintre 
ele, de fapt prima - a dorit să-i aducă acolo, ca să-i poată ţine 
sub supravegherea ei maternă. 

— Ce drăguţ. 

Actorul atinse cele două stele de pe gulerul uniformei. 

— Totuşi, sper că nu s-a schimbat nimic în legătură cu apariţia 
mea în film? 

— Nu, ce dracu’. Băieţii te vor. 

— Eşti sigur? Ei n-au nici o cotaţie în lumea filmului, înţelegi? 

— Nici n-au nevoie. Au „cel mai tare succes de casă” - ce-o fi 
asta - de care îşi poate aminti cineva din Oraşul Nebunilor din 
Vest. Oricum, totul se află sub controlul Agenţiei William Morris... 

— William Morris? 

— Nu ăsta-i numele? 

— Ba sigur că da! Cred că una dintre fetele mele e avocat la 
departamentul lor juridic - probabil că a obţinut slujba fiindcă-i 
fiică-mea. Cum o cheamă? O văd în fiecare an de Crăciun. 

— Afacerea e supervizată de doi bărbaţi numiţi Robbins şi 
Martin, iar soţia mea, fosta mea... mă-nţelegi... spune că sunt cei 
mai buni. 

— Da, da, sigur am citit despre ei în revistele comerciale. Cred 
că fata mea - Becky sau Betty... nu mai ştiu - a fost angajată de 

Robbins, sau o fi fost Martin? Da, ăştia trebuie să fie grozavi, 
fiindcă ca e o fată foarte inteligentă - Antoinette, aşa o cheamă! 
Imi aduce întotdeauna pulovere cu trei măsuri mai mari, ca să 
par mai impozant pe scenă - e ceea ce se cheamă o prezenţă, 
înţelegi? 

— Acum cred că da. Băieţii se îndreaptă spre Coastă, la clasa 
întâi - mi-a spus Ginny a mea. 

— Fireşte. Nu trimiţi şase kilograme de diamante cu un metrou 
neescortat. Mă miră că n-au închiriat un avion. 

— Mi-a explicat fosta mea soţie. Ea spunea că studiourile şi 
impresarii de-acolo angajează oamenii care nu fac altceva decât 
să supravegheze companiile aeriene şi, dacă li se pare ceva 
suspect, îi mituiesc pe piloţi. Mai zicea că un avion Lear s-a 
pierdut în tundra din Alaska acum trei săptămâni şi a fost găsit 
abia ieri, la două ore după ce un studio rival a semnat un 
contract cu un tip numit Warner Batty. 

Se auzi soneria de la uşă. 

— Cine dracu' ar putea fi? şopti Şoimul. Henry, ai spus cuiva... 

— Absolut nimănui! răspunse tot în şoaptă actorul, dar mult 
mai apăsat. Am urmat scenariul, băiete, nici o abatere de la 
indicaţiile regizorale! M-am recomandat la recepţie drept un 
comerciant de ţevi de la Akron - costum adecvat din poliester, cu 
un aer pleoştit... un rol al naibii de reuşit, dacă pot să zic aşa. 

— Cine ar putea fi? 

— Lasă-mă pe mine, mon general. 

Sutton se duse către uşă, adoptând atitudinea unui om beat, 
slăbindu-şi nodul de la cravată şi descheindu-se la tunică. 

— Ascunde-te în dulap, Mackenzie! zise el calm. Apoi, ridicând 
glasul, vorbi asemeni unui om turmentat. Daaa, cinee eeste? 
Asta-i un chief personal, da io şi gajica mea nu mai vrem oaspeţi! 

— Hei, zurbagiule! se auzi răspunsul de după uşă. Dacă crezi 
că mai poţi face fiţe ca la Boston, las-o baltă! Dă-mi drumu’! 

Sir Henry întoarse capul; uşa dulapului se deschise imediat, 
lăsând să se vadă mutra superioară a lui Mackenzie Hawkins. 

— O, Doamne, e Micul losif!... Lasă-l să intre, fir-ar să fie. 

— Si? zise Joey după ce închise uşa în urma lui. Dacă ţeasta 
Zurbagiului ăluia ce se iţeşte din dulap e a gagicii tale, o să ai 
necazuri mari în armată. 

— Cine-i piticul ăsta care vorbeşte pe piticeşte? întrebă actorul 
cu o indignare nimicitoare. 

— Eşti un fraier, zurbagiu' număru' doi. După ce te-ai întâlnit 

cu marele zurbagiu la intersecţia lu' F Street cu Tenth, unde 
dădeai din umăru' drept şi cu stânga tot împungeai acru' parcă 
aveai tremurici, am ştiut că tu eşti contactu'. Nu prosteşti pă 
nimeni. 

— Îmi pui la îndoială tehnica, domnule? Mie care am primit 
laudele a o mie de critici din întreaga ţară? 

— Cine-i beţivu' ăsta nervos? întrebă Micul Joey în timp ce 
Şoimul ieşea derutat dintre hainele din dulap. Cre' că Bum-Bum 
şi cu mine ar trebui să ştim, mă-nţelegi? 

— Iosif, ce cauţi aici? răcni Mackenzie, uluirea transformându- 
se în ameninţare. 

— Las-o mai moale, zurbagiule. Interesele tale sunt la sufletu' 
lui Vinnie, tre' să ştii asta. Nu uita, eu sunt Strigoiu'. Pot să fiu 
oriunde, să mă duc oriunde, nimeni nu mă observă. Cum nici tu 
nu m-ai observat când ai aterizat la National Airport venind de la 
New York azi-dimineaţă, deşi eram chiar lângă fundu” tău. 

— ŞI? 

— Vreo două lucruri vreau să-ţi zic. Bum-Bum doreşte să ştie 
dacă trebuie să aducă o echipă de pistolari din Toronto. 

— Absolut nu! 

— In regulă. P-ormă vrea să ştii că draga lui mătuşă Angelina a 
făcut ce i-ai cerut tu, fiindcă bărbat-su, Rocco, i-un tăntălău 
nenorocit şi că-şi iubeşte nepotu', pă Vincenzo. Marfa care-ţi 
trebuia e-n al doilea dulap dă pă hol, pă dreapta. 

— Bine! 

— Nu-i totu' aşa bine. Bum-bum i-un om mândru, zurbagiule şi 
prietenii tăi indieni nu să poartă bine cu el. Zice că-l tratează ca 
pe-un gunoi şi penele ce şi le-a pus în juru' capului nu-s la fix! 


ORA 12,18 P.M. Directorul hotelului Embassy Row de pe 
Massachusetts Avenue fusese surprins de comportamentul unuia 
dintre clienţii săi preferaţi, mai exact Aaron Pinkus. Ca de fiecare 
dată când celebrul avocat poposea la Washington, şederea sa 
era confidențială, cum se întâmpla cu orice client care solicita 
acest lucru, dar în acea după-amiază, domnul Pinkus mersese cu 
confidenţialitatea până la limita maximă. Insistase ca el şi 
însoțitorii săi să folosească intrarea de serviciu şi să uree la 
apartamentele lor cu ascensorul de serviciu. Mai mult, numai 
directorul trebuia să ştie de prezenţa avocatului; în registru 
urmau să fie trecute nume fictive, iar celor care îl căutau să li se 
răspundă că nici un Aaron Pinkus nu era înregistrat, ceea ce 

corespundea adevărului. Dacă  solicitanţii  specificau doar 
numerele camerelor, li se putea face legătura. 

Aceste instrucţiuni neobişnuite îi dădură de gândit directorului, 
care îşi zise că Aaron Pinkus avea motivele lui. Washington era o 
grădină zoologică în acea vreme, iar un avocat cu experienţa lui 
fusese cu siguranţă chemat să-şi spună părerea în faţa 
Congresului cu privire la nişte chestiuni juridice complicate, 
legate de vreun proiect de lege de importanţă deosebită. 
Desigur, Pinkus îi adusese cu el pe cei mai străluciți avocaţi ai 
firmei lui, pentru a se consulta cu ei în timpul audierilor. Ca 
urmare, directorul fu uluit când, la o verificare de rutină a 
recepţiei, un bărbat cu o cămaşă oranj din mătase, o eşarfă 
albastră din acelaşi material şi un cercel de aur în urechea 
stângă veni la ghişeu şi întrebă unde era „drogheria”. 

— Sunteţi client al hotelului, domnule? întrebă funcţionarul 
bănuitor. 

— Cum altfel? răspunse Roman Z., arătând cheia camerei. 

Directorul remarcă surprins că era numărul unui apartament 
de-al lui Pinkus. 

— Acolo, domnule, zise stupefiat funcţionarul, arătând spre 
partea opusă a holului. 

— le bine! Am nevoie de colonie nouă! O încarc în cont, nu? 

Cu numai câteva secunde mai târziu, doi bărbaţi oacheşi, 
îmbrăcaţi în uniforme pe care directorul nu le recunoscu, veniră 
în grabă la recepţie. 

— Un’ s-a dus şefu', strigă cel mai înalt dintre ei, arătându-şi 
golurile în dantură. 

— Cine? întrebă funcţionarul, dându-se înapoi de la ghişeu. 

— Gitano cu cercel dă aur! zise al doilea hispanic. A luat cheia 
camerei, da ' amigo meu a apăsat pă alt buton în hascensor. Am 
suit, am coborât! 

— Două ascensoare? 

— le securidad, mă-nţelegi? 

— Securitate? 

— Asta-i, gringo. Răspunse bărbatul cu dinţi lipsă, în timp ce-l 
studia pe funcţionarul în ţinută oficială. Ai haine frumoase, ca 
mine vispera - acu’ două zile. Le duci 'napoi dimineaţa, nu 
plăteşti chiria mare. Am citit p-o etichetă. 

— Da, mă rog, ale mele nu sunt închiriate, domnule. 

— Le-ai cumpărat? Madre de Dios, tre' să ai slujbă bună! 

— O slujbă minunată, domnule, zise uluit funcţionarul, 

aruncând o privire directorului şi mai uluit. Prietenul dumitale s-a 
dus la droghe... drogherie, domnule. E acolo. 

— Gracias, amigo. Să-ţi păstrezi slujba aia bănoasă! 

— Sigur, domnule, murmură funcţionarul, iar Desi-Unu şi Doi 
traversară fugind holul, după Roman Z. Cine sunt aceşti oameni? 
întrebă funcţionarul, întorcându-se către director. Cheia camerei 
era de la unul dintre cele mai bune apartamente. 

— Să fie martori? zise îngrozitul director, cu o umbră de 
speranţă în glas. Da, sigur, nu pot fi decât martori. E probabil o 
audiere despre bolnavii mintal. 

— Ce-i asta? 

— Nu contează, or să plece poimâine. 

Sus, în apartamentul pe care Aaron Pinkus îl rezervase pentru 
el, Jennifer şi Sam, apreciatul avocat explica motivul alegerii 
acelui hotel. 

— De obicei, poţi evita curiozitatea  înfruntând-o şi 
descurajând-o, zise el, mai ales în cazul unei instituţii care profită 
de pe urma ta. Dacă am fi tras la un hotel necunoscut, zvonurile 
ar fi început să circule imediat. 

— lar tu nu eşti un necunoscut în acest oraş, adăugă 
Devereaux. Poţi avea încredere în director? 

— In orice situaţie, e un om serios. Totuşi, pentru că vânătorii 
de scandaluri din oraşul ăsta sunt nişte hiene în permanentă 
căutare de stârvuri informaţionale, i-am precizat că e singura 
persoană care ştie că suntem aici. M-am simţit prost procedând 
astfel, deoarece nu cred că era necesar. 

— Există „siguranţă” şi există „părere dă rău”, domnule 
Pinkus, spuse Aripă Roşie, mergând spre o fereastră şi privind în 
stradă. Suntem atât de aproape - nu ştiu de ce anume, dar sunt 
înspăimântată. In câteva zile, poporul meu va fi considerat ori 
patriot, ori paria; înclin să cred că va fi a doua variantă. 

— Jenny, începu Aaron, cu o tristeţe reţinută în voce, nu vreau 
să te sperii, dar am reflectat şi cred că nu m-ai ierta niciodată 
dacă nu ţi-aş spune acum. 

— Ce să-mi spui? 

Aripă Roşie se întoarse de la fereastră, fixându-l pe Pinkus, 
apoi pe Sam, care dădu din cap, transmiţându-i astfel că nu ştia 
ce putea să însemne afirmaţia lui Aaron. 

— Am vorbit azi-dimineaţă cu un vechi prieten, de fapt un fost 
coleg, care e acum membru al Curţii Supreme. 

— Aaron! strigă Devereaux. N-ai spus nimic despre după- 

amiaza asta, nu-i aşa? 

— Sigur că nu. A fost doar un telefon amical. l-am spus că sunt 
în oraş pentru afaceri şi că aş dori să cinăm împreună. 

— Slavă Cerului! zise Jenny. 

— El a fost cel care a adus vorba despre după-amiaza asta, 
spuse calm Pinkus. 

— Ce? 

— Ce? 

— Nu în termeni precişi, nota bene, ci doar în legătură cu 
invitaţia la cină... Spunea că e foarte posibil să n-o poată onora, 
fiindcă s-ar putea să fie ascuns şi ţinut sub pază în subsolul Curţii 
Supreme. 

— Ce? 

— Ce-ai auzit! 

— ŞI? 

— Spunea că ziua de azi e una dintre cele mai ciudate din 
istoria Curţii Supreme. Că au o şedinţă specială în legătură cu un 
caz care i-a divizat serios pe judecători. Nici unul dintre ei nu ştie 
cum vor vota ceilalţi, dar sunt hotărâți să-şi asume 
responsabilitatea, ceea ce înseamnă că vor face public un proces 
spectaculos împotriva guvernului. Vor proceda la asta imediat 
după încheierea audierii. 

— Cum? ţipă Aripă Roşie. In după-amiaza asta? 

— La început, au păstrat secret calendarul Curţii, din motive 
de securitate naţională şi pentru a evita represaliile împotriva 
reclamanţilor - Wopotamii, presupun; pe urmă, se pare că 
administraţia a cerut ca ştirea deschiderii procesului să rămână 
secretă pentru o perioadă mai lungă de timp. Preşedintele Curţii, 
Reebock, care nu-i cel mai plăcut tip din lume, deşi e un 
profesionist strălucit, s-a asociat cu Casa Albă în mod inexplicabil 
şi contrar înclinațiilor sale. Când au aflat, majoritatea 
judecătorilor s-a revoltat, inclusiv prietenul meu. El a susţinut că, 
împreună cu ceilalţi, chiar şi cu cei care i se opun ideologic, 
consideră că executivul nu are dreptul constituţional de a 
impune restricţii juridicului... Uneori, totul se rezumă la orgoliu. 
Lasă bilanţurile contabile, orgoliul e marele egalizator. 

— Domnule Pinkus, poporul meu se va afla în stradă, pe 
scările Curţii Supreme! Va fi măce/ărit! 

— Nu şi dacă generalul joacă corect, draga mea. 

— Omul ăla e numai ură! Nu există individ pe care el să nu-l 
poată ofensa! 

— Nu poate face nimic legal fără aprobarea ta. Contractul lui 
cu tine îl obligă să te consulte, zise Devereaux. 

— L-a mai oprit asta până acum? Dinozaurul tău preistoric 
calcă în picioare legile universale ale comportamentului, pe cele 
ale guvernului propriei lui ţări, ale Marelui Stat Major, ale Bisericii 
catolice, conceptele eterne ale moralității şi chiar pe tine, Sam, 
deşi pretinde că te iubeşte ca pe propriul său fiu! Nu tu o să te 
sui la amvonul ăla grozav pentru a denunța nedreptatea, ci e/, iar 
pentru a-şi face numărul va distruge întregul sistem şi va 
transforma tribul Wopotami în cea mai mare ameninţare cu care 
s-a confruntat națiunea asta de la Tratatul de la Munchen, din 
'39! Va fi o scânteie care trebuie stinsă înainte ca o sută de alte 
minorităţi să încerce să afle cum au fost ele păcălite de vreun 
guvern, deoarece asta va însemna revolte de stradă... Putem 
corecta această situaţie în timp şi cu prudenţă, dar nu în felul lui, 
care înseamnă haos! 

— Are dreptate, Aaron. 

— Din nou un rezumat strălucit, draga mea, dar treci cu 
vederea o lege fundamentală a naturii. 

— Care dracu’ e aia, domnule Pinkus? 

— Vârât într-o chiflă, poate fi oprit. 

— Pentru Dumnezeu, cum? 

In acel moment uşa apartamentului se deschise brusc, 
izbindu-se de perete, iar Cyrus, înfuriat, apăru în cadrul ei. Era un 
alt Cyrus îmbrăcat într-un costum reiat extrem de scump, 
încălţat cu pantofi Bally şi purtând o cravată de mătase. 

— Nemernicii ăia au plecat! ţipă el. Sunt aici? 

— Adică Roman şi cei doi Desi? întrebă Sam, cu răsuflarea 
tăiată. Au dezertat? 

— Pe dracu', nu, dar sunt ca nişte copii în Disneyland; trebuie 
să cerceteze totul. Se vor întoarce, dar au încălcat ordinele. 

— Ce vrei să spui, colonele? întrebă Pinkus. 

— Păi, m-am dus la... m-am dus la toaletă şi le-am spus să 
rămână unde erau, iar când am ieşit dispăruseră! 

— Tocmai spuneai că or să se întoarcă, zise Devereaux. Atunci 
care-i problema? 

— Vrei ca maimuţoii ăia ştirbi să se vânzolească prin hol? 

— Ar putea fi chiar reconfortant, spuse Aaron, chicotind. Ar 
mai înviora hoarda de diplomaţi de aici, nişte tipi atât de rigizi 
încât ai zice că suferă cumplit din cauza gazelor intestinale - 
iartă-mă, draga mea. 

— Repet, nu e nevoie de scuze, domnule Pinkus, zise Jennifer, 
privindu-l pe uriaşul mercenar. Cyrus, continuă ea, arăţi atât 
de... ah, nu găsesc cuvântul... dar atât de... cred că distins. 

— E de la ţoale, Jenny. N-am mai purtat un costum ca ăsta de 
când patruzeci şi şase de rude din Georgia au pus mână de la 
mână şi mi-au cumpărat unul de la Peachtrce Center, când mi- 
am dat doctoratul. Nu-mi permisesem unul până atunci şi cu 
siguranţă nici după aceea. Mă bucur că-ţi place. E făcut prin 
amabilitatea domnului Pinkus, ai cărui croitori trec prin urechile 
acului când strănută el. 

— Nu-i adevărat, prietene, zise Aaron. Pur şi simplu înţeleg 
când e vorba despre o urgenţă... Nu-i aşa că arată magnific 
colonelul nostru? 

— Copleşitor, admise Sam fără chef. 

— Colosul din Rodos, îmbrăcat pentru o întrunire a directorilor 
de la IBM, adăugă Aripă Roşie, dând din cap aprobator. 

— Atunci poate că ar trebui să vi-l prezint pe noul vostru 
asociat la audierea din această după-amiază - judecătorul 
Cornelius Oldsmobile, care vă va însoţi la biroul judecătorului în 
calitate de amicus curiae, invitat extraordinar prin bunăvoința 
vechiului meu prieten, care e membru al Curţii. Nu are dreptul să 
vorbească, ci doar să asiste, dar va sta lângă generalul Hawkins, 
care va crede, în mod logic, că se află acolo pentru a-i asigura 
securitatea. La încheierea audierii, dacă generalul nostru va fi 
hotărât să adauge comentarii incendiare, „judecătorul 
Oldsmobile” m-a asigurat că există mai multe căi de a preveni 
acest lucru, inclusiv un leşin, care, la vârstă generalului, va 
impune transportarea lui urgentă la spital. 

— Aaron, vulpoi bătrân! strigă Sam, sărind din fotoliu. 

— M-a îndurerat simplul fapt că am conceput o asemenea 
soluţie, dar trebuie luată în considerare alternativa, cum 
sugerează adorabila Jennifer. 

— Doamne, mi-aş dori să fii cu treizeci de ani mai tânăr! strigă 
Aripă Roşie. Ce dracu’, chiar şi cu douăzeci! 

— Şi eu, copila mea, dar ţi-aş fi recunoscător dacă nu i-ai 
spune treaba asta lui Shirley. 

— Poate ei. Eu o s-o fac, dacă Pocahontas nu se poartă cum 
trebuie, zise Devereaux. Ştii, s-ar putea să fi fost cincisprezece, 
poate chiar douăzeci de kilometri în largul mării înfuriate, dar 
sunt prea modest ca să vorbesc despre asta. 

Arnold Subagaloo reglă bara lungă de susţinere a fotoliului 
său de comandant, pentru a se asigura că braţele aveau să-i ţină 
corpul drept în timp ce se lăsa în voia distracţiei sale preferate 
de la birou. Când ridică braţul pentru a arunca săgețile, cadrul în 
formă de pară se ajustă la parametrii impuşi asigurând o ochire 
mai bună şi o mişcare laterală minimă. La urma urmei, el era 
inginer prin excelenţă, cu un coeficient de inteligenţă de 785 şi 
ştia tot ce era de ştiut despre orice, în afară de realpolitik, 
politeţe şi regimul alimentar. 

Apăsase butonul care trăsese draperia de pe perete, scoțând 
la iveală un enorm tablou fotografic, cuprinzând chipurile mărite 
a o sută şase bărbaţi şi femei - toţi duşmani! Liberali din ambele 
partide, ecologişti ţicniţi, care nu erau în stare să înţeleagă o 
declaraţie de profit şi pierderi, nazişti efeminaţi care încercaseră 
dintotdeauna să denatureze ordinea lăsată de Dumnezeu privind 
superioritatea masculină şi, mai presus de toţi, senatori şi 
congresmeni care avuseseră temeritatea să-i spună că nu el era 
preşedintele!... Mă rog, poate că de fapt nu era, dar cine dracu' 
credeau ei că se închipuia preşedinte? In fiecare oră, în fiecare 
minut! 

In timp ce Subagaloo arunca prima săgeată, telefonul său 
privat sună, provocând devierea micii rachete cu vârf ascuţit 
spre o fereastră deschisă din stânga, care avu drept rezultat un 
urlet scos de peisagistul care se afla în grădina de trandafiri. 

— Jigodia aia iar are treabă! Eu renunţ! 

Trebuia să-l fi lovit pe individ drept între ochi, căci era în mod 
sigur membru al vreunui sindicat socialisto-comunist, ce se 
aştepta la plata unei jumătăţi de salariu drept compensație 
pentru concediere, fiindcă avea douăzeci de împuţiţi de ani 
vechime în meserie. Din nefericire, Subagaloo nu reuşi să se 
ridice din fotoliu; coapsele lui voluminoase erau incapabile să se 
desprindă din strânsoarea braţelor. Neavând de ales, începu să 
meargă clătinându-se pe podea, cu fotoliul ataşat de fund, 
îndreptându-se spre telefonul ce nu înceta să sune. 

— Cine eşti şi de unde ai numărul ăsta? ţipă el. 

— Uşor, Arnold, sunt Reebock şi suntem de aceeaşi parte de 
data asta. 

— Ah, domnul preşedinte al Curţii Supreme! Eşti pe cale să-mi 
creezi altă problemă de care n-am nevoie? 

— Nu, tocmai am rezolvat-o pe cea mai mare pe care-o aveai 
tu. 

— Wopotamii? 

— Aia pot să moară de foame în rezervaţiile lor stupide, cui îi 
pasă? Am avut o mică petrecere acasă la mine aseară, cu toată 
Curtea. Fireşte, fiindcă pivniţa mea de vinuri e cea mai bună din 
Washington, toţi s-au îmbătat cui, cu excepţia doamnei, dar asta 
nu contează. Am avut o conversaţie foarte americană şi 
intelectuală în jurul piscinei. Foarte erudită, tipic juridică. 

— ŞI? 

— Şase la trei împotriva Wopotamilor, garantez. Doi dintre 
confraţi ezitau, dar s-au luminat atunci când furnizorii nobilei 
noastre doamne i-au dezbrăcat şi i-au aruncat în apă. Cele două 
suflete miloase pretind că au fost împinse în bazin, dar 
fotografiile nu arată asta. O comportare atât de inadecvată ar 
face furori, le-am explicat asta limpede. 

— Reebock, eşti un geniu! Nu de nivelul meu, desigur, dar nu-i 
rău, nu-i rău deloc... Dar hai să rămână între noi, bine? 

— Vorbim aceeaşi limbă, Subagaloo. Treaba noastră e să-i 
ţinem pe deviații neamericani departe de curentul principal. Sunt 
periculoşi, fiecare dintre ei. lţi imaginezi unde-am ajunge cu toţii 
fără taxa pe venit şi legile alea despre drepturile civile? 

— In rai, Reebock, în rai!... Nu uita, n-am vorbit nimic. 

— De ce crezi că te-am sunat la numărul ăsta? 

— De unde-l ai? 

— Am o cârtiţă la Casa Albă. 

— Cine e, pentru numele Domnului? 

— Haide, Arnold, nu-i corect. 

— Cred că nu e, fiindcă şi eu am una la Curte. 

— Stare decisis, prietene. 

— Ce mai e nou? zise Arnold Subagaloo. 


ORA 12.37 P.M. Uriaşul autobuz Trailblaze, închiriat de către o 
companie de care nu auzise nimeni, se opri în faţa intrării 
impozante a Curţii Supreme. Şoferul răsuci volanul imens, cu 
lacrimi de suferinţă în ochi, recunoscător pentru faptul că tot 
lotul de pasageri se pregătea să coboare. Cu mulţi kilometri în 
urmă, uriaşe, strigase şi, în cele din urmă ţipase ascuţit că 
„gătitul cu foc nu e permis în autobuz”. 

— Nu gătim, omule, spusese o voce hotărâtă din spatele lui. 
Amestecăm culorile şi asta înseamnă că tu trebuie să topeşti 
ceara. 

— Ce? 

— Vezi? 

Deodată, o faţă pictată grotesc îi apăruse înaintea ochilor, 
făcându-l să piardă controlul volanului pe autostrada din Virginia; 
reuşi cu greu să revină pe banda lui. 

Urmase ceea ce putea fi descris drept o seric de evenimente 
care justificau ţipetele proprietarului motelului. 

— O să arunc în aer afurisitul ăsta de motel înainte să mai 
intre în el! Doamne Sfinte Blestemate dansuri războinice în jurul 
unui nenorocit de foc aprins în parcare! Toţi clienţii mi-au plecat 
- au fugit - fără să-mi plătească un sfanţ! 

— N-ai înţeles, omule! Erau incantaţii. Ştii, ca rugăciunile 
pentru ploaie şi mântuire, uneori şi pentru femei. 

— Afară, afară, afară! 

După ce fuseseră încărcate bagajele - unele pe capota 
autobuzului - seria de evenimente intolerabile continuă în fumul 
şi duhoarea creioanelor de ceară colorată care erau topite. 

— Vezi, omule, dacă le amesteci cu parafină şi le aplici pe 
piele, se combină şi se preling pe faţă din cauza căldurii corpului. 
Asta le sperie rău pe feţele palide... vezi? 

Şoferul văzu. Linii şerpuite în culori strălucitoare şiroind pe 
faţa unuia pe nume Bot-de-Viţel. Autobuzul aproape că se lovise 
de partea din spate a unei limuzine diplomatice cu drapelul 
Tanzaniei; zgâriase însă doar bara de protecţie, apoi virase la 
stânga, o depăşise smulgându-i oglinda retrovizoare, în vreme ce 
câteva chipuri negre se holbau la călătorii colorați de la geamul 
autobuzului. 

Apoi se auziseră bubuiturile, slabe la început, ale unei duzini 
de tobe: Bum-bum, bum-bum, bum-bum - bum-bum. Bum-bum! 
Hai-ia, hai-ia, hai-ia! Corul fanatic ajunse la un crescendo isteric, 
în vreme ce capul şoferului se mişca încoace şi-ncolo deasupra 
volanului, ca al unui cocoş în călduri. Deodată se aşternuse 
liniştea, tobele şi cântecele încetaseră brusc, ca la comandă. 

— Cred că pe ăsta l-am greşit, băieţi şi fete! răcnise teroristul 
pe nume Bot-de-Viţel. Asta nu-i pentru celebrarea nopţii nunţii? 

— Ăsta bate Bolero-ul lui Ravel! replicase o voce masculină din 
fundul autobuzului aglomerat. 

— Cine ar sesiza deosebirea? se auzi altă voce, feminină de 
astă dată. 

— Nu ştiu, răspunsese Bot-de-Viţel, dar Vârful Norilor a spus 
că cei de la Problemele indienilor ar putea să trimită nişte 
experţi, fiindcă nimeni nu ne aşteaptă şi nici nu ştie de ce 

mergem acolo. 

— Dacă sunt Mohawks, or să se dea la noi! strigase altul, după 
voce un membru mai vârstnic al tribului. Legenda spune că ne 
scoteau din corturi de câte ori ningea! 

— Mă rog, pentru orice eventualitate, hai să-l repetăm pe ăla 
pentru întâmpinarea răsăritului; ar fi potrivit. 

— Care-i ăla, Johnny? întrebase o altă femeie. 

— Ala care seamănă cu o tarantelă... 

— Doar când e cântat vivace, Viţeluş, îl corectase un viteaz 
pictat, aflat în faţă. Dacă e adagio, pare un cântec funebru de 
Sibelius. 

— Deci, începem. Gata, fetelor, treceţi pe culoar şi repetaţi 
partea voastră. Şi nu uitaţi, Vârful Norilor vrea să se vadă nişte 
picioare pentru camerele TV, dar nu cu porțjartiere. Trebuie să 
fim perfect naturali. 

— AU, au, au... rahat! se auziră vocile masculine. 

— Incepem - acum! 

Tobele şi corul reîncepură, combinate cu bătaia din picioare a 
femeilor de pe culoar, în timp ce şoferul încerca să se 
concentreze asupra traficului intens din districtul Columbia. Din 
nefericire, bidonul cu gaz de sub o cană în care fierbea vopsea 
Roşie se răsturnă, aprinzând fusta cu mărgele a unei dansatoare. 
Mai mulţi viteji săriră să stingă flăcările. 

— Luaţi mâinile de-acolo! strigase ofensată tânăra indiancă. 

Şoferul întorsese capul, autobuzul derapase şi se izbise de un 
hidrant al cărui geam se spărsese aruncând un torent de apă pe 
Independence Avenue, udând toate maşinile şi pietonii din 
preajmă. 

Regulile companiei de transport prevedeau că şoferul oricărui 
vehicul implicat într-un astfel de incident trebuie să oprească 
imediat, să anunţe prin radio dispeceratul şi să aştepte poliţia. 
Era o dispoziţie care nu i se potrivea /ui, conchisese şoferul 
autobuzului plin cu terorişti sălbatici cu feţele vopsite. Se afla la 
cinci blocuri distanţă de destinaţie; în clipa în care încărcătura lui 
de barbari bătând din picioare, cu veşminte din piele şi mărgele 
avea să coboare cu tot cu bagaje şi pancarte, el se va întoarce 
urgent la garaj, îşi va scrie repede cererea de demisie, se va 
duce acasă să-şi ia nevasta şi se va urca în primul avion cu o 
destinaţie cât mai îndepărtată. Din fericire, singurul lor fiu era 
avocat; şi se va ocupa de consecinţe. Ce dracu”, doar el îl ţinuse 
pe mucos în Facultatea de drept!... După treizeci şi şase de ani la 

volan, cărând toate scursorile umane, răbdarea lui ajunsese la 
capăt. Ca atunci când fusese în Franţa, în al doilea război 
mondial şi luaseră o bătaie zdravănă de la nemţălăi, iar marele 
om, generalul Hawkins, preluase comanda diviziei şi răcnise 
vorbele alea: „Vine o vreme, soldaţi, când fie spălăm putina, fie 
mergem la luptă! Eu zic înainte! Eu zic la atac!” 

Şi zău că aşa făcuseră. Marele om avusese dreptate atunci, 
dar aici şi acum nu era nimic de atacat, nici un duşman înarmat 
care să vrea să te ucidă, doar o gaşcă de nebuni care îl 
scoseseră din minţi! Era timpul să spele putina... Probabil că 
generalul Hawkins ar fi spus: „Dacă duşmanul nu e demn de tine, 
găseşte altul!” 

Da, va spăla putina. Duşmanul nu era demn de el. 

Ultimul terorist care cobori din autobuz fu cel pe care îl 
numeau Bot-de-Viţel, nebunul cu faţa acoperită de linii groteşti 
din ceară colorată. 

— Ţine, omule, zise sălbaticul, întinzându-i şoferului o mică 
monedă metalică de valoare incertă. Şeful de trib Vârful Norilor a 
spus să-i dau asta celui care ne-a adus la „punctul terminus”. Al 
naibii să fiu dacă ştiu ce a vrut să spună, dar e a ta, amice. 

Bot-de-Viţel sări pe trotuar, ţinând pancarta pe umărul drept. 

„... Punctul nostru terminus. Nimic nu va mai fi la fel după 
acțiunea noastră. La atac!” - Generalul Mackenzie Hawkins în 
Franţa, acum patruzeci de ani. 

Şoferul privea moneda de metal din mână, cu gura căscată. 
Era o replică a insignei diviziei lor de acum patruzeci de ani. Cu 
efigia marelui lor comandant! Un semn venit din ceruri? Greu de 
crezut, de vreme ce el şi nevastă-sa reuşiseră cu mult timp în 
urmă să evite biserica. Dimineţile de duminică erau consacrate 
emisiunilor de televiziune în care politicienii îi alimentau furia, în 
timp ce soţia lui i-o micşora cu o carafă de Bloody Mary. De 
treabă femeie, nevasta lui... Dar asta! Fosta lui divizie şi 
cuvintele celui mai grozav comandant care a existat vreodată! 
lisuse, trebuia să plece de-acolo. Era ciudat! 

Şoferul porni motorul, apăsă pe acceleraţie şi porni pe First 
Street, urmărit de o mulţime de feţe pictate. 

— Să vă ia dracu’! strigă el. Gata, am terminat! Eu şi femeia 
mea o luăm spre vest - poate atât de departe încât e de fapt est, 
undeva prin Samoa americană! 

Şoferul uitase că pe portbagajul autobuzului rămăseseră 
treizeci şi şapte de bagaje. 

ORA 1,06 P.M. La uşa apartamentului răsună soneria. Aaron şi 
Sam se strecurară într-un dormitor pentru a evita să fie 
recunoscuţi. Jennifer traversă încăperea şi ajunsă la uşă întrebă: 

— Cine e? 

— Te rog, donşoară Janney! răspunse vocea inconfundabilă a 
lui Roman Z. Chestia asta-i greaaa! 

Aripă Roşie deschise uşa şi-l văzu pe Roman în faţa celor doi 
Desi, care ţineau mânerele unui enorm cazan de boiler. 

— Doamne Dumnezeule, de ce n-aţi vorbit cu şeful 
personalului să-l trimită sus cu nişte oameni? 

— Dragu’ meu prieten, care-i acu’ un „colonel” brutal cu 
mintea pă dos, a zis că tre' să-l aducem noi. 

Ţiganul intră în cameră. 

— Altfel, dacă să desfăcea, trebuia să tai gâtu' cui vedea ce-i 
înăuntru... Hai, al doilea şi-al treilea drag prieten. Aci! 

— Nu pot să cred că Cyrus a dat un asemenea ordin, protestă 
Jennifer, în timp ce Desi-Unu şi Doi se luptau cu cazanul 
supradimensionat, cărându-l în apartament şi punându-l în 
picioare. Puteaţi măcar să folosiţi o liză. 

— Ce-i aia? întrebă Desi-Doi, ridicând o sprinceană. 

— O mică platformă cu roţi, dar suficient de mare pentru 
bagaje grele. 

— A zis că nu tre’ să luăm una d-aia! ţipă Desi-Unu la Roman. 

— Fiindcă magnificu’ colonel vorbea cu nebunii ăia din camion 
şi tot ce mi-a zis a fost „luaţi-l şi grăbiţi-vă!”. N-a zis „puneţi-l pă 
maşina asta şi grăbiţi-vă”. Dragu’ meu prieten ie deştept; nu ştii 
când o chestie d-asta ie o capcană. Ai încercat să fugi dintr-un 
magazin trăgând d-un căruţ fără să plăteşti? Alarma-i dă drumu’ 
să sune, corect, donşoară Janney? 

— Păi există nişte coduri pe mărfuri care sunt neutralizate 
trecându-le peste decodorul de la casă... 

— Vezi? Dragu’ meu prieten ne-a salvat viața! 

— Veţi fi recompensaţi pentru eforturile voastre, zise Aaron 
Pinkus ieşind din dormitor, cu Devereaux după el. Să-l deschidă 
cineva, adăugă el, uitându-se la cazan. 

— Nu-i cheie, zise Roman. Doar numere mici pă lacăte. 

— Am cu cifrul, anunţă impecabil înveşmântatul Cyrus, intrând 
pe uşa deschisă şi închizând-o imediat. A trebuit să semnez o 
factură adițională de livrare pe numele firmei dumneavoastră, 
domnule Pinkus. 

— Le-ai dat numele meu? 

— Nu, ce dracu', dar patronul s-ar putea să te caute dacă 
toată treaba iese la suprafaţă. 

— Rezolv eu asta! exclamă Sam. Angajează deţinuţi evadați şi 
mercenari ca să le facă treburile murdare! Ha! O nimica toată! 

— lubitule şi noi facem la fel, zise Jennifer. 

— Da? 

— Pentru Dumnezeu, deschideţi cazanul! Simt respiraţia lui 
Shirley în ceafă şi nu e deloc o senzaţie plăcută. N-am mai sunat- 
o de ieri-dimineaţă. 

— Dă-mi număru' iei, zise Roman Z., răsucindu-şi eşarfa 
albastră în jurul braţului drept. Ic femei şi femei şi prea puţine 
rezistă la farmecu' meu. 

— Shirley va cere să fii arestat, replică Pinkus. Mă îndoiesc că 
stilul dumitale corespunde standardelor ei. 

— Gata! spuse Cyrus, care manevrase lacătele şi deschisese 
cazanul. 

— Doamne! strigă Sunrise Jennifer Aripă Roşie. Atâta metal! 

— Ţi-am spus, Jenny, zise Cyrus, privind grămada de pieptare 
şi bonete aşezate deasupra unei stive de haine ciudate. 


ORA 1:32 P.M. Conţinutul imensului cazan fu distribuit şi 
începu procesul de camuflare în vederea infiltrării. Conform 
ordinelor Şoimului (câteva puncte fiind adăugate sau clarificate 
de către ajutorul său militar, Cyrus), obiectivul iniţial era să 
inducă în eroare echipele duşmanului care-i căutau în mulţimea 
de afară şi, păcălindu-i, să reuşească să intre în marele hol al 
Curţii Supreme. O dată aflaţi înăuntru, trebuiau să treacă de 
serviciul de pază fără ca Sam, Aaron, Şoimul sau Jenny să-şi 
dezvăluie identitatea. Mackenzie era convins că gardienii 
fuseseră alertaţi în legătură cu identitățile lor, specificându-li-se 
că era vorba despre Devereaux, despre el şi, fiindcă Sam era 
angajatul lui Pinkus, probabil că şi despre Aaron; în plus, 
deoarece S.J. Aripă Roşie mai pledase în faţa Curţii şi probabil că 
aflaseră că era membră a tribului Wopotami, s-ar fi putut afla şi 
ea pe listă. 

Al treilea obiectiv consta în găsirea unei toalete pentru bărbaţi 

de către Sam, Aaron şi Şoim şi localizarea de către Jennifer a 
unei toalete pentru femei, înainte de a fi admişi în impozantul 
birou al judecătorului. Conform planurilor detaliate ale clădirii, 
obţinute cine ştie cum de „rudele” lui Vinnie Bum-Bum şi 
confirmate de mătuşa lui preferată, Angelica Eleganta, holul de 
la etajul doi, unde era sediul biroului judecătorului, avea două 
asemenea dependinţe - la capetele opuse ale culoarului de 
marmură. Toaletele erau necesare pentru a se câştiga obiectivul 
iniţial - cel de a înşela vigilenţa gardienilor Curţii Supreme pentru 
a intra în biroul judecătorului. 

Conţinutul cazanului o făcu pe Jenny să ţipe din dormitorul ci. 

— Sam, e imposibil! 

— Ce este? întrebă acesta, ieşind din al doilea dormitor, 
îmbrăcat într-un costum ecosez uriaş, cu pantaloni bufanţi, care-l 
făcea să pară cu patruzeci şi cinci de kilograme mai gras decât 
era. 

Şi mai bizar arăta, însă, capul lui. Ţeasta îi era acoperită de o 
perucă buclată, castanie - podoaba capilară preferată a elevilor 
colegiilor din anii douăzeci. Impinse uşa întredeschisă şi rămase 
în prag. 

— Te pot ajuta? 

— Daaaa! 

— Ai strigat. Asta înseamnă da sau nu? 

— Tu cine ar trebui să fii? 

— Conform permisului de conducere şi carnetului de vot 
trimise o dată cu hainele, numele meu e Alby-Joe Scrubb şi am o 
fermă pentru creşterea puilor pe undeva. Tu cine dracu’ eşti? 

— O fostă coristă! răspunse Jenny, încercând încă o dată să 
fixeze pieptarul de oţel peste sânii ei generoşi. Gala! Nu mai e 
nevoie, am reuşit!... Acum să-mi pun bluza asta ţărănească 
verde deschis, care n-ar excita nici măcar o gorilă în călduri. 

— Mă excită pe mine, zise Sam. 

— Tu eşti cu o treaptă mai jos decât gorila, deci mai uşor de 
stârnit. 

— Ei, ce naiba, suntem de aceeaşi parte. Fără glumă, tu cine 
ar trebui să fii? 

— Să zicem că o femeie nesăbuită, al cărei piept aflat sub 
corsetul ăsta antiglonţ ar trebui să le distragă gardienilor atenţia 
de la procedurile de verificare. 

— Şoimul se gândeşte la toate. 

— Până şi la libido, fu de acord Aripă Roşie, îmbrăcându-şi 

bluza verde şi trăgând-o peste minijupa galbenă. 

Se aplecă puţin în faţă, privindu-şi pieptul bombat sub bluza 
largă. 

— Asta-i tot ce pot face, zise ea oftând. 

— Să mai ajustăm ceva... 

— Gata, ajunge... Acum vine partea cea mai grea. „Boneta”, 
cum îi zice un prieten de-al meu. 

— Asta-i deosebirea, observă Devereaux. Părul tău arată 
ciudat; e prins tot la spate sau cam aşa ceva. 

— Pregătit pentru mai mult ca perfecta răzbunare a omului tău 
de Neanderthal. 

Jenny luă de pe pat o cutie pătrată şi scoase o perucă de un 
blond platinat, fixată pe o cască de oţel. 

— Casca asta antiglonţ e atât de grea, încât o să rămân cu 
gâtul înţepenit tot restul anului, dacă-l mai apuc. 

— Da şi eu am una, spuse Sam, în vreme ce Aripă Roşie îşi 
punea peruca. Merge să scuturi din cap, dar dacă îl apleci în faţă, 
poţi să-ţi spargi nasul. 

— Scuturatul din cap nu se potriveşte cu imaginea mea. 

— Înţeleg ce vrei să spui. Dacă asta-i mai mult ca perfecta 
răzbunare a lui Mac, ce mai e perfect? 

— Trebuia să mă fi gândit. O să apară vreun locotenent de la 
brigada de moravuri şi o să fiu arestat pentru prostituție. 

— Sam! strigă Aaron Pinkus din camera de zi. Am nevoie de 
ajutor! 

— Vin acum. 

Devereaux ieşi în grabă din dormitor, urmat de Jenny. 
Priveliştea îi surprinse. Dispăruse silueta fragilă, dar distinsă, a 
faimosului avocat din Boston. În locul lui, îmbrăcat într-o lungă 
redingotă neagră şi purtând o pălărie de sub care atârnau două 
codițe de păr negru, se afla un rabin. 

— E cazul să ne spovedim sau voi nu faceţi aşa ceva? întrebă 
Sam. 

— Nu eşti nici pe departe amuzant, răspunse Aaron, încercând 
să facă câţiva paşi. Tot trupul mi-e ferecat în fier! strigă el 
înfuriat. 

— E pentru protecţia dumitale, domnule Pinkus, zise Jennifer, 
ocolindu-l pe Devereaux şi luând mâinile bătrânului. Cyrus a spus 
clar - trebuie să te protejezi. 

— Protecţia o să mă ucidă, copila mea. La Omaha Beach, am 
cărat o raniţă de douăzeci de kilograme în spate, care aproape 


470 


că m-a înecat într-o apă de un metru adâncime şi pe-atunci eram 
mult mai tânăr. Lenjeria asta de metal e mult mai grea, iar cu 
sunt mult, mult mai bătrân. 

— Singura treabă cu adevărat dificilă pentru dumneata va fi 
urcarea treptelor din faţa clădirii; o să-i spun lui Johnny Bot-de- 
Viţel să găsească pe cineva să te ajute. 

— Bot-de-Viţel? Parcă-mi amintesc numele ăsta. 

— E omul lui Mac în trib, zise Sam. 

— A, da. 

— Johnny Bot-de-Viţel şi Mackenzie Hawkins fac o echipă 
perfectă. Sacul şi peticul. Bot-de-Viţel îmi datorează şi acum 
banii de cauţiune, iar Hawkins sufletul şi cariera mea... Oricum, 
Johnny o să trimită pe cineva să te ajute. Trebuie s-o facă, altfel îl 
acuz că a cheltuit mii de dolari din mita oferită de generalul Nor 
Turbat Sfatului Bătrânilor. 

— A făcut asta? întrebă Devereaux. 

— De fapt, nu ştiu, dar mi se pare normal s-o fi făcut. 

Se auzi o bătaie rapidă în uşă. Sam se duse şi deschise. 

— Intră, colonele, deşi, sincer vorbind, arăţi mai curând ca 
versiunea mai „întunecată” a lui Daddy Warbucks. 

— Asta-i ideea, Sam şi pentru a-ţi lărgi şi mai mult orizontul, 
aş vrea să-ţi prezint doi prieteni de-ai mei, de-ai, Judecătorului 
Oldsmobile”. 

Cyrus intră în încăpere şi le făcu semn lui Desi-Unu şi Doi să-l 
urmeze. Cei doi Desi Amaz erau total schimbaţi. Desi-Unu, cu 
dantura falsă fixată, purta un costum gri şi o cămaşă albastră, 
care accentua albul gulerului de cleric. Desi-Doi, preot şi el, purta 
costum negru, guler, dar şi o cruce de aur ce-i cădea pe piept. 

— Vi-i prezint pe reverendul Elmer Pristin, preot al Bisericii 
episcopale şi pe colegul lui, monseniorul Hector Alizongo, de la o 
dioceză catolică din Munţii Stâncoși. 

— Doamne Sfinte! zise Aaron, prăbuşindu-se cu zăngănit de 
platoşe în fotoliu. 

— Doamne! zise şi Jenny, prostituata cu păr platinat. 

— Elvă aude, zise Desi-Doi, făcându-şi cruce, apoi corectându- 
şi binecuvântarea şi făcând cruce asupra tuturor celor prezenţi. 

— Nu fim blasfemo, mormăi Desi-Unu. 

— leşti /oco. Te-am inclus şi pe tine, da’ tu ieşti un protestante 
tâmpit! 

— İn regulă, băieţi, zise Devereaux. Am înţeles mesajul... 
Cyrus, care-i treaba? 

— Mai întâi, vă rog să-mi spuneţi fiecare dacă a-ţi găsit totul. 
Era o listă cu obiectele fiecăruia. 

Jennifer, Sam şi Aaron încuviinţară, nedumeriţi. 

— Bun, continuă  mercenarul. Există probleme cu 
echipamentul camuflare? 

— Ce-i aia? întrebă Pinkus din fotoliu. 

— Prescurtarea de la camuflaj exterior - deghizările noastre. 
Vrem să vă simţiţi cât mai confortabil în situaţia dată. Sunt 
probleme? 

— Ca să fiu sincer, colonele, răspunse Aaron, poate că ar 
trebui să închiriezi o macara ca să mă deplasezi. 

— Nu-i o problemă, Cyrus, zise Aripă Roşie. O să iau un 
membru al tribului să-l ajute pe domnul Pinkus. 

— Imi pare rău, Jenny, dar nu e permisă nici o comunicare cu 
Wopotamii. De altfel, nu e necesar. 

— Nu, stai puţin, interveni Devereaux. Veneratul meu patron 
de-abia se poate mişca în armura aia medievală! 

— Va fi flancat şi ajutat pe tot parcursul de către cei doi clerici 
ai noştri. 

— Cei doi Des’? întrebă Jennifer. 

— Exact. E ideea lui Hawkins şi e excelentă... „Reverendul 
Pristin” şi „monseniorul Alizongo” care s-au alăturat „şef- 
rabinului Rabinowitz” într-un protest religios la Curtea Supremă 
faţă de recentele decizii, pe care le consideră anticreştine şi 
antisemite. Nu poţi trece peste asta fără să cazi în rasism, ceea 
ce, fireşte, ar diminua audiența televiziunii. 

— E de-a dreptul grozavă ideea, admise Sam. Apropo, unde-i 
Roman Z.? 

— Nu vreau să-mi amintesc. 

— N-a dezertat, nu-i aşa? zise Jenny. 

— Nici o clipă. E un vechi proverb ţigănesc, furat de la chinezi, 
care spune că un om care a salvat viaţa altuia poate trăi pe 
seama acelei sau acelor persoane tot restul vieţii /u;. 

— Nu sunt sigur că e aşa, zise Aaron. Cred că e exact invers. 

— Sigur că aşa e, admise Cyrus, dar ţiganii l-au schimbat. 

— Deci unde e? întrebă Aripă Roşie. g 

— l-am dat bani să închirieze o cameră video. In clipa asta, 
bănuiesc că fură una de la un vânzător naiv, spunându-i că vrea 
să verifice refracția lentilelor la lumina soarelui. Detestă să 
plătească pentru ceva - cred că îşi închipuie că nu e moral. 

— Ar trebui să candideze pentru Congres, zise Sam. 

— Dar de ce o cameră video? întrebă Aripă Roşie. 

— E ideea mea. Cred că ar trebui să avem o înregistrare 
audiovizuală a protestului Wopotamilor şi a oricărei încercări a 
anumitor indivizi de a se amesteca, a hărţui sau a-i împiedica pe 
cetăţeni să-şi exercite dreptul de liberă asociere sau dreptul de 
petiţionare. 

— Ştiam eu, exclamă Pinkus, vlăguit. O fi el soldat profesionist 
şi chimist, dar e şi avocat. 

— Nu tocmai, domnule, îl contrazise Cyrus. Din cauza derutei 
unei tinereţi agitate, eu - noi a trebuit să înţelegem anumite 
drepturi constituţionale elementare. 

— Stai puţin, zise Devereaux, cu o notă de scepticism în vocea 
lui calmă. Să ne dispensăm pentru o clipă de lozinca „Vom 
învinge” şi să mergem acolo unde cred cu că vrei să ajungi. O 
videocasetă originală, cu data şi ora socotite la secundă în 
fiecare cadru, în general e admisă ca probă irefutabilă, corect? 

— AŞ zice că un număr de senatori şi congresmeni, ca şi un 
primar sau doi, ar fi de acord cu tine, Sam, admise mercenarul. 
Mai ales cei care au renunţat temporar la nişte avantaje majore. 

— Da şi dacă avem o astfel de casetă, ce arată „anumite 
persoane” cu un comportament ilegal sau de natură violentă în 
timpul protestului Wopotamilor... 

— Şi, îl întrerupse Aripă Roşie, privind spre Devereaux, care 
încuviinţă, ca şi cum i-ar fi zis „te rog”, dacă aceşti indivizi 
mizerabili ar fi identificaţi ca fiind la ordinele unei agenţii 
guvernamentale, am avea o susţinere juridică considerabilă. 

— Nu numai agenţii guvernamentale, zise Cyrus. Există o 
grămadă de bătăuşi în mulţimea aia, care au fost plătiţi să vă 
oprească. Patronii lor au datorii atât de mari încât numai 
gândindu-se la voi încep să vorbească singuri. 

— Obstrucţionarea violentă a unei proceduri legale, adăugă 
Sam. Confruntat cu zece ani de puşcărie, nici unul dintre 
mardeiaşii ăştia n-ar rezista. 

— Colonele, te salul! zise Aaron, luptându-se să se ridice din 
fotoliu. Chiar dacă totul dă greş, avem poziţii secundare de 
apărare. 

— Eu numesc asta „să frigi fundul celor care vor să ţi-l frigă”, 
domnule Pinkus. 

— Aşa el Să ştii, cu studii de drept sau fără, aş vrea să te 
gândeşti la o slujbă în firma ca, să zicem ca strateg la 
departamentul de drept penal. 

— Sunt flatat, domnule, dar cred că ar fi mai bine să vorbeşti 
cu prietenul dumitale, Cookson Frazier. Se pare că are o casă în 
Caraibe, două în Franţa, un apartament la Londra şi câteva de 
care nu-şi mai aminteşte în Utah sau Colorado. Toate au fost 
sparte şi ar vrea ca cu să preiau controlul securităţii locuinţelor 
lui. 

— Zău, ce grozav pentru dumneata! Vei fi foarte bine plătit. O 
să accepţi, desigur. 

— Poate pentru câteva săptămâni, dar dacă există vreo şansă 
de reuşită, mi-ar plăcea să mă întorc la laborator. Eu sunt inginer 
chimist; locul ăla e cu adevărat pasionant pentru mine. 

— Acum am auzit totul, zise Devereaux, scuturând din cap şi 
făcând astfel să i se învârtească pălăria. 

Se auziră bătăi furioase în uşă. 

— Staţi pe loc, spuse Cyrus calm. E Roman. El crede că 
intrarea lui în orice încăpere e o dovadă de autoritate, mai ales 
când e urmărit de poliţie. 

Mercenarul deschise uşa. Pe coridor era, într-adevăr, Roman 
Z., dar în loc de o singură videocamera, el ţinea câte două în 
fiecare mână şi o cutie mare din plastic, prinsă de umăr cu o 
sfoară groasă. Dispăruseră cămaşa oranj de mătase, eşarfa 
albastră, pantalonii negri şi strimţi, ca şi cercelul de aur din 
ureche. Acum arăta ca un lucrător din televiziune, de genul celor 
cocoţaţi pe vreun car de reportaj sosit la locul unui accident sau 
incendiu. Purta nişte Levi's curaţi, dar uzaţi şi un tricou alb pe 
care era imprimată inscripţia: WFOG-TV PRESS. 

— Misiunea-i rezolvată, dragu’ meu prieten... colonel, anunţă 
Roman Z., păşind în cameră; vocea i se stinse treptat, când 
percepu înfăţişările lui Sam, Jenny şi Aaron. Ic vrun dans cu ursu’ 
pă undeva? 

— Dacă este, ăla eşti tu, zise Cyrus. Jaful ursului... De ce patru 
camere? 

— Poate se strică una, răspunse ţiganul, rânjind. Şi multe 
casete, adăugă el, arătând spre cutie. 

— Unde-i chitanţa? 

— Ce-i aia? 

— Hârtia pe care scrie cât ai lăsat tu la magazin. 

— A, n-au nevoie de ea. le fericiţi să colaboreze. 

— Ce tot spui acolo, Roman? întrebă Aripă Roşie. 

— Eu Îîncarc, donşoară Janney - dacă ieşti donşoara Janney sub 
rochia aia mişto. 

— Cui? întrebă Devereaux. 

— La oamenii ăştia! 

Ţiganul îşi arătă cu mândrie tricoul cu însemnele respective. 

— lo ieram foarte grăbit şi iei înţeleg. 

— Nu există astfel de oameni! strigă Cyrus. 

— O să le scriu o scrisoare odată. Le spun ce rău îmi pare. 

— Te rog, colonele, zise Pinkus, luptându-se să se ridice din 
fotoliu cu ajutorul lui Jenny. N-avem timp de socoteli. Ce facem 
acum? 

— E simplu, răspunse Cyrus. 

Dar nu era. 


ORA 2,16: P.M. Boom-boom, boom-boom, boom-boom - boom- 
boom, boom-boom!... Hai-ia, hai-ia - hai-ia - hai-ia, hai-ia! Tobele 
bubuiau şi dansatorii cântau, lozincile erau înălțate şi mulțimile 
mânate pe scările Curţii Supreme unde se auzeau blestemele 
Wopotamilor. Turiştii erau înfuriaţi, soțiile mai mult decât soţii, 
căci dansatoarele protestatare cu fustele lor rotindu-se în sus le 
stârneau interesul. 

— Jebediah, nu putem trece! 

— Corect. 

— Unde-i poliția? 

— Corect. 

— Olaf, nebunii ăştia n-or să ne lase să trecem! 

— Corect. 

— Trebuie să fie nişte /egi;/ 

— Corect. 

— Stavros, asta nu s-a întâmplat niciodată la templul Atenei! 

— Corect. 

— Nu te mai holba! 

— Greşit - a, scuze, Olympia. 

După intersecţia cu Capitol Street, ascunşi în pragul unei uşi, 
se aflau doi bărbaţi înalţi. Unul arăta splendid în uniforma de 
general de armată, celălalt era îmbrăcat în nişte haine 
zdrenţăroase de vagabond. Cel din urmă ieşi în fugă din 
ascunzătoare, privi spre capătul clădirii, apoi se întoarse lângă 
general. 

— Situaţia se precipită, Henry, zise Mackenzie Hawkins. Zău că 
s-au înfierbântat! 

— A sosit presa? întrebă Sutton, actorul. Am fost foarte clar cu 
tine, nu-mi fac apariţia până nu sosesc camerele video acolo. 

— Au venit de la vreo două posturi de radio. Îmi dau seama 
după tipii cu microfoane. 

— Nu-i suficient, băiete. Am precizat: camere. 

— Foarte bine, foarte bine! 

Şoimul ieşi iar în viteză, privi şi fugi înapoi. 

— Tocmai a sosit o echipă TV! 

— Ce post? E o reţea? 

— De unde dracu' să ştiu? 

— Află, mon general. Eu am criteriile mele. 

— lisus pe o placă de surfing! 

— Blasfemiile nu sunt indicate, Mackenzie. Uită-te din nou. 

— Eşti imposibil, Henry! 

— Aşa sper. E singura cale de a face ceva în meseria asta. 
Grăbeşte-te. Simt nevoia să joc; e stimulentul creat de un public 
numeros, când îl auzi strângându-se în sală. 

— N-ai avut niciodată trac? 

— Bunul meu prieten, nu mi-a fost niciodată frică de scenă, e; 
îi este frică de mine. O traversez ca tunetul. 

— La naiba! 

Şoimul fugi din nou afară, dar, în loc să se întoarcă lângă 
actor, rămase să vadă ceea ce spera să vadă. Patru taxiuri opriră 
lângă trotuarul de vizavi, pe First Street. Din primul coborâră trei 
clerici, un preot reverend şi un rabin bătrân ajutat de cei doi 
creştini. Din al doilea ieşi Marlyn Monroe a târfelor, legănându-şi 
şoldurile. Al treilea taxi îl depuse pe cel mai mare ţărănoi din 
fundul Ozarkului, cu găinaţul curgându-i dintr-o pălărie ca o 
plăcintă, peste costumul ecosez. Călătorul celui de-al patrulea 
taxi arăta cu totul altfel - un negru înalt ş i elegant, o figură 
plăcută şi impozantă. 

După cum fusese plănuit, Jennifer, Sam şi Cyrus porniră în 
direcţii diferite, fără să-şi facă vreun semn de recunoaştere, însă 
nici unul nu traversă strada spre Curte. Cei trei reprezentanţi ai 
clerului rămaseră pe trotuar, certându-se între ei. Şoimul căută 
în buzunarul său zdrenţuit şi îşi scoase aparatul de emisie- 
recepţie. 

— Bot-de-Viţel, recepţie. Recepție, Bot-de-Viţel! 

— Nu tipa, V.N., chestia asta e-n urechea mea! 

— Contingentul nostru a sosit... 

— La fel şi jumătate din populaţia în călduri a Washingtonului! 
Cealaltă jumătate ar dori să le scalpeze pe fetele noastre! 

— Spune-le să se ţină tare. 

— Cât de tare? Ajungem la porțjartiere? 

— Nu asta vreau să spun! Doar să continuaţi cântecele şi să 
bateţi tobele mai tare. Imi mai trebuie zece minute. 

— S-a făcut, V.N.! 

Şoimul alergă înapoi la adăpostul de lângă uşă. 

— Incă zece minute, Henry şi îţi faci intrarea! 

— Aşa de mult? 

— Am de făcut câteva lucruri şi când mă întorc, ieşim 
împreună. 

— Ce trebuie să faci? 

— Să elimin câţiva inamici. 

— Ce? 

— Nu va fi prea greu. Sunt tineri şi fără experienţă. 

Mackenzie, în hainele lui murdare de vagabond, plecă în 
viteză. 

Unul câte unul, patru dintre membrii echipei de comando 
îmbrăcaţi în echipament de camuflaj verde cu negru fură bătuţi 
pe umăr, apoi aduşi în stare de inconştienţă de către un 
vagabond bătrân. Fiecare fu târât la o bordură de trotuar, stropit 
din belşug pe faţă cu cloroform şi lăsat să se odihnească până 
avea să-şi revină. 

Spre neliniştea lui sir Henry, cele „zece minute” se făcură 
douăsprezece, apoi douăzeci şi, în sfârşit, aproape o jumătate de 
oră. Şoimul observase cinci agenţi federali, cu feţe sumbre şi 
şase domni, cu priviri cercetătoare şi frunţi largi. li termină într-o 
manieră asemănătoare. „Amatori!” îşi zise în sinea lui Şoimul. 
„Ce fel de comandanţi or avea?”.. 

Un nenorocit într-un tricou tot filma de zor cu o cameră video, 
grupul de contramanifestanţi, care acționau evident în folosul 
celor care le dăduseră ordinele. Ha! O nimica toată! îşi zise Mac, 
dar de câte ori încerca să pună mâna pe nemernicul cu camera, 
acesta se răsucea ca un blestemat de dansator şi dispărea în 
mulţime. 

Mac alergă înapoi la uşă, dar sir Henry Irving Sutton nu mai 
era acolo! Unde dracu * dispăruse?... Actorul se afla la vreo trei 
metri în faţă, la capătul clădirii, zăpăcit, studiind aglomeraţia de 
la baza scărilor Curţii Supreme. In faţa celor patruzeci de indieni 
protestatari care băteau din picioare şi din tobe, cântau, agitau 
pancarte, izbucniseră altercaţii violente care nu păreau să nu 
aibă vreo legătură cu ei. 

— O, Doamne! zise Hawkins, punând mâna pe umărul lui 

Sutton. Nu mai sunt aşa de tânăr! 

— Nici eu. Şi ce dacă? 

— Acum câţiva ani, nici unul dintre ticăloşii ăştia nu s-ar fi 
ţinut de rele. Sau poate sunt mult mai mulţi decât am văzut cu. 

— Cine? 

— Măscăricii ăia care se bat între ei în mulţimea de turişti. 

Şi, într-adevăr, aşa era. Poliţiştii în uniforme ţipau la membrii 
grupei de comando în echipament de camuflaj, care începură să- 
i atace, iar protestatarii săriră şi ei la bătaie cu boxuri de alamă 
şi bâte plumbuite. O răscoală în toată puterea cuvântului. Turişti 
înfuriaţi, loviți şi răsturnaţi de combatanți, ţipau; cei în 
echipament de luptă, derutaţi de absenţa uniformelor sau a altor 
elemente de identificare a duşmanilor, continuau să lovească în 
tot ce mişca lângă ci, iar idiotul cu camera video ţipa întruna 
„Glorioso!”, ţopăind prin preajmă. 

— Du-te, Buttercup! răcni Hawkins în staţia lui. 

— Bine, Daffodil, dar avem o problemă, se auzi vocea 
colonelului Cyrus. 

— Ce problemă? 

— Cu cei trei clerici e-n regulă, dar i-am pierdut pe târfă şi pe 
ţărănoi! 

— Ce s-a întâmplat? 

— Pocahontas s-a înfuriat când o turistă a aruncat o legătură 
de pocnitori la picioarele dansatoarelor şi a strigat ceva în 
greceşte. Fata noastră s-a dus după căţeaua aia, iar Sam a 
plecat după ea! 

— Adu-i înapoi, pentru Dumnezeu! 

— Chiar vrei ca judecătorul Oldsmobile să intre în scandalul 
ăsta şi să spargă capete? 

— Fir-ar să fie, nu prea avem timp! E aproape trei fără un 
sfert, iar noi trebuie să ajungem înăuntru, să ne schimbăm 
hainele şi să ne prezentăm în faţa pretorilor de la biroul 
judecătorului. 

— Am putea beneficia de o marjă de câteva minute, îl 
întrerupse Cyrus, judecătorii trebuie să ştie ce se petrece afară. 

— Un haos Wopotami, Buttercup! Să spunem că nu e în 
avantajul nostru, deşi e necesar. 

— Stai aşa! Ţărănoiul nostru o aduce înapoi pe Pocahontas... 
Ţinându-i braţul imobilizat, aş adăuga. 

— Din când în când, băiatul ăsta se descurcă!... Descrie-le 
situaţia şi să mergem! 

— Aşa fac. Când se arată generalul nostru? 

— De îndată ce-i văd pe ţăran şi pe prinţesă traversând strada 
separat şi mă asigur că ea intră prima... Unde sunt cei trei popi? 
Nu-i văd. 

— Nici n-ai cum. Sunt pe partea asta, croindu-şi drum prin 
mulţime. Oamenii ar trebui să aibă mai mult respect pentru 
clerici. Desi-Unu şi Doi au trosnit deja o duzină de huligani şi pot 
să jur că l-am văzut pe Desi-Unu furând cinci ceasuri! 

— Asta ne mai lipsea, un preot-tâlhar! 

— Asta avem, Daffodil... Gata, sosesc cei doi avocaţi, Punch şi 
Judy. 

— Pune-i la punct, colonele. E un ordin! 

— Ascultă, domnu’, ai noroc că-s mai deştept ca tine, altfel m- 
aş fi simţit jignit. 

— Cum? 

— Nimic, instinctele dumitale funcţionează. Terminat. 

Şoimul îşi puse staţia de radio în buzunarul hainei ponosite, 
apoi se întoarse către Sutton: 

— Mai durează doar vreo două minute, Henry. Eşti pregătit? 

— Pregătit? zise actorul, controlându-şi furia din voce. Idiotule! 
Cum aş putea să stăpânesc scena în zarva asta? 

— Ei, haide, doar cu două ore în urmă mi-ai spus că treaba 
asta e practic „de culise”. 

— Aia era o analiză obiectivă, nu o interpretare subiectivă. Nu 
există roluri mici, numai actori minori. 

— Cum? 

— Eşti extrem de insensibil când e vorba despre artă, 
Mackenzie. 

— Da? 

— Adorabila Jennifer traversează strada... Doamne, garderoba 
aia de ibovnică ar trebui arsă imediat! Arată ca o târfă! 

— Asta-i ideea... Uite-l şi pe Sam... 

— Unde? 

— Tipul în costum ecosez. 

— Cu pălăria aia ridicolă? 

— Arată altfel, nu-i aşa? 

— Arată de-a dreptul stupid! 

— Aşa vrea el. Fără avocaţi deştepţi acolo. 

— Doamne Sfinte! exclamă actorul. Ai văzut? 

— Ce să văd? 

— Reverendul în costum gri - acolo - cel care îşi potriveşte 

paşii cu ai preotului şi ai rabinului dintre ei. 

— Aha... Ce s-a întâmplat? 

— Pot să jur că vicarul tocmai a pocnit un om şi i-a furat 
ceasul. | l-a smuls chiar de la încheietură! 

— Osândă veşnică! L-am spus colonelului că asta ne mai 
lipsea, un preot care să jefuiască. 

— Ştiai...? A, ce zic eu, sigur că ştiai. Bătrânul în haine de 
rabin e Aaron! /ar ceilalţi doi sunt tipii ăia din Argentina sau 
Mexic! 

— Puerto Rico, dar n-are importanţă. Au ajuns în vârf, or să 
reuşească!... Dă-i drumul, generale! 

Se auziră paraziți de la staţia Şoimului; acesta o smulse din 
buzunar. Vocea lui Cyrus izbucni: 

— Traversez strada. Urează-mi noroc! 

— Toate sistemele functionează,  colonele... Bot-de-Viţel, 
recepţie! 

— Sunt aici, nu ţipa. Ce e? 

— Opreşte chestiile indiene şi începe imnul naţional. 

— Ale noastre sunt mai bune, le poţi cânta. 

— Acum, Johnny! lese generalul nostru! 

— In regulă, faţă palidă. 

— Asta e, Henry! Să joci bine! 

— Niciodată n-am jucat prost, tâmpitule, zise actorul. Respiră 
adânc de câteva ori, luă o ţinută impunătoare şi o porni spre 
mulţimea zgomotoasă, în acordurile neaşteptate ale imnului 
naţional, cântat de indieni. Corul era impresionant. Vocile se 
înălţau către cer, iar imaginea celor patruzeci de locuitori 
originari ai Americii, cu feţele vopsite, plângând, avu un efect 
şocant asupra mulţimii. Până şi agresivii militari din grupa de 
comando, ce se luptau cu bătăuşii sindicalişti, îşi opriră 
adversarii la distanţă, cu braţele întinse şi mâinile la gât. 
Imbecilii îşi aruncară boxurile de alamă şi bâtele, privind cu toţii 
figurile tragice, ce cântau din inimă exprimându-şi devotamentul 
pentru o ţară care le fusese furată. Lacrimile înceţoşară ochii 
privitorilor. 

— Acum e iama vrajbei noastre! răcni sir Henry Irving Sutton, 
cu cea mai sonoră voce a sa, păşind pe a patra treaptă şi 
întorcându-se către mulţime. Câinii pot /ătra la noi, dar vederea 
noastră e limpede. O greşeală îngrozitoare a fost comisă, iar noi 
suntem aici s-o îndreptăm! 

A fi sau a nu fi, aceasta-i întrebarea... 

— Ticălosul ăla o poate ţine aşa o oră, şopti Mackenzie 
Hawkins în staţia radio. Unde sunteţi? Răspundeţi pe numere! 

— Noi suntem în holu’ mare dă piatră, da’ nu-nţelegi, 
ghenerale... 

— Prinţesa şi ţărănoiul sunt cu mine, zise Cyrus, iar dumneata 
chiar nu înţelegi! 

— Despre ce dracu’ tot vorbiţi amândoi? 

— Un mic truc pe care nu l-ai prevăzut, explică mercenarul. 
Aici au detectoare de metal, iar dacă Jenny, Sam ori domnul 
Pinkus trec printre ele, declanşează toate alarmele din clădire. 

— O, Doamne! Unde-o să ajungă ţara asta? 

— Cred c-ar trebui să spun ceva de genul „caută cauzele 
primare”, dar în clipa asta suntem terminaţi. 

— Nu încă, Buttercup, ţipă Şoimul. Bot-de-Viţel, eşti pe 
recepţie? 

— Sigur, V.N. Şi avem şi noi o problemă. Oamenii noştri s-au 
cam săturat de prietenul tău, Vinnie. Omul e o mare pacoste. 

— Ce-a făcut? E cu voi doar de azi-dimineaţă - ce-a putut 
face? 

— Văicăreală, văicăreală, văicăreală, asta-i tot! Pe urmă apăru 
prietenul /ui, mititelul care vorbeşte ca o găină şi, înainte să poţi 
spune Geronimo, am primit o duzină de sarcini tâmpite prin tot 
motelul, iar Joey nu-ştiu-cum alerga din cameră în cameră să 
urmărească activitatea. S-o urmărească, aş adăuga, prin nişte 
metode foarte ciudate. Mulţi dintre vitejii noştri au fost curăţaţi 
de parale. 

— N-avem timp de asta! 

— Să-ţi faci, V.N. Cât timp generalul tău, despre care trebuie 
să admit că-ţi seamănă, ţipă aici din toate puterile. Băieţii şi 
fetele noastre sunt înfuriaţi la culme şi n-or să mai reziste mult. 
Vor banii înapoi şi să-i dea afară pe nemernicii ăia! 

— Or să ia înapoi de cincizeci de ori mai mulţi bani, promit! 

— Doamne Sfinte! Vezi ce văd şi eu, V.N.? 

— Sunt la capătul clădirii şi e prea multă mişcare... 

— O gaşcă de tipi în costume ciudate verde cu negru îşi fac 
drum printre noi... stai puţin! Acum alţii - fie fundaşi de fotbal, fie 
maimuțe în ţinută de afaceri - li se alătură. Îl caută pe generalul 
tău! 

— Execută Planul B, prioritatea numărul unu! Scoate-l afară 
de-acolo! Nu putem permite să fie rănit... Porneşte dansul şi 
cântecele. Acum! 

— Cum rămâne cu ăia doi nemernici? 

— Aşezaţi-vă pe ei! 

— Am făcut-o în autobuz. Micuţul l-a muşcat de fund pe Ochi 
de Vultur. 

— Executarea. Eu am plecat. 


Colonelul Tom Picior-de-Cerb, în mod discutabil cel mai 
inteligent ofiţer al aviaţiei militare a Statelor Unite, candidat la 
şefia Marelui Stat Major, cutreiera străzile Washingtonului, 
arătându-le nepoatei şi nepotului său priveliştile obişnuite. Când 
cei trei cotiră la dreapta, de pe Constitution Avenue către Curtea 
Supremă, urechile colonelului înregistrară mai multe sunete 
familiare, depozitate undeva în adâncul memoriei lui, cântece din 
copilăria petrecută cu patruzeci de ani în urmă în statul New 
York, lângă frontiera cu Canada. Tom Picior-de-Cerb era un 
Mohawk pursânge, iar cuvintele şi ritmurile pe care le auzea 
reprezentau o variantă a limbajului propriului său trib. 

— Hei, unchiule Tom! strigă nepotul lui, un băiat de 
şaisprezece ani. Acolo e un scandal! 

— Poate că ar trebui să ne întoarcem la hotel, sugeră nepoata, 
o domnişoară de paisprezece ani. 

— Nu, eşti în siguranţă aici, spuse unchiul. Aşteptaţi-mă, mă 
întorc imediat. Se întâmplă ceva ciudat. 

Picior-de-Cerb, aşa cum sugera şi numele lui, era un excelent 
alergător, aşa că în mai puţin de treizeci de secunde ajunse în 
preajma mulţimii derutate şi revoltate din faţa scărilor Curţii 
Supreme. Era ceva ciudat! Nişte indieni - indienii /ui - vopsiți în 
culori de război, tropăiau, dansau şi strigau cât îi ţinea gura nişte 
proteste înverşunate, pe care nu le prea înţelegea. 

Apoi îi reveniră în minte legendele transmise de bătrânii 
tribului, de la o generaţie la alta. Limbajul pe care îl auzea 
semăna doar, iar tropăitul picioarelor în timpul dansului era o 
imitație, nu ceva autentic. Dumnezeule, ăştia erau Wopotamii de 
demult! Vechile istorii erau pline de relatări despre felul cum 
furau tot ce se putea fura - aşa că de ce n-ar fi făcut la fel şi cu 
limbajul. Colonelul Picior-de-Cerb izbucni în râs, ţinându-se cu 
mâinile de burtă. Cântecul de protest, de o frenezie sălbatică şi 
cu mişcările dansului foarte sugestive, era „celebrarea nopţii 
nunţii”. 

Wopotamii nu făcuseră niciodată ceva ca lumea! 

— Bot-de-Vițel, ascultă şi execută! şopti răguşit Hawkins în 

staţia de emisie-recepţie, în vreme ce-şi croia drum printre 
dansatori către intrarea la Curtea Supremă. 

— Ce mai e? L-am luat de-acolo pe general, care ţipa întruna 
că „nu era terminat!” Micul Joey are dreptate, e un zurbagiu! 

— Micul Joey?... Zurbagiu? 

— Da, păi eu am făcut un târg. El ne dă înapoi jumătate din 
bani, iar eu rețin douăzeci la sută din ei ca taxă de arbitraj. 

— Johnny, suntem în criză! 

— Nu, nu suntem, cele două javre sunt într-un bar din josul 
străzii. Să ştii că peruca aia Roşie a lui Vinnie nu ne ajută deloc la 
imagine. E chiar jalnică, mă-nţelegi? 

— Ah, Iisuse, vorbeşti ca el! 

— De fapt, nu-i un băiat rău, dacă ajungi să-l cunoşti. Ştiai că 
indienii sunt foarte respectaţi în Las Vegas? Nevada a fost un 
mare teritoriu al pieilor-roşii, să ştii. 

— Eu vorbesc despre acum! Planul B, prioritatea doi - asaltul 
paşnic al Curţii! 

— Ţi-ai ieşit din minţi. Putem fi împuşcaţi! 

— Nu şi dacă o să cădeţi cu toţii în genunchi şi-o să vă jeluiţi, 
după ce intraţi. Un american nu împuşcă pe cineva care stă în 
genunchi. 

— Cine zice asta? 

— E scris în Constituţie. Nu împuşti pe nimeni care stă în 
genunchi, fiindcă ăla se roagă şi-o să moară în stare de graţie, 
iar tu vei fi trăsnit de Dumnezeu. 

— Glumeşti? 

— Nu-ţi spun prostii. Du-te! 

Şoimul îşi vâri staţia în buzunarul hainei ponosite; ajunsese 
deja în marele hol al Curţii Supreme, în timp ce Cyrus îi ţinea pe 
Aaron, Jenny, Sam şi cei doi Desi la distanţă de arcadele 
detectoarelor de metal. 

— Acum ascultaţi-mă, prieteni, zise mercenarul-chimist. Când 
Wopotamii or să năvălească aici, Desi-Unu şi Desi-Doi vor ridica 
cordoanele, iar voi - Sam, Jenny şi domnul Pinkus - vă veţi 
strecura pe sub ele şi vă veţi duce direct la etajul doi. Pe scări, 
cu liftul, nu contează; apoi mergeţi la al doilea dulap pe dreapta 
unde veţi găsi hainele, într-un sac de plastic. Vă schimbaţi în 
toaleta pentru femei, respectiv bărbaţi, pe urmă ne întâlnim la 
biroul judecătorului, în capătul de vest al culoarului - vă aştept 
acolo. 

— Dar Mac? 

— După cum îl cunosc şi cred că îl cunosc bine, o să fie la 
dulapul ăla înaintea voastră. Mamă, aş fi vrut ca tipul ăsta să fi 
condus câteva campanii la care am luat parte. Sunt eu bun, dar 
el e teribil - adică de-a dreptul rău. 

— Ăsta-i un compliment, Cyrus? întrebă Pinkus. 

— Da! Aş merge cu el până în iad, fiindcă ştiu că m-aş 
întoarce. 

— Mă rog, dar n-a înotat niciodată treizeci de kilometri pe 
furtună... 

— Ah, taci, Sam... Aha, uite că vin! 

— Slăvite Abraham! şopti Aaron Pinkus, în vreme ce o hoardă 
de indieni, cu feţe vopsite şi lucioase, dar mânjite grotesc de 
lacrimi, năvăliră pe uşă şi căzură imediat în genunchi, cântând la 
unison, cu chipurile înălțate spre tavan, implorându-şi zeii să-i 
mântuiască. (Pentru un cunoscător - fiindcă ei habar n-aveau - 
era tot „Celebrarea nopţii nunţii”.) 

Armele unei duzini de gardieni fură scoase din tocuri şi 
îndreptate spre capetele protestatarilor, dar nimeni nu trase. 
Intr-un fel, se prevedea în Constituţie, sau cel puţin aşa credeau 
poliţiştii de la Curtea Supremă - că nu poţi trage în nişte oameni 
care se roagă. In schimb, se auziră alarmele, nu de la 
detectoarele de metale, ci din interiorul clădirii. In câteva 
secunde, alţi gardieni, funcţionari şi personal de serviciu se 
revărsară în holul cel mare. Era iadul pe pământ. 

— Acum! şopti Cyrus. Desi-Unu şi Desi-Doi ridicară cordoanele 
groase de catifea, iar Aaron, Sam şi Jenny se strecurară pe sub 
ele în toiul haosului cu care se confruntau poliţiştii şi funcţionarii 
Curţii Supreme. 

In timpul acestei noi şi total neaşteptate debandade, 
Mackenzie Hawkins trecu prin detectorul de metale, fără să-l 
întrebe nimeni nimic şi o luă la goană pe scările ce duceau la 
etajul doi. 


Altă problemă. Normal. Angelina Eleganta, mătuşa lui Vinnie 
Bum-Bum, confundase al doilea dulap pe dreapta cu o instalaţie 
de aer condiţionat, astfel că preţ de câteva preţioase minute 
sacul negru de plastic cu hainele lor fu de negăsit. Deodată se 
auzi o explozie surdă, pe care nici unul dintre ei n-o remarcă. 

— M-am prins! ţipă Sam, apăsând, în entuziasmul său, pe un 
mâner şi debranşând aerul condiţionat. S-a oprit, adăugă el, 
derutat de blocarea uriaşei maşinării. 

— Ce contează? ţipă Jennifer, susţinându-l pe Pinkus, în timp 
ce Şoimul venea alergând pe coridor, aruncându-şi haina de 


vagabond. 

— Aici eraţi! răcni el. Uşa scării ăsteia blestemate era încuiată 
pe dinafară! 

— Şi cum ai intrat? întrebă Devereaux, scoțând din sac hainele 
lui Aripă Roşie. 

— Am întotdeauna la mine puţin explozibil - nu se ştie 
niciodată. 


— Mi s-a părut mie că aud o bubuitură, zise epuizatul Pinkus. 

— A fost, admise Hawkins. Să mergem. 

— Unde-i toaleta doamnelor? întrebă Aripă Roşie. 

— Acolo, în capăt, răspunse Mackenzie, arătând spre est. 

— Unde-i toaleta noastră? întrebă Sam. 

— Mult mai aproape, chiar acolo, pe stânga. 

Se împrăştiară. Deodată, Jennifer se întoarse şi strigă: 

— Sam! Pot să mă îmbrac la tine? Mai avem doar trei minute 
şi uşa aia-i la două terenuri de fotbal distanţă! 

— Mamă, de când aşteptam vorbele astea! 

Târfa cu coif platinat se întoarse în fugă spre crescătorul de 
pui „Alby-Joe Scrubb” şi amândoi îi urmară pe Pinkus şi pe Şoim 
la toaletă. Jenny alergă într-o cabină, în timp ce bărbaţii îşi 
lepădară hainele şi perucile, rămânând în veşmintele mai 
decente pe care le purtau pe sub bizarele echipamente de 
camuflaj. 

Toţi, cu excepţia Şoimului. La fundul sacului mare, împăturite 
cu grijă pentru a fi scoase uşor, se aflau costumul de ceremonie 
al Vârfului Norilor, şeful de trib al Wopotamilor, inclusiv lunga şi 
colorata coroană din pene, datând din vremea când 
Okeechobces întâmpinase un cosmetician rătăcit, pe nume 
Ponce de Leon, pe ţărmul viitoarei Miami Beach. Şoimul îşi dădu 
repede jos nădragii de vagabond şi cămaşa murdară şi îmbrăcă 
pantalonii din piele de căprioară şi jacheta de bizon cu mărgele. 
Apoi, sub ochii uimiţi ai lui Aaron şi Sam, îşi aşeză cu grijă pe cap 
imensa trenă de pene, care în ciuda staturii înalte se târa pe 
podea. 

Un minut mai târziu, Aripă Roşie ieşi din cabină într-un elegant 
taior de culoare închisă - întruchiparea avocatei de mare succes, 
deloc temătoare să înfrunte Curtea Supremă, dominată de 
bărbaţi. Ceea ce o îngrozi însă în acel moment fu vederea lui 
Mackenzie Hawkins. 

— Aahh! ţipă ca. 

— Am aceiaşi sentimente, zise Devereaux. 

— Generale, spuse şi Pinkus, cu glas rugător. Nu mergem la o 
paradă a costumelor de la campionatul de fotbal din Pasadena. 
Procedurile astea sunt printre cele mai serioase şi venerabile din 
sistemul nostru legislativ, iar ţinuta dumitale, oricât de 
impresionantă ar fi, nu se potriveşte cu această împrejurare. 

— Ce împrejurare, comandant? 

— Viitorul tribului Wopotami şi un segment important din 
structura de apărare a ţării. N 

— Sunt de acord cu prima parte. Cazul e închis. In afară de 
asta, e tot ce am, doar dacă nu vreţi să intru acolo în chip de 
membru al Vagabonzilor Anonimi - ceea ce, dintr-un anume 
punct de vedere, nu e o idee rea. 

— Noi suntem de acord cu penele, zise repede Jennifer. 

— Haina aia murdară e probabil tot în hol, cugetă Hawkins şi 
nimeni de aici n-o poate găsi; toţi sunt jos... Gândiţi-vă, un 
indigen împilat, dintr-un popor dezrădăcinat, în zdrenţe şi 
ţinându-se cu mâna de burtă de foame. 

— Nu, Mac! ţipă Sam. Te-ar scoate afară pentru 
despăduchere. 5 

— S-ar putea, zise Şoimul, încruntat. Asta-i un oraş fără suflet. 

— Treizeci şi cinci de secunde, anunţă Aripă Roşie, privindu-şi 
ceasul. Ar fi bine să mergem. 

— Nu cred că ar conta un minut sau două de întârziere, spuse 
Aaron. Vreau să spun că jos e o veritabilă insurecție, masele iau 
cu asalt baricadele, cum s-ar spune. 

— Nu e asalt, comandant, ci rugăciune. E o diferență. 

— Are dreptate, Aaron şi asta nu e în avantajul nostru, spuse 
Devereaux. De îndată ce gardienii vor înțelege că e vorba de fapt 
despre o demonstraţie paşnică, alarma va înceta şi toți ceilalți se 
vor întoarce la posturile lor... Ai mai fost la astfel de audieri, nu-i 
aşa, şefule? 

— De trei sau patru ori, răspunse Pinkus. Se stabileşte 
autenticitatea prin identificarea reclamantului ca şi a avocatului 
şi a oricăror amici curiae din public. Apoi sunt prezentate 
argumentele. 

— Cine se află la uşa biroului, comandant? 

— Un gardian desemnat şi un funcţionar juridic. 

— Bingo! răcni Şoimul. Unul dintre ei sau amândoi au numele 
noastre pe o listă. Or să comunice prin staţii şi o duzină de alţi 

gardieni vor veni şi ne vor captura. N-o să intrăm niciodată! 

— Doar nu vorbeşti serios, zise Jennifer. Asta-i Curtea 
Supremă. Nimeni nu-i poate mitui pe gardieni sau funcţionari ca 
să facă aşa ceva. 

— Debite de trei miliarde şi tipi cu musca pe căciulă la 
Pentagon, ca şi la Departamentul de Stat, la Justiţie, plus câteva 
duzini de paraziți din Congres care îşi fac vacanţele pe banii 
statului, contra câtorva sute de mii de dolari împrăştiaţi pe 
culoarele astea venerate! 

— Mac are dreptate, spuse Sam. 

— Trupul e păcătos, observă Aaron. 

— Hai să ieşim dracului de-aici! conchise Aripă Roşie. 

leşiră, grăbindu-se pe cât le permitea buna-cuviinţă spre 
imensele uşi sculptate ale biroului judecătorului. Spre uşurarea 
lor, văzură silueta masivă a lui Cyrus stând în faţa acestora şi pe 
cei doi Desi în haine de clerici, îngenuncheaţi de o parte şi de 
alta a mercenarului. 

— Colonele, ce fac aghiotanţii mei aici? 

— Generale, ce dracu’ porți pe dumneata? 

— Insemnele rangului meu tribal, desigur. Acum răspunde-mi 
la întrebare! 

— A fost ideea lui Desi-Unu. S-a gândit că ar trebui să am 
protecţie suplimentară. N-a fost o problemă pentru ei să ajungă 
aici - jos e un azil de nebuni răsculați. 

— Ce drăguţ, zise Jennifer. 

— Ce tâmpenie! strigă Devereaux. Vor fi identificaţi, arestaţi şi 
interogaţi, iar intrarea noastră ilegală aici va apărea pe prima 
pagină a ziarelor! 

— Nu-nţelegi, spuse Desi-Unu, înălţând capul, însă tot cu 
palmele lipite a rugăciune. Numero uno, noi nu zicem niciodată 
nemica. Numero dos, noi suntem misioneros care-i convertim pe 
bieţii barbaros la legea lu’ Hristos. Cine poate aresta aşa padres? 
Şi dacă-ncearcă, n-or să reuşească nici în două luni şi nimeni nu 
intră-năuntru afar' de tine. 

— Al naibii să fiu, mormăi Hawkins, privindu-i cu afecţiune pe 
cei doi aghiotanţi ai săi. V-am educat bine, băieţi. In operaţiunile 
acoperite, trebuie să ai întotdeauna personal auxiliar pentru 
asigurarea retragerii; ei sunt, de obicei, primii atacați. Am ezitat 
să le dăm sarcina asta, fiindcă ne cunoaştem şansele, dar ei n-au 
pregetat să se ofere voluntari. Bună treabă, băieţi. 

— leşti drăguţ, ghenerale, zise Desi-Doi, da’ să nu fii al naibii. 

Rezolv io treaba asta, nu amigo meu. Vezi mata, io-s catolico, iei 
e doar protestante - nu contează. 

Zgomotul bubuitor al unor paşi apăsaţi îi făcu pe toţi să se 
întoarcă speriaţi. Işi reveniră repede, văzându-l pe Roman Z. 
Alergând spre ei, cu câte o cameră video în fiecare mână, cu 
geanta din plastic agăţată pe umăr lovindu-i-se de coapsă şi cu 
tricoul WFOG leoarcă de sudoare. 

— Dragii mei, iubiții mei prieteni! strigă el, oprindu-se cu 
răsuflarea tăiată. N-o şi. Credeţi ce magnific am fost! Am făcut 
poze la toţi şi la trei oameni pe care lama mea i-a convins să zică 
că au fost trimişi aci dă un „procuror-genera!” şi dă unu’ mic, 
secretar la ceva de-i zice „parare” şi dă un mare jucător dă 
fotbal, care mi-a zis că ierea un ignorant reprezentant la ceva de- 
i zice „Societatea Dealu’ Curuliu” - Ce mai societate! In Serbo- 
Croaţia avem mai bune. 

— Asta-i formidabil! spuse Sam. Dar cum ai urcat aici? 

— le uşor! Jos, în holu’ dă marmoră, toţi dansează, cântă, râde 
şi strigă, ca cei mai tari strămoşi ai mei ţigani. Oameni în haine 
aiurea şi feţe vopsite bea din sticle suc dă fructe şi toată lumea-i 
fericită, dă-mi aduce-aminte dă şatrele noastre din munţii 
Moraviei. le g/orioso! 

— O, Doamne! exclamă Jennifer. Grozăvia aia din alambicuri! 

— Ce anume, draga mea? 

— Alambicuri, domnule Pinkus. Cea mai otrăvitoare băutură 
inventată de om, fie el civilizat sau nu. Indienii Mohawks susţin 
că au creat-o ei, dar noi am rafinat-o şi am făcut-o de douăzeci 
de ori mai tare. E cu desăvârşire interzisă în rezervaţie, iar dacă 
a găsit cineva alambicurile alea vechi şi le-a pus în funcţiune, 
acela nu poate fi decât ticălosul de Johnny Bot-de-Viţel! 

— Aş zice că în clipa asta acţiunea lui se justifică, zise 
Devereaux. 

— Deci aşa i-aţi - -am - tras pe sfoară pe coloniştii din vest, 
spuse Şoimul. 

— Asta e irelevant, generale. 

— Da, dar interesant... 

— Haideţi să intrăm, îi îndemnă Cyrus. Genul ăsta de suc are 
două efecte - uitare, apoi recunoaşterea bruscă a 
responsabilităţilor reamintite, care provoacă panică, ceea ce 
nouă nu ne trebuie. O să deschid uşa. 

O deschise şi adăugă: 

— După dumneata, generale. 

— Foarte corect, colonele. 

Mackenzie Hawkins intră în camera lambrisată cu panouri de 
mahon, cu penele fluturând, urmat de contingentul său de 
susţinători. Deodată, sunetele asurzitoare ale unui frenetic 
cântec de război indian, cu tobe şi voci, umplură sacrosancta 
încăpere. Pe podiumul semicircular, feţele severe până atunci ale 
judecătorilor reacționară alarmate şi toţi se aruncară la podea, 
ridicându-se apoi, unul câte unul, în genunchi, cu ochii măriţi de 
groază, dar uşuraţi că nu izbucnise violenţa. Priviră cu gurile 
căscate monstrul cu pene aflat în faţa lor, de-a dreptul şocaţi. 

— Ce dracu' ai făcut? şopti Sam din spatele Şoimului. 

— Un mic truc învăţat la Hollywood, răspunse Mackenzie în 
barbă. Sunetul înregistrat intensifică punctul culminant atunci 
când cuvintele n-o pot face. Am un casetofon în buzunar, de 
mare impedanţă şi cu volumul dat la maximum. 

— Opreşte chestia aia blestemată! 

— Aşa voi face, imediat ce dovlecii ăştia care dârdâie or să 
recunoască faptul că acest Vârf al Norilor, şeful de trib al 
Wopotamilor, se află în faţa lor şi că rangul lui impune respect. 

Şi iarăşi, unul câte unul, năuciţii judecători ai Curţii Supreme 
se ridicară încet pe genunchi. Muzica se auzi mai încet, apoi se 
opri. Judecătorii se uitară întrebători unul la altul şi se întoarseră 
în fotoliile lor. 

— Ascultați-mă, bătrâni înţelepţi ai justiţiei acestei naţiuni! 
răcni Vârful Norilor. Oamenii voştri au fost antrenați într-o 
conspirație perfidă, pentru a ne deposeda de drepturile noastre 
de proprietari, pentru a ne lua câmpiile, munţii şi râurile care ne 
oferă cele necesare traiului şi supravieţuirii. Ne-aţi închis în 
ghetouri de păduri desfrunzite şi pământ sterp, în care nu creşte 
nimic în afară de buruieni nefolositoare. Nu era asta tara 
noastră? Ţara noastră, în care trăiau o mie de triburi în pace, sau 
pe picior de război, aşa cum aţi fost şi voi cu noi şi cu spaniolii, 
apoi cu francezii şi englezii şi, în cele din urmă, v-aţi luptat între 
voi. Noi nu mai avem alte privilegii decât cele pe care voi ni le-aţi 
acordat şi apoi le-aţi trecut cu vederea. Negrii din această ţară 
au îndurat două sute de ani de servitute; noi am îndurat cinci 
sute. Veţi permite, în ziua de azi şi în epoca actuală, ca această 
situaţie să continue? 

— Eu nu, zise repede un judecător. 

— Nici eu, spuse altul grăbit. 

— Cu siguranţă eu nu, protestă un al treilea, scuturând cu 


489 


violenţă din cap şi zgâlţâindu-şi guşa. 

— O, Doamne, am citit dosarul ăsta de zece ori şi de fiecare 
dată am plâns, zise doamna judecător. 

— Nu trebuie să faci asta, spuse preşedintele Curţii Supreme, 
uitându-se la femeie; apoi închise brusc microfoanele, pentru a 
putea conferi în linişte cu ceilalţi judecători. 

— İl iubesc, şopti Jennifer în urechea lui Sam. Mac a spus totul 
în câteva fraze! 

— El n-a înotat niciodată şaizeci de kilometri pe furtună! 

— Generalul nostru e foarte elocvent, şopti şi Pinkus. 
Stăpâneşte bine subiectul. 

— Nu mă prea mulţumeşte comparaţia cu negrii, zise Cyrus, 
tot în şoaptă. Ce dracu', fraţii şi surorile lui indiene n-au fost 
niciodată vânduți în lanţuri; totuşi, aluzia lui a fost de efect. 

— Nu, Cyrus, n-am fost cum zici, interveni Aripă Roşie. Am fost 
doar măcelăriți sau trimişi în locuri unde muream de foame. 

— In regulă, Jenny. Şah mai. 

Microfoanele fură din nou deschise. 

— Da, bine, hm! spuse un judecător din extrema dreaptă a 
completului. De vreme ce distinsul avocat din Boston, Pinkus, te 
asistă juridic, acceptăm scrisorile dumitale de acreditare, dar eşti 
conştient de amploarea consecinţelor acestui proces? 

— Noi vrem doar ce-i al nostru. Orice altceva este negociabil - 
nimic nu e intolerabil. 

— Acest aspect nu reiese cu claritate din dosar, şefiile Vârful 
Norilor, zise judecătorul negru, cu un licăr de dezaprobare în 
ochi, în timp ce lua o pagină de pe masă. Avocatul dumitale este 
un anume Samuel Lansing Devereaux, corect? 

— Eu sunt acela, domnule, spuse Sam, făcând un pas în faţă, 
alăturându-se lui Hawkins. 

— Un dosar al naibii de bun, tinere. 

— Mulţumesc, domnule, dar cu toată onestitatea... 

— Vei fi probabil împuşcat în cap pentru el, continuă 
judecătorul, de parcă Devereaux nu vorbise. Totuşi, în cuprinsul 
lui am depistat un dram de otravă, de parcă nu te-ar interesa 
atât dreptatea, cât răzbunarea. 

— Privind retrospectiv lucrurile, m-am simţit ofensat, domnule, 
de nedreptate. 

— Nu eşti plătit să te simţi ofensat, avocat, zise o piele albă 
din partea stângă. Eşti plătit să prezinţi adevărul. Cei-de-mult- 
decedați nefiind prezenţi ca să se apere, ai făcut nişte insinuări 

uimitoare. 

— Bazate pe dovezile materiale descoperite. Pot fi considerate 
insinuări sau, dacă vreţi, speculaţii, dar nici una nu e lipsită de o 
fundamentare istorică care s-o susţină. 

— Eşti de profesie istoric, domnule Devereaux? întrebă altul. 

— Nu, domnule judecător, sunt avocat de profesie şi pot 
înţelege şi urmări semnificaţia dovezilor, aşa cum sunt sigur că şi 
dumneavoastră puteţi. 

— Drăguţ din partea dumitale că garantezi această capacitate 
a colegului nostru, zise altul. 

— N-am vrut să ofensez, domnule. 

— Totuşi, după propria dumitale afirmaţie, poţi să te simţi 
ofensat, avocat, observă doamna judecător. Ceea ce presupune, 
ca o consecinţă, că poţi aduce o ofensă. 

— Ceea ce cred că e justificat, doamnă. 

— La asta mă refeream, domnule Devereaux, când am 
menţionat acel accent otrăvit din dosarul dumitale. Nu m-a 
surprins că dumneata voiai, nici mai mult, nici mai puţin decât o 
cedare din partea guvernului, o totală capitulare, care ar fi pus o 
povară extraordinară pe umerii fiecărui contribuabil din această 
ţară. O responsabilitate ce depăşeşte cu mult capacitatea acestei 
naţiuni de a şi-o asuma. 

— Dacă îmi permite Curtea să întrerup, interveni Vârful 
Norilor, tânărul şi strălucitul meu avocat are reputaţia de a se 
indigna cu îndreptăţire, atunci când simte că o cauză e justă... 

— Ce? şopti Sam, izbind cu cotul coastele lui Hawkins. Să nu 
îndrăzneşti... 

— El îndrăzneşte să păşească în locuri de care şi îngerii se 
tem, dar cine dintre noi poate învinovăţi pe omul cu adevărat 
onest care crede cu patimă în înfăptuirea dreptăţii pentru cei 
lipsiţi de drepturi? Dumneata, domnule, ai afirmat că nu e plătit 
pentru a se simţi ofensat; ai doar pe jumătate dreptate, 
domnule, fiindcă nu e plătit deloc, ci numai ofensat, fără 
speranţa vreunei recompense pentru convingerile sale 
înflăcărate... care sunt aceste convingeri ce l-au determinat să 
ne vină în ajutor? Voi încerca să vă explic. Sau, în loc de orice 
explicaţie de-a mea, duceţi-vă fiecare să vizitaţi o duzină de 
rezervaţii în care trăiesc oamenii noştri. Să vedeţi cu ochii voştri 
ce-a făcut omul alb din triburile indiene, cândva atât de mândre. 
Să ne vedeţi sărăcia, mizeria şi, da, neputința noastră. Puneţi-vă 
întrebarea dacă puteţi trăi aşa fără să vă simţiţi ofensaţi. Acest 

pământ a fost pământul nostru şi, atunci când ni l-aţi luat, am 
înţeles că, dacă se va forma o naţiune unică, mai mare, vom face 
şi noi parte din ea... Dar nu, nu a fost aşa. Ne-aţi renegat, ne-aţi 
dat deoparte, ne-aţi închis în rezervaţii izolate, fără să ne faceţi 
părtaşi la dezvoltarea voastră. Asta e istoria din documente şi 
nimeni n-o poate contesta... De aceea, dacă învățatul nostru 
avocat şi-a conceput dosarul cu o anume mânie - „otravă”, dacă 
vreţi - o să intre în analele jurisprudenţei secolului douăzeci 
drept un Clarence Darrow al zilelor noastre. In numele 
Wopotamilor persecutați, eu vă asigur că îl venerăm. 

— Veneraţia, şefule Vârful Norilor, nu are legătură cu această 
Curte, zise masivul judecător negru, încruntându-se. Cineva îşi 
poate venera zeul, sau o vacă, sau o icoană, sau pe ultimul guru, 
dar asta nu are nici o influenţă într-o instanţă şi nici nu trebuie să 
aibă. Noi venerăm aici numai legea. Judecăm pe baza faptelor ce 
pot fi dovedite, nu pe speculaţii convingătoare, derivate din 
dosare neîntemeiate datând din urmă cu peste o sută de ani. 

— Hei. Staţi puţin! Eu am citit acel dosar... 

— Noi credeam că dumneata l-ai întocmit, avocat, îl întrerupse 
doamna judecător. Nu-i aşa? 

— Ba da... mă rog, e altă poveste, dar vreau să vă spun că 
sunt un avocat bun şi am cercetat dosarul ăla, iar probele 
materiale istorice care îl susţin sunt al naibii de incontestabile! 
Mai mult, dacă această Curte nu ia în considerare dovezile din 
motive pragmatice, sunteţi o gaşcă de... de... 

— De ce, avocat? întrebă un judecător din stânga. 

— La naiba, o s-o spun - de /aşi! 

— Te iubesc, Sam, şopti Jennifer. 

Protestul zgomotos al întregii Curți fu întrerupt de vocea gravă 
a lui Mackenzie Lochinvar Hawkins. 

— Vă rog, distinşi deliberatori ai justiţiei în această ţară furată 
de la noi, pot să vorbesc? 

— Ce-ai spus, termită cu pene? 

— Tocmai aţi fost martorii ultragierii unui om onest, a unui 
avocat remarcabil, care e dispus să renunţe la o carieră 
strălucită, fiindcă a găsit adevăru/ în nişte documente ascunse, 
ce nu trebuiau să vadă vreodată lumina zilei. Astfel de oameni 
nepătaţi au făcut mare această ţară, fiindcă ei au acceptat 
adevărul şi i-au înţeles măreţia. Adevărul, atât cel bun, cât şi cel 
rău, trebuia acceptat în toată măreţia lui şi indiferent de 
sacrificiile pe care le cerea - o lumină strălucitoare care conduce 

o nouă naţiune spre propria-i măreție, spre propria-i glorie. Tot 
ce doreşte el, tot ce dorim noi, toate triburile indiene, e să facem 
parte din această mare ţară pe care o numeam cândva a 
noastră. E un lucru atât de greu pentru voi? 

— Există considerente de importanţă naţională, domnule, zise 
judecătorul negru, mai puţin încruntat. Costuri extraordinare, 
taxe aspre asupra statului, care s-ar putea să nu fie suportate. 
Aşa cum au spus mulţi înaintea noastră, trăim prea adesea într-o 
lume nedreaptă. 

— Atunci negociați, domnule! strigă Vârful Norilor. Vulturul nu 
se repede să omoare vrabia rănită. In schimb, aşa cum a arătat 
tânărul nostru avocat, acel vultur atotputernic se avântă spre 
ceruri, un simbol peren al puterii libertăţii. 

— Am spus că... 

— Taci din gură!... O, voi, judecătorilor, lăsaţi vrabia rănită să- 
şi regăsească speranţa în umbra marelui vultur. Nu ne alungaţi 
din nou, fiindcă n-a mai rămas nici un loc unde am putea pribegi. 
Redaţi-ne respectul pierdut - daţi-ne speranţa de care avem 
nevoie pentru a supravieţui. Fără ea am muri, ne-aţi măcelări pe 
toţi. Vreţi să rămâneţi cu mâinile pătate - nu sunt ele destul de 
însângerate? 

Se lăsă o tăcere grea. 

— Hei, Mac, nu-i rău, şopti Sam din colţul gurii. 

— Magnific! susură Jennifer din spate. 

— Stai aşa, fetiţo, răspunse Şoimul pe şoptite, întorcând capul. 
Acum vine punctul culminant, ca atunci când prietenul meu, 
generalul McAuliff, le-a zis „tâmpiţi” nemţălăilor, în bătălia de la 
Bulge. 

— Ce vrei să spui? întrebă Aaron Pinkus. 

— Ascultaţi, şopti Cyrus. Ştiu unde vrea să ajungă generalul. 
Acum o să-i înţepe unde-i doare mai rău. Taman în băşica udului. 
Asta o să scoată rahatul la iveală. 

— N-a fost rahat, protestă Aripă Roşie. E adevărul! 

— Pentru ei este un inevitabil de adevărat rahat, Jenny, fiindcă 
se află între ciocan şi o foarte dură nicovală. 

Microfoanele fură închise încă o dată, pentru ca judecătorii să 
se consulte. In cele din urmă, aparent vlăguitul judecător din 
New England vorbi: 

— A fost o peroraţie emoţionantă, şefule Vârful Norilor, zise el 
calm, dar astfel de acuzaţii ar putea fi aduse în sprijinul 
minorităţilor de pretutindeni. Istoria nu e blândă cu aceşti 

oameni, spre marele meu regret. Cum spunea unul dintre 
preşedinţii noştri, „Viaţa nu-i fără cusur”, dar trebuie să mergem 
înainte pentru binele majorităţii, nu pentru nefericitele minorităţi 
care suferă. Ne-am dori cu toţii, din toată inima, să putem 
modifica acest scenariu, dar asta e mai presus de înţelepciunea 
noastră. Schopenhauer a descris-o ca pe o „brutalitate a istorici”. 
Detest concluzia sa, dar îi recunosc realitatea. Ai putea deschide 
o calc ce ar determina dispariţia unor întregi comunităţi, în mult 
mai mare măsură decât li s-a întâmplat reclamanţilor. 

— Care-i opinia dumitale, domnule? 

— Luând în considerare toate implicaţiile, ce ai răspunde dacă 
Curtea, în înţelepciunea sa, ar lua o hotărâre împotrivii dumitale? 

— Foarte simplu, replică Vârful Norilor. Am declara război 
împotriva Statelor Unite, ştiind că ne-am bucura de simpatia 
fraţilor noştri indieni din întreaga ţară. Mii de oameni albi n-ar 
supravieţui. Noi am pierde, dar aţi pierde şi voi. 

— Doamne Sfinte, intonă Reebock, fonfăitul preşedinte al 
Curţii. Am o casă în New Mexico... 

— Pe pământul războinicilor apaşi, domnule? întrebă cu 
inocenţă Şoimul. 

— La patru kilometri distanţă de rezervaţie, răspunse 
judecătorul, înghițind în sec. 

— Apaşii sunt fraţii noştri de sânge. Fie ca Marele Spirit să-ţi 
acorde o moarte rapidă, fără prea mari dureri. 

— Dar la Palm Beach? întrebă alt membru al Curţii, arcuindu-şi 
sprâncenele. 

— Seminolii sunt verii noştri. Ei fierb sângele omului alb pentru 
a îndepărta impurităţile - când sângele se află încă în corp, 
fireşte; asta frăgezeşte carnea. 

— Şi la Aspen...? zise altul, şovăitor. Cine-i pe-acolo? 

— Năprasnicii Cherokee, domnule. Ei ne sunt verişori şi mai 
apropiaţi. Totuşi, noi ne-am manifestat deseori dezaprobarea 
faţă de metodele lor primitive de pedepsire. Işi leagă duşmanii 
şi-i pun cu faţa în jos pe muşuroaie de furnici ucigaşe. 

— Acum! icni Jennifer. 

— Dar la Lake... Lake George? întrebă un judecător palid la 
faţă, cu o expresie de spaimă subită. Am o frumoasă casă de 
vacanţă acolo. 

— În nordul statului New York, domnule? Mai e nevoie să 
întrebaţi? Pe terenurile de vânătoare şi îngropăciune ale triburilor 
Mohawk? 

— Cam aşa ceva... îmi închipui. 

— Tribul nostru e o ramură desprinsă din Mohawk domnule, 
dar, sincer vă spun, am simţit că trebuia să fugim din calea lor şi 
să mergem spre vest, departe de cei mai apropiaţi fraţi ai noştri. 

— De ce? 

— Viteazul mohawk e poate cel mai feroce şi îndrăzneţ dintre 
noi toţi - dar, mă rog, sunt sigur că înţelegi. 

— Să înţeleg... ce? 

— Când sunt provocaţi, incendiază corturile duşmanului 
noaptea şi dau foc tuturor proprietăţilor lui. E o tactică de 
pârjolire a pământului, care nouă ni s-a părut prea aspră. 
Desigur, ne consideră încă de acelaşi neam cu ei. Legăturile de 
sânge nu se şterg uşor. Fără discuţie şi ei se vor alătura luptei 
noastre. 

— Cred că trebuie să ne consultăm din nou! rosti scurt 
preşedintele Curţii şi microfoanele fură închise pentru ca 
judecătorii să discute în şoaptă între ei. 

— Mac! şuieră Aripă Roşie. Nimic din ce-ai spus nu e adevărat! 
Apaşii fac parte din triburile Athabaskan şi nu sunt înrudiţi cu noi, 
Cherokee n-ar ţine pe nimeni legat deasupra unui muşuroi de 
furnici, asta-i ridicol, iar seminolii sunt cel mai paşnic trib dintre 
toate!... Triburile Mohawk, mă rog, le place să joace zaruri, 
fiindcă aşa câştigă bani, dar n-ar ataca dacă n-au fost ei mai întâi 
atacați sau furaţi şi cu siguranţă n-ar pârjoli niciodată pământul 
fiindcă pe urmă n-ar mai creşte nimic pe el! 

— Te rog. Fiică a Wopotamilor, zise Şoimul, impunător cu 
coroana lui de pene, privind în jos către Jennifer. Ce ştiu 
stupidele feţe palide? 

— Intinezi toate triburile indiene! 

— Ce ne-au făcut nouă aceşti oameni în toţi aceşti ani? 

— Nouă? 

Microfoanele porniră din nou şi iarăşi se auzi vocea nazală, 
fornăitoare a preşedintelui Curţii. 

— Să se consemneze în procesul-verbal că instanţa va 
recomanda guvernului Statelor Unite să înceapă imediat 
negocieri cu etnia Wopotami, pentru a găsi o soluţie rezonabilă 
de înlăturare a abuzurilor din trecut. În deplin consens, Curtea 
susţine cauza reclamantului. Inştiinţarea se va face fără 
întârziere. Şedinţa se suspendă sine die! 

Apoi, fără a-şi da seama că microfonul era încă deschis, 
preşedintele Curţii adăugă: 

— Să sune cineva la Casa Albă şi să-i spună lui Subagaloo să 
facă faţă situaţiei. Nemernicul ăla ne-a vârât în rahat, ca de 
obicei. Probabil că tot el a oprit şi afurisitul de aer condiţionat. 
Mi-a ajuns transpiraţia până la buric!... Scuze, dragă. 


Vestea triumfului ajunse în holul şi pe scările Curţii Supreme în 
câteva minute. Şeful Vârful Norilor, purtând însemnele rangului 
său, cobori pe coridorul de marmură spre holul cel mare, 
aşteptându-se să fie adulat şi sărbătorit de tribul său. Imensa 
galerie era plină cu bărbaţi şi femei de toate vârstele, care 
dansau şi ţopăiau, de la valsuri stângace până la hard rock, 
răsucindu-se şi bălăbănindu-se în acordurile unor versiuni mai 
acute şi accelerate ale cântecelor indiene, ce se auzeau din nişte 
difuzoare enorme. Până şi gardienii, ziariştii şi poliţiştii îşi 
găsiseră iei-colo parteneri. Respectabilul hol era scena unui 
carnaval sălbatic. 

— O, Doamne! exclamă Sunrise Jennifer Aripă Roşie, ieşind din 
ascensor cu Sam şi Aaron la primul etaj. 

— E un prilej de bucurie, zise Pinkus. Poporul tău jubilează pe 
bună dreptate. z 

— Poporul meu? Asta nu-i poporul meu! 

— Ce vrei să spui? întrebă Devereaux. 

— Priveşte! Vezi măcar un Wopotami, o singură față vopsită 
sau vreo fustă indiană dansând, cântând sau strigând? 

— Nu, dar văd o mulţime de Wopotami întinşi pe jos. 

— Şi eu, dar nu înţeleg ce fac. 

— Păi, se pare că merg de la un grup la altul încurajând... aha, 
aha, duc cu ei... 

_ — Pahare de hârtie! Şi sticle de plastic - aşa ne-a spus Roman. 
Impart sucul ăla grozav! _ 

— O mică rectificare, spuse Sam. Îl vând. 

— O să-l ucid pe Bot-de-Viţel! 

— Am altă sugestie, Jennifer, spuse Aaron, chicotind. Mai bine 
l-ai numi în comisia de finanţe. 

EPILOG 


The New York DAILY NEWS 


Washington, D.C., vineri - Printr-o decizie stupefiantă, Curtea 
Supremă a susţinut legitimitatea unui proces intentat de tribul 
Wopotami din Nebraska împotriva guvernului Statelor Unite. 
Curtea, într-un consens deplin, a arătat că un teritoriu de câteva 
sute de kilometri pătraţi din Omaha şi împrejurimi este 
proprietatea de drept a tribului, conform unui tratat ratificat de 
către al Patruzeci şi nouălea Congres în 1878. Acest teritoriu 
include cartierul general al Comandamentului Strategic Aerian. 
Senatul şi Camera Reprezentanţilor au fost convocate în sesiune 
de urgenţă, iar avocaţi de la câteva mii de firme şi-au manifestat 
interesul pentru negocierile ulterioare. 


IL PROGRESSO ITALIANO 


Questo giornale muove obiezone all insensibilita' del Daily 
News facendo uno di un 'espressione denigratoria nella tastata di 
ieri. Noi non siamo dei „pellarossa salvaggi”! 

(Acest ziar îşi manifestă rezerva față de insensibilitatea 
cotidianului Daily News. Care a folosit o expresie de defăimare 
într-un titlu apărut ieri. Noi nu suntem sălbatici cu piele roşie!). 


HOLLYWOOD VARIETY 


Beverly Hills, miercuri - Domnii Robbins şi Martin, directori 
executivi ai Agenţiei William Morris, au anunţat că o importantă 
afacere a fost încheiată între clienţii lor - cunoscuţi în acest 
moment doar ca şase actori extraordinari care au lucrat pentru 
guvern în chip de unitate antiteroristă în ultimii cinci ani - şi 
Studiourile Consolidated-Colossal, avându-l ca producător pe 
Emmanuel Greenberg, în valoare de o sută de milioane de dolari, 
pentru realizarea unui film în care clienţii lor se vor, Juca” pe ei 
înşişi. La conferinţa de presă ţinută la Merv's Place, marele actor 
de dramă Henry Irving Sutton şi-a făcut apariţia, declarând că era 
foarte emoţionat de faptul că ieşea din izolare pentru a juca un rol 
major. Greenberg, la fel de emoţionat, plângea cu intermitenţă, 
fiind prea şocat ca să poată vorbi. La dejunul care a urmat, mulţi 
au spus că asta se datora faptului că era foarte mândru de reuşita 
sa, însă alţii susțineau că de vină erau negocierile. Fosta soţie a 

lui Greenberg, lady Cavendish, a fost şi ea prezentă. Zâmbea tot 


timpul. 
THE NEW YORK TIMES 
DIRECTORUL CIA DESCOPERIT ÎN VIAŢĂ ŞI 
SALVAT DE PE O INSULA DIN DRY TORTUGAS 
Miami, joi - Un iaht de pescuit, Contessa, proprietatea 


industriaşului internaţional Smythington-Fontini, a observat fum 
pe plaja unei insule nelocuite din Dry Tortugas. In vreme ce 
Contessa se îndrepta spre țărm, echipajul şi pasagerii au auzit 
strigăte de ajutor rostite în engleză şi spaniolă şi au văzut trei 
bărbaţi alergând spre apă, fericiţi că fuseseră găsiţi. 

Unul dintre cei trei era Vincent F.A. Mangecavallo, director al 
Agenţiei Centrale de Investigaţii, despre care se presupunea până 
azi-dimineaţă că se înecase săptămână trecută. Prezumția era 
bazată pe descoperirea rămăşiţelor iahtului Gotchababy, cu care 
călătorise domnul Mangecavallo şi care fusese prins într-o furtună 
tropicală. Printre resturi se găsiseră şi câteva obiecte personale 
ale directorului. 

Povestea supravieţuirii sale demonstrează eroismul 
extraordinar al domnului Mangecavallo. Conform spuselor celor 
doi marinari argentinieni, care s-au întors la familiile lor din Rio de 
Janeiro, directorul i-a târât literalmente prin apele pline de rechini, 
cei doi ţinându-se de picioarele sale, în timp ce domnul 
Mangecavallo înota spre insula nelocuită. Aflând vestea, 
preşedintele a spus: „Ştiam eu că vechiul meu prieten marinar o 
să scape cu viaţă!” După cum am mai menţionat, Departamentul 
Naval s-a abținut de la orice comentariu, declarând doar: „Ce 
drăguţ”. 


În Brooklyn, New York, un anume Rocco Sabatini, după ce citi 
relatarea salvării, îi spuse soţiei sale la micul dejun: 
— Hei, ce dracu' scriu ăştia aici? Bum-Bum nu ştie să înoate. 


THE WALL STREET JOURNAL a 
O AVALANŞA DE FALIMENTE ŞOCHEAZA 
AMERICA FINANŢELOR 


New York, vineri - Avocaţii se agită pe culoarele firmelor 
americane din zilele noastre, alergând la birourile directorilor şi la 
întrunirile consiliilor de conducere, încercând să redreseze situaţia 
debitelor micilor conglomerate. Înţelepciunea tradiţională spune 
că acest lucru e imposibil, deoarece extinderea masivă a 

debitelor, creată de recenta frenezie a răscumpărărilor şi de 
achiziţiile de acţiuni, au lăsat pe mulţi dintre giganţii industriali, 
din concerne sau individuali, cu buzunarele goale, ruşinaţi şi, în 
unele cazuri, cu o subită dorinţă de a părăsi ţara. 

Se relatează că la Aeroportul Internaţional Kennedy, un astfel 
de preşedinte de companie a fost auzit strigând isterizat: 
„Oriunde, numai la Cairo nu! N-o să curăţ closete!” Semnificaţia 
acestei remarci nu e limpede. 


STARS AND STRIPES 
ZIARUL ARMATEI S.U.A. 


DEZERTORI DIN CUBA AVANSAȚI ÎN GRAD 


Fort Benning, sâmbătă - în premieră pentru armată, doi foşti 
ofiţeri deosebit de apreciaţi din trupele lui Castro, experţi în 
sabotaj, spionaj, operaţiuni acoperite, informaţii şi 
contrainformaţii au fost avansați la gradul de locotenent-major, a 
anunţat generalul Ethcired Brokemichael, şeful serviciului de 
informaţii şi relaţii cu publicul. 

Desi Romaro şi vărul său, Desi Gonzales, care au dezertat din 
cauza „situaţiei intolerabile din ţara noastră”, vor conduce o 
unitate a Forțelor Speciale formată la Benning, după 
perfecţionarea limbii engleze şi tratament stomatologic. 

Armata întâmpină cu bucurie astfel de oameni curajoşi şi 
experimentați, care îşi riscă viaţa în căutarea libertăţii şi onoarei. 
Citându-l pe generalul Brokemichael: „S-ar putea face un film 
mare, având ca subiect isprăvile lor, ar trebui să studiem 
problema asta”. 


Vara era pe sfârşite. Vânturile de nord deveniseră mai reci 
dimineaţa, amintind locuitorilor din Nebraska faptul că în curând 
aveau să fie şi mai reci, apoi foarte reci, în cele din urmă 
amorţindu-le pielea. Aceste gânduri nu-i frământau pe 
Wopotami, câtă vreme negocierile cu guvernul Statelor Unite 
continuau, iar Washingtonul considerase că e cazul să trimită 
rezervației două sute douăsprezece rulote, ultimul strigăt, pentru 
a înlocui corturile şi construcţiile improvizate folosite până atunci 
pentru adunări şi adăpost în timpul iernii. Desigur, ceea ce 
Washingtonul nu ştia era faptul că vreo câteva sute de căsuțe în 
stare foarte bună fuseseră demolate cu buldozere, cu numai 
câteva săptămâni mai devreme şi că faimoasele corturi fuseseră 
ceva neobişnuit în rezervaţie, cu excepţia câtorva, amplasate la 
intrarea pentru turişti. Mackenzie Hawkins nu era omul care să 

treacă cu vederea subtilităţile sau inconsistenţele terenului aflat 
sub observaţie; nici un militar cu experienţă n-ar fi făcut-o. Totul 
se integra într-o strategie şi nici o bătălie nu fusese vreodată 
câştigată fără un plan. 

— Incă nu-mi vine să cred, zise Jennifer, mergând mână în 
mână cu Sam pe un drum prăfuit din rezervaţie; câmpul din 
dreapta era înţesat cu rulote uriaşe, extravagante, fiecare cu 
antenă pentru satelit pe acoperiş. Totul a ieşit mai bine decât și- 
a închipuit Mac. 

— Deci negocierile se desfăşoară cu succes? 

— Incredibil. E de-ajuns să ne încruntăm când nu e limpede 
ceva şi ei încep imediat să se agite, să dea înapoi şi să facă o 
ofertă mai bună. De câteva ori a trebuit să-i întrerup pe cei de la 
guvern şi să le explic că aspectele financiare erau perfect 
satisfăcătoare şi că doream doar clarificarea unei chestiuni 
juridice. Un avocat de la GAO a strigat: „Nu-ţi convine, e-n 
regulă, am scos-o!” 

— E plăcut să te afli într-o asemenea postură. 

— De-abia am reuşit să mă scuz ca să mă duc la toaletă. 

— Exclude comentariul meu... Dar de ce eşti atât de blândă? 

— Haide, Sam, ceea ce oferă ei depăşeşte cele mai nebuneşti 
visuri ale noastre; ar fi o crimă să protestez. 

— Atunci de ce mai negociaţi? Ce urmăriţi? 

— In primul rând, un program garantat legal pentru nevoile 
noastre imediate, cum ar fi locuinţe, şcoli bune, drumuri 
asfaltate, un sat adevărat, cu un capital de pornire pentru 
depozite şi magazine, astfel încât să se poată trăi decent şi în 
condiţii legale. Pe urmă, câteva comodităţi, cum ar fi vreo două 
piscine comunale, defrişarea unei pârtii de pe muntele lui Ochi 
de Vultur pentru schi-lifturi şi un restaurant - desigur, cel din 
urmă considerat ca parte a comerţului nostru. A fost ideea lui 
Charlie; adoră să schieze. 

— Ce mai face? 

— lubitule, i-am schimbat scutecele puştiului ăstuia, iar acum 
mă simt aproape incestuoasă. 

— Cum? 

— Seamănă atât de mult cu tine! E iute şi inteligent şi, da, 
amuzant... 

— Eu sunt un om al legii foarte serios, interveni Devereaux, 
rânjind. 

— Eşti un nebun şi aşa e şi el, ţicnelile voastre fiind atenuate 

de percepții rapide, amintiri iritante şi lucruri complexe reduse la 
elemente fundamentale. 

— Nici măcar nu ştiu ce înseamnă asta. 

— Nici el, dar amândoi procedaţi aşa. Ştii că a venit cu un 
cusur aiuristic, neînsemnat din istoria jurisprudenţei noastre, 
numit non nomen amicus curial, în timp ce Hawkins îşi întocmea 
dosarul? Cine-ar fi ştiut ce înseamnă asta şi cu atât mai puţin să- 
şi amintească? 

— Eu, da. Jackson împotriva lui Buckley, unul a furat porci de 
la celălalt... 

— Ah, taci din gură! 

Jenny îi lăsă mâna, apoi i-o înhăţă din nou. 

— Ce-o să facă Charlie când totul se va termina? 

— O să-l fac avocatul tribului. Poate să conducă în acelaşi timp 
şi cabana de schi iama. 

— Asta nu îi limitează perspectivele? 

— S-ar putea, deşi nu cred. Cineva trebuie să fie aici, pentru a 
veghea ca Washingtonul să respecte fiecare articol al înţelegerii 
privind reconstrucţia. Când eşti implicat într-un proiect la o 
asemenea scară, trebuie să ai un avocat la ordinele tale. 

— Charlie o să fie ocupat până peste cap. Ce altceva ai mai 
adus din Oraşul Nebunilor, cum îi zice Mac? Adică în afară de 
„nevoile tale imediate”. 

— Foarte simplu. Un credit inviolabil şi irevocabil, bazat pe 
garanţiile ireversibile ale Departamentului Trezoreriei, prin care 
tribul va primi două milioane de dolari pe an, ajustaţi după 
inflaţie, pentru următorii douăzeci de ani. 

— Asta-i un fleac, Jenny! strigă Sam. 

— Nu, nu e, iubitule. Dacă nu reuşim să ne descurcăm până 
atunci, înseamnă că nu merităm asta. Nu vrem o călătorie 
gratuită, vrem să avem posibilitatea să intrăm în curentul 
principal. Şi, cunoscându-mi conaţionalii, o să luăm de la voi, 
feţele palide, ultimul sfant pe care-l aveţi. Peste douăzeci de ani, 
preşedintele vostru va avea probabil o poreclă gen „Apus-de- 
Soare” sau „Rază-de-Lună”, ai cuvântul meu. N-am distilat noi 
sucul ăla degeaba. 

— Şi acum? întrebă Devereaux. 

— Şi acum ce? 

— Ce facem noi? 

— Trebuia să aduci asta în discuţie? 

— Nu e momentul? 

— Sigur că e, dar mi-e frică. 

— O să te apăreu. 

— De cine? 

— Dacă va fi nevoie. De fapt, e foarte simplu, Charlie şi cu 
mine putem reduce chestiunile complexe la probleme 
elementare, pe care le poate înţelege oricine. 

— Despre ce dracu' vorbeşti, Sam? 

— Despre reducerea unei situaţii complicate la o problemă 
foarte simplă. 

— Pot să întreb ce înseamnă asta? 

— Refuz să-mi trăiesc restul vieţii fără tine şi mi s-a părut că şi 
tu ai putea simţi la fel. 

— Să zicem că există un grăunte de adevăr în ce spui, doar un 
grăunte, poate chiar un sâmbure mare. Totuşi, cum ar fi posibil? 
Eu trăiesc la San Francisco, iar tu la Boston. Nu e un aranjament 
bun. 

— Cu scrisorile de recomandare, Aaron te-ar angaja într-un 
minut, cu un salariu grozav. 

— Cu dosarul tău, Springtree, Basl şi Karpas din San Francisco 
te-ar face partenerul lor înaintea mea. 

— Eu n-o să-l părăsesc niciodată pe Aaron, ştii asta, dar tu ai 
plecat deja de la o firmă din Omaha. Vezi, totul s-a redus la un 
simplu sau/sau, bazat pe prezumția că ne-am otrăvi cu gaz 
amândoi dacă n-am putea fi împreună. 

— Eu n-aş merge până acolo. 

— Eu da. Tu nu poţi? 

— Refuz să răspund pe un teren care m-ar putea incrimina. 

— Totuşi, am o soluţie. 

— Care? 

— Mac mi-a dat o insignă a fostei lui divizii din al doilea război 
mondial, unitatea care a străpuns frontul la Bulge. Ţin insigna 
asta mereu cu mine, să-mi poarte noroc. 

Devereaux vâri mâna în buzunar şi scoase o monedă 
supradimensionată, dintr-un metal uşor, având gravat pe una din 
feţe chipul lui Mackenzie Hawkins. 

— O s-o arunc în sus şi o las să cadă pe jos. Eu iau capul, tu iei 
pajura. Dacă iese pajură, tu te întorci la San Francisco şi amândoi 
vom suferi chinurile iadului. Dacă iese cap, vii cu mine la Boston. 

— De acord. 

Medalionul se învârti în aer şi căzu pe drumul prăfuit. Jennifer 
se aplecă. 

— Doamne Sfinte, e capul. 

Ea intenţionă să ridice moneda, dar Sam o prinse de mână. 

— Nu, Jenny, nu trebuie să te apleci în felul ăsta! 

— Adică cum? 

— Nu e deloc indicat pentru mijlocul tău! 

Devereaux o ridică şi luă medalionul cu mâna dreaptă. 

— Sam, ce vrei să spui? 

— Prima grijă a bărbatului e să-şi protejeze soţia. 

— De ce anume? 

— De dureri de mijloc. 

Devereaux învârti medalionul între degete, apoi îl aruncă pe 
pajiştea din stânga. 

— Nu mai am nevoie de monede norocoase, zise el, ăsta-i tot 
norocul pe care mi l-am dorit. 

— Sau poate n-ai vrut să văd cealaltă faţă a monedei, îi şopti 
Aripă Roşie la ureche în timp ce-l lovea uşor. Şoimul mi-a dat şi 
mie una din asta la Hooksett. Chipul lui e pe ambele feţe. Dacă ai 
fi ales pajura, te-aş fi omorât. 

— Neruşinato, şopti Sam, muşcându-i buzele. E vreun loc mai 
retras pe-aici unde-am putea hoinări? 

— Nu acum, Mac ne aşteaptă. 

— A ieşit din viaţa mea; ăsta-i sfârșitul! 

— Sper din toată inima, dragul meu, dar ca să fiu realistă, mă 
întreb pentru cât timp? 

Cotiră pe drumul prăfuit în locul unde corturile multicolore, cu 
straturi din pici artificiale de animale se clătinau din vârf până la 
ţăruşii de la bază. Fumul ieşea pe deschizătura de sus a unuia 
dintre ele. 

— E aici, zise Devereaux. Hai să ne luăm rămas-bun repede şi 
simplu, ceva de genul bine-că-ştim-că-o-să-stai-dracului-departe- 
de-vieţile-noastre. 

— Eşti prea aspru, Sam. Uite ce-a făcut el pentru poporul meu. 

— Pentru el totul e un joc, Jenny, nu înţelegi? 

— Atunci joacă un joc frumos, iubitule, tu înţelegi? 

— Nu ştiu, întotdeauna mă zăpăceşte... 

— Nu contează, zise Aripă Roşie. lese afară. Doamne Sfinte, 
uită-te la el! 

Sam rămase cu ochii aţintiţi, nevenindu-i să creadă Generalul 
Mackenzie Lochinvar Hawkins, alias Vârful Norilor şeful tribului 
Wopotami, nu prezenta nici o asemănare cu vreunul dintre 
persoanele menţionate. Nu era nici urmă din militarul rigi şi cu 

atât mai puţin din măreţia indianului american. 

O beretă galbenă îi acoperea parţial părul ţepos încărunţit, 
tuns scurt. Sub nasul lui puternic se vedea o mustaţa subţire, 
înnegrită, iar la gât purta o cravată violet, într-un contra izbitor 
cu cămaşa din mătase roz, care se asorta cu pantaloni strimţi de 
un roşu strălucitor, ale căror manşete cădeau peste pereche de 
pantofi albi Gucci. 

— Mac, drept cine dracu’ te da? ţipă Devereaux. 

— A, voi doi eraţi, spuse Şoimul, fără să răspundă întrebare. 
Credeam că va trebui să plec fără să vă mai văd. Şi într-o grabă 
teribilă. 

— O grabă teribilă? întrebă Jennifer. 

— Mac, cine eşti? 

— Mackintosh Quartermain, răspunse sfios Şoimul, veteran al 
grenadierilor scoțieni. A fost ideea lui Gin-Gin. 

— Ce? 

— La Hollywood, mormăi Hawkins. Sunt coproducător consilier 
tehnic la filmul lui Greenberg. 

— Film...? 

— Doar ca să fiu atent la imaginaţia financiară a 1 Manny... şi 
la încă vreo câteva lucruri, dacă apar. Hollywoodul la pământ, să 
ştii. Are nevoie de nişte inovatori cu mintea limpede... Bine, a 
fost grozav că v-am văzut, iubiţilor, dar chiar mă grăbesc. Mă 
întâlnesc cu noul meu aghiotant-asistent colonelul Roman 
Zabritski, din fosta armată sovietică, la aeroport. Apoi, avionul 
nostru o să zboare spre Coastă. 

— Roman Z.? întrebă năucită Aripă Roşie. 

— Ce s-a întâmplat cu Cyrus? întrebă Sam. 

— E undeva prin sudul Franţei, inspectează unul dintre 
castelele lui Frazier, care a fost devastat. 

— Credeam că vrea să se întoarcă la laborator. 

— A, păi, cu cazierul lui şi restul... mă rog, Cookson cumpără o 
fabrică de produse chimice... Uite, a fost grozav că aţi venit să 
mă vedeţi, dar chiar trebuie să fug. Dă-mi un pupic, dulceaţă şi 
dacă o să vrei să dai o probă de film, ştii unde să mă suni. 

Uluită, Aripă Roşie acceptă îmbrăţişarea Şoimului. 

— lar tu, locotenente, continuă Mackenzie luându-l în braţe pe 
Devereaux, rămâi cea mai bună minte de avocat de pe planetă, 
excepţie făcând poate comandantul Pinkus şi mica domnişoară 
prezentă aici. 

— Mac! strigă Sam. Nu întelegi? lei totul de la capăt! N-o să 

mai rămână nimic din Los Angeles! 

— Nu, nu-i adevărat, fiule, nu-i adevărat deloc. Ne întoarcem 
la zilele de glorie. 

Şoimul îşi luă valiza Louis Vuitton, înăbuşindu-şi lacrimile. 

— Ciao, copii, zise, întorcându-se repede şi grăbindu-se pe 
drumul prăfuit - un om cu o misiune. 

— De ce mă gândesc oare că odată, undeva în Boston, 
telefonul o să sune, iar la capătul firului va fi Mackintosh 
Quartermain? zise Devereaux, cu braţul în jurul taliei lui Jennifer, 
în timp ce amândoi priveau silueta Şoimului pierzându-se în 
depărtare. 

— Fiindcă e inevitabil, dragul meu. 


- Sfârşit - 

Originalitatea creatoare a lui ROBERT 
LUDLUM se dovedeşte uluitoare, autorul realizînd 
în acest roman fuziunea unor genuri literare 
aparent incompatibile: comedia şi suspansul. 
Rezultatul? Parodia unui thriller. 

Pe fundalul unui proces îndirjit, în care 
figurează ca părţi unele dintre cele mai ciudate 
personaje, se derulează întîmplări tot atît de 
neobişnuite. Vor putea oare indienii Wopotami să 
redobîndească un teritoriu pierdut? In ajutorul lor 
se implică aprigul general MacKenzie, poreclit 
Şoimul, înarmat cu un act a cărui autenticitate nu 
poate fi contestată. Impreună cu avocatul buclucaş 
Sam Devereaux, Şoimul întreprinde acţiuni a căror 
violenţă ar fi înfiorătoare dacă nu ar fi inclusă în 
contextul parodiei. Ei reuşesc să se înfățişeze la 
tribunal cu o apărare astfel pregătită, încît să 
zădărnicească demersurile adversarilor, printre 
care figurează personalităţi marcante ale Casei 


Albe şi C.I.A. Şoimul şi aliaţii săi izbutesc să 
depăşească marile dificultăţi cu care sînt 
confruntaţi în proces; mai mult decît atît, în final, 
este dezlegată enigma din jurul marelui şef de trib, 
Vîrful Norilor. 


O carte admirabilă în care scriitorul obţine un 
echilibru perfect între efectul de comedie şi cel de 
suspans, reuşind să facă din fiecare episod centrul 
de gravitate al intrigii. O acţiune extrem de 
dinamică ce îl determină pe cititor să parcurgă 
romanul pînă la ultima pagină, fără a-l putea lăsa 
din mînă. 

